
SAÄTTEEKSI 


Yhä useammin väitetään television aikakauden olevan jo ohi. Kuka enää haluaisi 
katsoa samoja ohjelmia yhtä aikaa miljoonien muiden kanssa, kun tekniikka antaa 
mahdollisuudet joka hetki valita miljoonista katseluvaihtoehdoista ja vapautua ka- 
navien kahlitsevista kaavioista? Yllättävän moni haluaa. 

Itse asiassa katsojatutkimukset osoittavat, että televisiota katsotaan nyt enem- 
män kuin koskaan. Samalla televisiokanavia on tarjolla enemmän ja valinnan mah- 
dollisuudet suuremmat kuin milloinkaan aiemmin. Yksittäisten ohjelmien katselu 
verkon kautta on lisääntynyt, mutta se ei ole korvannut perinteistä televisiota vaan 
täydentää sitä. Televisio sosiaalisena muotona ei ole kadonnut vaan on omaksunut 
uusia ominaisuuksia. Televisio on yhä keskipiste, jonka ympärille katselukulttuuri 
kietoutuu, vaikka katsominen itsessään on mahdollista niin tv-ruudulta kuin tieto- 
koneelta, niin kotona kuin mobiilisti, niin lähetysvirran mukana kuin itse valittuna 
ajankohtana. 

Tämä kirja käsittelee suomalaisen television lähihistoriaa 1980- ja 1990-luvulla. 
Aika on lähellä, mutta henkisesti siitä tuntuu olevan ikuisuus. Television suhteen 
Suomi oli silloin varovasti siirtymässä niukkuuden aikakaudesta valinnan aika- 
kauteen. Kaapelit ja satelliitit syöttivät ruutuun uudenlaista katsottavaa, ja video- 
laitteet ja kaukosäädin antoivat katsojille uuden vallantunteen. Puoli yhdeksältä ei 
ollut enää pakko katsoa Yleisradion pääuutislähetystä. Monet lapsiperheet päätti- 
vät hankkia toisen television. Parhaan katseluajan yhtenäiskulttuuri alkoi murtua. 
Vaikka harppaus television nykyiseen yltäkylläisyyteen oli vasta edessä, Kolmos- 
kanava oli yksi niistä tekijöistä, jotka muokkasivat maaperää ja antoivat esimakua 
tulevasta. 

Kaupallisen televisiotoimintamme historiaa ei ole vielä kirjoitettu kovinkaan 
kattavasti. Kolmostelevision syntyä, kehitystä ja toimintaa käsittelevä kirja täyt- 


tää vasta yhden valkoisen läikän kartalta. Aloitin tutkimuksen laatimisen Suomen 
Kulttuurirahaston vuosiapurahan turvin vuonna 2008, mutta muut tehtäväni kat- 
kaisivat hankkeen pariinkin otteeseen, kunnes se lopulta valmistui kahden Helsin- 
gin työhuoneessa vietetyn syksyn ja kahden Ruoveden rauhassa vietetyn kesän 
jälkeen. Kiitos taannoiselle työnantajalleni Helsingin Sanomille myötämielisestä 
suhtautumisesta tutkimusvapaisiin. Kiitos myös Tampereen yliopiston viestinnän, 
median ja teatterin yksikölle, jonka tieteellisessä ilmapiirissä työ sai uudenlaista 
merkitystä. 

Kirjan valmistumiseen ovat konkreettisesti myötävaikuttaneet sekä Yleisradio 
että MTV, jotka ovat päästäneet minut tutkimaan arkistojaan. Yleisradiossa vaivaa 
puuttuvien kansioiden jäljittämisessä näki Leena Fabritius ja MTV:ssä Jaakko Paa- 
vela. Molemmat yhtiöt luovuttivat myös Kolmostelevision ohjelmiin liittyvää kuva- 
aineistoa käyttööni, kuten teki myös Helsingin Sanomat. Tarpeellisia dokumentteja 
omista arkistoistaan ovat jäljittäneet Mariitta Hämäläinen, Heikki Seppälä, Martti 
Soramäki sekä Tauno Äijälä. Myös lukuisat julkiset arkistot osoittivat jälleen kerran 
olevansa paitsi osaavia myös palvelualttiita. Erityisen kiitoksen ansaitsevat lukuisat 
haastateltavani, jotka ovat tiedoillaan ja näkemyksillään täydentäneet halukkaasti ja 
innostuneesti arkistojen kertomaa. 

Arvokkaita kommentteja käsikirjoitukseen olen saanut sekä asianosaisilta että 
tutkijakollegoilta. Edellisistä nimeän erikseen Mariitta Hämäläisen, Sakari Kiurun, 
Heikki Seppälän ja Jussi Tunturin, jälkimmäisistä taas Heidi Keinosen, Jorma Miet- 
tisen, Laura Saarenmaan, Tuomo Saurin ja Martti Soramäen. Jälkimmäisistä Miet- 
tinen ja Soramäki voidaan laskea myös edelliseen ryhmään. Lopuksi kiitän vielä 
Suomalaisen Kirjallisuuden Seuraa, joka hyväksyi kirjani arvostettuun Historialli- 
sia tutkimuksia -sarjaansa, sekä kustantajan valitsemia nimettömiä arvioijia, joiden 
rohkaisevat lausunnot ja neuvot auttoivat kirjan viimeistelyssä. 

Kurki huutaa Soukonsaaren pellolla. Heidi, ensi kesänä mennään metsään. 


Ruoveden Mulliniemessä 15. elokuuta 2011 
Heikki Hellman 


JOHDANTO 


Kolmoskanavan virityskuva ilmaantui kuvaruutuihin syyskuussa 1986, 


jolloin pääkaupunkiseudulla alettiin asentaa ensimmäisiä antenne- 
ja. Tunnusanimaatiossa nähty triangeli oli valmistettu kromatusta 


metallista. Kuva: Touko Yrttimaa / YLE Valokuva-arkisto 


JOHDANTO 


Perjantaina toukokuun viimeisenä päivänä 1985 suvivirsi kaikui kouluissa ympäri 
Suomen niemen. Valkolakit painettiin 29 600 uuden ylioppilaan päähän ja kuohu- 
viinipullojen korkit poksahtelivat. Sää enteili kesää. Brittein saarilta Skandinaviaan 
oli työntymässä laaja korkeapaineen alue. Juhlapäivästä piittaamatta Yleisradion 
hallintoneuvosto kokoontui puoli yhdeksältä Helsingin Kesäkadulla, yhtiön sil- 
loisessa päämajassa. Osa herroista oli riisunut puvuntakkinsa tuolin selkänojalle 
pääjohtaja Sakari Kiurun aloittaessa kuukausikatsauksensa. Tällä kertaa se sisälsi 
uutisen, tiedon uudesta manööveristä. 

Hallintoneuvosto oli aiemmin vaatinut yhtiön johtoa kartoittamaan uusia tulo- 
muotoja ja viestinnän kilpailutilanteesta johtuvien uusien avausten mahdollisuuk- 
sia. Sellainen oli pääjohtajan mukaan nyt valmisteilla MTV Oy:n ja Oy Nokia Ab:n 
käännyttyä Yleisradion puoleen tarjoamalla yhteistyötä. Mistään kolmoskanavasta 
Kiuru ei vielä puhunut, vaan tyytyi hahmottelemaan yleisluonteisesti ”uuden tv- 
verkon”, joka voisi vastata satelliitti- ja kaapelitelevision haasteeseen ja joka ulot- 
tuisi alussa muutamiin asutuskeskuksiin maaseutuympäristöineen mutta johon ei 
kuitenkaan käytettäisi lupatuloja. Kiuru ei puhunut mitään myöskään mainosrahoi- 
tuksesta eikä katsojilta perittävistä maksuista. Sen sijaan hän korosti, kuinka uusi 
verkko nojaisi Yleisradion toimilupaan ja kuinka sen ohjelmapolitiikkaa johdettai- 
siin julkisen palvelun hengessä. Yleisradiolla olisi mallissa myös enemmistöasema, 
ja koko hanke tähtäisi yleisradiotoiminnan tukemiseen sekä vahvistaisi kansallisen 
ohjelmatoiminnan pohjaa. 

Aivan yllätyksenä ehdotus ei hallintoneuvostolle tullut, sillä hankkeen poliit- 
tisia mahdollisuuksia oli jo tunnusteltu sen työvaliokunnassa. Tieto Yleisradion, 


JOHDANTO 


MTV:n ja Nokian uudesta yhteistyöstä oli noteerattu myös edellisen illan tv-uuti- 
sissa, ja aamun Helsingin Sanomien etusivulla olleessa pienessä uutisessa hallinto- 
neuvoston puheenjohtaja Reino Karpola (kesk) vahvisti, että hanketta oli valmis- 
teltu kevättalvesta alkaen ja että lähetyskokeiluihin voitaisiin ryhtyä jo syksyllä? 

Asia eteni ripeästi. Uusi yhtiö, Oy Kolmoskanava Ab, perustettiin marraskuus- 
sa, toimilupa järjestyi seuraavan vuoden kesäkuussa, ja puoli vuotta myöhemmin, 
1.12.1986, uusi kanava oli jo eetterissä. Ensimmäisen talven, kevään ja kesän kanava 
esitti lähinnä elokuvia, yhden päivässä, samalla, kun suomalaiset asensivat ja suun- 
tasivat kuumeisesti televisioantenneja nähdäkseen uuden kanavan. Varsinainen 
lanseeraus täydellä ohjelmakartalla tapahtui yhdeksän kuukautta myöhemmin, 
1.9.1987: 


Tästä eteenpäin se on täyttä totta! Vaihtoehtoja tutuille TV-ohjelmille iltamyöhään. 
Kolmoskanava odottaa kotiintuloasi jo klo 16.30. Kolmonen viihdyttää kun vakava 
väsyttää. Ohjelmaa on lähes 5o tuntia viikossa. Tule Kolmosen mukavaan seuraan 


koko illaksi.3 


Ja silloin iskostettiin suomalaisten mieliin myös Kolmoskanavan iskulause: 
”Koko illan ilo”. 


KAIKKI VASTUSTIVAT 


Vaikka Kolmoskanava näin jälkikäteen näytti etenevän vauhdikkaasti, synnytys- 
tä edelsi kiivas viestintäpoliittinen kamppailu, joka on verrattavissa korkeintaan 
MTV:n uutisista puoli vuosikymmentä aiemmin käytyyn taisteluun.* ”On vaikea 
sanoa, monesko kiuas on jo jouduttu vaihtamaan MTV:n saunaan. Suurin piir- 
tein koko vaikuttajakunta on siellä joka tapauksessa viime kuukausina saunotet- 
tu”, irvaili Matti Anderzen, hanketta vastustaneen Sanoma Osakeyhtiön silloinen 
varatoimitusjohtaja. Viestintäpolitiikasta oli Suomessa kiistelty ennenkin, mutta 
Kolmoskanavan tapauksessa erikoista oli, että puuhamiehiä lukuunottamatta juu- 
ri kukaan ei aluksi tuntunut kannattavan sitä. Vielä silloinkin kun hallitus lopulta 
myöntyi uuteen tv-kanavaan, kolmen päähallituspuolueen puheenjohtajat — sosi- 
aalidemokraattien Kalevi Sorsa, keskustan Paavo Väyrynen ja ruotsalaisten Chris- 
toffer Taxell — jättivät pöytäkirjaan epäilevät lausumansa. 

Erityisesti lehdistö oli Yleisradion ja MTV:n yhteistä kanavaa vastaan. Se piti 
hanketta yleisradiomonopolin laajennuksena. Lehtiyhtiöt pelkäsivät uuden mai- 
noskanavan syövän omia ilmoitustulojaan; toisaalta ne halusivat päästä käsiksi 
television mainostuloihin. Lokakuussa 1985 lehdistö perustikin oman yhtiönsä kil- 
pailemaan kolmannen tv-verkon toimiluvasta. Aikakaudelle tyypillisesti televisio- 

toiminnan laajentamista vastustivat myös toimittajat ja kulttuuriväki. Esimerkiksi 
Radio- ja Televisiotoimittajien Liiton (RTTL) mielestä uudelle kanavalle ei ollut 
riittäviä kulttuuri- ja viestintäpoliittisia perusteita. Älymystön keskuudessa vallitsi 
luja luottamus julkisen palvelun televisioon — vaikka itse englanninkielisestä käsit- 
teestä public service suomennettu termi 'julkinen palvelu oli vasta hiljalleen kotiu- 
tumassa suomen kieleen. 

Kuten Iiris Ruoho on huomannut, suomalaisessa televisiokulttuurissa vallitsi 
eräänlainen ”kaksoisstandardi”, minkä seurauksena Yleisradiota ja kaupallista tele- 
visiota arvioitiin eri perustein. Edellinen muodosti ihannoidun normin, kun taas 
jälkimmäistä pidettiin lähtökohtaisesti huonompana.* Vaikka Yleisradio olikin kaa- 
vaillun kanavan pääomistaja, Kolmoskanavaa pidettiin kaupallisena luomuksena, 
joka kyseenalaistaisi yhteiskunnan ohjauksessa siihen asti toteutetun television 
kehittämisen ja joka ei täyttäisi uudelle kanavalle asetettavia kulttuuripoliittisia 
vaatimuksia. Talven kuluessa valveutunut kulttuuriälymystö oli omaksunut esiku- 
vakseen Britannian tuoreen neloskanavan, Channel Fourin. Se toimi mainosrahoi- 
tuksella, mutta sille oli asetettu ankarat julkisen palvelun velvoitteet, ja se rahoitti 
innovatiivista ohjelma- ja elokuvatuotantoa. 

Olin itse samassa rintamassa, tiukasti Kolmoskanavaa vastaan. Huhtikuussa 
1986 haastattelin Yleisradion TV1:n silloista johtajaa Arne Wessbergiä Helsingin 
Sanomiin. Wessbergiä pidettiin kanavahankkeen pääarkkitehtina, ja hän oli myös 
sitä varten perustetun yhtiön hallituksen puheenjohtaja. Wessberg ei edes yrittänyt 
peitellä hankkeen vaikuttimia. 

Ensinnäkin hän myönsi, että päätavoite on turvata vallitsevan yleisradiojärjes- 
telmän rahoituspohja: ”Tosiasia on myös, että kolmoskanava tulee joka tapauksessa 
muodossa tai toisessa. — — Siksi meidän on kysyttävä, voiko se hyödyttää jotenkin 
Yleisradiota ja kotimaista ohjelmatuotantoa” Toiseksi hän tunnusti, että kulttuuri- 
poliittiset tavoitteet olivat hankkeessa toissijaisia: ”Kyllähän koko hanke voidaan 
tietysti tappaa kulttuuripoliittisilla tavoitteilla, vaatimalla pienryhmien palvelua 
ja tasa-arvoa. Kolmoskanava elää vain sillä, että sitä katsotaan ja että se saa mai- 
nostuloja. Mutta minusta se on kulttuuripoliittisesti parempi kuin ei mitään” Kol- 
manneksi hän perusteli hanketta sillä, että Yleisradion oli pakko varautua kilpailun 
kiristymiseen: ”Kilpailijoita saa olla vaikka kuinka paljon - kunhan vain meidän 
rahoituspohjamme on turvattu. Sen verran meidän pitää olla itsekkäitä”? 

Haastattelun oheen kirjoitin kolumnin, jossa uskoin, että kaikki uudelle ka- 
navalle valmistelussa asetetut kulttuuripoliittiset tavoitteet jäisivät toteutumatta. 
Ohjelmatarjonnan monipuolisuuden sijaan luvassa olisi ”kaupallisesti kannattavaa 
ohjelmaa suurimmalle mahdolliselle yleisölle”. Kotimaisen tuotannon edistämisen 
sijasta ”80 prosenttia kanavan ohjelmistosta olisi ulkomaista”. Ja vaikka kanavan 
tapauksessa oli puhuttu myös alueellisen ja kielellisen tasa-arvon lisäämisestä, ka- 

nava tavoittaisi ”vain suurten asutuskeskusten yleisön”, jos kohta ohjelmisto olisi 
”tasapuolisen englanninkielistä”. Alan työllisyyden edistämisen, kulttuurivaihdon 
ja kansainvälisen yhteistyön sijasta hanke suosisi ennen muuta amerikkalaisia oh- 
jelmantekijöitä ja tuotantoyhtiöitä * 

Kun toimilupa viimein myönnettiin, ennustin, että uudesta kanavasta olisi tu- 
lossa ”plagiaatti”, jonka ”design on matkittu kaupallisilta esikuvilta” ja jossa tem- 
meltäisivät ”MTV:n piskuiset bulvaaniyhtiöt, jotka keksivät uusia napakymppejä 
ja ruutuysejä”? 


MIKSI KOLMOSKANAVA? 


Jos olen joskus suhtautunut noin kielteisesti Kolmoskanavaan, miksi kirjoitan sii- 
tä nyt kokonaisen kirjan? Ensinnäkin siksi, että kanava paljolti täytti sekä siihen 
asetetut toiveet että siihen kohdistuneet ennakkoluulot. Toiseksi siksi, että sen 
valtavaa merkitystä suomalaisen yleisradiotoiminnan kehityksessä ei voi ohittaa. 
Vaikka Kolmoskanava oli eetterissä vain runsaan kuuden vuoden ajan, joulukuusta 
1986 joulukuuhun 1992, jonka jälkeen sen korvasi huikeaan kansansuosioon heti 
käynnistyessään yltänyt MTV3, sitä on pidettävä kaupallisen television lopullisena 
perustanlaskijana Suomessa. 

Vaikka meillä oli, Euroopan mitassa poikkeuksellisesti, ollut kaupallista televi- 
siotoimintaa jo 1950-luvulta alkaen, se oli jäänyt puolitiehen. Mainos- ja sponsoritu- 
loihin nojannut ”teekkaritelevisio”, Tekniikan Edistämissäätiön TES-TV (vuodes- 
ta 1960 Tesvisio), oli suomalaisen television pioneeri, jolla oli jopa oma toimilupa 
vuosina 1956—1964. Mutta kun Tesvision näkyvyys rajoittui kolmeen suurimpaan 
kaupunkiin, se ei pystynyt rakentamaan aidosti kaupallista tv-ohjelmistoa eikä pär- 
jännyt mainoskilpailussa Mainos-TV:lle, joka lihoi valtakunnalliseksi Yleisradion 
turvallisessa huomassa. Tesvisio päätyi lopulta Yleisradion omistukseen tavalla, 
joka katkeroitti monet kaupallisen televisiotoiminnan tukijat. 

Kaupallisen television etuvartiona toimi myös 1957 perustettu Oy Mainos-T V- 
Reklam Ab (vuodesta 1982 MTV Oy), joka alkoi vuokrata mainos- ja ohjelma-aikaa 
Yleisradion Suomen Televisiosta (vuodesta 1965 TV1) sekä myöhemmin TV2:sta. 
Vaikka Mainos-TV alusta alkaen tähtäsi kasvuun, sen muodostumista ”oikeaksi” 
kaupalliseksi yleisradioyhtiöksi estivät lukuisat kahleet. Ensinnäkin valtaosa sen 
tuotoista kului Yleisradiolle maksettuihin verkkovuokriin. Toiseksi vaikka MTV:n 
tarkoitus oli tuottaa voittoa omistajilleen, se ei toiminut täysiverisen kaupallisesti, 
vaan yritti ohjelmistollaan osittain jäljitellä Yleisradiota. Kolmanneksi sen ohjel- 
matoiminnalle oli asetettu myös rajoituksia, jotka pitkään estivät sitä lähettämästä 
esimerkiksi uutisia, ajankohtaisohjelmia ja urheilua. Ja neljänneksi — ja kaikkein 

tärkeimpänä — MTV:llä ei ollut omaa kanavaa. Koska sen ohjelmat oli ripoteltu ha- 
janaisiksi blokeiksi Yleisradion oman tarjonnan lomaan, yhtiön oli vaikea harjoit- 
taa systemaattista ohjelmistosuunnittelua, saati ohjailla katsojia ohjelmiensa ääreen 
tyypillisen kaupallisen ohjelmistosijoittelun keinoin. 

Yleisradion apuyhtiöksi ja rahoittajaksi roolitetusta MTV:stä ei siten yksinään 
ollut kaupallisen television käynnistäjäksi Suomessa. Se hallinnoi vain vähäistä 
kaupallista reservaattia Yleisradion isännöimässä televisiomaisemassa. Kolmoska- 
nava sen sijaan sai ja otti käynnistäjän roolin, joskin ilman MTV:n tekemää henkis- 
tä pohjatyötä ja aktiivista panosta se tuskin olisi onnistunut. 

Vaikka Yleisradion, MTV:n ja Nokian yhdessä omistama yhtiö toimi lyhyen 
kautensa Yleisradion toimiluvalla ja omistajiensa määräysvallan alla, se toi en- 
simmäisenä Suomeen kaupallisen ohjelmakaavion illasta toiseen toistuvine ohjel- 
mablokkeineen. Kolmoskanava loi myös nykyaikaiselle kaupalliselle televisiotoi- 
minnalle ominaisen tuotantotavan, joka nojasi keveään omaan organisaatioon ja 
itsenäisiin ohjelmantuotantoyhtiöihin. Yhtiö loi myös uudenlaiset mediamarkki- 
nat tuodessaan televisioon alueellisen mainonnan. Ja ennen muuta Kolmoskana- 
va aloitti Suomessa aidon kanavakilpailun, vaikka se olikin perustettu lujittamaan 
Yleisradion ja MTV:n asemaa sekä torjumaan taivaskanavien uhkaa. Samalla se 
onnistui luomaan kaupallisen katselukulttuurin, joka perustui kaupallisesti tarkoi- 
tuksenmukaisille yleisöryhmille kohdennettuihin ohjelmiin ja niiden vähitellen 
rakentuvaan suosioon. 

Uuden aikakauden alkamisesta kielii sekin, että kolmannen televisiokanavan 
hallinnasta ja toimiluvasta kilpailtiin ensi kertaa Suomessa. Samanaikaisesti kol- 
matta tv-kanavaa koskevien ratkaisujen kanssa myös television katsojamittauksessa 
otettiin käyttöön nykyinen mittarimenetelmä, joka korosti kilpailua katsojista ja 
kohderyhmäperusteista ohjelmistosuunnittelua. Voidaan sanoa, että Kolmoskana- 
vasta tuli televisiotoiminnan liberalisoinnin koelaboratorio. Sen puitteissa ensi kertaa 
voitiin kokeilla, mitä kilpailua lisäämällä ja sääntelyä lieventämällä saadaan aikaan 
ja mitä siitä seuraa. 

Kolmoskanava oli ristiriitainen menestystarina. Hapuilevasta alusta huolimatta 
se saavutti lopulta sekä mainosmyynti- että katsojatavoitteensa, mikä ajoi omistajat 
nopeasti vuonna 1993 toteutettuun kanavauudistukseen. Siinä mainosrahoitteinen 
ohjelmisto siirrettiin kokonaan kolmannelle kanavalle, joka sai nimekseen MTV3. 
Kolmoskanavasta alkanut kehitys johti myös siihen, että television ja radion toimi- 
lupapolitiikkaa alettiin 1990-luvulla vapauttaa ja koko yleisradiolainsäädäntö kirjoi- 
tettiin uudelleen. Televisiolähetysten digitalisointi kymmenine tv-kanavineen on 


sen kehityksen hedelmä. 

TELEVISION INSTITUUTIOHISTORIAA 


Tämän kirjan näkökulma on yhtäältä historiallinen. Television lähihistoriaa on 
viime vuosina tutkittu paljon. Yleisradiosta on kirjoitettu akateeminen yhtiöhis- 
toriikki," mutta Tesvisiota ja MTV:tä koskeva historiankirjoitus oli pitkään muis- 
telmien ja puutteellisesti dokumentoitujen kronikoiden varassa,” paitsi uutisten ja 
mainonnan osalta.” Lisäksi television historiaa on analysoitu esimerkiksi tekno- 
logian kotoutumisen näkökulmasta sekä aikalaistulkintojen, katsojien muistojen, 
identiteetin tai faniuden kautta. Vastikään on ilmestynyt kokoomateos television 
ohjelmistojen kehityksestä," ja myös ohjelmistorakenteiden tutkimuksessa on tar- 
kastelujen pitkän aikavälin ansiosta usein ollut historiallinen ulottuvuus.“ Lisäksi 
on ilmestynyt lukuisia tutkimuksia yksittäisten ohjelmien tai tiettyjen ohjelma- 
tyyppien synnystä ja vaiheista.” 

Heidi Keinonen on erottanut television historiankirjoituksessa kolme toisiaan 
jossain määrin kronologisesti seuraavaa vaihetta: (1) televisioinstituutioiden tutki- 
mus, (2) ohjelmien ja tuotannon tutkimus ja (3) television merkityksen tutkimus. 
Jos yllä mainittuja töitä sijoittaa näihin ryhmiin, Raimo Salokankaan YLE-histo- 
riikki (1996) edustaisi puhdaspiirteisimmin ensimmäistä, Taisto Hujasen Ajan- 
kohtaisen kakkosen kehitykseen keskittyvä tutkimus (1993) toista ja Sari Elfvingin 
väitöskirja televisiota koskevan julkisuuden rakentumisesta 1960- ja 1970-luvuilla 
(2008) kolmatta vaihetta. Koska yksittäisten ohjelmien ja ohjelmatuotannon tut- 
kimus yleensä edellyttää sitä, että asiaan liittyvä instituutiohistoria on tehty, ja te- 
levision merkityksen historian tutkimus sitä, että myös ohjelmiston kehityksestä 
tiedetään riittävästi, ei Keinosen nimeämää kolmea vaihetta ole syytä tulkita arvot- 
tavasti. Kaikki vaiheet ovat tarpeellisia television historiankirjoituksessa: tarvitaan 
niin yksittäisten kanavien ja yhtiöiden historioita kuin sellaisiakin tutkimuksia, jot- 
ka paneutuvat ohjelmien sisältöihin, yleisöihin tai tuottamiin merkityksiin.” Oman 
Kolmoskanavaa koskevan kirjani sijoitan kernaasti ykkösvaiheen tutkimukseksi: 
tavoitteeni on kirjoittaa yhden televisiokanavan instituutiohistoria, jonka kuitenkin 
yritän sijoittaa laajempaan viestintäpolitiikan ja television kaupallistumisen kehyk- 
seen. 

Televisio- ja elokuvatutkija Anu Koivunen on jakanut televisiohistorian tutki- 
muksen esteettiseen, teknologiseen, taloudelliseen, sosiaalihistorialliseen, mentaa- 
lihistorialliseen ja television poliittisen historian tutkimukseen. Tässä kirjassa kes- 
kityn lähinnä poliittisen historian ja talouden näkökulmiin, mutta lisäksi analysoin 
myös Kolmoskanavan ohjelmistoa rakenteellisella tasolla. Yksittäisten ohjelmien 
televisioesteettiseen analyysiin ei tässä yhteydessä ole mahdollisuuksia. 

Kaupallisen television alkuvaiheiden osalta tutkimuksellista aukkoa on vast- 
ikään täyttänyt Heidi Keinosen väitöskirja Kamppailu yleistelevisiosta, joka analysoi 

TES-TV:n, Mainos-TV:n ja Tesvision toimintaan ja ohjelmistoon liitettyjä mer- 
kityksiä. Keinonen pystyykin osoittamaan vuosiin 1955—1964 rajatussa tarkastelus- 
saan merkittäviä eroja kolmen yhtiön välillä. Yhteistä kuitenkin oli kaikkien pyr- 
kimys liittää yleisradiomaisia piirteitä toimintaansa, jotta ne olisivat vahvistaneet 
omaa legitimiteettiään.* Keinosen tutkimuksen aineistolähtöinen lähestymistapa 
on inspiroinut myös tätä kirjaa. Toisena yksittäisenä sytykkeenä on ollut myös 
Jaakko Lyytisen tutkimus Kun pöllö sai siivet MTV:n uutisten synnytysvaiheista, 
vaikka se on jokseenkin vailla kytkentöjä viestinnän tutkimukseen.” 

Kansainvälisistä esikuvista ensimmäisinä nousevat mieleen Trine Syvertsenin 
tutkimus Den store TV-krigen Norjan TV2:n alkuvaiheista sekä Lena Ewertssonin 
teos Dansen kring guldkalven Ruotsin TV4:n perustamisesta.” Television kehi- 
tyksen historiallisen viitekehyksen on tarjonnut brittiläisen tutkijan John Ellisin 
teos Seeing Things (2002), joka tutkii television olemuksen muutosta sen kasvaessa 
”niukkuuden aikakaudesta” ensin ”saatavuuden aikakauteen” ja edelleen nykyiseen 
”yltäkylläisyyden aikakauteen” Suomalaiset saivat kokea niukkuutta television 
suhteen 1950-luvun puolivälistä 1980-luvun puoliväliin, jolloin video, kaapeli- ja sa- 
telliittitelevisio sekä Kolmoskanava antoivat lupauksen ”uustelevision ajasta”?* ja li- 
säsivät radikaalisti television läsnäoloa, saatavuutta. Viimeistään 2000-luvulla, digi- 
talisoinnin myötä, Suomi on siirtynyt yltäkylläisen televisiotarjonnan maailmaan. 
Yksin maanpäällisessä digitaalisessa verkossa oli syksyllä 2011 tarjolla 46 kanavaa ja 
lisää löytyi kaapeliverkoista, satelliiteista ja internetistä.” 

Televisiosta ei totisesti ole enää pula, mutta vaikka olemme siirtyneet niukkuu- 
desta yltäkylläisyyteen, television katselu on lopulta muuttunut yllättävän vähän. 
Vaikka katselu on pirstoutunut ja yksityistynyt, televisio toimii yhä kodin ”sähköi- 
senä tulisijana”, arjen rytmittäjänä ja puheenaiheiden lähteenä.?* Kolmoskanavan 
merkityksen näen siinä, että se oli johtamassa suomalaisia pois niukkuuden kult- 
tuurista: se antoi maistiaisen siitä, millaiseen määrälliseen yltäkylläisyyteen tele- 


visio oli matkalla. 


KAUPALLINEN TELEVISIO 


Kirjan historiallista näkökulmaa tarkentavana punaisena lankana on television 
kaupallistuminen Suomessa. Kuten Heidi Keinonen on huomauttanut, kaupallista 
televisiota meillä kenties parhaiten on määrittänyt siihen liitetty toiseus, johon jo 
edellä viitattiin.” Kaupallinen televisio on tarkoittanut jotain muuta ja mielletty 
vähempiarvoiseksi kuin Yleisradion tarjoama ohjelmisto: siihen on aina liittynyt 
mainospöllön silmäniskuja — siis jotain kevytmielistä, viihdyttävää ja kosiskelevaa. 
Kepeys ja viihdyttävyys ovat kaupalliseen televisioon tyypillisesti liitettyjä merki- 

tyksiä, mutta kovin analyyttisina näitä luonnehdintoja ei voi pitää. Mistä kaupalli- 
sessa televisiossa on lopulta siis kyse? 

Ensisijainen kaupallisen television kriteeri liittyy sen toiminnan päämäärään. 
Vaikka myös julkisesti omistettuja yleisradioyhtiöitä halutaan johtaa tehokkaasti, 
niiden tavoitteena ei yleensä ole tuottaa voittoa. Kaupallinen tv-kanava sen sijaan 
tähtää aina pohjimmiltaan ansaintaan - siihen, että toimintaan sijoitetut varat tuot- 
taisivat omistajilleen osinkotuloa. Tämä erottaa kaupalliset toimijat yksiselitteisesti 
julkisista, mutta kaupallisuuteen sisältyy muitakin ulottuvuuksia, jotka muistutta- 
vat siitä, että rajalinja ei kaikin osin ole selvä. Voittoon tähtäävä kaupallinen pää- 
määrä tarkoittaa myös sitä, että televisiosta tulee jotakin muuta kuin pelkkä viestin. 
Mainosrahoitteinen televisio on mainosväline, joka mainostaa tavaroita ja palvelui- 
ta; maksu-tv taas on kauppatavara itse. 

Jos tarkastellaan sitä, miten televisiotoiminta rahoitetaan, kaupallisuus osoittau- 
tuu jo suhteelliseksi suureeksi. Televisiota on mahdollista rahoittaa ainakin viidellä 
eri tavalla: suoraan valtion pussista, veroluonteisin lupamaksuin, tilausmaksulla, 
mainonnalla tai sponsorituotoin. Lupamaksu — tai televisiomaksu, kuten sitä on 
Suomessa vuodesta 1998 asti kutsuttu — on muodostanut televisiotoiminnan ta- 
louden suurimman tulolähteen. 2000-luvulla mainostulot ja tilausmaksut ovat yh- 
dessä kuitenkin ajaneet lupamaksun ohitse. Sponsorointia harjoitetaan televisio- 
ohjelmien rahoituksessa yhä — olettehan huomanneet virvoitusjuoma-, voide- ja 
pizzamainosvälähdykset mainostaukojen saumakohdissa! — mutta laajamuotoi- 
sesta kustannettujen ohjelmien lähettämisestä luovuttiin 1960-luvun puolivälissä.?* 
Suoraa valtionapua Yleisradio on saanut vähäisessä määrin joihinkin erityiskoh- 
teisiin. Suomi on alusta alkaen ollut sekajärjestelmä, jossa erilaiset rahoitusmuo- 
dot ovat eläneet rinnakkain. Suora valtionrahoitus ja veroluonteinen lupamaksu 
tai kaavailtu mediamaksu ovat julkisia rahoitusmuotoja. Tilausmaksu, mainonta 
ja sponsorointi puolestaan ovat kaupallisia rahoitusmuotoja, koska ne perustuvat 
ostohaluisilta markkinoilta kerättyyn tuloon. Jos tulomuodot haluaa sijoittaa ”kau- 
pallistumisen jatkumoksi”, vähiten kaupallinen rahoituskeino on valtion suora ra- 
hoitus ja eniten kaupallinen sponsorointi. 

Kolmas television kaupallisuuden ulottuvuus liittyy sen omistukseen. Voidaan 
ajatella, että pörssissä noteeratun, kansainvälisesti toimivan mediakonsernin omis- 
tama tv-kanava on ”kaupallisempi? kuin vaikkapa kotimaisen itsenäisen yrityksen 
pyörittämä mainoskanava. Mitä lujemmin kanava on sidottu omistajan asettamiin 
tuottotavoitteisiin, sitä markkinaperusteisemmin sen on toimittava. Euroopassa on 
myös esimerkkejä siitä, kuinka televisiotoimintaa harjoittavat yhtiöt ovat erilaisten 
säätiöiden tai yleishyödyllisten järjestöjen omistamia. Jatkumon ei-kaupallisessa 
ääripäässä on valtion suoraan omistama yleisradioyhtiö — sellainen kuin vaikkapa 
oma Yleisradiomme. 

Kaupallistumisen neljäs ulottuvuus liittyy siihen, miten televisiotoimintaa sää- 
dellään, ts. millaisia velvollisuuksia kanavilla on. Kaikkialla maailmassa televisio- 
toiminnan järjestämiseksi tarvitaan vähintäänkin teknistä säätelyä, joka koskee 
esimerkiksi radiotaajuuksien käyttöä ja teknisiä standardeja. Koska maanpäällises- 
sä verkossa ei riitä taajuuksia kaikille, tarvitaan myös rakenteellista säätelyä, joka 
toteutuu toimilupapolitiikan ja siihen liittyvien esimerkiksi omistusta koskevien 
määräysten keinoin. Sisällöllisellä säätelyllä ohjataan ohjelmistoa. Regulaatio voi 
olla myös taloudellista ja kohdistua esimerkiksi mainonnan määrään ja televisio- 
maksun suuruuteen. Lopuksi on olemassa myös poliittista säätelyä, joka kohdistuu 
vaikkapa televisiotoimintaa harjoittavan yhtiön toimielinten valintaan. Mitä lie- 
vemmin reguloitua televisiotoiminta on, sen markkinaperusteisemmin, siis ”kau- 
pallisemmin”, se voi toimia. 

Viidenneksi television kaupallistumista voidaan tarkastella ohjelmasisältöjen ta- 
solla. Viime aikoina Viestinnän Keskusliitto (VKL), viestintäteollisuuden etujärjes- 
tö, on arvostellut Yleisradiota siitä, että kilpaillessaan urheilukilpailujen tai amerikka- 
laisen HBO-yhtiön ohjelmien televisio-oikeuksista lupamaksuvaroin toimiva yhtiö 
vääristää kilpailua ja tunkeutuu markkinaperusteisesti toimivien kanavien reviirille. 
Jotkin ohjelmat tai ohjelmatyypit ovat tässä katsannossa siten ”kaupallisempia” 
kuin jotkin toiset. Kaupallisen median omin sanoin: ”Kaupallinen toiminta tähtää 
ansaintaan ja pohjautuu sen tarjoamiseen, mitä asiakkaat haluavat. Julkinen palvelu 
ei tähtää ansaintaan, vaan sen tavoitteena on tarjota, mitä kansalaiset demokraatti- 
sen yhteiskunnan jäseninä tarvitsevat.” Usein onkin ajateltu, että julkisille kanaville 
ominaisia olisivat uutiset, ajankohtais- ja asiaohjelmat, opetus- ja kulttuuriohjelmat 
ja lastenohjelmat, kun taas kaupallisen television tyypillistä tarjontaa ovat sarjafilmit, 
elokuvat ja viihde? Tämä jako tuntuu yhä paitsi erottelevan erilaisten televisioka- 
navien ohjelmistorakenteita myös hallitsevan käsityksiämme julkisen ja kaupallisen 
television eroista, vaikka esimerkiksi informaation ja viihteen erottaminen toisistaan 
on mitä ongelmallisinta. Tieto voi viihdyttää, ja viihdekin välittää tietoa. 

Kuudenneksi kaupallistumisessa on television yleisöön liittyvä ulottuvuus, joka 
liittyy juuri ”tarvitsemisen” ja ”haluamisen” eroon. Kun julkisen television odote- 
taan palvelevan kansalaisia, joilla on erilaisia tiedollisia, sivistyksellisiä ja viihty- 
miseen liittyviä tarpeita, kaupallinen televisio tavoittelee pikemminkin kuluttajia, 
joilla on voimakas halu saada nähtäväkseen juuri tietynlaisia ohjelmia. Esimerkiksi 
maksutelevisio etsii ohjelmistoillaan kohderyhmiä, jotka haluavat nähtäväkseen 
nimenomaan elokuvia tai kilpa-autoilua ja ovat valmiita maksamaan siitä erikseen. 
Mainosrahoitteinen kaupallinen televisio taas pyrkii luomaan ohjelmistollaan os- 
tovoimaisia kohdeyleisöjä, joita se voi ”myydä” mainostajille. Mainostajia ei kiin- 
nosta ainoastaan yleisön suuruus, vaan yhä enemmän myös sen koostumus: suku- 
puoli, ikä, tulorakenne, asuinpaikka, elämäntavat ja niin edelleen. Näin siksi, että 

mainokset pystyttäisiin sijoittamaan juuri niiden ohjelmien oheen, jotka parhaiten 
tavoittavat halutut kohderyhmät. 

Television kaupallistuminen ilmenee myös katselukulttuurin kaupallistumisena. 
Esimerkiksi ennen Kolmoskanavan perustamista kaksi kolmasosaa suomalaisten 
televisionkatselusta kohdistui Yleisradion ohjelmiin, kun taas 2000-luvulla kaupal- 
linen televisio on kokonaisuutena päässyt voitolle kilpailussa katsojista. Esimer- 
kiksi vuosina 1999-2008 kunkin vuoden 40 katsotuimmasta tv-ohjelmasta keski- 
määrin 56 prosenttia on ollut yksin MTV3:n ohjelmia.” Tyypillisiä menestyjiä ovat 
kansallisesti keskeisten urheilulajien, kuten jääkiekon ja mäkihypyn, televisioinnit, 
muutamat kotimaiset viihdeohjelmat, kuten Idols tai Tanssii tähtien kanssa, sekä 
kotimainen päivittäissarja Salatut elämät. Etenkin viihde- ja draamaohjelmistoa 
etsiessään yleisö tuntuu hakeutuneen enenevässä määrin julkisten sijasta kaupallis- 
ten kanavien ääreen, jossa mahdollisuudet ”viihdehakuiseen” tai ”nautintokeskei- 
seen” katseluun ovat paremmat. 

Yllä esitetyn perusteella kaupallinen televisio on määriteltävissä televisiotoi- 
minnaksi, joka tähtää voittoon, rahoitetaan markkinaperusteisesti joko mainos-, 
tilaus- tai sponsorituloilla ja jonka omistus on yleensä yksityisissä käsissä. Menes- 
tyäkseen se pyrkii tarjoamaan sisältöjä, joille on kysyntää, kohderyhmille, joilla on 
ostovoimaa tai jotka kiinnostavat mainostajia. Siinä missä maksu-tv myy ohjelmis- 
toja tai kanavia suoraan katsojille, myy mainosrahoitteinen televisio katsojakontak- 
teja mainostajille. 

Toisaalta on muistettava, ettei kaupallinen televisio ole yksi ja yhdenmukainen, 
vaan siinä on nähtävissä aste-eroja. Vertaillessaan TES-TV:stä, Mainos-TV:stä ja 
Tesvisiosta Suomessa 1950- ja 1960-luvuilla käytyä aikalaiskeskustelua Heidi Kei- 
nonen löysi siitä kaksi erilaista kaupallisen television diskurssia. Toisessa kaupalli- 
sesta televisiosta muodostui abstraktio, joka perustui amerikkalaisesta televisiosta 
muodostuneisiin käsityksiin. Toista diskurssia hän taas kutsuu ”kaupallisen yleis- 
television diskurssiksi”. Se nojasi konkreettisemmin suomalaiseen televisiotoimin- 
taan ja katsoi TES-TV:n, Mainos-TV:n ja Tesvision muistuttavan likeisesti julkisen 
palvelun televisiotoimintaa.? Suomessa kaupallinen televisiotoiminta ei koskaan 
ilmennyt puhtaana, vaan alusta alkaen jonkinlaisena sekamuotona, hybridinä, joka 
on toteutunut eriasteisesti eri ulottuvuuksilla. 

Kirjan keskeinen väite on, että Kolmoskanava oli suorastaan television kaupallis- 
tumisen keskeinen moottori Suomessa. Tavoitteeni onkin vastata kysymykseen, millä 
keinoin Kolmostelevisio ja sen pyörittämä Kolmoskanava kaupallistivat suomalaista 
televisiota. Miten Kolmosen kaupallisuus ilmeni sen tavoitteenasettelussa, toimin- 
nassa ja ohjelmistossa? Miten Kolmoskanava loi kaupallisen televisiotoiminnan 
perustaa sekä edesauttoi MTV3:n syntymistä ja laajemminkin toimilupapolitiikan 
hallittua vapauttamista? 


Dn 
[aN 


YLEISRADIOPOLITIIKAN MURROS 


Television kaupallistumisen rinnalla tutkimukseni tarkastelee televisiota koskevan 
viestintäpolitiikan kehitystä. Yritän siten kirjoittaa suomalaisen viestintäpolitiikan 
historiaa Kolmoskanavan tarinan kautta. 

Olen aiemmissa töissäni tutkinut sitä, millaisiin peruspilareihin meillä tehdyt 
viestintä- ja erityisesti yleisradiopoliittiset ratkaisut ovat nojanneet.* Viestintäpoli- 
tiikassa on kyse viestimien toimintaan vaikuttavien yhteiskunnallisten ehtojen yh- 
teensovittamisesta siten, että ne parhaiten edistäisivät yhteiseksi hyväksi koettuja 
arvoja, kuten sananvapautta, tasa-arvoa ja demokratiaa.* Näinkin määriteltynä kä- 
site on mahdollista rajata joko suppeasti tai laajasti. Suppeassa versiossa viestintä- 
politiikka käsittää yksinomaan julkisen vallan (esimerkiksi EU, hallitus, eduskunta, 
liikenne- ja viestintäministeriö, Viestintävirasto) toimet viestinnän järjestelemi- 
seksi, kun taas laajemmassa määrittelyssä mukaan hyväksytään ylipäänsä erilaisten 
intressiryhmien, puolueiden, toimialan itsensä ja myös kansalaisten kaikkinainen 
kamppailu viestinnällisten etujensa puolesta. Tässä kirjassa suosin jälkimmäistä ra- 
jausta. Keskeisiksi toimijoiksi nousevat paitsi liikenneministeriö, poliittiset puolu- 
eet ja Yleisradion hallintoneuvosto myös viestintäteollisuudessa toimivat yritykset, 
erityisesti Yleisradio ja MTV. 

Laaja määritelmä tarkoittaa, että ymmärrän viestintäpolitiikan samaan tapaan 
kuin esimerkiksi Des Freedman useiden toimijoiden väliseksi poliittisen, taloudellisen ja 
kulttuurisen kamppailun kentäksi, jolla luodaan ja muotoillaan viestinnän päämääriä, 
rakenteita, normeja ja käytäntöjä. Kyse ei siis ole vain hallituksen ja viranomaisten 
toimista, vaan käytännössä pikemminkin neuvonpidosta, jossa julkisen vallan, vies- 
tintäyritysten ja erilaisten yleisöä edustavien tahojen intressit ovat vastakkain ja jossa 
lisäksi erilaiset kansainväliset sitoumukset asettavat omat ehtonsa. Kyse on etujen so- 
vittelusta vaihtelevissa tilanteissa, joissa valtiovallan säätelytoimet yleensä asettavat 
rajoja yritysten toimintastrategioille. Rajoja pyritään harvoin rikkomaan, sillä siitä 
seuraa yleensä sanktioita. Esimerkiksi yleisradiotoiminnassa säännösten rikkominen 
voisi johtaa siihen, ettei toimilupaa enää seuraavalla kierroksella uusittaisikaan.* 

Säätely, regulaatio, muodostaakin viestintäpolitiikan kenties näkyvimmän ele- 
mentin. Säätelyssä on kyse viestintäpolitiikan implementoinnista, soveltamisesta 
käytäntöön. Viestintäpoliittisen kamppailun tuloksena syntyneet säännökset ovat 
lopulta valtiovallan ja viranomaisten käsiin annettuja instrumentteja, jotka ohjaa- 
vat, valvovat ja joissain tapauksessa myös estävät viestintäyritysten ja alan muiden 
toimijoiden tekemisiä. Säätely konkretisoituu esimerkiksi televisio- ja radiotoimin- 
taa ohjaavassa lainsäädännössä, toimiluvissa tai muissa määräyksissä, jotka voivat 
koskea vaikkapa ohjelmiston lähettämisen siirtokapasiteettia, ohjelmiston koostu- 


musta tai mainosten määrää. 

Viestintäpolitiikka on perinteisesti jaettu yleisradiopolitiikkaan, lehdistöpoli- 
tiikkaan ja telekommunikaatiopolitiikkaan * Vaikka viime vuosien teknologinen 
konvergenssi, internetin kehitys ja sosiaalinen media ovat hämärtäneet jakoa ja 
nostaneet tavoitteeksi ”teknologianeutraalin” viestintäpolitiikan, on yhä perusteita 
erotella toisistaan henkilökohtaiseen viestintään keskittyvä telekommunikaatio ja 
suurten joukkojen informoimiseen tarkoitetut joukkotiedotusvälineet. Lehdistö- 
politiikan ja yleisradiopolitiikan puolestaan on erottanut toisistaan se, että lehdistö 
on läntisissä demokratioissa perinteisesti ollut yksityisesti omistettua ja niukasti 
säädeltyä, kun taas taajuuksien niukkuuden johdosta yleisradiotoimintaa säädeltiin 
tiukemmin ja valtiollisesti omistetuilla yleisradiolaitoksilla oli siitä luja ote. 

Erityisesti tutkimuksen tarkasteluajankohtana, 1980-luvun puolivälistä 1990-lu- 
vun puoliväliin, yleisradiopolitiikka oli vielä voimissaan ja oma erityinen viestin- 
täpolitiikan lohkonsa. Yleisradiopolitiikalla tarkoitan nimenomaan yleisradio- 
toimintaa, oli se sitten julkista tai yksityistä, koskevien päämäärien, rakenteiden, 
normien ja käytäntöjen muotoilua ja niistä käytävää kamppailua yhteiskunnassa. 
Vaikka suomalaisen yleisradiopolitiikan perinnettä tarkastellaan lähemmin seuraa- 
vassa pääjaksossa, nimeän jo tässä sen pitkän linjan neljä keskeistä piirrettä. 

Ensimmäistä voidaan luonnehtia rakennepolitiikan korostamiseksi. Esimerkiksi 
toimilupia myönnettäessä ohjelmasisällöt ovat jääneet toissijaiseksi päähuomion 
kohdistuessa toimialan rakenteeseen. Käytännössä tämä tarkoitti pitkään Yleisra- 
dion ja sen apuyhtiönä toimineen MTV:n monopolia ja suojelemista kilpailulta. 
Toimilupapolitiikan toinen hallitseva piirre on ollut taloudellinen pragmatismi, joka 
on tähdännyt siihen, että rakenteelliset ratkaisut olisivat taloudellisesti toiminta- 
kelpoisia pienillä markkinoilla ja palvelisivat niin yhteiskunnan kuin yksityisten 
liikkeenharjoittajien etuja. Käytännössä se ilmeni Yleisradion ja MTV:n likeisenä 
yhteistyönä. Kolmanneksi meillä on tehty lukemattomia poliittisia kompromisseja, 
joiden avulla on soviteltu näkemyseroja sekä luotu sosiaalista tai toiminnallista 
kumppanuutta eri osapuolten kesken. Poliittisten yhteenottojen ja yhteisymmärryk- 
sen johtava näyttämö on ollut kansanedustajista koostuva Yleisradion hallintoneu- 
vosto, jossa keskeisiä yleisradiopoliittisia päätöksiä tehdään vielä 2000-luvullakin. 
Neljättä piirrettä voisi kutsua kulttuuriseksi protektionismiksi, joka on ilmennyt alun 
perin holhoavana yleisön suojelemisena sekä sittemmin kotimaisten televisioalan 
toimijoiden etujen vaalimisena maan rajojen ulkopuolelta tulevia uhkia vastaan. 

Tutkimuksen laajempi tavoite onkin tarkastella suomalaisen yleisradiopolitii- 
kan pitkää linjaa ja siinä ilmenneitä murtumia. Pidän kolmannen televisiokanavan 
perustamista ratkaisevana askeleena kohti yleisradiotoiminnan liberalisoimista, 
jonka alkusoittoa olivat Kymmenen uutisten tulo ruutuun 1981 ja paikallisradioiden 
pääsy eetteriin 1985. Usko Yleisradion mahdollisuuksiin säilyttää monopolinsa oli 
hiipumassa ja mainonta hyväksyttiin viimein television legitiimiksi rahoituskei- 


noksi. Uusi kanava oli myös merkki siitä, että yleisradiopolitiikka oli luopumassa 
paternalistisesta pyrkimyksestään määrätä ylhäältä käsin yleisön tarpeista ja oh- 
jailla katsojia. Oli alkamassa aikakausi, joka korosti kuluttajan valinnanvapautta ja 
kysynnän tyydyttämistä. 

Kolmoskanavan jälkeen liberalisointi jatkui valtioneuvoston myönnettyä toimi- 
luvat ensin MTV:lle (1993), sitten Neloselle (1997) ja lopulta lukuisille digikana- 
ville (1999—). Samalla yleisradiotoiminnan lainsäädännöllinen pohja täsmentyi 
Suomen saatua ensin hyvin vapaamielisen kaapelitelevisiolain (1987), sitten lain 
Yleisradiosta (1993), lain televisio- ja radiotoiminnasta (1998) ja lopulta viestintä- 
markkinalain (2003). Aiemmin tiukasti demokraattis-korporatistisen yleisradio- 
mallin on meilläkin vähitellen korvannut liberaalimpi malli, jossa median kult- 
tuuris-moraalisen säätelyn on korvannut taloudellis-kilpailullinen säätely,” mikä on 
johtanut koko sähköisen viestinnän laaja-alaiseen markkinoitumiseen. Tästä laajem- 
masta viestintäpoliittisesta perspektiivistä on kiinnostavaa pohtia, miten suomalai- 
sen yleisradiopolitiikan pitkä linja taipui Kolmostelevision myötä. 

Kirjani harjoittama ”Suomen mallin? ja sen muutoksen analyysi kytkeytyy vies- 
tintä- ja yleisradiopoliittisen tutkimuksen perinteeseen, jossa on hahmotettu kan- 
sallisten viestintäjärjestelmien ja viestintäpoliittisten ”tyylien? eroja sekä viestin- 
täpoliittisten paradigmojen muutoksia. Suomalaisesta tutkimuksesta sukulaisia 
ei löydy monta, mutta mainittava on Ismo Silvon ja Eeva Mäntymäen väitöskirjat 
yleisradiotoimintaan liittyvien tulkintojen ja diskurssien kehityksestä. Tavoittee- 
ni on jäljittää televisiota koskevan viestintäpolitiikan tematiikan ja argumentaation 
kehitystä. Erityisesti Kolmostelevision viestintäpoliittista merkitystä ovat tarkas- 
telleet myös Raimo Salokangas, Martti Soramäki ja Juhani Wiio, mutta yhtään 
kokonaisesitystä Kolmoskanavasta ja sen roolista television kaupallistumisen ja 
viestintäpolitiikan murroksen tienraivaajana ei ole. 

Tutkimukseni viestintäpoliittisen näkökulman keskeinen kysymys kuuluu, mil- 
laisen viestintäpolitiikan tuloksena Suomi sai Kolmoskanavan. Mikä mahdollisti Kol- 
mostelevision kaltaisen hybridin perustamisen ja menestyksen? Miten kanavan 
perustaminen niveltyi yhtäältä suomalaisen viestintäpolitiikan pitkään linjaan ja 
toisaalta vaatimuksiin kilpailun vapauttamisesta? Mikä johti Yleisradion ja MTV:n 
välien lähentymiseen niin, että ne saattoivat yhdistää voimansa Kolmostelevision 
perustamiseen? Koska tutkimukseni kuitenkin käsittelee paitsi Kolmostelevision 
perustamista myös sen toimintaa, venytän viestintäpoliittista näkökulmaani kysy- 
mällä, miten Kolmoskanava toteutti viestintäpoliittista tehtäväänsä. Miten yhtäältä 
säätely ja toisaalta omistusrakenne vaikuttivat sen ohjelmistoon ja markkinointiin? 
Millä tavoin Kolmostelevisio liberalisoi yleisradiokenttää? 

TUTKIMUKSEN AINEISTOT JA RAKENNE 


Koska kirjan keskeinen jänne on historiantutkimuksellinen, olen pyrkinyt etsimään 
käsiini kaikki keskeiset Kolmoskanavaa koskevat lähteet. Lähtökohtana on aiempi 
tutkimus, joka on käynyt läpi kanavan käynnistämiseen ja toimilupakysymykseen 
liittyneitä asiakirjoja, haastatellut keskeisiä toimijoita, analysoinut Kolmostelevi- 
siota omistajien strategian kannalta tai analysoinut vaikkapa kanavan menestystä 
mainosmarkkinoilla." Moni dokumentti on tähän asti ollut kuitenkin tutkimatta 
— esimerkiksi kanavan perustamista valmistelleiden työryhmien aikoinaan julkista- 
matta jääneet raportit, samoin perustajayhtiöiden lukuisat muistiot. 

Yhden keskeisen aineiston muodostavat siten alkuperäiset dokumenttilähteet, 
jotka liittyvät kolmoskanavan perustamiseen ja myöhempiin vaiheisiin. Olen käy- 
nyt läpi Yleisradion ja MTV:n hallintoneuvoston ja hallituksen sekä Kolmostele- 
vision hallituksen kokouspöytäkirjat sekä lukuisat valmisteluvaiheen dokumentit. 
Yleisradion ja MTV:n arkistoissa oli kuitenkin merkittäviä aukkoja," mikä ker- 
tonee siitä, että Kolmostelevisiossa vallitsi enemmän tekemisen kuin kirjaamisen 
kulttuuri. Nokian omia arkistoja en valitettavasti päässyt tutkimaan.* Valmistelu- 
vaiheen kannanmuodostusta ilmentäviä asiakirjoja jäljitin myös liikenne- ja vies- 
tintäministeriön, valtioneuvoston sekä suurimpien puolueiden arkistoista. Erityi- 
sen suuren avun ovat tarjonneet Martti Soramäen Yleisradiossa kokoama arkisto 
sekä Heikki Seppälän ja Tauno Äijälän henkilökohtaiset arkistot. Esitteitä, hinnas- 
toja ja kausiohjelmistoja jäljitin Kansalliskirjaston pienpainatekokoelmasta. Asia- 
kirjat ovat kirjassa tekstuaalisen sisällönerittelyn kohteena, mutta näkökulmani nii- 
hin on faktuaalinen, jolloin dokumentteja käytetään historiantutkimuksen tapaan 
Kolmostelevision kehityksen autenttisena kuvauksena.'* 

Dokumentteja täydentävän lähteen on tarjonnut lehdistö, joka seurasi Kolmos- 
kanavan perustamista ja lyhyttä taivalta kiitettävän tiiviisti. Suomalaisen ”avoimen” 
poliittisen kulttuurin yksi sivujuonne on, että monet ratkaisut tehdään kabineteissa 
ja työjaostoissa, joiden keskusteluista ei pidetä pöytäkirjaa. Niissä esitetyt kannat 
löytyvät varmimmin päättäjien viestimille antamista lausunnoista. Kattavimmin 
olen käynyt läpi Helsingin Sanomien sisällön. Lehtiaineisto on keskeistä myös siksi, 
että se ei ainoastaan näytä keskustelun rintamalinjoja, vaan myös sen, miten uutta 
kanavaa merkityksellistettiin ja miten lehdistö esimerkiksi arvotti sen ohjelmatar- 
jontaa.* Kuten asiakirjoista myös lehtiaineistosta haetaan tietoa Kolmostelevisios- 
ta ja yhtiötä koskeneista näkemyksistä. 

Toisen täydentävän lähdeaineiston muodostavat haastattelut, joita hallussani on 
pitkältä ajalta. Haastateltujen joukossa ovat perustamisen keskeiset taustahahmot 
Yleisradiossa, MTV:ssä ja Nokiassa, Kolmoskanavan kolme ensimmäistä toimitus- 
johtajaa sekä kanavan ohjelmajohtaja ja tiedotuspäällikkö. Valitettavasti kanavapää- 


töksen kannalta keskeisistä poliitikoista poissa ovat silloinen pääministeri Kalevi 
Sorsa (sd) ja liikenneministeri Matti Luttinen (sd), mutta poliitikkojen osalta kat- 
soin valtioneuvoston ja puolue-elinten pöytäkirjat sekä lehdistöaineiston riittäviksi 
lähteiksi. Aktiivisista taustavaikuttajista kuollut on myös Nokian varatoimitusjoh- 
taja Harry Mildh. Haastatteluja käytetään kirjassa pääosin fakta- tai muistitiedon 
kaltaisina todistuksina, joissa esitetyt tiedot ja kuvatut tapahtumat on yritetty 
varmistaa myös muista lähteistä. Rakenteeltaan aineistot ovat teemahaastattelun 
ja avoimen haastattelun välimaastossa.** Henkilöstä riippuen teemat saattoivat hie- 
man vaihdella, ja osalle haastatelluista esitin vain tiettyihin yksityiskohtiin liittyviä 
kysymyksiä. 

Erikseen on aineistona nostettava esiin Kolmosen vuosien 1987—1992 ohjelma- 
tiedot, jotka keräsin pääosin Katso-lehdestä. Systemaattisen analyysin otosviikoiksi 
valitsin helmikuun viikot 6 ja 7 sekä lokakuun viikot 42 ja 43.7 Erikseen olen ke- 
rännyt kanavan koko elokuvaohjelmiston, joka löytyi listattuna Suomen Elokuva- 
säätiön julkaisemista Elävän kuvan vuosikirjoista. Ohjelmiston kuvailussa käytän 
lisäksi apuna lähinnä Helsingin Sanomien ja Katson ohjelmaesittelyjä ja -arvioita. 
Ohjelmakarttojen määrällinen ja laadullinen erittely auttaa hahmottamaan kana- 
van luonnetta, ohjelmapolitiikkaa sekä sitä, millä keinoin Kolmonen pyrki kilpaile- 
maan yhtäältä emoyhtiöidensä ja toisaalta kaapelikanavien kanssa. Kanavan yleisö- 
menestystä puolestaan on tarkasteltu mittaritutkimuksen katsojalukutiedoilla. 

Asiakirjojen ja muiden dokumenttien, lehtiaineiston, haastattelujen ja ohjelma- 
tietojen on tutkimuksessa määrä täydentää toisiaan. Kolmen erityyppisen aineiston 
rinnakkaisella käytöllä pyrin sekä aineistotriangulaatioon että menetelmätriangulaa- 
tioon, tapahtumien hahmottamiseen useasta eri kulmasta.** Kuten tapaustutkimuk- 
sessa yleensäkin, tällaisella ”kolmiomittauksella” pyrin saamaan Kolmostelevision 
kehityksestä paitsi laajemman myös syvemmän kuvan kuin käyttämällä aineistona 
pelkästään vaikkapa asiakirjoja. 

Kirja jakautuu viiteen pääjaksoon. Johdannon jälkeisessä ensimmäisessä jak- 
sossa tarkastelen Suomen viestintäpolitiikan kehitystä television aikakaudella ja 
erittelen sen valossa kolmannen kanavan syntyedellytyksiä. Toisessa jaksossa tar- 
kastellaan Kolmoskanavan valmistelua sekä toimiluvasta käytyä kilpailua (1984— 
1986). Kolmannessa jaksossa tarkastelen Kolmostelevision alkukautta Yleisradion 
hallitsemana yhtiönä (1986-1989). Neljäs jakso keskittyy Kolmostelevision kau- 
teen MTV:n tytäryhtiönä (1990—1993), jolloin Kolmosesta tuli tulevan MTV3:n 
rakennustyömaa. Viidennessä jaksossa kokoan tuloksia yhteen ja pohdin Kolmos- 
kanavan merkitystä suomalaisen yleisradiotoiminnan markkinoitumisessa ja vies- 
tintäpolitiikan liberalisoitumisessa. 

Kolmannesta tv-kanavasta käytän kirjassa pääsääntöisesti yleisönkin suuhun 
vakiintuneita nimityksiä ”kolmoskanava”, ”Kolmoskanava” tai ”Kolmonen”. Pientä 

alkukirjainta käytän silloin, kun kyse on ylipäänsä kolmannesta tv-verkosta, isoa 
alkukirjainta taas, kun puhe on siinä toimineesta televisiokanavasta. ”Kolmostele- 
visio”-nimitystä käytän, kun puhun nimenomaan kanavaa ohjelmoineesta yhtiöstä, 
vaikka senkin alkuperäinen työnimi oli Kolmoskanava. Kävi kuitenkin niin, että 
juuri ennen H-hetkeä havaittiin, että toiminimen oli kaupparekisterissä varannut 
itselleen helsinkiläinen LVI-alan pöytälaatikkoyhtiö Kolmoskanava AH Aaro Huh- 
tala. Lehtitietojen mukaan ilmastointifirma yritti myydä nimen takaisin tv-yhtiölle, 
joka kuitenkin kieltäytyi maksamasta vaadittua miljoonan markan summaa. Niin- 
pä tämä jouduttiin kirjaamaan yhtiörekisteriin nimellä Oy Kolmostelevisio Ab. 
”Kolmoskanava” pysyi kanavan tuotenimenä kuitenkin koko sen toiminnan ajan. 

Kirjassa puhutaan paljon myös yleisradiotoiminnasta ja yleisradiopolitiikasta. 
Niillä ei silloin viitata yksinomaan Yleisradioon, vaan ylipäänsä vapaasti etenevillä 
radioaalloilla tapahtuvaan radio- ja televisiotoimintaan, rahoitettiin se sitten julki- 
sesti tai kaupallisesti. 

On aika avata Kolmoskanava. 


Mainos-TV tarjoaa 
58 tuntia 
teattoriohjelmaa 


Ilman mainontaa katsojat menettäisivät 
kaikkiaan 65 suosittua ohjelmaa 
Kuvaruutu olisi pimeänä suuren osan iltaa. 
Joukko suosituimpia ohjelmia olisi poissa. 
Mainos-TV:n kaikki 65 ohjelmaa olisi pakko 
lopettaa. Eikä tämä riittäisi. Suuri osa myös 
Suomen Television lähetyksistä jäisi Mainos- 
TV:lta saatavien vuokratulojen puuttuessa pols. 
Television kehitys ja laajeneminen hidastuisi. 
Kuka haluaisi olla kehitystä vastaan? Ei kukaan. 

Älkää pudottako "malsempällöä” — sen mukana putomisi 65 sooeitiua shjolmaa 
Ov massan — JY = manara am 


TELEVISIO 
SUOMALAISESSA 


VIESTINTÄ- 


Vuonna 1964 asenteet televisiomainontaa kohtaan kiristyivät. 
Mainos-TV vastasi keskusteluun ”Älkää pudottako mainospöllöä” 
kampanjalla, johon sisältyi lehti-ilmoittelua ja julisteiden levitystä 


radioliikkeisiin. 

VIESTINTÄJÄRJESTELMÄ 


JA YLEISRADIO- 
POLITIIKAN PERINNE 


Koska kirjan näkökulma on paitsi historiallinen myös ja ennen kaikkea viestintäpo- 
liittinen, yritän seuraavassa tarkentaa viestintäpoliittista lähestymistapaani. Maassa 
harjoitettu viestintäpolitiikka luonnollisesti heijastelee sen viestintäjärjestelmää. 
Suomen mallia on kuvattu demokraattis-korporatistiseksi. Yleisradiopolitiikka on 
sen mukaisesti ollut valtiovetoista, mikä on heijastunut paitsi sen toimintatapaan 
myös perusstrategioihin, joiksi olen nimennyt (1) rakennepolitiikan korostumisen, 
(2) taloudellisen pragmatismin, (3) poliittiset kompromissit ja (4) kulttuurisen pro- 
tektionismin. Erityisesti tarkastelen sitä, miten suomalaista yleisradiopolitiikkaa 
luonnehtivat neljä perusominaisuutta ovat television aikakaudella toteutuneet. 
Luodatessani käsillä olevassa jaksossa suomalaisen yleisradiojärjestelmän ja tele- 
visiotoiminnan muotoutumista sekä Yleisradion ja MTV:n suhteiden kehitystä 
tehtyjen yleisradiopoliittisten ratkaisujen kautta pyrin samalla hahmottelemaan ne 
poliittiset, taloudelliset ja kulttuuriset lähtökohdat, joista Kolmostelevisiota koske- 
vat ratkaisut sitten tehtiin. 


DEMOKRAATTINEN KORPORATISMI 


Vaikutusvaltaisessa teoksessaan Comparing Media Systems Daniel Hallin ja Paolo 
Mancini ryhmittelevät läntisten demokratioiden viestintäjärjestelmät kolmeen 
pääryhmään. Erottelu tarjoaa hyvän perustan suomalaisen yleisradiojärjestelmän 
ymmärtämiselle! (Taulukko 1.) 

Taulukko 1 — Viestintäjärjestelmien eroja 


; ; Polarisoitunut Demokraattis- 
Liberaali ax AB 
Ulottuvuus malli pluralistinen korporatistinen 
malli malli 
Massalehdistön ; Sai E 
N suuri vähäinen suuri 
merkitys 
Poliittinen i ; suuri/kohtalai- 
PRN vähäinen suuri 
parallelismi nen 
Journalismin profes- i KE N 
s S S suuri vähäinen suuri 
sionalisoituminen 
Valtion akk , N 
a vähäinen suuri suuri 
interventio 


Lähde: Hallin & Mancini 2004, 299 


Ensimmäistä, liberaalia mallia, edustavat esimerkiksi Iso-Britannia, Yhdysvallat 
ja Kanada. Sille luonteenomaista on erittäin kehittyneet mediamarkkinat ja vahva 
massalehdistö, samoin journalismin pitkälle viety professionalismi, kun taas val- 
tion puuttuminen median toimintaan on suhteellisen vähäistä, koska sen nähdään 
uhkaavan tiedon vapaata kulkua. Julkinen yleisradiotoiminta on liberaalin mallin 
maissa pyritty pitämään turvallisen matkan päässä poliittisista päätöksentekijöistä. 
Viestintävälineillä ei myöskään ole lujia siteitä poliittisiin puolueisiin, vaan viesti- 
mien edustuksellisuus perustuu löyhempiin asiakassiteisiin ja sisäiseen pluralis- 
miin, jolloin jokainen viestin pyrkii palvelemaan monipuolisesti kaikkia yleisöryh- 
miä. Liberaalin mallin piirissä journalismin autonomiaa harvoin uhkaa poliittinen 
ohjailu; suurempi on kaupallisen ohjailun vaara. 

Toisen vaihtoehdon muodostaa polarisoitunut pluralistinen malli. Se on tyy- 
pillinen Välimeren maille, kuten Ranskalle, Espanjalle ja Italialle, joissa media on 
vahvasti (puolue)politisoitunut ja valtion ote viestimiin ollut perinteisesti luja. 
Näissäkin maissa mediamarkkinat voivat olla hyvin kehittyneet, mutta lehdistö on 
pikemmin eliitin kuin massojen suosima viestin ja television merkitys julkisuudelle 
suuri. Lehdistölle on myös ominaista voimakas poliittinen jakautuminen, ulkoinen 
pluralismi ja asianajojournalismi, kun taas journalistien oma professionalistinen 
kulttuuri ei ole kovin kehittynyttä. Julkinen yleisradiotoiminta on polarisoituneen 
pluralismin maissa usein ollut hallitusvastuuta kantavan puolueen määräysvallassa, 
mutta viime vuosikymmeninä sähköistä viestintää on liberalisoitu tavalla, jota on 
kutsuttu ”brutaaliksi deregulaatioksi”? 

Kolmannen ryhmän muodostavat esimerkiksi Pohjoismaat, Saksa, Itävalta ja 
Hollanti, joiden viestintäjärjestelmiä Hallin ja Mancini kutsuvat demokraattis-kor- 
poratistiseksi malliksi. Sen perinteeseen kuuluu organisoitujen yhteiskunnallisten 
ryhmien ja puolueiden panos median kehityksessä, joskin sen rinnalla elää pyr- 
kimys konsensukseen, yhteisiin normeihin ja yhteiseen hyvään. Vaikka näissäkin 
maissa kunnioitetaan tiedonkulun vapautta, valtiota ei koeta sen vihollisena, vaan 
turvaajana, mikä sopii hyvin yhteen maissa yhä kunnioitetun hyvinvointivaltioajat- 
telun kanssa. Siksi valtiolla on suuri rooli esimerkiksi julkisessa yleisradiotoimin- 
nassa, vaikka samalla myös yksityisesti omistetun mediateollisuuden on sallittu 
kasvaa ja muodostaa markkinoita. Demokraattisen korporatismin maissa onkin 
laajalevikkinen kaupallinen massalehdistö, vahva journalistinen professionalismi ja 
yleisön suuri kiinnostus julkiseen elämään. 

Luonnollisesti eivät yksinomaan viestintäjärjestelmien yhtäläisyydet yhdistä 
demokraattista korporatismia edustavia maita, vaan myös niiden poliittisissa jär- 
jestelmissä on yhtäläisyyksiä. Pohjoismaiden kaltaisia poliittisia muodostelmia 
yhdistävät muun muassa varhainen demokratisoituminen ja maltillinen pluralismi, 
pyrkimys konsensukseen, vahvat poliittiset puolueet, legalismin perinne sekä vahva 
hyvinvointivaltio Anker Brink Lund ja Christian Edelvold Berg ovat kiteyttäneet 
nimenomaan pohjoismaisen viestintäjärjestelmän demokraattisen korporatismin 
neljään perusominaisuuteen: (1) yksityisesti omistetun sanomalehdistön suhteel- 
lisen suuri lukijakunta, (2) kaupallisen radion ja television suhteellisen myöhäinen 
vapauttaminen, (3) julkisen palvelun radion ja television suuri yleisöosuus ja (4) 
osapuolten yhteisesti sääntelemään kilpailuun perustuvat markkinaolosuhteet.* 

Nämä poliittisen järjestelmän ja viestintäjärjestelmän ominaisuudet tuntuvat 
pätevän hyvin Suomeen. Yleinen ja yhtäläinen äänioikeus tuli meille ensimmäisten 
joukossa maailmassa, ja etenkin sodanjälkeisinä vuosina Suomessa on pyritty koa- 
litiohallituksiin, jotka ovat sovitelleet eri osapuolten näkemyksiä. Poliittinen toi- 
minta on ollut valtiovaltaan tiiviissä suhteessa olevien puolueiden ja organisoitujen 
edunvalvontatahojen käsissä. Hallinto on perustunut lainsäädännön tarkkaan nou- 
dattamiseen. Valtiovaltaa on kunnioitettu yhteisen hyvän edustajana. Poliittisen 
parallelismin mukaisen vahvan lehtikentän on Suomessa nyttemmin korvannut 
laajalevikkinen massalehdistö, jonka yhteenlaskettu levikki asukasta kohden on 
maailman huippua. Toimittajien riippumattomuus on suuri, ja journalismin am- 
matillisten normien valvonnassa vallitsee organisoitunut itsesäätely. Valtio ei puutu 
juuri lehdistön toimintaan, ja esimerkiksi puoluepoliittisten lehtien saama tuki on 
menettänyt merkitystään. Yleisradiotoiminnassa sen sijaan valtion rakenteita oh- 
jaava, toimia valvova ja taloudellinenkin rooli on tv-maksun ansiosta säilynyt luja- 
na, vaikka esimerkiksi television kehitys Suomessa poikkeaa merkittävästi muista 
Pohjoismaista. 

Demokraattista korporatismia edustaville maille yhteistä kuitenkin on se, että 
julkiset yleisradioyhtiöt — sellaiset kuin Ruotsin SVT, Norjan NRK, Tanskan DR, 
Saksan ARD ja ZDF tai Suomen YLE - ovat niissä vahvassa asemassa, hyvin ra- 
hoitettuja ja toiminnaltaan itsenäisiä, vaikka ne ovat samalla poliittisesti valittujen 
elimien ja tarkkojen säädösten kaitsemia. Julkisiin yleisradioyhtiöihin on liitetty 
yleispalveluvelvoite: niiden on ollut määrä palvella kaikkia kansalaisia yhtäläises- 
ti, asuinpaikasta ja varallisuudesta riippumatta. Niiden rinnalla toimivaa yksityistä 
kaupallista televisiotoimintaa säädellään laeilla, toimiluvilla ja sopimuksilla. Hal- 
linin ja Mancinin sanoja lainatakseni ”yleisradiotoimintaa pidetään näissä maissa 
instituutiona, jonka vaikutus yhteiskuntaan on liian suuri jätettäväksi yksinomaan 
yksityisten intressien valvontaan ja jota sen tähden on pidettävä yllä yleistä etua 
edustavan valtiovallan toimesta”. 

Tärkeää on huomata, että nimetyt kolme mallia ovat ideaalityyppisiä ja niitä 
edustavien maiden välillä voi esiintyä huomattavia eroja. Kansalliset erityispiir- 
teet ovat seurausta maiden erilaisesta historiasta, maantieteestä, poliittisten jär- 
jestelmien eroista, kansantalouden vahvuudesta, väestörakenteesta, kulttuurisista 
ja kielellisistä tekijöistä tai muusta vastaavasta. Esimerkiksi Suomessa Yleisradio 
on 99-prosenttisesti valtion omistama osakeyhtiö. Ruotsin kolmeksi yhtiöksi ha- 
jautetun yleisradiokonsernin sen sijaan omistaa säätiö, jonka hallituksen nimittää 
maan hallitus. Suomessa ja Saksassa julkista yleisradiotoimintaa rahoitettiin alusta 
alkaen mainoksilla, kun taas Ruotsissa, Norjassa ja Tanskassa mainonta televisiossa 
sallittiin vasta 1990-luvulle tultaessa — eikä silloinkaan SVT:n, NRK:n eikä DR:n 
kanavilla. Ruotsissa Sveriges Radion hallinto on Britannian BBC:stä tuttuun ta- 
paan yritetty pitää ”käsivarren mitan päässä” poliittisten päättäjien vaikutusvallas- 
ta, kun taas Suomessa Yleisradion hallintoneuvoston valta on jaettu eduskunnassa 
edustettuina olevien puolueiden kesken niiden kannatuksen mukaisessa suhteessa. 
Hallinin ja Mancinin terminologiassa Ruotsi edustaa professionaalista hallintomal- 
lia erotuksena Suomen parlamentaaris-edustuksellisesta hallintomallista.* 

Jos mallien sisällä maat voivat poiketa tuntuvasti toisistaan, mallien välillä voi 
vastaavasti esiintyä huomattavia yhtäläisyyksiä. Yleisesti on tunnustettu liberaalia 
mallia edustavan Britannian yleisradioyhtiön BBC:n suuri vaikutus julkisiin yleis- 
radioyhtiöihin kaikkialla maailmassa, viestintäjärjestelmästä riippumatta. BBC:n 
antamaa julkisen palvelun yleisradion esikuvaa onkin sovellettu niin demokraat- 
tista korporatismia, polarisoitunutta pluralismia kuin myös liberaalia mallia edus- 
tavissa maissa. Eri maissa julkinen yleisradiotoiminta vain on organisoitu tavalla, 
joka on parhaiten näyttänyt sopivan maan poliittiseen kulttuuriin ja viestintäjärjes- 
telmän perusoletuksiin. Edelleen on huomattava, että yksittäisen maan viestintä- 
järjestelmä ei välttämättä ole koherentti, ts. esimerkiksi johdonmukaisen liberaali 
tai johdonmukaisen korporatistinen. Yksin BBC:n olemassaolo tekee Britanniasta 

liberaalin mallin edustajana varsin ristiriitaisen. Viime aikoina Suomessa on esitet- 
ty, että ”politisoituneen” hallintoneuvoston sijasta Yleisradion valvonta tulisi siirtää 
”riippumattomalle” organisaatiolle, tai on haluttu täydentää hallintoneuvostoa tuo- 
malla sen kokoonpanoon lisää viestinnän asiantuntemusta, mikä tarkoittaisi siirty- 
mistä parlamentaaris-edustuksellisesta mallista kohti liberaalille mallille tyypillistä 
professionaalista hallintotapaa. 

Hallinin ja Mancinin hahmottelemat viestintäjärjestelmät ovat ideaalityyp- 
pisyydestään huolimatta luonteeltaan historiallisia, koska ryhmittelyn perustana 
ovat viestinnän rakenteet ja järjestelyt eri maissa tiettynä aikana. Heidän teoriaansa 
voidaankin arvostella siitä, että se nojaa niin voimakkaasti menneisyyteen, perin- 
teisiin rakenteisiin, eikä ota riittävästi huomioon 1980- ja 1990-luvuilla käynnisty- 
neen viestinnän markkinoitumisen vaikutusta.” Toisaalta Hallin ja Mancini itsekin 
toteavat järjestelmien olevan jatkuvan muutoksen prosessissa ja niiden välisten ero- 
jen olevan kaventumassa ja konvergoitumassa liberaalin mallin suuntaan." 

Juha Herkmanin mukaan suomalaisen viestintäjärjestelmän muutos sitten 
1990-luvun on ollut suorastaan radikaali. Muutoksesta kertovat esimerkiksi puo- 
luesidonnaisille ja kakkoslehdille suunnatun lehdistötuen kutistuminen lähes 
olemattomiin, julkisen palvelun yleisradiotoiminnan kaventunut rooli ja kaupal- 
listen viestimien säätelyn keventyminen. Esimerkiksi Yleisradion osuus television 
katselusta on laskenut, kun taas kaupalliset viestimet ovat paisuneet Sanoma-kon- 
sernin tapaan useilla viestinnän aloilla toimiviksi konserneiksi. Mediajärjestelmän 
muutoksen rinnalla myös poliittinen järjestelmä on kehittynyt puoluedemokra- 
tiasta yleisödemokratiaksi, joka on henkilöitynyt ja viihteellistynyt sekä yhä riip- 
puvaisempi mediajulkisuudesta. Sikäli kuin Suomea yhä voi pitää demokraattista 
korporatismia edustavana maana, se on markkinoitumisen ja deregulaation myötä 
lähentynyt tuntuvasti liberaalia mallia.” 


DEREGULAATIOSTA MARKKINOITUMISEEN 


Nimenomaan sähköisen viestinnän ja viestintäpolitiikan murrosta kohti liberaalia 
mallia on totuttu kuvaamaan deregulaatioksi. Käsitteellä on viitattu siihen, kuinka 
sähköinen viestintä on pyrkinyt vapautumaan sitä kahlinneiden säännösten vallasta 
ja muuttunut entistä enemmän liiketoiminnaksi. Yleisradiomonopolien olemassa- 
oloa on perinteisesti perusteltu teknisin, taloudellisin ja kulttuurisin syin, mutta vii- 
meistään 1990-luvulle tultaessa monopolien perusteista ei ollut enää paljon jäljellä. 
Tekninen syy, radiotaajuuksien rajallisuus, oli käynyt kaapeli- ja satelliittijakelun 
ansiosta suhteelliseksi, ja myös maanpäällisiä taajuuksia oli saatu käyttöön aiempaa 
enemmän. Alalle pyrkineet viestintäyritykset olivat kyseenalaistaneet kaupallisen 

perusteen, markkinoiden ja rahan rajallisuuden. Myös kulttuurinen peruste, kan- 
sallisen kulttuurin puolustaminen, oli muuttumassa ontoksi, koska yleisöllä oli jo 
pääsy mitä moninaisimpien viestimien äärelle. Uudessa tilanteessa sähköisen vies- 
tinnän säätelyä lievennettiin ja myös kaupalliset toimijat pääsivät markkinoille. 

Deregulaation perusteluiksi esitettiin lähinnä kaksi argumenttia, joista toinen 
puhui viestinnän demokratisoimisen, toinen taas vapaiden markkinoiden laajentami- 
sen puolesta. Argumenttien esittäjät edustivat osittain eri tahoja, edellinen idea- 
listista, toinen markkinaliberaalia ajattelutapaa. Kun eri maissa sitten ajettiin läpi 
viestinnän liberalisointiin tähtääviä viestintäpoliittisia uudistuksia, nämä kaksi 
argumenttia usein sekoittuivat toisiinsa siten, että viestinnän demokratisoinnin 
idealistista tavoitetta käytettiin muurinmurtajana tilanteissa, joissa tosiasiassa täh- 
dättiin uusien viestintäyritysten pääsyyn markkinoille. 

Demokratisoinnin vaatimus lähti siitä, että monopoliasemassa olevat yleis- 
radiot olivat poliittisessa ohjauksessaan muuttuneet liian etäisiksi eivätkä enää 
heijastaneet yleisöjen tarpeita. Demokratiaodotukset suuntautuivat valtion sijas- 
ta nyt ”kansalaisyhteiskunnan spontaaniin organisoitumiseen ja uuden viestintä- 
teknologian tarjoamaan demokraattiseen potentiaaliin" Suomessa tämä tarkoitti 
paikallisradiotoimintaa, jossa demokratialiikkeen pyrkimys oli lisätä sähköisen 
viestinnän moniarvoisuutta tuomalla uusia ääniä ja uusia kanavia perinteisen Yleis- 
radion rinnalle. Paljon perustavamman voiman deregulaation puolesta kuitenkin 
muodosti markkinaliberaali ajattelu, joka kyseenalaisti kokonaan julkisen palvelun 
yleisradiot. Perinteinen yleisradioajattelu oli lähtenyt siitä, että sananvapaus voi- 
daan turvata parhaiten universaalin, kaikille yhtäläisin ehdoin tarjotun julkisen 
yleisradion avulla, joka on valtiovallan sääntelemää mutta samalla riippumatonta 
niin markkinoista kuin poliittisista suhdanteista. Markkinaliberaali ajattelu halusi 
jotain aivan muuta. Sen mielestä sananvapaus toteutuisi parhaiten, jos myös säh- 
köinen viestintä toimisi lehdistön tapaan täysin vapaana ja kaupallisten yritysten 
käsissä. Kuluttajien edut sekä tarjonnan laatu ja monipuolisuus voitaisiin parhaiten 
turvata, jos alalla vallitsisivat kysyntään ja tarjontaan perustuvat markkinat. Kuten 
demokratisoinnin vaatimusta, myös markkinoiden vapauttamista perusteltiin tek- 
nologian mahdollistamilla muutoksilla. 

Markkinaliberaalin ajattelun menestystä edisti sen puolesta puhuneen koalition 
vahvuus. Siihen kuuluivat niin elektroniikkateollisuus, joka halusi tuoda markki- 
noille uutta televisiotekniikkaa, viestintäyhtiöt, jotka halusivat laajentaa markki- 
noitaan, kuin myös kansalliset telekommunikaatioviranomaiset, jotka halusivat 
edistää uusien teknologioiden leviämistä. Myös useiden maiden hallitukset ajoivat 
deregulaatiota, koska sen uskottiin nopeuttavan taloudellista kasvua, houkuttele- 
van sijoittajia ja luovan uusia työpaikkoja. Erityisesti oikeistopuolueet ympäri Eu- 
roopan suosivat markkinaliberaaleja ideoita ja markkinoitumiskehitystä, koska se 

tarjosi myös tilaisuuden purkaa ja keventää julkista sektoria. Myös EU:n komissiol- 
la oli 1990-luvulla keskeinen rooli markkinoiden yleiseen vapauttamiseen, valtiol- 
lisen säätelyn purkuun ja markkinoita vääristävien valtiontukien lakkauttamiseen 
tähtäävän politiikan läpilyönnissä.'t 

Deregulaatiosta puhuminen on kuitenkin monessa mielessä ongelmallista. En- 
sinnäkin käsitteen taakse näyttää kätkeytyvän useita rinnakkaisia kehityskulkuja, 
jotka on jokseenkin virheellisesti niputettu deregulaation alle. Toiseksi se kuvaa 
sittemmin toteutunutta kehitystä puutteellisesti, sillä säätelyä ei lopulta niinkään 
ole purettu, vaan sen luonne on pikemminkin muuttunut. Analyyttisessa mielessä 
onkin tärkeää erotella 1980-luvulla käynnistyneessä sähköisen viestinnän kehityk- 
sessä eri tasoja.'s 

Ensinnäkin toimialan rakenteen tasolla viimeisen 30 vuoden aikana on tapah- 
tunut perustavanlaatuinen liberalisointi, kun uusia toimilupia on myönnetty niin 
uusille kuin vanhoille viestintäyrityksille, minkä seurauksena aiemmin julkisena 
monopolina pidettyyn yleisradiotoimintaan on tuotu kilpailua. Toiseksi omistuk- 
sen tasolla on tapahtunut sekä toimialan korporatisoitumista että kansainvälistymis- 
tä, minkä seurauksena yhä useammat sähköisen viestinnän yritykset ovat pörssissä 
noteerattuja julkisia osakeyhtiöitä tai laajempien viestintä- tai monitoimialayh- 
tiöiden osia. Kolmanneksi toiminnan rahoituksen tasolla sähköinen viestintä on 
kaupallistunut, mikä tarkoittaa mainosrahoituksen ja tilausmaksujen hallitsevaa 
osuutta yleisradiotoiminnan taloudesta. Neljänneksi on tapahtunut ohjelmiston 
yksilöllistymistä ja virtaviivaistumista, kun tarjontaa on säätelyn helpottuessa muo- 
kattu paremmin vastaamaan oletettua kysyntää. 

Tarkasti ottaen deregulaatio tarkoittaa vain ja ainoastaan ”voimassa olevan lain- 
säädännöllisen ja hallinnollisen sääntelyn keventämistä tai purkamista”.'* Vain osa 
yllä kuvatuista muutoksista ilmentää deregulaatiota, kun taas monet ovat joko dere- 
gulaation rinnakkaisilmiöitä tai sen seurauksia. Sitä paitsi regulaatio ei suinkaan ole 
menettänyt merkitystään sähköisessä viestinnässä. Päinvastoin useimmissa maissa 
yleisradiotoimintaan kohdistuneita lainsäädännöllisiä tai hallinnollisia säännöksiä 
on muutettu aiempaa yksityiskohtaisemmiksi ja on perustettu uusia viestintäpoliit- 
tisia säätely- ja valvontaelimiä. Julkisen palvelun yleisradioyhtiöitä ei ole lakkautet- 
tu eikä yksityistetty (muutamia poikkeuksia lukuunottamatta) eikä niiden julkista 
rahoitusta lakkautettu. Sen sijaan niiden tehtävää ja rahoituksen ehtoja on täsmen- 
netty, samoin niiden valvontaa ja julkista arviointia on tehostettu. Myös kaupalli- 
sesti rahoitettuja yleisradioyhtiöitä säännellään asettamalla toimiluvissa niille hy- 
vinkin detaljoituja toiminnallisia, taloudellisia ja sisällöllisiä ehtoja.” Deregulaati- 
on sijasta pitäisikin puhua reregulaatiosta, viestinnän uudelleensäätelystä. 

Julkisen vallan, valtion, rooli säätelijänä on muuttunut siten, ettei se enää ole 
niinkään sähköisen viestinnän liiketoiminnan rajoittaja ja kontrolloija, vaan pikem- 

minkin edellytysten luoja ja pelisääntöjen määrittäjä — samalla kun viestintäpoli- 
tiikan tavoitteeksi on nostettu kuluttajien valinnanmahdollisuuksien ja kilpailun 
lisääminen. Valvontaa ja säätelyä tarvitaan nyt, jotta avatut markkinat toimisivat 
mahdollisimman hyvin.* Hannu Nieminen ja Mervi Pantti kutsuvat muutosta 
siirtymäksi kulttuuris-moraalisesta säätelystä kohti median taloudellis-kaupallista 
säätelyä. Samankaltaiseen kehitykseen ovat kiinnittäneet huomiota myös Jan van 
Cuilenburg ja Denis McOuail, joiden mukaan teknisiin, taloudellisiin ja konsume- 
ristisiin arvoihin perustuva viestintäpolitiikan paradigma on useissa maissa korvaa- 
massa median demokraattisia tehtäviä ja poliittista vastuuta korostaneen viestintä- 
politiikan paradigman.” 

Kaikkialla Euroopassa viestimistä on enenevässä määrin tullut ensisijaisesti lii- 
keyrityksiä, yleisöstä kuluttajia ja viestintäteknologiastakin lähinnä keino siivittää 
taloudellista kasvua. Tässä kirjassa kutsun tätä ilmiötä markkinoitumiseksi. Mark- 
kinoituminen kattaa käsitteenä niin deregulaation ja reregulaation kuin niiden 
rinnakkais- ja seurannaisilmiötkin. Markkinoitumiskehitys ei johda välttämättä 
siihen, että koko sähköinen viestintä muuttuisi markkinaehtoiseksi, vaan kyse on 
diskursiivisesta horisontinmuutoksesta, jossa markkinoista tulee kaiken toimin- 
nan kriteeri. Sen seurauksena myös julkisen palvelun yleisradioyhtiöt ovat alkaneet 
muistuttaa enenevästi muita viestintäyrityksiä. Niiden mahdollisia tappioita seura- 
taan tarkasti; niiden hallinnossa sovelletaan tavanomaisia liikkeenjohdollisia resep- 
tejä ja menetelmiä; niiden organisaatiota on madallettu ja henkilöstöä vähennetty. 
Myös julkisen ja kaupallisen yleisradiotoiminnan keskinäisessä hierarkiassa on ta- 
pahtunut käänne, jonka seurauksena kaupallisesta toiminnasta on tullut sääntö ja 
julkisesta poikkeus, jonka oikeutus on perusteltava erikseen.?? 


PIENEN MAAN ONGELMA 


Markkinoitumisen seuraukset ilmenevät eri tavoin ja eriaikaisesti eri maissa. Hallin 
ja Mancini erottelevat viestintäjärjestelmien mallinnuksessaan maat toisistaan nel- 
jän kriteerin —- mediamarkkinoiden kehityksen, poliittisen parallelismin asteen, pro- 
fessionalisoitumisen ja valtion roolin — perusteella. On kuitenkin mahdollista, että 
löytyy muitakin tekijöitä, jotka selittävät valtioiden välisiä eroja ja yhtäläisyyksiä. 
Sellaiseksi on viimeaikaisessa tutkimuksessa nostettu väkiluku. Väestömäärältään 
pienille maille yhteistä on (1) yleisö- ja mainosmarkkinoiden pienuus ja (2) siitä seu- 
raava voimavarojen puute, (3) riippuvuus globalisaatiosta ja ylipäänsä maan rajojen 
ulkopuolisista toimijoista sekä (4) näistä tekijöistä yhdessä seuraava haavoittuvuus. 
Ne kaikki ovat seikkoja, joiden vuoksi koolla on väliä yritettäessä ymmärtää niin 
viestintäteollisuuden toimintaedellytyksiä kuin viestintäpolitiikkaa eri maissa.” 

Televisiotoiminnan taloutta rasittavat suuret kiinteät kulut ja pienet marginaa- 
likustannukset. Jokainen tuotettu ohjelma on prototyyppi, jonka ”ensimmäinen 
kappale” voi maksaa miljoonia mutta jonka menestyksestä markkinoilla ei ole var- 
muutta. Ensimmäisen katsojan tavoittaminen on televisiossa kallista, mutta katsoja- 
määrän lisääminen vaikkapa puolesta miljoonasta viiteen miljoonaan ei välttämättä 
maksa mitään, minkä johdosta markkinoiden koko on merkittävä televisiotoimin- 
taa ehdollistava tekijä. Mitä suuremmat markkinat, sen suuremmat mahdollisuudet 
on hankkia ohjelmille rahoitusta, tapahtuu se sitten myymällä mainoksia tai lupa- 
maksuvaroin. Televisiotoiminta suosii suuruuden ekonomiaa ja hakee tuotteilleen 
mielellään suurinta mahdollista yleisöä. Toisaalta mitä suuremmat markkinat, sen 
paremmat mahdollisuudet tarjoutuvat myös pienten yleisöjen palveluun. Pienissä 
maissa taas voimavarojen ja markkinoiden pienuus muodostuvat helposti umpi- 
kujaksi, josta ei ole ulospääsyä.” 

Koska riittäviä palveluja ei pystytä tuottamaan markkinaperusteisesti, pienet 
maat pitävät valtion puuttumista viestintämarkkinoihin usein tarpeellisena jo yk- 
sin viestinnän monipuolisuuden ja kotimaisen ohjelmiston turvaamiseksi.” On 
kiinnostavaa, että julkisen palvelun yleisradiomonopolia varjeltiin pisimpään sel- 
laisissa pienissä maissa kuin Norja, Tanska, Ruotsi, Sveitsi ja Itävalta. Pienuus jo 
yksin voi siis olla syynä valtion interventioon viestintämarkkinoilla. Toisaalta juuri 
markkinoiden ja resurssien pienuuden johdosta pienet maat voivat päätyä sääte- 
lemään esimerkiksi viestinnän keskittymistä paljon lievemmin kuin suuret maat. 
Pienen maan näkökulmasta viestimien ristiinomistus voi olla suorastaan hyödyl- 
listä, koska se voi olla keino luoda suuruuden ekonomiaa, vahvistaa maan omaa 
viestintäteollisuutta ja vähentää ulkomaista riippuvuutta. Pienuus voi siten selittää 
niin säännösten olemassaoloa kuin niiden puutetta.”* 

Voimavarojen vähäisyys ja kotimarkkinoiden pienuus ovat yhteisiä murheita 
kaikille pienille maille, mutta riippuvuus ja haavoittuvuus saattavat olla sidoksissa 
myös kieleen. Eksklusiivinen kieli voi tarjota suojan ulkomaisia vaikutteita vastaan. 
Voidaan olettaa, että saksankielisessä Itävallassa tai ranskankielisessä Belgiassa tele- 
visiotoiminta on alttiimpi suuren naapurimaan ohjelmille kuin vaikkapa Islannissa. 
Kouriintuntuva esimerkki on ulkomaisten televisiokanavien katseluosuus Euroo- 
pan eri maissa. Ulkomaisia kanavia katsotaan hyvin vähän sellaisissa kielellisesti 
omaperäisissä maissa kuin Kreikka, Unkari ja Portugali — tai Suomi, kansalaisten 
hyvästä kielitaidosta huolimatta. Valtion luja interventionistinen ote onkin tyy- 
pillistä niille pienille maille, joilla on naapurissaan samaa kieltä puhuva suurempi 
maa. Toisaalta vaikka eksklusiivinen kieli voi suojata maata ulkomaisten mediakon- 
sernien valloituksilta, on myös muistettava, että mitä pienempi kieli, sen kalliimpaa 
omakielinen ohjelmatuotanto suhteellisesti on.” 

Suomessa väestön pienuus on tarkoittanut vähäisiä tuotantoresursseja ja pie- 

niä kotimarkkinoita. Kun suomen kieli ei ole juuri helpottanut ohjelmien kauppaa 
muihin maihin ja kun rasitteena lisäksi on maan kaksikielisyys, ohjelmatuotannon 
rakenteelliset puitteet ovat olleet ahtaat. Valtaväestön kielellinen eristyneisyys on 
suojellut televisiotoimintaa, mutta toisaalta markkinoiden pienuuden vuoksi ulko- 
maista ohjelmistoa on voitu ostaa halvalla. Merkille pantavaa on, että sen enempää 
televisio-ohjelmien kuin radiomusiikin suomenkielisyyttä ei ole missään vaihees- 
sa nostettu säätelyn piiriin. Kotimainen sisältö on muutenkin päässyt esille. Sen 
sijaan ruotsin kielen asema maan toisena virallisena kielenä on synnyttänyt lisä- 
haasteita Yleisradiolle. Kaupallisillekin tv-kanaville asetettiin kielivaatimuksia vielä 
1990-luvulla, mutta nyttemmin velvoitteet on poistettu.” 

Suomi onkin aivan viime aikoihin asti keskittynyt tukemaan oman viestintäteol- 
lisuutensa toimintaedellytyksiä. Omistuksen keskittymistä ei esimerkiksi ole kah- 
littu, koska on uskottu vain riittävän vahvojen toimijoiden kykenevän tarjoamaan 
laadukasta sisältöä. Yleisradiotoiminnan toimilupia myönnettäessä on suosittu 
yhtiöitä, jotka edistävät kotimaista ohjelmatuotantoa.?* Samoin julkisen yleisradio- 
yhtiön erityisasemaa on pidetty yllä osittain juuri siksi, ettei pienillä markkinoilla 
yhtäältä ole uskottu olevan voimavaroja kilpailuun; toisaalta on pelätty ”markki- 
noiden epäonnistumista” sillä pienten yleisöryhmien palveleminen markkina- 
perusteisesti on harvoin kannattavaa. Itse asiassa vasta 1990-luvulta alkaen, EU:n 
kilpailupolitiikkaan sitoutumisen myötä, Suomen yleisradiopolitiikassakin on 
alettu kiinnittää huomiota omistussuhteisiin. Television toimilupia myönnettäessä 
on pyritty välttämään viestinnän haitallista keskittymistä ja vastaavasti edistämään 
toisistaan riippumattomien toimijoiden pääsyä markkinoille.” Vielä vuonna 2009 
television kolme suurinta toimijaa (Yleisradio Oy, MTV Oy ja Sanoma Television 
Oy) hallinnoivat kuitenkin yli puolta maanpäällisen verkon televisiokanavista, ja 
niiden yhteenlaskettu katseluosuus oli melkein 90 prosenttia." 

Voidaankin ajatella, että Suomen erityispiirteet — maantieteellinen laajuus yh- 
distettynä väestön pienuuteen sekä omintakeinen pääkieli yhdistettynä maan kak- 
sikielisyyteen — ovat asettaneet omat ehtonsa viestintäpoliittisille ratkaisuille. 


TELEVISION SUOMALAINEN MALLI 


Noin 35 vuoden ajan Suomi sovelsi televisiotoiminnassaan poikkeuksellista yleisra- 
diomallia, joka sulautti valtiollisen (julkisen) ja yksityisen (kaupallisen) toiminnan 
yhteisesti jaettuun kanavajärjestelmään. Valtiollinen Yleisradio omisti lähetysver- 
kon ja valvoi valtakunnallisia televisiolähetyksiä, mutta sen apuna toimi yksityisesti 
omistettu MTV. Yhtiöt eivät kilpailleet samoista rahalähteistä, koska Yleisradiolla oli 
yksinoikeus katsojien maksamiin lupamaksuihin, MTV:llä taas yksinoikeus myydä 


VIESTINTÄJÄRJESTELMÄ JA YLEISRADIOPOLITIIKAN PERINNE 


39 


mainosaikaa televisioon. Omaa kanavaa vuokralaisella ei ollut, vaan se osti lähetysai- 
kaa Yleisradion kanavilta muodostaen keskimäärin viidenneksen niiden ohjelmistos- 
ta. Lukuunottamatta TES-TV:n/Tesvision lyhyeksi jäänyttä kautta 1956—1964 Yleis- 
radion ja MTV:n muodostama akseli oli rikkumaton, ja sitä pidettiin pääpiirteissään 
onnistuneena televisiotoiminnan järjestelynä Suomen pienillä markkinoilla. 

Toisin kuin useimmissa Euroopan maissa Suomessa kaupallinen televisio oli 
alun alkaen osa televisiotoimintaa, eikä sitä siten pidetty valtiollisen televisiotoi- 
minnan vihollisena. Pikemminkin sitä kunnioitettiin sen yhtenä rahoituslähteenä 
— tai ainakin siedettiin sellaisena. YLE ja MTV olivat etuoikeutettuja ”uskottuja 
miehiä”, jotka oli valtuutettu suorittamaan yhteiskunnan niille osoittamaa vies- 
tintätehtävää ja joita aktiivisesti suojeltiin ulkopuoliselta kilpailulta. Toisin kuin 
monissa muissa Euroopan maissa Suomessa valtiollisella Yleisradiolla ei ollut lailla 

määrättyä monopolia, vaan meillä oli periaatteessa mahdollisuus harkita toimilu- 
pien myöntämistä muillekin. Vaikka kahden yhtiön toimintaa voi- 
daan kuvata duopoliksi tai ”kaksoismonopoliksi”, lienee täsmälli- 
sempää sanoa, että Yleisradiolla oli de facto monopoli toimilupaan, 
kun taas MTV:llä oli vain yksinoikeus avustaa YLEä ohjelmiston 
rakentamisessa ja rahoittamisessa. Vaikka MTV mielellään korosti 
omaa itsenäisyyttään, Yleisradiossa kumppania nimitettiin vielä 


1980-luvullakin mieluusti ”apuyhtiöksi? tai ”rahoittaja- ja ohjelma- 
yhtiöksi”. 


Yhtiöiden keskinäistä sidosta korosti se, että Yleisradion 
parlamentaarisesti valittu hallintoneuvosto valvoi molempien 
toimia. Myös Mainos-TV:n ohjelmisto oli alistettu yhteiseen oh- 
jelmakoordinaatioon. Se tarkoitti sitä, että ohjelmistoa koskevat 
kausisuunnitelmat hyväksyi hallintoneuvoston nimeämä televi- 
sion ohjelmaneuvosto ja päivittäistasolla Yleisradion ohjelma- 
päällikkö. Mainos-TV:n tuli myös noudattaa Yleisradion ohjel- 
matoiminnan säännöstöä (OTS). Yhtiöiden välisistä suhteista 


määräsi määräajoin uusittava perussopimus, joka muun muassa 

Wualävht ja työtoverit 


Kun Tesvisio oli tammikuussa 1964 myyty Yleisradiolle, yhtiön työntekijät 
ja ystävät laativat kuolinilmoituksen, jossa ”yksinäisen yrittäjän” ja ”dipl. 
pioneerin” kuvattiin menehtyneen ”kesken työnsä”. 


Kuva: YLE Valokuva-arkisto 


musta täydensi vuosittainen hinta- ja ohjelma-aikasopimus, jossa vahvistettiin pait- 
si vuokrattavan lähetysajan määrä myös siitä maksettava hinta. Yhtenäisjärjestelmä 
merkitsi myös yhtiöiden välistä työnjakoa, jossa Yleisradio pääsääntöisesti vastasi 
perinteisistä ”julkisen palvelun” velvoitteista uutisineen sekä asia- ja kulttuuriohjel- 
mineen, kun taas MTV:lle jäi kaupalliselle televisiolle tyypillisiä viihdytystehtäviä. 

Suomalainen televisiojärjestelmä oli siten sekajärjestelmä yhtenäisjärjestelmän 
puvussa. Tulonhankinnassaan se yhdisti lupamaksutulot ja mainostulot sekä ohjel- 
mistossaan paternalistisen julkisen palvelun ja katsojia houkuttelevan kaupallisen 
tarjonnan. Suomalainen erityispiirre oli kahden eri periaattein toimivan yhtiön 
keskenään jakama kanavajärjestelmä, jollaista ei muualla ole ollut. Vaikka yhtiöt 
kilpailivatkin katsojista, ohjelmaideoista ja ohjelmantekijöistä, ne olivat pohjim- 
miltaan enemmän kumppaneita kuin kilpailijoita. Kumpikin halusi säilyttää eri- 
koisasemansa ja pitää kilpailijat poissa televisiotoiminnasta. Yhtiöiden keskinäistä 
riippuvuutta onkin kutsuttu paitsi "strategiseksi liittosuhteeksi” myös ”symbioosik- 
si” Eurooppalaisia yleisradiojärjestelmiä analysoinut Eli Noam on huomauttanut, 
että ”Suomen kilpailevat yleisradioyhtiöt — — ovat oppineet tekemään yhteistyötä 
jopa liian hyvin”?* 

Kolmostelevision perustaminen 1985 on nähtävä yllä kuvattua taustaa vasten. Se 
oli yhtiöiden yhteinen yritys valvoa yhteisiä etujaan. MTV:n noin 20 viikoittaisen 
ohjelmatunnin yhteyteen oli mahdollista myydä vain rajallinen määrä mainoksia, 
mistä oli haittaa molemmille yhtiöille. Raha ajoi niitä yhteisen neuvottelupöydän 
ääreen. Kolmas televisiokanava näyttäytyi ratkaisuna, jolla Yleisradio ja MTV ar- 
velivat voivansa sekä ratkaista yleisradiojärjestelmän taloudelliset ongelmat että 
vastata videon sekä kaapeli- ja satelliittikanavien kilpailuhaasteeseen. Perustami- 
nen ajoittui erityiseen ”suojasään” vaiheeseen, jota kesti 1980-luvun alkupuoliskol- 
ta vuoden 1993 kanavauudistukseen saakka. Sen jälkeen yhtiöiden välille vakiintui 
kumppanuuden sijasta kilpailusuhde.* 


VIESTINTÄPOLITIIKAN PERINNE 


Sähköisen viestinnän ja erityisesti yleisradiotoiminnan säätelyssä on olemassa 
myös kansalliset perinteensä. Suomen demokraattis-korporatistiselle viestintäjär- 
jestelmälle on tyypillistä, että yleisradiopolitiikka on ollut poliittisten pyrkimysten 
kohde ja poliittinen taisteluareena. Jokainen viestintäpoliittinen laki, asetus tai 
komiteamietintö, jokainen viestintäpoliittinen kannanotto julkisuudessa ja joskus 
kulissien takanakin, jokainen Yleisradion rahoitusta tai televisiomaksun suuruutta 
koskeva päätös on osa tätä kansallista viestintäpoliittista kamppailua. 

Ismo Silvo tutki väitöskirjassaan Valta, kenttä ja kertomus television asemaa kos- 


VIESTINTÄJÄRJESTELMÄ JA YLEISRADIOPOLITIIKAN PERINNE 


41 


keneita ohjelma- ja viestintäpoliittisia dokumentteja ja keskusteluja 1950-luvulta 
1980-luvulle. Viestintäpoliittista keskustelua käydään poliittisessa julkisuudessa, ts. 
puolueissa, eduskunnassa, valtioneuvostossa, komiteoissa, lehdistössä sekä toimi- 
alan järjestöissä ja yritysten hallinnossa. Yhden tarkastelutason muodostavat Sil- 
volla viestintäpolitiikkaa sääntelevät tulkinnat, jollaisia ovat esimerkiksi lait, asetuk- 
set ja hallinnon päätökset. Toista tasoa edustavat neuvoa-antavat tulkinnat, jollaisia 
ovat esimerkiksi puolueiden viestintäpoliittiset ohjelmat, hallinnon kannanotot ja 
poliitikkojen lausunnot. Kolmanneksi viestintäpoliittisessa keskustelussa kuullaan 
myös puolustavia tulkintoja, joita esittävät esimerkiksi yleisradiotoimijat itse tai 
heidän järjestönsä. Silvo jakaa viestintäpoliittisen kentän merkitysrakenteet kol- 


meen vaiheeseen: 


1. monopolisoivalla kaudella (1955-1965) keskustelu keskittyi paljolti kysymykseen siitä, 
pitäisikö Yleisradion saada yksinoikeus myös televisiotoiminnassa vai ei. Jakson ku- 
luessa onnistuttiin luomaan Yleisradion ja Mainos-TV:n monopolit, jotka muodos- 
tivat suomalaisen televisiotoiminnan perustan 1990-luvulle asti. Pyrkimys kentän 
monopolisointiin huipentui vuoden 1964 Tesvisio-kauppaan. Sen ohella monopoli- 
soivan kauden toinen merkittävä keskustelunherättäjä oli Wäinö Häkkisen johtaman 
yleisradiolainsäädäntökomitean työ (1954—1960) ja sitä seurannut lainsäädäntöpro- 
sessi. Tärkeitä viestintäpoliittisia avauksia tehtiin myös televisiotoiminnan käynnistä- 
misen yhteydessä, jolloin jouduttiin pohtimaan niin rakenteellisia kuin rahoitukseen 
ja sisältöönkin liittyviä kysymyksiä. 

2. politisoivalla kaudella (1965-1975) käytiin jatkuvaa kiihkeää keskustelua yleisradiotoi- 
minnan asemasta ja organisoinnista suomalaisessa yhteiskunnassa. Nyt kyseenalai- 
seksi nousi Mainos-TV:n olemassaolo. Yhden sytykkeen ”informaatiosodalle” antoi 
Yleisradion pääjohtajaksi 1965 nimitetyn Eino S. Revon mukaan nimensä saanut ns. 
Reporadio ja sen akateemisesti virittyneet radikaalit uudistuspyrkimykset. Yleisra- 
diopoliittinen keskustelu kiertyi paljolti kolmen komitean, radiolainsäädännön uu- 
simistoimikunnan (1971), Osmo A. Wiion ns. yhden miehen toimikunnan (1973) ja 
viestintäpoliittisen komitean (1971—1974), työn ympärille. 


. ratkaisuja hakevalla kaudella (1980—1985) kansallinen yleisradiotoiminta alkoi etsiä 


w 


vastauksia haasteisiin, joita viestintätekniikan kehitys ja sen aikaansaama kulttuu- 
rinen muutos toivat mukanaan. Suurten perusratkaisujen sijasta alettiin tehdä pie- 
nempiä osaratkaisuja, joilla ratkottiin esimerkiksi kaapelitelevision, paikallisradion 
tai vaikkapa MTV:n uutisten oikeutusta. Merkitysten keskeisenä määrittäjänä toimi 
tässä vaiheessa kansliapäällikkö Juhani Perttusen johtama radio- ja televisiokomitea 
(1979-1984), joka laati useita mietintöjä ja otti kantaa sähköisen viestinnän lukuisiin 


erilliskysymyksiin. 

Silvon tarkastelu päättyy 1980-luvun puoliväliin, mutta on hyvä syy väittää, että 
ratkaisuja hakeva kausi jatkui aina 1990-luvun puoliväliin. Kolmostelevision perus- 
tamista vuonna 1985 nimittäin seurasi Yleisradion ja MTV:n aiesopimus vuonna 
1989 sekä vuoden 1993 kanavauudistus, jossa vallinnut yleisradiojärjestelmä vielä 
kerran sementoitiin myöntämällä MTV:lle oma toimilupa ja korostamalla Yleis- 
radion erityisasemaa antamalla sitä koskeva erillinen laki. Nämä kaikki toimet pe- 
rustuivat vielä ratkaisumallin, jossa hillittiin kilpailua ja yritettiin turvata olemassa 
olevien toimijoiden monopolit.* 

Tuoreimman viestintäpoliittisen kauden — kutsuttakoon sitä kilpailun kaudek- 
si — ajoittaisin alkavaksi vuodesta 1995. Suomen elokuvasäätiön toimitusjohtajan 
Jouni Mykkäsen liikenneministeriölle silloin laatimassa selvityksessä hahmotel- 
tiin uutta ”viestintäpoliittista tasapainoa”, jossa ”yhtäältä pidetään huolta julkisen 
palvelun Yleisradio-yhtiön selviytymisestä omista lakisääteisistä tehtävistään ja 
toisaalta sallitaan kaupalliselle puolelle uusia toimilupia”. Säätelyn kehitystä selvi- 
tysmies hahmotteli näin: 


Valtiovallan rooli sääntelijänä, regulaattorina, muuttaa muotoaan. Kontrolliluon- 
teisen tehtävän sijaan tulee yhä enemmän positiivinen regulaatio, myönteinen 
vaikuttaminen ohjelmien tuotantorakenteisiin. Valtiovalta huolehtii yleisten jour- 
nalististen ja taiteellisten arvopäämäärien mukaisen ohjelmatuotannon ja jakelun 


edellytyksistä.39 


Viestintäpalveluiden moninaistuessa kilpailulainsäädännön asema korostuu 
ja säätely painottuu Mykkäsen selvityksessä ”monopolien torjuntaan”. Selvitys- 
mies suosittelikin, että Suomen vapauttaessa viestintäpolitiikkaansa ohjelmiston 
yksityiskohtaisen säätelyn sijasta tulisi arvioida toimiluvan hakijan valmiudet pit- 
käjänteiseen toimintaan. Tavoitteeksi Mykkänen asetti myös sen, että toimilupa- 
politiikan avulla voitaisiin ”luoda erilaisia vaihtoehtoja”, millä hän viittasi ohjelma- 
sisältöihin ja kanavakonsepteihin.** 

Mykkäsen linjauksista muodostui asteittain yleisradiotoimintaa koskevan vies- 
tintäpolitiikan uusi paradigma,” joka kirjattiin lakiin televisio- ja radiotoiminnasta 
ja viestintämarkkinalakiin sekä niiden valmisteluasiakirjoihin.** Toimiluvat myön- 
tää vanhaan tapaan valtioneuvosto liikenne- ja viestintäministeriön esityksestä, ja 
toimilupia myönnettäessä on pyrittävä ensisijaisesti ”edistämään sananvapautta ja 
turvaamaan ohjelmistotarjonnan monipuolisuus sekä yleisön erityisryhmien tar- 
peet”. Käytännössä päätökset tehdään ”kauneuskilpailun” perusteella, jossa ratkai- 
sevaa ei ole hakijan ohjelmatarjonta vaan luotettavuus ja taloudelliset voimavarat. 
Samalla toimilupaviranomaisen on kuitenkin otettava huomioon se, ettei viestintä 


keskity sananvapautta vaarantavalla tavalla.* 

Kuten Johanna Jääsaari huomauttaa, uusi paradigma on johtanut ensinnäkin 
siihen, että säätelyn tasolla on tapahtunut voimasuhteiden muutos yksityisten liike- 
toimintaetujen hyväksi. Toiseksi viestintäpoliittisen ajattelun tasolla ratkaisut perus- 
tuvat yhä useammin markkinoiden sääntöihin ja vaatimuksiin. Kolmanneksi vies- 
tinnän toimintaympäristöä ei enää pidetä kansallisena vaan kansainvälisenä, eikä 
valtiovallan enää odoteta juurikaan ohjaavan markkinoiden toimintaa, vaan poista- 
van esteitä niiden tieltä. Yhdessä kehityskulku on tarkoittanut yleisradiotoiminnan 
markkinoitumista ja yleisradiopolitiikan liberalisoitumista.** Samalla viestintäpolitiik- 
kaa aiemmin luonnehtinut kansallinen konsensus on hajonnut.*s 

Tässä hahmotettua viestintäpolitiikan pitkän aikavälin kehitystä tukee osaltaan 
myös sosiologi Pertti Alasuutarin analyysi. Hän jakaa sodanjälkeisen historiamme 
kolmeen kauteen: moraalitalouden, suunnittelutalouden ja kilpailutalouden vaihee- 
seen. Ensimmäinen vaihe kesti Alasuutarin mukaan 1960-luvulle asti, ja sen yhteis- 
kunnallisille keskusteluille oli ominaista vetoaminen aatteellis-moraalisiin peri- 
aatteisiin. Siirtymä suunnittelutalouteen tapahtui 1960-luvulla, jolloin moraaliset 
periaatteet muunnettiin hyvinvointivaltiollisiksi mekanismeiksi, jotka edellyttivät 
korporatiivista yhteistyötä eri puolueiden ja muiden osapuolten kesken. Kilpai- 
lutalouteen siirtymän merkit Alasuutari näkee 1980-luvun keskusteluissa, joissa 
korostuvat valinnan ja kilpailuttamisen mahdollisuudet. Samalla aiemmat protek- 
tionistiset rakenteet asetettiin kyseenalaisiksi ja kansalaisesta tuli yhä useammin 
kuluttaja, maksava asiakas.“ Sähköisessä viestintäjärjestelmässä muutos kohti 
kilpailutaloutta ja valtion kaventuvaa roolia alkoi Alasuutarin mukaan 1980-luvun 
puolivälissä paikallisradioiden ja Kolmostelevision myötä, mutta kehitys kiihtyi 
1990-luvun puolivälistä alkaen. 

Vaikka kirjan varsinaisena kohteena onkin Kolmostelevision synty ja toiminta, 
punaisena lankana kulkee koko ajan mukana Suomen viestintäjärjestelmän muutos. 
Yleisradion yhdessä MTV:n ja Nokian kanssa perustama tv-kanava tarjoaa kiinto- 
pisteen, jonka kautta tarkastelen yleisradiotoiminnan suomalaisen mallin liberali- 
soitumista. Viestinnän kentän markkinoituminen on edellyttänyt myös sitä koske- 
van viestintäpolitiikan vähittäistä mukautumista markkinoitumisen vaatimuksiin. 
Silvon hahmottamien viestintäpolitiikan kehityskausien kautta tarkastelen seuraa- 
vassa luvussa televisiota koskevan viestintäpolitiikan kehitystä 1950-luvulta alkaen. 
Yritän samalla ottaa huomioon sekä suomalaisen viestintäjärjestelmän korporatis- 
tisen luonteen että markkinoiden pienen koon. 

Suomessa näyttää vallinneen demokraattis-korporatistinen viestintäjärjestelmä, 
jonka keskeisiä elementtejä ovat olleet yhtäältä kehittyneet mediamarkkinat mutta 
samalla valtion aktiivinen viestintäpoliittinen rooli sekä toisaalta poliittisen ohjauk- 
sen perinne mutta samalla pitkälle viety journalistinen professionalismi ja median 
itsesäätely. Viestintäjärjestelmän toimintaa ehdollistavat lisäksi maan pieni koko ja 
kielellinen omalaatuisuus. Yhdessä ne muodostaa rakenteen, joka asettaa omat eh- 
tonsa maassa omaksutuille viestintäpoliittisille strategioille ja tehdyille ratkaisuille. 
Seuraavassa yritän avata suomalaisen yleisradiopolitiikan neljää perusstrategiaa — 
rakennekeskeisyyttä, pragmaattisuutta, kompromissihakuisuutta ja protektionismia — 
tästä näkökulmasta. 


RAKENNEPOLITIIKKA JA KYSYMYS MONOPOLISTA 


Kuten edellä on esitetty, Suomen sähköistä viestintää suojeltiin kilpailulta 1990-lu- 
vulle asti. Yleisradion yksinoikeus kesti radiolähetyksissä vuoteen 1985 ja televisio- 
toiminnassa (TES-TV:n/Tesvision muodostamaa poikkeusta lukuunottamatta) 
vuoteen 1993 saakka. Sähköinen viestintä oli protektoraatti, jossa vallinneelle mo- 
nopolille oli sekä tekniset, kulttuuriset että kaupalliset perusteet. Tekninen syy oli 
se, että radiotaajuuksia oli tarjolla vain rajallisesti, ja ne oli päätetty varata Yleis- 
radion hallintaan. Kulttuurinen syy liittyi kansallisen kulttuurin puolustukseen ja 
esimerkiksi pyrkimykseen hillitä sähköisen viestinnän haittavaikutuksia. Kaupal- 
lisena perusteluna Yleisradion yksinoikeudelle mainittiin yleensä maan vähäinen 

väestöpohja ja markkinoiden rajallisuus. Kilpailu olisi hajottanut vähäisiä voima- 
varoja, eikä kysyntää olisi riittänyt useille kilpailijoille. 

Ismo Silvo onkin kutsunut Suomen viestintäpoliittista keskustelua pitkään 
hallinnutta teemaa ”julkisen vastuun viestintäpolitiikaksi”. Sen keskeiset tulkinnat 
ovat koskeneet televisiojärjestelmän "rakenteellisia suhteita ja niiden hallintaa” 
sekä ohjelmatuotannon makrorakennetta, kun taas esimerkiksi viestinnän sisäl- 
töön liittyvät kysymykset ovat jääneet toissijaisiksi.* Tätä painotusta kutsun raken- 
nepolitiikan korostamiseksi. Kysymys monopolista hallitsi suomalaista yleisradiokes- 
kustelua 1990-luvulle asti. Kysymys oli siitä, millaisissa rakenteellisissa puitteissa 
yleisradiotoimintaa harjoitetaan, keskitetyn vai hajautetun järjestelmän puitteissa. 
Tätä televisiotoiminnan makrorakennetta koskevaa kiistaa myös Silvo pitää väli- 
neen alkuvaiheen viestintäpoliittisten keskustelujen ydinkysymyksenä, minkä täh- 
den hän puhuukin viestintäpolitiikan ”monopolisoivasta kaudesta”. Sittemmin, 
1980-luvulla, puhuttiin mieluummin ”yhtenäisjärjestelmästä” kuin monopolista, 
mutta silläkin tarkoitettiin lopulta sitä, että kaiken yleisradiotoiminnan tulisi säilyä 
Yleisradion toimiluvan alaisena. 1990-luvulta alkaen rakennepolitiikka on keskitty- 
nyt turvaamaan vahvaa kansallista yleisradiotoimialaa, joka on perustunut toimi- 
lupapolitiikalla turvattuun julkisen ja kaupallisen sektorin rinnakkaiseloon. 


Yksinoikeus vai kilpailu? - Monopolikeskustelu on ollut sikäli erikoinen ilmiö, 
ettei meillä koskaan ole ollut lainsäädäntöön kirjattua yleisradiomonopolia. Meillä 
säilyi voimassa peräti seitsemän vuosikymmenen ajan 1927 säädetty radiolaitelaki, 
jonka mukaan sekä radiolaitteiden rakentaminen että käyttäminen oli luvanvarais- 
ta." Periaatteessa toimilupia olisi voitu myöntää kenelle tahansa, mutta vuodesta 
1935 alkaen valtioneuvosto oli katsonut tarkoituksenmukaiseksi pitää sen Yleisra- 
dion yksinoikeutena* — kunnes sitten monopolin rikkoi Tekniikan Edistämissäätiö 
(TES), jonka Televisiokerhon säännölliset lähetykset Helsingissä oli käynnistetty 
maaliskuussa 1956. Ensimmäisen toimilupansa TES sai toukokuussa 1956 Posti- ja 
lennätinhallitukselta (PLH) ilman mitään laajempaa keskustelua. Ensimmäinen 
toimilupa oli puhtaasti tekninen. Ohjelmien sisältöä, laatua tai ohjelmatoiminnan 
valvontaa koskevat ehdot saatiin vasta valtioneuvoston joulukuussa 1963 myöntä- 
mään neljänteen toimilupaan.? 

Miksi monopolista, jota oli pidetty niin tärkeänä, yhtäkkiä luovuttiin? Yksi seli- 
tyson, että Televisiokerhon puuhia pidettiin tutkimus- ja opetustarkoituksia palve- 
levina. Varsinaiseksi yleisradiotoiminnaksi se laajeni vasta, kun kerho muuttui ensin 
TES-TV:ksi 1957 ja kun Tesvisio perustettiin sen ohjelmayhtiöksi 1959. Toimiluvan 
myöntämisen toinen selitys on kulkulaitosministeriön ja PLH:n rakennepoliittinen 
linjaerimielisyys. Jo lokakuussa 1959 kulkulaitosministeriö oli kieltänyt PLH:ta jat- 
kamasta TES:n toimilupaa ennen uuden radiolainsäädännön valmistumista, mutta 

kun hallituksen lakiesitys raukesi helmikuussa 1962 eduskunnan hajottamiseen ns. 
noottikriisin johdosta, ei kulunut kuin kaksi päivää, kun TES kiirehti jo anomaan 
pidennystä lupakauteensa. PLH:n pääjohtaja Simbri J. Ahola myönsi uuden, vuo- 
den 1968 loppuun asti ulottuvan toimiluvan vielä samana päivänä. Pääjohtajan me- 
nettelyä syytettiin eduskunnassa ja julkisuudessa omavaltaiseksi.* 

Monopolikysymyksen vaikeudesta kertoo se, että uutta yleisradiolakia pohti- 
maan asetettu hallitusneuvos Wäinö Häkkisen johtama komitea joutui pohtimaan 
asiaa peräti lähes kuusi vuotta löytämättä yksimielisyyttä. Kun se jätti mietintönsä 
joulun alla 1959, televisiotoiminnassa kilpailtiin jo täyttä häkää, Suomen Television 
ohjelmisto oli muuttunut jokailtaiseksi ja TES-TV:kin lähetti ohjelmia kolmena 
iltana viikossa. Enemmistö päätyi esittämään, että yleisradiotoimintaa voisi koko 
maan alueella harjoittaa ainoastaan valtakunnallinen yritys, jossa valtiolla on mää- 
räysvalta. Kuitenkin paikallisesti voitaisiin myöntää valtakunnallista toimintaa täy- 
dentäviä toimilupia ”yleishyödylliselle järjestölle, laitokselle tai muulle vastaaval- 
le yhteisölle, jolla ei ole puoluepoliittisia tavoitteita" Komitean mielestä TES-TV 
oli juuri tarkoitetun kaltainen paikallisyritys.'* Komitea oli siten valmis sallimaan 
Yleisradion rinnalle muita toimijoita, joille kuitenkin tulisi asettaa ohjelmiston 
laatua koskevia ehtoja sekä valvontaa koskevia määräyksiä. Komitean kirjaamissa 
näkemyksissä ilmenivät selvästi ideologisesti jakautuneet rakennepoliittiset asetel- 
mat. Monopolin puolustajat pelkäsivät, että mainoksilla rahoitettu kilpailu johtaisi 
ohjelmien tason laskuun ja palvelisi vain suurimpia kaupunkeja. Monopolin puo- 
lesta puhui sekin, ettei radiotaajuuksia riittäisi kaikille halukkaille. Monopolin vas- 
tustajat taas pitivät Yleisradion yksinoikeutta perustuslain sananvapausperiaatteen 
vastaisena. He katsoivat, että kilpailu nimenomaan parantaisi ohjelmien laatua ja 
teknistä tasoa.* 

Maalaisliittolaisen kulkulaitosministerin Arvo Korsimon johdolla hallitus pää- 
tyi radiolakiesityksessään kuitenkin monopolin, siis komitean vähemmistön, kan- 
nalle. Esityksen mukaan yleisradiotoimintaa saisi harjoittaa vain Yleisradio yhdessä 
Mainos-TV:n kanssa, kun taas TES:lle myönnetty lupa lakkaisi kuuden kuukauden 
kuluttua lain voimaantulosta. Se johti kilpaileviin lakialoitteisiin eduskunnassa 
ja kiivaaseen lehdistödebattiin, jossa kansalaismielipide näyttää olleen monopolia 
vastaan.” Valiokuntakäsittelyssä lakiesitys lievenikin sen verran, että Tesvision olisi 
annettu jatkaa toimilupakautensa loppuun vuonna 1963.* Jos eduskunta olisi saa- 
nut istua normaaliajan, laki olisi todennäköisesti hyväksytty.” 

Vaikka lakisääteistä monopolia Suomeen ei saatu, lyhyt kilpailun aikakausi 
suomalaisessa televisiohistoriassa oli päättymässä aivan muista syistä. Tesvisio oli 
jäänyt kolmen suuren kaupungin, Helsingin, Turun ja Tampereen, varhaiseksi ”ci- 
ty-kanavaksi” eikä pystynyt kilpailemaan valtakunnalliseksi kasvavan Suomen Te- 
levision kanssa ohjelmistosta ja yleisöstä eikä Mainos-TV:n kanssa mainostuloista. 


NELJÄ PERUSSTRATEGIAA 


47 


45 


Taloudelliseen umpikujaan ajautuneen Tesvision hallitus kävi nopeat neuvottelut 
Yleisradion kanssa, ja tammikuussa 1964 yhtiöt ilmoittivat Yleisradion ostavan Oy 
Tesvisio Ab:n ja Oy Tamvision Tuki Ab:n koko osakekannan. Julkisuuteen ratkaisua 
markkinoitiin mainostoimiston laatimien askelmerkkien mukaisesti vakuuttamalla, 
että ”kahden kanavan kilpailu säilyy”, mutta vähän myöhemmin yhtiöt fuusioitiin 
Yleisradioon ja sijoitettiin Tampereelle. Seuraavana talvena ”Tesvisio”-nimen kuva- 
ruudussa korvasi ”TV-ohjelma 2” Suomen Television samalla muuttuessa TV1:ksi. 
Yleisradio oli näin Tesvisio-kaupoillaan luonut pohjan toiselle kanavalleen.*' 

Yhtä suunnittelemattomasti kuin yleisradiomonopoli oli rikottu 1956, se myös 
palautettiin vuonna 1965. Suomen yleisradiojärjestelmässä oli päädytty taas yhden 
lähetysluvan malliin. Raha toimi tässä rakennepoliittisena ratkaisijana. Kauppa- 
hintaa, 6,5 miljoonaa silloista markkaa, nykyrahassa runsaat 1 miljoonaa euroa, 
pidettiin aikoinaan suurena. Se oli kuitenkin monopolin takaisinsaamisen hinta. 
Sääntelemättömän kilpailun aikakausi oli ohi; sen sijaan alkoi takkuilevan duopo- 
lin aikakausi Mainos-TV:n rinnalla. 

TES-TV:n käynnistäminen oli ollut Yleisradiolle ilmeisen traumaattinen koke- 
mus. Jo ensimmäisistä ”näköradiotoiminnan” käynnistämistä koskevista tunnuste- 
luista alkaen yhtiön edustajat olivat pitäneet myös sitä yksinoikeutenaan." Niinpä 
kun Yleisradio kaksi vuotta ”teekkari-TV:n” perässä itse lähti kehittämään Suomen 
Televisiotaan yhdessä Mainos-TV:n kanssa, se laajensi pontevasti sekä ohjelmisto- 
aan että näkyvyysaluettaan taltuttaakseen ei-toivotun kilpailijansa. Mutta jos mo- 
nopolin puolustajien oli ollut vaikea hyväksyä Tesvision olemassaoloa, ei heidän 
suhteensa Mainos-TV:hen ollut yhtään helpompi. Siksi MTV joutui kamppaile- 
maan asemansa puolesta aina siihen saakka, kunnes se 1993 sai oman toimiluvan. 

Myöntyessään televisiotoimintaan joulukuussa 1956 Yleisradion hallinto- 
neuvosto hyväksyi osittaisen mainosrahoituksen keinoksi torjua lupamaksuihin 
kohdistuva paine. Mainosrahoituksen hankkiminen ulkoistettiin Oy Mainos-TV- 
Reklam Ab:hen, jonka Suomen Ilmoittajat, Mainostoimistojen Liitto ja Suomen 
Filminvalmistajien Liitto perustivat huhtikuussa 1957. Yhtiöiden ensimmäinen 
perussopimus hyväksyttiin juhannuksen jälkeen. Sen mukaan Yleisradio myisi yk- 
sinoikeudella lähetysaikaa Mainos-T V:lle, jonka puolestaan oli määrä vastata mai- 
nosohjelmista. Koelähetykset käynnistyivät elokuussa 1957, ja vuoden 1958 alusta 
lukien alkoivat säännölliset lähetykset viitenä iltana viikossa. Päivittäiseksi ohjel- 
matoiminta muuttui syksyllä 1959.** 

Vaikka Mainos-TV:stä vuosien mittaan kasvoikin valtiollisen yleisradioyhtiön 
haastaja, sen asema oli ristiriitainen: se joutui toimimaan Yleisradion tiukassa val- 
vonnassa, Yleisradiolle myönnetyn toimiluvan turvin, Yleisradion omistamalla 
kanavalla ja Yleisradion ohjelmien lomassa. Se ei muodollisesti siten sotinut vuok- 
raisäntänsä monopolipyrkimyksiä vastaan, vaan tarjosi yhtenäisjärjestelmään pe- 

Uuden Suomen pilapiirtäjä O.H. eli Olavi Hurmerinta kuvasi 27.5.1955 julkaistussa piirroksessaan 


teekkarien televisiokerholle mustasukkaista Yleisradiota, jota ilmensi pääjohtaja Einar Sundströ- 


min karikatyyri. Kuva: Olavi Hurmerinta 

Kuvio 1 Mainos-TV:n/MTV:n ohjelmatarjonta Yleisradion kanavilla 

5 B Lähde: Joukkoviestintätilasto 1989, 152; Joukkoviestintätilasto 1993, 137. 


Kuvio 1 Mainos-TV:n/MTV:n osuus Suomen Television, 
TV1:n ja TV:2 tarjonnasta 

Lähde: Joukkoviestintätilasto 1989, 152; Joukkoviestintätilasto 1993, 137. 

rustuvan ratkaisumallin. Vaikka Mainos-TV vuokrasi noin neljänneksen Suomen 
Television ohjelma-ajasta, Yleisradio piti sitä pelkkänä tavarantoimittajana, ei it- 
senäisenä yleisradioyhtiönä. Se, että erityisasema perustui vain yhtiöiden väliseen 
sopimukseen, oli Mainos-TV:n kannalta merkittävä epävarmuustekijä. Siihen tuli 
parannus vuoden 1964 alusta lukien, jolloin Yleisradion toimilupaan lisättiin mää- 
räys, jonka mukaan sillä on ”televisiotoiminnassaan oikeus käyttää apunaan Oy 
Mainos-TV-Reklam Ab:tä”* Täsmennys ei kuitenkaan ratkaissut sitä, tarvitsiko 
Yleisradio lopulta kumppania. Edes Tesvisio-kauppa ei selkiyttänyt Mainos-TV:n 
tilannetta, vaan päinvastoin osoitti, että Yleisradio voisi halutessaan ottaa mainon- 
nan kokonaan omiin käsiinsä. Asemansa puolustamiseksi Mainos-TV joutuikin 
1964 käynnistämään näkyvän Älkää pudottako ”mainospöllöä” -kampanjan.** 

Toisaalta myös Yleisradion suhde apulaiseensa oli syvästi kaksinainen. Se koki 
Mainos-TV:n monopolinsa uhaksi, vaikka oli Tesvision nujertaakseen sallinut 
vuokralaisensa ohjelma- ja mainosajan kasvaa niin, että 1964 se muodosti jo kol- 
manneksen Suomen Television ohjelmatarjonnasta. Yleisradio koki kumppanin 
leimaavan televisio-ohjelmistoa liiaksi ja estävän sen mielekkään rakentamisen. 
Niin yhtiössä kuin sen hallintoneuvostossakin oli vahvoja voimia, joiden mielestä 
Mainos-T V:stä oli päästävä eroon.” Mainos-TV:n silloinen toimitusjohtaja Pentti 
Hanski kuvaakin vuosia 1964-1965 osuvasti MTV:n ”vaaran vuosiksi”: silloin yh- 
tiön olemassaolo oli ensi kertaa uhattuna sitten sen perustamisen.** 

Rakenteellinen paradoksi oli, että vaikka Tesvision lyöminen laudalta perus- 
tui osin Mainos-TV:n ohjelmien suosioon, Yleisradio ei kilpailijan kadottua enää 
tarvinnut Mainos-TV:tä yhtä kipeästi kuin siihen asti. Mainos-TV:n ohjelmiston 
kasvu hidastui ja sen osuus television koko ohjelmatarjonnasta laski viidenneksen 
tienoille (kuviot 1 ja 2). Televisiolupien määrä jatkoi kuitenkin kasvuaan ja toi lisä- 
tuloja Yleisradiolle. 


Pöllön anatomia. — Monopolisoivaa kautta seurannut politisoiva kausi kärjisti 
Yleisradion ja MTV:n suhteita entisestään. Vuoden 1965 alusta Yleisradion pää- 
johtajaksi valittu Eino S. Repo uudisti esikuntineen radikaalisti yleisradioajatte- 
lua, ja asetti tavoitteeksi ”informatiivisen ohjelmapolitiikan” ja ”kuuntelijoiden ja 
katselijoiden älyllisen aktivoimisen”, jotka toteutuisivat parhaiten, jos toiminnasta 
vastaisi vain yksi yhteiskunnan valvoma laitos — Yleisradio. Linjaukset kiteytyivät 
ohjelmatoiminnan säännöstössä ja kolmessa Yleisradion suunta -pamfletissa. Suo- 
rasukaisin yksittäinen hyökkäys Mainos-T V:tä vastaan oli Yleisradion tutkijoiden 
vuonna 1968 julkaisema Pöllön anatomia, joka syntyi taustamuistioksi Yleisradion 
toimilupaa koskeneeseen keskusteluun. Vaikka toimilupaan oli vasta neljä vuotta 
aiemmin tehty täsmennys Mainos-TV:n asemasta avustavana yhtiönä, maininnan 
tarpeellisuus oli uudelleen kyseenalaistettu. Mainitsematta jättäminen olisi ainakin 


NELJÄ PERUSSTRATEGIAA 


51 


Yleisradion uuden informatiivisen oh- 
jelmapolitiikan linjaukset kiteytettiin 
kolmeen Yleisradion suunta pam- 
flettiin, jotka ilmestyivät 1967—19 69. 
Kirjojen laatimiseen osallistui myös 
pääjohtaja 

Eino S. Repo itse. 

periaatteessa avannut mahdollisuuden siirtyä Yleisradion täydelliseen yksinoikeu- 
teen televisiotoiminnassa. Yleisradion toimiva johto kannatti pudottamista mutta 
hallintoneuvoston enemmistö ei. Ratkaisu tapahtui niukasti äänin 11-10. 

Vaikka Pöllön anatomian kritiikki ei vakuuttanut Yleisradion hallintoneuvostoa, 
Mainos-TV:tä se järkytti sen verran, että toimitusjohtaja Pentti Hanski ehti suun- 
nitella oman toimilupahakemuksen jättämistä. ”Vaaran vuosien” aikana Mainos- 
TV oppi, että sen oli ”pyrittävä lähestymään yhteiskunnan niitä piirejä, jotka eivät 
tunteneet uutta aikaa omakseen” ja ”pyrkiä vaikuttamaan yleiseen mielipiteeseen 
ja saada se aktiivisesti tukemaan kaupallisen tv-toiminnan jatkumista”. Yhtiön le- 
gitimiteetin kannalta merkittävää oli, että Tesvision monet aiemmat tukijat olivat 
siirtyneet MTV:n leiriin.” 1970-luvulle tultaessa Yleisradion monopolin puolus- 
tajien ja vastustajien rintamalinja tarkentui entisestään vasemmiston ja oikeiston 
väliseksi ”informaatiosodaksi” Myös akateeminen maailma näytti jakautuvan 
kahtia ”nordenstrengiläisiin” ja ”wiiolaisiin”, joista edelliset kannattivat viestinnän 
keskittämistä, jälkimmäiset vapauttamista. Osansa kamppailussa näyttelivät myös 
erilaiset komiteat, joissa tehtiin viestinnän rakennepolitiikkaa urakalla. 

Ensimmäisenä asialle ehti varatuomari Jaakko Paavelan toimikunta, jonka mie- 
lestä toimilupa valtakunnalliseen yleisradiotoimintaan kuului vain yleishyödylli- 
selle laitokselle, mutta paikalliseen toimintaan lupia voitaisiin myöntää muillekin. 


I TELEVISIO SUOMALAISESSA VIESTINTÄPOLITIIKASSA 


Seuraavaksi ratkaisua radiolakipulmaan haki hallitusneuvos Wäinö Häkkisen joh- 
tama toimikunta, joka esitti, että Yleisradiosta tulisi tehdä valtion omistaman osa- 
keyhtiön sijasta julkisoikeudellinen laitos. Mainos-TV:n olemassaolon apuyhtiönä 
toimikunta hyväksyi realiteettina.? Koska ehdotukset eivät johtaneet lainsäädän- 
töön, liberaalista kansanpuoluetta edustanut liikenneministeri? Pekka Tarjanne 
asetti asiaa pohtimaan epäviralliseksi jääneen ns. yhden miehen toimikunnan. Sel- 
vitysmiehenä toimineen professori Osmo A. Wiion mielestä Yleisradion ja Mai- 
nos-TV:n valtakunnallinen asema olisi voitu jättää ennalleen, mutta sananvapautta 
olisi tullut lisätä myöntämällä toimilupia paikallisille yleisradioyrityksille.?: 

Wiion kanssa samanaikaisesti työskenteli valtioneuvoston asettama asiantunti- 
joista koostunut viestintäpoliittinen komitea.” Suomen Sanomalehtimiesten Liiton 
silloisen puheenjohtajan Jyrki A. Juutin johtama komitea oli erimielinen nimen- 
omaan suhtautumisessaan Yleisradion monopoliin. Enemmistö suositti kaiken säh- 
köisen viestinnän omistuksen, hallinnon ja valvonnan keskittämistä valtiolle, yhteis- 
kunnan demokraattiseen valvontaan. Sekä radio- että televisiotoimintaa varten tulisi 
rakentaa kolmas valtakunnanverkko alueellisia ja paikallisia tarpeita varten, mutta 
Mainos-TV voitiin hyväksyä vain Yleisradion rahoitukseen osallistuvana apuyhtiö- 
nä.” Eriävässä mielipiteessään liberalisoinnin kannattajat ehdottivat kompromissik- 
si Wiion esittämää mallia, jossa toinen valtakunnallisista kanavista olisi jätetty Yleis- 
radion haltuun, toinen taas rahoitettu mainonnalla. Suoraan ei kuitenkaan ilmaistu, 
kuka mainoskanavan omistaisi ja mikä olisi Mainos-TV:n asema. 

Koska yksimielisyyttä ei löytynyt, vielä neljäskin komitea ehdittiin 1970-luvulla 
asettaa, kansliapäällikkö Juhani Perttusen johtama radio- ja televisiokomitea, jonka 
työ valmistui kuitenkin vasta 1980-luvun puolella. Täyteen yhteisymmärrykseen ra- 
diolainsäädännöstä ei nytkään päästy. Enemmistö esitti, että yleisradiotoiminnassa 
olisi paitsi valtakunnallista myös alueellista ja paikallista toimintaa, joihin kaikkiin 
myönnettäisiin toimilupia. Yleisradion asema sen sijaan perustuisi erikseen säädet- 
tävään yleisradiolakiin, jolloin myös sen tehtävät olisivat laajemmat kuin muiden 
toimijoiden. Valtakunnallisen toimiluvan myöntämiseen ei komitean mielestä ollut 
vallinneessa tilanteessa tarvetta, minkä johdosta MTV voisi yhä jäädä Yleisradion 
apuyhtiöksi, jolloin ne sopisivat edelleen keskenään ohjelmatoiminnan periaatteis- 
ta ja välttäisivät keskinäistä kilpailua. MTV:n uutis- ja ajankohtaistoimintaa kos- 
kevista rajoituksista komitea oli sen sijaan valmis luopumaan? 

Kiinnostavaa kyllä Perttusen komitea otti kantaa myös kolmannen televisioka- 
navan rakentamiseen, koska MTV oli tuonut esiin halunsa saada oma kanava: 


Vaikka maahamme käytettävissä olevien taajuuksien puolesta voitaisiin rakentaa kol- 


mas maanpäällinen valtakunnan peittävä televisioverkko, edellyttäisi kolmen televi- 


sioverkon lähetysaikojen täyttäminen myös niin laajamittaista ohjelmien tuotanto- ja 

ostotoiminnan lisäystä, että siihen kansakunnan uhraama rahamäärä olisi nykyistä tun- 
tuvasti suurempaa mittaluokkaa. Komitea ei ole katsonut tällaista televisiotoiminnan 
rakenteellista laajentamista järkeväksi eikä pitänyt sitä sellaisena yleisradiotoiminnan 
alueena, jolla HM 10 f:n mukaista sananvapautta tehokkaasti ja ensi sijassa voitaisiin 


lisätä 7? 


Tähän komitean kielteiseen arvioon vetosivat pari vuotta myöhemmin Kolmos- 
kanavan vastustajat, jotka pitivät hanketta paitsi tarpeettomana myös mahdotto- 


mana. 


Liberalisointi alkaa. — Vaikkei Perttusen komitean työ suoranaisesti johtanut 
yleisradiolain syntyyn, se hahmotteli ensimmäisenä sen yleisradiotoiminnan ra- 
kenteellisen ratkaisun, joka sittemmin toteutui vuoden 1993 yleisradiolaissa ja vuo- 
den 1998 laissa televisio- ja radiotoiminnasta. Komitean kannanotoissa puhalsivat 
jo liberalisoinnin tuulet, minkä johdosta se edustaa Silvon jaottelussa ratkaisuja 
etsivän kauden ajattelua. Varsinaisen ensi askeleen liberalisoinnin tiellä muodos- 
tivat MTV:n uutiset, jotka tulivat ruutuun syyskuun alussa 1981. Vaikka MTV:n 
uutisissa oli kyse vain yhdestä 20 minuutin mittaisesta tv-ohjelmasta, ne saivat ko- 
koaan suuremman ominaispainon. Uutiskiista muutti viestintäpolitiikan totuttuja 
ideologisia rintamalinjoja ja, kuten Jaakko Lyytinen on huomauttanut, ”laajeni kes- 
kusteluksi koko viestintäpolitiikan linjasta”: 


MTV:n uutishankkeesta tuli yksi tärkeimmistä murroskohdista suomalaisen sähköisen 
median historiassa. Uutisluvasta alkoi viestinnän asteittainen vapautuminen, jonka 


seurauksena esimerkiksi yksityiset paikallisradiot saivat kokeiluluvat 1985.8° 


MTV:n uutiskysymys koski myös ratkaisevasti Yleisradion asemaa ja — ken- 
ties ensi kertaa sitten Tesvision aikakauden — käytännössä kyseenalaisti sen roolin 
yleisradiotoiminnan itseoikeutettuna yksinäisenä veturina 

Jo Yleisradion ja Mainos-TV:n ensimmäinen perussopimus vuodelta 1958 ni- 
menomaisesti kielsi jälkimmäiseltä uutis- ja ajankohtaisohjelmat, poliittiset ohjel- 
mat sekä urheiluohjelmat. Varteenotettavaksi hamuavalle televisioyhtiölle tämä 
päivänkohtaisten asioiden käsittelyn estävä ns. 24 tunnin sääntö oli rasite. Tyy- 
tymättömänä Yleisradion vasemmistolaisina pitämiinsä uutisiin toimitusjohtaja 
Pentti Hanski oli kaavaillut jo vuonna 1970 TV2:een sijoitettavaa, STT'ltä ostetta- 
vaa uutislähetystä." Ajankohtaiskieltoa uhmaavan erikoistoimituksensa Mainos- 
TV perusti 1973, ja ensimmäisen aloitteen omien uutisten puolesta se teki kesällä 
1974. Virallisen ehdotuksensa yhtiö kuitenkin jätti Yleisradion hallintoneuvostolle 
vasta marraskuussa 1977. 


I TELEVISIO SUOMALAISESSA VIESTINTÄPOLITIIKASSA 


Puolueiden viestintäpoliittiset kannat olivat vähitellen murtumassa. 1970-lo- 
pulla SDP:ssä oli alkanut talouspoliittinen kurssinmuutos, joka ymmärsi aiem- 
paa paremmin myös markkinataloutta. Keskustapuolue puolestaan oli jakautunut 
kahtia Ahti Karjalaisen K-linjaan ja puheenjohtaja Johannes Virolaisen V-linjaan. 
Lyytisen mukaan puolueen viestintäpolitiikka oli ”yhdistelmä perinteistä libera- 
lismia ja vasemmistohenkistä valtiokeskeisyyttä”. Lopulta juuri keskustapuoluees- 
ta tuli MTV:n uutistaistelun vaaankieli, jopa siinä määrin, että uutisten kohtalo 
ratkaistiin sen puoluekokouksessa Turussa kesällä 1980. Äänestyksessä keskustan 
kenttäväki ilmaisi tukensa vaihtoehtouutisille vastoin puheenjohtajaksi edellisenä 
päivänä valitun Paavo Väyrysen kantaa. Marraskuussa Yleisradion hallintoneuvos- 
to saattoi myöntää luvan uutisten käynnistämiseen äänten jakautuessa oikeisto-va- 
semmisto-leirien mukaisesti, äänin 12—9.% 

Tätä yleisradiopoliittista ratkaisua ei kuitenkaan tehty yksin puoluekokoukses- 
sa ja hallintoneuvostossa, vaan lopputulos oli myös MTV:n oman aktiivisen työn 
tulosta. Uutiskampanjan lähtölaukaus ajoitettiin Mainos-TV:n 20-vuotisjuhlavuo- 
teen 1977, jolloin yhtiö pyrki kohottamaan profiiliaan muun muassa järjestämällä 
Finlandia-talossa arvovaltaisen juhlakonsertin ja perustamalla Suomen Kulttuu- 
rirahaston yhteyteen oman rahastonsa. Lobbauskampanja ulottui kaikkiin puo- 
lueisiin, myös uutisten vastustajiin. Kärkipoliitikkojen kanssa käytiin pääasiassa 
kahdenvälisiä keskusteluja, kansan puoleen taas käännyttiin lehtikirjoitusten ja 
maaseudulla järjestettyjen MTV-iltojen avulla. Puolueiden käännytyksissä käy- 
tettiin hyväksi myös niiden lehdille suunnattua ilmoitustukea. Oikeiston puolella 
Mainos-TV:n suurin huoli liittyi siihen, ettei suomalainen elinkeinoelämä sitten- 
kään ollut yksiselitteisesti sen tukena. Esimerkiksi Elinkeinoelämän Valtuuskunta 
(EVA) oli moittinut yhtiötä siitä, ettei sen toiminta palvellut elinkeinoelämän yh- 
teiskuntapoliittisia intressejä, ja kokenut pikemminkin kaapelitelevision keinoksi 
murtaa Yleisradion monopoli.$* 

Kaapelitelevisio olikin 1970-luvun viestintäpoliittisissa keskusteluissa saanut 
vahvan poliittisen latauksen, vaikka sitä ei oikeasti Suomessa vielä edes ollut. Joh- 
toverkkoja käytettiin siinä vaiheessa vasta yhteisantennijärjestelmissä yksinomaan 
tavanomaisten yleisradiolähetysten välittämiseen. Vuonna 1972 Pietarsaaressa aloi- 
tettiin Ruotsin television ohjelmien välittäminen kaapeliteitse, ja 1973 oli Helsingis- 
sä perustettu Helsingin Kaapelitelevisio Oy, joka aloitti 1975 ensin TV1:n ja TV2:n 
ohjelmien välittämisen mutta syksyllä 1978 myös omat paikallislähetyksensä, muun 
muassa paikallisuutiset, joita Jarmo Viljakainen on provosoivasti kutsunut ”ensim- 
mäisiksi 'vapaiksi uutisiksi” sitten Tesvision”* Käytännössä juuri kaapelitelevisio 
ehti ensimmäisenä uhmaamaan Yleisradion yksinoikeutta sähköisessä viestinnässä. 

Kaapelitelevisiotoiminnan leviäminen tapahtui Suomessa hitaasti — siitäkin 
huolimatta, ettei mitään lainsäädännöllisiä esteitä sille ollut. Radiolaitelaki ei ulot- 

tunut kaapeliteitse tapahtuvaan välitykseen. Häkkisen toimikunta ja Juutin komi- 
tea olivat esittäneet, että kaapelilähetykset tulisi jättää Yleisradion yksinoikeudeksi, 
kun taas Wiio oli ehdottanut, ettei kaapeliohjelmien välittämiseen tarvittaisi lupaa 
lainkaan.“ Seuraavan vakavan yrityksen kaapelitelevisiotoiminnan saattamiseksi 
lain piiriin teki Perttusen komitea vuonna 1981, mutta siinä vaiheessa niin virkamie- 
het kuin lainsäätäjätkin olivat jo tapahtuneen tosiasian edessä: Helsinki Televisio 
lähetti ilmaisella Helsinki-kanavallaan paikallisuutisia, ja esimerkiksi jääkiekko-ot- 
teluita. Yhtiön vuonna 1978 käynnistämä maksullinen Viihdekanava, Euroopan en- 
simmäinen lajissaan, taas tarjosi ulkomaisia elokuvia ja sarjafilmejä. Komitea näki, 
että lähiohjelmiston sijasta kaapelitelevisiosta muodostuisi lähitulevaisuudessa ul- 
komaisten satelliittikanavien jakelutie. 

Rakennepolitiikan näkökulmasta Perttusen komitean liberalisointilinja oli hy- 
vin varovainen. Sen mielestä kaapelioperaattorien toiminnan tulisi perustua toimi- 
lupiin ja olla vain paikallista. Ohjelmiston puolestaan olisi tyydytettävä paikallisia 
tarpeita, ja peräti kaksi viidesosaa siitä piti olla kotimaista alkuperää. Ehdot olivat 
varsin ankaria, ja televisiotuotannon kalleuden tuntien ne olisivat suojelleet Yleis- 
radiota kilpailulta. Lopullinen laki kaapelitelevisiotoiminnasta valmistui kuitenkin 
vasta kuusi vuotta myöhemmin, jolloin maailma oli jälleen muuttunut ratkaisevas- 
ti: yleisradiosatelliitit välittivät tarjolle uudenlaisia yleisviihdekanavia (Sky Chan- 
nel, Super Channel), elokuvakanavia (Filmnet) ja muita teemakanavia (Children's 
Channel, Screensport, CNN, Music Television). Vuoden 1987 laki oli lopulta niin 
vapaamielinen, ettei se asettanut minkäänlaisia esteitä satelliittikanavien Suomen- 
valloitukselle. Edes toimilupien myöntämiseen ei jäänyt tarveharkintaa, vaan valtio- 
neuvoston oli myönnettävä lupa, jos hakija pystyi säännölliseen lähetystoimintaan. 
Erikseen lakiin otettiin maininta siitä, etteivät mainonnan määrälle ja ohjelmiston 
kotimaisuudelle asetetut määräykset päde välityssatelliittiohjelmiin.** Käytännössä 
tämä vahvisti jo vakiintuneen käytännön, että valtaosa paikallisten operaattorien 
tarjoamista kanavista oli ulkomaisia ja satelliittivälitteisiä.*? 

Kun valtioneuvosto helmikuussa 1988 — puoli vuotta Kolmoskanavan varsinaisen 
käynnistymisen jälkeen - myönsi ensimmäiset toimiluvat kaapelitelevisiotoimin- 
taan, niitä jaettiin kaikkiaan 157 kappaletta lähes 200 paikkakunnalle. Lähes puolet 
toimiluvista meni posti- ja telelaitokselle, jolla oli kaapeliverkkoja ympäri Suomen. 
Nelisenkymmentä lupaa meni alueellisille telelaitoksille, sellaisille kuin Etelä-Poh- 
janmaan Puhelin Oy tai Oulun Puhelin Oy. Ensimmäisten toimiluvansaajien jou- 
kossa oli myös parikymmentä nimenomaan kaapelilähetystoimintaan perustettua 
yhtiötä, kuten Päijät-Visio Oy tai Helsinki Televisio Oy. Kesällä 1988 omaa ohjel- 
matoimintaa erillisellä kanavalla useampana päivänä viikossa harjoitti kaikkiaan 15 
kaapelioperaattoria. Maksullisia ohjelmapalveluja operaattorit myivät asiakkaille 
pääkaupungin lisäksi Tampereella, Turussa, Lahdessa, Kotkassa ja Rovaniemellä.** 


I TELEVISIO SUOMALAISESSA VIESTINTÄPOLITIIKASSA 


Tätä ennen Yleisradion käsiin keskitettyä järjestelmää olivat jo nousseet murta- 
maan paikallisradiot. Toisin kuin kaapelitelevisio ja satelliittikanavat, jotka hivut- 
tautuivat suomalaisiin koteihin vähitellen, paikallisradiot tulivat eetteriin kertary- 
säyksellä ja vieläpä tismalleen samaan aikaan, keväällä 1985, kun Yleisradio jo teki 
tunnusteluja television kolmoskanavan käynnistämiseksi. Kaapelikanavat loivat ja- 
lansijansa sääntelemättömässä ympäristössä siten, että lainsäätäjä vasta jälkikäteen 
tunnusti niiden olemassaolon. Paikallisradioiden tulo markkinoille sen sijaan edel- 
lytti tietoista luopumista Yleisradion monopoliin nojanneesta rakennepoliittisesta 
perusratkaisusta. 

Perttusen johtama radio- ja televisiokomitea oli suosittanut paikallisen ja lähi- 
yleisradiotoiminnan käynnistämistä kokeiluluonteisena ja paikallisin toimiluvin 
mutta Yleisradion lähettimillä.” Päätöksentekoon heijastuivat kuitenkin viestin- 
täyritysten ja puolueiden viestintäpoliittiset intressit. Kaikkiaan 56 sanoma- ja 
paikallislehteä oli perustanut 1983 Suomen Paikallisradioliitto ry:n, jota johti ope- 
tusministeriön keskustalainen kansliapäällikkö Jaakko Numminen. Tärkeinä taus- 
tavaikuttajina toimivat myös Taloudellinen Tiedotustoimisto ja Elinkeinoelämän 
Valtuuskunta. Kun toimiluvat julistettiin haettaviksi syksyllä 1984, liitto valmisteli 
hakijoiden puolesta kaikkiaan satakunta hakemusta, joista valtioneuvosto tam- 
mikuussa 1985 hyväksyi kaikkiaan 22. Useimmat luvan saaneista yhtiöistä olivat 
pienten lehtien omistamia ja vielä useammat mainosrahoitteisia. Kokeilukaudella 
pyrittiin välttämään lupien myöntämistä suurille lehdille, mutta merkittävän poik- 
keuksen muodosti Helsingissä toiminut Radio Ykkönen, jonka omistajiin kuului- 
vat paitsi Helsingin Sanomat, myös Uusi Suomi, Hufvudstadsbladet, Suomen Sosia- 
lidemokraatti, Kansan Uutiset ja Suomenmaa. Radioalalle tuli nyt audiovisuaalisen 
alan yrittäjiä, kuten Turun Kaapelitelevisio Oy (Auran Aallot), ja järjestöjä, kuten 
Elävän musiikin yhdistys ELMU ry (Radio City). Toimiluvan sai myös muutama 
aatteellinen hanke, kuten lapualaisen kotiseutuyhdistyksen Radio Lakeus.” 

Kuten useat tutkimukset ovat osoittaneet, paikallista yleisöä palveleva lähi- tai 
kansalaisradion malli hävisi nopeasti taloudelliseen voittoon tähtäävälle kaupallisel- 
le paikallisradiomallille. Ohjelmistollisesti se tarkoitti musiikin kasvavaa osuutta ja 
koko ajan kutistuvaa paikallista sisältöä, vaikka ensimmäisten toimilupien perusteel- 
la radioiden tuli nimenomaan tarjota tietoa kuuluvuusalueen asioista sekä edistää 
paikallista kulttuuria ja kansalaisten avointa keskustelua. Taisto Hujasen tulkinta on, 
että viestinnän demokratisointiin tähtääviä argumentteja käytettiin paikallisradio- 
hankkeen oikeuttamiseksi poliitikkojen ja yleisön silmissä, vaikka päämääränä oli 
radiomonopolin murtaminen ikään kuin viestintäpoliittisena välttämättömyytenä.” 

Paikallisradion ja kaapelitelevision toimiluvat ratkaisuja, jotka laajensivat ja pirs- 
toivat suomalaisen yleisradiotoiminnan omistuspohjan kertaheitolla. Yleisradio ei 
enää ollut ainoa toimiluvanhaltija sähköisessä viestinnässä. Vuoden 1988 lopussa 

maassa oli kaikkiaan 104 kaapelitelevisiotoimiluvan haltijaa ja 37 paikallisradiotoi- 
miluvan haltijaa, joista useimmat olivat kuitenkin kooltaan vähäisiä. Ratkaisuissa 
alkoi näkyä myös uudenlainen rakennepoliittinen ajattelu, jossa päähuomio ei ollut 
enää monopolikysymyksessä, vaan kilpailun aikakautta ennakoivalla tavalla ha- 
luttiin luoda vahvaa toimialarakennetta, jossa yrityksillä on hyvät mahdollisuudet 
menestyä ja toimia vakiintuneesti. Esimerkiksi radion kohdalla säätelyn purkamis- 
ta jatkettiin jo 1992, jolloin radioasemien annettiin ketjuuntua ja sittemmin siirtyä 


ulkomaisiin käsiin.?* 


TALOUDELLINEN PRAGMATISMI JA 
KYSYMYS MAINONNASTA 


Suomalaista yleisradiopolitiikkaa luonnehtivalla taloudellisella pragmatismilla tar- 
koitan sen ylikorostunutta pyrkimystä koko ajan varmistaa yleisradiotoiminnan 
taloudellinen perusta. Alkuvaiheessa kyse oli ylipäänsä keinosta rahoittaa kallis 
televisiotoiminta. 1960-luvulta alkaen taloudellisten näkökohtien hallitsevuus on tar- 
koittanut kenties hieman kyynistäkin pyrkimystä käyttää hyväksi mainostulojen 
yleisradiotoiminnalle suomaa turvaa — mahdollistihan se tarjonnan laajentamisen. 
Kuten kirjan myöhemmissä luvuissa tullaan huomaamaan, 1980-luvulla liiketoi- 
mintaperusteinen ajattelutapa korostui entisestään, mistä erinomainen esimerkki 
on juuri Kolmostelevision perustaminen. 1990-luvun lopulla luotu television toi- 
milupapolitiikka puolestaan on laajentanut taloudellisen ajattelutavan koskemaan 
koko kasvaneen toimialan kilpailuedellytyksiä. 

Taloudellisessa pragmatismissa on kyse kuitenkin muustakin kuin vain rahasta, 
eikä ajattelutapa myöskään ole välttämättä ollut minkään tietoisen viestintäpoliitti- 
sen ideologian hedelmä. Useimmiten se on ilmennyt tilannekohtaisina ratkaisuina 
kulloinkin ilmenneisiin ongelmiin. Kyse on ollut yleisradiojärjestelmän sopeutumis- 
kyvystä käytännön pulmien edessä. Pragmatismi on ajanut päätöksentekijöitä etsi- 
mään ratkaisuja, jotka samanaikaisesti turvaavat paitsi rahoituksen myös sen, että 
tehty ratkaisu tyydyttää eri osapuolten tarpeet.” Pragmatismin likeinen sisarideo- 
logia on pyrkimys poliittisiin kompromisseihin, jota käsitellään jäljempänä. 

Pragmatismi näyttäisi osittain juontuvan juuri suomalaisten yleisradiomarkki- 
noiden pienuudesta. Koska vähäinen väestöpohja on tarkoittanut vähäisiä tuotan- 
toresursseja ja pieniä kotimarkkinoita, ja kun rasitteena lisäksi on ollut kaksikieli- 
syys, rakenteelliset mahdollisuudet kehittää televisiotoimintaa ja ohjelmatuotantoa 
ovat olleet rajalliset. Koska suuruuden ekonomiaan ei ole ollut mahdollisuuksia, on 
ollut pakko kehittää viestintäpoliittisia keinoja toimijoiden talouden vahvistami- 
seksi. Alkuvaiheessa taloudellinen pragmatismi puolsi mainostuloilla vahvistettua 

Yleisradion monopolia. Sittemmin kun viestintäpolitiikka on hyväksynyt kilpailun, 
se on suorastaan edistänyt mahdollisimman suurten toimijoiden syntymistä, koska 
vain niillä on uskottu olevan käytännössä edellytyksiä kilpailla markkinoilla. 
Kenties kirkkaimmin taloudellinen pragmatismi ilmeni mainoskysymyksessä, 
mainontaa koskeneessa viestintäpoliittisessa keskustelussa. Vaikka mainonta hy- 
väksyttiin jo varhain television rahoituskeinoksi, sen roolista ja käytännön järjes- 
telyistä jouduttiin riitelemään 1990-luvulle saakka. Vasta kilpailun kaudella mai- 
nonnasta on tullut itsestäänselvyys, jonka olemassaoloa televisiossa sinänsä ei enää 
kyseenalaisteta. Sen sijaan mainostulojen virta Yleisradiolle on katkaistu. 


Käytännön pakkoratkaisu. — Mainonnan mahdollisuudet yleisradiotoiminnan 
rahoituksessa ymmärrettiin Suomessa varhain. Yleisradion teknillinen johtaja Juho 
Rissanen huomautti jo vuonna 1950 laatimassaan muistiossa: ”Jos näköradiossa 
voitaisiin esittää maksullisia esityksiä, tarjoutuisi tässä keino taloudellisen tasapai- 
non saavuttamiseksi samalla kun liikemaailman mielenkiinto näköradiotoimintaan 
heräisi??? Ihan helposti mainonta ei kuitenkaan ansainnut salonkikelpoisuuttaan 
suomalaisessa televisiotoiminnassa 

Riittävän rahoituksen varmistaminen oli alusta alkaen televisiotoiminnan käyn- 
nistämisen suurin este. Yleisradion ryhtymistä kokeiluihin jarrutti muun muassa 
se, että yhtiö asetti radion ulaverkon rakentamisen etusijalle. Jo vuonna 1954 uudis- 
tetussa toimiluvassa Yleisradio oli saanut ”oikeuden näköradiotoimintaan”, mutta 
vielä elokuussa 1955, TES:n koelähetysten jo käynnistyttyä, Yleisradion johtokunta 
pelkäsi mainonnan johtavan katsojien kosiskeluun sekä riippuvuuteen mainosta- 
jien toivomuksista. Toinen kanta alkoi voittaa alaa vasta seuraavana keväänä, jolloin 
paitsi yhtiön teknillinen johtaja Juho Rissanen myös talousjohtaja Onni Toivonen 
katsoivat, että mainonnan kielteisiä vaikutuksia liioiteltiin. Joulukuussa myös hal- 
lintoneuvoston enemmistö oli valmis hyväksymään osittaisen mainosrahoituksen, 
ja jo huhtikuussa valtioneuvosto kirjasi Yleisradion toimilupaan muutoksen, joka 
salli mainonnan ”näköradio-ohjelmissa”?* 

Omalle kontolleen Yleisradion johtokunta ei mainontaa kuitenkaan halunnut, 
vaan käytännölliseksi ratkaisuksi se oli keksinyt erillisen mainosyhtiön” ja ”erilli- 
sen mainosohjelma-ajan”. Näin yhtiö voisi omia käsiään likaamatta kuitenkin saada 
mainostuloista koituvan hyödyn. Mainos-TV:n idea oli keksitty. Ajatus ei ollut pe- 
räisin yksin Yleisradion johtokunnan päästä, vaikka esimerkiksi kaksi myöhempää 
pääjohtajaa, Erkki Raatikainen ja Sakari Kiuru, nimeävätkin ”pragmaattisen” Onni 
Toivosen ”MTV:n isäksi”? Mainos-TV:n Pentti Hanskin mukaan idean oli Toivo- 
selle syöttänyt Suomen Ilmoittajat ry, joka oli jo syyskuussa 1955 lähettänyt Yleis- 
radiolle kirjelmän, jossa mainostajien kerrottiin olevan halukkaita hoitamaan tv- 
mainontaa sekä tuottamaan ja kustantamaan myös ohjelmistoa, jolloin Yleisradion 

Kuvio 3 Mainos-TV:n/MTV:n osuus Yleisradion liikevaihdosta 


Osuus Yleisradion liikevaihdosta (%) 

Lähde: Yleisradion vuosikertomus 1962; Joukkoviestintätilasto 1989, 145; Joukkoviestintätilasto 1993, 128. 


Selitys: Vuoden 1960 tiedot eivät ole vertailukelpoisia, minkä johdosta mainostulojen osuus on vuodelta 1961. 
Vuoden 1990 luku sisältää myös MTV:n tytäryhtiöksi muuttuneen Kolmostelevision maksamat korvaukset. 


ei itse tarvitsisi tuottaa kalliita viihdeohjelmia. Mainos-TV:n tulevan toimitusjoh- 
tajan mielestä näin syntyisi myös ”kilpailua, joka omalta osaltaan olisi terveellistä 
ohjelmapuolen kehitystä ajatellen”.'** 

Mainos-TV:n keksiminen on huippuesimerkki suomalaisen yleisradiopolitii- 
kan pragmaattisuudesta, koska siinä yhdistettiin julkinen ja yksityinen etu sekä 
kaksi toisilleen vastakkaista yleisradioideologiaa yhden ja saman järjestelmän si- 
sään. Salokankaan päätelmää kannattaa lainata: 


Niinpä suomalaisen televisiojärjestelmän synnyn taustalla oli jokseenkin vähän suun- 
nittelua ja varsin runsaasti pragmaattista tilanteeseen tarttumista ja asioiden hoita- 
mista. Kun Yleisradio ei katsonut pystyvänsä kokonaan rahoittamaan omaa tv-toimin- 
taansa, kehitettiin omalaatuinen ”kansallinen ratkaisu”: Yleisradion television kanavalla 


vuokralaisena toimiva Mainos-TV, joka sekä tuotti rahaa että kasvatti ohjelma-aikaa.'*" 


Mainonnan pääsy televisioon perusteltiin silloisissa asiakirjoissa vain ja ainoas- 
taan taloudellisilla syillä. Sallimalla osittainen mainosrahoitus voitiin säästää joko 

valtiota tai lupamaksua maksavia kansalaisia kalliilta investointikuluilta. Ilman 
mainospanosta Yleisradio ei olisi vielä 1958 pystynyt säännöllistä televisiotoimin- 
taa aloittamaan. Vaikka periaatteellisia näkemyksiä mainonnan puolesta ja sitä vas- 
taan nostettiin esiin 1950-luvun keskusteluissa, mitään laajaa ja perinpohjaista mai- 
noskeskustelua Suomessa ei käyty. Mainontaan turvautuminen oli niin Tekniikan 
Edistämissäätiölle kuin Yleisradiolle käytännöllinen, ei periaatteellinen kysymys." 
Professori Paavo Kastari, yleisradiomonopolin lämmin puolustaja, arvostelikin 
ratkaisun tekotapaa toteamalla mainonnan päässeen kuvaruutuihin ”keittiörapun 
kautta” ja ”puoliksi salavihkaa”.' 

Yksi syy siihen, että mainonta hyväksyttiin televisioon toisin kuin muissa Poh- 
joismaissa, oli se, että TES-TV oli antanut siihen mallin ja näköradion ihmeestä 
nauttimaan päässyt pääkaupunkilaisyleisö oli jo tottunut tv-mainoksiin. Mainon- 
nasta oli tullut myös liike-elämälle ja mainostoimistoille saavutettu etu, josta oli 
vaikea luopua. Siksi mainoskysymys jäi vähemmän polttavaksi kuin monopoli- 
kysymys, joka oli vahvan ideologisesti latautunut. Vaikka myös näkemykset mai- 
nonnasta leiriytyivät osapuilleen samalla tavalla kuin näkemykset monopolista, 
mainoskeskustelua käytiin aina alisteisena monopolikeskustelulle. Hyvän esimerkin 
tärkeysjärjestyksestä tarjosi Wäinö Häkkisen johtama komitea, joka mietinnössään 
käsitteli monopolikysymystä kymmenillä sivuilla, mutta mainonnan tarvetta ja oi- 
keutusta yleisradiotoiminnan rahoittajana vain puolentoista sivun verran. Sillekin 
mainonta näyttäytyi lopulta käytännöllisenä taloudellisena ratkaisuna ja keinona 
saada se taloudellisesti kannattavaksi.'+ 

TES-TV oli perustettu alun perin televisiotekniikan kokeiluja ja radioinsinöö- 
rien koulutusta varten, Mainos-TV puolestaan vain ja ainoastaan mainosmyyntiä 
ja yleisradiotoiminnan rahoittamista varten. ” Varsinaisten ohjelmistoon liittyvien 
tavoitteiden takia ei kumpaakaan yhtiötä käynnistetty.” Toisaalta mainosrahoitus 
kattoi pian noin viidenneksen Yleisradion tuloista (kuvio 3), ja sen ansiosta voitiin 
pienistä markkinoista huolimatta tuottaa varsin laaja ohjelmisto. Kysyntä mainos- 
ajasta oli niin kova, ettei sitä riittänyt kaikille halukkaille.'** Se nosti hintoja mut- 
ta samalla loi myös Yleisradiolle paineita lisätä Mainos-TV:n ohjelma-aikaa, jotta 
markkinoilla oleva raha saataisiin kotiutettua. Taloudellisten vaikuttimien tärkey- 
destä kertoo myös se, että Yleisradio kannusti Mainos-T V:tä vähentämään kustan- 
nettujen ohjelmien osuutta, koska mainospaloista saatiin parempi hinta." 


Taloudellinen realiteetti. — Vaikka Yleisradion johdossa — ja laajemminkin yhteis- 
kunnassa — oli koko ajan pyrkimyksiä päästä eroon mainonnasta, MTV hyväksyt- 
tiin ikään kuin realiteettina, välttämättömänä pahana, koska lähetysaikakorvauksen 
muodossa maksetut mainostulot kartuttivat Yleisradion taloutta niin tuntuvasti. 
Tällainen taloudellisten tosiasioiden tunnustaminen oli osa suomalaisen yleisradiopo- 

litiikan pragmaattisuutta. Keskeisen perustelun pragmatismille puolestaan tarjosi- 
vat rakenteelliset seikat: Suomen maantieteellinen laajuus ja väestön pienuus. 
Periaatteellinen kysymys mainonnan oikeutuksesta heräsi ensi kertaa toden 
teolla vasta Tesvision ja Tamvision ostamisen jälkeen ja Revon noustua johtamaan 
Yleisradiota. Monopolisoivalla kaudella mainontaan suhtauduttiin varaukselli- 


108 


sesti," mutta politisoivalla kaudella mainonnan kritiikki nostettiin teoreettisesti 
uudelle tasolle. PTS-elimen julkaisema Pöllön anatomia -tutkielma vei arvostelun 
pisimmälle todetessaan, että kaupallinen mainonta ja Yleisradion ohjelmien infor- 
matiivinen tehtävä olivat ristiriidassa keskenään. Kaupallinen mainontahan esitti 
markkinoimistaan tuotteista vain myyjän näkemyksen, ei niiden kielteisiä ominai- 
suuksia. Informatiivisuutta vastaan soti myös kaupallinen ohjelmatoiminta, jonka 
keinoja olivat katsojamäärien vakiinnuttamiseen tähtäävä ”ohjelmiston laadullinen 
muuttumattomuus” ja suuriin katsojalukuihin pyrkivä ”ohjelmiston yhdensuun- 
taistaminen ns. koko perheen ajanvietteeksi”? 

Kiinnostavaa Pöllön anatomian erittelyssä on, että vaikka tutkijat eivät hyväk- 
syneet televisiomainontaa, hekin tunnustivat sen taloudellisena realiteettina. Itse 
asiassa he esiintyvät suorastaan ääripragmaatikkoina edellyttäessään, että mainos- 
tulojen hyöty Yleisradiolle tulisi saada maksimoiduksi ja että mahdollisimman 
suuri osa tuloista olisi pystyttävä kotiuttamaan sen sijaan, että mainosraha lihotti 
nyt Mainos-T V:tä."* Yhtenä vaihtoehtona Reporadion suunnitelmissa olikin sama 
ajatus, joka oli ollut esillä jo Tesvisio-neuvottelujen aikaan: mainosmyynnin otta- 
minen Yleisradion omiin käsiin. 

Talouspohdiskelua motivoi 1960-luvun lopulla ainakin kaksi suurta tekijää: 
yhtäältä tv-lupien määrän kasvu oli tuntuvasti hidastunut sitten vuosikymmenen 
alkupuoliskon, toisaalta kakkosverkon rakentaminen ja sen edellyttämä ohjelma- 
toiminta nielivät enenevästi varoja. Näköpiirissä oli myös väritelevisiotoiminnan 
käynnistäminen, mihin oli varauduttava taloudellisesti. Muutokset ennustivat 
myös yhtiön henkilökunnan tuntuvaa lisäystä." Varsinkin hallintoneuvoston 
päätettyä joulukuussa 1968 säilyttää Mainos-TV:tä koskeva maininta Yleisradion 
toimiluvassa keskustelu televisiomainonnan oikeutuksesta laantui, ja mainonnan 
sallittiin jatkua "olosuhteiden pakosta” (kuten yhtiön johto sen muotoili) ja ”tois- 
taiseksi” (kuten Wäinö Häkkisen radiolainsäädäntötoimikunta tunnusti). Se oli 
samalla taloudellisen pragmatismin voitto politisoivan kauden yrityksestä päästä 
eroon tv-mainonnasta. 

Vaikka Revon ja hänen lähimpiensä tavoitteet mainonnan eliminoimiseksi eivät 
toteutuneet ja vaikka Mainos-TV:n olemassaolo sinänsä turvattiin, mainonnasta 
tuli lupamaksuihin verrattuna entistä selvemmin ”toinen”, ikään kuin kyseenalai- 
sempi ja arvostelulle alttiimpi televisiotoiminnan rahoitusmuoto. Mainonnan 
lisäämiseen yleisradiotoiminnassa ei yhteiskunta myöskään ollut valmis. Esimer- 

kiksi 1970-luvun viestintäpoliittiset komiteat ja toimikunnat pitivät kiinni mainos- 
kriittisyydestä ja olisivat sijoittaneet televisiossakin mainokset blokkeihin mainos- 
katkojen sijasta. Samanaikaisesti poliittista oikeistoa edustaneet jäsenet saattoivat 
ehdottaa kaupallisen rahoituksen laajentamista ääniradion puolelle ja hahmotella 
kanavauudistusta, jossa mainokset olisi keskitetty vain toiselle kanavalle.” Selvää 
oli kuitenkin, että mainoskysymys oli menettänyt merkityksensä suurena yleisra- 
diopoliittisena periaateongelmana. 


Mainonta salonkikelpoiseksi. — 1970-luvun loppua kohden kävi yhä ilmeisem- 
mäksi, että kaupallisen toiminnan osuus sähköisestä viestinnästä oli pikemminkin 
kasvamaan kuin supistumaan päin. Mainos-TV:n henkilökunta kaksinkertaistui 
vuosikymmenessä, mainoksia nähtiin myös kaapelitelevisiossa, ja uusi kaupallinen 
aluevaltaus oli myös HTV:n maksullinen Viihdekanava. 1980-luvulle tultaessa kaa- 
pelitelevisio oli jo vakiinnuttanut paikkansa, ja vuosikymmenen puolivälissä alkoi 
mainoksia tulvia paikallisradioista ja Kolmoskanavalta. Kaupallistuminen tapahtui 
väistämättömänä kehityksenä: mainonta oli hyväksytty käytännölliseksi tavaksi ra- 
hoittaa yleisradiotoimintaa. 

Kaupallinen rahoitus oli myös kaapelitelevision tapauksessa käytännön sane- 
lema pakko. Koska mainonnan periaatteellinen vastustus oli jäänyt tappiolle, oli 
viestintäpoliittisesti luontevaa lähteä hakemaan yleisradiotoiminnan vähittäiseen 
vapautumiseen tarvittavia voimavaroja markkinoilta. Ensimmäisenä se toteutui 
kaapelitelevisiotoiminnassa, jossa operaattorit keräsivät tulonsa lähinnä liittymis- 
ja vuosimaksuista mutta toiminnan vakiintuessa enenevästi myös mainosajan 
myynnistä ja maksullisista palveluista. Vielä vuonna 1987 mainosmyynnin osuus 
kaapelitelevisiotoiminnan liikevaihdosta jäi kuitenkin runsaaseen kymmeneen 
prosenttiin."* Valtakunnallista mainosaikaa myyneen MTV:n kanssa vain paikalli- 
sia mainoksia välittäneet kaapelikanavat eivät kilpailleet. 

Kun Juhani Perttusen johtama radio- ja televisiokomitea teki lokakuussa 1981 eh- 
dotuksensa kaapelitelevisiotoimintaa koskevaksi lainsäädännöksi, sen näköpiirissä 
oli, että kaapelitelevisio oli kehittymässä markkinaperusteiseksi palveluksi. Niinpä 
komitea päätyi ehdottamaan, että ”mainonta kaapelitelevisio-ohjelmissa olisi ra- 
hoituspohjan turvaamiseksi sallittua”. Mainonnan määrälle se esitti enimmäisrajaa, 
joka kuitenkin oli niin korkea, ”ettei se voine muodostua kaapelitelevisiotoiminnan 
edellytyksiä heikentäväksi tekijäksi”."* Kuten aikoinaan Mainos-TV:tä synnytet- 
täessä, tässäkin tapauksessa mainosrahoitukseen turvautumista perusteltiin talou- 
dellisilla syillä. Lakiesityksessä, kuten myös säädetyssä laissa, mainonnan ”kipu- 
rajaksi” määriteltiin lopulta 11 prosenttia ohjelma-ajasta."* 

Uuden, ratkaisuja hakevan kauden merkkinä voi pitää sitäkin, että Perttusen 


komitea oli valmis sallimaan mainonnan myös radiotoiminnassa, jos kohta vain 

paikallistasolla ja rajoitetusti. Mietinnössään vuonna 1984 se ehdotti, että kokei- 
lukaudella paikallisradiolähetyksissä ei saisi olla mainontaa, mutta sitäkin tulisi 
”myöhemmin erikseen harkita” riippuen kokeilun tuloksista.” Kun ensimmäiset 
paikallisradiot seuraavana vuonna sitten käynnistyivät, toimiluvat eivät estäneet 
mainosten lähettämistä, joskin mainonnan osuus ohjelma-ajasta rajattiin kymme- 
neen prosenttiin."* Tässäkin hyväksyttiin taloudelliset realiteetit: mainonta näytti 
ainoalta mahdolliselta keinolta rahoittaa paikallisradioiden toiminta. 

1990-luvulla toteutettu kanavauudistus, jossa MTV sai kolmannen verkon ko- 
konaan käyttöönsä, edusti jo kokonaan uudenlaista pragmaattisuutta: sillä haluttiin 
selkiyttää televisiotoiminnan kenttää niin ohjelmiston rakentamisen, mainonnan 
myynnin kuin suuren yleisönkin kannalta. 1990-luvulta alkaen yleisradiopolitiikan 
taloudellinen pragmatismi on kytkeytynyt yhä likeisemmin rakenteelliseen ajatte- 
luun korostamalla toistuvasti toimialan taloudellista vakavaraisuutta mutta samalla 
vapauttamalla se markkinoiden vietäväksi. 


POLIITTISET KOMPROMISSIT JA 
KONSENSUSDEMOKRATIA 


Vertailevan politiikantutkimuksen käsitteillä Suomen 1970-80-luvun poliittista 
järjestelmää voidaan luonnehtia konsensusdemokratiaksi. Toisin kuin esimerkiksi 
brittiläisessä enemmistödemokratiassa, konsensusdemokratiassa valtaa ei keskitetä 
kokonaan enemmistön käsiin, vaan poliittisille päätöksille on etsitty mahdollisim- 
man laajapohjainen hyväksyntä poliittisten toimijoiden kesken. Konsensusdemo- 
kratioille tyypillisiä ovatkin useiden puolueiden muodostamat koalitiohallitukset 
ja keskeisten asiakysymysten laajapohjainen parlamentaarinen valmistelu siten, että 
myös opposition ääntä kuullaan. Tyypillistä on myös se, että valmistelussa paitsi 
puolueita myös yhteiskunnan muita keskeisiä eturyhmiä pidetään varteenotettavi- 
na osapuolina, joilta pyydetään lausuntoja ja joiden etuja pyritään turvaamaan - tai 
joiden etuja ei ainakaan yksipuolisesti haluta loukata. Samalla politiikka on myös 
hyvin organisoitunutta ja eliittikeskeistä.”? 

Tällainen vastakkaisia intressipiirejä yhteiseen neuvottelupöytään patistava ”yh- 
teiskunnallisen kumppanuuden” ideologia on Peter Katzensteinin mukaan erityisen 
tyypillistä pienille korporatistisille maille, muun muassa Pohjoismaille. ”Vaikka 
se voi näyttää ulkopuolisen silmissä paradoksilta, pragmaattinen yhteistyö ja ideo- 
loginen konflikti eivät ole yhteensopimattomia? Demokraattinen korporatismi 
suorastaan edellyttää hänen mukaansa puolueiden ja eturyhmien jatkuvaa neu- 
vottelua, poliittisten näkemyserojen jatkuvaa esilläpitoa, mistä yhteisymmärrys ja 
kompromissit sitten lopulta kumpuavat.* Daniel Hallinin ja Paolo Mancinin ku- 

vaus demokraattisen korporatismin ominaispiirteistä tuntuu hyvin sopivan myös 
suomalaiseen politiikkaan: 


Demokraattiseen korporatismiin kuuluu kaupankäynti, jonka avulla eri ideologioi- 
ta ja yhteiskunnallisia intressejä edustavat puolueet ja ryhmät pyrkivät konsensuk- 
seen. Niin muodostetaan hallituskoalitiot; niin politiikkaa tehdään; niin ratkotaan 
työnjohdolliset ja muut yhteiskunnallisia ja taloudellisia etuja koskevat ristiriidat. 
Poliittisten näkemysten moninaisuudesta huolimatta tämä jatkuva kaupankäynti 
on synnyttänyt sopeutumisen ja yhteistyön kulttuuria ja siihen soveltuvia menet- 


telytapoja.'"" 


Suomessa hallitukseen yleensä kuuluu ainakin kaksi kolmesta suuresta puolu- 
eesta, ja virallista kielivähemmistöä edustava RKP on saanut käytännössä vakio- 
paikan valtioneuvostosta. Valtiovallan sekä liike-elämän, eturyhmien ja edun- 
valvontajärjestöjen välillä on vallinnut likeinen keskusteluyhteys, joka on tuonut 
jälkimmäisille asiantuntijatehtäviä lainsäädännön ja hallinnon eri portaissa sekä 
kytkenyt ne osaksi poliittista päätöksentekoprosessia. Käytännössä tämä on toteu- 
tunut komiteoiden, toimikuntien ja laajojen lausuntokierrosten kautta. Yksityiseen 
liiketoimintaan kohdistuva valtiovallan valvonta on yleensä luotu yhteistyössä 
kontrollin kohteen kanssa. Julkisten varojen jaosta on päätetty laajoina kokonais- 
ratkaisuina, joissa eri osapuolten tavoitteita on pyritty tasapainottamaan. Politii- 
kantutkimuksessa onkin puhuttu korporatiivisesta pluralismista, jossa valtiovallan 
ja etujärjestöjen suhde on hyvin tiivis. Suomalaiselle politiikanteolle tyypillisessä 
”uuskorporatismissa” ei tyydytä vain muokkaamaan yleistä mielipidettä ja painos- 
tamaan päätöksentekijöitä, vaan pyritään osallisiksi päätöksentekoon.” 

Tämä kaikki on toteutunut myös viestintäpolitiikassa ja erityisesti yleisradio- 
politiikassa, jonka historia on täynnä yhteisissä neuvottelupöydissä tehtyjä poliitti- 
sia kompromisseja. Kaikki keskeiset viestintäpoliittiset ratkaisut ovat edellyttäneet 
poliittista kamppailua, eivätkä mittaa toisistaan ole ottaneet ainoastaan puolueet ja 
niiden edustamat ideologiat vaan myös yleisradioyhtiöt itse, lehdistö, mainostoi- 
mistot, kauppa ja teollisuus, oikeusoppineet, toimittajat ja akateeminen älymystö. 
Pienessä, demokraattista korporatismia edustavassa maassa on haettu yksimieli- 
syyttä, ja ellei siihen ole päästy, on neuvoteltu ja tingitty tavoitteista niin, että jokai- 
nen saa edes jotakin. 

Kompromissihakuisuus on ollut pienen yleisradiopolitiikkaa tekevän maan 
vahvuus, koska siten ratkaisuille on saatu mahdollisimman laaja tuki. Toisaalta 
pyrkimys yhteisymmärrykseen on epäilemättä myös estänyt luovaa uudistamista. 
Yleisradiopolitiikkaa 1980-luvulle asti hallinnutta monopoli- ja mainontakeskuste- 
lua voi pitää osoituksena siitä, että jatkuvaa erimielisyyttä herättäneet kysymykset 

jäivät kiertämään kehää. Yhtä lailla se tosiasia, ettei yleisradiolainsäädäntöä kyetty 
uudistamaan lukuisista yrityksistä ja komiteoista huolimatta, muistuttaa siitä kuin- 
ka konsensukseen pyrkiminen on käytännössä suosinut rakenteiden muuttumat- 
tomuutta. 


Hegemonia vai konsensus? - Vaikka Yleisradion ja Mainos-TV:n epäortodok- 
sista kumppanuutta on käsitelty edellä jo runsaasti, siihen on vielä syytä palata siltä 
osin, kuin se ilmentää suomalaiselle yleisradiopolitiikalle tyypillisten poliittisten 
kompromissien luonnetta. Televisiomainontaa koskevat kannat eivät nimittäin ja- 
kautuneet yksiselitteisen ideologisesti niin, että oikeisto olisi kannattanut ja vasem- 
misto vastustanut, vaan ne muuttuivat vähitellen siirryttäessä monopolisoivasta 
kaudesta politisoivan kauden kautta ratkaisuja hakevalle kaudelle. 


Mainos-TV oli kompromissi. Kaupallisen television kannattajat eivät saaneet tahtoaan 
läpi, mutta jalan ovenrakoon. Kaupallisen television vastustajat saivat mainosrahaa 
Yleisradiolle, mutta onnistuivat koteloimaan sen hankinnan yhtiön ulkopuolelle ja saa- 


vuttivat kelvollisen sovun kaupallisuuden kannattajien kanssa.” 


”Apuyhtiön” perustaminen sellaisenaan edusti monimutkaisesti rakennettua 
kompromissia, jossa pyrittiin ottamaan huomioon usean osapuolen näkökohdat. 
Puhtaasti puoluepoliittisessa katsannossa kompromissi palveli vasemmistoa ja 
maalaisliittoa, jotka kannattivat televisiotoiminnan pitämistä keskitetysti Yleisra- 
dion käsissä, mutta se antoi myös myönnytyksen vapauttamista ajavalle elinkei- 
noelämälle ja sitä tukevalle oikeistolle, koska televisioon otettiin mukaan kaupalli- 
nen elementti. Edelleen Mainos-TV:n perustaminen palveli televisiomainonnasta 
innostuneita ilmoittajia, joiden aloite erillisestä mainosyhtiöstä toteutui — joskin 
muodossa, jonka oli määrä minimoida kaupallisuuden kielteiset vaikutukset, kuten 
Yleisradion ohjelmajohto sekä johtokunnassa ja hallintoneuvostossa istuneet kult- 
tuurivaikuttajat vaativat. Mainos-T V:lle asetetut tiukat rajat sekä yhtiön jo vuonna 
1959 laatimat mainonnan eettiset periaatteet onkin nähtävä yhtenä kädenojennuk- 
sena arvostelijoita ja myös kilpailevia viestimiä kohtaan.”* 

1960-luvulla eri osapuolien kamppailu siitä, kenen yleisradiopoliittiset tulkin- 
nat osoittautuisivat vahvimmiksi, kiristyi. Hegemoniataistelun rinnalla pyrittiin 
kuitenkin myös etsimään kompromissiratkaisuja, joille saataisiin riittävä poliittinen 
kannatus. Esimerkiksi Häkkisen yleisradiolainsäädäntökomitean ehdotus myöntää 
toimilupia paikalliseen yleisradiotoimintaan yritti tasapainoilla monopolia ajanei- 
den ja vapauttamisen kannattajien näkökohtien välillä. Hallituksen lakiesitys joutui 
vastatuuleen osin siksi, ettei monopoli nauttinut riittävää kannatusta.” Yhdenlai- 
nen poliittinen kompromissi oli sekin, ettei uutta lakiesitystä tehty vuosikausiin, 

koska riittävää yhteisymmärrystä ei ollut ja koska taloudelliset suhdanteet olivat jo 
ratkaisseet Tesvision kohtalon. Vallitsevan tilanteen annettiin jatkua: Yleisradio oli 
käytännössä saanut poliittisen vasemmiston haluaman yksinoikeuden, jota kuiten- 
kin oikeiston tukema Mainos-TV tasapainotti. 

Vuosikymmenen jälkipuoliskolla, politisoivalla kaudella, Mainos-TV:n asema 
Yleisradion apuyhtiönä kyseenalaistettiin yleisradiopoliittisissa keskusteluissa sit- 
ten moneen kertaan. Kärkkäistä kannanotoista huolimatta Yleisradion hallintoneu- 
vostossa käydyt keskustelut siitä, voisiko Yleisradio ottaa mainosmyynnin koko- 
naan omiin käsiinsä, kertovat paitsi viestintäpolitiikan ideologisesta leiriytymisestä 
myös konsensuspolitiikan rakenteita säilyttävästä voimasta. Vaikka sosiaalidemo- 
kraatit tukivat Mainos-TV:n lakkauttamista tai ainakin sen saattamista tiukempaan 
kontrolliin, oikeisto ja keskusta tyrmäsivät vaatimuksen sosialisointiyrityksenä.”* 
Toisaalta Reporadion hyökkäys Mainos-TV:tä kohtaan on tulkittavissa kärjiste- 
tyksi puheenvuoroksi kamppailussa, jossa Yleisradio tavoitteli lähinnä kannaltaan 
parasta kompromissia mainosrahoituksen turvaamiseksi.” 

Reporadionkaan jälkimainingeissa ei saatu aikaan mitään lainsäädännöllistä ko- 
konaisuudistusta, vaan päinvastoin ajauduttiin toisiaan seuranneisiin komiteoihin 
ja viestintäpoliittisten näkökantojen entistä jyrkempään leiriytymiseen, minkä täh- 
den on perusteltua kutsua ajanjaksoa politisoivaksi kaudeksi. Yksimielisyys tuntui 
vallitsevan vain siitä, että vallinnut olotila, Yleisradion ja Mainos-TV:n riitaisa yh- 
teistyö, oli parempi ratkaisu kuin jokin kaikkien kannalta tuntematon ja siksi ei- 
toivottava uudistus. 


Vastakkainasettelut lientyvät. — Kutsuessaan 1980-luvulla alkanutta viestintä- 
politiikan ajanjaksoa ratkaisuja hakevaksi kaudeksi Ismo Silvo näyttää tarkoittavan 
sitä, että silloin periaatteelliset ideologiset vastakkainasettelut lientyivät vähem- 
män kärjekkäiksi mutta samalla aiempaa konkreettisemmiksi kysymyksiksi: 


Kiivas poliittinen ”informaatiosota” oli johtanut tulkintojen suureen polarisaatioon, 
eikä systemaattisesta ja kaikista viestinnän alat itseensä sulattavasta viestintäpoliitti- 
sesta synteesistä saatu säätelynä sovituksi. Tuloksena oli ainakin väliaikainen kyllään- 
tyminen viestintäpoliittisiin tulkintoihin sekä sääntelyn ja ohjailun ”laskeutuminen” 
systemaattisista ja kokonaisvaltaisista yleisyyksistä yksittäisempien ongelmien pariin. 
1970-luvun lopulla havaitaankin viestintäpoliittisen tarkastelun kohdentuminen yksit- 


täisiin ad hoc -ongelmiin.”? 
Ratkaisuja hakevan kauden alkutahdit viritti nimenomaan vuonna 1979 asetettu 


Perttusen komitea, joka pilkkoi ongelmien laajan kentän lukuisiksi osakysymyksiksi, 
joihin kuhunkin lähdettiin hakemaan erillistä ratkaisua. Kuten Juha Kulmanen huo- 

mauttaa, komitean lukuisista esityksistä yllättävän monet on sittemmin toteutettu: 
ruotsinkielinen ”rannikkokanava” on rakennettu (ja sittemmin se on kasvanut valta- 
kunnalliseksi YLE FSTs5:ksi), laki kaapelilähetystoiminnasta on säädetty (ja sittem- 
min tarpeettomana jo kumottukin), samoin tekninen radiolaki on uudistettu (vielä- 
pä moneen kertaan), paikallisradiot on saatu (joskin liberaalimmassa muodossa kuin 
komitea ehdotti). Vain yhdestä asiasta komitea ei päässyt sopuun: yleisradiolaista.'? 

Perttusen komitean ehdotus yleisradiotoiminnan vapauttamiseksi edusti kuiten- 
kin ilmeistä pyrkimystä löytää kaikkia osapuolia tyydyttävä sopuratkaisu. Yhtäältä 
komitea halusi tähdentää Yleisradion asemaa takaamalla sille lainsäädännöllisen 
erityisaseman, missä otettiin huomioon erityisesti vasemmiston yleisradiopoliit- 
tiset näkökannat. Oikeistoa vastaan komitea taas tuli ollessaan valmis takaamaan 
MTV:lle televisiomainonnan valtakunnallisen monopolin ja ehdottaessaan kau- 
pallisen paikallisradiotoiminnan aloittamista. Vaikka omaa toimilupaa MTV:lle ei 
suoraan ehdotettu, sekin mahdollisuus oli esillä vähintään rivien välissä. Komp- 
romissihakuisuudesta kertoo myös se, että komitea oli jo aiemmin tukenut MTV:n 
uutisten käynnistämistä kokeiluluonteisesti.'* 

Voidaan sanoa, että Perttusen komitea jo rohkaisi Suomea avaamaan yleisradio- 
toimintaa duaalijärjestelmän suuntaan, jossa julkinen ja yksityinen sektori voisi- 
vat toimia rinnakkain, sopia työnjaosta ja myös kilpailla sananvapautta ja yleisöä 
hyödyttävällä tavalla. Johtoajatuksena tuntuu olleen juuri sellainen sosiaalisen 
kumppanuuden ideologia, jolla Hallin ja Mancini kuvaavat demokraattista kor- 
poratismia.'? Mietintöjen perään liitetyt eriävät mielipiteet eivät enää asettuneet 
täydelliseen vastahankaan enemmistön kanssa, vaan lähinnä kirjasivat yleisradio- 
politiikkaa koskevien tulkintaerimielisyyksien ääripäät. 

Perttusen komitean kanta radiotoiminnan vapauttamiseen oli ainakin Raimo 
Salokankaan mukaan sosiaalidemokraattien ja keskustalaisten keskenään muotoi- 
lema kompromissi. Kokoomuslaiset jäsenet olisivat halunneet vakinaistaa paikallis- 
radiot saman tien ja sallia niin mainonnan kuin omat lähettimet. Vastaavasti komi- 
tean kansandemokraatit eivät suvainneet kaupallisuutta paikallisradiossa lainkaan 
ja katsoivat, että paikallisia toimilupia tulisi myöntää korkeintaan ei-kaupallisille 
yhteisöille. Todellisuus tuli kuitenkin liberalisointia ajaneiden puolelle. Liikenne- 
ministeriö ja hallituksen viestintäpoliittinen ministerivaliokunta nimittäin havait- 
sivat, ettei valtiolta liikenisi rahaa kokeilun järjestämiseen, vaan raha olisi haettava 
markkinoilta, ts. mainonnasta." 

Kokeiluluvista päätti tammikuussa 1985 sosiaalidemokraattien ja keskustan 
punamultahallitus, jonka liikenneministerinä oli SDP:n Matti Luttinen. Paikallis- 
radioiden vakiinnuttaminen vuonna 1987 taas tapahtui sosiaalidemokraattien ja 
kokoomuksen sinipunahallituksen aikana, jolloin viestintäasioista päätti liiken- 
neministeri, SMP:n puheenjohtaja Pekka Vennamo. Puoluepoliittisesti paikallis- 

radioiden tulo Suomeen ilmensi ennen muuta keskustan ja sosiaalidemokraattien 
muuttuneita viestintäpoliittisia asenteita. 


Sekä keskustapuolueen että sosiaalidemokraattien suhtautumiseen paikallisradiouu- 
distukseen vaikutti tärkeällä tavalla ilmiö, jota voitaisiin kutsua maakuntien ääneksi. Sen 
liikkeellepanevana voimana oli kummankin puolueen alueellinen/paikallinen lehdistö, 
joka jo aiemmin oli osoittanut kiinnostusta paikallisiin kaapelitelevisiohankkeisiin. So- 
siaalidemokraattien kiinnostusta uusien ratkaisujen etsintään lisäsi työväenlehdistön 
kriisi, joka oli heikentämässä puolueen asemia joukkoviestinnässä. — — Keskustapuo- 
lueelle paikallisradioissa oli oleellista juuri niiden paikallisuus ja siihen liittyvä lupaus 


maakuntien/alueiden emansipaatiosta.'* 


Poliittisen kompromissin syntyyn vaikutti tässäkin tapauksessa taloudellinen 
pragmatismi, kun sekä keskustan että sosiaalidemokraattien kannan muuttumista 
myönteiseksi tuki niiden omille lehtiyhtiöille avautunut pääsy paikallisradiomark- 
kinoille. 

Kaapelitelevisiota koskeva lainsäädäntö tarjoaa toisen esimerkin ratkaisuja 
hakevan kauden poliittisista kompromisseista. Vaikka Perttusen komitea päätyi 
puoltamaan kaapelitelevision leviämistä ja sähköisen viestinnän liberalisointia, se 
monella tapaa yritti ottaa huomioon myös vasemmiston näkökannat. Oikeiston 
viestintäpoliittiset asiantuntijat olisivat rinnastaneet kaapelitelevisiot painova- 
pauden piirissä toimiviin sanomalehtiin, mutta vasemmistoa myötäillen komitea 
päätyi säätelyn kannalle, koska ”kaapelitelevisiotoiminta on kasvamassa yhteis- 
kunnallisilta vaikutuksiltaan niin merkittäväksi”5 Vasemmiston vaalimia tavoittei- 
ta olivat myös vaatimukset ohjelmiston monipuolisuudesta, kotimaisuusasteesta ja 
kansalaisten mahdollisuuksista osallistua ohjelmiin. Samoin vasemmistoa puhutte- 
li ajatus parlamentaarisesti asetetusta kaapelitelevisiolautakunnasta sekä aluelauta- 
kunnista, joiden olisi ollut määrä valvoa toimintaa. 

Monet komitean ehdotuksista päätyivät vain jonkin verran muutettuina lopul- 
liseen lakiesitykseen ja lakiinkin. Lakiesityksen antaneessa hallituksessa suurim- 
pana puolueena toimi SDP, mutta porvaripuolueilla oli yhden ministerinsalkun 
enemmistö. Eduskunnan liikennevaliokunta kuuli peräti 68:aa asiantuntijaa ja teki 
merkittäviä muutoksia esitykseen, samoin perustuslakivaliokunta. Kärjekkäimmin 
vastakkain olivat SDP:n ja SKDL:n edustama vasemmisto sekä RKP:n ja kokoo- 
muksen edustama oikeisto. Mikä kiinnostavinta, hallituksen sisäiset - SDP:n ja 
RKP:n väliset — erimielisyydet olivat eduskuntakäsittelyssä näkyvämpiä kuin halli- 
tuksen ja opposition väliset. Eniten kiisteltiin siitä, kuinka paljon kotimaista ohjel- 
mistoa kaapelioperaattoreilta voidaan edellyttää, ja siitä, pitäisikö kotimaisuusvaa- 
timus ulottaa kattamaan myös välitetyt ulkomaiset kanavat. Vasemmiston voitoksi 

voidaan laskea se, että kotimaisen ohjelmiston vähimmäiskiintiö tuli lakiin, oikeis- 
ton voitoksi taas se, että satelliittikanavat jäivät kiintiön ulkopuolelle.'* 

Konsensuspolitiikan muodoista kertoo paljon se, että vaikka viime vaiheessa, 
eduskunnan täysistunnossa, vielä 36 kansanedustajaa käytti yhteensä 191 puheen- 
vuoroa, lopullinen laki ei enää muuttunut. Kuten lain käsittelyä tutkinut Guy-Erik 
Isaksson huomauttaa, ”lopulliset kompromissit puolueiden kesken tehdään jo 
valiokunnissa, ei täysistunnossa”. Täysistuntokäsittelystä muodostui lähinnä ”hä- 
viäjien näyttämö”, jossa omien näkökohtiensa kanssa tappiolle jääneet kuittasivat 
valiokunnissa kärsimänsä tappiot."7 


Politiikan näyttämöt. — Erityinen piirre suomalaisen yleisradiopolitiikan kon- 
sensuspyrkimyksessä on se, etteivät sen keskeisimpänä näyttämönä niinkään ole 
toimineet laeista päättävä eduskunta, lakiesitykset antava valtioneuvosto eivätkä 
niitä valmistelevat komiteat ja toimikunnat. 1990-luvulle asti tärkeimmät päätökset 
teki usein Yleisradion hallintoneuvosto. Tästä eduskunnan nimeämästä elimestä 
oli muodostunut viestintäpolitiikan ”pienoisparlamentti”, jossa keskeiset kiistat 
paitsi käytiin, myös ratkaistiin. Vaikka MTV:n uutisten kohtalo sinetöitiin keskus- 
tan puoluekokouksessa, lopulliset kompromissit esimerkiksi uutisten vaatimasta 
lisäohjelma-ajasta tehtiin vasta Yleisradion hallintoneuvostossa helmikuussa 1981. 
Kuten Salokangas kuvaa, ”ensin äänestettiin porvareiden voimin läpi se, että lisäai- 
kaa ylimalkaan myönnetään ja sitten hyväksyttiin johtokunnan neuvottelutauolla 
sorvaama malli, että lisäaikaa voisi olla enintään kymmenen minuuttia päivässä”, 
eli tuntuvasti vähemmän kuin MTV oli vaatinut mutta toisaalta enemmän kuin va- 
semmisto olisi halunnut myöntää.'* 

Hallintoneuvostovetoisen yleisradiopolitiikan kautena Suomessa voidaan pi- 
tää ajanjaksoa vuodesta 1949 vuoteen 1998. Alkupisteen määrää ns. Lex Jahvetti, 
joka siirsi hallintoneuvoston valinnan eduskunnalle ja muutti sen kokoonpanon 
vastaamaan parlamentaarisia voimasuhteita. Päätepisteenä taas voidaan pitää lakia 
televisio- ja radiotoiminnasta, joka vahvisti liikenneministeriön ja sen alaisen Tele- 
hallintokeskuksen (vuodesta 2001 Viestintävirasto) asemaa toimilupa- ja valvonta- 
viranomaisena.” Samaan aikaan myös viestintäyritysten rooli yleisradiopolitiikan 
muotoutumisessa oli kasvanut. 

Vaikka radioyhtiölain mukaan hallintoneuvoston jäseniksi oli valittava ”taide- 
elämää, kansanvalistustoimintaa, elinkeino- ja talouselämää tuntevia sekä eri yh- 
teiskunta- ja kieliryhmiä edustavia kansalaisia”, +° melkein kolme neljäsosaa, 73 pro- 
senttia, sen jäsenistä vuosina 1949—1998 oli kansanedustajia, vieläpä puolueittensa 
keskeisiä toimijoita, jopa ministereitä tai puolueittensa puheenjohtajia.” Tämä 
kertoo siitä, että Yleisradion hallintoneuvostoa on pidetty tärkeänä poliittisena nä- 
köalapaikkana.'* 1950-luvulta 2000-luvulle asti hallintoneuvoston puheenjohtajat 

tulivat lähinnä maalaisliitosta/keskustapuolueesta. Poikkeuksen muodostavat so- 
siaalidemokraatteja edustaneiden Rafael Paasion (1961-1964) ja Erkki Raatikaisen 
(1967-1969) sekä kokoomuslaisen Kimmo Sasin (2007-2011) kaudet. Hallintoneu- 
vostokulttuuriin ovat kuuluneet myös erilliset ryhmäkokoukset, joissa puolueet 
ovat hioneet kantojaan. Järjestelmän poliittisesta tasapainottelusta kertoo se, että 
kun keskusta on vuodesta 1970 alkaen johtanut hallintoneuvostoa, Yleisradion pää- 
johtaja (nykyisin toimitusjohtaja) on edustanut sosiaalidemokraatteja. Tasapaino 
murtui vasta 2010, kun toimitusjohtajaksi valittiin Lauri Kivinen, jonka on katsottu 
olevan lähellä kokoomusta. 

Hallintoneuvoston valta kohdistuu toki ensisijaisesti itse Yleisradioon ja on ko- 
rostunut esimerkiksi yhtiön johtoa valittaessa. Erityisen aktiivisen roolin hallinto- 
neuvosto ja sen epävirallinen työvaliokunta ottivat Salokankaan mukaan kuitenkin 
1960-luvun lopulta 1970-luvulle kestäneellä kaudella, jolloin ne puuttuessaan esi- 
merkiksi yksittäisiin ohjelmiin ”laajensivat tekemisiään sellaisillekin alueille, jotka 
oikeastaan kuuluivat johtokunnalle”'s 1980-luvulla hallintoneuvoston ja yhtiön 
johtokunnan (vuodesta 1985 hallituksen) toimivaltasuhteet kuitenkin normalisoi- 
tuivat, mikä ei kuitenkaan vähentänyt edellisen yleistä viestintäpoliittista valtaa. En- 
tinen pääjohtaja Sakari Kiuru onkin verrannut hallintoneuvostoa eduskunnan valio- 
kuntaan. ” Yleisradiossa tehtävät liittyvät, ei valiokuntatyöhön, vaan ohjelmayhtiön 
taloudelliseen ja viestintäpoliittiseen ohjaamiseen ja toiminnan valvontaan.” 

Nykyisen lain mukaan hallintoneuvoston tehtävänä on muun muassa valita 
yhtiön toimitusjohtaja sekä yhtiön hallituksen jäsenet, päättää yhtiön toiminnan 
laajuudesta, päättää yhtiön talousarviosta ja pitää huolta siitä, että yhtiön julkisen 
palvelun tehtävät tulevat täytetyiksi.'ss Mitään sen yleisempiä viestintäpoliittisia 
tehtäviä ei aiempikaan lainsäädäntö hallintoneuvostolle osoittanut. Käytännössä 
sen valta tehdä yleisradiopolitiikkaa koskevia ratkaisuja yli säännösten mukaisen 
toimivaltansa on perustunut yhtäältä Yleisradion nauttimaan erityisasemaan suo- 
malaisella viestinnän kentällä ja toisaalta ”parlamentarismin voimaan”. Yleisradiota 
koskevat ratkaisut ovat aina heijastuneet kaikkeen muuhun sähköiseen viestintään, 
ja kääntäen kaikki sähköistä viestintää koskevat ratkaisut ovat heijastuneet aina 
Yleisradion toimintaedellytyksiin, joita hallintoneuvosto on asetettu puolusta- 
maan. Jos eduskunnan voimasuhteita heijastava hallintoneuvosto ottaa kantaa jo- 
honkin sähköistä viestintää koskevaan kysymykseen, sen enempää eduskunnalla 
kuin maan hallituksellakaan ei ole ollut varaa sivuuttaa sitä. Hallintoneuvosto on 
edustanut yleisradiopolitiikan ”yhteistä tahtoa”. 

Merkittävän poliittisen toiminnan näyttämön erityisesti ohjelmapoliittisissa ky- 
symyksissä muodostivat ohjelmaneuvostot, joiden jäsenet hallintoneuvosto valitsi. 
Radion ohjelmaneuvosto oli perustettu jo 1934, ja sen tehtävänä oli tarkastaa oh- 
jelmasuunnitelmat parhaimmillaan jopa kahden viikon välein ja arvioida lähetetyt 

ohjelmat. Televisio sai oman ohjelmaneuvostonsa 1960, ja sittemmin oli perustettu 
myös alueellisia ohjelmaneuvostoja. Ohjelmaneuvostojen tuli alun perin edustaa 
sivistys- ja yhteiskuntaelämän eri aloja, mutta käytännössä niiden jäsenyydet olivat 
poliittisesti korvamerkittyjä. Mutta kun hallintoneuvostossa oli Salokankaan mu- 
kaan ”useita hyvin kokeneita poliitikkoja ja monia todellisia politiikan raskassar- 
jalaisia”, ohjelmaneuvosto oli ”nousevan poliitikon harjoitteluareena ja politiikan 
keskikastin soturin vartiopaikka”.'** 

Politisoivalla kaudella ohjelmaneuvostojen merkitys poliittisten yhteenottojen 
areenana korostui ohjelmaneuvoston puuttuessa milloin radion liian vasemmisto- 
laisina pidettyihin vappuohjelmiin, milloin taas ulkopoliittisia suhteita vaaranta- 
viin elokuviin. Ratkaisuja hakevalla kaudella neuvostojen valtaa alettiin arvostella 
myös yhtiön sisällä. 1980-luvulla myös niiden kokouksissa käydyt keskustelut al- 
koivat suuntautua poliittisista vinoumista siveellis-moraalisiin kysymyksiin, kuten 
ohjelmien kielenkäyttöön tai väkivaltaan. Helmikuussa 1992 hallintoneuvosto tuli 
lopulta sille kannalle, ettei ohjelmaneuvostojen toiminnan jatkaminen enää olisi 
tarkoituksenmukaista. Tilalle perustettiin yksi nelijäseninen ohjelmalautakunta, 
jolta oli riisuttu kaikki poliittisluonteiset valvonta- ja arviointitehtävät.'?” 


KULTTUURINEN PROTEKTIONISMI JA 
HOLHOAMISEN PERINNE 


Neljänneksi suomalaisen yleisradiopolitiikan perusstrategiaksi — rakennepolitiikan, 
taloudellisen pragmatismin ja poliittisten kompromissien rinnalle — olen nostanut 
kulttuurisen protektionismin. Protektionismi viittaa tässä holhoavaan pyrkimykseen 
varjella viestintäpoliittisin keinoin yleisöä ei-toivotuilta vaikutteilta. Protektio- 
nismia ei ole ilmennyt vain viestintäpolitiikassa, vaan, kuten Pertti Alasuutari on 
pyrkinyt osoittamaan, koko Suomi toimi 1980-luvulle asti eräänlaisena Oy Suomi 
Ab:nä, jonka kansantaloutta yritettiin suojella erilaisin suojatullein, tuontikielloin 
ja devalvaatioin maailmanmarkkinoiden heilahteluilta. Tämä protektionistinen 
hallintajärjestelmä ulottui myös sosiaali- ja sivistyspuolelle, kaikkein näkyvimmin 
kenties alkoholipolitiikkaan - ja viestintäpolitiikkaan. 


Protektionismin avulla ei haluttu turvata vain elinkeinoelämän lyhyen aikavälin etuja, 
vaan kokonaisuuteen kuului ajatus kansan sivistystason kohottamisesta ja kansan ta- 
pojen sivistämisestä. Myös tämän pyrkimyksen kannalta oli välttämätöntä, että maan 
rajoja valvotaan ja ulkoa tulevia vaikutteita kontrolloidaan. Maan rajojen sisällä toteu- 


tettaville kontrolli- ja valistustoimille luotiin sitä kautta otolliset olosuhteet." 

Alasuutarin mukaan yhteiskunnallisissa keskusteluissa vedottiin aina 1960-lu- 
vulle asti aatteellis-moraalisiin periaatteisiin, kun taas vuosikymmenen lop- 
pupuolelta alkaen moraaliset periaatteet muunnettiin hyvinvointivaltiollisiksi 
mekanismeiksi, jotka edellyttivät yhteisymmärrystä yleisesti hyväksytyistä nor- 
meista ja pelisäännöistä sekä korporatiivista yhteistyötä eri puolueiden ja muiden 
osapuolten kesken. Silloin Suomi siirtyi ”moraalitalouden” aikakaudesta ”suun- 
nittelutalouden” aikakauteen. 1980-luvulta alkaen taas käynnistyi siirtymä kohti 
”kilpailutaloutta”, jossa valinnan ja kilpailuttamisen ihanteet sekä kansalaisuuden 
korvautuminen asiakkuudella ja kuluttajuudella asettavat aiemmat protektionisti- 
set rakenteet kyseenalaisiksi.' 

Viestintäpolitiikassa protektionismi näyttäisi luonnehtineen erityisesti moraa- 
litalouden ja suunnittelutalouden aikakausia, jolloin se muodosti yhden yleisradio- 
toimintaa ohjaavista kivijaloista. Televisioaikakauden protektionismin kehitykses- 
sä erotan kolme vaihetta, joita voisi kutsua (1) sivistyksellisen holhoamisen vaiheeksi 
(1955—1965), (2) politisoivan holhoamisen vaiheeksi (1965—1980) ja (3) kulttuurisen 
suojautumisen vaiheeksi (1980—1995). Vaiheista ensimmäinen näyttäisi osuvan Ala- 
suutarin jaottelussa moraalitalouden, toinen suunnittelutalouden ja kolmas kil- 
pailutalouden kauteen. Suhteessa Silvon viestintäpolitiikan kehitystä kuvaavaan 
jaotteluun'* sivistyksellinen holhoaminen näyttäisi käyvän yksiin monopolisoivan 
kauden, politisoiva holhoaminen politisoivan kauden ja kulttuurisen suojautumi- 
sen vaihe ratkaisuja hakevan kauden kanssa. 2000-luku jää jaksotuksen ulkopuo- 
lelle, koska pidän kyseenalaisena, voidaanko enää lainkaan puhua kulttuurisesta 
protektionismista.'* 

Voisi kuvitella, että protektionismi yleisradiopolitiikassa viittaa yksinomaan 
ohjelmapolitiikkaan ja esimerkiksi pyrkimykseen karsia pois ei-toivottuja ohjelma- 
sisältöjä. Näin ei kuitenkaan ole. Kulttuurisessa protektionismissa on ollut myös 
rakennepoliittinen ulottuvuutensa: pyrkimys vaikuttaa viestinnän rakenteisiin si- 
ten, että suojautuminen on mahdollista. Esimerkin tarjoaa Yleisradion monopolin 
pitkään jatkunut puolustaminen. Alasuutari huomauttaakin, että yleisradiopolitii- 
kan 1980-luvulle kestänyt perusjäsennys oli ”valtiokeskeinen (mutta ei kokonaan 
valtiollinen) viestintäpoliittinen järjestelmä”, jossa ”koko kansan yhteisiä etuja vas- 
taava televisio saadaan aikaan tiukalla toimilupapolitiikalla ja julkisella sääntelyllä, 
joka perustuu demokraattiseen politiikkaan”? Sen vastakohtana näyttäytyi salliva 
toimilupapolitiikka, joka taloudellisten mekanismien johdosta olisi johtanut ei-toi- 
vottuun harvainvaltaan, kaupallisten erityisintressien säätelemään televisiotoimin- 
taan. 


Sivistyksellistä holhoamista. — Yleisradiotoiminnan ideologiaan on alun alkaen 
kuulunut pyrkimys edistää yleisönsä, kansalaisten, sivistystä. Se näkyi selvimmin 

yhtiön toimiluvassa, jonka kolmannessa kohdassa perinteisesti edellytettiin seuraa- 
vaa: 


Yleisradio-ohjelmien tulee olla vaihtelevia, sisällöltään ja esitykseltään arvokkaita, 
asiallisia ja tasapuolisia sekä myös sopivaa ajanvietettä tarjoavia. Niiden järjes- 
tämisessä on pyrittävä kansansivistyksen edistämiseen ja hyödyllisten tietojen ja 
uutisten toimittamiseen ottamalla samalla huomioon, ettei kenenkään oikeutta 


loukata.'ss 


Kansansivistyksen edistäminen ja esitysten arvokkuus olivat yleisradiopoliitti- 
sen ideologian radioaikakaudelta perittyä ydintä. Pyrkimystä on kuvattu laajem- 
minkin julkista yleisradiotoimintaa luonnehtivaksi autoritaariseksi paternalismiksi, 
joka ikään kuin yleisöä yläpuolelta ohjaten yrittää määrätä, mitä sille pitää tarjota.'s+ 
Ensimmäisiä televisiovastaanottimia viritettäessä ja vielä pitkään sen jälkeenkin 
yleisradiotoiminta nähtiin sivistyksellisenä ja siveellisenä voimavarana, jota halut- 
tiin varjella viekottelevalta kaupallisuudelta. Uhaksi nähtiin tässä ajattelussa myös 
ulkomaisuus, sillä kaupallisuus yhteisiä etuja ajavan television vihollisena koettiin 
nimenomaan tuontitavaraksi. 

Kaupallisuuden pelkoa ilmensi sattuvasti Yleisradion johdon kiusaantunut 
kiertely televisiotoiminnan rahoituslähteiden ympärillä. Esimerkiksi kun Yleisra- 
dion johtokunta vuoden 1956 joulukuussa oli taipunut osittaisen mainosrahoituk- 
sen kannalle, se halusi kuitenkin suojautua mainonnan saastuttavalta vaikutukselta. 
Siksi se ehdotti, että mainonta pitäisi sijoittaa erillisiksi jaksoiksi ohjelma-aikaan, 
jolloin yhtiön ”ei tarvitse muuttaa ohjelmarakennettaan mainonnan vaatimusten 
mukaan eikä mainonnan siten tarvitse vaikuttaa ohjelman tasoon”'ss Tässä näh- 
dään, kuinka kulttuurinen protektionismi yhdistyi rakennepoliittiseen ratkaisuun. 
Myös Wäinö Häkkisen johtama yleisradiolainsäädäntökomitea halusi varjella ”ke- 
vyiltä show-ohjelmilta ja epämääräisiltä kilpailuilta” ja oli huolissaan siitä, kuinka 
mainosten sisällyttäminen ohjelmiin saattaa ajaa Yleisradion tinkimään ohjelmis- 
ton sivistyksellisestä luonteesta ja muuttamaan sitä pelkän ajanvietteen suuntaan ja 
”Iaajojen kuuntelija- ja katsojamassojen suosion tavoitteluun” 

Paternalistisen yleisradioideologian taustalla näkyy elitistinen ja hierarkkinen 
kulttuurikäsitys ja ideologista kahlehdintaa, joka pyrki hillitsemään kansanomai- 
sen populaari- tai massakulttuurin nousua. Sota-aika ja 1950-luku olivat lisänneet 
erilaisten suosikkiohjelmien tarjontaa Yleisradiossa, mutta kulttuurieliitti halusi 
pyristellä viihdeaaltoa vastaan, mikä ilmeni vuosikymmenelle muutenkin tyypilli- 
sissä lukemattomissa ”kulttuurisodissa”, joissa vastakkain olivat korkeakulttuuri ja 
rillumarei.' Osittain tämän vastakkainasettelun seurauksena Yleisradion ja Mai- 
nos-TV:n välille alkoi jo varhain muodostua työnjako, jossa edellinen nojasi pää- 

sääntöisesti yleisön informoimiseen ja jälkimmäinen sen viihdyttämiseen. Mainos- 
TV oli paitsi keino pestä kätensä likaisesta mainosrahasta myös keino saada itse 
pitäytyä vain ”arvokkaamman” ohjelmiston tuottamisessa.” 


Politisoivaa valvontaa. — Viestintäpolitiikan politisoivalla kaudella, 1960-luvun 
puolivälistä alkaen, ideologiset erimielisyydet yleisradiolaitoksen tehtävistä ja ase- 
masta kärjistyivät ”informaatiosodaksi”. Siltä osin kuin yleisradiopoliittiseen kes- 
kusteluun ja päätöksentekoon sisältyi yleisön varjeluun ja sivistämiseen tähtääviä 
holhoavia, jopa sensuuriin pyrkiviä, tavoitteita, nekin näyttivät ideologisoituvan ja 
puoluepolitisoituvan. Huoli kohdistui nyt yhtäältä ohjelmiston poliittisuuteen — tai 
sisältöihin, jotka haluttiin tulkita poliittisiksi —, toisaalta taas yleisradio-ohjelmis- 
ton kaupallisuuteen, jota pidettiin yleisön kannalta vahingollisena. 

Reporadion aikakautta on usein syytetty yksisilmäisen vasemmistolaiseksi tai 
jopa kumoukselliseksi,? mutta silloin jää huomaamatta, kuinka se monessa mieles- 
sä vain jatkoi kansanvalistusajattelun perinnettä. Ilkka Heiskasen mukaan kyse oli 
suorastaan ”kansanvalistuksellisuuden ja poliittisuuden vaihtelun korkeammanta- 
soisesta synteesistä”'** Kun informatiivinen ohjelmapolitiikka otti tavoitteekseen 
”oikeisiin tietoihin ja tosiasioihin perustuvan maailmankuvan tarjoamista, kuvan, 
joka muuttuu sitä mukaa kuin maailma muuttuu ja kun tietomme siitä lisääntyvät, 
muuttuvat ja täydellistyvät”/'*' oli kyse pohjimmiltaan varsin liberaalista, ei suin- 
kaan vasemmistolaisesta, päämäärästä. Reporadio ei kuitenkaan yrittänyt varjella 
katsojia ja kuuntelijoita, vaan pikemminkin herätellä heitä maailman muutokseen. 
Ohjelmatoiminnassa se ilmeni uutis- ja ajankohtaistoiminnan aktivoitumisena 
sekä yrityksenä tuottaa myös teatteri- ja viihdeohjelmistoon yhteiskunnallista si- 
sältöä. Radion puolella ihanteeksi nostettiin ”integroitu sävelradio”, jossa samaan 
ohjelmaan mahdutettiin mahdollisimman erilaisia musiikinlajeja, ja juonnetut mu- 
siikkimakasiinit, joissa musiikki ja keskustelu yhdistyivät.'* 

Jos hallintoneuvoston marraskuussa 1967 hyväksymästä ohjelmatoiminnan 
säännöstöstä (OTS) jotain voidaan lukea, niin ainakin pyrkimyksen tulkita toimi- 
luvan Yleisradiolle asettamia vaatimuksia ohjelmatoimintaa vapauttavalla tavalla. 
Esimerkiksi asiallisuuden OTS määritteli pyrkimykseksi tehdä selvä ero tosiseik- 
kojen selostamisen ja mielipiteiden esittämisen välillä, mikä on nykyaikaisen jour- 
nalismin ideologialle ominainen tavoite. Puolueettomuuden vaatimus puolestaan 
tuli täyttää ohjelmatoiminnan kokonaisuuden tasolla, ei välttämättä yksittäisessä 
ohjelmassa.'** 

Kulttuurisen protektionismin piirteitä on kuitenkin siinä, miten ”älylliseen ak- 
tivointiin” tähdännyt ohjelmapolitiikka halusi varjella yleisöä kaupallisuuden vai- 
kutuksilta: 

Kaupallisuuden vaikutus ohjelmatoimintaan on siten ollut yhdenmukaistava ja enem- 
mistön oletettuun tai todelliseen makuun sopeuttava. Kaupallinen ohjelmatoiminta on 


muovautunut jäykistyneitä yhteiskunnallisia arvoja säilyttäväksi, muutosta vastustavak- 


si.'54 


Viimeistään tässä vaiheessa kaupallisesta televisiosta tuli suomalaisen televisio- 
kulttuurin vähemmän arvostettu osapuoli, ”toinen” jota julkisuudessa usein arvioi- 
tiin lähtökohtaisesti huonompana kuin Yleisradion edustamaa valtiollista televisio- 
ta. Iiris Ruoho onkin puhunut ”televisioarvostelun kaksoisstandardista”: 


Suomalaisessa televisiokulttuurissa normina on pitkään ollut julkisen palvelun televi- 
sio, jota vasten kaupallista televisiota on arvioitu. Kaupallinen televisio on ollut erään- 
lainen suomalaisen television ”sisäinen toinen”, joka on saanut samalla edustaa myös 


amerikkalaisuutta.'*5 


Esimerkiksi tv-kriitikot olivat sidoksissa julkisen palvelun television edustamaan 
kulttuuriseen muotoon, jonka paradigmaattiseksi ilmaisutavaksi Ruoho nimeää 
journalismin, yleisötyypiksi kansalaisen ja ohjelmapolitiikaksi informoinnin — vas- 
takohtana kaupallisen television kuluttajahakuiselle ja viihdyttävälle ohjelmistolle.'** 

Yhden esimerkin yrityksestä suojella yleisöä kaupallisen television maailman- 
kuvalta tarjoaa Yleisradion ”ohjelmatoiminnan tarkkaajien” 1969 laatima raportti 
television sarjafilmiohjelmistosta, joka ilmestyi myös kirjana nimellä Sarjafilmien 
maailmat. Sen johtopäätös oli, että ohjelmistossa olleista ”sarjafilmeistä vain muu- 
tamat harvat täyttivät ohjelmatoiminnalle asetetut ja ohjelmatoiminnan säännös- 
tössä ilmaistut tavoitteet”. Tekijöiden mukaan ohjelmissa esiintyvät ympäristöt, 
asenteet, ristiriidat ja niiden ratkaisutavat olivat yksinkertaistettuja, staattisia ja 
todellisuuspakoisia. Vain harvoista sarjafilmeistä he löysivät pyrkimystä ”oikeisiin 
tietoihin ja tosiasioihin perustuvan maailmankuvan” välittämiseen. Joan Harmsin 
ja kumppaneiden mielestä sarjafilmien maailmat edustivat ”maailmankatsomuk- 
sellista yksipuolisuutta”. 

Kuten tunnettua, suurta osaa yleisöstä ja poliitikoista informatiivinen ohjel- 
mapolitiikka ei miellyttänyt, mikä johti lopulta Revon siirtämiseen ensin radion 
johtajaksi ja sittemmin erottamiseen. Pääjohtajaksi hänen tilalleen nousi sosiaali- 
demokraatteja edustanut Erkki Raatikainen, joka lakkautti ”punaisuuden” mutta 
jonka aikana politisoivat tulkinnat samalla kärjistyivät. Yleisradion ja koko yleis- 
radiotoiminnan 1970-lukua leimasikin Salokankaan mukaan ”kaikenkattava puo- 
luepolitisoituminen”, joka ulottui uutistoimituksen toimittajanvakansseihin asti.'** 
Kuvaavaa oli, että myös ohjelmatoiminnan säännöstössä puhe ”puolueettomuu- 
desta” muutettiin ”tasapuolisuudeksi”, mikä nostettiin kaiken ohjelmatoiminnan 

pääsäännöksi.® Politisoiva holhoaminen kohdistui nyt viestinnän ideologisesti 
”loukkaavaan” sisältöön. 

1970-luvun viestintäpoliittisissa keskusteluissa korostuikin paitsi tasapuolisuus 
myös ylivirittynyt parlamentaarisuus — ”pyhän Proporziuksen ja pyhän Byrokrati- 
uksen varjot”. Malliesimerkin tarjosi 1972 asetettu viestintäpoliittinen komitea, 
jonka enemmistö nosti yleisradiotoiminnan ”kansanvaltaisen valvonnan” johtotäh- 
dekseen. Se oli yhtäältä tapa yrittää minimoida kaupallisuuden haitat sekä toisaalta 
edistää suunnittelutaloudelle tyypillisiä kokonaisvaltaisen yhteiskuntakehityksen 
tavoitteita. Vastapuolen näkemyksissä holhoavaa keskittämistä yhteiskunnan hal- 
tuun puolestaan pidettiin viestinnän yhdenmukaistamisena, joka loukkasi yksilö- 
lähtöistä sananvapauskäsitystä. Liberalisoinnin puolestapuhujat pitivät holhoavana 
nimenomaan sitä, että yhteiskunta puuttuu sähköiseen viestintään sielläkin, missä 
se ei ole välttämätöntä." 


Kulttuurista suojautumista. — Kaupalliseen televisioon liitetty amerikkalaisuus 
oli nähty kulttuurisena uhkana viimeistään 1960-luvun lopulta alkaen, mitä myös 
Sarjafilmien maailmat -raportti ilmensi. Viestintäpoliittisten keskustelujen protek- 
tionistinen teema sai kuitenkin uudenlaisen sävyn 1980-luvulle tultaessa. Siihen 
vaikutti toimintaympäristön muutos. Satelliittien käyttö tv-ohjelmien siirrossa oli 
jo vakiintunutta, ja kaapelitelevision uskottiin moninkertaistavan kapasiteettinsa, 
kun paikallisten verkkojen rakentamisessa otettaisiin käyttöön valokaapelitekniik- 
ka. Samoin odotettiin kokonaisia ohjelmistoja välittävien välityssatelliittien tai niitä 

suoraan katsojien lautasantenneihin lähettävien yleisradiosatelliittien rynnäkköä. 
Jakelutekniikan uudet mahdollisuudet olivat avaamassa kuluttajille aivan uudenlai- 
sia valinnan mahdollisuuksia. Se oli viestintäpolitiikan näkökulmasta myös ongel- 
ma. Kansallinen valvonta ei ulottunut niihin, ja myös rahavirroista yhä suurempi 
osa kulkeutuisi Suomen rajojen ulkopuolelle. Mitä pidemmälle vuosikymmen ete- 
ni, sitä suurempaa huolta kannettiin siitä, että mahdollisimman suuri osa sähköises- 
tä viestinnästä olisi kotimaista. Kotimaisuudesta tuli keskustelujen pääteema. 

Sen enempää Yleisradion yhtiöjärjestykseen kuin toimilupaan ei ollut liittynyt 
mitään ohjelmien kotimaisuutta korostavia eksplisiittisiä vaatimuksia, eikä sellaisia 
ollut sisällytetty myöskään sen Mainos-TV:n kanssa solmimaan perussopimukseen. 
Kansallisen kulttuurin suojelu ilmaantui teemana ensimmäisen kerran Perttusen ko- 
mitean mietintöön 1984. Sen muotoileman lakiehdotuksen kahdeksas pykälä käsit- 
teli yleisradio-ohjelmien yleisiä periaatteita ja nosti mielipiteiden moninaisuuden, 
molempien kieliryhmien tasapuolisen palvelun ja ohjelmiston monipuolisuuden 
rinnalle vaatimuksen huolehtia siitä, ”että kansallisen kulttuurin edistämisen ja säi- 
lyttämisen kannalta riittävä osa yleisradio-ohjelmista on suomalaista alkuperää”. 

Kiinnostavaa kyllä, vaatimusta ei mitenkään perusteltu eikä edes pohjustettu 
mietinnön tekstissä. Siitä huolimatta ehdotus kieli uudesta ajattelutavasta. Koti- 
maisuusvaatimus päätyi edelleen hallituksen kaapelitelevisiotoimintaa koskevaan 
lakiesitykseen, vieläpä samassa muodossa kuin komitea sitä oli ehdottanut.” Edus- 
kuntakäsittelyssä vaatimus tarkentui 15-50 prosentin liukuvaksi kotimaisuuskiin- 
tiöksi, joka täsmennettäisiin erikseen jokaisen toimiluvansaajan kohdalla. Vaikka 
kotimaisen ohjelmiston vähimmäisvaatimus ei tullut koskemaan satelliittien välit- 
tämiä ulkomaisia kanavia, eduskunnan liikennevaliokunta tähdensi, että toimilu- 
van kotimaisuusvaatimuksen tulisi olla sitä suurempi, mitä enemmän operaattori 
aikoi ulkomaisia satelliittiohjelmistoja välittää. Ulkomaisen kulttuuriteollisuuden 
ja satelliittien uhka nimettiin myös Kolmostelevision perustamisen päämotiiviksi. 
Osittain kaapelitelevision ympärillä samaan aikaan käydyn keskustelun ansiosta 
myös Kolmostelevision toimilupaprosessissa kotimaisuus nousi yhdeksi päävaati- 
mukseksi, mihin jäljempänä palataan. 

Kansallisen kulttuurin suojelun rinnalla 1980-luvulla lisääntyi televisioväkivaltaa 
koskeva keskustelu. Sitä siivittivät videonauhureiden nopea leviäminen ja video- 
tallenteina levitettyjen elokuvien kasvava suosio. Jo 1983 eduskunta kielsi väkivalta- 
kuvausten levittämisen videolla muuttamalla rikoslakia, mutta vasta 1987 säädettiin 
videolaki, joka sulki väkivaltaa ja seksiä sisältävät K-18-elokuvat kokonaan video- 
markkinoilta.” Ratkaisu perustui siihen, että eduskunta samaisti korkeimman 
ikärajan alaiset elokuvat ”väkivaltaviihteeseen”, joka pääsääntöisesti oli kotoisin 
jostain Suomen rajojen ulkopuolelta. Näin väkivaltakeskustelukin sai kulttuurisen 
protektionismin piirteitä. 

Yleisradio ja Mainos-TV olivat perustaneet jo 1966 yhteisen lautakunnan val- 
vomaan elokuviensa sisältöä. Lautakunnan syntyyn vaikutti se, että Yleisradio oli 
vapautettu elokuvien ennakkotarkastuksesta ja vastasi siten paitsi omien ohjel- 
miensa myös Mainos-TV:n lähettämien elokuvien laadusta. Ennakkotarkastusla- 
kia uudistettaessa eduskunta oli edellyttänyt, että Yleisradio kiinnittäisi huomiota 
valvontaan ja etenkin siihen, että ”lapsille sopimattomien elokuvien esittäminen 
tulisi sijoittaa valvomisen kannalta edullisimpaan ajankohtaan??? Ohjelmatoimin- 
nan säännöstöön mitään väkivaltapykälää ei kuitenkaan yrityksistä huolimatta on- 
nistuttu lisäämään, vaan 1990-luvulle asti myös OTS viittasi ainoastaan mainitun 
lautakunnan olemassaoloon. Toisaalta MTV:llä oli jo 1970-luvulta alkaen oma vä- 
kivaltaisia kohtauksia koskeva säännöstönsä.”? 

Vasta maaliskuussa 1987 Yleisradion hallintoneuvosto hyväksyi väkivallan esit- 
tämistä koskevat ohjelmapoliittiset periaatteet, joissa edellytettiin, että sekä Yleis- 
radio että MTV ”tehostavat valppauttaan ns. toimintasarjojen ja jännityselokuvien 
valitsemisessa” ja erityisesti varovat tarjoamasta ”väkivaltaisia käyttäytymismalle- 
ja”. Samassa yhteydessä vahvistettiin, että lapsille sopimattomat ohjelmat tulisi si- 
joittaa alkavaksi vasta kello 21.00:n ”vedenjakajan” jälkeen. Se oli Yleisradion ja 
MTV:n vastaus yhteiskunnassa vallinneeseen tv- ja videoväkivaltaa koskeneeseen 
”moraaliseen paniikkiin”. Väkivaltakeskustelu ei luonnollisesti lakannut pelisääntö- 
jen syntymiseen, vaan debatti on herännyt aina aika ajoin uudelleen horroksesta, 
kun televisiokanavat ovat kokeilleet hyväksytyn käytännön rajoja. 


YLEISRADIOPOLITIIKAN SUURET TEEMAT 


Tässä jaksossa olen tarkastellut Suomen viestintäjärjestelmän demokraattis-kor- 
poratistista luonnetta sekä tarkastellut suomalaisen yleisradiopolitiikan historiaa 
1950-luvulta 1990-luvulle asti. Kehitys voidaan jakaa Ismo Silvon (1988) erittelyn 
mukaisesti kolmeen jaksoon: (1) monopolisoivaan, (2) politisoivaan ja (3) ratkai- 
suja hakevaan kauteen. 1950-luvun lopulta alkaen maassa tehtyjä viestintäpoliittisia 
ratkaisuja ovat kuitenkin luonnehtineet neljä perusstrategiaa — (1) rakennepolitii- 
kan korostuminen, (2) taloudellinen pragmatismi, (3) poliittiset kompromissit ja 
(4) kulttuurinen protektionismi —, jotka ovat saaneet eri kausilla hieman erilaisia 
tulkintoja ja painotuksia. 

Monopolisoivaa kautta hallitsi rakennepoliittisessa mielessä ennen muuta kiis- 
ta TES-TV:n ja sen seuraajan Tesvision olemassaolosta sekä Yleisradion voimakas 
pyrkimys saada takaisin menetetty monopoli. Taloudellinen pragmatismi ilmeni 
näkyvimmin siinä, millaisen käytännöllisen ratkaisun Yleisradio ja sen huomassa 
perustettu Mainos-TV kehittivät televisiotoiminnan rahoittamiseksi. Mainonta oli 

Taulukko 2 Yleisradiopoliittisen keskustelun kantavat teemat 1955-1995 


Yleisradiopolitiikan Monopolisoiva kausi Politisoiva Ratkaisuja hakeva 
perusominaisuus (1955-1965) kausi (1965-1975) kausi (1980-1995) 
mi si in = : Toimialarakenteen 
Rakennepolitiikan Kiista Tesvision Kiista Mainos-TV:n hallittu 
korostus olemassaolosta olemassaolosta 
rakennemuutos 
; Mainonta Mainonta Mainonta 
Taloudellinen : : L : 
armatismi taloudellisena taloudellisena yleisradiotalouden 
prag pakkoratkaisuna realiteettina ratkaisijana 
Poliittiset Yhteisymmärrys Erimielisyys Ratkaisujen 
kompromissit Mainos-TV:n yleisradiolain- hakeminen 
perustamisesta säädännön sisällöstä yksittäiskysymyksiin 
Kulttuurinen Sivistyksen Kaupallisuuden Ylikansallisen 
protektionismi vaalinta torjunta viihteen torjunta 


taloudellinen pakkoratkaisu, jota ilman Suomen Televisio olisi viivästynyt enti- 
sestään. Aikakauden merkittävimmät poliittiset kompromissit koskivat juuri Mai- 
nos-TV:n perustamista ja asemaa, joskin myös Tesvision omistuksesta käydyssä 
kamppailussa haettiin puolin ja toisin mahdollisimman laajapohjaista kannatusta. 
Monopolisoivan kauden kulttuurinen protektionismi ilmensi paternalistista sivis- 
tysihannetta, jota kaupallisen television pelättiin uhkaavan. 

Politisoivan kauden rakennepoliittinen pääkysymys koski vuorostaan Mainos- 
TV:n olemassaoloa. Yleisradion ja vasemmiston piirissä halu palauttaa Yleisradion 
yksinoikeus radio- ja televisiotoiminnassa eli yhä vahvana. Taloudellinen prag- 
matismi ajoi kuitenkin kaikki osapuolet tunnustamaan tv-mainonnan välttämät- 
tömyys taloudellisena realiteettina, jota ilman televisiotoiminnan kasvattaminen 
ei onnistuisi. Politisoivan kauden merkittävimmät poliittiset kompromissit olivat 
luonteeltaan ”negatiivisia”: koska yhteisymmärrykseen yleisradiolainsäädännöstä 
ei lukuisista komiteoista huolimatta päästy, edes lakiesityksiä ei tuotu eduskunnan 
käsiteltäväksi. Poliittiset asetelmat kärjistyivät asemasodaksi, jossa vallitsi poliitti- 
nen yksimielisyys lähinnä siitä, että olemassa oleva laki oli vanhentunut. Kulttuuri- 
nen protektionismi ilmeni korostuneena huolena kaupallisuuden ohjelmistoa yksi- 
puolistavasta vaikutuksesta. 

Ratkaisuja hakevalla kaudella alettiin purkaa vanhaa monopolihakuista toimi- 
alarakennetta myöntämällä toimilupia muun muassa paikallisradio- ja kaapelitele- 
visiotoimintaan. Toimialan liberalisoinnin huomattiin myös avaavan uusia talou- 


dellisia mahdollisuuksia, mikä sitten konkreettisimmin ilmeni Kolmostelevision 


I TELEVISIO SUOMALAISESSA VIESTINTÄPOLITIIKASSA 


perustamisessa. Nyt mainonnasta tuli ei vain välttämätön paha, vaan suorastaan 
yleisradiotoiminnan taloudellisten pulmien ratkaisija. Kun aiemmin oli haettu 
poliittista yksimielisyyttä suurten viestintäpoliittisten kokonaisratkaisujen teke- 
miseen, 1980-luvulla huomio keskitettiin yksittäisiin osaratkaisuihin, jotka kaikki 
edellyttivät kaupankäyntiä ja kompromisseja poliittisten osapuolien kesken. Kult- 
tuurinen protektionismi kohdistui nyt kaupallisuuden torjumisen sijasta ylikansal- 
listen vaikutteiden ja väkivaltaisten sisältöjen torjumiseen ja vähitellen myös koti- 
maisen ohjelmatuotannon edistämiseen. 

Tarkastelu osoittaa rakennepolitiikan hallinneen yleisradiopoliittisia keskus- 
teluja pohjalla soivana kenraalibassona, joka on antanut merkityksen myös tele- 
visiotoiminnan rahoitusta ja televisiomainontaa koskevalle keskustelulle ja niitä 
koskeville poliittisille kompromisseille. Kolmoskanavaa koskeneet ratkaisut teh- 
tiin rakennepolitiikan pitkän linjan hitaan muutoksen virrassa. Kysymys siitä, val- 
litsiko yleisradiotoiminnassa monopoli vai ei, ei ollut 1980-luvun puolivälissä enää 
yhtä akuutti kuin se oli ollut 1960- ja 1970-luvun poliittisissa kamppailuissa. Yleis- 
radion monopoli oli 1980-luvun puoliväliin mennessä joka tapauksessa jo alkanut 
murentua, ensin MTV:n uutisten, sitten kaapelitelevision, satelliittikanavien ja pai- 
kallisradioiden myötä. Myös mainonta oli saanut salonkikelpoisen aseman yleis- 
radiotoiminnassa, koska nähtiin, että sen avulla voitaisiin luoda uusia taloudellisia 
voimavaroja toimialalle. Yhä tärkeämmäksi Yleisradion puolustajien silmissä alkoi 
tulla sen taloudellisten ja toiminnallisten etujen turvaaminen. Liberalisoinnin edistä- 
jien rakennepoliittinen huomio puolestaan kohdistui ennen muuta siihen, miten 
yleisradiotoimiala saataisiin rakenteeltaan vahvaksi ja kannattavaksi. 

Yleisradiopolitiikka on yllä yritetty osoittaa tasapainoilun taiteeksi, jota on hallin- 
nut pyrkimys kompromisseihin ja mahdollisimman laajaan yhteisymmärrykseen — 
ideologisista vastakkaisuuksista huolimatta. ” Yhteisen tahdon” ja ”yhteiskunnallisen 
kumppanuuden” ideologiat ovat korostuneet, koska yleisradiopolitiikassa on alusta 
alkaen, tietoisesti, yritetty ottaa huomioon niin valtiovallan kuin elinkeinoelämän 
edut, niin sanan- kuin elinkeinovapauden vaatimukset ja niin vasemmiston kuin oi- 
keiston näkemykset. Toteutunut politiikka on seurausta keskinäisestä kamppailusta, 
etujen jakamisesta ja kompromisseista, joihin eri valtakoalitiot ovat keskenään pää- 
tyneet. Jos riittävää yksimielisyyttä ei ollut, ratkaisujakaan ei voitu tehdä. 1980-luvul- 
le tultaessa viestintäpolitiikan ideologisten leirien aidat olivat kuitenkin madaltuneet 
keskustan ja sosiaalidemokraattien alettua kallistua maltillisen liberalisoinnin puo- 
lelle. Tämä muutos oli edellytys myös Kolmoskanavan kaltaiselle avaukselle. 

Seuraavassa jaksossa siirryn viimein itse Kolmostelevisioon: sen perustamisti- 
lanteeseen, siihen erikoislaatuiseen omistajaryhmittymään, joka yhtiön ympärille 
muodostui, sekä kolmannen verkon toimiluvasta käytyyn kamppailuun, joka kär- 
jistyi hyvin poliittiseksi. 

EPÄTODENNÄKÖINEN 
YHTEENLIITTYMÄ 


Edellinen jakso osoitti, että Yleisradion ja MTV:n väliset suhteet ja niitä koskeva 
viestintäpolitiikka olivat kaikkea muuta kuin mutkattomat. Siitä huolimatta yhtiöt 
päättivät 1980-luvun puolivälissä yhteistuumin perustaa Kolmostelevision vas- 
taamaan uuden, kolmannen televisioverkon ohjelmatoiminnasta. Aikakautta on 
edellä luonnehdittu ratkaisuja hakevaksi. Tässä jaksossa keskitytään siihen, miten 
ja miksi ajatus kolmannesta televisiokanavasta syntyi, miten kanavahanketta val- 
misteltiin omistajayhtiöissä sekä millainen toimilupakilpailu ja poliittinen kiista 
hankkeen johdosta muodostui. Käsillä olevassa luvussa tarkastelen aluksi lyhyesti 
Suomen sähköisen viestinnän kehitystä 1980-luvulla ja maan poliittis-taloudellista 
tilannetta. Sen jälkeen paneudun Yleisradion ja MTV:n suhteisiin sekä niiden ja 
myös Nokian etunäkökohtiin kolmoskanavaa perustettaessa. Miten oli mahdollis- 
ta, että niinkin epätodennäköiset yhtiökumppanit löysivät toisensa? 


VALINNAN AIKAKAUSI 


Brittiläinen tutkija John Ellis on jakanut television historian kolmeen vaiheeseen: 
(1) niukkuuden, (2) saatavuuden ja (3) yltäkylläisyyden aikakausiin. Niukkuuden 
aikakaudella koko kansakunta katsoi yhtä tai kahta saatavilla olevaa kanavaa, jotka 
tarjosivat ohjelmaa muutaman tunnin päivässä. Saatavuuden aikakaudella merkit- 
tävällä osalla väestöä oli mahdollisuus katsoa jo useampia kanavia ja siten erilai- 
sia vaihtoehtoja joka hetki. Yltäkylläisyyden aikakausi tarkoittaa tilannetta, jossa 
rajattomien mahdollisuuksien johdosta katselu ei enää ole sidoksissa tv-kanavien 
ohjelmakaavioihin tai aikatauluihin." 


II KOLMOSTELEVISION LUPAUS (1984-1986) 


Suomessa televisiotoiminta alkoi myöhemmin kuin Britanniassa, mutta jo 
miltei alusta alkaen siihen liittyi kilpailua ja peräti kaksi kanavaa. Siitä huolimatta 
niukkuutta jatkui aina 1980-luvulle asti, jolloin Kolmostelevisio, satelliitti- ja kaape- 
likanavat sekä video ratkaisevalla tavalla lisäsivät katsojien vapausasteita — vapaut- 
tamatta heitä kuitenkaan vielä ohjelmantarjoajien talutusnuorasta. Jukka Kortin 
tapaan lieneekin osuvampaa kutsua 1980-luvulta 2000-luvun alkuun jatkunutta vai- 
hetta valinnan aikakaudeksi. Termi ilmentää paremmin television muutosta ylei- 
sön kannalta kuin suora suomennos, saatavuuden aikakausi, ja korostaa juuri sitä, 
kuinka valinnan mahdollisuudet moninkertaistuivat ja katsojakunta alkoi eriytyä 
omien suosikkiohjelmiensa pariin. Yhä suurempi osa vapaa-ajasta kului television 
ääressä. Yltäkylläisyyden aikaan suomalainen televisio alkoi sitten siirtyä digitali- 
soinnin myötä, jolloin yhä selvemmin ensisijaisesti kuluttajien kysyntään perustu- 
va monikanavatelevisio tuli kaikkien saataville.’ 

Valinnan aikakauden näkökulmasta Kolmoskanava oli suomalaiskansallinen 
vastaus ns. uustelevision haasteeseen.* Eri puolilla Länsi-Eurooppaa televisioon 
tuli uusia kaupallisia toimijoita, sellaisia kuin Silvio Berlusconi Italiassa, Ranskassa 
ja Espanjassa, Rupert Murdoch Britanniassa ja Leo Kirch Saksassa. Kuvaruudun 
uudet valtiaat pyrkivät levittämään vaikutusvaltaansa satelliittien ja kaapelien kaut- 
ta yli kansallisten rajojen. Suomessa HTV oli aloittanut satelliittikanavien jakelun 
1982, jonka jälkeen Music Box, Sky Channel ja Super Channel ilmestyivät suoma- 
laistenkin olohuoneisiin. HTV tarjosi myös paikallisohjelmaa ja sarjafilmejä sekä 
maksua vastaan elokuvia ja urheilua. Vuonna 1985 kaapelitelevisio tavoitti 210 000 
kotia, ja määrän arvioitiin kolminkertaistuvan vuosikymmenen loppuun mennes- 
sä. Yhä useampaan kotiin hankittiin toinen tv-vastaanotin. Joka kolmannen kodin 
tv-nurkassa pyöri myös videonauhuri, ja videovuokraus ohitti jo elokuvateatterien 
liikevaihdon. Nauhuri mahdollisti televisio-ohjelmien nauhoittamisen, kelaamisen, 
lainaamisen ja kopioinnin sekä synnytti kultti- ja fanikatselua. Kun katselu ei ollut 
enää riippuvaista kahden pääkanavan lähetysajoista, yleisön valinnan mahdolli- 
suudet lisääntyivät, mikä ruokki aiempaa kulutuskeskeisempää televisiokulttuuria. 
Lopusta huolehti 1980-luvun kuluessa yleistynyt kaukosäädin, joka antoi katsojalle 
vallan päättää, katsoisiko ohjelmaa vai vaihtaisiko kanavaa.‘ (Kuvio 4.) 

Tekniikan kehitys tapahtui kulttuurisen ja sosiaalisen kehityksen rinnalla. Te- 
levisioyleisön rakenteessa tapahtui hidas mutta johdonmukainen rakennemuu- 
tos. Vanhempien ikäryhmien osuus katsojista lisääntyi koko ajan, samoin yleisön 
koulutustaso. Samalla katselutottumukset alkoivat enenevästi eriytyä. Television 
yleisötutkimus osoitti, että uusi keskiluokka suosi eri ohjelmia kuin työväestö, kau- 
punkilaiset toisia kuin maaseudun asukkaat, miehet toisia kuin naiset, nuoret eri 
ohjelmia kuin aikuisväestö. Kaapelitelevisio edesauttoi television parissa viihtyvän 
viihdehakuisen katsojaryhmän kasvua.* Kansainvälisen kulttuuriteollisuuden vai- 

kutus nuoremman katsojapolven mieltymyksiin alkoi näkyä yhä selvemmin samal- 
la, kun vanhempi katsojapolvi yhä kaipasi televisiolta kansallista kansankulttuuria. 
Ilkka Heiskasen mukaan suomalainen televisiojärjestelmä, YLEn ja MTV:n muo- 
dostama ”suomalainen network”, ei palvellut uutta sukupolvea. Hän ennustikin, 
ettei ”ritari Ässän sukupolvi” enää aikuistuttuaan palaisi ”perinteisten suosikkioh- 
jelmien pariin” vaan vieraantuisi kokonaan kaapelilähetysten ja videoiden äärelle, 
jolloin perinteinen yleisradiotelevisio taantuisi ajanvietekulttuurin, uutis- ja ajan- 
kohtaisohjelmien sekä kansanvalistusohjelmien ”kolmoisslummiksi”? 

Samaa huolta tunnettiin myös Yleisradiossa. Esimerkiksi maaliskuussa 1984 hy- 
väksytyssä yhtiön talous- ja toimintasuunnitelmassa ennakoitiin välityssatelliittien 
jakamien kansainvälisten ohjelmistojen merkityksen kasvavan kaapelitelevision 
tarjonnassa: ”Kotimaisen ohjelmiston ohella katsojille tulee mahdolliseksi valita 
yhä useammin ulkomaisia vaihtoehtoja.” Lisääntyvä kilpailu ohjelmistosta nostaisi 
hintatasoa ja pakottaisi Yleisradion kilpailemaan voimavaroiltaan mittavien moni- 
kansallisten yhtiöiden kanssa.* Vuotta myöhemmin Yleisradio päätteli uusien jake- 
luteiden tavoittelevan viihteellisellä tarjonnallaan yhtäältä suuria alueellisia yleisö- 
jä ja toisaalta tarkasti rajattuja kohdeyleisöjä. Ohjelmistokilpailun yhtiö kuitenkin 
näki kohdistuvan ennen muuta MTV:hen ja Yleisradion osalta lähinnä fiktioon 
(elokuvat ja sarjat) ja ajanvieteohjelmiin (urheilu, viihde ja kevyt musiikki)? Yhtiö 
ymmärsi, että sen tulisi varautua lisääntyvään kilpailuun tarjoamalla siihenastista 
enemmän suurta yleisöä houkuttelevaa ohjelmistoa. 

Orastava kilpailu ilmeni myös siinä, että ohjelmien katsojalukuihin alettiin kiin- 
nittää yhä suurempaa huomiota. Katselua oli Suomessa tutkittu jo vuodesta 1960 
alkaen, mutta menetelmä perustui päiväkirjojen käyttöön. Alkuaikoina mittausta 
teki Suomen Gallup Oy Yleisradion ja Mainos-TV:n tilauksesta, mutta 1966 yh- 
tiöiden tiet tutkimustoiminnassa erkanivat, ja Yleisradio alkoi tilata omat indek- 
situtkimuksensa Tilastokeskukselta, Mainos-TV taas Marketing Radar Ltd:ltä ja 
sittemmin Finnpanel Oy:ltä. Yhteiseen Finnpanelilta tilattuun katsojamittaritutki- 
mukseen yhtiöt palasivat 1987. Aluksi tv-mittarit pystyttiin asentamaan noin 400 
talouteen, joissa mittari rekisteröi ja tallensi, perheenjäsenten avustuksella, kanava- 
valinnat minuutin tarkkuudella." Tv-yhtiöille mittaritutkimus tarjosi aivan uusia 
keinoja seurata katsojien mieltymyksiä, koska katselusta kootut ns. yliyönraportit 
olivat tilaajien työpöydällä jo seuraavana aamuna. Täsmällisyyttä huokuvat mitta- 
rilukemat tarjosivat tv-yhtiöille keinon arvioida suoriutumistaan, menestystään 
markkinoilla, mutta pelkistetty numerotieto kiihdytti myös julkisuuden kiinnos- 
tusta katsojamääriin. Sekä poikkeuksellisen suurista katsojaluvuista että ohjelmien 
suosion romahduksista alkoi tulla lehtien tavanomaista uutisainesta." 

Television kasvavan suosion ja lisääntyvän valinnan paradoksaalinen seuraus 
oli, että ohjelmien keskimääräiset katsojaluvut kääntyivät 1980-luvulta alkaen las- 

Kuvio 4 Kaapeli- ja satelliittitelevisioliittymien 
ja videonauhurin levinneisyys 1980-1995 

Lähde: Joukkoviestintätilasto 1989, 143; Joukkoviestintätilasto 1991, 40; Joukkoviestimet 1998, 130. 


kuun - joskaan luvut eivät ole mittausmenetelmän muuttumisen vuoksi täysin ver- 
tailukelpoisia. 1970-luvun loppupuolella katsotuimmat ohjelmat keräsivät runsaan 
kolmen miljoonan mutta vuosikymmen myöhemmin enää kahden miljoonan ylei- 
söjä. Katsojasuosikkien luonne sen sijaan ei muuttunut: kärjessä olivat muutamat 
kotimaiset viihdeohjelmat, uutislähetykset tai kansallisesti merkittävien urheiluta- 
pahtumien televisioinnit. Pysyvä asema katsotuimpien ohjelmien joukossa oli vuo- 
tuisilla rituaaleilla, kuten itsenäisyyspäivän vastaanotolla, Miss Suomi -kilpailulla ja 
Eurovision laulukilpailulla.” 

Kolmoskanavaa voi hyvällä syyllä pitää paitsi valinnan aikakauden keksintönä 
myös ”kasari-ilmiönä”, 1980-luvun henkisenä tuotteena. Kolmostelevisio amerik- 
kalaisine sarjoineen, räikeine elokuvineen ja viihdeohjelmineen myötäili hyvin ai- 
kakauden populaarikulttuurin valtavirtaa, jossa maailma tanssi Michael Jacksonin 
ja Suomi Dingon tahdissa ja jossa television ulkomaisia suosikkeja olivat Dallas, 
Dynastia, Miami Vice ja Ritari Ässä, kotimaisia taas Hukkaputki, Velipuolikuu ja Na- 
pakymppi. Emotionaalisia samaistumiskohteita alettiin etsiä saippuaoopperoista, ja 
viihdeohjelmista tuttujen hokemien opettamana puoli Suomea kyseli, ”onks Viljoo 
näkyny”, tai oli Nasse-sedän tapaan ”hyvin hyvin vihainen”. 1980-luku oli televisio- 
viihteen kulta-aikaa, jolloin rahaa ei säästetty. Kyse ei ollut vain viihteellistymisestä 
vaan myös televisiojulkisuuden intimisoitumisesta, jonka seurauksena alettiin ar- 
vioida uudelleen, millaisia asioita televisiossa sai käsitellä, kuka sai esiintyä ja miten 

piti puhua. Samanlainen kulttuurisen ”nuorennusleikkaus” tapahtui myös radios- 
sa ja aikakauslehdistössä, kun vuonna 1985 perustetut Radio City ja muut suurten 
kaupunkien paikallisradiot täyttivät eetterin rockilla ja kun City-lehti ja Image al- 
koivat levittää uudenlaista puhe- ja vapaa-aikakulttuuria.” 


VAPAUTUMISEN TUULET 


Ulko- ja talouspoliittisesti aikakautta luonnehtii vuosikymmenen puolivälissä alka- 
nut Suomen ”lännettyminen”. Se tarkoitti vähittäistä irtautumista Neuvostoliiton 
vaikutuspiiristä ja aiempaa syvempää osallistumista Länsi-Euroopan integraatioon. 
Perestroika itärajan takana helpotti ulkopoliittista asemaa, ja Suomi saattoi alkaa 
opetella läntisen demokratian aakkosia. Vuoden 1986 alusta lukien Suomesta tuli 
EFTAn täysjäsen, ja toukokuussa 1988 Suomi viimein ilmaisi viimein halukkuu- 
tensa liittyä Euroopan Neuvostoon. Lännettymisen rinnalla 1980-luku muistetaan 
talouskasvun ja talouden liberalisoinnin käynnistäneenä vuosikymmenenä. Teolli- 
suuspolitiikassa alettiin uskoa tietotekniseen osaamiseen. Nokia ja muut suuryri- 
tykset tekivät yritysostoja enenevästi ulkomailla.” 

Kurssinmuutos kohti kilpailutaloutta alkoi vuosikymmenen jälkipuoliskolla, 
kun rahoitusmarkkinoiden säännöstelyä alettiin purkaa ja alkoi ”kasinotalouden 
aika”. Euroopan integraatiokehityksen ja globalisoituvan talouden paineen alla ryh- 
dyttiin uudistamaan muun muassa kilpailulainsäädäntöä. Kaikkinainen kilpailun 
edistäminen nostettiin nyt poliittisesti korrektiksi tavoitteeksi. Lainuudistusta val- 
mistellut komitea katsoi, että ”terve ja toimiva taloudellinen kilpailu on sekä julkisen 
vallan että elinkeinoelämän itsensä toteuttamaa sääntelyä suotuisampi hyödykkei- 
den tuotannon ja jakelun organisoinnin ja taloudellisten resurssien kohdentamisen 
mekanismi”.* Valtion rooliksi alkoi hahmottua markkinoiden kilpailuedellytysten 
turvaaminen, kilpailun pelisääntöjen laatiminen ja niiden noudattamisen valvonta. 
Julkishallinnon ”paisumisen” arvostelu yltyi, ja byrokraattisten rakenteiden tilalle 
alettiin hahmotella markkinoihin perustuvaa järjestelmää, joka tuottaisi aiempaa 
tehokkaammin ja joustavammin asiakkaiden tarvitsemat palvelut. Yksi askel libera- 
lisoinnin tiellä oli myös vuonna 1987 säädetty laki valtion liikelaitoksista, jonka seu- 
rauksena Posti- ja telelaitos (PTL) ja Valtion rautatiet (VR) liikelaitostettiin 1990. 
Samana vuonna päättyivät teleliikenteessä PTL:n ja alueellisten puhelinyhtiöiden 
monopolit ja Radiolinja Oy pääsi rakentamaan kilpailevan matkapuhelinverkon.' 

Myös poliittisesti Suomi muuttui 1980-luvulla dramaattisesti. Perinteiset luok- 
kajakoon perustuneet puolueasetelmat alkoivat murtua. Urho Kekkosen neljän- 
nesvuosisadan kestänyt kausi tasavallan presidenttinä päättyi syksyllä 1981. Hal- 
lituspohja oli vuodesta 1966 alkaen nojannut keskustan ja sosiaalidemokraattien 

muodostamaan koalitioon, mutta 1980-luku oli sisäpolitiikassa nimenomaan so- 
siaalidemokraattien valtakautta, vaikka eduskunta olikin porvarienemmistöinen. 
SPD nousi vaaleissa säännöllisesti suurimmaksi puolueeksi, ja sen valtaa pönkit- 
tivät myös Mauno Koiviston nousu presidentiksi ja puheenjohtaja Kalevi Sorsan 
johtamat kaksi peräkkäistä hallitusta. Jälkimmäiseen mukaan pääsi ensi kertaa 
myös Pekka Vennamon johtama Suomen Maaseudun Puolue (SMP). Sorsan ohella 
hallituksen vahvoja miehiä olivat ulkoministerinä toiminut keskustan puheenjoh- 
taja Paavo Väyrynen ja oikeusministeriksi nostettu Ruotsalaisen Kansanpuolueen 
(RKP) puheenjohtaja Christoffer Taxell. Viestintäasioita valmisteli aluksi sosiaali- 
demokraatteja edustanut liikenneministeri Matti Puhakka, jonka tilalle 1984 astui 
hänen puoluetoverinsa Matti Luttinen.” 

Vuoden 1987 vaalien seurauksena perinteinen punamulta vaihtui upouuteen 
sinipunaan. Huolimatta kuuluisasta ”kassakaappisopimuksesta”, jolla maahan yri- 
tettiin muodostaa porvarihallitus, presidentti Koiviston johdolla syntyikin kokoo- 
musta edustaneen Harri Holkerin johtama koalitio, johon Sorsa tuli nyt ulkomi- 
nisteriksi ja Vennamo liikenneministeriksi. Neljä vuotta myöhemmin oli keskustan 
vuoro muodostaa hallitus kokoomuksen kanssa, nyt Esko Ahon johdolla. Sorsan 
neljännestä (1983—1987) alkaen Suomen hallitukset ovat olleet koko vaalikauden 
tehtävässään jatkaneita vahvoja enemmistökoalitioita, joilla on ollut hyvät edelly- 
tykset toteuttaa hallitusohjelmiaan ja erinomaiset mahdollisuudet saada esityksen- 
sä hyväksytyiksi myös eduskunnassa.” 

Lännettymisen ja liberalisoinnin virrassa myös poliittinen journalismi halusi 
korostaa itsenäisyyttään ja muuttui kriittisemmäksi, mitä Ilta-Sanomien ja Iltaleh- 
den vuonna 1980 alkanut kilpailu sekä seuraavana syksynä alkanut Yleisradion ja 
MTV:n uutisten kilpailu ruokkivat. Tyylillistä mallia tarjosi myös 1981 julkaistu 
pamfletti Tamminiemen pesänjakajat. Yleisradion neuvotteluasemaan yhteiskun- 
nassa vaikuttivat merkittävästi presidentti Koiviston kanssa käyty ns. sitaattikiista 
sekä ennen muuta pääministeri Sorsan kimpaantuminen valtiolliselle yleisradio- 
yhtiölle." 

Kesän 1984 puoluekokouksen päätteeksi pitämässään ns. infokratiapuheessa 
Sorsa syytti viestimiä siitä, että ne ovat nousseet määräämään yleisön todellisuu- 
desta koskevista käsityksistä. Niinpä parlamentaarisen demokratian haastajaksi 
olikin noussut infokratia, jolle Sorsan mukaan oli ominaista suuri epä-älyllisyys, 
yhteiskunnallisten ja muidenkin ongelmien pohdiskelun välttely, poliittisten ky- 
symysten kääntäminen henkilökysymyksiksi sekä omaan toimintaansa kohdistu- 
va täydellinen kritiikittömyys”?* Jo huhtikuussa Sorsa oli vaatinut TV1:n A-stu- 
dion lähetyksessä Yleisradiolta suurempaa ymmärtämystä hallitusta ja ylipäänsä 
politiikkaa kohtaan. Piikittely jatkui vielä keväällä 1986, kun viestimet olivat ar- 
vostelleet viranomaisia ja sisäministeri Kaisa Raatikaista Tsernobylin ydinvoima- 

laonnettomuutta koskevien tietojen salaamisesta." Kolmannen televisiokanavan 
perustamisen kannalta ajankohta oli merkittävä, sillä samaan aikaan, kun päämi- 
nisteri moitti Yleisradiota, hallitus käsitteli sen Kolmostelevisiota koskevaa toimi- 
lupahakemusta. 


PUOLUEIDEN VIESTINTÄPOLITIIKKA 


Puolueiden ohjelmiin ilmaantui 1980-luvulle tultaessa entistä suorempia lausumia, 
jotka puolsivat viestinnän rakenteiden vapauttamista. Liberalisointi oli perinteises- 
ti ollut oikeistopuolueiden ohjelmassa. Oppositiossa pitkään ollut kokoomus oli 
jo 1960-luvulta alkaen kyseenalaistanut Yleisradion monopolin ja liputtanut vies- 
tinnän vapauden puolesta,” mutta viestintämaiseman nyt muuttuessa sen kannan- 
ottoihin tuli enemmän pontta. Puoluevaltuuston huhtikuussa 1985 hyväksymässä 
viestintäpoliittisessa ohjelmassa esimerkiksi tunnustettiin Yleisradion erityisase- 
ma, mutta samalla katsottiin, että myös ”muilla toimiluvan hakijoilla (esim. MTV 
Oy:llä) tulee olla yhtäläinen oikeus saada oma toimilupa” ja ettei esimerkiksi kaa- 
pelitelevisiossa mainonnan määrää eikä ohjelmiston kotimaisuusastetta tulisi sää- 
dellä mitenkään.” Lisäksi kokoomus vaati lisää yhteistyötä Yleisradion ja MTV:n 
välille: 


Oy Yleisradio Ab:n ja MTV:n olisi yhteisesti panostettava sellaisiin toimiin, jotka vahvis- 
tavat suomalaista kulttuuria uudessa kansainvälisessä kilpailutilanteessa. Voimavaroja 
yhdistämällä olisi mahdollisuus sellaiseen ohjelmatuotantoon ja tarjontaan myös viih- 
teen alueella, joka olisi kilpailukykyinen vastaus kansainvälisen tarjonnan asettamaan 


haasteeseen.” 


Muotoilu näytti olevan hyvin tietoinen Yleisradion, MTV:n ja Nokian samaan 
aikaan kulissien takana hahmottelemasta kolmoskanavahankkeesta. 

Keskustapuolueen viestintäpoliittinen ohjelma sen sijaan olihyväksytty jo vuon- 
na 1974, eikä siitä ollut juuri apua päivänpoliittisessa kannanmuodostuksessa. Se 
painotti ”parlamentaarisesti valvotun” ja ”kaikille yhtäläisesti tarjotun” yleisradio- 
toiminnan tavoitteita. Kentän paineesta keskustapuolue oli kallistunut tukemaan 
MTV:n uutisia, ja esimerkiksi Perttusen komiteassa puolue päätyi kannattamaan 
kaapelitelevision vapauttamisen sijasta mieluummin MTV:n aseman kohentamis- 
ta. Keskusta ensinnäkin pelkäsi paikallisen kaapelimainonnan uhkaavan maakunta- 
lehdistönsä ilmoitustuloja; toiseksi MTV:tä tukemalla se koki samalla tukevansa 
Yleisradiota. Puolue horjuikin kahden vaiheilla: yhtäältä se puolsi kansanvaltaista 
valvontaa ja säätelyä mutta oli toisaalta valmis purkamaan keskitettyjä rakenteita. 


II KOLMOSTELEVISION LUPAUS (1984-1986) 


Jälkimmäiseen oivan väylän keskustapuolue koki löytäneensä paikallisradioista, 
joiden etujärjestön johtoon se oli saanut oman miehensä, kansliapäällikkö Jaakko 
Nummisen. Kesän 1984 puoluekokoukseen puoluehallitus laatikin ponnen, joka 
puolsi ”radio- ja televisio-olojen kehittämistä maassamme desentralistiseen suun- 
taan”. Sen ajattelussa paikallisradiot edistivät demokratiaa ja lähikulttuuria ja voisi- 
vat kertoa paikallisista asioista ihmisiä kiinnostavalla tavalla.?* 

Näytteen keskustan liberalisoituvasta viestintäpolitiikasta antoi myös syyskuus- 
sa 1985 luonnosteltu puolueen tavoiteohjelma, joka vaati tukea paitsi alueelliselle ja 
paikalliselle lähiradiotoiminnalle myös kansalliselle kulttuurille. Television osalta 
se suorastaan listasi samat argumentit, joita kolmannen kanavan puolestapuhujat 
samaan aikaan toistelivat: 


Kansallinen joukkotiedotus joutuu kovien haasteiden eteen satelliitti- ja kaapelitelevi- 
siolähetysten sekä videoiden nopean lisääntymisen takia. Kun ylikansallinen tarjonta 
jatkuvasti lisääntyy, suomalaiselle ohjelmatuotannolle on taattava mahdollisimman 
hyvät edellytykset. Asia- ja viihdeohjelmatuotantoon on 1980-luvun loppupuolella pa- 
nostettava niin, että kansallinen ohjelmatoiminta pystyy laadulla kilpailemaan runsaan 


ulkomaisen ohjelmatarjonnan kanssa.” 


Viestintäpolitiikan kehityksen kannalta oli merkittävää myös se, että Suomen 
Maaseudun Puolue oli vuonna 1984 hyväksymässään erityisohjelmassa kallistunut 
”vapaan ja monipuolisen” tiedonvälityksen kannalle torjumalla kaikkinaiset mono- 
polit tiedonvälityksessä. Yleisradiota SMP toki piti edelleen vapaan tiedonvälityk- 
sen perustana, koska se oli riippumaton niin hallituksesta kuin ”suuresta rahasta”, 
mutta puolue suhtautui myönteisesti myös kaapelitelevisioon ja paikallisradioon, 
koska ne voisivat laventaa demokratiaa. Mainonnalla puolestaan turvattaisiin nii- 
den itsenäinen taloudellinen asema.” Pienen puolueen näkemyksillä oli merkitys- 
tä sittemmin Pekka Vennamon noustua Holkerin hallituksen liikenneministeriksi 
keväällä 1987. 

Myös vasemmistossa nähtiin viestintämaiseman olevan muuttumassa. Kansan- 
demokraatit (SKDL) ja kommunistit (SKP) eivät kuitenkaan juuri julkisia kan- 
tojaan korjanneet. SKDL:n 1972 laatima yleisradiopoliittinen ohjelma oli hyvin 
monopolihenkinen,” ja vielä 1984 SKP otti kantaa kuumentuneeseen viestintäpo- 
liittiseen tilanteeseen toteamalla ykskantaan, että ”kaiken valtakunnallisen, alueel- 
lisen ja paikallisen radio- ja televisiotoiminnan on oltava yhteiskunnan omistukses- 
sa ja demokraattisessa valvonnassa”. Paikallisradiotoimilupia ei sen mielestä tulisi 
lainkaan myöntää kaupallisille toimijoille eikä radiotoiminnassa sallia mainoksia. 
Sanoma Osakeyhtiön ja MTV:n kaltaiset viestintäyhtiöt puolestaan tulisi siirtää 
yhteiskunnan omistukseen.** 

SDP:n viestintäpoliittinen ohjelma oli osapuilleen yhtä vanha kuin keskustan 
ja SKDL::n, vuodelta 1975. Vaikka puolue oli virallisesti yhä Yleisradion monopolin 
kannalla, tähtäsi mainonnan lopettamiseen televisiolähetyksissä sekä kavahti sääte- 
lemätöntä kaapelitelevisiota, sosiaalidemokraatit olivat kommunisteja joustavam- 
pia viestintämaiseman muutoksen edessä. Asenteiden vähittäisestä muutoksesta 
kertoo kuitenkin se, että esimerkiksi kaapelitelevisiota koskeva kohta oli tavoite- 
ohjelmassa tietoisesti muotoiltu yksiselitteisen torjunnan sijasta ”kauniimmin ja 
varovaisemmin”?" 

Rakennepoliittisen ajattelutavan liberalisoitumisesta kertoo SDP:n keväällä 
1982 hyväksymä viestintäpoliittinen kannanotto, joka ohjeisti puolueen edustajia 
Perttusen komiteassa. Yleisradion johtavasta asemasta ”yhteiskunnallisena palve- 
lulaitoksena ja kansallisen kulttuurin foorumina” sosiaalidemokraatit eivät tinki- 
neet, vaan päinvastoin edellyttivät yhtiön parlamentaarisen aseman vahvistamista 
sekä sitä, että yhtiön riippuvuus valtioneuvostosta ja mainonnasta oli katkaistava. 
Uutta oli se, että Yleisradion rahoitusta vaadittiin lisättäväksi, jotta se voisi tarjota 
kotimaisen vastapainon lisääntyvälle kansainväliselle ja kaupalliselle kilpailulle. Sa- 
telliitti- ja kaapelitelevision SDP kuitenkin hyväksyi realiteettina, jota tulisi kehit- 
tää ”julkisesti säännellyn järjestelmän puitteissa” ja ”yhteiskunnan hallussa olevissa 
verkoissa”. Myös paikallista radio- ja televisiotoimintaa tulisi kehittää mutta ei-kau- 
palliselta pohjalta ja estämällä ”tiedotusmonopolien” syntyminen. Mainoksia ei 
paikallisradioihin tulisi tuoda lainkaan, ja kaapelitelevisiossakin ne tulisi hyväksyä 
vain tiukasti rajattuina kokonaisuuksina." 

Kaapeli- ja videolainsäädännön valmisteluun tarkoitetussa syksyn 1986 kannan- 
otossa kansallisen kulttuurin puolustaminen, ”itsepuolustus”, sai yhä näkyvämmän 
roolin ja kokonaan uutena teemana esiin nostettiin ”kansallisten elinkeino- ja työl- 
lisyyspoliittisten etujen ajaminen”. Kaapelitelevisioon SDP vaati edellytysten luo- 
mista ”kotimaiselle, alueelliselle ja paikalliselle ohjelmatoiminnalle”, mikä tarkoitti 
esimerkiksi keskittymisen ja ketjuuntumisen estämistä sekä sitä, että kotimaisen 
ohjelmiston osuudelle tuli asettaa vähimmäisvaatimus. Ajatus kaapelitelevision 
tuomisesta lähemmäs kansalaisia ilmeni vaatimuksena, jonka mukaan jokaiseen 
kaapeliyhtiöön tuli saada vapaa kansalaiskanava. SDP ajoi siten sähköisen viestin- 
nän rakenteiden liberalisointia ei-kaupalliselta pohjalta. Yleisradion aseman koros- 
tamista sosiaalidemokraatit perustelivat juuri huolellaan kaupallistumisesta. Vaikka 
kannanotossa ei suoraan lausuta mitään käynnistymässä olleesta kolmoskanavasta, 
se on mahdollista tulkita epäsuoraksi tueksi hankkeelle: 


Yleisradiolle on annettava mahdollisuus laajentaa ja monipuolistaa toimintaansa. Uu- 
sia rahoitusmuotoja on ennakkoluulottomasti selvitettävä ja voitava ottaa käyttöön. 
Yleisradion kansallisen kulttuuritehtävän toteuttaminen edellyttää lupamaksujen säilyt- 


tämistä yhtenä Yleisradion perusrahoituslähteenä.?? 

1980-luvusta keskeytyi sähköisen viestinnän liberalisoinnin läpimurtovuosi- 
kymmen, jolle puolueet kannanotoillaan olivat avaamassa tietä. Onkin paradoksi, 
että vapauttamispyrkimykset eivät juuri näkyneet aikakauden hallitusohjelmissa, 
joissa viestintäpolitiikalla oli vain vähäinen merkitys. Sorsan neljäs hallitus (1983- 
1987) ilmoitti ainoastaan jatkavansa ruotsinkieliselle väestölle tarkoitetun televi- 
sioverkon suunnittelua, Holkerin hallitus (1987—1991) puolestaan parantavansa 
Yleisradion toimintaedellytyksiä ajanmukaistamalla radiolainsäädäntöä. Myös pai- 
kallisradiotoimintaa sinipunahallitus lupasi kehittää. 


YLEISRADION PYSYVÄ PULMA 


Koko vuosikymmenen alkupuoliskon Yleisradio joutui kyyristelemään siilipuolus- 
tuksessa. Maan hallituksessa valtaa pitävien sosiaalidemokraattien ja yhtiön välit 
olivat tulehtuneet. Lisäksi Yleisradio oli joutunut taipumaan MTV:n uutisasiassa; 
vähän myöhemmin se joutui alistumaan paikallisradioiden tuloon. 

Valtioneuvoston ja maan yleisradiolaitoksen nihkeät välit heijastuivat myös 
eduskunnan valitseman hallintoneuvostoon, jonka kokouksiin sen jäsenet kantoi- 
vat poliittiset näkemyseronsa mukanaan. Kouriintuntuvan esimerkin poliitikkojen 
saneluhalusta antoi organisaatiouudistus, jonka suuntaviivat ratkesivat ns. pitkien 
puukkojen yössä helmikuussa 1984. Jo silloin oli suunnitelmissa modernisoida 
Yleisradion organisaatiota jakamalla se yksinkertaisesti kolmeen päätoiminto- 
alueeseen: radioon, televisioon ja niitä molempia palvelevaan tekniikkaan. Hal- 
lintoneuvosto ei siihen kuitenkaan suostunut, vaan se halusi säilyttää televisio- ja 
radiokanavat itsenäisinä yksikköinään, joilla jokaisella oli oma johtajansa. Kiurun 
tulkinnan mukaan ”hallintoneuvostoryhmien ja niiden taustalla olevien puoluei- 
den käsityksiä määräsi, ei suinkaan toimivan organisaation luominen Yleisradiolle, 
vaan pelkkä mandaattien jako” Organisaatiouudistus sinetöikin aina vuosituhan- 
nen vaihteeseen saakka sen yhtiön politisoituneen organisaation, jossa jokainen 
johtaja oli samalla puolueensa edustaja. 

Yleisradion monopoliasema perustui kahteen seikkaan: siihen, että sen olemassa- 
olo koettiin oikeutetuksi ja että sen talous oli kunnossa. Nyt se koki legitimiteettinsä 
uhatuksi samaan aikaan, kun sen talous oli kasvavaa vauhtia kriisiytymässä. Yhtiön 
yhtä nurkkaa uhkasi ”uustelevisio”, jonka pelättiin vievän katsojia. Toisella nurkalla 
toiminnan perustaa järsi MTV, joka haaveili kasvusta omaksi kanavaksi. Kolmatta 
nurkkaa nakersivat poliittiset päätöksentekijät, joiden tuki Yleisradiolle ei enää ol- 
lutkaan niin itsestään selvää. Tämä kaikki vaikutti yhtiön legitimiteettiin, ja jos legiti- 
miteetti alkaisi horjua, sillä olisi vaikutusta myös yhtiön talouteen, mikä puolestaan 
heikentäisi legitimiteettiä. Syöksykierre olisi valmis.” Merkit radion kuuntelijoiden 

ja television katselijoiden siirtymisestä kilpaileville kanaville olivat 1980-luvun al- 
kupuolella vielä marginaalisia, mutta Yleisradiossa kyllä seurattiin huolestuneina, 
kuinka suosituiksi esimerkiksi HTV:n välittämät satelliittikanavat muotoutuisivat. 
Uhatumpi oli Yleisradion nauttima luottamus poliitikkojen keskuudessa. 

Valtioneuvoston käsissä oli kaksi peukaloruuvia, joilla se saattoi kiristää Yleis- 
radiota ja siten kyseenalaistaa sen itsenäisyyden. Ensimmäinen, joskin varsin teo- 
reettinen, kiristyskeino oli toimilupa. Valtioneuvostolla oli valta myöntää tai olla 
myöntämättä Yleisradiolle sen tarvitsema toimilupa sekä tehdä siihen halutessaan 
rajoituksia ja uusia määräyksiä. Liikenneministeriön tehtävänä puolestaan oli val- 
voa, että yhtiö noudatti toimilupaansa, ja puuttua mahdollisiin rikkomuksiin. Ja 
mikä kiinnostavinta, valtioneuvostolla oli valta halutessaan antaa toimilupa myös 
muille toimijoille, esimerkiksi MT V:lle. Kuten edellä on käynyt ilmi, viestintäpo- 
liittisia keskusteluja kilpailijan tuomisesta Yleisradion rinnalle oli käyty 1950-luvul- 
ta alkaen. Toisaalta Yleisradion oma toimilupa oli aina hyväksytty osapuilleen siinä 
muodossa, kuin eduskunnan valitsema hallintoneuvosto oli ehdottanut. 

Paljon käytännöllisempi kiristyskeino piili lupamaksuissa. Valtioneuvosto 
määräsi lupamaksun hinnan, eivätkä sen tekemät päätökset välttämättä perus- 
tuneet Yleisradion taloudelliseen tarpeeseen vaan pikemminkin yleis-, talous- ja 
puoluepoliittisiin suhdanteisiin sekä valtiovallan harkintavaltaan. Lupamaksun 
korotustoiveiden esittämisestä vastasi yhtiön hallintoneuvosto, mutta aina valtio- 
neuvosto ei myöntynyt sen esityksiin. Televisiolupamaksua oli korotettu kerralla 
reilusti vuonna 1977, jolloin erillisistä radioluvista luovuttiin. Sen jälkeen maksua 
oli tarkistettu 1981 ja 1983, mutta kun yhtiön johto taas vuonna 1985 ehdotti hallinto- 
neuvostolle, että se esittäisi lupamaksujen korostusta, asia ei edennytkään. Kiurun 
selvityksen mukaan edelliset lupamaksunkorotukset eivät olleet vastanneet kus- 
tannustason nousua, minkä johdosta lupamaksujen reaaliarvo oli ennätyksellisen 
alhaalla. Hallintoneuvosto hyväksyi korostusesityksen valtioneuvostolle lopulta 
vain sillä edellytyksellä, että samalla johto ryhtyy selvittämään yhtiön toiminnan 
tehokkuutta. Koska Yleisradion ja pääministerin suhteet olivat tulehtuneet info- 
kratia- ja Tsernobyl-keskusteluissa, Sorsa suhtautui asiaan jäätävästi. Lupamaksu- 
päätös saatiin vasta seuraavana vuonna ja vain 5,5 prosentin suuruisena Yleisradion 
esittämän 8,5 prosentin sijasta.” 

Hallintoneuvoston edellyttämä tehokkuusselvitys valmistui marraskuussa 
1985, vain vähän myöhemmin kuin hallintoneuvosto oli päättänyt lähteä mukaan 
kolmoskanavaan. Vaikka se oli Kiurun muistelmien mukaan yksinomaan ”maan 
hallitusta miellyttämään tarkoitettu”, sen laadinnasta oli lopulta melkoista hyötyä 
Yleisradion taloudelle. Konsulttiselvitys listasi yhtiön pääongelmaksi byrokraat- 
tisen johtamis- ja organisaatiokulttuurin. Sen ilmentymiä olivat heikko tulos- ja 
kustannustietoisuus, ylimitoitettu henkilökunta, jäykät rakenteet, epäselvät vastuu- 

Kuvio 5 Televisiolupien määrä 1960-1995 

suhteet ja kehno työnjohto. Yhtiön johto allekirjoitti analyysin ja laati sen pohjalta 
tehostamisohjelman, jonka myös hallintoneuvosto hyväksyi. Paljolti sen ansiosta 
seuraavat lupamaksukorostukset vuosina 1988 ja 1990, Holkerin hallituskaudella, 
toteutuivat aiempaa joustavammin ja avokätisempinä. Tehostamisohjelma pani 
vauhtia myös Yleisradion organisaation uudistumiseen ja käänsi henkilökunnan 
määrän pysyvään laskuun vuodesta 1986 alkaen." 

Yleisradion taloudellisen perustan ongelmiin lupamaksujen korotus ja tehosta- 
misselvitys eivät kuitenkaan tarjonneet mitään pysyvää ratkaisua. Yhtiön talouden 
kivijalka muodostui kahdesta elementistä, yleisön maksamista lupamaksuista ja 
MTV:n maksamasta ohjelma-ajan vuokrasta. Kuten edellä on nähty, MTV:n run- 
saan viidenneksen suuruinen rahoitusosuus oli pysynyt osapuilleen ennallaan ja 
kasvanut määrällisesti vain siinä määrin kuin MTV oli korottanut mainoshintojaan 
ja Yleisradio vastaavasti siltä perimäänsä vuokraa. Jotta vuokralaisesta olisi saatu 
enemmän irti, sen lähetysaikaa olisi pitänyt pystyä kasvattamaan, mutta kahden 
kanavan puitteissa se oli vaikeaa. Ohjelmistoon rakennetut kiinteät blokit estivät 
sen, eikä parasta katseluaikaa riittänyt kaikille. Arne Wessbergin, TV1:n silloisen 
johtajan, mukaan systeemi oli suljettu”. 

Televisiolupien määrään väritelevisioon siirtyminen puolestaan oli synnyttänyt 
hetkellisen notkahduksen — hieman samaan tapaan kuin digitalisointi sai aikaan 
2000-luvulla. Vaikka luvanmaksajien määrä lähti uudelleen nousuun 1980-luvulla, 
nähtävissä oli, että kasvu oli pitkällä aikavälillä tasaantumassa (kuvio 5). Maa oli 

jo televisioitunut. Lisätuloja luvista kertyi vain, mikäli maksun korotuksille saatiin 
poliittinen hyväksyntä. 

Lupamaksutulot olivat Yleisradiolle sinänsä loistava tulonlähde. Niistä kassaan 
saatavan rahan määrä oli vakaa ja ennakoitavissa, mikä helpotti taloudellista pää- 
töksentekoa. Tulot oli helppo laskea kertomalla lupamaksun hinta kotitalouksien 
määrällä. 1980-luvulla törmättiin kuitenkin kahteen ongelmaan. Ensinnäkin vaik- 
ka yhtiön johdon tavoitteena olivat ”vuosittaiset lupamaksujen korotukset, joissa 
otetaan huomioon toteutunut ja ennakoitavissa oleva ansio- ja kustannustason 
nousu sekä Yleisradion kustannusrakenteen erityispiirteet)" korotuksia tehtäes- 
sä ei vielä yleisesti tunnustettu ns. yleisradioinflaatiota. Käsite tarkoittaa sitä, että 
yleisradiotoiminnan kustannuksilla on taipumus kohota yleistä kustannustasoa 
nopeammin.* Toinen ongelma oli, että — aivan kuten Yleisradio korotusesityksi- 
ään perusteli — lupamaksun reaalinen arvo laski koko 1980-luvun, vuodesta 1979 
vuoteen 1989 peräti 19 prosentilla.** 

Nimellishinnoin laskettuna Yleisradion tulot toki jatkoivat koko ajan kasvuaan. 
1980-luvulla lupamaksutulot 2,5-kertaistuivat ja MTV:n maksamien vuokrien ker- 
tymä kaksinkertaistui. Ohjelma-ajan vuokrana Yleisradio oli 1960-luvulta alkaen 
pyrkinyt perimään niin paljon kuin vuokralainen suinkin kykeni maksamaan. 
Tämä taas oli siirtänyt korotukset omiin hintoihinsa. 1980-luvun puoliväliä lähes- 
tyttäessä MTV:n mainosmyynnin kasvu kuitenkin hidastui, mikä heijastui suoraan 
Yleisradion talouteen. Vuosikymmenen mittaan Yleisradion riippuvuus lupamak- 
susta vain lisääntyi samaan aikaan, kun sen menotaloutta rasittivat jakeluverkko, 
liki 5 000-päinen henkilöstö ja koko ajan lisääntyvät ohjelmatunnit. Television vii- 
koittainen ohjelmatarjonta lisääntyi vuoden 1980 62 tunnista 95:een vuoteen 1990 
mennessä — siis yli 5o prosentilla. Etenkin TV2:n ohjelmatarjontaa pyrittiin lisää- 
mään sitä mukaa, kuin se kasvoi oikeaksi valtakunnalliseksi kanavaksi.*s 

Yleisradiossa oli totisesti tarvetta keksiä uusia ratkaisuja. 


REVIIRIRIIDAT JATKUVAT 


1980-luvun alkupuoliskolla Yleisradion ja MTV:n suhteissa alkoi uusi kausi, joka 
Sakari Kiurun luonnehdintaa lainatakseni vei vähitellen ”reviiririidoista linnarau- 
haan”.** Aluksi edellytykset yhtiöiden lähentymiselle eivät kuitenkaan vaikuttaneet 
suotuisilta. 

Esimerkiksi yhtiön hallintoneuvostossa vanhat ideologis-poliittiset kiistat hei- 
jastuivat yhä vastakkaisina näkemyksinä MT V:stä ja sen asemasta. Lokakuussa 1983 
kansandemokraatteja edustanut Antero Jyränki piti laajan katsauksen, jossa palat- 
tiin paljolti Reporadion aikaisen Pöllön anatomia -tutkimuksen teemoihin. Jyränki 

katsoi, ettei vuokralaisen toiminta vieläkään ollut ohjelmatoiminnan säännöstön 
mukaista. 


Perusongelma Yleisradion ja MTV:n suhteissa näyttäisi olevan se, että Yleisradio on 
MTV:hen nähden sitoutunut velvoituksiin, joista sen on hyvin vaikea vastata ja jotka itse 
asiassa ovat syvässä ristiriidassa MTV:n toimintaidean kanssa. Yleisradio on sitoutunut 
valvomaan sitä, että MTV noudattaa samanlaista ohjelmapolitiikkaa kuin se itse. — — 
MTV:n ohjelmapolitiikan johtavana ideana taas on tuottaa näennäisesti harmittomia — 
joskin tosiasiallisesti usein yhden yhteiskuntaluokan arvoja kuvastavia — ohjelmia, joita 
yleisön mikään suuri osaryhmä ei oudoksu. Kokemuksen mukaan tällainen politiikka 


rajoittaa monipuolisen tiedon tarjontaa Yleisradiossa. 


Alustuksen käynnistämä keskustelu jatkui hallintoneuvostossa koko seuraa- 
van vuoden. Seuraavaan kokoukseen ohjelmapäällikön toimisto laati selonteon 
MTV:n ohjelmiston koostumuksesta. Selonteko ei ottanut kantaa vuokralaisen 
ohjelmatarjonnan laatuun, vaan tyytyi osoittamaan, että rakenteeltaan MTV:n tar- 
jonta oli huomattavasti viihdepitoisempaa, ulkomaisempaa ja sarjavoittoisempaa 
kuin Yleisradion. MTV:n ohjelmiston rakenteesta ja sijoittelusta koitui kuitenkin 
ongelmia muun muassa ”vertikaalisessa koordinaatiossa”: tiettyinä iltoina MTV:n 
tarjonta leimasi voimakkaasti TV1:n ilmettä, kun taas MTV:n Kymmenen uutiset 
lukitsivat harmittavasti TV2:n loppuillan ohjelmistosuunnittelua.** 

Joulukuun kokouksessa ohjelmajohtaja Pekka Silvola linjasi, että vaikka 
MTV:llä olikin pyrkimyksiä nostaa itseään tasavertaiseksi televisioyhtiöksi Yleis- 
radion rinnalle, se oli edelleen ” Yleisradion apuyhtiö, joka osaltaan tasapainottaa 
koko tv-ohjelmistotarjontaa” ja jolta ”ei pitäisi vaatia samaa monipuolisuutta kuin 
Yleisradion ohjelmistosta? mutta jonka tulee tunnustaa ”ohjelma-asioissa Yleis- 
radion hallintoneuvosto korkeimmaksi valvontaelimekseen” Yksi pysyvä erimie- 
lisyys koski mainosten sijoittelua. Osa hallintoneuvostosta olisi halunnut sijoittaa 
mainokset katkojen sijasta erillisiin blokkeihin, mitä myös television ohjelmaneu- 
vosto ja Yleisradion hallitus kehottivat selvittämään. MTV torjui ajatuksen, koska 
pitkät mainostauot ohjelmien välissä ärsyttäisivät sen mielestä katsojia ja aiheut- 
taisivat ”kielteisyyden lisääntymistä ei yksin yhtiötämme vaan samalla koko tv-toi- 
mintaa kohtaan”. 

Jyrängin puheenvuoron virittämistä kiistoista merkittävin koski kuitenkin 
MTV:n ohjelmien valvontaa ja ennakkotarkastusta. Jyrängin analyysin mukaan 
Yleisradion hallintoneuvostolla oli kahdenlaista valvontavaltaa MTV:hen näh- 
den: talousvalvontaa ja ohjelmavalvontaa. Talousvalvonnalla Jyränki tarkoitti sitä, 
kuinka hallintoneuvosto seurasi MTV:n kanssa tehtyjen perus- ja hintasopimusten 
tarkoituksenmukaisuutta. Sen lisäksi Jyränki kuitenkin vaati hallintoneuvostolle 

oikeutta päästä tutustumaan vuosittain MTV:n kirjanpitoon ja varojen käyttöön. 
Ohjelmavalvonta puolestaan tarkoitti hallintoneuvoston valtaa seurata MTV:n 
ohjelmien lainmukaisuutta, toimiluvanmukaisuutta sekä sitä, vastaavatko ne ohjel- 
matoiminnan säännöstöä ja perussopimusta.*? Vaikka Jyrängin luettelemat valvon- 
tatoimet olivat sinällään Yleisradion ja MTV:n välisten sopimusten mukaisia, pe- 
räkkäin listattuina ne herättivät levottomuutta MTV:ssä ja sen ystävissä, joita myös 
hallintoneuvostossa istui. 

MTV torjui vastineessaan tiukoin sanakääntein Yleisradion hallintoneuvoston 
pääsyn penkomaan tilejään. Sen mielestä oikeus talouden valvontaan oli ainoastaan 
liikenneministeriöllä hallintoneuvoston vallan ulottuessa vain ohjelmatoimintaan.* 
Keskustelu valvontavallan rajoista kuitenkin sai jatkoa keväällä, kun Yleisradio val- 
misteli organisaatiomuutosta ja täsmensi siinä yhteydessä ohjelmapäälliköiden 
vastuualueita. Kun Yleisradio totesi ohjelmapäälliköittensä valvovan myös MTV:n 
lähetyksiä, jälkimmäinen tulkitsi sen sensuuriyritykseksi ja Jyrängin vaatimusten 
uudelleenlämmitykseksi. Yleisradion hallitus rauhoitteli toteamalla, ettei valvonta- 
vastuu muuttaisi vallinnutta käytäntöä. Se olikin totta, koska voimassa olleen pe- 
russopimuksen mukaan Yleisradion ohjelmapäälliköllä oli oikeus tarkastaa enna- 
kolta myös MTV:n ohjelmia — jos kohta oikeutta ei juuri ollut käytetty.” 

Kaikki yllä kuvatut mittelöt olivat luonteeltaan ennen muuta periaatteellisia. 
Kysymyksissä, joissa MTV halusi korostaa mahdollisimman suurta itsenäisyyt- 
tään, Yleisradio halusi näyttää ja käyttää isännän ääntään. Vaikka osa oli puhdasta 
retoriikkaa, kertoi sananvaihto myös yhtiöiden välillä vallinneista jännitteistä. 

Periaatteellisten kiistojen ohella yhtiöiden välillä oli myös käytännöllisempiä 
riidanaiheita. Ne koskivat ohjelmamandaatteja, ohjelma-aikaa ja ohjelma-ajan 
hintaa. Vuotuisen hintasopimuksen yhteydessä sovittiin yleensä myös MTV:n 
ohjelmapaikoista. Pitkin vuotta vuokralainen kuitenkin teki lisäänomuksia, joissa 
toivottiin oikeutta ohjelma-ajan ylityksiin. Joskus Yleisradio suostui, usein ei. Kun 
esimerkiksi MTV anoi elokuussa 1984 ylimääräistä lisäaikaa esittääkseen syyskui- 
sena lauantai-iltapäivänä puolitoistatuntisen MT V-jääkiekkotapahtuman, Yleisra- 
dion hallitus tyrmäsi anomuksen, koska katsoi, ettei MTV:llä ollut oikeutta lähet- 
tää urheiluohjelmia suorina lähetyksinä. Hallitus piti myös kyseenalaisena sitä, että 
”ohjelmayhtiö alkaa sponsoroida urheiluohjelmia”? 

Yleisradio ei myöskään kokenut tarvetta lieventää 24 tunnin sääntöä. Yhtiö piti 
kiinni vuokralaiselle asettamistaan rajoituksista, jotka perussopimuksen mukaan 
koskivat urheilun ja ajankohtaislähetysten lisäksi muun muassa puoluepoliittisia 
ohjelmia. Niidenkään lähettämiseen MT V:llä ei ollut oikeutta. 

HALU KASVAA SUUREKSI 


MTV:n tunteet Yleisradiota kohtaan eivät vielä vuosikymmenen alkupuolella ol- 
leet yhtään sen lämpimämmät kuin vastavuoroisestikaan. Yhtiön julkinen pääta- 
voite oli saada Kymmenen uutiset vakinaistettua, sillä uutislähetys oli saanut Yleis- 
radion hallintoneuvoston siunauksen vasta koeluonteisena ja toistaiseksi. Ilmalan 
toimitalossa himoittiin todellisuudessa kuitenkin isompaa saalista, omaa kanavaa 
ja omaa toimilupaa, vaikkei siitä paljon julkisesti puhuttukaan. Yhtiön varatoimi- 
tusjohtajana vuosina 1972—1997 toimineen Jaakko Paavelan mukaan hän sai jo alun 
alkaen joukon projekteja toteutettavakseen: ”EBUn jäsenyys, Prix Italian jäsenyys, 
uutiset — oma kanava”5* 

Mainos-TV oli pyrkinyt alusta alkaen kasvamaan ja laajentamaan toimintaansa. 
Lähetysyksikköä ja yleisradioverkkoa lukuun ottamatta se oli rakentanut itselleen 
oman teknisen ja tuotannollisen koneiston sekä tuotti valtaosan kotimaisista oh- 
jelmistaan itse. Kasvuun tähdännyt politiikka, yhtiön varustaminen eräänlaiseksi 
”pikku-Yleisradioksi”, oli johtanut myös siihen, että sen henkilökunnan määrä oli 
paisunut 453:sta vuonna 1975 peräti 702:een vuonna 1985. Seuraavina vuosina al- 
koivatkin irtisanomiset. Yhtiö oivalsi, että päälukua kasvattamalla se ei enää voinut 
jatkaa. 


Raskaat ja epätaloudelliset tuotantotavat ovat osaltaan lisänneet ongelmia. — — Hen- 
kilöstömäärän huippu on ohitettu ja lähes koko televisiotoiminnan historian kestänyt 


kasvu on kääntynyt laskuun.5* 


Yksi ratkaisematon ongelma MTV:llä oli kuitenkin yhä edessään. Myös sen 
ohjelmatarjonta oli kohdannut kasvunsa rajat. Se lähetti ohjelmaa runsaat 19 tun- 
tia viikossa eli noin tuhat tuntia vuodessa. Yhtiön käytössä olevasta ajasta kaksi 
kolmannesta oli ykköskanavalla ja yksi kolmannes kakkoskanavalla, ja 1970-luvun 
alusta alkaen kaikki lisätunnit oli sijoitettu TV2:n ohjelmakaavioon, sillä Yleisra- 
dio ei halunnut rikkoa lippulaivakanavansa ilmettä enempää. Kakkoselle sijoitettiin 
1981 myös Mainos-TV:n Kymmenen uutiset, joiden ansiosta yhtiön onnistui tinkiä 
kymmenen minuuttia lisää aikaa päivässä. Siihen keinot kuitenkin loppuivat. Ilta- 
päivistä ja yön tunneista MTV:lle olisi kenties herunut lisää ohjelma-aikaa, mutta 
ne eivät yhtiötä kiinnostaneet, koska mainosten myyntiä ne eivät olisi auttaneet. 
Yhtiö halusi lisää parasta katseluaikaa käyttöönsä. Talven 1984 muistiossaan MTV 
pitikin käytössään olleita lähetysaikoja kohtuuttoman huonoina: liian suuri osa 
alkoi vasta kello 21.30:n jälkeen, kun taas mainostulojen hankkimisen kannalta 
otollisinta olisi keski-illan paras katseluaika. Yhtiön oman laskelman mukaan vain 
viidennes sen lähetysajasta sijoittui kello 19.30:n ja 21:n väliin. 

Yhtiön näkökulmasta kyse ei ollut vain siitä, että se halusi ohjelmilleen parem- 
pia lähetyspaikkoja. MTV:n omistajakunta koostui pääosin kaupan ja teollisuuden 
yrityksistä, jotka olivat myös sen pääasiallisia asiakkaita. Mainostajat halusivat vies- 
teilleen otollisemman paikan ruudussa. ”Asiakkaat eli omistajat olivat sitä mieltä, 
että ohjelmien pitää olla paremmin YLEn ohjelmien seassa, että kohteet tavoite- 
taan paremmin.” 

Esimerkiksi vuoden 1985 hintaneuvotteluissa Yleisradio myöntyi antamaan 
muutaman minuutin lisää aikaa, jolloin MTV:n viikoittainen lähetysaika nousi 
19 tuntiin 47 minuuttiin, josta 70 minuuttia kului uutisiin. Lisäksi vuoden mittaan 
tehtiin tavanomaisia lisäsopimuksia, millä oli vaikutusta sekä MTV:n että YLEn tu- 
loihin. Esimerkiksi MTV sai myydä mainosaikaa YLEn välittämien jääkiekon MM- 
kilpailujen yhteyteen. Syksyllä sille taas myönnettiin puoli tuntia lisälähetysaikaa, 
jotta se voisi televisioida Syksyn sävel -kilpailunsa ykkösverkossa.” Satunnaiset 
myönnytykset yksittäisten erikoisohjelmien kohdalla eivät kuitenkaan ratkaisseet 
perusongelmaa. Kesän 1985 kynnyksellä julkaistu vuosikertomus olikin toiveikas 
sekä vihjasi kulisseissa jo alkaneesta yhteistyöstä Yleisradion kanssa ja jopa kol- 
moskanavasta: 


MTV ja Yleisradio ovat nyt yhteisten haasteiden edessä. Lähtökohtamme ovat poh- 
joismaisittain vahvat, sillä naapurimme vasta keskustelevat monipuolisemmasta 
tv-järjestelmästä. Kansallisen kilpailuasemamme säilyttämiseksi tarvitaan MTV:n 
ja Yleisradion välillä yhdensuuntaista näkemystä kehityksen suunnasta ja siitä ai- 
heutuvista toimista. — — Nyt on korkea aika valmistautua 1980-luvun loppupuolen 
ankaraan kilpailuun tv-katsojista. MTV:n käytössä oleva kolmas tv-verkko, joko pe- 
rinteinen lähetysverkko tai satelliitin käyttömahdollisuus, olisi paras kilpailukein- 


omme ulkomaista tarjontaa vastaan." 


Kaikkein pohjimmaisena traumana MTV:tä hiersi toimilupakysymys. Yhtiön 
pitkän aikavälin tavoite saada oma toimilupa ei ollut salaisuus, sillä ensimmäistä 
kertaa se oli tuotu esille jo 1967 kulkulaitosministeriölle tehdyssä lausunnossa." 
Maaliskuussa 1985 Paavela otti sen tunnustelumielessä jälleen kerran esiin hinta- 
neuvotteluissa, mutta vuokraisännän suhtautuminen oli ehdottoman torjuva: jos 
MTV jättäisi toimilupahakemuksen, Yleisradio varautuisi aloittamaan tv-mainon- 
nan omissa lähetyksissään. Paavela jarrutti ja totesi, ettei MTV tietenkään tekisi 
aloitetta ilman yhteisymmärrystä Yleisradion kanssa.” 

MTV:ssä tuntui vallitsevan näkemys, että Yleisradio pyrki kaikin tavoin pi- 
kemminkin heikentämään kuin tukemaan sen toimintaedellytyksiä. Tämä ilmenee 
erinomaisesti esimerkiksi MTV:n hallituksen tammikuussa 1984 hyväksymästä 
vastineesta Jyrängin puheeseen. Siinä epäiltiin hallintoneuvoston jäsenen ajatuksia 

suorastaan yritykseksi "alistaa MTV Yleisradion osastoksi? Samassa kokouksessa 
MTV:n hallitus hyväksyi myös muistion, joka käsitteli ”televisiotoiminnan ajan- 
kohtaisia ongelmia”. Käytännössä se oli luettelo yhtiöiden välisissä suhteissa vallin- 
neista kipupisteistä: 


. Yleisradion hallitus ei ollut puoltanut MTV:n uutisten vakinaistamista. 


. Päivänkohtaisten asioiden käsittely muualla kuin uutisissa oli yhä kielletty 
MTV:ltä. 
. MTV:n ohjelma-aikoja oli huononnettu mainosmyynnin näkökulmasta. 


. YLEn ehdotus mainosten blokkisijoittelusta uhkasi MTV:n taloutta. 
. YLEn kieltäytyminen vuokraamasta ohjelmansiirtoketjuaan MTV:n uutisaineiston 
välittämiseen vääristi uutiskilpailua. 


e — YLEn vaatimat lähetysaikakorvaukset ylittivät yleisen hintatason nousun. 


MTV:n hallituksen lausunto oli sävyltään paikoin syyttäväkin, mutta koska yh- 
tiö oli riippuvainen Yleisradion hallintoelinten ratkaisuista, pääviesti oli sovitteleva. 
Yhtiön strategia olikin vedota lähinnä taloudellisiin seikkoihin, jotka puolsivat sen 
ajamien tavoitteiden toteuttamista ja jotka rahallisilta vaikutuksiltaan koituisivat 
myös Yleisradion eduksi. Lausunnossaan MTV korosti tuottamaansa kaksinaista 
hyötyä: se paitsi lähetti ja rahoitti merkittävän osan televisio-ohjelmistosta myös 
tuki Yleisradion taloutta. Esimerkiksi kantansa mainosten blokkisijoitteluun MTV 
perusteli toteamalla, että se vähentäisi mainontaa ja tekisi mahdottomaksi maksaa 
lähetysaikakorvausta. Talousperustein se vaati myös lisää prime time -lähetysaikaa. 
Käytännössä MTV:n pragmaattiset ja taloudelliset näkökohdat painoivat vaa'assa 
enemmän kuin Yleisradion suunnasta tehdyt periaatteelliset rajoitusehdotukset. 


MAINOSMYYNNIN SEISOKKI 


Valtakunnallisen televisiomainonnan monopolia on joskus kutsuttu ”luvaksi pai- 
naa rahaa”, mutta MTV:n painokoneet eivät onnistuneet sylkemään uumenistaan 
seteleitä toivotulla tavalla. Vielä 1970-luku oli ollut tasaisen kasvun aikaa, mutta 
vuosikymmenen lopussa myydyn mainosajan kasvu pysähtyi noin 120 tuntiin vuo- 
dessa, josta se ei enää noussut. Päinvastoin muutamina vuosina mainosaikaa myy- 
tiin edellisvuotta vähemmän. Liikevaihdon kasvu kuitenkin jatkui, sillä mainosajan 
hintaa korotettiin vuosittain 10-15 prosentilla. 1980-luvulla MTV oli tilanteessa, 
jossa sen kasvu perustui pelkkiin hinnankorotuksiin.$ Mainosten sijoittaminen 
blokeiksi olisi väistämättä pakottanut yhtiötä tarkistamaan hinnoitteluaan alaspäin. 
Esimerkiksi talvella 1984 ohjelmien sisään sijoitettujen ns. A-palojen hinta oli 20 

prosenttia kalliimpi kuin ohjelmien väliin sijoitettujen ns. B-palojen. Hieman yli 
puolet mainosajasta ostettiin juuri ohjelmien sisältä.** 

Hinnankorotukset alkoivat hirvittää siinä vaiheessa jo MTV:tä itseäänkin. 
Television osuus mediamainonnasta oli kääntynyt laskuun. Muistiossaan yhtiö 
huomauttikin, että tv-mainonnan hinnankorotukset olivat olleet Suomessa Euroo- 
pan suurimpia ja että tv-spottien hinnat olivat kallistuneet enemmän kuin muiden 
mainosvälineiden. MTV vaatikin, että Yleisradion tulisi kohtuullistaa korvaus- 
taksojaan ja vuokralaiselle tulisi järjestää lisää ohjelma-aikaa.** Vuosikymmenen 
puoliväliin asti Yleisradio korotti lähetys- ja mainosajasta perimäänsä vuokraa vuo- 
sittain 10-15 prosentilla, mutta sitten sen oli pakko tulla MTV:tä vastaan. Vuonna 
1985 mainosminuuttien määrän kasvu pysähtyi, asiakkaiden kiinnostus suuntautui 
aiempaa halvempiin mainoshintaryhmiin ja yhtiön käyttökate ja voitto pienenivät 
uhkaavasti. Seuraavana vuonna liikevaihtokin lakkasi kasvamasta ja tilinpäätös 
jouduttiin kirjaamaan tappiolliseksi. Lopulta 1987 MTV sai solmittua vuokraisän- 
tänsä kanssa hintasopimuksen, joka ei enää perustunut kiinteään summaan, vaan 
mainosmyyntiin siten, ettei korvaus enää kokonaisuudessaan saanut nousta yli 59,5 
prosentin sen liikevaihdosta.” Jos mainosmyynti takelteli, vuokraa kohtuullistet- 
tiin; jos taas myynti ylitti odotukset, MTV:lle jäi enemmän käteen. MTV sai käy- 
tännössä vuokranalennuksen. 

Rakenteeltaan uudenlaisen hintasopimuksen ansiosta MTV:n Yleisradiolle 
maksamat korvaukset kääntyivät absoluuttisestikin laskuun. Sillä oli kaksi seuraus- 
ta MTV:n taloudenpidolle. Ensinnäkin yhä suurempi osa yhtiön ansaitsemasta ra- 
hasta jäi sen omaan käyttöön ja tukemaan muun muassa kallista uutistoimintaa. 
Kun vielä 1960-luvun alussa jopa 80 prosenttia Mainos-TV:n liikevaihdosta tilitet- 
tiin Yleisradiolle, osuus laski 1970-luvulla 60 prosentin ja 1980-luvun puolivälin jäl- 
keen so prosentin vaiheille sekä vuodesta 1990 alkaen sen alle (kuvio 6).” 

Toinen seuraus oli, että MTV:n kannatti nyt laajentua ja diversifioida, koska 
muista liiketoimista kuin mainosmyynnistä saadut voitot jäivät yksinomaan sen 
omaan käyttöön. MTV oli muuttunut jo 1984 konserniksi, jonka tärkein tytäryh- 
tiö oli aluksi Filmituotanto Spede Pasanen Oy, mutta vähitellen yhtiö hankkiutui 
mukaan äänite-, video- ja mainostuotantoon. Osa konsernin muiden haarojen tuo- 
tannosta koitui suoraan MTV:n oman ohjelmatoiminnan hyväksi, sillä esimerkiksi 
Spede Pasasen johtama tytäryhtiö tuotti Spede-showta, Kymppitonnia ja muita viih- 
deohjelmia sekä lisäksi Turhapuro-elokuvia, jotka nekin nähtiin MTV:ssä moneen 
kertaan. Ennen 1990-lukua tytäryhtiöiden osuus liikevaihdosta ei kuitenkaan nous- 
sut kuutta seitsemää prosenttia suuremmaksi.” 

Kuvio 6 Mainos-TV:n/MTV:n liikevaihto ja 
Yleisradiolle maksamat korvaukset 1980-1990 

Lähde: MTV:n vuosikertomukset; Joukkoviestintätilasto 1987, 109; Joukkoviestimet 1998, 122. 
Selitys: Sisältää vuodesta 1984 alkaen koko MTV-konsernin ja vuoden 1990 osalta 
myös Oy Kolmostelevisio Ab:n. 


YHTEISET EDUT JA LINNARAUKA 


Yleisradion ja MTV:n keskinäinen hintaneuvotteluryhmä oli vuosien ajan ollut se 
paikka, jossa kiivaimmat yhtiöiden väliset yhteenotot käytiin. Toisaalta hintaneu- 
votteluissa vallitsi myös suorapuheinen ilmapiiri, jossa neuvottelijat oppivat tun- 
temaan toisensa. Juuri sen ansiosta TV1:n silloinen johtaja Arne Wessberg, Yleis- 
radion kansliapäällikkö Jussi Tunturi ja MTV:n varatoimitusjohtaja Jaakko Paavela 
olivat alkaneet ymmärtää toistensa pyrkimyksiä. Juuri hintaneuvotteluryhmässä 
hahmottui ensimmäisenä näkemys siitä, että yhtiöt olivat samassa veneessä ja että 
niillä voisi olla yhteisiä intressejä vaalittavanaan. Vaikka neuvotteluissa usein riidel- 
tiinkin, neuvottelijoiden keskinäiset suhteet toimivat.” 

Pääjohtaja Kiurun mukaan ilmapiirin muutokseen liittyi myös henkilövaih- 
doksia. MTV:n johdossa vuodesta 1957 alkaen ollut Pentti Hanski jäi eläkkeelle 
1984, ja uudeksi toimitusjohtajaksi valittiin metsänhoitaja Eero Pilkama, joka tuli 
tehtäväänsä valtionyhtiö Kemirasta. Hanski — ”MTV:n Särkelä itte” — oli samastu- 
nut täysin yhtiöönsä ja ”teki kaikkensa MTV:n isontamiseksi”, kun taas Pilkaman 
strategia oli yhteistyöhakuisempi. Yhteistyö lienee ollut myös Hanskin toive, sillä 
Kiurun mukaan tämäkin muistutti vähän ennen eläkkeelle jäämistään siitä, kuinka 
yhtiöt ”seilaavat samassa veneessä”. 

Yleisradion ja Mainos-TV:n perussopimus uusittiin maaliskuussa 1969. Kuvassa vasem- 
malta toimitusjohtaja Pentti Hanski, johtaja L. H. Vennola, johtaja Aarne Paananen, 
kauppaneuvos Risto Orko ja pääjohtaja Eino S. Repo. Vuorineuvos Pentti Heikkilä 


allekirjoittaa sopimusta. Kuva: Leif Öster / YLE Valokuva-arkisto 

Yhteisestä veneestään Yleisradio ja MTV seurasivat nimenomaan taivaskana- 
vien kasvua. Muodostuisiko niistä uhka yhtiöiden kaksoismonopolille? Yleisradion 
johto alkoi jo 1980-luvun alkuvuosina puhua yhä useammin ”puolustautumisesta? 
niitä vastaan. Arne Wessberg oli kiinnittänyt huomiota myös siihen, kuinka ”uus- 
television” sisällöt painottuisivat parhaiten kaupaksi käyviin ohjelmatyyppeihin ja 
kuinka kaapelitelevisio voisi kaapata kaikkein kysytyimmät tapahtumat tai ohjelmat 
ja sulkea ne erillisen maksun taakse, pois suuren yleisön ulottuvilta.* Toukokuussa 
1983 pääjohtaja Kiuru muistutti hallintoneuvostolle, että Yleisradion näkökulmas- 
ta uudet kilpailijat edustivat ”valtaosaltaan ulkomaista kaupallista ohjelmistoa” ja 
olivat muodostumassa ” Yleisradion merkittävimmäksi kilpailijaksi”. Huolta korosti 
se, että suuret sanomalehdet olivat hankkimassa osuuksia kaapeli-tv-yhtiöistä.?* 

Uhkakuvia piirrettiin myös tuolloin esitellyssä toiminta- ja tavoitesuunnitel- 
massa. Sen johdannossa listattiin viestintämaiseman keskeiset muutostekijät: 


. Yleisradion tv- ja radio-ohjelmien rinnalla alkaa yhä enemmän esiintyä muiden 
suomalaisten joukkotiedotusyritysten ohjelmaa. 

. Uusien jakeluteiden (kaapeli, kuvatallenteet, satelliitit) merkitys kasvaa kuvaoh- 
jelmien tarjonnassa. 

. Kotimaisten ohjelmistojen ohella katsojille tulee mahdolliseksi valita yhä useam- 
min ulkomaisia vaihtoehtoja. 

. Kaapelitelevisio-ohjelmistojen kokoamisessa välityssatelliittien jakamien ohjelmi- 
en merkitys kasvaa. 

. Kansainvälinen kilpailu merkitsee kilpailua monikansallisten yleisradioyhtiöiden 


kanssa, joiden voimavarat ovat suurempia kuin Yleisradion.” 


MTV koki uhkatekijät jokseenkin samalla tavalla. Kotimaiset kaapeli-tv-yri- 
tykset ja lähtölaukausta jo odotelleet paikallisradiot uhkasivat sen mainosmyyntiä; 
kansainvälisten välityssatelliittipalvelujen taas pelättiin rosvoavan yleisöä ja mainos- 
tajia. Varatoimitusjohtaja Paavelan mukaan MTV ja Yleisradio pelkäsivät samaa: 
”Jos tänne tulevat satelliittifirmat, niin mehän olemme amatöörejä siinä välissä”? 

Ilmapiirin muutos yhtiön suhteissa näyttääkin ajoittuvan vuosiin 1984-1985, 
eikä se rajoittunut yksin johtajien puheväleihin, vaan se näkyi myös poliittisista il- 
mapuntareista herkimmässä, Yleisradion hallintoneuvostossa. Esimerkiksi vuoden 
1985 ensimmäisessä kokouksessa, jossa hallintoneuvosto siunasi MTV:n kanssa 
tehdyn tuoreen hintasopimuksen, neuvoston sosiaalidemokraattinen jäsen, tiedo- 
tuspäällikkö Lauri Sivonen huomautti, että ”huolimatta Yleisradion ja MTV Oy:n 
vastakkaisista pyrkimyksistä yhtiöillä on tulevaisuudessa vaalittavanaan yhä enem- 
män yhteisiä etuja”, minkä vuoksi Yleisradion tulisi ”luovalla ja rakentavalla tavalla 
pohtia yhteistyömahdollisuuksia MTV Oy:n kanssa talouden, ohjelmatoiminnan 

ja tekniikan alueilla” Sivosen kannanottoon yhtyivät hallintoneuvoston kaksi vah- 
vaa keskustapoliitikkoa, puheenjohtaja Reino Karpola ja kansanedustaja Mauri 
Pekkarinen, ja se kirjattiin lopulta hallintoneuvoston lausumaksi.? 

Pöytä Kolmostelevision kaltaisille ”luoville ja rakentaville? avauksille odotti 
siis vain kattajaansa. Linnarauhan edellytykset kahden kiistelevän yhtiön kesken 
olivat olemassa. Yhteisiä ”puolustuksellisia? etunäkökohtia oli ainakin kolme: (1) 
puolustautuminen videon sekä satelliitti- ja kaapelikanavien uhkaa vastaan, (2) 
puolustautuminen paikallisradioiden ja kaapeli-tv-yhtiöiden taustalla toimivia 
kotimaisia lehtiyhtiöitä vastaan sekä (3) Yleisradion ja MTV:n muodostaman ”yh- 
tenäisjärjestelmän” taloudellisen perustan turvaaminen. Näitä perusteluja toistettiin 
eri yhteyksissä avoimesti, ja ne kirjattiin aikanaan myös niihin selvityksiin, jotka 
liikenneministeriö teetti kolmannen televisiokanavan tarpeesta, sekä lopulta myös 
hallituksen päätökseen, jolla kanavan toimilupa myönnettiin Yleisradiolle. Näistä 
argumenteista muodostui perusta, joiden varaan kolmoskanavan poliittinen, talou- 
dellinen ja kulttuurinen oikeutus nojasi. 

Molemmilla yhtiöillä oli kuitenkin myös omia itsekkäitä intressejään. Yleisra- 
dion omat etunäkökohdat uudenlaisen yhteistyön avaamisessa eivät olleet mikään 
salaisuus: (1) yhtiö halusi turvata johtoasemansa suomalaisessa yleisradiotoimin- 
nassa ja (2) samalla varmistaa rahoituspohjansa. Vaikka Kolmostelevisio-hanketta 
julkisuudessa mieluummin perusteltiin ”uustelevision” uhalla ja kotimaisen ohjel- 
matuotannon edistämisellä, Yleisradio muistutti hankkeen kaikissa käänteissä, että 
kyse oli sen omista toimintaedellytyksistä. Koska kolmas televisiokanava syntyisi 
Suomeen joka tapauksessa, Yleisradion mielestä oli parasta, jos uusi kanava koituisi 
sen omaksi hyödyksi. Kuten Arne Wessberg lehtihaastattelussa sanoi, ”kilpailijoi- 
ta saa olla vaikka kuinka paljon — kunhan meidän rahoituspohjamme on turvat- 
tu” Toisin sanoen Yleisradion intressissä oli (3) estää sellaisten kilpailijoiden pääsy 
markkinoille, jotka voisivat uhata sen rahoituspohjaa. Vaikka yhtiö sanoi olevansa 
valmis kilpailuun, se piti mieluiten kiinni ”yhtenäisjärjestelmästä”, jossa sillä itsel- 
lään oli johtoasema ja jonka pelisäännöistä se itse sai paljolti päättää. Kolmostele- 
visio edusti yhtenäisjärjestelmän, monopolin, laajennusta. 

MTV:n omat perustelut uudenlaiseen yhteistyöhön Yleisradion kanssa sen si- 
jaan eivät olleet kaikin osin julkisia: (1) yhtiön mainosmonopolin turvaaminen ja 
(2) pyrkimys edistää oman kanavan ja oman toimiluvan saamista. MTV:n huoli 
mainosrahasta oli selvää kaikille osapuolille, kenties sekin, että se pelkäsi lehtiyh- 
tiöiden tuloa tv-markkinoille. Kolmoskanavahanke nähtiin yhtiössä osaratkaisuna 
mainosmyynnin pysähtymiseen. Mutta yhtiön oli ulospäin vaikea perustella sitä, 
että se halusi pitää kiinni nimenomaan yksinoikeudestaan television mainosajan 
myyntiin. Vielä vähemmän se liputti julkisesti omaa kanavaa, koska tavoite ei ollut 
poliittisesti kypsä eikä siten legitiimi. Toimitusjohtaja Eero Pilkama kertoo saa- 


II KOLMOSTELEVISION LUPAUS (1984-1986) 


neensa hallitukselta tehtäväkseen riitelyn lopettamisen Yleisradion kanssa, mutta 
siitä huolimatta yhtiön alkuperäinen kolmoskanavaintressi liittyi juuri pyrkimyk- 
seen saada MTV:lle oma kanava: ”Se oli koko ajan selvä, myös yhtiön hallitukses- 
sa”** Saman vahvistaa varatoimitusjohtaja Paavela: ”Tämä oli se meidän taktiikka: 
yritämme saada kolmannen kanavan ja myöhemmin yritämme jyrätä sen itsellem- 
me. Se oli lähtökohta koko hommassa. Mutta se kylki edellä emme voineet mennä, 
koska se olisi tyrmätty heti. — — Tarvittiin siis koalitio”* 

Kuten Yleisradiossa hallintoneuvosto, MTV:ssä nimenomaan yhtiön hallitus 
halusi edistää läheisempää yhteistyötä Yleisradion kanssa, koska se nähtiin ainoak- 
si keinoksi saada laskevat käyrät uudelleen nousuun. Siksi oma toimilupa lienee 
ollut MTV:n tavoitteista toissijainen, vaikka kolmoskanavahankkeen ymmärrettiin 
edistävän myös sitä päämäärää. Se sen sijaan ei ollut merkittävää, kuka omistaisi 
lähetysverkon. ”Verkon omistaminen ei ole meille itsetarkoitus, vaan vapaus toimia 
kannattavasti. — — Tämä hanke on tehty niin kuin on tehty, mutta valtioneuvosto 
voi tietysti antaa Ylelle ja Nokialle luvan myydä meille osuuttaan”, Pilkama myönsi 
RITL:n jäsenlehden haastattelussa syyskuussa 1986. 

MTV:n näkökulmasta yhteistyön lujittamisessa oli siten kaksi momenttia, tak- 
tinen ja strateginen. Ensi vaiheessa oli taktisesti viisasta pyrkiä turvaamaan Yleis- 
radio-vetoinen yhtenäisjärjestelmä ja vasta toisessa vaiheessa pyrkiä strategiseen 
päämäärään: omaan hiekkalaatikkoon, itsenäisyyteen Yleisradion valvonnasta. 
Epävarmuustekijöitä tavoitteenasettelussa oli luonnollisesti paljon, mutta selvää 
oli, ettei vanhalla pohjallakaan voitu jatkaa. Se ei olisi johtanut mihinkään. 

Martti Soramäki on tulkinnut kehitystä niin, että uutiset saatuaan MTV:n asen- 
ne Yleisradioon muuttui: ”Se kadotti etumatkansa television kehitystyössä Yleisra- 
dioon nähden ja alkoi valmistautua lähempään yhteistyöhön yhtiön kanssa. Inten- 
siivisen kilpailun korostamisen sijaan etusijalle nousi yhtiöiden välinen strateginen 
allianssi" Toisaalta on nähtävissä, että nimenomaan rahavirran ehtyminen ajoi 
yhtiöitä yhteistyöhön keskenään. Yhtiöt olivat muodostaneet ”strategisen allians- 
sin” jo televisiotoiminnan alkuvaiheessa kilpaillessaan TES-TV:tä vastaan. Nyt nii- 
tä ajoi jälleen yhteen kilpailuhaaste, joka tällä kertaa tuli uustelevision suunnasta. 
Kolmostelevisio ei ollut yksin Yleisradion keksintö. 


MIKSI NOKIA? 


Yleisradion ja MTV:n yhteinen historia oli 1980-luvun puoliväliä lähestyttäessä 
jo liki kolmen vuosikymmenen mittainen, mutta miksi monitoimialayhtiö Nokia 
kiinnostui kolmoskanavahankkeesta ja läksi kolmanneksi kumppaniksi? Kuka kek- 
si, että juuri Nokia olisi oikea mauste tulevan kanavan reseptissä? 

Ensinnäkin oli selvää, että suomalaisella elinkeinoelämällä oli etuja vaalittava- 
naan televisiotoiminnassa. Elinkeinoelämän Valtuuskunta EVA oli 1970-luvulla 
ajanut sähköisen viestinnän vapauttamista liiallisesta säätelystä. Vaikka Mainos-TV 
oli suomalaisen kaupan ja teollisuuden omistama, EVA suhtautui siihen epäillen 
sen läheisen Yleisradio-yhteyden vuoksi. Siksi se halusikin mieluummin edistää 
kaapelitelevisiotoimintaa, jonka se näki vapauden airuena ja yleisradiomonopolin 
haastajana. Elinkeinoelämän silmissä MTV kärsi uskottavuuspulasta, koska sen oh- 
jelmasisältö ei riittävästi palvellut sen etuja. Suomalaisen elinkeinoelämän pitkän 
aikavälin tavoite oli kuitenkin selvä: Yleisradion monopoli tulisi lakkauttaa ja sekä 
radioon että televisioon tulisi saada kaupallista kilpailua. 

Nämä tavoitteet oli kirjattu myös teollisuuden oman viestintäorganisaation Ta- 
loudellisen Tiedotustoimiston tammikuussa 1985 julkaisemaan viestintäpoliittiseen 
linjaukseen. Siinä vaadittiin paitsi viestintätekniikan aiempaa vapaampaa kokeilemis- 
ta sekä ilmaisun vapautta ja elinkeinovapautta suosivaa viestintälainsäädäntöä myös 
sitä, että Yleisradion tulisi luopua ohjelmien välittämisestä ja keskittyä toimimaan 
pelkkänä ohjelmayhtiönä. Kaapelitelevisioyhtiöiden ja paikallisradioiden mainos- 
rahoitukselle Taloudellinen Tiedotustoimisto puolestaan ei halunnut minkäänlai- 
sia rajoituksia, koska ne estäisivät toiminnan muuttumista kannattavaksi. MTV:n 
osalta organisaation kanta oli yksiselitteinen: "MTV:lle on luotava nykyistä selvästi 
paremmat toimintaedellytykset? muun muassa antamalla sille oma toimilupa ja ta- 
kaamalla sille täysi vapaus toimia halutessaan myös kaapeli- ja satelliittiteitse.* 

Kolmoskanavan lupaus epäilemättä viritti elinkeinoelämän uusia toiveita 
MTV:n suhteen. Merkkinä siitä oli Lohja Oy:n toimitusjohtajan Georg Ehrnroot- 
hin ja SOK:n johtajan Matti Sipilän valinta MTV:n hallitukseen huhtikuussa 1986. 
Ehrnrooth oli Taloudellisen Tiedotustoimiston johtokunnan ja nyt myös MTV:n 
hallituksen puheenjohtaja. Sipilä taas oli toiminut aiemmin EVAn viestintäasian- 
tuntijana.” 

Kaupalla ja teollisuudella oli MTV:hen myös kolme välitöntä taloudellista 
intressiä. Ensinnäkin yhtiöllä oli televisiomainonnan monopoli, mikä teki siitä 
tärkeän koko suomalaiselle elinkeinoelämälle, etenkin niille yrityksille, joilla oli 
valtakunnallisia kampanjoita. Televisiomainonnan lopettaminen tai siirtyminen 
Yleisradion käsiin olisi ollut yritysten etujen vastaista. Toiseksi MTV:llä oli mono- 
poliasemassaan valta määrätä televisiomainonnan hinta. Yhtiön kasvun pysähty- 
minen nähtiin osittain Yleisradion, osittain MTV:n oman ahneuden syyksi, mutta 
samalla oivallettiin perimmäiseksi ongelmaksi MTV:n ristiriitainen asema puun ja 
kuoren välissä. Pilkaman mukaan elinkeinoelämä uskoi MTV:tä kehittämällä voi- 
vansa vaikuttaa televisiomainonnan minuuttihintaan.* 

Kolmas syy elinkeinoelämän kiinnostukseen oli, että se itse asiassa omisti 
MTV:n. Vuonna 1984 teollisuudella oli sen osakkeista kolmannes, kaupalla ja lii- 

kenteellä neljännes sekä pankeilla ja vakuutuslaitoksilla lähes viidennes. MTV:n 
hallintoneuvoston ja hallituksen miehittivät vuorineuvokset ja suurten yritysten 
pääjohtajat. Kaupan, teollisuuden ja rahoitusmaailman keskeiset yritykset ymmär- 
sivät, että omaa firmaa piti kehittää. Mutta vaikka teollisuuden päämajassa oli paljon 
kiinnostusta televisiotoimintaan, Nokian yhteistyö Yleisradion ja MTV:n kanssa lie- 
nee tullut sille yllätyksenä. Johtaja Antti Lagerroos, joka kuului Nokian edustajana 
Kolmostelevision hallitukseen 1985—1990, sanoo, ettei Nokia kysellyt ratkaisua teh- 
dessään Etelärannan mielipidettä: ”Nokia oli jo niihin aikoihin erittäin vahva ja niin 
iso yhtiö Suomessa. Sillä oli oma tahto. Me emme olleet pätkääkään kiinnostuneita 
näistä teollisuuden edunvalvontajärjestöistä, vaan teimme ihan omia ratkaisuja”? 

Mutta miksi Nokia lähti kehittämään suomalaista televisiotoimintaa ja sitä kaut- 
ta myös MT V:tä? Yhtiön kiinnostus Kolmostelevisio-hankkeeseen sekä osuus sen 
käynnistämisessä ja toteutuksessa on jäänyt melkoiseksi arvoitukseksi. 

1980-luvun puolivälissä Nokia ei ollut vielä matkapuhelimiin ja mobiiliverkkoi- 
hin erikoistunut maailmanluokan jättiläinen, vaan kotimainen teollisuusyhtymä, 
joka toimi monialaisesti. Nokian Oyj:n historiassaan Martti Häikiö kuvaa, kuinka 
yhtiö valmisti melkein mitä vain kaapeleista kumisaappaisiin ja tietokoneista ta- 
louspaperiin. Salora- ja Luxor-tehtaiden kaupoillaan se tunkeutui vuosina 1982- 
1983 televisiovastaanottimien valmistukseen. Vähitellen kulutuselektroniikasta tuli 


sen päätoimiala. 


Salora-kauppa ja siihen kiinteästi liittynyt Luxor-yhtiöiden osto Ruotsista — — oli ensim- 
mäinen operaatio, jossa Nokia haki suuren mittaluokan yrityskaupalla sekä kansain- 
välistymistä että yhtymärakenteen muuttamista. — — Syyt siihen, että Nokia ja Salora 
päätyivät yhteen, näyttävät löytyvän ennen muuta Nokian kiinnostuksesta Saloran mat- 


kapuhelimiin." 


Häikiön mukaan Nokiaa eivät vuonna 1982 siis himottaneet niinkään Saloran 
televisiot ja stereot kuin Mobira, jossa Salora oli osakkaana. Televisiobisnes tuli 1o- 
pulta Nokialle ikään kuin Mobiran kaupanpäällisenä — pyytämättä muttei yllätyk- 
senä. Yhtiö kahmaisi käsiinsä enemmistön ruotsalaisesta televisionvalmistajasta 
Luxorista, koska se oli huomannut, että ammatti- ja viihde-elektroniikan raja oli 
katoamassa ja että informaatiotekniikan alalla kaikki alkoi liittyä kaikkeen: yhteis- 
antennijärjestelmät, kaapeli-tv, satelliitti-tv, kotipäätteet. Nokia etsi synergiaetuja. 
Kauppaa perusteltiinkin paitsi markkinajohtajuudella televisionvalmistuksessa 
myös ”avauksena satelliitti- ja kaapelitelevisiotoimintojen oheismarkkinoille”. Yh- 
tiössä nähtiin, että tulevaisuudessa televisio voisi mennä naimisiin matkapuheli- 
men kanssa, kenties myös tietokoneen. Salora-Luxor-ryhmä oli Euroopan kuuden- 


neksi suurin televisioiden valmistaja.” 

Siitä huolimatta Nokia ei ollut päässyt vanhasta maineestaan. Kun se teetti Ta- 
loustutkimuksella yrityskuvatutkimuksen vuonna 1985, kävi ilmi, että yleisön mie- 
lissä Nokia oli yhä ”kumijalkinetehdas, jolla on elektronisia harrastuksia”. Samana 
vuonna laadittu yhtiön uusi strategia painotti kansainvälistymistä, muuntumista ja 
uusiutumista. Kasvua päätettiin hakea uusista tuoteideoista ja liiketoimintaideois- 
ta. Strategia määritteli vanhat tuottavat perusteollisuuden alueet, kuten kumi-, 
muovi- ja metallituotteiden valmistuksen ”rahantekoalueeksi” ja uuden elektro- 
nisen puolen ”panostusalueeksi”. Kulutuselektroniikan kasvukausi jatkui vuoteen 
1987 saakka, jolloin Nokia osti vielä televisiotehtaita Ranskasta ja Saksasta sekä 
nousi jo Euroopan kolmanneksi suurimmaksi televisionvalmistajaksi, Philipsin ja 
Thomsonin kilpailijaksi. 

Jo ennen tuloaan Nokia-konsernin osaksi Antti Lagerroosin johtama Salo- 
ra oli kehittänyt, tuottanut ja markkinoinut korkeatasoista elektroniikkaa sekä 
kuluttajille että ammattikäyttöön. Sen tuotteistoon kuuluivat niin tv- kuin radio- 
vastaanottimet, videonauhurit, video- ja tietokonemonitorit, videotekstipäätteet, 
satelliittivastaanottimet ja maksu-tv-laitteet. 1980-luvun puolivälissä yhtiön tehtaat 
sijaitsivat Salossa, Uudessakaupungissa ja Kemijärvellä, ja se työllisti 2 200 henkeä 
Suomessa. Vuonna 1984 yhtiön liikevaihto oli melkein miljardi markkaa ja valtaosa 
sen valmistamista tuotteista meni myyntiin. Salora oli jopa kansainvälisempi kuin 
Nokia, koska sen tuotannosta 80 prosenttia myytiin Suomen ulkopuolella.?* 

Salora oli varhain hereillä satelliitti- ja maksu-tv-asioissa. Sen tutkimus- ja kehi- 
tysyksikkö kävi konferensseissa ja seurasi tarkoin muun muassa Kanadassa ja Japa- 
nissa tehtyjä vastaanottokokeiluja, ja 1982 se teki Teknologian Kehittämiskeskuk- 
sen (TEKES) kanssa ensimmäisen tuotekehitysavustussopimuksen, joka tähtäsi 
dekooderin suunnitteluun. Kiinnostus maksu-tv-toimintaan oli suurta, mutta sen 
leviäminen kompasteli muun muassa siksi, että standardeista ja tuotteiden omi- 
naisuuksista ei ollut markkinoilla yksimielisyyttä. Vuonna 1985 kaikki tärkeimmät 
laitevalmistajat Euroopassa olivat kuitenkin aktivoitumassa. Salora oli saanut oman 
maksu-tv-päätteensä prototyypin valmiiksi vuodenvaihteessa 1984-1985, ja sitä oli 
testattu jo Ruotsissa SVT:n ja Televerketin sekä Suomessa HTV:n kanssa. Stan- 
dardien ohella kehitystä hidasti poliittinen päätöksenteko, joka ei noin vain avan- 
nutkaan tietä uusille tv-keksinnöille. Saloran tutkimus- ja kehitysyksikön muistio 
totesikin turhautuneesti: ”Johtuen tarvittavista poliittisista päätöksistä ei etenemi- 
nen — — ole tapahtunut ennalta suunnitellulla tavalla, vaan päätöksiä maksu-tv-jär- 
jestelmien käyttöönotossa on jouduttu lykkäämään — — ?** 

Jäihin hankkeet menivät muun muassa juuri Ruotsissa, jossa maan yleisradio- 
yhtiö SVT oli valmistellut vuodesta 1982 alkaen kolmannen, maksullisen kanavan 
perustamista. Salora-Luxor oli ollut hankkeessa laitekehittäjänä aikomuksenaan 
valmistaa 500-700 kruunun hintaisia dekoodereita, mutta kevättalvella 1985 kult- 

tuuriministeri Bengt Göransson päättikin, ettei tekisi kanavasta esitystä valtio- 
päiville.” Pidemmälle päästiin Suomessa Sanoma Osakeyhtiön kanssa. Sopimus 
maksu-tv-laitteiden toimittamisesta HTV:lle oli solmittu syyskuussa 1984, ja sen 
mukaan Saloran oli määrä toimittaa vuoden 1985 aikana sekä lähetyskeskuksessa 
tarvittavat laitteet että kaikkiaan 5 000 kotipäätettä, mutta myöhemmin toimitusai- 
kataulua hidastettiin * Laitteita oli toimitettu myös Tampereen Tietoverkko Oy:lle 
(TTV) vuodesta 1984 alkaen. 


EROON MONOPOLISTA 


Puhtaasti Nokian teollisen strategian näkökulmasta Kolmostelevisio, jonka oli alun 
perin määrä toimia osin maksutelevisiona, edusti juuri sellaista uutta tuoteideaa 
ja panostusaluetta, josta yhtiö oli lähtökohtaisesti kiinnostunut. Nokian yksi int- 
ressi liittyi ilman muuta tarvittavan maksu-tv-dekooderin kehittelyyn ja sitä kautta 
mahdollisesti avautuviin markkinoihin. Maksutelevisio tarvitsi dekooderin, sillä 
jos katselusta haluttiin periä maksu, kuluttaja tarvitsi laitteen, jonka avulla suojat- 
tu televisiosignaali voitaisiin purkaa. Siinä vaiheessa yhtiö oli toimittanut näitä ns. 
mustia laatikoita jo HTV:lle, ja se uskoi saaneensa Luxor-kaupan myötä lisää asian- 
tuntemusta.?? 

Lagerroos kuitenkin kiistää, että Nokia olisi koskaan kuvitellut kotiuttavansa 
Kolmostelevisiosta huomattavia voittoja. Hänen mukaansa sen varaan ei koskaan 
ollut laskettu hirveästi: ”Meidän tavoitteemme kaupallisessa mielessä olivat ihan 
muualla kuin Suomessa. Täällä markkinat ovat pienet, mutta täällä on hyvä kokeilla 
asioita.” Laitteiden tuotekehittely ja valmistus eivät kuitenkaan olleet Kolmostele- 
visio-hankkeen ainoa päämäärä, vaan vain toinen, kenties jopa toissijainen, yhtiön 
tavoitteista. ”Tekniikka oli yksi puoli siinä. Mutta lisäksi oli se, että me näimme, että 
näin voitaisiin murtaa Yleisradion monopolia”, sanoo Lagerroos.'** Lausuntoa voi 
epäillä jälkiviisaaksi, mutta jos Nokian vierailulla televisioyhtiön vähemmistöosak- 
kaana oli viestintäpoliittinen piilotavoite, hanke oli menestyksekäs ja johti juuri sii- 
hen, mihin sillä oli Lagerroosin mukaan pyrittykin: Yleisradion televisiomonopolin 
päättymiseen. 

Mitään kirjattua suunnitelmaa Yleisradion monopolin rikkomisesta ei Lager- 
roosin mukaan Nokiassa ollut, vaan kyse oli enemmän lähes lausumatta jääneestä 
taustafilosofiasta, joka tuntui istuvan hyvin yhteen paitsi tuotekehittelytavoitteen 
myös markkinataloudellisten arvojen kanssa." Valitettavasti dokumentoitua vah- 
vistusta tähän ei ole saatavilla. Nokian johtokunnan pöytäkirjat eivät ole olleet 
tämän tutkimuksen saatavilla, eikä niistä välttämättä mitään löytyisikään. Jos yleis- 


radiomonopolin purkaminen on ollut taustalla, se on voinut jäädä vain muutamien 

henkilöiden keskinäisissä keskusteluissa esitetyksi motiiviksi. Kanavahankkeen 
toiselta tärkeältä taustahahmolta varatoimitusjohtaja Harry Mildhiltä (1931-2005) 
asiaa ei enää voi tarkistaa. 

Yleisradion silloinen pääjohtaja Sakari Kiuru sanoo, ettei hänelle koskaan tullut 
mieleenkään, että pyrkimys horjuttaa Yleisradion asemaa ”olisi ollut mietitty juoni 
ja strategia” Arne Wessberg ja Jussi Tunturi sen sijaan eivät pidä mahdottomana, 
että Nokia olisi liittänyt hankkeeseen myös yleisempiä viestintäpoliittisia tavoit- 
teita. He uskovat, että yhtiö ”varmasti näki mahdollisuudet” ja kolmoskanavassa 
”keinon hiljalleen myös muuttaa tätä viestintämaisemaa, päästä pois tästä hyvin 
ankarasti konstruoidusta rakenteesta”** Kolmostelevision ensimmäiseksi toimi- 
tusjohtajaksi valittu Heikki Lehmusto on pitänyt suorastaan selviönä, että ”Kol- 
mostelevisio perustettiin MTV:n ja elinkeinoelämän kannalta siitä näkökulmasta, 
että saadaan aikanaan pitkällä tähtäyksellä kanava kaupallisiin tarkoituksiin ja pys- 
tytään murtamaan se [Yleisradion] monopoli” 

Jos monopolin purkamiseen oli haluja, ei ole yllättävää, että ne jätettiin kirjaa- 
matta. Yleisradion monopolilla oli siinä vaiheessa laaja poliittinen tuki; liberali- 
soinnin puolesta puhunut oikeisto oli oppositiossa ja muodosti vähemmistön. Jos 
kolmoskanavalle haluttiin saada päätöksentekijöiden tuki, hanketta ei kannattanut 
liputtaa kiistanalaisilla taustavaikuttimilla. Siihen viittaa myös MTV:n varatoimi- 
tusjohtaja Jaakko Paavela, jonka mukaan oli itsestään selvää, että Nokiaa kiinnosti 
yleisradiotoiminnan rakenteiden muuttaminen. ”Mutta ei siitä keskusteltu. Emme- 
hän mekään [MTV:ssä] koskaan korostaneet monopolin purkamista. Me olimme 
jo televisiotoiminnassa mukana. Meillä oli mainonnan monopoli itsellämme. Fi se 
ollut otollinen puheenaihe?" 

Itse asiassa Nokian viestintäpoliittisen tavoitteen puolesta puhuu myös se, että 
vaikka sen kaavailema dekooderibisnes kuivui kokoon jo vuoden 1986 aikana, yh- 
tiön edustaja jäi Oy Kolmostelevisio Ab:n hallitukseen 1990-luvun alkuun saakka. 
Vähemmistöasemastaan käsin Nokia jäi seuraamaan, kuinka Kolmostelevisiosta 
tuli vuonna 1990 MTV:n tytäryhtiö, jonka muodostamalle perustalle alettiin ra- 
kentaa Suomen ensimmäistä täysin kaupallista valtakunnallista televisiokanavaa, 
MTV3:a. 

Sen sijaan Nokian läsnäolosta oli legitimaatiohyötyä sekä Yleisradiolle että 
MTV:lle. Vaikka Nokialla oli vasta aavistus tulevasta asemastaan ja vallastaan, se oli 
Suomen oloissa mahtava tekijä, jonka tielle valtiovalta ei mielellään asettunut. Jaak- 
ko Paavelan mukaan MTV järkeili, että Yleisradio lähtee hankkeeseen mielellään, 
”koska se saa itselleen mahdollisuuden rahastaa täältäkin mainosmarkkoja”. Nokia 
taas oli ”niin kovassa nousussa”, ettei ”hallitus uskaltanut vastustaa sitä muutenkaan 
missään”. Jussi Tunturin mukaan Nokian teki erityisen suotuisaksi kumppanik- 
si sen asema tekniikan kehittämisen eturintamassa. ”Kun nämä kaksi monopolia 

[Yleisradio ja Nokia] ryhtyivät puuhaamaan Kolmostelevisiosta, niin se oli hyvä 
kilpi valtiovaltaan ja poliitikkoihin nähden?” 

Jos Kolmostelevisio toteutti Nokian viestintäpoliittisen haaveen Suomessa, 
monilta muilta osin yhtiön seikkailut televisiomaailmassa epäonnistuivat. Se oli 
hankkinut omistukseensa valtavan tuotantokapasiteetin, jonka saneeraamisessa se 
epäonnistui, minkä seurauksena tehtaat pyörivät tappiolla. Kulutuselektroniikasta 
Nokia luopui kokonaan 1995 samaan aikaan, kun matkapuhelimesta alkoi hahmot- 
tua yhtiön uusi valtti. 


KOHDEN KOLMOSKANAVAA 


Juhani Wiio on kuvannut Yleisradion ja MTV:n pyrkimyksiä Kolmostelevision 
perustamisessa yhtäältä kilpailullisiksi ja toisaalta puolustuksellisiksi. Ensinnäkin 
yhtiöt halusivat laajentaa hallitsemaansa mainosmarkkinaa ja siten parantaa kilpai- 
lukykyään muuttuvassa viestintämaisemassa. Toisaalta molemmilla oli myös tarve 
puolustaa omaa erityisasemaansa. Uusi kanava ei olisi saanut häiritä liikaa kum- 
mankaan omia hankkeita, kuten ohjelmatoimintaa ja mainosmyyntiä. Esimerkiksi 
MTV halusi pitää kiinni hintajohtajuudestaan mainoskilpailussa, vaikka Kolmos- 
televisio oli perustettu nimenomaan jakamaan mainosmarkkinat uudelleen. Joka 
tapauksessa uutta kanavaa ei olisi voitu toteuttaa kuin kolmen osapuolen yhteistyö- 
nä, johon myös laitevalmistajana tunnettu Nokia oli kytketty, koska silloin ”hanke 
voitiin nähdä keinona kehittää kansallista sähköistä mediaa”, ”kansallisena strate- 
giana” Yksin Yleisradion projektina se olisi tyrmätty ja se olisi tulkittu yhtiön laa- 
jentumishalun ilmaukseksi. Samoin olisi käynyt, jos MTV olisi omin päin lähtenyt 
ajamaan uutta kanavaa itselleen. Päätelmä tuntuu pätevältä. 

Tässä luvussa olen tarkastellut Kolmostelevision syntyedellytyksiä sekä ennen 
muuta sitä, miten eri osapuolten väliset ristiriidat lauhtuivat yhteistyöksi. Poliitti- 
sesti ja taloudellisesti Suomi oli 1980-luvulla liberalisoitumassa ja siirtymässä ”kil- 
pailutalouteen”. Viestintäpolitiikassa oli samanaikaisesti ilmennyt valmiuksia löy- 
sentää säätelyä ja lisätä kilpailua, mikä johti muun muassa paikallisradiotoiminnan 
käynnistämiseen ja kaapelitelevisiota koskevan lainsäädännön valmisteluun. Yleis- 
radion ja MTV:n välisten suhteiden lähenemiseen puolestaan vaikuttivat paitsi 
niiden yhteiset taloudelliset ongelmat myös huoli ulkopuolisen kilpailun kasvusta. 
Yhtiöiden yhteisiä ”puolustuksellisia? argumentteja olivat kamppailu uustelevision 
uhkaa vastaan, varautuminen muiden kotimaisten viestintäyhtiöiden kilpailuhaas- 
teeseen sekä ylipäänsä Yleisradion ja MTV:n hallinnoiman yhtenäisjärjestelmän 
taloudellisen perustan turvaaminen. Nokia oli kaapeli- ja satelliittitelevision kas- 
vun osalta kuitenkin eri asemassa kuin kumppaninsa. Kun Yleisradiolle ja MT V:lle 

Taulukko 3 Yleisradion, MTV:n ja Nokian vaikuttimet 


Kolmostelevisio-yhteistyöhön 


Miksi yhtiöt lähtivät 
Kolmostelevisioon? 


Vastaus 
uustelevision 
haasteeseen 


Taktis-kilpailulliset 
tavoitteet 


Strategis-poliittiset 
tavoitteet 


Yleisradion 
tavoitteet 


Kamppailu 
uustelevision 
uhkaa vastaan 


Varautuminen 
kilpailuhaastee- 
seen; mainostulo- 
jen turvaaminen 


Yhtiön johtoase- 
man ja Yleisra- 
dio-vetoisen yhte- 
näisjärjestelmän 
turvaaminen 


MTV:n 
tavoitteet 


Kamppailu 
uustelevision 
uhkaa vastaan 


Varautuminen kil- 
pailuhaasteeseen; 
lisää ohjelma-ai- 
kaa mainosmyyn- 
nin tarpeisiin 


Mahdollisuus 
omaan kanavaan; 
Yleisradion 
monopolin 
lopettaminen 


Nokian 
tavoitteet 


Pyrkimys päästä 
hyötymään 
uustelevisiosta 


Pääseminen 
mukaan maksu- 
tv-päätteiden 
kehittelyyn 


Yleisradion 
monopolin ja yh- 
tenäisjärjestelmän 
horjuttaminen 


uustelevisio ilmentymineen näyttäytyi hankkeen perusteluissa torjuttavana vaara- 
na, Nokialle se ilmeni mahdollisuutena, tilaisuutena päästä hyötymään television 
teknisestä kehityksestä. 

Mukaan tulleilla yhtiöillä oli kuitenkin myös omia itsekkäitä intressejään, joista 
osa oli lyhyen, osa taas pidemmän aikavälin tavoitteita. Yleisradio pyrki varmista- 
maan oman mainostulovirtansa mutta samalla myös johtoasemansa suomalaisessa 
yleisradiotoiminnassa. MTV puolestaan halusi raivata uutta ohjelma-aikaa mai- 
nosmyynnin tueksi, mutta vähintään yhtä tärkeää sille oli kolmoskanavan kautta 
täyttää pitkän aikavälin yritysstrategisen tavoitteensa, saada oman kanava. Kolman- 
neksi osapuoleksi saadulla Nokialla puolestaan oli ilmeinen intressi päästä mukaan 
maksu-tv-toiminnassa tarvittavien dekooderien tuotekehittelyyn, mutta myös sillä 
näytti olevan yleisempi tavoite vaikuttaa yleisradiotoiminnan rakenteisiin, horjut- 
taa Yleisradion monopolia. 

Kunkin kolmen yhtiön osallistumisessa kolmoskanavahankkeeseen oli siten 
sekä taktis-kilpailullisia että strategis-poliittisia tavoitteita. Edelliset tähtäsivät kun- 
kin yrityksen välittömään taloudelliseen intressiin tai kilpailuedun saavuttamiseen 
ja palvelivat viime kädessä myös kaikkien yhtiöiden yhteistä etua. Yhtiöiden strate- 

gis-poliittiset tavoitteet puolestaan ilmensivät yhtiöiden viestintäpoliittisia etunäkö- 
kohtia ja olivat osin ristiriidassa keskenään. Kun Yleisradio halusi lujittaa kolmos- 
kanavalla monopoliaan, Nokia ja MTV halusivat murtaa sen — paradoksaalisesti 
vahvistamalla aluksi monopolia yhteisen tytäryhtiön avulla. Näistä keskenään vas- 
takkaisista päämääristä yhtiöt eivät liene keskenään keskustelleet, joskin ne lienevät 
aavistaneet toistensa tausta-ajatukset. Keskinäistä yhteistyötä Kolmostelevisiossa 
niiden ei kuitenkaan annettu häiritä. 

Suomalaisen viestintäpolitiikan pitkää linjaa vasten tarkasteltuna kolmoskana- 
vahankkeesta on helppo tunnistaa sen perustelujen rakennepoliittinen perusvire. 
Kolmostelevisio oli nimenomaan rakenteellinen ratkaisu, yritys ainakin lyhyellä ai- 
kavälillä turvata yhtenäisjärjestelmän olemassaolo — mutta kenties pidemmällä ai- 
kavälillä mahdollistaa rakenteiden liberalisointi. Yhtä lailla Yleisradion, MTV:n ja 
Nokian yhteisen sävelen löytyminen kertoo taloudellisesta pragmatismista, joka hy- 
väksyi tulonmuodostuksen turvaamisen viestintäpoliittisen ratkaisun perusteluksi. 
Hankkeen yhdeksi perusteluksi nostettu kotimaisen ohjelmatuotannon laajenta- 
minen ja ulkomaisen kilpailun torjuminen puolestaan palvelivat legitimaatiostra- 
tegioina, joilla puhuteltiin suomalaiselle viestintäpolitiikalle tyypillistä kulttuurista 
protektionismia. Aikanaan Kolmoskanavan perustaminen tuli edellyttämään myös 
poliittisia kompromisseja, joihin perehdytään tarkemmin seuraavassa luvussa. 

TALOUDEN 
PUOLESTA TAIVAS- 
KANAVIA VASTAAN 


1980-luvun Suomessa uuden televisiokanavan perustaminen oli poliittisesti, talou- 
dellisesti ja kulttuurisesti mutkikas tapahtuma, joka olisi saattanut johtaa monipol- 
viseen selvitystyöhön, pitkälliseen julkiseen keskusteluun ja kärjistyneeseen ideo- 
logiseen vastakkainasetteluun. Kannattaa muistaa, että Mainos-TV teki ankarasti 
työtä viiden vuoden ajan saadakseen päivittäisen uutislähetyksensä ja että Perttu- 
sen komitea omisti MTV:n uutisille kokonaisen mietinnön. Siksi onkin kiinnosta- 
vaa, että Suomi sai kolmoskanavan vain vajaat kaksi vuotta kestäneen valmistelun 
tuloksena ja ilman ainuttakaan eduskuntakeskustelua. 

Suomen tietä on opettavaista verrata Ruotsin tiehen. kuten Kolmostelevisio 
myös TV4 oli maansa ensimmäinen maanpäällistä lähetysverkkoa käyttänyt kau- 
pallinen tv-kanava. TV4:n käynnistäminen lahden takana oli kuitenkin paljon 
mutkikkaampaa kuin Kolmostelevision taipaleelle lähtö Suomessa. TV4:n idea 
hahmottui mediayhtiö Bonnierin johtajistoon kuuluneen Gunnar Bergvallin ja 
SVT:n fiktiopäällikkönä työskennelleen Ingemar Leijonborgin keskusteluissa 
keväällä 1984. Seuraavana vuonna he laativat ensimmäisen varsinaisen ohjelmis- 
tosuunnitelman, joka korosti kanavan ”nuorekasta” ja ”modernia” mutta samalla 
kotimaiseen ohjelmistoon keskittyvää ilmettä. Myös tulevan televisiokanavan 
omistajapohjaa alettiin rakentaa jo 1980-luvun puolivälissä, sillä Ruotsin poliitti- 
sessa tilanteessa uskottiin laajapohjaisen omistusrakenteen edistävän hankkeen lä- 
pimenoa. Eri vaiheissa ennen toimiluvan saamista omistajakuntaan haviteltiinkin 
niin kustantamoja ja lehtitaloja kuin sijoitusyhtiöitä, pankkeja ja vakuutusyhtiöitä. 
Myös kanavan ohjelmayhtiöksi tarkoitettu Nordisk Television AB perustettiin jo 
1985, joskin pääosa kanavan ruotsalaisesta ohjelmistosta oli määrä tilata ulkopuoli- 

silta itsenäisiltä tuotantoyhtiöiltä. Yhtenä kanavan ihanteista mainittiin Britannian 
samoihin aikoihin käynnistynyt Channel Four.” 

Tarvittiin kuitenkin pitkällinen poliittinen mittelö ja useita valtiollisia selvityk- 
siä, ennen kuin Ruotsi päätyi perustamaan maahan kaupallisesti rahoitetun tv-ka- 
navan. Käännekohdan muodosti vuoden 1989 televisioselvitys, joka viimein katsoi 
välttämättömäksi hyväksyä mainonta televisioon ja samalla keinoksi säilyttää te- 
levisiotoiminta yhteiskunnan valvonnassa." SVT:n monopolia oli jo liki kolmen 
vuoden ajan syönyt TV3, ruotsalaisen monitoimialayhtiön Industriförvaltnings 
AB Kinnevikin Lontoosta käsin satelliitin avulla Ruotsin kaapeliverkkoihin le- 
vittämä mainoskanava, johon Ruotsin laissa ollut mainoskielto ei ulottunut. Uu- 
den kanavan parhaaksi malliksi televisiokomitea arvioi toimiluvan myöntämisen 
SVT:stä riippumattomalle yhtiölle, jolle annettaisiin velvollisuus tarjota julkisen 
palvelun televisiota muistuttava mutta sitä ohjelmistoltaan hieman kevyempi vaih- 
toehto. Vasta marraskuussa 1991 kulttuuriministeri Birgit Friggebo ja monivaihei- 
sen toimilupakilvan voittanut TV 4 allekirjoittivat toimilupasopimuksen, jonka vä- 
himmäisehdot oli määritelty parlamentaarisessa komiteassa ja johon hallitus vielä 
sen jälkeen oli kiristänyt lukuisia myönnytyksiä. Kauneuskilvassa viime vaiheen 
kandidaatit, TV4 ja Kinnevikin M3, oli esimerkiksi pakotettu lopulta yhdistämään 
hankkeensa. Eetterissä, kaikkien ruotsalaisten saatavilla, useita omistajanvaihdok- 
sia matkan varrella läpikäynyt TV4 oli vasta 1992 — kahdeksan vuotta Bergvallin ja 
Leijonborgin ensimmäisten kanavahahmotelmien jälkeen. Mutkikasta syntyä ku- 
vastaa sekin, että idean isät saivat yhtiöstä potkut heti kanavan käynnistyttyä."? 

Ruotsissa kaupallisen televisiokanavan esteenä oli kaksi lukkoa, joiden avaami- 
nen osoittautui poliittisesti työlääksi. Ensimmäinen oli radiolakiin kirjattu televisio- 
toiminnan monopoli, SVT:n yksinoikeus. Toinen oli samoin lakiin kirjattu kielto, 
jonka mukaan radio- ja televisio-ohjelmissa ei saanut esittää mainoksia." Suomes- 
sa kumpaakaan estettä ei ollut: yleisradiotoimintaan oli periaatteessa mahdollista 
myöntää uusia toimilupia, ja tv-mainontakin oli tullut suomalaisille jo tutuksi. 

Tässä luvussa keskityn kolmoskanavan syntyprosessiin, joka ei lyhyydestään 
huolimatta ollut vailla kiinnostavia viestintäpoliittisia mutkia. Erityisesti keskityn 
hankkeen valmisteluprosessiin Yleisradiossa ja MTV:ssä. Toiseksi huomiota saa se, 
kuinka kolmannen televisioverkon toimiluvasta muodostui Suomen ensimmäinen 
toimilupakilpailu, sillä Oy Kolmostelevisio Ab:n kanssa sitä tavoitteli myös lehti- 
talojen omistama Oy Kanava Kolme - Kanal Tre Ab. Aluksi pohdin kuitenkin sitä, 
onko Kolmoskanavalla isää samassa mielessä kuin Ruotsin TV 4:llä on. 

IDEAN ISÄ? 


Nokian varatoimitusjohtajan Harry Mildhin rooli kolmoskanavan perustamisessa 
on ollut jopa niin merkittävä, että häntä on uumoiltu koko idean isäksi. Mildh vas- 
tasi 1980-luvulla Nokian yhteiskuntasuhteista, ja hänet tunnettiin taitavana lobba- 
rina, jolla oli tiiviit suhteet niin johtaviin poliitikkoihin kuin Etelärantaan. Ennen 
siirtymistään Nokian palvelukseen vuonna 1968 hän oli työskennellyt Suomen 
Työnantajain Keskusliitossa (STK) jo vuosikymmenen, ja vuodesta 1976 alkaen 
hän istui Nokian edustajana STK:n hallituksessa. Vuodesta 1980 Mildh kuului 
myös MTV:n hallintoneuvostoon ja vuodesta 1985 hallitukseen, mistä käsin hänen 
oli helppo osallistua suomalaisen televisiotoiminnan järjestelyihin. Mutta tuliko 
aloite Kolmoskanavan perustamiseksi Nokian suunnalta? 
Mildhin isyyteen viittaa Yleisradio-historiassaan Raimo Salokangas: 


[Arne] Wessberg muistelee MTV:n hallintoelimissä toimineen Nokian varatoimitusjoh- 
tajan Harry Mildhin kanssa syötyä lounasta ensimmäisenä tilaisuutena, jossa ajatus 
uudesta kaupallisesta tv-kanavasta alkoi konkretisoitua. Keskustelut ja vierailut kanslia- 
päällikkö Jussi Tunturin kanssa tehdyllä Lontoon matkalla vahvistivat uskoa siihen, että 


rakennemuutoksia oli saatava aikaan."4 


Missä lounasta syötiin ja milloin? Mitä mahtoi olla Mildhin ja Wessbergin lau- 
tasilla? Muistikuvat tapahtumien kulusta ovat epämääräisiä, eikä Mildh ole enää 
kertomassa omaa versiotaan. ”Edelleenkään en mene vannomaan sitä, mistä suun- 
nasta mikäkin idea tuli”, Wessberg sanoo. Keskustelujen hän kuitenkin muistaa 
lähteneen liikkeelle nimenomaan Mildhin kanssa. ”Se on tapahtunut silloin, kun 
olimme nähneet muutoksen tulon ja kun tietoon olivat tulleet Ruotsin maksu-tv- 
suunnitelmat. Olimme alkaneet miettiä, miten kaikki heijastuu tänne, pitääkö mei- 
dän varautua niihin.”"s 

TV1:n johtaja Arne Wessberg puhui Mildhin syöttämästä ideasta läheiselle työ- 
toverilleen kansliapäällikkö Jussi Tunturille. Kysymys oli siitä, kuinka Yleisradion 
tuli yhtäältä reagoida satelliittien uhkaan ja toisaalta vahvistaa tulorakenteitaan. 

Kolmannen kanavan mahdollisuuksia yhtiössä oli pohdittu jo aiemminkin, 
ta sen lupaus alkoi kirkastua juuri mainitulla Lontoon matkalla. Tunturin mukaan 
vierailu osui helmikuuhun 1985. Vierailuohjelmassa oli käynti paitsi BBC:ssä myös 
Sky Channelissa. Yksi tapaaminen oli myös Wessbergin vanhan tuttavan Gunnar 
Rägheimerin kanssa. Ruotsalainen Rägheimer oli työskennellyt sekä SVT:ssä että 
BBC:ssä mutta oli sittemmin siirtynyt välittämään elokuvaohjelmistoja Yhdysval- 


loista eurooppalaisille tv-yhtiöille. 

Minä luulen, että se Lontoon-matka vakuutti meidät lopullisesti. — — Me puhuim- 
me siitä jo menomatkalla ja kypsyttelimme ajatusta. Tapasimme Gunnar Rüghei- 
merin, söimme lounasta ja otimme tämän idean esille, ja siitä tulikin vähän pi- 
dempi lounas. — — Mä muistan sen Gunnarin äänenpainon, kun hän alkoi puhua: 
”Why not Nokia? Take Nokia!” — — Kun me menimme Arnen kanssa hotelliin, ho- 
telli Westburyyn, me istuttiin hotellin lobbyyn ja otettiin paperiserviettejä ja kynä ja 
piirrettiin organisaatio, yhtiöiden välisiä suhteita ja haarukoitiin näitä mahdollisia 
omistussuhteita. Se oli ensimmäinen asiakirja, jota Kolmostelevisiosta on kos- 


kaan tehty, nämä Westburyn servietit.'? 


Valitettavasti historialliset servietit eivät ole tallessa. Tunturin kertoman mu- 
kaan ajatukseksi kiteytyi, että ”kaupallista herkkua” tulisi tarjota tasapuolisesti 
myös niille, joilla ei ole pääsyä kaapelitelevisioon. Ja samalla, kun puolustettaisiin 
yleisradiotoiminnan edellytyksiä, toimittaisiin myös aloitteellisesti hyökkäämällä 
kilpailijoiden leiriin: ”Tällä me motivoimme itseämme. Että nyt hyökätään?”"* Pää- 
johtaja Kiurua informoitiin ideasta nopeasti. Hanketta lähdettiin selvittämään, sa- 
moin avattiin keskustelu MTV:n kanssa. Kiuru muistelee: ”Ajatus oli niin monella 
taholla ilmassa, että siihen piti tarttua. Vaikka se minulle henkilökohtaisesti oli aika 
vastenmielinen juttu, koska minä olin julkisen palvelun edustaja, kansansivistäjä ja 
kuluttajavalistaja. Mutta jos on johtotehtävissä, täytyy ajatella firman etua"? 

Kolmas isäkandidaatti on tietysti MTV. Sillä oli uuteen kanavaan kaikkein 
suurin oma intressi. Koko hankkeen tärkein liikkeelle paneva sysäys piili MTV:n 
mainosmyynnin ongelmissa, jotka heijastuivat Yleisradion tuloihin. Yhtiö tarvitsi 
välttämättä lisää hyvää ohjelma-aikaa, jota Yleisradion kahdelta kanavalta ei liien- 
nyt. Varatoimitusjohtaja Paavela pitääkin Kolmoskanavaa MTV:n ideana. Paavela 
sanoo laatineensa jo syksyllä 1984 yhtiön hallitukselle muistion, jossa hahmoteltiin 
koalitiota uuden kanavan taustavoimaksi. Poliittista ja taloudellista uskottavuutta 
saadakseen yhtiöön tulisi Yleisradion ja MTV:n lisäksi saada Nokia. Viimekätisenä 
tavoitteena oli uuden verkon myötä lopulta hankkia MTV:lle sen pitkään havittele- 
ma oma kanava. Muistiota ei kuitenkaan löydy MTV:n arkistoista. Kolmoskanava 
näyttääkin alkuvaiheessa olleen hanke, jonka dokumentointi on tietoisesti jätetty 
tekemättä, koska valmistelun ei ole haluttu vuotavan vääriin korviin. Yleisradion 
hallituksen pöytäkirjoissa ensimmäinen viittaus kolmanteen televisioverkkoon on 
vasta kesäkuulta 1985. Hallintoneuvostossa asia oli ensi kertaa virallisesti esillä tou- 
kokuun lopussa, kun pääjohtaja Kiuru käsitteli sitä kuukausikatsauksessaan. 

Paavelan kertoman mukaan juuri MTV:n johto syötti ajatuksen kolmannesta 
televisioverkosta yhtiön hallintoneuvostossa istuneelle Harry Mildhille, joka puo- 
lestaan esitti idean Yleisradion Wessbergille. ”Eihän me voitu lähteä tyrkyttämään 
sitä”, Paavela perustelee. ”Me mietimme, että jos MTV lähtee hakemaan omaa 

kanavaa, niin sehän tyrmätään heti”? Myös MTV:n silloin tuore toimitusjohtaja 
Eero Pilkama pitää MTV:tä kolmoskanava-ajatuksen isänä: ”Me avasimme keskus- 
telun nimenomaan tämän kriisin myötä. Fi niinkään Kolmostelevision tai -kanavan 
nimellä, vaan nimenomaan siitä näkökulmasta, että satelliitti painaa päälle, kaapeli 
vie rahat ja ettei tämä voi jatkua niin, että meillä on vain ne 20 tuntia viikossa?" 
Pilkama muistaa keskustelleensa asiasta ensin Mildhin kanssa ja sitten käyneensä 
vielä Nokian pääkonttorissa Mikonkadulla selostamassa tilannetta. Nokian sisällä 
vastuuhenkilöksi nimettiin Salora Oy:n hallituksen puheenjohtaja Antti Lagerroos, 
joka kuului myös Nokian johtokuntaan. Myös Lagerroos kertoo Mildhin tehneen 
kaiken perustavan työn ja tulleensa itse mukaan vasta silloin, kun piti saada joku 
rakentamaan hankkeen liiketaloudellista puolta. ”Harry ei olisi ollut oikea siihen 
hommaan. — — Hän oli lobbaaja. Hän oli tehnyt sen pohjatyön ja muokannut maa- 
perän valmiiksi.” 

Jälkikäteen näyttää siltä, että Kolmostelevisiolla on useita isäkandidaatteja ja 
ajatus tuntui kypsyneen samanaikaisesti useilla tahoilla. Keskustelu ”idean isästä” 
saattaa sen tapauksessa olla suorastaan tarpeetonta. Yhteiskunnallisten muotojen 
alkuperän etsimisen on kyseenalaistanut muun muassa Michel Foucault genealo- 
gisessa lähestymistavassaan. Hänen mukaansa asioiden alkuperää ei suoranaisesti 
koskaan ole olemassa, vaan varmempaa on puhua asioiden kehkeytymisestä tai 
ilmaantumisesta.” Myös Kolmoskanavan edellytykset muotoutuivat vähitellen ja 
kiteytyivät osapuilleen yhtä aikaa mutta varsin erilaisina ideoina useiden eri toimi- 
joiden mielissä. Lopullinen muoto oli niistä kehkeytyvä kompromissi. Yleisradion 
silloisen johdon piirissä hanketta kehiteltiin omana ideana, vaikka se olikin sille 
syötetty Nokian kautta. Nokia voi hyvällä syyllä kokea toimineensa tärkeänä kataly- 
saattorina, joka auttoi Yleisradiota ja MT V:tä löytämään toisensa. Ja MTV puoles- 
taan voi oikeutetusti vedota isyyteensä, sillä sen kulissien takana tekemät aloitteet 
lienevät olleet koko hankkeen siemenenä. Vaikka Kolmoskanavaa valmisteltiin ke- 
väällä 1985 jo varsin aktiivisesti Yleisradion johdon esikunnassa, pääjohtaja Kiuru ei 
sittenkään tainnut valehdella kertoessaan yhtiön korkeimmalle päättäjälle, hallin- 
toneuvostolle, toukokuun viimeisenä päivänä, kuinka ”ensin rahoittaja- ja ohjelma- 
yhtiömme MTV Oy ja sittemmin viestintälaitteita tuottava elektroniikkayhtymä 
Oy Nokia Ab ovat kääntyneet puoleemme yhteistyötarjouksin”.?* 

Vaikka Kolmostelevisiota on aiemmissa tutkimuksissa pidetty ennen muuta 
Yleisradion omana yritysstrategisena menestysratkaisuna,”* se ei ole koko totuus. 
Pitkällä aikavälillä hanke osoittautui myös MTV:n yritysstrategiseksi voitoksi, jon- 
ka lopputuloksena yhtiö sai kaipaamansa oman kanavan. 

Siitä, kuinka hiiskumatta Kolmoskanavaa valmisteltiin, kertoo se, että ensimmäi- 
nen kirjallinen dokumentti, jossa kolmannen jakeluverkon mahdollisuudet sekä 
Yleisradion, MTV:n ja Nokian mahdollinen yhteistyö nostetaan esille, on huhti- 
kuulta 1985. Yllättävää sen sijaan ei ole, että muistion laatija on TV1:n johtaja Arne 
Wessberg. Uuden kanavan perustamista oli siihen asti käsitelty vain epävirallisesti. 
Sikäli kuin asia on ollut esillä Yleisradion tai MTV:n hallituksissa, se on tietoisesti 
jätetty merkitsemättä pöytäkirjoihin. Pääjohtaja Kiurun mukaan tunnustelut hal- 
lintoneuvoston poliittisten ryhmien kanssa alkoivat vasta toukokuun aikana, jol- 
loin myös selvisi, että puolueiden sisällä oli hyvin erilaisia näkemyksiä eikä hank- 
keen läpimeno olisi helppoa.”* 

Jo mainitussa ensimmäisessä muistiossaan, joka oli tarkoitettu Yleisradion hal- 
lituksen maisteltavaksi, Wessberg korosti kanavahankkeen taloudellista merkitystä. 
Hänen mielestään yleisradioyhtiöiden tuli lähteä hyödyntämään uusia jakeluteitä, 
mutta vain sillä edellytyksellä, että toiminta samalla vahvistaisi niiden taloutta ja 
varmistaisi esitysoikeuksien saannin. Talouden vahvistuminen tarkoittaisi Suomen 
tapauksessa esimerkiksi sitä, että”MTV saisi mahdollisuuksia lisätä osuuttaan mai- 
nostoiminnan kokonaisliikevaihdosta hyödyntämällä paikallisen mainonnan mah- 
dollisuuksia”. Ohjelmiston saaminen puolestaan voisi Wessbergin mukaan toteutua 
kustantamalla osa mielenkiintoisten tapahtumien tai ohjelmien esitysoikeuksista 
maksu-tv-toiminnalla. Ratkaisuksi ehdotettiin, että Yleisradio muodostaisi yhdes- 
sä MTV:n ja Nokian yhtiön, joka ryhtyisi kokoamaan ohjelmistoja ja joka samalla 
olisi ”sellainen jakeluteiden kombinaatio, joka on mahdollisimman edullinen koti- 
maiselle laitetuotannolle”7 

Yleisradion johdossa aloite koettiin lupaavana, mutta miten se saadaan kaupa- 
tuksi hallintoneuvostolle? Ratkaisevia askeleita otettiin, kun Wessbergin edellistä 
kehitellympi muistio esiteltiin 28. toukokuuta sosiaalidemokraattien hallintoneu- 
vostoryhmälle. Sakari Kiurun muistelmien mukaan tapaamisen paikkana oli ravin- 
tola Mestaritalli, joka sijaitsi Yleisradion toimitalon naapurissa Merikannontiellä. 
Hallintoneuvoston jäsen Reino Paasilinna asettui heti puolustamaan aloitetta: 
”Tällaista on jo kauan odoteltu”. Muista paikalla olleista Riitta Järvisalo edellytti, 
että Yleisradio saisi enemmistöaseman uudessa yhtiössä, kun taas Juhani Surakka 
piti tarpeellisena, että kanavan näkyvyysalue ulotettaisiin myös Jyväskylään. Pekka 
Starast taas piti hanketta epäyleisradiomaisena, ja myös Lauri Siivonen näki siinä 
ongelmia. Seuraavana päivänä järjestettiin sosiaalidemokraattien ja keskustan yh- 
teinen ryhmäkokous, jossa keskustalaisten innostus oli kuitenkin laimea ja hallinto- 

neuvoston puheenjohtaja Reino Karpola melkein ainoa myötämielinen. 

TV1:n johtaja oli hyvin tietoinen sisaryhtiö SVT:n pitkään jatkuneesta mak- 
su-tv-hankkeesta, jonka aktiivinen edistäminen kuitenkin oli sittemmin pysäytetty. 
Wessbergin mielestä Suomen tulisi lähteä aktiivisesti kehittämään tilaus-tv-toimin- 
taa yhdessä Ruotsin kanssa ja muodostamaan koemarkkinoita tekniikan kehittä- 
miseksi. Niinpä muistio päätyy ehdottamaan, että yleisradiotoiminnan tuli ryhtyä 
hyödyntämään uusia jakelukanavia sekä sitä kautta lisäämään yleisöä kiinnostavien 
sisältöjen tarjontaa ja vahvistamaan taloudellista asemaansa tarjoamalla MTV:lle 
lisää mainosaikaa. Kiinnostavien sisältöjen tarjontaa taas voitaisiin lisätä muut- 
tamalla osa sisällöistä maksullisiksi. Wessbergin ratkaisuksi tarjoama kolmannen 
jakeluverkon perustaminen merkitsisikin ”selvästi markkinahakuisen toiminnan 
käynnistämistä” — myös siltä osin, että sen rahoittamisen tulisi tapahtua ”riskirahoi- 
tuksella ilman lupamaksuin kerättyjä varoja”. 

Wessbergin muistio päättyi kahdeksankohtaiseen ehdotukseen, jonka sisältö 
oli tiivistetysti seuraava: 


1. Yleisradio, MTV ja Nokia muodostaisivat ohjelmien hankintaa ja ohjelmatoimin- 
taa varten yhteisen yhtiön, joka toimisi mainosrahoituksella ja osin tilaus-tv-tuo- 
toilla. 

2. — Yhtiön toiminta käynnistyisi Yleisradion toimiluvan turvin. 

3. — Yhtiö rakentaisi yhdessä Yleisradion kanssa kolmannen televisioverkon, joka aluk- 
si peittäisi vain tiheimmin asutut seudut. Rakentamiskustannukset katettaisiin 
vuokratuloin. 

4. —Maanpäällisen verkon hyödyntäminen pitäisi perusinvestoinnit katsojaa kohden 
kohtuullisina. 

5. — Verkko rakennettaisiin vuosikymmenen loppuun mennessä, mikä tarjoaisi mah- 
dollisuuden paitsi alueellisiin ja ruotsinkielisiin ohjelmiin myös alueelliseen mai- 
nontaan. 

6. Myöhemmin kanava voisi tarvittaessa siirtyä satelliittijakeluun. 

7- Satelliittijakeluun siirtymisen edellytyksenä olisi tilaus-tv-toiminnalla luotu asia- 
kaskunta. 

8. —Satelliittijakelu voisi toimia myös koko Pohjolan kattavan jakelujärjestelmän pe- 


rustana.'* 


Wessbergin ehdotuksen loppuosa liittyi aikakauden satelliittikeskusteluihin ja 
pohjoismaisiin Nordsat- ja Tele-X-hankkeisiin, joiden yhtenä unelmana oli levittää 
Pohjoismaisten yleisradioyhtiöiden tv-kanavat kaikkien pohjoismaalaisten ulot- 
tuville. Satelliittisuunnitelman tausta oli teknologiapoliittinen, mutta Pohjoismai- 
nen ministerineuvosto edisti sitä vahvasti kulttuuripoliittisin perustein. Suomessa 
hankkeen puolesta puhui etenkin RKP. Kaupallinen Tele-X-satelliitti lopulta lau- 

kaistiin taivaalle vuonna 1989, mutta sen kulttuuripoliittinen alkumuoto Nordsat 
haudattiin jo 1986." Ehdotuksen alkuosa sen sijaan sisälsi Kolmoskanava-hankkeen 
ytimen: kolmannen tv-verkon avaamisen, kolmen yhtiön yhteistyön, mainos- ja ti- 
lausrahoituksen yhdistelmän sekä rakentamisen riskirahoituksella. 

Wessbergin muistiossaan esittämä ajatus maksutelevisiosta ja uusien jakelutei- 
den käyttämisestä ei ollut ensimmäistä kertaa ilmassa, sillä Wessberg oli väläyttänyt 
sitä jo Yleisradion vuosikertomuksessa pari vuotta aiemmin: 


Tällöin esimerkiksi osa kalliista ulkomaisesta ja kotimaisesta tuotannosta, esimerkiksi 
elokuvat, voitaisiin ensin esittää maksua vastaan ja vasta myöhemmin normaalijakelus- 
sa. Tuotantomahdollisuutemme voisivat ehkä näin parantua, samaten mahdollisuutem- 


me kilpailla yhä kallistuvasta ulkomaisesta ohjelmamateriaalista.'? 


Wessbergin apuna niin edellä siteeratun muistion laadinnassa kuin sähköisen 
viestinnän kehityksen hahmottamisessa toimi Yleisradion vuonna 1983 perustama 
erityinen viestinnän kehitysryhmä, jonka keskeisenä tehtävänä oli seurata säh- 
köisen viestinnän näkymiä. Ryhmää johti aluksi sittemmin liikenneministeriöön 
siirtynyt Kaj-Peter Mattsson. Viestinnän kehitysryhmä oli laatinut ne pari muuta 
muistiota, jotka edelsivät pääjohtaja Kiurun puhetta hallintoneuvostolle. Viestin- 
nän kehitysryhmän mukaan uustelevision perinteiselle yleisradiotoiminnalle ai- 
heuttamat uhat olivat seuraavat: 


. Yleisö osittuu ja yleisradio-ohjelmien osuus katselusta pienenee. 
. Ohjelmiston kotimaisuusaste vähenee ja alan työllisyys pienenee. 
. Osa ohjelmatarjonnasta (urheilu, elokuvat) siirtyy suljettuihin jakelujärjestelmiin. 


. Yleisradion rahoitus vaikeutuu ja yhtiö jää jälkeen alan taloudellisesta kehitykses- 


tä. 
. Sähköisen viestinnän kulutuksen kasvu suuntautuu ohi yleisradiotoiminnan. 
. Viestintäalan uusien kaupallisten yrittäjien asema vahvistuu. 


Ennen hankkeen esittelyä hallintoneuvostolle kehitysryhmä laati myös luon- 
noksen tavoitejulistukseksi, jonka Yleisradio, MTV ja Nokia voisivat yhdessä alle- 
kirjoittaa. Se perusteli kolmen yrityksen yhteistä viestintäyhtiötä ”yleisillä kulttuu- 
ri- ja teollisuuspoliittisilla tavoitteilla”. Uuden viestintäyhtiön päätehtävänä olisikin 
”tukea Yleisradion ja MTV:n toimintamahdollisuuksia uudessa kilpailutilanteessa 
ja siten parantaa edellytyksiä kansallisen ohjelmatoiminnan jatkuvalle ja monipuo- 
liselle kehittämiselle”. Uuden yhtiön tulisi ”täydentää nykyistä yleisradiotoimintaa 
välittämällä yleisölle laadukasta ja monipuolista ohjelmatarjontaa” sekä kehittää 
”sellaista kilpailukykyistä ohjelmatarjontaa”, joka pitäisi yleisön ”kansanvaltaisesti 

valitun ohjelmatarjonnan ulottuvilla”. Edelleen julistusluonnos kertasi jo Wessber- 
gin muistiossa esiin nostetut seikat: että uusi kanava toimisi Yleisradion toimiluval- 
la ja ettei sen rakentamista rahoitettaisi lupamaksuilla.* 

Jo näissä ensimmäisissä hahmotelmissa tiivistyy kolmoskanavahankkeen raken- 
nepoliittinen perusfilosofia, eli nykyisten toimijoiden muodostaman kotimaisen 
yleisradiotoiminnan turvaaminen. Siitä on luettavissa myös taloudellisen pragma- 
tismin oppi, eli hankkeen ensisijaisesti taloudellinen perustelu, sekä pyrkimys eri 
osapuolten yhteisten etujen huomioonottamiseen ja sovitteluun. Ja ennen muuta 
niin Wessbergin kuin viestinnän kehitysryhmän muistioista huokuu kulttuurisen 
protektionismin eetos, eli pyrkimys turvata kotimaisten toimijoiden edut kansain- 
välisen uhan edessä ja pitää yleisö ”kansanvaltaisesti” valitun ohjelmiston äärellä. 
Toisaalta nähtävissä ovat paitsi kuvatut viestintäpoliittiset myös välittömät ohjelma- 
poliittiset etunäkökohdat. Yleisradio oli huolissaan siitä, onko yhtenäisjärjestelmän 
käytössä riittävän kiinnostavaa ohjelmistoa, jolla se kykenisi kilpailemaan uusia 
haastajia vastaan. 

Myös tulevan viestintäyhtiön organisaatiosta ja ohjelmistosta alkoi muodos- 
tua käsitys jo ennen kuin hanketta esiteltiin Yleisradion hallintoneuvostolle. Or- 
ganisaation tulisi ensinnäkin olla pieni, ja toiseksi sen tulisi ostaa palveluja ja oh- 
jelmistoa ulkopuolisilta. Yleisradion lähtökohta oli, että muodostettava firma olisi 
nimenomaan Yleisradion tytäryhtiö, josta se omistaisi esimerkiksi 51 prosenttia tai 
jopa kaksi kolmannesta. Kanavan ohjelmistoa viestinnän kehitysryhmä hahmotteli 
”korkeatasoiseksi ja monipuoliseksi” ja ”nykyisten tv-kanavien ohjelmatarjontaa 
täydentäväksi”. Kanavan kotimaisuusasteen oli tämän ensimmäisen hahmotelman 
perusteella määrä olla korkea ja tarjonnan edistää ohjelmiston pientuotantoa.' 


SALAISESTA JULKISEEN VALMISTELUUN 


Hämmästyttävää on, kuinka hyvin kanavahanke pysyi salassa aina siihen asti, kun- 
nes Kiuru lopulta esitteli idean hallintoneuvostolle toukokuun viimeisenä päivänä. 
Joitain vihjeitä kuitenkin oli jo saatu. Helmikuun alussa oikeusministeri Christoffer 
Taxell (r) oli väläyttänyt Keskisuomalaisen haastattelussa, että Yleisradiolla olisi ai- 
keita kolmannen televisiokanavan avaamiseen. Jos hankkeesta tulisi totta, piti ruot- 
sinkielisen väestönosan edut hänen mielestään turvata. Maaliskuussa puolustusmi- 
nisteri Veikko Pihlajamäki (kesk) arveli, että hankkeeseen voisi liittyä Yleisradion 
ja MTV:n keskinäistä yhteistyötä ja että toisin kuin kaapelitelevisio uusi kanava 
voisi palvella kaikkia kansalaisia. Pihlajamäki ehdottikin, että kolmatta tv-kanavaa 
tulisi kehittää nimenomaan alueellisen lähetystoiminnan tarpeisiin, mikä ratkaisisi 
myös suomenruotsalaisten haaveet rannikkokanavasta.'* Sekä Taxell että Pihlaja- 

mäki kuuluivat hallituksen viestintäpoliittiseen ministerivaliokuntaan, jonka kes- 
kuudessa Yleisradio oli tehnyt jo asiaan liittyviä poliittisia tunnusteluja. Kanavan 
varsinainen kuningasajatus — Yleisradion, MTV:n ja Nokian yhteistyö — ei ollut 
silloin vielä kuitenkaan kiteytynyt. 

Sen laajemmalle keskustelu kolmannesta kanavasta ei kuitenkaan levinnyt ke- 
vään 1985 kuluessa. Vain harvat henkilöt kussakin kolmessa yhtiössä tiesivät yhtiöi- 
den välillä asiasta käydyistä keskusteluista mitään. Hankkeeseen liittyviä asioita ei 
välttämättä edes käsitelty Yleisradion ja MTV:n hallintoelinten virallisissa kokouk- 
sissa ennen kesäkuuta 1985. Näin salailua kuvaavat Paavela ja Tunturi: 


Tehtiin salaa. Pieni piiri tiesi, ja se pieni piiri ei puhunut mitään. — — Jos joku kysyi, 
niin minä en sanonut mitään. Tai sanoin, että totta kai meillä on oma kanava 
tähtäimessä. Eihän se mikään salaisuus ollut. Se oli ollut tähtäimessä vuodesta 


1957 lähtien. 


Se oli ratkaisevaa, että asia pysyi salassa. Ja sitä myös vannotettiin. Ihme, ettei se 
vuotanut. Ja että se tuli aika yllätyksenä muulle maailmalle. — — Sehän oli selvää, 


että hanke tulisi heti julkiseksi, kun se tulee hallintoneuvostoon. 


Kun Yleisradion hallintoneuvoston varapuheenjohtaja Lauri Sivonen kävi kesä- 
kuun alussa selostamassa kolmoskanavahanketta SDP:n puoluetoimikunnalle, hän 
aloitti pyytämällä anteeksi sitä, ettei näin tärkeää viestintäpoliittista asiaa ollut tuotu 
puolue-elinten pohdittavaksi. Hänen mukaansa asiassa oli edellytetty vaitioloa”'*" 

Kolmoskanavahankkeen kulissien kätköissä tapahtunutta valmistelua seurasi 
kesän ja syksyn 1985 kestänyt yhtiöiden keskinäinen avoin valmisteluprosessi, jossa 
julkisuutta käytettiin valikoivasti hyväksi. Vaikka hankkeeseen liittyi paljon liikesa- 
laisuuksia, sitä esiteltiin mielellään poliitikoille, mainostajille ja erilaisille sidosryh- 
mille, jopa lehdistölle, koska kolmoskanavalle etsittiin samalla hyväksyntää. Yleis- 
radion hallintoneuvosto oli hankkeen etenemisen kannalta ratkaiseva instanssi. Jos 
hallintoneuvosto olisi tyrmännyt Kiurun pehmennetysti ja alustavana sille esittele- 
män idean, kolmoskanava olisi haudattu ties kuinka pitkäksi ajaksi. 


On itsestään selvää, ettei yhtiön hallitus ole voinut eikä halunnut edetä asiassa pidem- 
mälle ennen kuin se on saanut tietoa hallintoneuvoston asenteista. — — Omissa keskus- 
teluissaan hallitus on todennut, että yhteistoimintamallin vaikutuksia tulee selvitellä 
huolellisin tutkimuksin. Avoimia ongelmiahan on runsaasti, samoin riskitekijöitä, jotka 
tulee minimoida. Selvitettävät kysymykset koskisivat mm. toimintamallin organisaatio- 
ta, taloutta, ohjelmien koostumusta, juridisia seikkoja sekä Yleisradion nykytoiminnan 


suhdetta uuteen avaukseen." 

Kolmoskanavan onneksi hallintoneuvosto piti hanketta ”mielenkiintoisena 
avauksena, joka kuitenkin edellyttäisi perusteellisia selvityksiä ennen ratkaisujen 
tekemistä?" 

Perusteellisempi keskustelu käytiin kaksi viikkoa myöhemmin, kun Yleisradion 
hallitus pyysi hallintoneuvostolta valtuuksia jatkaa ”tytäryhtiöhankkeen” selvit- 
tämistä. Pertti Salolainen ilmoitti kokoomuksen ”suhtautuvan hankkeen selvittä- 
miseen periaatteessa myönteisesti”. Kielteisenä puolena Salolainen piti ”viimeisen 
käytettävissä olevan valtakunnallisen tv-kanavan varaamista tarkoitukseen, jolloin 
yksityiselle vaihtoehdolle ei jää enää tilaa”. Antero Jyränki ilmoitti kansandemo- 
kraattisen ryhmän sen sijaan suhtautuvan hankkeeseen varauksellisesti, koska 
”perusteluina esitetyt ohjelmapoliittiset tavoitteet kansallisen tv-ohjelmiston tu- 
kemisesta” eivät hänen mielestään olleet kestäviä. Jyränkiä epäilytti myös yhteis- 
työ MTV:n ja Nokian kanssa. Keskustan Mauri Pekkarinen korosti aluepolitiikkaa 
vaatien, että ”hanketta suunniteltaessa tulee heti alkuvaiheessa lähteä siitä, että 
kolmannesta tv-kanavasta luodaan vähitellen valtakunnallinen”. Neuvottelutauon 
jälkeen Yleisradion johto sai toivomansa neuvotteluvaltuudet. Pöytäkirjaan mer- 
kittiin kuitenkin myös, ”ettei selvitysvaltuuksien myöntäminen hallitukselle mer- 
kitse kannanottoa hankkeen sisältöön tai sen toteuttamiseen” 

Kiuru kertoo merkinneensä päiväkirjaansa, ettei hallintoneuvoston keskustelu 
taannut kovin suurta varmuutta hankkeen kannatuksesta. ”Mutta jos neuvottelu- 
tulos on järkevä, siitä on tosipaikan tullen vaikea kenenkään irtautua.” Kiinnos- 
tava yhteensattuma on, että samassa hallintoneuvoston kokouksessa keskusteltiin 
myös Yleisradion toimiluvan uusimisesta, koska sen voimassaolo oli päättymässä 
vuoden lopussa. Kokoomuksen Salolainen muistutti keskustelussa kokoomuksen 
kannasta, jonka mukaan ”MTV Oy:lle tulisi myöntää oma toimilupa”. Hallintoneu- 
voston muut ryhmät kirjauttivat pöytäkirjaan torjuvan kantansa ja pitivät ajatusta 
epäajankohtaisena.'+ 


"ILMEISEN MAHDOLLINEN HANKE? 


Hallintoneuvoston myöntämän valtuutuksen jälkeen asioiden valmistelu siirtyi 
yhtäältä yhtiöiden yhteiseen neuvotteluryhmään sekä viiteen työryhmään. Niiden 
tarkoitus oli sovitella omistajayhtiöiden etunäkökohdat yhteen. Yleisradio nimesi 
neuvottelijoikseen TV1:n johtajan Arne Wessbergin ja TV2:n johtajan Tapio Siika- 
lan sekä yhtiöiden välisen neuvottelukunnan sihteeriksi ensin Kaj-Peter Mattsso- 
nin, jonka kuitenkin jo loppukesästä korvasi varatuomari Jyrki Pakarinen. Lisäksi 
Yleisradio nimesi ”tytäryhtiö-projektin johtoryhmän” ohjaamaan yhtiön neuvot- 
telijoita. Sitä johti pääjohtajan varamies Jouni Mykkänen.“s MTV:ssä asia eteni 

vähemmän byrokraattisesti ja vieläkin liukkaammin, sillä yhtiö oli nyt pääsemässä 
käsiksi siihen, mitä se eniten juuri tahtoi, kun taas Nokiassa Kolmoskanava lienee 
ollut vain yksi monista teknisistä kehitysprojekteista, jonka taloudellisesti sitova 
merkitys ei tässä vaiheessa ollut suuri. MTV:n pääneuvottelijat hankkeessa olivat 
toimitusjohtaja Eero Pilkama ja varatoimitusjohtaja Jaakko Paavela, Nokian taas 
Harry Mildh ja Antti Lagerroos. 

Yhtiöiden keskinäisten selvitystyöryhmien vastuualueina olivat juridiikka ja 
hallinto, ohjelmisto, markkinointi, talous sekä tekniikka. Vaikka Nokialla oli edus- 
tus jokaisessa työryhmässä, yhtiön rooli painottui ymmärrettävästi tekniikkaan ja 
siinäkin paljolti kotipäätteisiin, ns. mustiin laatikoihin, joita tarvittaisiin maksu- 
tv-lähetysten salatun koodin purkamisessa. Itse lähetysverkkoon liittyvien laskel- 
mien tekeminen oli pääasiassa Yleisradion ja etenkin sen teknillisen johtajan Erkki 
Larkan vastuulla. Syyskuun alkuun mennessä työryhmät laativat omat taustaselvi- 
tyksensä. Samoin syyskuussa alkoi hahmottua, millaisesta tytäryhtiöstä tulevassa 
Kolmostelevisiossa olisi kyse. Eri osapuolten kertoman mukaan neuvottelut sujui- 
vat hyvin eikä näkemyserojen annettu häiritä liikaa valmisteluja. Yhteinen intressi 
ajoi eteenpäin. 

Alkuvaiheessa ydinkysymykseksi näytti muodostuvan kysymys siitä, kuka tu- 
levan yhtiön omistaisi ja millaiset olisivat omistajien väliset voimasuhteet. Johto- 
tason neuvotteluryhmän ensimmäiselle kokoukselle varattu kaksituntinen kului 
vaihtoehtojen punnintaan ja niistä käytyyn kiistaan. Mahdollisuuksia oli kolme. 
Yhden mukaan Yleisradio olisi enemmistöosakas, mutta sen ehdotonta määräys- 
valtaa päätöksenteossa olisi loivennettu jonkinlaisella yksimielisyysvaatimuksella. 
Toinen vaihtoehto oli, että Yleisradion osuus olisi jäänyt 50 prosenttiin. Tällöinkin 
tärkeissä kysymyksissä olisi edellytetty omistajien keskinäistä konsensusta. Kol- 
mannen vaihtoehdon mukaan olisi haettu kokonaan toisenlaista ratkaisua esimer- 
kiksi tekemällä Nokiasta selvä enemmistöosakas tai hakemalla omistajakonsorti- 
oon vielä jokin neljäs osapuoli. 

Yleisradion alustava kanta oli, että se halusi perustettavasta yhtiöstä enemmis- 
tön, jolloin firmasta tulisi sen tytäryhtiö. Toisaalta yhtiö piti myös kakkosvaihto- 
ehtoa mahdollisena. Nokia puolestaan katsoi, ettei se voisi osallistua Yleisradion 
tytäryhtiön toimintaan, koska silloin se joutuisi Yleisradion hallintoneuvoston 
päätösvallan alaisuuteen. MTV jätti kantansa vielä avoimeksi. Sen mielestä piti vain 
löytää kaikkia osapuolia tyydyttävä ratkaisu. Tulevan Kolmostelevision omistus- 
ta ja hallintoa pohdittiin kolmen lainoppineen, Jussi Tunturin, Jaakko Paavelan ja 
Antti Lagerroosin, muodostamassa työryhmässä. Syyskuuhun mennessä he pää- 
sivät yksimielisyyteen omistussuhteista. Valituksi tuli vaihtoehdoista keskimmäi- 
nen, koska siinä Yleisradion, MTV:n ja Nokian keskinäiset edut tasapainottuivat 
parhaiten. Sekään ei lopulta muodostunut esteeksi, että uudesta yhtiöstä päätettiin 

tehdä Yleisradion tytäryhtiö. Muille osakkaille riitti, että päätöksenteko perustetta- 
vassa firmassa perustuisi tosiasialliseen yhteisymmärrykseen. Lopulta Yleisradio ei 
itsekään halunnut enemmistöä, sillä silloin uuden yhtiön alkuvaiheen tappiot olisi 
pitänyt kirjata Yleisradion konsernitilinpäätökseen. "7 

Omistuskiistaan liittyi myös kysymys siitä, kuka omistaisi lähetysverkon. Yleis- 
radion mielestä perustettava yhtiö rakennuttaisi ja hallitsisi mutta Yleisradio omis- 
taisi, kun taas MTV:n mielestä uusi yhtiö voisi myös omistaa verkon. Verkon omis- 
tusta ja hallintaa koskeneen kiistan ratkaisi poliittinen realismi. Jos verkon hallinta 
olisi perustettavalla osakeyhtiöllä, se tarvitsisi myös oman toimiluvan. Jos verkko 
taas olisi Yleisradion omistama, uusi kanava voisi toimia Yleisradion ”apuyhtiönä” 
samaan tapaan kuin MTV. Jälkimmäistä pidettiin poliittisesti helpoimmin läpi vie- 
tävänä vaihtoehtona. Lopulta Yleisradio päätyi myös verkon rakentajaksi, mutta si- 
ten, että Yleisradio sitoutuisi vuokraamaan sen ohjelma-ajan uudelle yhtiölle, joka 
puolestaan sitoutuisi vuokraamaan tarvitsemansa ohjelma-ajan Yleisradiolta.'** 

Ohjelmiston suuntaviivoja hahmottelivat Yleisradion ohjelmistopäällikkö Lars- 
Peter Ringbom ja MTV:n ohjelmajohtaja Tauno Äijälä. Nokian edustaja ryhmässä 
oli Heikki Koskinen. Heidän raporttinsa ydin löytyy ohjelmakartasta, jonka perus- 
ajatuksena olivat ”selkeät ja säännölliset lähetysajat sekä helposti muistiin jäävä pe- 
rusrakenne”. 

Ohjelmaa olisi tarjolla 40-50 tuntia viikossa. Arkisin lähetysten oli määrä alkaa 
kello 18.00 lyhyellä aluepainotteisella uutislähetyksellä, jota seuraisi tunnin mit- 
tainen viihdettä ja fiktiota tarjoava kotimainen blokki. Ennen kello 20.30 alkavaa 
maksu-tv-osuutta tarjolla olisi vielä kaksi ulkomaista sarjaa sekä päivittäinen visai- 
lu. Lisäksi ohjelmien välissä olisi sähkeuutisvälähdyksiä. Viikonloppuisin ilmaista 
tarjontaa olisi vain alkuillassa ja maksulliset lähetykset alkaisivat jo kello 19.00. Ne 
koostuisivat pitkistä elokuvista, sarjoista, urheilusta ja houkuttelevista tapahtu- 
mista. Urheilua oli määrä olla tarjolla joka päivä, ja etenkin viikonloppuisin olisi 
varauduttu joustavasti pitkiin urheilulähetyksiin. Erityisesti kanavalle etsittäisiin 
jatkuvajuonisia minisarjoja, joita voitaisiin ajaa ulos yhteen menoon viitenä päi- 
vänä viikossa. Tavoitteena oli myös rakentaa kolmoskanavasta ensi-iltaelokuvien 
esitysfoorumi. Lastenohjelmia tai aamulähetyksiä kanavalla ei olisi lainkaan. Mai- 
nosrahoitteisen ohjelmiston kustannuksiksi ryhmä arvioi 21,5 miljoonaa markkaa 
ja pay-tv-ohjelmiston kustannuksiksi 25 miljoonaa markkaa vuodessa." 

Kanavan vahvuudeksi laskettiin se, että sen tukena olisivat Yleisradion ja MTV:n 
koko journalistinen ja tuotannollinen osaaminen, arkistot sekä kansalliset ja kan- 
sainväliset yhteydet. Erityisen tärkeäksi kilpailutekijäksi Ringbom ja Äijälä nostivat 
sen, että kolmosella pystyttäisiin tarjoamaan kotimaisia ohjelmia, mihin kaapeli- ja 
satelliittikanavat eivät kyenneet. Myös suurten kansainvälisten urheilulähetysten 
”merkittävä lisäys nykytilanteeseen verrattuna” ja tarjonta suomeksi selostettuna 

mainittiin kilpailuetuina. Myöhäisillan maksullisen elokuvatarjonnan yhdeksi vai- 
kuttimeksi mainittiin kilpailu videon kanssa: myöhäisiä elokuvia markkinoitaisiin 
nauhoitustarkoituksiin. Kotimaisia ohjelmia puolestaan ei olisi tarkoitus tuottaa 
itse, vaan yhtiö hankkisi ne ulkopuolisilta tuottajilta." 

Kanavan mainosmyynnin ja maksu-tv-myynnin näkymiä selvittelivät markki- 
nointijohtaja Raimo Ruohisto ja talousjohtaja Ilkka Jalamo MTV:stä, tutkija Mart- 
ti Soramäki Yleisradiosta ja viestintäjohtaja Thomas Zilliacus Nokiasta. Alueellisen 
tv-mainonnan markkinat he uskoivat lupaaviksi, koska keskusliikkeet olivat kaivan- 
neet lisätehoa kampanjoihin. Sitä paitsi alueellinen tv-mainonta avaisi mahdolli- 
suuden myös sellaisille mainostajille, joiden toiminta ei ollut valtakunnallista. Uusi 
kanava mahdollistaisi myös aiempaa kilpailukykyisemmät hinnat, hinnoittelun eri- 
laistamisen kellonajan ja alueen koon mukaan sekä nopeamman palvelun. 

Työryhmän arvion mukaan osa pienemmistä mainostajista siirtyisi pysyvästi 
kolmanteen verkkoon, mikä aiheuttaisi vähäiset, 15-20 miljoonan markan mene- 
tykset MTV:lle. Alueellisten myyntiarvioiden lähtökohdaksi laskettiin 10 prosen- 
tin markkinaosuus, ts. kymmenysosa alueilla ilmestyvien lehtien merkkitavara- ja 
kaupan ilmoittelusta saamista tuloista. Erityisen tärkeänä kanavan menestyksen 
kannalta pidettiin sitä, että Helsingin, Tampereen, Turun ja Lahden lähetysasemat 
rakennettaisiin jo ensimmäisen vuoden kuluessa. Käynnistyttyään kanava voisi 
kolmantena vuonna saavuttaa jo lähes 200 miljoonan markan vuosimyynnin, mut- 
ta menestys edellytti kaupallisesti kilpailukykyistä ohjelmistoa. Maksutelevision 
asiakaskunnan ryhmä arvioi kasvavan neljäntenä toimintavuonna 230 ooo kotita- 
louteen, mikä tarkoittaisi noin 140 miljoonan markan vuosimyyntiä, jos maksupa- 
ketin hinnaksi laskettiin şo markkaa kuussa. Mustien laatikoiden markkinointiin 
oli tarjolla erilaisia vaihtoehtoja, mutta jos dekooderit olisivat myytäviä ja maksai- 
sivat 800 markkaa kappaleelta, kumulatiivinen myynti nousisi neljäntenä vuonna 
184 miljoonaan markkaan.“ 

Uuden kanavan talousnäkymiä punnitsi myös erityinen taloustyöryhmä, jo- 
hon kuuluivat taloushallintopäällikkö Martti Partanen Yleisradiosta, apulaisjohtaja 
Pertti Peltola MTV:stä ja johtaja Pentti Korkka Nokiasta. Se perusti laskelmansa 
samoihin ennusteisiin kuin markkinointiryhmäkin, ts. kymmenen prosentin mai- 
nosmarkkinaosuuteen ja siihen, että maksu-tv saavuttaisi neljässä vuodessa joka 
viidennen kotitalouden näkyvyysalueellaan. Taloustyöryhmä kuitenkin keskittyi 
nimenomaan toiminnan rahoittamiseen, kun otetaan tulojen lisäksi huomioon ver- 
kon rakentamisen kustannukset sekä ohjelma- ja henkilöstökustannukset. Senkin 
numerot olivat optimistisia. Yhtiön taloudellinen tulos olisi toki aluksi tappiollinen 
ja käyttökate miinuksella, mutta vain kahden ensimmäisen vuoden ajan. Yhtiön 
käynnistäminen ja rahoittaminen edellyttäisivät vain noin 15 miljoonan markan 
osakepääomaa sekä noin 40-50 miljoonan lainarahoitusta.'* 

Jo tässä vaiheessa nähtiin, että suurimmat tekniset ja taloudelliset ongelmat 
liittyivät maksutelevisioon. Vaikka Nokialla oli tarjolla laitteisto, joka oli käytössä 
HTV!:llä, se ei sellaisenaan soveltunut radioaalloilla toimivan kolmoskanavan tar- 
peisiin. Omakotitaloissa järjestelmän levittäminen vaatisi paitsi dekooderin myös 
mahdollisesti uuden antennin. Suurempia vaikeuksia kohdattaisiin yhteisantenni- 
alueilla, joissa signaalin vastaanotto tapahtuu keskitetysti mutta maksut pitäisi pys- 
tyä keräämään erikseen jokaisesta tilaajakodista, ja kaikkein suurimmat vaikeudet 
kaapeliverkoissa, joissa siihen aikaan oli yleensä vain kuusi kanavaa. Suostuisiko 
esimerkiksi HTV luopumaan jostain kanavastaan voidakseen välittää kolmoskana- 
van ohjelmistoa? 

Lopulta teknisiä ratkaisuja pohtinut työryhmä, johon kuuluivat Nokialta johtaja 
Martti Juva, Yleisradiosta jakelutekniikan päällikkö Eero Heliö ja MTV:stä teknil- 
linen johtaja Hannu Marsalo, päätyi tarjoamaan kahta vaihtoehtoa. Ensimmäisessä 
mallissa laskutus tapahtuisi perinteiseen tapaan posti- tai pankkisiirtona, joka re- 
kisteröityisi kolmoskanavayhtiön tietokoneelle, joka puolestaan ohjaisi sähköisesti 
mustien laatikoiden toimintaa. Tämä järjestelmä edellytti kuitenkin vuokrattavia 
dekoodereita, mikä taas tarkoittaisi melkoisen pääoman sitomista laitteisiin. Toi- 
nen vaihtoehto laskutuksen järjestämiseksi olisi ostettava kortti, joka sijoitettaisiin 
mustan laatikon lukulaitteeseen ja avaisi sähköisesti salatun kanavan katseltavaksi. 
Tässäkin vaihtoehdossa ongelmana oli, että kaapelitaloudet olisivat tarvinneet kak- 
si erillistä mustaa laatikkoa.'ss 

Tekniset ongelmat olivat kuitenkin vain teknisiä ongelmia. Jo syyskuun puoli- 
väliin mennessä Yleisradion johto oli asettunut selvästi sille kannalle, että kolmos- 
kanavaa koskeva neuvottelutulos vastasi yhtiön etuja ja tarpeita. Poliittisten ryh- 
mien johtajista koostuva hallintoneuvoston työjaos sen sijaan empi.'* Vastarinnan 
murtamiseksi varatoimitusjohtaja Jouni Mykkänen korosti Yleisradion, MTV:n 
ja Nokian muodostavan yhdessä ”Suomen olosuhteissa laajan televisiotoiminnan 
osaamisen ja teknisen asiantuntemuksen ryhmittymän” ja selvitysten osoittavan, 
että vaikka kolmoskanavahanke oli väestön ja voimavarojen pienuuden vuoksi 
taloudellisesti vaativa, se oli kuitenkin ”ilmeisen mahdollinen hanke”. Mykkänen 
muistutti jälleen kerran myös siitä, että uusi yhtiö olisi Yleisradion tytäryhtiö, joka 
toimisi Yleisradion toimiluvalla ja Yleisradion omistamassa verkossa. Tämä oli 
tärkeä viesti yhtenäisjärjestelmän kannattajille, siis lähinnä vasemmistolle ja osin 
keskustalle. Enemmän hallintoneuvoston oikeistolaisia jäseniä puhuttelemaan lie- 
nee tarkoitettu selonteos se osuus, joka korosti kolmoskanavaa houkuttelevaa oh- 
jelmistoa tarjoavana ”kestävänä liikeideana”, josta kuluttajat olisivat valmiita jopa 
maksamaan.'s 

Poliitikoista koostuva hallintoneuvosto ei vieläkään ollut tyytyväinen. Keskus- 
telussa kansandemokraattien Antero Jyränki kysyi, miksei selonteossa lainkaan 

tarkasteltu Yleisradion oman mainoskanavan mahdollisuutta. Keskustan Marjatta 
Väänänen ja Mauri Pekkarinen puolestaan valittivat, ettei toiminnan alueellinen 
puoli käynyt selvityksestä riittävästi ilmi. Kokoomuksen Jaakko Korjus puolestaan 
ehdotti harkittavaksi yhtiön omistuspohjan laajentamista lehdistön suuntaan. Li- 
säksi hallintoneuvosto kirjasi pöytäkirjaansa, että ohjelmapolitiikan tulisi ”tukea 
kotimaisen tv-ohjelmiston kehittämistä” Portit jatkokeskusteluille olivat kuiten- 


kin auki. 


LEHDISTÖN VASTAISKU: KANAVA KOLME 


Paras osoitus siitä, että kolmoskanavahanke oli yllättänyt Suomen viestintäkentän, 
oli lehdistön ensi reaktio. Kommentit osoittivat myös sen, ettei uusi idea palvellut ai- 
noastaan yleisradioyhtiöiden puolustuksellisia vaan myös hyökkäyksellisiä tarpeita. 

Jo ensimmäiset kesäkuussa julkaistut pääkirjoitukset olivat pääosin torjuvia. 
Esimerkiksi Helsingin Sanomien mielestä maksukanavaidea sopinut lupamaksuilla 
rahoitetun valtiontelevision rooliin eikä sekään, että katselijakuntaa ryhdyttäisiin 
karsinoimaan alueellisesti ja maksukyvyn mukaan. ”Onko maksukanavan muo- 
dossa suunniteltu televisiotoiminnan privatisointi Yleisradion kanaville ollenkaan 
periaatteessa suositeltavaa vai riittäisikö alkanut yksityinen kaapeli-tv-toiminta?” 
kysyi myös Turun Sanomat. Satakunnan Kansa piti uhkana moniarvoisuudelle sitä, 
että Yleisradio ”lupamaksuja keräävänä ja taloudellisilta mahdollisuuksiltaan yli- 
voimaisena laitoksena ryhtyy hyökkäävästi kilpailemaan elintilasta uusien, vaihto- 
ehtoa tarjoavien viestintävälineiden kanssa”. Aamulehti ja Savon Sanomat ihmetteli- 
vät, miksei ohjelmiston kohentaminen olisi mahdollista myös nykyisillä kanavilla. 
Samaan kiinnitti huomiota Keskisuomalainen, joka myös moitti hanketta kaupalli- 
seksi ja aluepoliittisesti arveluttavaksi.'7 

Harvoja kolmoskanavaan aluksi myönteisesti suhtautuneita lehtiä olivat Uusi 
Suomi ja Kauppalehti. Edellinen piti hanketta ”yllättävänä ja ennakkoluulottomana” 
avauksena muuten vanhakantaisessa yhtiössä. Jälkimmäisen mielestä Yleisradio oli 
viimeinkin herännyt katsomaan viestintämaailmaa markkinahenkisesti. Lehden 
mukaan uusi kanava astuisi eräille liikavarpaille, lähinnä olemassa olevien kaapeli- 
tv-yhtiöiden reviireille” mutta samalla haastaisi ne uudella tavalla terveeseen kil- 
pailuun. Puoluelehdistä suopeimmin Yleisradion aluevaltaukseen suhtautuivat 
keskustan lehdet, jotka myötäilivät hankkeen kulttuuripoliittisia ja taloudellisia 
perusteluja. Myös sosiaalidemokraattisten lehtien kiertopääkirjoitus ymmärsi han- 
ketta sinänsä mutta epäili, saataisiinko se taloudellisesti kannattavaksi ja edistäisikö 
se alueellista tasa-arvoa. Kansandemokraattisen lehdistön reaktio oli suorasukaisen 
kielteinen? 


TALOUDEN PUOLESTA TAIVASKANAVIA VASTAAN 


131 


132 


Hufvudstadsbladet pohti kolmannen kanavan mahdollisuuksia nimenomaan 
ruotsinkielisen väestönosan kannalta. Lehti epäili pääjohtaja Kiurun lupauksia sii- 
tä, että uusi kanava lisäisi ruotsinkielisten ohjelmien tarjontaa, ja piti paljon mer- 
kittävämpänä Nordsatiin liittyvää hanketta välittää Ruotsin television ohjelmat 
Suomeen sellaisenaan. Se ihmetteli myös sitä, että jos maahan saadaan kolmas tele- 
visiokanava, miksi Yleisradion ja MTV:n pitäisi jakaa myös se keskenään: ”Eikö 
olisi — puhtaan periaatteellisesti — luonnollisempaa, jos kolmas kanava olisi yksin 
MTV:n?”'** Ajatus seuraavan vuosikymmenen kanavauudistuksesta oli siis ilmassa 
jo nyt. 

Yleisradion viestinnän kehitysryhmässä luettiin tarkasti lehdistön reaktiot. 
Kesäkuun aikana ilmestyi sen laskelmien mukaan 33:ssa eri lehdessä kaikkiaan 55 
pää- tai muuta kirjoitusta, jotka kommentoivat kolmoskanavahanketta. Avaus siis 
sai paljon huomiota julkisuudessa. Kriittisinä kysymyksinä kirjoituksissa nousivat 
esiin muun muassa se, johtaisiko kolmoskanava Yleisradion lopulliseen ylivaltaan 
vai voisiko vaihtoehdoksi löytyä muita vaihtoehtoja, esimerkiksi MTV:lle myön- 
nettävä toimilupa. Epäilyksiä herätti myös se, tukisiko uusi kanava kansallista kult- 
tuuria, poikisiko se uutta rahaa kotimaiseen ohjelmatuotantoon, parantaisiko se 
millään lailla ohjelmiston laatua ja miten se vaikuttaisi TV1:n ja TV2:n tarjontaan. 
Pääkirjoituksissa asetettiin kyseenalaiseksi myös tarvittavan riskirahan hankinta 
sekä se, saataisiinko kanavaa kannattavaksi.“ 

Aiheiden kirjo osoittaa, ettei kolmoskanavaa nielaistu purematta, vaan lehdis- 
töllä oli paitsi paljon kysymyksiä myös monta vastaväitettä mielessään. Syksyn 
myötä lehtitaloista tulikin aktiivinen osapuoli kolmannesta televisiokanavasta käy- 
dyssä viestintäsodassa. Lehdistö koki kanavahankkeen uhkaavan ilmoitustulojaan, 
jotka muodostivat noin 60 prosenttia mainosmarkkinoista. Sen intresseissä oli 
luonnollisesti säilyttää osuutensa. Toisaalta lehtiyhtiöt halusivat itse mukaan tele- 
visiobisnekseen, joka kaapeliverkoissa ei ollut vielä puhjennut kukkaan. Ne eivät 
pitäneet siitä, että — kuten silloin yleisesti luultiin — viimeinenkin käytettävissä ole- 
va kansallinen televisiokanava kaapattaisiin Yleisradion ja MTV:n käsiin. Sen sijaan 
Helsinki Televisio, television uuden kilpailutilanteen ruumiillistuma, ei myöntänyt 
kokevansa uutta tulokasta suoranaiseksi uhkaksi. Lehtihaastattelussa HTV:n toi- 
mitusjohtaja Tapio Kallioja noteerasi, että korkeintaan ohjelmien ostossa kilpailu 
voisi nostaa hintoja: 


Mutta muuten kolmoskanava ei kilpailisi kaapeliverkon kanssa. Kaapeliyhtiöiden 
perustehtävä on välittää erilaisia ohjelmapalveluja, kolmoskanava olisi yksi pal- 
velu muiden joukossa. Pikemminkin eri maksukanavat kilpailisivat kaapeliverkon 


sisällä.'s? 


II KOLMOSTELEVISION LUPAUS (1984-1986) 


Jo alkukesästä, heti Yleisradion tiedotettua kolmoskanavahankkeesta, lehtien 
kustantajia edustavan Sanomalehtien Liiton piirissä heräsi keskusteluja siitä, kenel- 
le uusi kanava kuuluisi. Lopulta liitto päätyi vastaiskuun, jonka puuhamiehenä toi- 
mi Kauppalehden ja Talouselämän mukaan Sanoma Osakeyhtiön hallituksen vara- 
puheenjohtaja Väinö Nurmimaa. Syyskuun lopulla 15 lehden muodostama ryhmä 
kutsui koolle tapaamisen, jossa oli määrä perustaa kilpaileva televisioyhtiö. Kool- 
lekutsujien joukossa olivat sitoutumattomat Helsingin Sanomat, Turun Sanomat 
ja Kaleva, keskustaa edustavat Keskisuomalainen ja Savon Sanomat, kokoomuksen 
äänenkannattajat Aamulehti ja Satakunnan Kansa, sosiaalidemokraattinen Eteen- 
päin sekä RKP:tä lähellä oleva Hufvudstadsbladet.'s Liiton toimitusjohtajan Veik- 
ko Löyttyniemen mukaan tuleva yhtiö hakisi mahdollisimman pian toimilupaa ja 
kilpailisi mainosmarkoista MTV:n kanssa: 


Tavoitteena on tarjota katsojille uusi televisiovaihtoehto. Samalla yritykset pyrkivät var- 
mistamaan omaa tulevaisuuttaan valtakunnallisen ja paikallisen viestinnän harjoittaji- 


na sähköisen viestinnän lisääntyessä.'*4 


Lehtien ajatuksena oli muodostaa jonkinlainen uusi Tesvisio, joka aluksi lä- 
hettäisi ohjelmaa vain Helsingin, Turun ja Tampereen alueilla. Kanava toimisi 
mainosrahoituksella ja tarjoaisi täyden palvelun ohjelmiston, joka yhdistäisi valta- 
kunnallista ja paikallista tarjontaa sekä tekisi yhteistyötä paikallisten kaapelitele- 
visioyritysten kanssa. Osakkaiksi oli määrä hyväksyä kaikki vapaan viestinnän kan- 
nalla olevat valtakunnalliset ja paikalliset viestintäyritykset ja -yhteisöt, jotka eivät 
vielä ole mukana yleisradiotoiminnassa. Mukanaoloa kaapelitelevisiotoiminnassa 
sen sijaan ei pidetty poissulkevana tekijänä.'* 

Aamulehteä kustantaneen Tampereen Kirjapaino Oy:n toimitusjohtajan Timo 
Laatusen mukaan hanke kilpailisi ”ainoasta käytettävissä olevasta kanavasta”. Helsin- 
gin Sanomia kustantaneen Sanoma Osakeyhtiön toimitusjohtaja Jaakko Rauramo 
sen sijaan huomautti, etteivät lehdet suoranaisesti pyrkisi kilpailemaan Yleisradion, 
MTV:n ja Nokian yhteisen hankkeen kanssa: ”Kun taajuuksia on olemassa, kaikil- 
la pitää olla mahdollisuus anoa niitä. Valtiovallan asia on sitten miettiä, kenelle se 
luvan antaas 

Ei ollut yllättävää, että kokousta koolle kutsuneiden lehdet pitivät pääkirjoituk- 
sissaan omaa aloitettaan ”tervetulleena”. Lehtien argumentteihin oli ilmaantunut 
myös uusia sävyjä. Uuden, vaihtoehtoisen televisiokanavan tarvetta perusteltiin 
myös sillä, että se laajentaisi sananvapautta ja toisi kaivattua kilpailua eetteriin toi- 
sin kuin Yleisradion ja MTV:n yhteinen hanke. Lehdistö korosti myös taustayh- 
teisöjensä maantieteellistä valtakunnallisuutta sekä omaa osaamistaan paikallisen 
tiedonvälityksen ammattilaisina. Myös MTV:n oikeutta televisiomainonnan mo- 

nopoliin arvosteltiin ja katsottiin, että kilpailua tulisi vapauttaa. Samoin paheksut- 
tiin Yleisradion sekaantumista mainosrahoitukseen.'"? Jälkimmäistä kritiikkiä sii- 
vitti se, että Yleisradio samaan aikaan selvitti, voisiko se alkaa myydä mainosaikaa 
radiossa, mitä etenkin kokoomuksen piirissä pidettiin tunkeutumisena paikallis- 
radioiden maaperälle.''s 

Lehdistön Oy Kanava Kolme - Kanal Tre Ab syntyi lopulta puolen tunnin mit- 
taisessa kokouksessa Helsingissä 15. lokakuuta. Siinä osakkaiksi ilmoittautui 37 
viestintäalan yhtiötä, jotka julkaisivat kaikkiaan 77:ää sanoma- ja paikallislehteä. 
Sitoutumattomien lehtien lisäksi mukaan tuli keskustalaisia, kokoomuslaisia ja 
sosiaalidemokraattisia lehtiä. Mukana olivat kaikki suurimmat maakunnalliset leh- 
det Kalevaa lukuun ottamatta. Helsingissä ilmestyvistä lehdistä perustajiksi tulivat 
vain sitoutumaton Hufvudstadsbladet, maataloustuottajien Maaseudun Tulevaisuus 
ja kirkollinen Kotimaa. Yhtiön peruspääomaksi karttui 1,85 miljoonaa markkaa, eli 
50 000 markkaa kultakin osakkaalta. Säännöissä sovittiin, ettei kenelläkään saanut 
olla yli viiden prosentin osuutta, millä haluttiin estää yhtiön ajautuminen jonkin 
vahvan osakkaan haltuun. Yhtiön hallituksen puheenjohtajaksi kokous valitsi Kot- 
kassa ilmestyvän Eteenpäin-lehden toimitusjohtajan Antero Anttilan ja toimitus- 
johtajaksi Hufvudstadsbladetin toimitusjohtajan Lars Rönnin'* Kanava Kolmen 
nimi viittasi vahvasti haluun kilpailla nimenomaan Yleisradion ja MTV:n ”Kol- 
moskanavana” tunnetun hankkeen kanssa. ” Yleisradion ohjelmatoiminnalle koko- 
vartalokilpailu merkitsisi varmasti vähintään yhtä suurta tehostumista kuin MTV:n 
Kymppiuutisten tuleminen Ylen iltauutisille”, toimitusjohtaja Anttila hehkutti.” 

Merkille pantavaa on kuitenkin se, että alle puolet perustamiskokoukseen mu- 
kaan kutsutuista lehtiyhtiöistä lähti lopulta osakkaiksi. Pois jäivät muun muassa 
Uusi Suomi, Kauppalehti, Suomenmaa, Suomen Sosialidemokraatti ja Kansan Uutiset. 
Myöskään Helsingin Sanomat ei kuulunut perustajakonsortioon, mutta hankkeen 
taustavoimaksi väitetty Sanoma Osakeyhtiö osallistui Kanava Kolmeen toisen ty- 
täryhtiönsä, Helsinki Television, kautta. Lehtiyhtiöiden yhteisessä rintamassa nä- 
kyi myös kilpailutaktista eriseuraisuutta. Siitä kertoi esimerkiksi Uusi Suomi Oy:n 
toimitusjohtajan Arto Tuomisen lausunto omalle lehdelleen: 


Hankkeen ehtona oli sitä paitsi, että kaikki merkittävät lehtitalot tulevat siihen mu- 
kaan. Sanoma Oy on nyt mukana vain HTV:n välityksellä. On syntynyt riski, että 


Sanomalehtien liitto joutuu erään kaapeliyhtiön vankkurienvetäjäksi.”' 


Uusi Suomi toisin sanoen koki uuden televisioyhtiön Sanoma Osakeyhtiön bul- 
vaaniksi. Lehti suhtautui muutenkin hankkeeseen muita lehtitaloja kriittisemmin. 
Se oli kutsunut operaatiota ”viestintäpoliittiseksi häirinnäksi”, jonka perimmäisek- 
si tarkoitukseksi se näki keskustelun provosoinnin ja päätöksenteon hidastamisen. 

Uusi Suomi myös arvioi, että lehdistön kolmoskanava tuskin toisi alalle mitään 
uutta osaamista; sen sijaan yksi leimallinen viihdekanava tarjoaisi katsojille niiden 
kipeästi kaipaaman vaihtoehdon.” 

Sanoma Osakeyhtiönkin rooli vaikutti ristiriitaiselta. Vaikka Nurmimaa oli 
puuhannut lehdistön yhteistä rintamaa kokoon, pääkirjoituspalstoillaan Helsingin 
Sanomat ei ottanut suoraan kantaa kummankaan kilpailijan puolesta.? Myös vara- 
toimitusjohtaja Matti Anderzen epäili lehtien televisio-osaamista ja piti kolmatta 
kanavaa tyystin tarpeettomana: 


Kaksi kanavaa riittää käytännössä hyvin. Ei ole poissuljettu ajatus, että syntyisi 
uusi työnjako, jossa Yleisradio hoitaisi toista kanavaa ja MTV toista. — — Sanoma- 
lehtien tulisi kehittää omaa toimintaansa ja keskittyä alueelle, jonka ne ennestään 


osaavat.” 


Timo Laatunen torjui Anderzenin arvostelun laajassa kirjoituksessaan, joka jul- 
kaistiin useissa maakuntalehdissä. Hänen mukaansa Kanava Kolmen tavoitteet ei- 
vät olleet taktista kiusantekoa eivätkä tähdänneet nopeaan taloudelliseen voittoon. 135 
Kyse oli strategisista, rakennepoliittisista päämääristä. Lehdistön pyrkimyksenä oli 
synnyttää Suomeen Yleisradiosta riippumatonta televisiotoimintaa ja purkaa val- 
linnut televisiomonopoli, jota YLEn, MTV:n ja Nokian hanke vain vahvistaisi: 


Suuri joukko arvonsa tuntevia lehtitaloja ei lähde pelkästä taktiikasta liikkeelle. 
Taktinen anomus olisi valtioneuvoston huiputtamista. — — Panostus Kanava Kol- 
meen ei ole taloudellinen vaan viestintäpoliittinen sijoitus. Lehdistön tv-hanke on 
koottavissa olevista vaihtoehdoista demokraattisin ja vakavin haastaja Yle/MTV/ 
Nokia-kolmikolle. Se on tarjous valtioneuvostolle: olemme valmiit luomaan tehok- 


kaan kilpailun tv-toimintaan, kunhan vain annatte siihen mahdollisuuden.” 


Sanomien suunnalta tulleet lausunnot viittasivat siihen, ettei yhtiö uskonut Ka- 
nava Kolmen poliittisiin mahdollisuuksiin toimilupakilvassa. Muitakin syitä sen 
skeptisyydelle on helppo uumoilla. Kanava Kolmen yhtiöjärjestykseen kirjattu 
äänivaltapykälä ei kenties miellyttänyt valtaa havitellutta viestintäjättiä. Koska leh- 
distöllä ei ollut mastoja ja hanke oli taloudellisesti riskialtis, Sanoma Osakeyhtiö 
saattoi kannanotoillaan ilmaista, ettei se ryhtyisi mahdollisesti epäonnistuvan yri- 
tyksen pelastajaksi. 

Kanava Kolme ei sekoittanut ainoastaan lehdistön keskinäisiä välejä, vaan po- 
liittisia kuvioita laajemminkin. Tilanne muistutti paikallisradioiden kohdalla näh- 
tyä tilannetta, jossa puolueet ja niiden lehdet olivat edustaneet eri näkemyksiä, 
puolueet eliitin ja lehdet kentän ääntä.” Kokoomuksen lehtien halu tuoda Yleisra- 

diosta ja MTV:stä riippumaton toimija televisiokentälle ei ollut yllätys, mutta kun 
uudessa yhtiössä oli viiden kokoomuksen äänenkannattajan ja lukuisten sitoutu- 
mattomien lehtien lisäksi myös kahdeksan keskustan ja kolme sosiaalidemokraat- 
tien äänenkannattajaa, näiden puolueiden kolmoskanavaa koskevissa kannanotois- 
sa alkoi ilmetä hajontaa. Esimerkiksi Suomenmaa ryhtyi jo ennen Kanava Kolmen 
perustamiskokousta etsimään kolmatta tietä, kilpailevien hankkeiden yhdistämis- 
tä. ”Asia kannattaisi ainakin tutkia, ennen kuin tehdään päätöksiä, jotka myöhem- 
mässä vaiheessa voivat tulla kalliiksi”, lehti ehdotti.” 

Kolmoskanavan omistuksen laajentamisesta lehdistöön tulikin keskustapuolu- 
een lempiteema, johon se palasi moneen kertaan vielä toimilupaprosessin aikana. 
Jos Yleisradio, MTV, Nokia ja Sanomalehtien Liitto lopulta olisi saatu yhteisen te- 
levisioyhtiön taakse, se olisi vienyt suomalaisen yleisradiopolitiikan taloudellisen 
pragmatismin ja poliittisten kompromissien perinteen aiempaa pidemmälle. Uu- 
den toimilupapolitiikan ensi askelia oli vastikään otettu paikallisradioiden kohdal- 
la, mutta Kanava Kolme synnytti viestintäpoliittisessa päätöksenteossa tilanteen, 
jollaista ei ollut ennen Suomessa koettu: yhdestä television toimiluvasta oli tulossa 
kilpailemaan kaksi vakavaa kandidaattia. Tulokas synnytti myös keskustelua yleis- 
radioverkon omistuksesta. Kanava Kolme ehdottikin, että verkko tulisi siirtää pos- 
ti- ja telelaitokselle, mihin myös sen pääjohtaja Pekka Tarjanne tunsi kiinnostusta. 
Kanava Kolmen toimitusjohtaja kutsui Yleisradion jakelumonopolia ja siihen liit- 
tyvää rahastusoikeutta ”vääristyneeksi”.”* 

Mielipiteiden taivuttelussa osattiin käyttää hyväksi myös mielipidetiedusteluja. 
Savon Sanomien teettämän gallupin mukaan 56 prosenttia vastaajista ei kaivannut 
lisäkanavaa, mutta toisaalta 43 prosenttia halusi. Eniten uutta kanavaa vastaan oli- 
vat yli ss-vuotiaat, kun taas innokkaimmin sitä kannattivat 15-24-vuotiaat. Melkein 
puolet vastaajista piti yhdentekevänä tai ei osannut ottaa kantaa, kuka kanavan 
saa. Päivää myöhemmin oman kyselynsä julkaisi Aamulehti, jonka vastaajien 
enemmistö, 55 prosenttia, piti kolmoskanavaa tarpeellisena, kun taas 38 prosentin 
mielestä nykyiset kanavat riittivät. Tälläkin kertaa suurinta kannatusta lisäkanava 
sai nuorten vastaajien keskuudessa. Lehtiyhtiöiden kanavahanketta kuitenkin kan- 
natti vain neljä prosenttia sekä Yleisradion, MTV:n ja Nokian yhteistä yhtiötä 28 
prosenttia vastaajista. Suosituin oli malli, jossa lehdistö olisi otettu mukaan osa- 
puolten yhteiseen yhtiöön. 

Tulokset kertoivat, että lehdistön kanavahanke oli jäänyt yleisön keskuudessa 
jokseenkin tuntemattomaksi ja ettei kansan halu saada kolmas televisiokanava ollut 
yksiselitteinen. ”Eipäs juupas kolmoskanava”, Kansan Uutiset kommentoi ristiriitai- 

LOBBAUSKIERTUEELLA 


Lehdistön kilpaileva kanavahanke luonnollisesti hajotti rivejä myös Yleisradion 
hallintoneuvostossa. Hallintoneuvoston työjaoston jäsen, kansanedustaja Pertti 
Salolainen (kok) ehdotti syyskuun lopussa, pari päivää lehdistön kilpailevan hank- 
keen tultua julki, että Yleisradion tulisi luopua suunnittelemastaan kolmoskanavas- 
ta. Hänen mielestään kolmas kanava tulisi antaa lehtien käyttöön, kun taas MTV 
ja Nokia voisivat yhdessä ryhtyä tavoittelemaan käyttöönsä neljättä televisiokana- 
vaa. ”Yleisradio voisi sitten käyttää kolmoskanavaan suunnittelemansa varat koti- 
maisten ohjelmien tason nostamiseen”, Salolainen visioi Uuden Suomen uutisessa. 
Hän perusteli ideaansa paitsi kotimaisen ohjelmiston lisäämisellä myös sillä, että 
näin saataisiin eetteriin lisää vapaata kilpailua ja laajennettaisiin toimilupajärjestel- 
mää. 

Sekä Yleisradion johto että hallintoneuvosto torjuivat ”Salolaisen mallin”. Esi- 
merkiksi hallintoneuvoston jäsen Reino Paasilinnan piti kolmoskanavan antamista 
täysin ulkopuoliselle taholle Yleisradion etujen vastaisena. Toinen sosiaalidemo- 
kraatti, Lauri Sivonen, katsoi lehdistön kanavan raunioittavan MTV:n ja sitä kautta 
Yleisradion talouden. Keskustan ja kokoomuksen kannat jakautuivat, mutta esi- 
merkiksi Mauri Pekkarinen oli jo nyt kallistunut puhumaan hankkeiden yhdistä- 
misen puolesta. Kansandemokraatit pitivät edelleen koko hanketta tarpeettomana, 
mutta lehdistön kilpaileva aloite saattoi saada aikaan sen, että vasemmisto alkoi 
pitää Yleisradion, MTV:n ja Nokian yhteenliittymää kahdesta vaihtoehdosta pie- 
nempänä pahana. Hanketta vastaan puhui myös RKP, jolle ensisijainen viestintä- 
poliittinen tavoite oli saada maahan ruotsinkielinen tv-kanava.'s 

Samaan aikaan Yleisradion ja MTV:n johto kävi omaa lobbauskampanjaansa 
kolmoskanavan puolesta. Keskeiset puolueet ja eturyhmät oli saatava käännytettyä 
hankkeen taakse, eikä oppositiotakaan suomalaisen konsensuspolitiikan perinteen 
mukaisesti saanut unohtaa, koska kolmoskanavan kaltaiselle suurelle viestintäpo- 
liittiselle ratkaisulle piti saada mahdollisimman laaja hyväksyntä. 

Esimerkiksi TV2:n keskustalaisen johtajan Tapio Siikalan vierailut keskusta- 
puolueen toimielimissä lokakuun alussa osoittavat, ettei edistäminen aina ollut 
helppoa. Kahden viikon aikana hän kävi selostamassa viestintäpolitiikan ajan- 
kohtaisia kysymyksiä kahdestikin, ensin eduskuntaryhmän työvaliokunnalle ja sit- 
ten koko eduskuntaryhmälle. Kohde oli tärkeä, koska keskustapuolue oli Sorsan 
hallituksen kakkospuolue ja sen kanta kolmoskanavaan oli lehdistön kilpailevan 
hankkeen vuoksi alkanut horjua. Kuten keskustapuolueen kohdalla oli poliittisesti 
viisasta, Siikala korosti uustelevisiota ulkomaisena uhkana, joka palvelee vain asu- 
tuskeskuksia, kun taas Yleisradio ja MTV muodostivat ”voimakkaan kansallisen 
toimijan”, joka voisi suojella kansallista kulttuuria. ”Mikäli näin pieneen maahan 

syntyy kaksi toisistaan riippumatonta ja avoimesti kilpailevaa tv-järjestelmää, ne 
murentavat toistensa voimavaroja ja heikentävät näin suomalaisen ohjelmiston 
mahdollisuuksia?” Siikala tähdensi paitsi kolmoskanavahankkeen Yleisradio-vetoi- 
suutta myös sitä, etteivät uuden kanavan kustannukset rasittaisi niitä, jotka jäävät 
aluksi palveluja paitsi. 

Koko eduskuntaryhmälle järjestettiin aiheesta suoranainen seminaari, jossa 
Siikalan ohella kuultiin asiantuntijoina MTV:n viestintäjohtajaa Seppo Sisättöä, 
Yleisradion suunnittelu- ja koulutustoiminnoista vastannutta apulaisjohtajaa Risto 
Volasta sekä Keskisuomalaisen päätoimittajaa Erkki Laatikaista. Viimeksi mainittu 
kuului kolmoskanavan epäilijöihin ja oli Siikalan ja Volasen tapaan puolueen vies- 
tintäpoliittisen toimikunnan jäsen. Siikalalle taustatukea antanut Sisättö muistutti 
kansanedustajia siitä, että jo ”liki puoli miljoonaa suomalaista voi katsoa ulkomaan 
ohjelmia kaapelien välityksellä ilman että eduskunta olisi tehnyt mitään päätöksiä”. 
Hänen mukaansa ”YLEn, MTV:n ja Nokian kolmoskanavavaihtoehto on ehdot- 
tomasti halvin vastaus kansainväliseen kilpailutilanteeseen”. Volanen puolusti han- 
ketta aluepoliittisin perustein. Hänen mukaansa kaapeliverkko jättää jopa 800 000 
kotitaloutta ulkopuolelleen ja kolmas kanava voisi tasoittaa tätä eriarvoisuutta. Pää- 
toimittaja Laatikainen puolestaan piti koko kanavahanketta tarpeettomana, mutta 
”jos kolmas kanava perustetaan, myös sanomalehdistölle on annettava mahdolli- 
suus osallistua sähköiseen viestintään”. Yhtiövaihtoehdoista hän ilmoittautuikin 
kannattamaan ”yhteiskombinaatiota”, johon Yleisradio kumppaneineen kutsuisi 
myös lehtiyhtiöt.'*s 

Vaikka viesti oli tarkoin räätälöity puhuttelemaan keskustapuolueen kansan- 
edustajia, käyty vilkas keskustelu osoitti epävarmuuden jatkuvan puolueen leirissä. 
Yleisradion hankkeen puolustajiin keskustelussa lukeutuivat hallintoneuvoston 
puheenjohtaja Reino Karpola, puolustusministeri Veikko Pihlajamäki sekä kan- 
sanedustaja Mauri Pekkarinen. Karpola myönsi, että pohjimmiltaan ”kysymys on 
kilpailusta mainosrahoista” ja että lehdistön pelko mainosrahojen menetyksistä on 
oikeutettu. Hänen mukaansa Yleisradion, MTV:n ja Nokian hanke on kustannuk- 
siltaan kuitenkin halvempi kuin lehdistön hanke. Pihlajamäki piti sitä myös aluepo- 
liittisesti perustellumpana, koska se pystyisi nopeammin palvelemaan koko maata. 
Nokian mukanaoloa hänkin kutsui ”liikavarpaaksi”. Pekkarinen halusi suorastaan 
kiirehtiä ”laajaa ja koko Suomen kattavaa” kolmoskanavaa, sillä jos kaapeli-tv ehtisi 
vallata koko Suomen, ei kolmoskanavalla olisi mitään mahdollisuuksia menestyä. 
Hänen mielestään lehdistö oli jo mahtava viestijä, jolla oli hallussaan myös paikal- 
lisradiot ja kaapeli-tv. ”Mikäli lehdistö nyt saisi myös kolmoskanavan, siitä muo- 
dostuisi liian suuri mahti.”'** 

Näyttikin siltä, että monet keskustan kansanedustajat pelkäsivät Sanoma Osa- 
keyhtiö saavan vallan lehtien televisioyhtiössä. Heitä kiehtoi myös ajatus lehtien 

televisiokonsortiosta, josta Sanoma Osakeyhtiö olisi pudotettu pois. Yleisradion ja 
MTV:n hankkeen herättämä vastustus taas perustui selvästi siihen, että uusi kanava 
vaarantaisi puolueen maakuntalehtien ilmoitustulot. Niinpä esimerkiksi kansan- 
edustaja Esko Aho kehotti pohtimaan vaihtoehtoa, että uuden kanavan omistaja- 
kuntaan kelpuutettaisiin ne lehdet, jotka eivät ole mukana kaapeli-tv-toiminnassa. 
”Tämä on kansanvaltaa, että me nyt täällä keskustelemmekolmoskanavasta. HTV:n 
perustamisesta ei ole lainkaan keskusteltu eduskunnassa”, Karpola muistutti omas- 
sa loppukaneetissaan. Siikalakin kiirehti asiaa: ”Koko sen ajan, kun asiaa mietitään, 
kaapeli-tv vie markkinoita.” 

Sosiaalidemokraattien käännyttämisestä vastasivat pääasiassa pääjohtaja Saka- 
ri Kiuru ja TV1:n johtaja Arne Wessberg. He kävivät eduskunnassa marraskuun 
alussa selostamassa kolmoskanavahanketta eduskuntaryhmän johdolle, ja kaksi 
päivää myöhemmin Yleisradion hallintoneuvoston varapuheenjohtaja Lauri Si- 
vonen jatkoi valistustyötä koko eduskuntaryhmän edessä. Keskustelun pohjaksi 
oli jaettu muistio, jossa arvioitiin kilpailevien hankkeiden hyvät ja huonot puolet. 
Sivosen mukaan YLE-MTV-Nokia-malli turvaisi Yleisradion taloutta sekä ottaisi 
parhaiten huomioon alueellisen tasa-arvon ja kansallisen kulttuurin. Sen puolesta 
puhuivat myös toimijoiden hyvä televisioalan tuntemus ja valmis lähetysverkko, 
joka kilpailijalta puuttui. Hän toi esiin myös sen, että Yleisradion kautta SDP:llä 
olisi uuteen kanavaan vaikutusvaltaa. Lehdistön hankkeen etuna oli, ettei se vaatisi 
julkisia varoja. Myös kilpailun lisääntymisellä voisi olla myönteisiä seurauksia, ja 
työväenlehdet pääsisivät sen kautta mukaan televisiotoimintaan. Sivonen kuiten- 
kin piti Kanava Kolmen harjoittamaa sosiaalidemokraattien kosiskelua pelkkänä 
poliittisena taktikointina. Hän toivoikin eduskuntaryhmältä tukea Yleisradion ja 
MTV:n hankkeelle, jota hän kuvasi yhtiöiden kannalta *elinkysymykseksi”.** 

Ottaen huomioon, että sosiaalidemokraattien ja Yleisradion välit eivät olleet 
lämpimimmillään ja että kolme sosiaalidemokraattista lehteä oli lähtenyt osakkaik- 
si lehtiyhtiöiden kilpailevaan hankkeeseen, oli yllätys, että eduskuntaryhmä päätti 
tukea ”parlamentaarisesti hallitun Yleisradion johdolla toteutettavaa kolmoskana- 
vahanketta”. Eduskunnan ensimmäinen varapuhemies Matti Louekoski kannatti 
sitä lämpimästi, vaikka arvosteli Yleisradion ohjelmia ja paisunutta henkilöstöä. 
Edustaja Jukka Mikkola perusteli tukeaan sillä, että ellei kolmas kanava tulisi yh- 
teiskunnan kontrolliin, se ajautuisi väistämättä kaupallisten piirien haltuun. Reino 
Paasilinna kiitti hanketta Yleisradion ensimmäiseksi askeleeksi pois kriisikehityk- 
sen tieltä. Eduskuntaryhmän puheenjohtaja Pertti Paasio huomautti, että vaikkei 
kolmoskanavaa tarvittaisi ohjelmatarjonnan monipuolistamiseksi, se oli tarpeen 
viestintäpoliittisista syistä: viestinnän säilyttämiseksi yhteiskunnan kontrollissa, 
sen kaupallistumisen ehkäisemiseksi — ja vaihtoehdoksi ”Erkon, Ketosen ja Laatu- 
sen ratkaisulle”, millä hän viittasi Sanoma Osakeyhtiöön, Turun Sanomiin ja Aamu- 

4.11.1455 


ESLMOSEANAYA 
Töolmenpiksiden ja päätöksenteon aikatavim 


FPolikttisten ja aiias yleensä vaikuttavien ryhmien ioformointia 


3.10.1985 Dla Warrick 
19.10.1985 EL ryhmä /TLE:a Bällintonsy- 
10.10. 1985 poolursiktaari J. Tsatäallö 
TSI Peten Pusa kankkruknt 
11.10.1804 känvasedostaja Marjatta Vääalasn 
14.10.1985 Sam Wilssaa STI pm. 
16.10. 1989 Kaj=Patar Mitturea 
17.10.1988 Pekka Vennamo 
17.18.1965 Pertti Paasio 
[7.16.1885 Erte Halle 

140 21.10.1905 Kuinänen, Meriläinen / YYH 
ÈJ: 10: 1925 sinjatari Tiisii 
71.10.7985 Korpela, Mattson, Trebles 
29.16.1908 Carpela 
23.10.1985 pljoktaja F., Pettersson 
29.10.1589 Lao hli jussoeunoa Ys Sjöblom 
30.10.1985 Wuoriaduvsa F. Caytrkn 
20.10.1985 toimitusjohtaja 8. Wslamtia 
-19.1148 pääjohtaja Pi Kivinen 
viikkoa dd Pllminiateri Forta 
wlfkka 45 Salolainen, Jyräski, Cörtasalmi 
5.11.1304 ministeri Lattin 
1.11.1985 EVA:n jahto 
14.11.1985 ministeri Björkitrand 


Tiakskotkinen tilanne, 


Jaakko Paavela 


Varatoimitusjohtaja Jaakko Paavelan tapaamisohjelma lokakuussa 1985 oli tiukka. 
Listalla oli ministereiden lisäksi puolueiden johtohahmoja, pääjohtajia sekä Elin- 


keinoelämän Valtuuskunnan johto. 

lehteen. Hän katsoi eduskuntaryhmän kannan myös sitovan hallitusryhmää. Näke- 
mys ei herättänyt soraääniä. Puolueen puheenjohtaja, pääministeri Kalevi Sorsa ei 
kolmoskanavahankkeesta keskusteltaessa ollut enää paikalla kokouksessa. 

On mahdollista, että sosiaalidemokraattiset poliitikot olivat saaneet kolmoska- 
navahankkeesta realistisemman kuvan kuin keskustalaiset poliitikot. Kun Sivonen 
oli käynyt selostamassa sitä SDP:n puoluetoimikunnalle jo kesäkuun alussa, hän 
piirsi suunnitelmista varsin raadollisen kuvan. Näkemyksen, jonka mukaan uuden 
kanavan ohjelmiston tulisi noudattaa samoja yleviä periaatteita kuin olemassa ole- 
vien kanavien, Sivonen tyrmäsi jo silloin täysin epärealistisena, koska ”sellaisen 
ohjelman maksajaksi ei tulisi vapaaehtoisesti kukaan”. Uuden kanavan tuli olla 
”houkuttelevaa ja kiinnostavaa, YLElle yleisöä ja MTV:lle mainosten katsojia tuo- 
vaa”. Hän myös huomautti, että ideologisesti katsoen ei superkanava ole nätin nä- 
köinen”: se rajoittuisi vauraaseen Suomeen, olisi maksullinen ja ”tulee lähettämään 
ohjelmaa, joka ei kenties vastaa kansansivistystavoitteitamme”.** Tuossa vaiheessa 
Sivonen perusteli uuden kanavan tarvetta nimenomaan sillä, että se auttaisi tor- 
jumaan HTV:n vaikutuksen kasvua. Sosiaalidemokraattien myönteistä asennetta 
kolmoskanavaa kohtaan selitti siis ennen muuta Erkon pelko. 

Vaikka kokoomus oli oppositiossa, oli senkin käännyttämiseen uhrattava aikaa. 
Kokoomuksen käännyttäminen lankesi Yleisradion kokoomusta edustavan radio- 
johtajan Jouni Mykkäsen vastuulle. Hän kävi selostamassa Yleisradion, MTV:n ja 
Nokian hanketta puolueen eduskuntaryhmälle marraskuussa tähdentäen kansain- 
välisen kilpailun aiheuttamaa uhkaa. Mykkänen muistutti myös, että hanke edis- 
täisi suomalaista teknologista osaamista ja turvaisi ruotsinkielisen väestönosan 
tarpeet. Alustuksen pohjalta käyty laaja keskustelu osoitti, ettei viesti osunut otol- 
liseen maaperään. Kokoomus oli hankkeen suhteen kaikkein epäilevin. Tuure Jun- 
nila halusi vielä kuulla lehdistön näkemystä, vaikka olikin tyytyväinen hankkeen 
edistymiseen. Ilkka Suominen esitti epäilyjä suunnitelman valtakunnallisuudesta. 
Eduskuntaryhmän aiemmassa kokouksessa ymmärtämystä Yleisradion kolmoska- 
navahankkeelle oli liiennyt ainoastaan Aarno Kailalta, puolueen poliittisen osaston 
päälliköltä, joka kuului Yleisradion hallintoneuvostoon.'”" 

Lobbaajista kiireisin oli kuitenkin MTV:n varatoimitusjohtaja Jaakko Paavela, 
josta oli tehty lokakuun alussa 1985 kolmoskanavahankkeen projektivastaava. Paa- 
velan kalenteri pursui tapaamisia. Ensimmäisen toimikuukautensa aikana hän tapa- 
si kansanedustajista Ole Norrbackin (r), Antero Jyrängin, Veikko Saarron ja Esko 
Helteen (skdl), Marjatta Väänäsen (kesk), Pertti Paasion (sd) sekä Pertti Salolai- 
sen ja J. Juhani Kortesalmen (kok). Ministereistä hän kävi puhumassa pääministeri 
Kalevi Sorsalle, liikenneministeri Matti Luttiselle, oikeusministeri Christoffer Ta- 
xellille, opetusministeri Gustav Björkstrandille ja II valtiovarainministerille Pekka 


Vennamolle. Lisäksi hän neuvotteli valtiovarainministeriön ja liikenneministeriön 

johtavien virkamiesten, Sveriges Televisionin johtajan Sam Nilssonin, EVAn joh- 
don sekä lukuisten yritysjohtajien ja vuorineuvosten kanssa.” Ihan turhaan Sano- 
ma Osakeyhtiön varatoimitusjohtaja Matti Anderzen ei ihmetellyt MTV:n saunan 
kiukaan kestävyyttä, koska niin ahkerassa käytössä se oli.” Paavelan mukaan kiuas- 
ta ei jouduttu vaihtamaan, mutta ”kyllä saunotettiin, hemmetisti”: 


Minä keskustelin kaikkien ministerien ja eduskuntaryhmien kanssa. Ja jos niillä oli vies- 
tintäpoliittisia ryhmiä, niin ne syötettiin ja juotettiin. — — Kävin läpi joka ainoan hallituk- 
sen jäsenen henkilökohtaisesti. Kenen kanssa syötiin, kenen kanssa saunottiin. Mutta 
kaikille annettiin informaatiota — — kommunisteja myöten. Joku kysyi meillä [MTV:n] 
hallituksessa, että pitääkö niillekin selvittää, niin minä sanoin, että pitää, että ne osaisi- 


vat vastustaa oikeaa asiaa.'9+ 


Kiurua, Yleisradion sivistyshenkistä pääjohtajaa, Paavelan tarmokkaat kyynär- 
pääotteet ja kabinetti-illat kiusasivat. ”Jotakin vaikutustakin kehonpuhdistuksella 
oli saattanut olla, — - mutta Paavelan rehvastelu häiritsi neuvottelujen ilmapiiriä”, 
hän huomauttaa muistelmissaan.” 

Yhteiskunnassa oli paljon niitä, jotka kannattivat MTV:lle omaa toimilupaa ja 
jopa omaa kanavaa. Yhtiön tulevaisuudesta huolestuneille Paavelan viesti oli, että 
”Kolmoskanava Oy:n tuoman vaihtoehdon toteutuminen ei sulje pois MTV:n toi- 
minnan itsenäistymistavoitteita vaan pikemminkin luo edellytyksiä oman toimi- 
luvan ja oman kanavan saamiselle”. 


HALLINTONEUVOSTO TAIPUU 


Marraskuun kuluessa niin Yleisradio, MTV kuin Nokiakin alkoivat viimein olla 
kypsiä uuden yhtiön perustamiseen. Nokiassa hankkeella oli vahva tuki, sillä ra- 
hallista panostusta pidettiin lopulta varsin pienenä ja riskejä vähäisinä? Samoin 
MTV:n hallintoneuvoston oli helppo taipua neuvottelutuloksen kannalle, sillä va- 
ratoimitusjohtaja Jaakko Paavela saattoi vyöryttää sen tueksi monta yhtiötä suo- 
raan hyödyttävää seikkaa: 


. MTV saisi lisää ohjelma- ja mainosaikaa sekä pääsisi paikallisille mainosmarkki- 
noille. 

. Kanava aiheuttaisi kilpailua mainosmarkkinoilla, mikä koituisi asiakkaiden hyö- 
dyksi. 
MTV:n ylivoima television mainosmyynnissä vahvistuisi. 
MTV:n edellytykset kilpailla niin kotimaisen kuin ulkomaisen ohjelmiston hankin- 


nassa paranisivat. 

. MTV saisi keinon kilpailla videoita ja kaapelitelevisiota vastaan. 
. Kanava turvaisi MTV:n aseman muuttuvassa kilpailutilanteessa ja tukisi sen pit- 


kän aikavälin tavoitteita. 


Huonoja puolia oli paljon vähemmän — oikeastaan vain se, että oman kanavan 
ja toimiluvan saaminen siirtyisivät jälleen hieman kauemmas tulevaisuuteen. ”Toi- 
saalta vastaavaa verkkoa eivät saa muutkaan”, Paavelan muistio päätteli realistisesti. 
Epäilyjä MTV:ssä aiheutti tietysti se, että kanava tarkoittaisi yhteiskunnan omista- 
man viestintävallan kasvua. 

Vuorineuvosten miehittämässä MTV:n hallintoneuvostossa olikin tahoja, jotka 
olisivat mieluummin nähneet yhtiön ryhtyvän yhteistyöhön lehdistön kuin Yleis- 
radion kanssa. Ongelma vain oli, ettei sen enempää aloitetta kuin malliakaan sel- 
laiseen yhteistyöhön ollut. Paavela muistuttikin lehdistön nimenomaisesti ilmoit- 
taneen, ettei se hyväksyisi hankkeeseensa nykyisiä televisioyhtiöitä. Ellei MTV 
lähtisi yhteistyöhön Yleisradion kanssa, oli vaarana, että tämä toteuttaisi kanavan 
omin päin.*** Pääjohtaja Kiuru kertoo muistelmissaan Sanomien Jaakko Rauramon 
varoitelleen MTV:n hallintoneuvoston jäseniä ”väärästä tiestä”, kumppanuudesta 
Yleisradion kanssa. Rauramo oli moittinut myös Harry Mildhiä siitä, kuinka No- 
kia oli pettänyt vapaan talouselämän liittoutumalla monopolin kanssa. ”Monopoli 
olette itse”, Mildh oli tarinan mukaan vastannut.” 

Hankalinta ratkaisun tekeminen oli luonnollisesti Yleisradiossa, jonka hallinto- 
neuvostossa kaikki mahdolliset poliittiset erimielisyydet tiivistyivät. Marraskuun 
alussa sen jäsenten edessä oli viimein vaikuttava nippu papereita. Hallituksen te- 
kemän esityksen liitteinä olivat Oy Kolmoskanava Ab -nimisen yhtiön perustamis- 
suunnitelma tulosarvioineen sekä yhtiöjärjestys- ja perussopimusluonnoksineen. 
Omistussuhteet olivat täsmentyneet siten, että Yleisradion osuudeksi tulisi 50 
prosenttia, MTV:n osuudeksi 35 prosenttia ja Nokian 15 prosenttia, mutta hallitus- 
paikkojen jaossa valtasuhteita oli tasapainotettu siten, että kukin yhtiö saisi kuusijä- 
senisestä hallituksesta kaksi tuolia. Perussopimusluonnos noudatti pitkälti samoja 
sanamuotoja, joihin oli totuttu MTV:n kanssa solmituissa sopimuksissa. Lisäksi 
hallintoneuvostolle toimitettiin sen vaatimat selvitykset kanavan vaikutuksesta 
alueelliseen ja kielelliseen tasa-arvoon, jotka nekin hallituksen mielestä puolustivat 
hanketta.” Jälleen kerran torjuttiin myös kansandemokraattien hellimä ajatus siitä, 
että Yleisradio ottaisi uuden kanavan kokonaan itselleen. Sitä vaihtoehtoa Mykkä- 
nen piti viestintäpoliittisesti mahdottomana. Se olisi vaikeasti perusteltavissa Yleis- 
radion silloisessa rahoitusasemassa sekä "aiheuttaisi myös voimakkaan reaktion 
lehdistön taholta”? 

Ohjelmistoa koskevat periaatteet korostuivat perustamissuunnitelmassa. Kol- 
mannen kanavan oli määrä ”pyrkiä sellaisen kilpailukykyisen ohjelmatarjonnan 

Taulukko 4 —Kolmoskanavan suunnitellut tulot 1986-1990 (mmk) 


Tulolähde 1986 1987 1988 1989 1990 
Mainostulot - 37 78 86 88 
Maksu-tv:n ohjelmatulot - 9 36 72 84 
Maksu-tv:n dekooderitulot - 3 6 4 3 
Yhteensä - 49 120 162 175 


Lähde: Oy Kolmoskanava Ab:n perustamissuunnitelma, Yleisradion hallintoneuvoston ptk 11/8.11.1985, liite 69 (YLEA). 


kehittämiseen, joka samalla tukee kansallista ohjelmatuotantoa” tekemällä han- 
kintansa Yleisradiolta, MTV:ltä tai ulkopuolisilta tuottajilta. Ohjelmiston luonne 
ilmaistiin määrittelemällä painopistealueiksi pitkät elokuvat, urheilulähetykset, 
suorat tapahtumalähetykset, viihdeohjelmat, televisiosarjat ja nuoriso-ohjelmat. 
Kanava toisin sanoen keskittyisi alueille, joilla haluttiin palvella ”katsojakunnan 
muuttuvaa ohjelmakysyntää” ja siten haastaa pahimmat kilpailijat. Kaupallista il- 
mettä korosti myös perustamissuunnitelman toteamus, jonka mukaan uudella ka- 
navalla olisi ”selkeät ja säännölliset lähetysajat sekä helposti muistiin jäävä ohjel- 
miston perusrakenne”. Toisaalta Mykkänen lupasi, että kolmoskanava voisi tarjota 
alkuiltaan ohjelmapaikan ruotsinkieliselle tarjonnalle.?% 

Taloudelliset laskelmat perustuivat siihen, että kanava käynnistyisi vuoden 1987 
alusta lukien. Ensimmäisen ja toisen vuoden tuloista valtaosa kertyisi mainostu- 
loista, mutta vuosikymmenen vaihteeseen mennessä maksutelevisiosta olisi mää- 
rä tulla niiden kanssa tasaveroinen tulolähde. Mainosajan myynnin onnistumisen 
kannalta korostettiin jälleen kerran ohjelmiston kiinnostavuuden suurta merkitys- 
tä. Perustamissuunnitelmassa tulot oli kuitenkin arvioitu jopa puolet pienemmik- 
si — ja kenties realistisemmiksi — kuin yhtiön myyntiä ja markkinointia pohtineen 
työryhmän aiemmissa laskelmissa (ks. taulukko 4.). Kustannuspuolella suurimman 
menoerän, kolme neljännestä kuluista, muodostaisivat ohjelmistokustannukset. 
Yhtiön taloudellisen tuloksen ennustettiin jäävän alkuvuosina tappiolliseksi, mutta 


plussalle kanava oli määrä saada vuoteen 1989 mennessä.?* 

Mutta vaikka hanketta esittelivät parhain päin niin Mykkänen, Siikala kuin 
Wessbergkin, hallintoneuvosto empi yhä. Se halusi vielä neljä lisäselvitystä: Sa- 
lolainen halusi selvityksen Oy Kolmoskanava Ab:n mahdollisesta omasta toimi- 
luvasta, hänen puoluetoverinsa Jaakko Korjus selvityksen omistuspohjan laajen- 
tamisesta, kansandemokraattien Jyränki ja ruotsalaisten Norrback puolestaan 
halusivat lisää tietoja yhtiön ohjelmatoiminnasta ja sen valvonnasta sekä Jyränki 
ja hänen puoluetoverinsa Toivo Pohjonen kolmoskanavan Yleisradiolle suoritta- 
mista korvauksista.?** 

Nyt selvityksiin ei enää tuhrattu aikaa, vaan hallintoneuvosto kokoontui seu- 
raavan kerran jo kahden viikon päästä. Esitettyjen lisäselvitysten jälkeen pääjohtaja 
Sakari Kiuru antoi tytäryhtiön perustamisen hallintoneuvoston käsiin. Äänin 10-8 
se päätti ensin, ettei päätöksentekoa enää lykätä. Sitten päätettiin äänin 10—4, että 
kaksi paikkaa uuden yhtiön hallituksessa riittää Yleisradiolle Korjuksen esittämän 
kolmen sijasta. Samoin äänin päätettiin myös, että uusi yhtiö toimisi Yleisradion 
toimiluvalla eikä sille haettaisi omaa, kuten Salolainen oli esittänyt. Päätökseen li- 
sättiin vielä kolme lausumaa: J. Juhani Kortesalmi vaati alueellisen radiotoiminnan 
kehittämistä, Reino Paasilinna taas sitä, että hallituspaikkojen suhteet myöhemmin 
muutettaisiin omistussuhteiden mukaisiksi. Marjatta Väänäsen lausuma taas oli 
ohjelmapoliittinen: ”Hyväksyessään kolmannen tv-kanavan perustamisen hallin- 
toneuvosto edellyttää, että uuden tv-kanavan ohjelmatoiminnassa noudatetaan 
tarkoin Yleisradion ohjelmatoiminnan säännöstöä, edistetään kotimaisen ohjel- 
miston osuutta ja laatua ja ylläpidetään kansallisia kulttuuriarvoja”*"? 

Ristiriita perustamissuunnitelman kuvaaman kaupallissävyisen hankkeen ja 
hallintoneuvoston edellyttämien kulttuuripoliittisten päämäärien välillä jäi näin 
elimelliseksi osaksi kolmoskanavan olemusta. Kanava perustettiin käytännössä 
pärjäämään markkinoilla sekä herättämään katsojien ja mainostajien kiinnostusta, 
mutta julkilausuttujen arvojen tasolla sen tuli palvella kotimaisen ohjelmatoimin- 
nan ja teknologian kehitystä sekä kansallisia kulttuuriarvoja.?** 

Tytäryhtiön ja kanavan perustamisen poliittisesta ja viestintäpoliittisesta kiis- 
tanalaisuudesta kertoo se, että päätös jouduttiin tekemään äänestämällä. Käytän- 
nössä Oy Kolmoskanava Ab perustettiin sosiaalidemokraattien, keskustan ja SMP:n 
äänin kokoomuksen, ruotsalaisten ja SKDL:n jäädessä vähemmistöön. Asian vai- 
keudesta kielivät myös pöytäkirjaan jättämät varaumat ja se, että kansandemokraa- 
tit jättäytyivät kokonaan päätöksenteon ulkopuolelle. Antero Jyrängin mukaan 
kolmannen televisiokanavan tarpeellisuus oli kyseenalainen: ”Ohjelmapoliittisesti 
se ei 20 %:n kotimaisuusasteellaan tule oleellisesti vahvistamaan kotimaista tv-oh- 
jelmatuotantoa tai kansallista kulttuuria. Myös hankkeen taloudellinen perusta on 
epävarmalla pohjalla” RKP:n Ole Norrback puolestaan katsoi, että kolmannesta 
tv-verkosta päättäminen oli hätiköityä, koska taajuuksien jakoa paraikaa käsiteltiin 

liikenneministeriössäkin. Häntä askarrutti, jääkö Ruotsin tv-kanavien välittämi- 
selle Suomeen enää taajuuksia. Jyrängin tapaan myös Norrback epäili hankkeen 
talouslaskelmia.?*? 

Oy Kolmoskanava Ab:n perustamisen kohtaama vastustus kieli myös siitä, että 
ilmapiirin liberalisoitumisesta huolimatta viestintäpolitiikan monet asetelmat oli- 
vat yhä ennallaan. Oppositiopuolueista SKDL puolusti yhä Yleisradion monopolia 
ja vastusti hanketta sen liiallisen kaupallisuuden vuoksi, kokoomus taas siksi, että 
sen mielestä Yleisradion pääasiallisesti omistama kanava ei vapauttanut kilpailua 
kylliksi, vaan päinvastoin lujitti monopolin valtaa. RKP lukeutui vastustajiin kieli- 
poliittisista syistä: se pelkäsi hankkeen hidastavan ruotsinkielisten palvelujen ke- 
hittämistä. Puolueen puheenjohtaja, oikeusministeri Christoffer Taxell oli ehdotta- 
nut, että kolmoskanavalle tulisi ajaa Ruotsin television ohjelmia.”* Uusien tuulien 
puuskittaisuudesta taas viestivät keskustan ja SDP:n kannan horjuvuus ja sisäiset 
erimielisyydet. Kiurun tulkinnan mukaan ratkaisevaa oli lopulta hallintoneuvoston 
keskustalaisen puheenjohtajan Reino Karpolan ja sosiaalidemokraattisen varapu- 
heenjohtajan Lauri Sivosen yhtiön johdolle antama tuki. ”Kolmosen perustamis- 
asian eteneminen ei hallintoneuvostossa — — ollut mikään läpihuutojuttu”, Kiuru 
kirjoittaa ja huomauttaa, että se vaati neuvostolta ”ison asennemuutoksen”.?" 

Myös lehdistön reaktiot kertoivat kiistanalaisuudesta. ”Ylen pohjaton säkki”, 
otsikoi Turun Sanomat pääkirjoituksensa, jonka mukaan ”odotettavissa on jo ny- 
kyisinkin mammuttitautisen yleisradiobyrokratian paisuminen entisestään” eikä 
ohjelmiston tasoonkaan ”olisi odotettavissa muutosta, koska kilpailua ei syntyisi”. 
Ilkan päätoimittaja Kari Hokkanen päivitteli kolumnissaan, miksi talousvaikeuksis- 
sa ollut Yleisradio lähtee ”lisäämään ohjelmatarjontaansa vaikka sen kaiken järjen 
mukaan pitäisi sitä karsia”. Kaikkein tyrmäävin oli kuitenkin Hufvudstadsbladet, 
jonka mukaan Suomi oli saamassa ”väärän kolmannen kanavan”: kesytetyn Sky 
Channelin, joka pursuaisi viihdettä ja palvelisi enemmän omistajiensa itsekkäitä 

etuja kuin katsojien tarpeita. 


”JUOKAA VAAN LISÄÄ SAMPPANJAA? 


Yhtiön perustava kokous pidettiin Yleisradion päämajan kattokerroksen edustus- 
tiloissa Kesäkadulla maanantaina 25. marraskuuta, kolme päivää hallintoneuvoston 
taipumisen jälkeen. Hermostusta oli kuitenkin ilmassa. Kun Nokian Antti Lager- 
roos oli aamuyhdeksältä alkaneesta tilaisuudesta vartin verran myöhässä, hänen 
Mobiraansa ehti jo tulla huolestunut soitto Kiurulta: ”Onko jotain tapahtunut?” 
”Mä sanoin, että ei. Että mä olin päässyt vain vähän myöhään liikkeelle. Että mä 
tulen. Että juokaa vaan lisää samppanjaa siellä.” 

Kolmostelevisio perustettiin Yleisradion päämajassa Kesäkadulla 25.11.1985. Eturivissä va- 


semmalta johtaja Alf Silfverberg ja toimitusjohtaja Antti Lagerroos Oy Nokia Ab:stä, radion 
johtaja Jouni Mykkänen ja pääjohtaja Sakari Kiuru Yleisradiosta sekä hallituksen puheen- 
johtaja Yrjö Turkama ja toimitusjohtaja Eero Pilkama MTV Oy:stä. Takarivissä vasemmalta 
kansliapäällikkö Jussi Tunturi, TV1:n johtaja Arne Wessberg ja lakimies Jyrki Pakarinen 
Yleisradiosta, MTV:n hallintoneuvoston puheenjohtaja Filip Pettersson ja MTV:n varatoimi- 


tusjohtaja Jaakko Paavela. Kuva: Seppo Sarkkinen / YLE Valokuva-arkisto 


Kaupparekisteriin yhtiö merkittiin maaliskuussa 1986, mutta siihen mennessä 
sen nimi oli jo jouduttu muuttamaan Oy Kolmostelevisio Ab:ksi. Yhtiöjärjestyk- 


sessä toimiala määriteltiin näin: 


Harjoittaa televisiotoimintaa sekä siihen olennaisesti liittyviä toimintoja. Tämän mu- 
kaisesti yhtiön toimialaan kuuluvat muun muassa uusien viestintämuotojen kehittämi- 
nen, ohjelma- ja muun viestintätoiminnan harjoittaminen sekä ohjelmistojen hankinta 
ja välittäminen. Toimintaansa varten yhtiö voi harjoittaa julkaisutoimintaa sekä omistaa 


ja hallita kiinteää omaisuutta.” 

Yhtiön postiosoitteeksi ilmoitettiin Kesäkatu 2, Yleisradio, ja osakepääomaksi 
15 miljoonaa markkaa, josta 7,5 miljoonaa oli maksettu. Kunkin osakkeen nimel- 
lishinnaksi määriteltiin 1 ooo markkaa, osakkeiden määräksi 15 000 kappaletta ja 
enimmäispääomaksi 60 miljoonaa markkaa. Ensimmäisen hallituksen puheenjoh- 
tajaksi oli nimitetty pääomistajan edustajana TV1:n johtaja Arne Wessberg. No- 
kiasta hallitukseen tulivat johtajat Martti Juva ja Antti Lagerroos sekä MTV:stä 
toimitusjohtaja Eero Pilkama ja varatoimitusjohtaja Jaakko Paavela. Yleisradion 
toinen edustaja hallituksessa oli TV2:n johtaja Tapio Siikala. Uuden yhtiön virkaa 
toimittavana toimitusjohtajana jatkoi tässä vaiheessa Paavela.? 

Kaksi päivää perustamiskokouksen jälkeen Yleisradio jätti Kolmoskanavaa kos- 
kevan toimilupahakemuksensa liikenneministeriöön. Se haki laajennusta omaan 
toimilupaansa muuttamalla sen 9. kohdan muotoilua: ”Yhtiöllä on kuitenkin oi- 
keus televisiotoiminnassaan käyttää apunaan MTV Oy:tä ja Oy Kolmoskanava 
Ab:tä siten kuin yhtiöt keskenään lähemmin sopivat””* Kilpailija, Kanava Kolme, 
jätti omansa kaksi viikkoa myöhemmin, 10. joulukuuta. Se perusteli hakemustaan 
nimenomaan sillä, että käytössä olevat valtakunnalliset kanavat olivat jo Yleisra- 
dion ja MTV:n käytössä. Silloin ”kymmenien viestintäalan yritysten muodostama 
televisioyhtiö”, jonka ”omistajat toimivat eri puolilla maata” ja edustavat ”erilaisia 
yhteiskunnallisia näkemyksiä”, tarjoaisi ”vaihtoehdon katsojille”? 

Suomen televisiohistorian ensimmäinen varsinainen toimilupakilpailu oli alka- 


nut. 

POLIITTINEN 
TAISTELU 
KOLMOSKANAVASTA 


Kolmoskanavan väylä ei tietenkään ollut vielä auki. Vasta yhtiö oli perustettu. Vie- 
lä ei tiedetty, saisiko se toimiluvan. Sillä oli merkittäviä poliittisia vastustajia niin 
oikealla kuin vasemmalla. Sillä oli myös äänivaltainen kilpailija, joka saattoi häm- 
mentää niin poliittisia asetelmia kuin yleistä mielipidettä. Itse asiassa uuden yh- 
tiön vaikeimmat hetket osuvat — kenties vuosien 1988-89 kanavajakoneuvottelujen 
ohella — sen ensimmäiseen puoleen vuoteen, jolloin se ei vielä ollut eetterissä, vaan 
vasta kamppaili olemassaolon oikeutuksestaan. Kamppailu päättyi kesäkuun alussa 
1986, jolloin päätös toimiluvasta lopulta syntyi. Tässä luvussa paneudunkin toimi- 
lupaprosessiin, joka venyi odotettua pidemmäksi hallituspuolueiden keskinäisten 
ja sisäisten erimielisyyksien johdosta. 


KAKSI KILPAILEVAA HAKEMUSTA 


Epävarmuutta päätöksentekijöiden keskuudessa lietsoi osaltaan Yleisradion tilaa- 
ma tehokkuusselvitys, joka valmistui joulukuussa 1985 hallintoneuvoston käsiteltä- 
väksi. Kauppatieteen tohtori Markku Lahdenpään johdolla Strategic Analysis Ma- 
nagement Inc. Oy:ssä laaditun selvityksen monien johtopäätösten tulkittiin olevan 
osittain ristiriidassa kolmoskanavahankkeen kanssa. Selvitys korosti, että Yleis- 
radiolla olisi kylliksi töitä kahdenkin kanavan kanssa, ja suositteli, ettei sen tulisi 
sekaantua kanavan ohjelmatoimintaan. Sen sijaan se suositteli, että Yleisradio ra- 
kentaisi kolmannen verkon nimenomaan ”MTV:n omaksi lähetysverkoksi”, mikä 
vapauttaisi tilaa ohjelmatoiminnalle ja muuttaisi MTV:n maksaman korvauksen 
kanavavuokraksi jakelutekniikan säilyessä Yleisradion hallinnassa. Suositustaan 

konsulttiyritys perusteli sillä, että järjestämällä MTV:lle näin lisää parasta katselu- 
aikaa ja mahdollisuuden alentaa kontaktihintaa alueellisten mainospaikkojen avul- 
la lujitettaisiin myös Yleisradion taloutta.?* 

Sen verran hämminkiä tehokkuusselvitys aiheutti, että hallintoneuvoston pu- 
heenjohtaja Reino Karpola halusi jarrutella ja arvioida kolmoskanavaa ”vielä toisen 
kerran talon sisällä nimenomaan voimavarojen kannalta”. Varapuheenjohtaja Lauri 
Sivonen luki konsulttien neuvoja pidemmälle: hänen mielestään kanavasta voisi 
ajan mittaan muodostua Yleisradion omistuksessa oleva väylä, jolla MTV harjoit- 
taisi ohjelmatoimintaansa, mikä ”vapauttaisi Ylen lähettämään nykyisellä kahdella 
kanavalla omia ohjelmia”? 

Liikenneministeriö oli koko ajan ollut hyvin perillä kolmoskanavayhtiön val- 
mistelun edistymisestä. Se johtui paitsi tiiviistä yhteydenpidosta myös siitä, että 
ministeriöllä oli oma edustajansa Yleisradion hallituksessa: kansliapäällikkö Juhani 
Korpela. Jo lokakuun lopussa, jolloin Yleisradion hallitus pääsi yksimielisyyteen 
yhtiön perustamista koskevasta esityksestään, Korpela ilmoitti ministeriön ryhty- 
vän välittömästi selvittämään kanavan käynnistämistä ja asettavan tarvittavat työ- 
ryhmät. Itse perustamiseen Korpela ei tässä vaiheessa ottanut kantaa.” 

Työryhmät, kaikkiaan kolme, asetettiin marraskuun alussa. Sisäasiainministe- 
riön kansliapäällikkö Juhani Perttusen johtama ryhmä sai selvitettäväkseen perus- 
tamiseen liittyvät viestintä- ja kulttuuripoliittiset kysymykset. Kansliapäällikkö Ju- 
hani Korpelan ryhmä puolestaan selvitti taloudellisia kysymyksiä lähtien tulos- ja 
rahoituslaskelmista aina kanavan taloudellisiin vaikutuksiin. Uuden kanavan hal- 
linnollisia ja organisatorisia kysymyksiä selvittämään ryhtyi Yleisradiosta ministe- 
riön palvelukseen siirtyneen neuvottelevan virkamiehen Kaj-Peter Mattssonin joh- 
tama ryhmä. Oman työryhmän lisäksi Mattsson otti osaa kahden muunkin ryhmän 
työskentelyyn liikenneministeriön edustajana. 

Käytännössä selvityksissä punnittiin ja vertailtiin kahta kilpailevaa toimilupaha- 
kemusta, Oy Kolmoskanava Ab:n ja Oy Kanava Kolme - Kanal Tre Ab:n. Molem- 
mat tarjosivat jokseenkin viihteellistä ohjelmistokokonaisuutta, jossa ulkomaisilla 
sarjoilla ja elokuvilla olisi keskeinen osansa ja jonka kotimainen osuus hankittai- 
siin ulkopuolisilta tuotantoyhtiöiltä. Molempien oli määrä olla mainosrahoitteisia, 
mutta Kolmoskanavan erityispiirteenä oli se, että loppuillan tarjonta olisi maksul- 
lista. Kolmoskanavan etuna olivat kilpailijaa laajempi televisioalan tuntemus sekä 
Yleisradion valmiit mastot, joihin piti vain lisätä lähettimet. Kanava Kolme korosti 
Kolmoskanavaa enemmän pyrkimystään täyden palvelun kanavaksi sekä sitä, että 
sen kielinä olisivat sekä suomi että ruotsi. Hankkeiden kustannuksissa oli merkittä- 
viä eroja, jotka johtuivat ohjelmaprofiilista, rahoitustavasta ja laajentumisvauhdis- 
ta. Yleisradion, MTV:n ja Nokian yhteisyritys lupasi nopeampaa kasvua valtakun- 
nalliseksi kuin lehtitalojen tv-yhtiö. (Ks. taulukko 5.) 

Taulukko 5 


Ominaisuus 
Omistajat 
Osakepääoma 
Tulolähteet 


Arvioidut tulot 
(4. toimintavuosi) 


Ohjelma-aika 


Ohjelmiston 
kotimaisuusaste 


Kotimaisen ohjelmiston 


tuotantokustannukset 


Ulkomaisen ohjelmiston 


hankintakustannukset 
Ohjelmien välitys 


Arvioidut 
ohjelmakustannukset 
(4. toimintavuosi) 


Lähetystoiminnan 
investoinnit 


Lähetystoiminnan 
vuokra/kustannukset 


Näkyvyysalue 


Markkinointi- ja 
hallintokulut 


Arvioidut velat/korot 
1. toimintavuosi 
2. toimintavuosi 
3. toimintavuosi 
4. toimintavuosi 


Kaksi kilpailevaa toimilupahakemusta 


Oy Kolmoskanava Ab 
YLE, MTV ja Nokia 
15 mmk 
Mainonta ja maksu-tv 


Mainonnasta 88 mmk, 
maksu-tv:stä 87 mmk 


18 h/viikko mainosrahoitteista, 
27 h/viikko maksullista 


Aluksi 20 %, kasvaa noin 35 %:iin 


Noin 100 000 mk/h 


Noin 20 000-25 000 mk/h 


YLEn verkko 


95 mmk (sis. myös maksutelevision) 


YLE rakentaa neljä asemaa/50 mmk 


14 mmk/vuosi 


e Alussa Helsinki-Tampere-Turku-Lahti 
+ 800 ooo taloutta 
e Laajenee sitä mukaa kun 
YLE rakentaa asemia 


12 mmk/vuosi 
(sisältää dekooderien markkinoinnin) 


38 mmk/2 mmk 
48 mmk/3 mmk 
16 mmk/2 mmk 
9 mmk/1 mmk 


Oy Kanava Kolme - Kanal Tre Ab 
36 sanomalehteä ja HTV 
7,4 mmk 


Mainonta 


Mainonnasta 62 mmk 


33 h/viikko 


Aluksi 10 % 


Noin 150 000 mk/h 


Noin 11 000—15 000 mk/h 


Omat tai YLEn mastot, omat lähetysase- 
mat, myöhemmin satelliittivälitys 


39 mmk 


1. YLEn mastot + oma verkko 
2. Oma lähetysverkko, 3 asemaa/25 mmk 
3. Satelliittikanavan vuokraus 
+ omat maa-asemat 


1. Neuvoteltava YLEn kanssa 
2. 4,5 mmk/vuosi 
3. 8-12 mmk/vuosi 


e Alussa Helsinki-Tampere-Turku 
+ 700 ooo taloutta 
e Laajenee myöhemmin valtakunnalliseksi 
satelliitin ja/tai maa-asemien myötä 


4 mmk/vuosi 


32,3 mmk/3 mmk 
39,5 mmk/3,5 mmk 
47,2 MMk/4,2 mmk 
47,2 MMk/4,2 mmk 


Lähde: Simo Karttunen ja Sirkka Manni-Loukola, Liikenneministeriön uusia tv-kanavia tarkastelevan taloustyöryhmän selvitys, 
Täydennysosa, 24.2.1986 (1765/05/85) (LVMA). 

” SUOMEN CHANNEL FOUR”? 


Uuden kanavan viestintä- ja kulttuuripoliittisia ulottuvuuksia selvittänyt työryhmä 
painottui koostumukseltaan opetusministeriöön, jota siinä edustivat kulttuuri- 
asiainneuvos Risto Kivelä, neuvottelevat virkamiehet Jukka Liedes ja Häkan Mattlin 
sekä työryhmän sihteeri, Taiteen keskustoimikunnan tutkija Ritva Mitchell. Ryh- 
män asiantuntemusta täydensi kirjailija Jörn Donner, jolla oli viestintäpoliittista 
kokemusta sekä Ruotsin elokuvainstituutin johdosta että Suomen Elokuvasäätiön 
hallituksesta. Työryhmän pysyviksi asiantuntijoiksi pestattiin sisäisen tarkastuksen 
päällikkö Unto Kumpusalo ja erikoistutkija Martti Soramäki Yleisradiosta. Lisäksi 
se kuuli paitsi tv-alan toimijoita Wessbergistä ja Paavelasta Laatuseen ja Anttilaan 
myös taiteilija, toimittaja- ja kulttuurijärjestöjen edustajia. 

Työskentelynsä pohjaksi työryhmä omaksui uusiokäyttöön Perttusen komitean 
kahden vuoden takaiset periaatteet, joiden mukaan riittävän osan yleisradio-ohjel- 
mista olisi oltava kotimaista alkuperää ja lähetysten tulisi palvella tasapuolisesti 
erilaisessa sosiaalisessa asemassa ja maan eri osissa asuvia väestö- ja kieliryhmiä. 
Jäseniä muistutettiin myös tavoitteesta rakentaa ruotsinkielinen rannikkokanava 
sekä toisaalta siitä, ettei komitea ollut pitänyt kolmannen televisiokanavan raken- 
tamista ajankohtaisena.?” 

Asiantuntijoiden kuuleminen toi ilmi, etteivät kulttuurielämän edustajat tun- 
teneet paloa kolmanteen televisiokanavaan. Kirjailija Jouko Tyyri piti koko kana- 
vaa tarpeettomana, koska henkisiä ja aineellisia resursseja ei ollut riittävästi. Timo 
Vuortama Suomen Sanomalehtimiesten Liitosta epäili, että kolmoskanavasta tu- 
lisi pelkkä välityskanava, jonka työllisyys- ja kulttuuripoliittiset tavoitteet jäisivät 
toteutumatta. Taiteen keskustoimikunnan puheenjohtaja taiteilija Lauri Ahlgren 
vaati kiintiötä kanavan kotimaiselle ohjelmistolle. Työväen Sivistysliiton Pekka 
Gronow tähdensi, että kolmas kanava olisi kulttuuripoliittisesti mielekäs ainoas- 
taan siinä tapauksessa, että se pystyy tarjoamaan enemmän ja parempaa kotimaista 
ohjelmaa kuin kaapelitelevision maksulliset kanavat. Toimittaja Jouko Blomberg 
Radio- ja Televisiotoimittajien Liitosta sentään piti Kolmoskanavaa huonoista 
vaihtoehdoista parhaana.” 

Lopullisessa muistiossaan työryhmä piti uuden kanavan perustamista kulttuu- 
ri- ja viestintäpoliittisesti perusteltuna johtuen kansainvälisen televisioviestinnän 
kiristyneestä kilpailutilanteesta ja sen vaikutuksista kansalliseen televisiotoimin- 
taan. Se nosti esimerkkeinä kansallisista ratkaisuista esiin Ruotsin hankkeen kol- 
mannen valtakunnallisen kanavan perustamiseksi sekä eritoten Britanniassa 1982 
käynnistyneen Channel Fourin, joka oli maan kaupallisten IT V-yhtiöiden talou- 
dellisesti tukema mutta jolle oli asetettu selkeitä viestintäpoliittisia tehtäviä inde- 
pendent-ohjelmatuotannon ja alan työllisyyden kehittämiseksi.” Channel Fourin 

oli määrä vaalia kokeellista ja uudistavaa ohjelmistoa pyrkimättä välttämättä suuriin 
katsojalukuihin. Samoin kanavan oli määrä suunnata tarjontaansa etnisille, kielel- 
lisille, sosiaalisille ynnä muille vähemmistöryhmille sekä työllistää nimenomaan 
BBC:n ja ITV:n ulkopuolista luovuutta.” Channel Four -esikuvan työryhmälle oli 
syöttänyt Yleisradion Wessberg. Kun kulttuuriasiainneuvos Kivelä kysyi, millaista 
taiteellista henkilökuntaa Kolmoskanavalle oli kaavailtu, Wessberg vastasi: 


Ei ole tarkoitus palkata taiteilijoita. Tarkoitus on edetä Englannin Channel Fourin 
tapaan: tehdään sopimuksia, komissioita, tuotettavista ohjelmista Kolmoskana- 
van ulkopuolisten kanssa. Nyt ulkopuolisten tuottajien, esimerkiksi Epidemin, on- 


gelmana on jatkuvuuden turvaaminen toiminnalleen.?5 


Perttusen johtaman työryhmän näkemys suomalaisen televisiotoiminnan tilas- 
ta oli huolestunut mutta toiveikas. Kielimuuri ja syrjäinen maantieteellinen sijainti 
olivat suojelleet suomalaista televisiota, mutta katselutottumukset olivat kansain- 
välistymässä ja kilpailu kysytyimpien ohjelmatyyppien katsojista kiristymässä. Sa- 
telliitti- ja kaapelivälityksen laajentuminen saattoi sen mielestä lisätä alueellista eri- 
arvoisuutta samalla, kun Yleisradio ja MTV taantuisivat kilpailun lisääntyessä.?* 

Viestintä- ja kulttuuripoliittinen työryhmä asettikin viisi yleisluonteista tehtä- 
vää suomalaisen televisiotoiminnan kehittämiselle. Ohjelmatarjonnan monipuoli- 
suutta tuli lisätä, kotimaista ohjelmatuotantoa edistää ja ohjelmiston alueellisesta 
ja kielellisestä tasa-arvosta huolehtia. Samoin tuli sen mielestä huolehtia ohjelma- 
tuotannon työllisyydestä sekä edistää kansainvälistä yhteistyötä audiovisuaalisessa 
ohjelmatuotannossa. Vaikka uuden valtakunnallisen kanavan perustaminen voisi 
edistää tavoitteiden toteutumista, työryhmä asetti sille selviä rajoituksia. Kanava ei 
saisi heikentää olemassa olevien kansallisten televisiokanavien voimavaroja ja sen 
tuli ”täydentää nykyistä televisiotoimintaa tarjoamalla monipuolista ja laadukasta 
ohjelmaa”. Se ei saisi myöskään heikentää Yleisradion asemaa. Lisäksi työryhmä 
nimesi peräti kahdeksan konkreettista viestintä- ja kulttuuripoliittista ehtoa, jotka 


toimiluvan saajan tulisi sitoutua täyttämään: 


1. Kanava tulee rakentaa valtakunnalliseksi mahdollisimman pian. 

2. Ohjelmatarjonnan tulee olla parhaana katseluaikana kaikille avointa. 

3. Riittävän osan ohjelmistosta on oltava ruotsinkielisen väestönosan ymmär- 
rettävissä, ja kanavan tulee edistää myös ruotsinkielistä ohjelmatuotantoa. 

4. Kanavan tulee tilata suomalaisilta ulkopuolisilta tuottajilta enenevä osuus 
kotimaista tv-draamaa. 

5. Kanavan tulisi pyrkiä välittämään ja taltioimaan julkisten taidelaitosten esityk- 


siä. 

6. — Kanavan tulee pyrkiä yhteistyöhön pohjoismaisten tv-yhtiöiden ja eurooppalais- 
ten tuottajien kanssa. 

7. Kanavan tulee ottaa huomioon kulttuurielämän sekä erilaisten vähemmistöjen 
tarpeet. 

8. — Kanavan toiminnan tulee perustua Yleisradion toimilupaan ja täsmällisiin toi- 


mintasuunnitelmiin.?? 


Tavoitteissa korostuvat siten julkiselle palvelulle ominaiset laadun ja tasa-arvon 
kunnioitus sekä sivistykselliset ja kulttuuripoliittiset päämäärät. Vaikka viestintä- ja 
kulttuuripoliittisen työryhmän ei ollut määrä ottaa suoraan kantaa siihen, kummal- 
le hakijoista toimilupa tulisi myöntää, rakennepoliittisessa katsannossa se asettui 
kannattamaan Yleisradion ja MTV:n aseman vahvistamista ja piti niiden suunni- 
telmaa ”vakavasti otettavana”. ”Mikäli kolmas kanava otetaan käyttöön, on tällä 
hankkeella etuja, jotka ovat kiistattomat verrattuna työryhmälle idearaakileena esi- 
teltyyn lehtiyhtiöiden hankkeeseen?””* 

Kulttuuripoliittisessa katsannossa työryhmä sen sijaan omaksui suomalaisittain 
uudenlaisen asenteen: perinteisen torjuvan protektionismin sijaan se halusi edistää 
aktiivisesti kotimaista tuotantoa ja tukea kotimaisen audiovisuaalisen sektorin kas- 
vua. Kun satelliittien ja kaapelien uhkaa ei voitu torjua, niitä vastaan oli kehitettävä 
rakentavia vastarintakeinoja.” Uutta oli myös tapa korostaa erilaisten vähemmis- 
töjen tarpeita. Molemmat piirteet viittasivat siihen, että työryhmän mielessä väik- 
kyi ajatus kolmoskanavasta jonkinlaisena Suomen Channel Fourina, joka toisi tele- 
visioon paitsi uusia tuulia myös elvyttäisi kotimaista ohjelmatuotantoa. 

Viimeisissä kokouksissaan Perttusen työryhmä saattoi vitsailla Ilta-Sanomien 
ja Hufvudstadsbladetin uutisella, jonka mukaan yhtä sen jäsenistä, kirjailija Jörn 
Donneria, povattiin Kolmoskanavan johtajaksi. Haastattelussa Donner kuitenkin 
ilmoitti olevansa haluton ryhtymään minkään ”Sky Channel Helsingin toimitus- 
johtajaksi”? 


”MAINONNAN KASVUSTA RIITTÄÄ KAIKILLE? 


Kansliapäällikkö Juhani Korpelan johtaman taloudellisia kysymyksiä selvittäneen 
työryhmän jäsenet olivat hallitusneuvos Kai Törnblom ja neuvotteleva virkamies 
Kaj-Peter Mattsson liikenneministeriöstä sekä vanhempi budjettisihteeri Esko 
Meriläinen valtiovarainministeriöstä. Varsinaisen selvitystyön suoritti VIT:n 
graafinen laboratorio professori Simo Karttusen johdolla. Selvitys arvioi hake- 
musten tuotto- ja kustannuslaskelmat sekä uusien kanavien vaikutuksen Yleisra- 
dion talouteen." 

Kolmoskanavan laskelmaa mainostulojen kertymästä selvitysmiehet pitivät 
jokseenkin realistisena, mikäli taloudellinen kehitys olisi suotuisaa. He kuitenkin 
arvioivat mainostajien siirtymisen kanavalle hitaammaksi kuin hakemuksessa oli 
laskettu, sillä ”mainostajat ovat valmiita tulemaan Kolmoskanavalle vasta sitten, 
kun heille pystytään osoittamaan korkeita katsojalukuja”. Vielä epävarmempana 
arvio piti maksutelevision odotettua tulokertymää, koska maksu-tv ei yleensä mis- 
sään ollut kehittynyt niin nopeasti kuin oli odotettu. 20 prosentin sijasta kenties 
vain 5-10 prosenttia katsojista tilaisi maksullista ohjelmistoa. Kanavan budjetoi- 
dut ohjelmakustannukset sen sijaan katsottiin mahdollisiksi, jos ohjelmien hankin- 
nassa ”korostetaan taloudellisuutta”. Se tarkoitti esimerkiksi sitä, että ”kotimaista 
draamaa ja muuta vastaavaa korkeatasoista mutta samalla kallista tuotantoa esite- 
tään varsin rajoitetusti”, että ”kotimaisen ohjelman tuotannossa käytetään pääsään- 
töisesti kevyttä tuotantotekniikkaa ja tuotantotapaa” ja että siitä merkittävä osa on 
sarjamuotoista. Ohjelmiston yli 20 prosentin kotimaisuusasteeseen ainakaan alku- 
vuosina graafisen laboratorion selvittäjät eivät siksi uskoneet. 

Selvityksen mukaan sekä lähetysasemaverkon rakentamiseen että dekooderien 
välitykseen liittyi niin paljon epävarmuustekijöitä, että ”Kolmoskanavan vakiinnut- 
taminen veisi arvioitua kauemmin”, minkä johdosta olisi varauduttava myös arvioi- 
tua suurempaan lainanottoon ja korkomenoihin. Graafisen laboratorion tutkijoita 
epäilytti myös se, että Kolmoskanavan oli määrä luovuttaa markkinointivastuu yh- 
tiön ulkopuolelle eli MTV:lle. ” Voidaan kysyä, kenen hyväksi MTV:n myyntiorga- 
nisaatio toimisi, jos kilpailu mainostuloista kärjistyisi”, he pohtivat.” 

Hankkeen taloudellisen onnistumisen edellytykset työryhmä tiivistikin ketjuk- 
si, jossa ensin oli hankittava muihin kanaviin ja videotarjontaan nähden kilpailu- 
kykyinen ohjelmisto. Tämän jälkeen ohjelmille oli saatava riittävästi katsojia, jonka 
jälkeen mainostajille oli kyettävä osoittamaan, että kanavalla oli riittävä tai mainos- 
tajan toivoma yleisö. ” Vasta tämän jälkeen on mahdollista saavuttaa hakemuksessa 
esitetyt mainostulotavoitteet”, selvitys päätteli.* 

Työryhmä arveli kolmannen kanavan jonkin verran synnyttävän mainonnan 
uusjakoa television hyväksi, jolloin suurimmat menetykset kärsisivät paitsi MTV 
myös alueelliset valtalehdet. Jos kansantalouden kasvu kuitenkin jatkuisi suotui- 
sana, ”mainonnan kasvusta riittää osuutensa kaikille medioille”. Selvitys kuitenkin 
arvioi, että MTV saattaisi menettää mainostuloja ”ennakoitua enemmän”, mikä 
heijastuisi välillisesti myös Yleisradion talouteen. Lisääntyneen lainantarpeen ris- 
kin kantaisi Yleisradio suurimpana osakkeenomistajana. Jos taas maksu-tv-suun- 
nitelma epäonnistuisi, voisi Nokian omistukselta pudota motiivi, mikä edelleen 
heikentäisi yhtiön taloudellista perustaa. Oy Kolmoskanava Ab:n haitallista vai- 
kutusta Yleisradion ja MTV:n talouteen selvittäjät pitivät kuitenkin vähäisempänä 
kuin Kanava Kolmen mahdollista vaikutusta." 

Kanava Kolmen toimilupahakemuksen liiketaloudellisia edellytyksiä työryhmä 
ei voinut puutteellisten tietojen vuoksi määräaikaan mennessä punnita, sillä yhtiö 
toimitti konsulttitoimisto Mec-Rastorin laatiman toteutettavuusselvityksen?? mi- 
nisteriölle myöhässä. Jälkierittelyssä selvitysmiehet arvioivat, että lehtien tv-yhtiön 
laskelmat mainostuloista olivat paitsi maltillisia myös realistisia, samoin kustannus- 
laskelmat. Loppuarvio kilpailevasta hankkeesta oli kaikin tavoin myönteinen: 


Liikeidea on selkeä ja yksinkertainen: pääosin valtakunnallinen mainosrahoitus, oma 
kanava sekä ohjelmaprofiili. Tällä rakenteella, joka myöhemmin voisi laajeta sekä 
maantieteellisesti että myynnillisesti, eivät yhtiön takana olevat sanomalehdet ja kaape- 
li-tv-yhtiöt halunne esiintyä YLEn kilpailijana vaan vaihtoehtona ja täydentäjänä. MTV:lle 
ainoana valtakunnallisen tv-mainonnan tarjoajana Kanava Kolme ajan mittaan muo- 


dostaisi selvän kilpailijan.” 


Itse asiassa mitään noin myönteistä graafisen laboratorion tutkijat eivät Oy Kol- 
moskanava Ab:n hakemuksesta sanoneet. Päinvastoin sen suunnitelmiin esitettiin 
lukuisia varaumia. 

Kaj-Peter Mattssonin hallinnollisia ja teknisiä kysymyksiä pohtinut työryhmä 
keskittyi yhtäältä mahdollisen toimiluvan velvoitteisiin sekä toisaalta taajuuksien 
käytön ja lähetystoiminnan erityisongelmiin. Työryhmään kuuluivat yli-insinööri 
Vesa Palonen ja vanhempi hallitussihteeri Harri Pursiainen liikenneministeriöstä 
ja yli-insinööri Kalevi Teräsvuo Posti- ja telehallituksesta. Muita työryhmiä vielä- 
kin selvemmin Mattssonin nelihenkinen tiimi pidättäytyi ottamasta kantaa siihen, 
kummalle kahdesta hakijasta toimilupa tulisi myöntää. 

Sen sijaan se totesi, että Suomeen voitaisiin rakentaa vielä jopa kaksi valtakun- 
nan kattavaa tv-verkkoa, joten valtioneuvostolle jäisi yhä harkinnan varaa toimilu- 
pien myöntämisessä. Jos toimiluvat nyt myönnettäisiin sekä Kolmoskanavalle että 
Kanava Kolmelle, uusia kanavia ei sen jälkeen enää mahtuisi. Kansantaloudellisesti 
edullisimmaksi työryhmän mukaan tulisi sijoittaa uudet lähettimet Yleisradion 
olemassa oleville tv-asemille. Kanava Kolmen esittämää ajatusta televisioverkkojen 
siirtämisestä posti- ja telelaitoksen alaisuuteen, työryhmä sen sijaan ei käsitellyt, 
koska katsoi, ettei asia kuulunut sen tehtävänantoon.? 

Päähuomion saivat toimiluvan saajalle asetettavat ehdot, jotka Mattssonin 
työryhmä listasi viittaamalla kahden muun työryhmän ehdotuksiin. Osa ehdois- 
ta olisi kulttuuri- ja ohjelmapoliittisia, osa kanavan saatavuuteen liittyviä, osa taas 
valvontaan, talouteen ja tekniikkaan liittyviä. Kanavan ohjelma- ja kulttuuripoliit- 
tiseksi yleistavoitteeksi tulisi asettaa ”kansallisen ohjelmatuotannon ylläpitäminen 
ja kehittäminen sekä kansallisen ohjelmatuotantorakenteen monipuolistaminen”. 
Tavoite saavutettaisiin liittämällä toimilupaan ehto, jonka mukaan tietty kasvava 

prosenttiosuus kanavan ohjelmatarjonnasta tulisi olla suomalaista alkuperää, ja 
määräämällä kanava myös käyttämään ulkopuolisia tuottajia ohjelmahankinnas- 
saan. Edelleen työryhmä katsoi, että toimiluvan saajan ”tulee lähetystoiminnassaan 
ottaa huomioon myös kielellisten vähemmistöjen tarpeet”? ja että määräys olisi si- 
sällytettävä toimilupaan. Verkon laajentamisesta valtakunnalliseksi työryhmä myös 
halusi selvät ehdot toimilupaan, samoin se ehdotti harkittavaksi sitä, että toimilu- 
vassa säädettäisiin maksullisten lähetysten enimmäistuntimäärästä.?** 

Uuden kanavan valvonnan osalta hallinnollisesti yksinkertaisimpana ratkaisuna 
työryhmä piti sitä, että toimilupaehtojen yleisestä valvonnasta huolehtisi liikenne- 
ministeriö. Yleisradion hallintoneuvoston valvonta tulisi kyseeseen vain siinä ta- 
pauksessa, että toimilupa myönnettäisiin Oy Kolmoskanava Ab:lle.?*' 


LIIKENNEMINISTERI KIIREHTII 


”Työryhmät varovaisen myönteisiä kolmanteen televisiokanavaan”, liikenneminis- 
teriö otsikoi tiedotteensa, kun sen asettamat kolme työryhmää jättivät helmikuussa 
1986 ehdotuksensa ministeri Luttiselle. Ministeriön välitön päätelmä oli, että valta- 
kunnallista televisiotoimintaa kannatti laajentaa, mutta aineelliset ja henkiset voi- 
mavarat huomioon ottaen vain yhden uuden kanavan verran." 

”Kun päätös uudesta tv-kanavasta on merkittävä ja kauaskantoinen kansallinen 
viestintäpoliittinen ratkaisu, toimilupapäätös on tehtävä harkiten”, Luttinen oli to- 
dennut paria viikkoa aiemmin. Nyt mietintöjä vastaanottaessaan hän uumoili, ettei 
kolmoskanava olisi valtioneuvostossakaan läpihuutojuttu, vaan keskustelua herät- 
täisivät paitsi uuden kanavan tarpeellisuus ylipäänsä myös se, onko Yleisradion ol- 
tava mukana mainostuloilla tai katselumaksuilla rahoitettavassa toiminnassa. Entä 
kuinka nopeasti uusi kanava voisi saavuttaa 35-40 prosentin kotimaisuusasteen, 
jota Luttinen piti tavoiteltavana? Esimerkiksi Suomenmaa nosti Perttusen työryh- 
män kulttuuripoliittiset ehdot kolmatta kanavaa myönteisesti raamittaviksi mitta- 
puiksi. Helsingin Sanomat taas huomasi epäillä, ettei kummankaan luvanhakijan 
olisi ”taloudellisesti järkevää” lähteä toteuttamaan kanavaa niiden varassa.” 

Liikenneministeriöltä vei kuukauden muotoilla oma kantansa. Maaliskuun 
puolivälissä se tiedotti esittävänsä kolmannen televisiokanavan antamista Yleis- 
radion, MTV:n ja Nokian perustaman yhtiön käyttöön siten, että Oy Kolmoska- 
nava Ab toimisi Yleisradion täydennetyllä toimiluvalla. Ohjelmat rahoitettaisiin 
mainoksilla ja maksu-tv-toiminnalla. Ministeriön esitys noudatti siten täsmälleen 
niitä suuntaviivoja, jotka Yleisradio oli marraskuisessa toimilupahakemuksessaan 
hahmotellut. Kiinnostavimpia olivat kuitenkin ministeriön perustelut valita kandi- 
daateista juuri Kolmoskanava eikä Kanava Kolmea: 

1. Se takaisi parhaiten kotimaisen ohjelmatuotannon edistämisen. 

2. Se varmistaisi kohtuullisen kotimaisuusasteen paremmin kuin toisen hakijan 
hanke. 

3. Se tarjoaisi laajemman alueellisen peiton kuin kilpaileva hanke. 

4. Sen osakkailla on parempi televisioalan tuntemus kuin lehtiyhtiöillä. 

5. — Kaventaessaan MTV:n markkinaosuutta lehtiyhtiöiden hanke saattaisi ajan 


myötä välillisesti heikentää Yleisradion taloutta.?44 


Liikenneministeriön mielestä televisiokanavan saajalle oli toimiluvassa kuiten- 
kin asetettava selviä ehtoja, joilla turvattaisiin päätöksen viestintä- ja kulttuuripo- 
liittisten tavoitteiden toteutuminen. Tässä vaiheessa ehtoja oli seitsemän: 


1. Toimiluvan saajan on laajennettava lähetystoimintaa asteittain siten, että 
mahdollisimman suuri osa väestöstä voisi seurata lähetyksiä. 

2. — Parhaaseen katseluaikaan kanavan ohjelmien tulee olla kaikille avoimia. 

3. Alkuvaiheessa 20 prosenttia kanavan ohjelmistosta on oltava suomalaista al- 
kuperää, mutta lähivuosina osuuden on noustava 35-40 prosenttiin. 

4. Kotimaisen ohjelman hankintaan tarkoitetuista varoista 25 miljoonaa mark- 
kaa vuodessa olisi käytettävä Yleisradion ja MTV:n ulkopuolisilta tuottajilta 
hankittaviin ohjelmiin. 

5. Kanavan on noudatettava Yleisradion ohjelmatoiminnan säännöstöä. 

6. Riittävän osan ohjelmistosta tulee olla ruotsinkielisen väestönosan ymmärret- 
tävissä. 


7. — Mainonnassa tulee noudattaa samoja määräyksiä kuin MTV:n toiminnassa.” 


Kolmoskanavalle asetetut ehdot oli pääosin lainattu Perttusen työryhmän ehdo- 
tuksista ja muistuttivat hengeltään Yleisradiolle asetettuja yleispalveluvaatimuksia 
— joskaan Yleisradiolla ei ollut tarkkoja velvoitteita kotimaisuusasteesta eikä ulko- 
puolisten tuottajien käytöstä.*** Perustelut kanavaratkaisulle olivat kilpailupoliitti- 
sia, talouspoliittisia, aluepoliittisia ja kulttuuripoliittisia. Ratkaisulla haluttiin vah- 
vistaa olemassa olevaa yleisradiotoiminnan rakennetta sekä Yleisradion ja MTV:n 
taloutta, koska muuten yhtiöt olisivat vaarassa taantua. Ohjelmiston kotimaisuus 
ja kotimaisen ohjelmatuotannon edistäminen nostettiin päällimmäisiksi arvoiksi, 
mutta liikenneministeri valitteli haastattelulausunnossaan sitä, että oli joutunut tin- 
kimään kotimaisuusvaatimuksesta.?7 

Uutta oli se, että tilaukset ulkopuolisilta tuottajilta nostettiin toimilupaehtoihin. 
Se myötäili hyvin ilmapiiriä, jossa Yleisradiota samaan aikaan moitittiin tehotto- 
maksi ja hidasliikkeiseksi jättiläiseksi, jossa oli liikaa henkilökuntaa ja jolla ei ol- 


lut riittävää joustavuutta esimerkiksi draaman ja viihteen alueella.?** Toisaalta on 

kiinnostavaa, että liikenneministeriö oletti, että vain osa kotimaisesta ohjelmistosta 
hankittaisiin ulkopuolisilta tuottajilta, kun pääosa olisi Yleisradion ja MTV:n tuo- 
tantoa. Muita laatu- tai sisältövaatimuksia ministeriö ei toimilupaan ehdottanut. 
”Mutta menestyäkseen kolmannen kanavan tulee lähettää suosittua ohjelmaa”, 
Luttinen uskoi. Liikenneministeriön mielestä toimiluvan myöntämisellä oli myös 
kiire, koska ”muuten kotimaisen ohjelmatuotannon osuus televisio-ohjelmien ko- 
konaistarjonnasta vähenee ja suomalaisten katselutottumukset kansainvälistyvät 
yksipuolisesti”? Perustelu oli lainattu suoraan Yleisradion ja MTV:n jo edellisenä 
syksynä käyttämistä argumenteista. 

Liikenneministerin arvio, että asia ratkeaisi valtioneuvostossa maaliskuun ai- 
kana, oli turhan optimistinen. Nyt alkoi kolmoskanavaa koskeneen poliittisen 
lobbauksen kolmas vaihe: toimilupapallottelu. Jos kolmatta kanavaa koskevaa 
poliittista kiistelyä oli tähän asti käyty lähinnä lehtien palstoilla sekä Yleisradion 
hallintoelimissä, nyt erimielisyydet siirtyivät valtakunnanpolitiikkaan, maan hal- 
litukseen, jossa asetelmat vielä kerran muuttuivat. Yksittäiset ministerit ryhtyivät 
kolmoskanavasotaan keskenään. Ilmaantui myös uusia malleja kolmannen kanavan 


ohjelmatoiminnan järjestämiseksi. 


TAXELLIN JA SORSAN JARRUTUSTAISTELU 


Sorsan hallituksen viestintäpoliittista ministerivaliokuntaa johti oikeusministeri 
Christoffer Taxell (r). Sen muita jäseniä olivat liikenneministeri Matti Luttinen 
(sd), puolustusministeri Veikko Pihlajamäki (kesk), opetusministeri Kaarina Suo- 
nio (sd) ja toinen valtiovarainministeri Pekka Vennamo (smp). Lisäksi sen kokouk- 
sissa oli paikalla liikenne- ja opetusministeriön virkamiehiä, muun muassa kans- 
liapäällikkö Juhani Korpela sekä neuvottelevat virkamiehet Kaj-Peter Mattsson ja 
Jukka Liedes. Ministerivaliokunnan tehtävä on valmistella viestintäpolitiikkaa si- 
vuavat asiat ennen koko valtioneuvoston yhteistä käsittelyä ja päätöksentekoa. 
Kun liikenneministeri Luttinen toi kolmoskanavan ensimmäistä kertaa minis- 
terivaliokunnan kokoukseen 14. maaliskuuta, oli selvää, etteivät ministerit olleet 
valmiita lyömään kantojaan lukkoon. Luttinen ja Korpela selostivat läsnäolijoille 
tehtyä valmistelutyötä. Ministeriön kolmen työryhmän muistioista oli laadittu 
tiivistelmä. Asiantuntijana kuultiin Posti- ja telehallituksen yli-insinöörin Kalevi 
Teräsvuon selvitys televisiotoiminnan laajentamisen edellyttämistä taajuusjärjes- 
telyistä. Seuraavaan kokoukseen päätettiin kutsua Yleisradion ja MTV:n edustajat 
kuultaviksi. Viikkoa myöhemmin valtioneuvoston kokoushuoneessa numero 1 Se- 
naatintorin itäreunalla olivatkin paitsi pääjohtaja Sakari Kiuru ja varatoimitusjoh- 
taja Jaakko Paavela myös Posti- ja telehallituksen pääjohtaja Pekka Tarjanne, jotka 

kaikki vakuuttivat toiminnan käynnistäminen olevan pelkkä tekninen kysymys. Mi- 
nistereistä Luttinen, Suonio ja Vennamo olisivat jo olleet valmiita päätöksiin, mutta 
puheenjohtaja Taxell ei. Hänen mielestään päätös voitaisiin tehdä aikaisintaan seu- 
raavassa kokouksessa, jonka jälkeen se vietäisiin hallituksen iltakouluun.*? 

Luttinen uskoi jo, ettei yllätyksiä tulisi. Runsasta viikkoa myöhemmin, aprilli- 
päivänä, ministerivaliokunta päätyikin yksimielisesti puoltamaan kolmannen tele- 
visiokanavan toteuttamista liikenneministeriön ehdottamalla tavalla. Sen mielestä 
kolmoskanavan laajentamisen aikataulua tulisi tarkentaa, samoin ministerit kaipa- 
sivat tarkennuksia alueellisen tuotantokapasiteetin hyväksikäyttöön ja ruotsinkieli- 
sen ohjelmiston osuuteen. Ministerit keskustelivat vielä siitä, voitaisiinko kotimai- 
suusvaatimusta vielä nostaa, mutta liikenneministeri totesi sen liiketaloudellisesti 
mahdottomaksi.“ 

Hämmennystä kuitenkin aiheutti se, että Taxell oli muutamaa päivää aiemmin 
ehtinyt antaa Helsingin Sanomille laajan haastattelun, jossa hän ilmoitti pitävänsä 
uutta kanavaa tarpeettomana: se lisäisi katsojien eriarvoisuutta eikä ratkaisisi sotaa 
satelliittilähetyksiä vastaan. ”Ruotsinkielinen väestö ihmettelisi, kun parhaaseen 
katseluaikaan tulee lisää ohjelmaa, jota se ei ymmärrä” RKP:n puheenjohtaja halu- 
si, että samaan aikaan kolmoskanavapäätöksen kanssa ratkaistaisiin myös Ruotsin 
tv-kanavien näkyminen Suomessa. Siksi Taxell ilmoitti jatkavansa hankkeen jarru- 
tusta: 


Ei tässä ole mitään tulipalokiirettä. Ei päätöstä tarvitse tehdä ensi viikolla eikä parin 
viikon päästäkään. Kaapelitelevisiolakia valiokunta käsitteli 20 kertaa. En ehdottomasti 
vastusta kolmoskanavaa, mutta minusta olisi viisasta miettiä, mitä sillä halutaan edis- 
tää. — — En ole vakuuttunut, että se on paras tapa edistää kotimaisen ohjelman tuotta- 


mista.?5? 


Taxell arvosteli samalla sosiaalidemokraattien viestintäpolitiikkaa: vasem- 
misto oli halunnut torjua MTV:n uutiset niiden kaupallisuuteen vedoten, mutta 
”nyt kaupallisen kolmannen kanavan innokkain ajaja on sosiaalidemokraattinen 
liikenneministeri”. Oikeusministerin mielestä tulisi pohtia tarkemmin sitä, miten 
kolmas kanava vaikuttaisi lehdistön asemaan — siitä huolimatta, että VIT:n graafi- 
sen laboratorion tutkijat olivat arvioineet sitä jo hyvinkin tarkasti. Samoin Taxell 
halusi vielä kerran pohdittavan, olisiko kolmannen televisioverkon rakentaminen 
kansantaloudellisesti mielekästä ja kuka vastaisi, jos hanke epäonnistuu taloudelli- 
sesti. Häntä epäilytti Yleisradion monopolin vahvistaminen, eikä hän uskonut, että 
kanava voisi pelastaa yhtiön talouden: ”Kultakaivosta siitä ei tule” Sen sijaan hän 
epäili, että kanavaa rakennettaisiin viime kädessä MTV:n käyttöön: 

On epäilyjä, että MTV:n on helpompi saada yksi kanava omaan käyttöönsä ja oma toi- 
milupa, jos kanavia on kolme. Onko se Yleisradion edun mukaista? Yle ei ehkä ole hah- 


mottanut oikein rooliaan.?53 


Vaikka Taxell kävi yhden miehen jarrutustaisteluaan, hän ei ollut halunnut ää- 
nestyttää ministerivaliokuntaa, ”koska se on vain hallituksen valmisteluelin”. Valio- 
kunnan tekemät alue- ja kielipoliittiset tarkennusvaatimukset liikenneministeriön 
esitykseen olivat kuitenkin nimenomaan Taxellin ja Pihlajamäen ehdottamia. Ta- 
xell lupasi myös, ettei veisi asiaa äänestykseen hallituksessa. Luttinen uskoi halli- 
tuksen päättävän toimiluvasta mahdollisesti seuraavalla viikolla, ja Yleisradio ja 
MTV laskivat toiminnan käynnistyvän vielä ennen vuoden loppua. 

Seuraavaksi kolmoskanavan kulkua ryhtyi jarruttamaan pääministeri Kalevi 
Sorsa. Sorsan ja Yleisradion suhteet olivat jo ennestään kitkerät. Taannoinen info- 
kratiapuhe oli siitä vain jäävuoren huippu, samoin pääministerin edellissyksyinen 
kiukuttelu Yleisradion toivomaa lupamaksun korotusta vastaan.*t Kolmoskanava 
antoi hyvän syyn jatkaa ”lintujen taistelua”, Sorsa vastaan Kiuru? 

Päivää sen jälkeen, kun viestintäpoliittinen ministerivaliokunta oli asettunut 
kolmoskanavaesityksen taakse, Sorsa vieraili sosiaalidemokraattien tilaisuudessa 
Helsingin Itäkeskuksessa. Kolmoskanava nousi esiin yhdessä yleisökysymyksessä, 
jonka seurauksena paikalla suoritettiin käsiäänestys siitä, kuinka moni halusi uu- 
den kanavan. Kun vain pari kättä nousi sen puolesta, Sorsa innostui ehdottamaan, 
että kolmoskanavasta pitäisi järjestää kansanäänestys. ”Sorsa on ilmoittanut minul- 
le, ettei hän vastusta television kolmoskanavan pystyttämistä”, Luttinen ihmetteli 
kansanäänestysehdotusta.** 

Vaikkei Sorsan ehdotus välttämättä ollut tarkoitettu otettavaksi vakavasti, se 
heijasteli pääministerin vastenmielisyyttä hanketta kohtaan. Sorsa toisti omat epäi- 
lynsä viikkoa myöhemmin SDP:n puoluetoimikunnassa, jossa liikenneministeri 
Luttinen kävi selostamassa ajankohtaisia viestintäpoliittisia kysymyksiä. Lehtitie- 
tojen perusteella keskustelu keskittyi kolmoskanavaan ja oli vilkasta, mutta pöytä- 
kirjaan sen sisällöstä ei tehty merkintöjä.” 

Sosiaalidemokraattien joukoissa Sorsa ei määrännyt kuitenkaan kaikkien tahtia. 
Puoluetoimiston taustamuistiossa varoitettiin, että ”jos hallitus nyt sanoisi ei, jokin 
tuleva hallitus saattaisi kuitenkin myöntää uusia toimilupia”. Silloin Kolmoskana- 
van tilalle voisikin nousta ”kaupallinen paikallistelevisio”. Puoluetoimisto muistut- 
ti myös eduskuntaryhmän jo marraskuussa puoltaneen toimiluvan myöntämistä 
Yleisradio-vetoiselle hankkeelle.” 

OPPOSITIO JA KULTTUURIVÄKI HERÄÄVÄT 


Jos päähallituspuolue pysyi epäilevänä, ei oppositiokaan lämmennyt kolmoska- 
navan toimiluvalle. Vasemmistoa edustaneen SKDL:n liittohallitus otti kannan, 
jonka mukaan kanavasta pitäisi käydä laajempi keskustelu. Puolue epäili hankkeen 
kannattavuutta mutta halusi kulttuuripoliittisista syistä nostaa yhtiölle asetettavaa 
kotimaisuusvaatimusta. Sen mielestä kanavan perustaminen ei palvelisi kenenkään 
suomalaisesta kulttuurista huolta kantavan etuja, ”tuleehan kolmas kanava käytän- 
nössä lisäämään sekä määrällisesti että suhteellisesti vain amerikkalaisen pinnalli- 
sen ja tyhjänpäiväisen viihteen tarjontaa”? 

Edustaja Esko-Juhani Tennilä teki eduskunnassa Luttiselle suullisen kysymyk- 
sen, jossa tivattiin, miksei niin merkittävää kulttuuripoliittista ratkaisua kuin uuden 
televisiokanavan perustaminen tuotu eduskunnan ratkaistavaksi. Luttinen vastasi, 
että lain mukaan toimiluvista päättää valtioneuvosto ja että eduskunnan valitsema 
hallintoneuvosto oli päättänyt Kolmostelevision perustamisesta ja toimilupahake- 
muksesta. Tennilä esitti lisäkysymyksen: ”Miten on mahdollista, että hallitus aikoo 
ohi eduskunnan tehdä päätöksen ylikansallista, erityisesti amerikkalaista roska- 
viihdettä ja sen tarjontaa ja katselua lisäävästä kolmoskanavasta?” Luttinen vastasi, 
ettei kaikilla ole samaa näkemystä kolmoskanavan ohjelmistosta.?*? 

Edustaja Tennilän suullinen kysymys ja liikenneministeri Luttisen siihen an- 
tama vastaus muodostivat ainoan kolmoskanavasta suoraan käydyn keskustelun 
eduskunnassa. Luttinen oli vastauksessaan tietysti oikeassa. Laki radiolaitteista 
antoi toimilupia koskevan päätösvallan yksiselitteisesti valtioneuvostolle, ja edus- 
kunta oli välillisesti voinut osallistua Kolmostelevisiota koskevaan päätöksente- 
koon Yleisradion hallintoneuvoston kautta. Sittemmin, kaapeli-tv-lain säätämisen 
yhteydessä seuraavana syksynä ja tammikuussa 1987, kansanedustajat palasivat 
kolmannen tv-verkon perustamiseen ja purkivat turhautumistaan useissa puheen- 
vuoroissa." 

Kokoomuksen eduskuntaryhmälle kolmoskanavahanketta kävi puolustamassa 
Aarno Kaila, mutta mitään kannanottoa ei lopulta sorvattu. Sen sijaan muistutet- 
tiin kokoomuksen viestintäpoliittisesta periaatekannasta, jonka mukaan MTV:lle 
tulisi antaa oma toimilupa. Puolueen aktiiviset viestintäpoliitikot, kansanedustajat 
Martti Tiuri ja Pertti Salolainen, katsoivat kirjoituksissaan kolmoskanavan lujitta- 
van yleisradiotoiminnan monopolia ja olevan siten puolueen viestintäpoliittisen 
ohjelman vastainen. Heidän mielestään Suomi tarvitsisi kanavien uusjärjestelyn, 
jossa Yleisradiolle jäisi ykköskanava, MTV saisi kakkoskanavan ja oman toimilu- 
van, kun taas kolmas kanava tuli antaa yksityisten alueellisten ja paikallisten tele- 

Vastustus ilmeni myös lehtien pääkirjoituspalstoilla. Helsingin Sanomien mie- 
lestä hanke vaaransi Yleisradion ”tärkeiden perustehtävien kehittämisen”. Hufvud- 
stadsbladet kehotti vielä kerran miettimään, voitaisiinko kanavalla tarjota myös 
Ruotsin television ohjelmistoa. Kolumnistit taas eivät uskoneet kanavalle asetet- 
tujen kulttuuripoliittisten tavoitteiden toteutumiseen. Eero Silvasti valitti, kuinka 
Suomi oli saamassa ”vahingossa” ja ilman ”laveaa kulttuuri- ja viestintäpoliittista 
pohdintaa” kolmannen kanavan, jota kukaan ei tunnu kaipaavan. Erkka Lehtola 
epäili luvatun kotimaisen ohjelmiston laatua, sillä vanhojenkin kanavien ”viihde- 
ohjelmista vitsit ovat vähissä, tv-dokumenteista on tullut kuvaruutukatsauksia, ja 
elokuvatkin ovat usein niin vanhoja ja kuluneita, että jo alkutekstien jälkeen katsoja 
on umpiunessa”. Outi Nyytäjän mielestä Yleisradion pitäisi pikemminkin ravistella 
omia rakenteitaan kuin lähteä perustamaan ”uutta samantekevää kanavaa vuokra- 
videoiden taustaksi”. Peter von Baghin mielestä kolmoskanava oli huipentamassa 
Yleisradion ”jo pitkällä olevan lapsellisen ja vastuuttoman kilpajuoksun katsojalu- 
kujen perässä”. Heikki Hellman päätteli, että kanavalle olisi luvassa ”lisää ruutuyse- 
jä, napakymppejä ja kehäkolmosia”?* 

Myös toimittaja- ja kulttuurijärjestöt karsastivat toimialansa laajennusta. Radio- 
ja Televisiotoimittajien Liitto (RTTL) arvioi, että "esitetyt perustelut kolmoskana- 
van kannattavuudesta ja taloudesta ovat epävarmoja ja puutteellisia”. Yleisradio- 
laiset pelkäsivät, että uuden kanavan palveleminen söisi omilta ohjelmilta aikaa ja 
resursseja. Kansan Sivistystyön Liiton (KSL) mielestä uusi kanava ei tarjoa ”mitään 
uutta mediavaihtoehtoa tai demokraattista esiin tulemisen mahdollisuutta”. Jopa 
Suomen Flokuvateatteriliitto (SEOL) oli huolissaan kolmoskanavan vaikutuksesta 
elokuvateatteritoimintaan.?** 

Vaikutuspyrkimykset olivat moninaisia. Sanoma Osakeyhtiön johtajat Jaakko 
Rauramo ja Matti Anderzen yrittivät puuttua peliin vetoamalla suoraan päämi- 
nisteri Sorsaan. 26. maaliskuuta päivätyssä kirjeessään se sanoivat huolestuneina 
seuranneensa ”YLE-MTV-Nokian kolmoskanavahankkeen nopeaa, mutta harkit- 
sematonta etenemistä eri päätöksentekoelimissä”. Kirjeessään he ehdottivat, että 
hallitus ryhtyisi laajemmin selvittämään ajankohtaisia viestintäpoliittisia kysymyk- 
siä. Rauramo ja Anderzen huomauttivat, etteivät pitäneet myöskään sanomaleh- 
distön rinnakkaishanketta mielekkäänä. Yleisradio-vetoinen Kolmoskanava-hanke 
ei kuitenkaan sopinut yhteen yleisradiotoiminnan public service -luonteen kanssa. 
Liitteeksi laatimassaan muistiossa Anderzen listasi hankkeen ongelmakohtia: 


e — Viestintäpoliittisesti kolmoskanava auttaisi MTV:n pyrkimyksiä saada käyt- 


töönsä oma kanava. 


e — Keskustapuolueen suhde kolmoskanavaan on ristiriitainen, koska se yhtäältä 

lisäisi tv-tarjontaa rintamailla mutta toisaalta edistäisi TV2:n pysymistä puo- 
lueen käsissä. 

e — Kolmoskanava vähentäisi kotimaisten ohjelmien seurantaa, koska kokonai- 
suudessaan kotimaisen ohjelmiston osuus laskisi. 

+ — Kolmoskanavan mainostulolaskelmat ovat perusteiltaan virheelliset, ja mai- 
nosmarkkoja siirtyisi nykyisiltä kanavilta pois arvioitua enemmän. 

. Maksu-tv:n tuotot on arvioitu väärin, koska kolmen tunnin maksullinen oh- 
jelma-aika ei houkuttele kalliin laitteen hankintaan eikä maksamaan kuukau- 
simaksuja. 

e — Kolmoskanavan rakentamiskustannuksiin ei ole laskettu reunainvestointeja 
eikä kaapeliverkoille maksettavia korvauksia. 

e — Kolmoskanava on vaarassa tyrehdyttää käynnistyneen paikallisradiotoimin- 


nan.?65 


Vaikka Sanoma Osakeyhtiön johto oli epäilemättä omalla asiallaan, Anderzenin 
analyysi Kolmoskanavasta oli voittopuolisesti pätevä. MTV havitteli itselleen omaa 
kanavaa. Kolmoskanava oli keskustapuolueelle vaikea paikka. Kotimaisen ohjel- 
miston osuus television kokonaistarjonnasta tulisi uuden kanavan myötä vähene- 
mään. Uuden kanavan mainostulot oli laskettu yläkanttiin, eikä maksu-tv-toimin- 
nasta lopulta tullut mitään osittain juuri siitä syystä kuin Anderzen ennakoi. Oliko 
kirjelmällä vaikutusta Sorsan näkemyksiin, on arvoitus. Se kuitenkin tiedetään, 
että pääministerin vastenmielisyys hanketta kohtaan säilyi päätöksentekoon asti. 
Samoihin aikoihin antamassaan haastattelussa Taxell puhui MTV:n yrityksestä 
päästä kolmannen verkon kautta kiinni omaan kanavaan ja käytti melkein samaa 
ilmaisua kuin Anderzen muistiossaan. Taxell sanoi: ”MTV:n on helpompi saada 
kanava omaan käyttöönsä ja oma toimilupa, jos kanavia on kolme? Anderzen taas 
kirjoitti: ”Kahdesta kanavasta on poliittisesti vaikea saada MTV:n käyttöön yhtä 
kanavaa?”** Myös Taxellin vastahanka jatkui loppuun asti. 

Toisaalta oman muistionsa Sorsalle oli toimittanut myös Kolmoskanava-pro- 
jektin vetäjä Jaakko Paavela. Tässä ns. Sorsan muistiossa hän esitti, kuinka välttämä- 
tön uusi kanava oli yleisradiotoiminnan taloudellisten voimavarojen takaamiseksi 
ja kuinka Yleisradion, MTV:n ja Nokian yhteisellä hankkeella olisi parhaat mah- 
dollisuudet toteuttaa kolmas verkko nopeimmin ja taloudellisimmin. Jos toimilupa 
myönnettäisiin lehtiyhtiöiden hankkeelle, se ajaisi kansallisen yleisradiotoiminnan 
entistä suurempiin vaikeuksiin? 

Kyse oli siitä, kumpaa osapuolta Sorsa uskoisi — jos kumpaakaan. 

MAKSU-TV EPÄILYTTÄÄ 


Kun toimilupapäätös viimein huhtikuun alussa eteni koko valtioneuvoston käsitte- 
lyyn, tielle ilmaantui uusia mutkia: oikeuskansleri Kai Korte ja valtiovarainminis- 
teri Esko Ollila (kesk) katsoivat, että kanavakysymys täytyisi käsitellä hallituksen 
raha-asiainvaliokunnassa. Korte halusi myös selvittää, pitäisikö Kolmostelevisiolle 
myöntää oma toimilupa vai voitaisiinko asia hoitaa vain Yleisradion toimilupaa 


täydentämällä ?** 


Jälkimmäinen kysymys ratkesi nopeasti: kumpi tahansa oli lain 
puitteissa mahdollista. Raha-asiainvaliokunta sen sijaan vetkutteli ratkaisuaan vii- 
den viikon ajan. 

Luttinen pääsi esittelemään hanketta rahakunnalle vasta 23. huhtikuuta, koska 
halusi keskeisten ministerien olevan käsittelyssä paikalla. Kaj-Peter Mattssonin laa- 
timassa esittelymuistiossa kerrattiin jälleen kerran liikenneministeriön selvitystyön 
tulokset ja toistettiin ne perusteet, joiden vuoksi ministeriö puolsi Kolmostelevi- 
sion hakemusta Kanava Kolmen hakemuksen sijasta. Kanavalle asetettaviin ehtoi- 
hin sen sijaan ilmaantui tarkennuksia. Alkuvaiheen 20 prosentin kotimaisuusaste 
säilyi, mutta nyt liikenneministeriö ei enää vaatinut, että kotimaisten ohjelmien 
osuuden tulisi myöhemmin nousta jopa 40 prosenttiin, vaan ainoastaan 25-30 pro- 
senttiin.?*? 

Kyseessä oli merkittävä lievennys, joka kertoi siitä, että ministeriössä oli oi- 
vallettu kotimaisen ohjelmatuotannon olevan kallista ja että kanavasta piti saada 
kannattava. Samalla ministeriö teki melkoisen kulttuuripoliittisen myönnytyksen, 
sillä kanavan alkuperäiset perustelut olivat korostaneet niin voimakkaasti koti- 
maisen ohjelmatuotannon edistämistä. Kotimaisuusastetta koskevat määräykset 
olivat ajankohtaisia samaan aikaan eduskunnan käsittelyssä olleen kaapeli-tv-lain 
johdosta. Hallituksen alkuperäinen lakiesitys ehdotti, että kansallisen kulttuuri 
edistämiseksi ”riittävän osan ohjelmista” tulisi kaapelikanavillakin olla suomalaista 
alkuperää, mutta eduskunnan liikennevaliokunta täsmensi sittemmin rajat 15-50 
prosenttiin, riippuen operaattorin toiminnan laajuudesta.?? 

Kotimaisuusasteeseen kolmoskanavahanke ei rahakunnassa kuitenkaan juut- 
tunut, vaan tulokertymään. Taloudellisia kysymyksiä arvioivassa muistiossaan lii- 
kenneministeriökin myönsi, että kanavan tulot kehittyisivät "arvioitua hitaammin”. 
Suurimmaksi epävarmuustekijäksi ministeriö näki maksu-tv-toiminnan, joka pa- 
himmassa tapauksessa saattaisi ”kokonaan epäonnistua”. Johtopäätös oli kuitenkin, 
että jos kanava saa riittävän yleisön, mainostulot voisivat taata hankkeen kannatta- 
vuuden?” 

Valtiovarainministeriön budjettiosaston laskukoneet olivat eri mieltä: riskit oli- 
vat suuremmat kuin haluttiin myöntää. Sen virkamiesten mielestä Kolmoskanavan 


menojensa katteeksi arvioima 40 miljoonan markan laina ei riittäisi ja maksu-tv:n 

tuotot tuskin nousisivat edes puoleen yhtiön arvioimasta. Valtiovarainministeriö 
kiinnitti myös huomiota siihen sijoitusriskiin, joka piili 5o miljoonaa markkaa mak- 
savan uuden lähetysverkon rakentamisessa. Vaikka yhtiö tuottaisi tappiota, lupa- 
maksuvaroja ei voitaisi siirtää hankkeen tueksi Yleisradion omia toimintaedelly- 
tyksiä heikentämättä.” 

Kun kanavan tarkoituksenmukaisen toiminnan laskettiin edellyttävän noin 120 
miljoonan markan vuosittaisia tuottoja ja kun maksu-tv olisi jättämässä 40-50 mil- 
joonan vajauksen tulokertymään, valtiovarainministeriöllä olikin perusteita vasta- 
lauseisiinsa. Luttista viivästyminen harmitti. MTV:n Jaakko Paavela ja Yleisradion 
Martti Partanen marssivat vakuuttamaan valtiovarainministeriön virkamiehille, 
että mainostuloarviot olivat realistisia ja että oli hyvät syyt uskoa myös maksu-tv:n 
kiinnostavan kaapeliverkkojen ulkopuolella olevia katsojia. He todistivat myös, ett- 
ei investointi lähetysasemiin missään tapauksessa menisi hukkaan eikä osakepää- 
oman korotuksia tarvittaisi. Kriittisyydestään huolimatta valtiovarainministeriö 
lupasi, ettei ryhtyisi hankkeen kaatajaksi.?” 

Luttinen saattoi antaa helpottuneen lausunnon, jonka mukaan ministerien kes- 
ken ei ollut enää erimielisyyttä kannattavuuslaskelmista sinänsä, vaan korkeintaan 
siitä, millaisia johtopäätöksiä laskelmista tuli tehdä. 


VÄYRYSEN TULEVAISUUDEN MALLI 


Siinä vaiheessa oman lusikkansa keittoon lisäsi ulkoministeri Paavo Väyrynen. 
Hänestä tuli Sorsan ja Taxellin muodostaman jarrutusrintaman kolmas jäsen. Väy- 
rynen toi omat epäilynsä esiin puolueensa työvaliokunnassa. Epäröijien joukkoon 
olivat nyt siis liittyneet kolmen keskeisen hallituspuolueen puheenjohtajat, joista 
yksi oli pääministeri. Neljännen hallituspuolueen SMP:n puheenjohtaja Pekka 
Vennamo pysyi kolmoskanavalle myönteisenä koko ajan. 

Keskustan suhde kolmoskanavaan oli koko ajan ollut vaikea ja häilyvä, ihan 
kuten Sanoma Osakeyhtiön varatoimitusjohtaja Matti Anderzen oli kuvannut. 
Puolue pelkäsi uuden kanavan palvelevan vain kaupunkilaisia. Toisaalta sen nähtiin 
tuovan kaapeliverkkojen ulkopuolelle sellaisia televisiopalveluita, joita monet kai- 
pasivat. Puolueen kannanotoissa näkyi myös ristiriitainen suhde Yleisradioon, jon- 
ka ei koettu kylliksi palvelevan keskustan ja sen kannattajien etuja. Toisaalta yhtiön 
hallintoneuvosto oli keskustalaisen Reino Karpolan ja TV2 Tapio Siikalan johdos- 
sa. Siikala kävikin levittämässä kolmoskanavan hyvää sanomaa huhtikuun lopus- 
sa Turussa järjestetyssä puoluevaltuuskunnan kokouksessa. Esitelmässään Siikala 
kertasi televisiotoiminnan uudenlaisesta kilpailusta seuraavat uhkakuvat. Viesti 
keskustalaisille oli, ettei Yleisradio sinänsä tahtonut estää kilpailua, vaan ”vahvistaa 

oman televisiomme kilpailukykyä ja omaa televisiokulttuuriamme”, mitä tavoitetta 
”avoimesti kotimarkkinoilla toistensa kanssa kilpailevien tv-järjestelmien rakenta- 
minen näin pieneen maahan” ei palvelisi.”* 

Puolueensa vahvana viestintäpoliittisena vaikuttajana Siikala tunsi hyvin kes- 
kustan mielialat. Puolueen työvaliokunta oli käsitellyt kolmoskanavaa kaksi viikkoa 
aiemmin Kyösti Lallukan arveltua, että olisi harkitsematonta myöntää toimilupa 
Yleisradiolle ja MTV:lle. Hankkeen vastustajiksi tai vähintään epäilijöiksi ilmoit- 
tautuivat silloin Ilkan päätoimittaja Kari Hokkanen, keskustanuorten silloinen 
puheenjohtaja Timo Toropainen ja kansanedustaja Hannele Pokka. Ainoaksi puo- 
lustajaksi nousi puolustusministeri Veikko Pihlajamäki, joka piti Kolmoskanavan 
hyvänä puolena sitä, että toisin kuin satelliittikanavat se ainakin olisi eduskunnan 
kontrollissa ja loisi mahdollisuuksia alueelliselle televisiotoiminnalle. Vaikka pu- 
heenjohtaja Väyrynen piti kanavaa sinänsä tarpeellisena, hän tuli liittyneeksi epäi- 
lijöiden joukkoon, koska hänestä esitetty toimintamalli oli väärä. Hän ehdottikin 
yhtiön omistajapohjan laajentamista.?” 

Seuraavan kerran keskustan työvaliokunta palasi kolmoskanavaan toukokuun 
puolivälissä. Väyrynen myönsi, että Yleisradion ja MTV:n talous pitäisi saada tur- 
vatuiksi ja yleensäkin edistää kotimaista ohjelmatuotantoa, mutta asian pohtimi- 
seksi tarvittaisiin jatkoaikaa. ”Myös sellainen vaihtoehto tulee tutkia, jossa lehdet 
olisivat mukana?” Jos hallitus hyväksyy toimiluvan SDP:n ja SMP:n ministerien 
äänin liikenneministeriön esittämässä muodossa, puheenjohtaja lupasi jättää eriä- 
vän mielipiteensä. Vaikka Väyrynen olisi ollut valmis antamaan omalle ministeri- 
ryhmälleen vapaat kädet äänestyksessä, puolueen työvaliokunta oli toista mieltä: 
puoluesihteeri Seppo Kääriäisen ehdotuksesta se päätti, että ”ministeriryhmän 
tulee äänestää nykyistä Luttisen esittämää mallia vastaan ja vaatia koko hankkeen 
palauttamista Yleisradioon uudelleen harkittavaksi”?* 

Keskustan kärkkäyteen asiassa oli vaikuttanut se, että Jyväskylässä ilmestyvä 
Keskisuomalainen oli arvostellut ankarasti puolueen pää-äänenkannattajaa Suomen- 
maata sen otettua myönteisen kannan Yleisradion, MTV:n ja Nokian kolmoska- 
navahankkeeseen. Keskisuomalainen, yksi kilpailevan Kanava Kolmen perustajis- 
ta, syytti keskustapuoluetta viestinnän sosialisoinnin hingusta” ja halusta iskeä 
maakuntalehtien ilmoitusmarkkinoille. Lehti neuvoikin päättäjiä myöntämään 
toimilupa sanomalehtien omistamalle yhtiölle. Lisäksi Keskisuomalainen muistut- 
ti Reporadion ajasta, jolloin Yleisradio ”valjastui palvelemaan vallankumouksen 
tekemistä”. Väyrynen antoi välittömästi lehdelle haastattelun, jossa hän oudoksui 
Nokian roolia Kolmostelevisiossa ja vaati kanavaratkaisuun uutta harkintaa.” Väy- 
rynen alkoikin nyt visioida televisiotoiminnan järjestelyvaihtoehtoja. 

Syksyllä 1985 julkisuudessa oli puhuttu ”Salolaisen mallista” jonka mukaan 
Yleisradion tulisi antaa kolmas kanava lehtien käyttöön, kun taas MTV ja Nokia voi- 

sivat yhdessä ryhtyä tavoittelemaan käyttöönsä neljättä televisiokanavaa. Keväällä 
ehdotus oli tiivistynyt kolmekanavaiseksi ”Tiurin ja Salolaisen malliksi”, jossa yksi 
kanavista menisi Yleisradiolle, toinen MTV:lle ja kolmas alueellisille tv-yhtiöille.?* 
Nyt viestintäpoliittista mielikuvitusta koeteltiin ”Väyrysen mallilla”. Sen suuntavii- 
vat hän hahmotteli kolumnissaan, joka julkaistiin useissa keskustan lehdissä. 
Kirjoituksessaan Väyrynen totesi pitävänsä kanavan rakentamista kulttuuripo- 
liittisesti perusteltuna. Televisio- ja videoalan markkinat olivat suuntautumassa ”ul- 
komaisten ja usein heikkolaatuisten ohjelmien levittämiseen”, mikä uhkasi Yleisra- 
dion ja MTV:n rahoituspohjaa. Ehdotettua kolmoskanavamallia hän kuitenkin piti 
sekavana. Vaihtoehdoksi hän ehdotti mallia, joka oli pääpiirteissään seuraava: 


1. — Yleisradio rakentaisi ja vuokraisi kolmannen kanavansa MTV:lle, jonka ohella 
vuokramiehenä voisi olla myös lehtien perustama yhtiö. 

2. MTV:n ohjelmat poistettaisiin TV1:stä ja TV2:sta. 

3. Yleisradio voisi toteuttaa maksu-tv:n joko yksinään tai yhteistyössä Nokian kans- 


sa, mikäli se osoittautuu kannattavaksi.?" 


Itse asiassa Väyrynen tuli ehdottaneeksi yleisradiotoiminnan järjestelyksi mal- 
lia, josta Yleisradion ja MTV sittemmin sopivat vuonna 1989 ja joka toteutui vuo- 
den 1993 kanavauudistuksessa, ”tilusjärjestelyä”, jossa MTV:n ohjelmat olisivat 
omalla kanavallaan. Väyrystä voisi tämän perusteella pitää ns. suuren kanavauu- 
distuksen isänä,?** mutta vuoden 1989 kanavajakoratkaisua tehtäessä kukaan tuskin 
muisteli hänen malliaan. 

Myös toisen sittemmin vilkkaan keskustelun Väyrysen linjaus avasi: kysymyk- 
sen MTV:n omistuksesta. Ajatus siitä, että MTV ja lehtien tv-yhtiö jollain tavoin 
jakaisivat keskenään kolmannen kanavan, johti helposti myös ajatukseen MTV:n 
omistajakunnan laajentamisesta. Keskisuomalainen ehdottikin, että MTV:n osake- 
pääomaa korotettaisiin lehdille suunnatulla osakeannilla. Ilmaan heitetty ajatus 
sai tuulta alleen, kun lehdistö Sanoma Osakeyhtiön johdolla alkoi muutamaa vuot- 
ta myöhemmin haalia MTV:n osakkeita ja yritti vihamielisesti vallata yhtiön. 

Vielä kolmannenkin kerran kolmoskanava ehti keskustan työvaliokunnan esi- 
tyslistalle. Puolueelle oli toimitettu keskustalaisten lehtitalojen vaatimus hankkeen 
lykkäämiseksi. Valtiovarainministeri Esko Ollila joutui kuitenkin kertomaan puo- 
luetovereilleen huonot uutiset: liikenneministeriön esitys oli menossa läpi, sillä 
pääministeri oli ilmoittanut olevansa Luttisen esityksen kannalla, kuten oli myös 
SMP. ”Me häviämme tämän homman” Ollila sanoi. Hänen mukaansa ei ollut enää 
realistista haaveilla Väyrysen mallin ehdottamasta kompromissista, mutta jos kes- 


kustapuolue häviäisi äänestyksen, ”lausuma päätökseen on välttämätön”? 

Vaikka Väyrysen malli vedettiin nopeasti agendalta, se ehti kuumentaa Luttisen 
kiirastulta. Liikenneministerin mielestä asia ei paranisi keksimällä uusia omistaja- 
rakenteita. Luttinen tuskaili: ”Ei ole mahdollista tehdä toimilupa-anomukseen esi- 
merkiksi sellaista muutosta, että Nokia tiputettaisiin luvanhakijoista pois. Emme 
me voi muuttaa Yleisradion toimilupa-anomuksia miksikään. Lupa joko myönne- 
tään tai evätään.”*** Ulospääsyä pattitilanteesta haettiin hallituksen kahden vahvan 
miehen, Sorsan ja Väyrysen, keskinäisistä neuvotteluista. Niiden tuloksena asetet- 
tiin kolmimiehinen työryhmä pohtimaan vielä kerran, voitaisiinko kolmoskanava 
toteuttaa jollain uudella omistajapohjalla. Luttinen joutui vasten tahtoaan työryh- 
män vetäjäksi. Muut jäsenet olivat Yleisradion johtajat Arne Wessberg ja Tapio 
Siikala. 

Hallitusneuvos Kai Törnblom laati Luttiselle muistion, jonka mukaan Väyrysen 
mallissa oli lukuisia hyviä puolia niin viestintäpoliittisesti kuin taloudellisestikin, 
mutta se ei ollut toteutettavissa ennen kuin vasta ”muutaman vuoden kuluttua”. 
Siitä huolimatta Törnblom esitti hankkeen palauttamista Yleisradioon uudelleen 
valmisteltavaksi. Wessberg ja Siikala eivät siihen suostuneet, vaan toimittivat Lutti- 
selle kirjelmän, jonka oli allekirjoittanut Yleisradion, MTV:n ja Nokian koko ylin 
johto yksituumaisesti. Siinä he ilmoittivat, että ehdotetut vaihtoehdot olivat esillä 
jo perustamisvaiheessa ja että ”mikään ulkoministeri Väyrysen ehdottamista vaih- 
toehdoista ei muodosta taloudellisesti ja toiminnallisesti kannattavaa lähtökohtaa 
kolmoskanavan perustamiselle”. Kirjelmän mukaan MTV:n ohjelmien sijoittami- 
nen yksinomaan kolmoskanavalle ei riittäisi sen taloudellisten sitoumusten hoita- 
miseen. Jos kanava taas annettaisiin lehdistölle, MTV:n ja Yleisradion tulot piene- 
nisivät ratkaisevasti.” 

Luttinen uskoi vakuutteluja ja viestitti ne seuraavana päivänä myös puolueensa 
puoluetoimikunnalle. ”Väyrysen malli” pudottaisi MTV:n mainostulot puoleen ja 
johtaisi lupamaksujen tuntuvaan korotukseen. Kolmoskanavan merkitys puoles- 
taan olisi juuri siinä, että ”se hankkisi mainoksia alueellisesti ja paikallisestikin eli 
kilpailisi näiden kaapelitelevisioyhtiöiden kanssa, joissa ovat lähes kaikki ykkös- 
lehdet mukana”? Väyrysen mallin ilmeinen heikkous olikin, ettei se ollut heti to- 
teutettavissa. Yleisradion rahoittajayhtiötä MT V:tä ei mitenkään voitu siirtää kana- 
valle, joka kasvaisi valtakunnalliseksi vasta vuosien päästä. Se olisi romahduttanut 
paitsi MTV:n myös Yleisradion talouden. Kanavauudistus — jos sellainen joskus 
tulisi — edellytti siirtymäaikaa. Selvää oli myös se, ettei liikenneministeriö voinut 
omin käsin ryhtyä peukaloimaan yhtiöiden toimilupahakemuksia. Tulevaisuuden 
malliksi Väyrysen hahmotelma kuitenkin kelpasi, aivan kuten Törnblom oli muis- 
tiossaan uumoillut. 

VIIMEINEN ÄÄNESTYS 


Vaikka selvitykset oli nyt selvitetty, Luttinen ei vieläkään ollut varma hankkeen lä- 
pimenosta: ”Kaiken tämän jälkeen en usko enää mihinkään” Viides yritys rahakun- 
nassa keskiviikkona 28. toukokuuta kuitenkin tuotti tuloksen, ehkä osin siksi, ettei 
Väyrynen ollut kokouksessa läsnä, ja asia voitiin tuoda seuraavana päivänä toisen 
kerran koko hallituksen päätettäväksi ?*? 

Koska keskustapuolue oli luvannut vastustaa hanketta, maa- ja metsätalousmi- 
nisteri Toivo Yläjärvi pyysi asiakirjat vielä kerran haltuunsa, mutta se jäi viimeiseksi 
kiusanteoksi. Viikkoa myöhemmin, torstaina s. kesäkuuta 1986, hallitus äänesti kol- 
moskanavan kohtalosta ensimmäisen ja viimeisen kerran. Vastakkain olivat liiken- 
neministeri Luttisen toimilupaesitys ja ulkoministeri Väyrysen esitys, jonka mu- 
kaan asia tulisi palauttaa Yleisradion uudelleen harkittavaksi. Luttisen esitys voitti 
täpärästi äänin 8—6. Sen takana olivat odotusten mukaisesti SDP:n kuusi ja SMP:n 
kaksi ministeriä, Väyrysen vastaesityksen takana taas keskustan neljä ja RKP:n kak- 
si ministeriä. Toimilupa oli voimassa vuoden 1989 loppuun, ja päätöksessä valtio- 
neuvosto edellytti, ettei Oy Kolmostelevisio Ab:n toiminnan rahoittamiseen saisi 
käyttää lupamaksutuloja eikä Yleisradiolle myönnettyjä valtion avustuksia. Lisäksi 
vaadittiin 


. että Yleisradion ja Kolmostelevision perussopimuksessa tulisi sopia parhaan kat- 
seluajan ohjelmisto vapaasti vastaanotettavaksi; 

. että aluksi 20 prosenttia ohjelmistosta olisi oltava kotimaista; 

. että merkittävä osa kotimaisesta ohjelmistosta tulisi hankkia ulkopuolilta tuot- 
tajilta; 

. että riittävä osa ohjelmistosta oli oltava ruotsinkielisen väestön ymmärrettävis- 


sä.?9 


Määräyksistä jäi kuitenkin pois eräitä tavoitteita, jotka liikenneministeriö oli 
liittänyt toimilupaesitykseensä. Sellainen oli esimerkiksi vaatimus, jonka mukaan 
kolmannen televisiokanavan ohjelmiston olisi ”täydennettävä televisiotoimintaa 
tarjoamalla monipuolista ja laadukasta ohjelmaa”. Samoin pois oli pudonnut vaa- 
timus, että Kolmostelevision tulisi käyttää Yleisradion alueellista ohjelmantuotan- 
tokapasiteettia.* Näin toimiluvan kulttuuripoliittisia ehtoja oli selvästi lievennetty, 
mutta samalla viestintäpoliittiseen säätelyarsenaaliin oli hyväksytty aivan uusia 
keinoja, kuten ohjelmiston kotimaisuusastetta ja itsenäisten tuottajien käyttöä kos- 
kevat vaatimukset. 

Äänestystuloksen erikoisin piirre olivat kuitenkin päätökseen liitetyt lausu- 
mat ja eriävät mielipiteet. Kolmostelevision toimilupaa vastustaneiden Väyrysen 

ja Taxellin lausumat olivat odotettuja. Väyrysen mukaan uuden kanavan toteutta- 
minen nyt päätetyllä tavalla ei ollut ”taloudellisesti paras vaihtoehto? eikä kana- 
vaa perustettaessa ollut kiinnitetty riittävästi huomiota ”päätöksen vaikutuksiin 
muiden viestintävälineiden, kuten moniarvoisen lehdistön, kilpailuasemaan eikä 
ohjelmatarjonnan alueelliseen tasa-arvoon”. Väyrynen edellytti myös, että kun Kol- 
mostelevisiota koskeva toimilupa kolmen vuoden päästä tulisi uuteen harkintaan, 
tulisi ”kanavan eri toteuttamisvaihtoehdot? selvittää perusteellisesti. Myös Taxell 
huomautti, että uuden kanavan vaikutukset muihin viestimiin oli jätetty liian vä- 
hälle arvioinnille. Hän epäili lisäksi kanavan kulttuuripoliittista vaikutusta: ”Ei ole 
myöskään riittävästi harkittu, pystyykö kansallinen kulttuurimme uuden kanavan 
avulla todella paremmin kilpailemaan lisääntyvien satelliittivaihtoehtojen kanssa.” 
Väyrysen lausuman allekirjoittivat myös oikeusministeri Taxell, maa- ja metsä- 
talousministeri Yläjärvi, valtiovarainministeri Ollila, sosiaali- ja terveysministeri 
Eeva Kuuskoski-Vikatmaa ja opetusministeri Gustav Björkstrand. Taxellin lausu- 
maan yhtyivät Ollila, Kuuskoski-Vikatmaa ja Björkstrand.” 

Vähemmän odotettu oli pääministeri Sorsan kannanotto, jossa muistutettiin 
Yleisradion toimiluvan ohjelmiston asiallisuutta, arvokkuutta ja tasapuolisuutta 
koskevista vaatimuksista. Pääministeri ei uskonut Kolmostelevision palvelevan 
näitä tarkoituksia: 


En ole saamani informaation ja nyt tehtyä päätöstä edeltäneen keskustelun perusteella 
tullut vakuuttuneeksi siitä, että Kolmostelevisio lisäisi mahdollisuuksia toimiluvassa 
asetettujen tärkeiden päämäärien ja ehtojen saavuttamiseen. Hanke on kuitenkin saa- 
nut tukea siinä määrin, että en halua olla estämässä sen toteuttamista. Kuitenkin ko- 
rostan, että sellaisten katselijoiden, jotka eivät Kolmostelevisiota halua, ei pidä joutua 


sen kustannuksia kantamaan. 


Sorsan lausuma oli syvästi henkilökohtainen ja ilmaisi paitsi hänen omaa Yleis- 
radio-vastaisuuttaan myös vastenmielisyyttään uutta kaupallista televisiokanavaa 
kohtaan. Viikkoa aiemmin hän oli kertonut eduskuntaryhmälleen melkein samoin 
sanoin, ettei ollut ”tullut vakuutetuksi tuon hankkeen kulttuuripoliittisesta perus- 
teltavuudesta”. Koska eduskuntaryhmä oli muuten kallistunut hankkeen taakse, 
hän ei halunnut asettua poikkiteloin — mutta ei myöskään halunnut olla ilmaise- 
matta mielipidettään. Pääministeri äänesti puolesta mutta tunsi vastaan. Myös sisä- 
ministeri Kaisa Raatikainen (sd) jätti oman lausumansa, jossa hän huolehti, ettei 
mainonnan lisääntyminen televisiossa saisi johtaa siihen, että elintarvikkeiden hin- 
taan kohdistuisi lisäpaineita.?* 

Oman lausuntonsa antoi julki myös liikenneministeri Luttinen. Siinä hän pa- 
hoitteli hankkeen viivästymistä ja ilmaisi tyytyväisyytensä siihen, että päätös vii- 


POLIITTINEN TAISTELU KOLMOSKANAVASTA 


171 


172 


mein saatiin aikaan. Hän korosti hankkeen tähtäävän ennen muuta Yleisradion 
talouden turvaamiseen. Liikenneministeri puolusti myös kulttuuripoliittisia tavoit- 
teita: 


Kotimaisen ohjelman kokonaistarjonta lisääntyy ja ulkomaisen tarjonnan seuraamista 
on mahdollista suunnata Suomessa valikoituihin ohjelmiin. — — Myös sille on pantava 
painoa, että eri asioita harrastavat ihmiset saavat mahdollisuuden valita harrastukseen- 


sa liittyvää katsottavaa laajemmasta valikoimasta.?94 


Poliittinen peli Kolmostelevision ympärillä oli ohi. Yhtiön taloudellinen sel- 
viytymistaistelu saattoi alkaa. Pääministeri torjuma lupamaksun korotus hiersi 
yhä Sorsan ja Kiurun välejä, ja kun hallitus lopulta taipui korotukseen joulukuussa 
1986, se tuli esitettyä pienempänä? Yleisradion ja MTV:n välejä yhteisen kana- 
vahankkeen ajaminen oli hetkellisesti lähentänyt, mutta pian Kolmostelevision 
toiminnan vaikeudet panivat ne uudelleen koetukselle. Vähitellen kävi myös ilmi, 
että niin valtiovarainministeriön kuin Sorsan, Väyrysen ja Taxellin epäilyt kolmos- 
kanavan talouden suhteen olivat monin osin paikkansa pitäviä. Paikkansa pitävik- 
si osoittautuivat myös monet kulttuuripoliittisista peloista. Uusi kanava onnistui 
kyllä synnyttämään kotimaisen ohjelmatuotantosektorin, mutta mitään varsinaista 
kulttuurikanavaa suomalaiset eivät saaneet. 

Myös pääkirjoitusten ja kolumnistien nyrpeys jatkui, sillä kolmoskanavan kum- 
mit eivät olleet onnistuneet vakuuttamaan kaikkia hankkeen kulttuuripoliittisesta 
siunauksellisuudesta saati taloudellisesta kannattavuudesta. ” Yleisradio yrittää hil- 
litä kulttuurin pinnallistumista ja viihteellistymistä paisuttamalla viihteen ja hölyn- 
pölyn tarjontaa”, Eero Silvasti parjasi. Jörn Donnerin mielestä ”katsojille aiotaan 
tarjota viihdettä, joka luultavasti on tasoltaan heikompaa kuin entinen”. Heikki 
Hellman ihmetteli, miksi ”julkisen palvelun velvoitteistaan yhä hurskasteleva Yleis- 
radio” on lähtenyt hankkeeseen, jonka ”design on matkittu kaupallisilta kanavilta”. 
Pääkirjoituksessaan Helsingin Sanomat viestitti, ettei kolmoskanava ollut sopusoin- 
nussa yleisradiotoiminnalle asetettujen päämäärien kanssa ja lisäsi ”katsojien eriar- 
voisuutta”. Uuden Suomen pääkirjoituksessa kannettiin huolta ”viihteen tarjonnan 
ja kysynnän lisääntymisestä” 

Kolmoskanava oli yritetty merkityksellistää ennen muuta kulttuuripoliittisena 
hankkeena, joka paitsi torjuisi satelliitti- ja kaapelikanavien sekä videoiden kautta 
tulevaa ulkomaisen viihteen tulvaa myös edistäisi kotimaista ohjelmatuotantoa ja 
uudistaisi sen rakenteita. Käsitys kanavasta jäi kuitenkin vahvasti jakautuneeksi. 
Kanavan vastustajat eivät tunnustaneet sen kulttuuripoliittista merkitystä, vaan 
päinvastoin katsoivat sen lisäävän ”viihteen ja hölynpölyn tarjontaa”. Monet näkivät 
hankkeen kulttuuripoliittisen kuorrutuksen taustalla itsekkäitä taloudellisia tarkoi- 

tusperiä, missä he olivatkin oikeassa. Perustamisen laajakantoisemmasta syystä eli 
”kilpailun leikkaamisesta” puhuttiin huomattavasti vähemmän, kuten Marja Sjö- 
berg huomautti. Kaikki vastustajat eivät uskoneet siihenkään, että kanavasta voisi 
muodostua odotettu rahasampo.” 


"JÄRJESTELMÄN VASTAISKU? 


Suomalaista yleisradiopolitiikkaa on aiemmissa luvuissa kuvattu (1) rakennepoli- 
tiikan, (2) taloudellisen pragmatismin, (3) poliittisten kompromissien ja (4) kult- 
tuurisen protektionismin yhdistelmäksi. Nämä strategiat näyttelivät tärkeää osaa 
myös Kolmostelevision toimilupapäätöksessä. 

Ennen muuta ratkaisu korosti rakennepoliittisen näkökulman ensisijaisuutta ti- 
lanteessa, jossa jo etsittiin uusia rakenteellisia ratkaisuja.” Yleisradion historias- 
saan Raimo Salokangas pitää Kolmostelevision perustamisen pääsaavutuksena 
sitä, että Yleisradio-vetoinen yhtenäisjärjestelmä toistaiseksi säilyi suomalaisen 
televisiotoiminnan ytimenä.” Samasta syystä Kolmostelevisiota kiittää kaupal- 
lisuuteen muuten varauksellisesti suhtautunut pääjohtaja Sakari Kiuru muistel- 
missaan.” Yleisradion haltuun jäi edelleen sen tärkein monopolivaranto, lähe- 
tysverkko, vaikka Kanava Kolmen edustajat yrittivät herätellä keskustelua verkon 
siirtämisestä posti- ja telelaitoksen käsiin. Yleisradion yksinomaisuudeksi jäi myös 
toimilupa, sillä Kolmostelevision toiminta mahdollistettiin lisäämällä Yleisradion 
toimilupaan uusi jakso, luku 9a, jossa määriteltiin Kolmostelevisiota koskevat eri- 
tyisvelvoitteet. 

Rakennepolitiikkaa oli sekin, kuinka Kolmostelevision avulla torjuttiin lehdis- 
tön pääsy televisiomarkkinoille sekä pyrittiin hidastamaan satelliitti- ja kaapelitele- 
vision leviämistä. Kuten Salokangas huomauttaa, kaupallisella kanavallaan Yleis- 
radio ja MTV "vaikeuttivat italialaismallista kehitystä, että suuret kaapeliverkot 
olisivat ketjuuntuneet ja luoneet kilpailevat mainosmarkkinat”?*' Meillä ketjuun- 
tuminen pääsi alkuun kuitenkin jo 1990, jolloin Helsingin, Tampereen ja Turun 
kaapeli-tv-operaattorit perustivat Suomen Paikallis-TV Kanavat Oy:n (PTV), joka 
vähitellen, Sanoma Osakeyhtiön huomassa, kasvoi puolivaltakunnalliseksi ja muo- 
dosti Nelosen alkusolun.3? 

Toisaalta Kolmostelevision perustamisessa kyse ei enää ollut vanhakantaisen 
ahtaasta monopolipyrkimyksestä. Vaikka Kolmostelevisio muodollisesti vahvisti- 
kin Yleisradion monopolia, se oli samalla ensimmäisen askel television liberalisoin- 
nin tiellä, koska samalla luotiin uudenlaisia yhtiö- ja tuotantorakenteita, edistettiin 
uudenlaisia toimintatapoja sekä raotettiin ovea MTV:n itsenäistymiselle. 

Kolmostelevisio oli Yleisradion ja MTV:n mitä pragmaattisin hanke taloudellisten 
ongelmiensa ratkaisemiseksi. Määritelmän mukaisesti pragmatismissa on useimmi- 
ten kyse tilannekohtaisista ratkaisuista kulloinkin ilmenneisiin ongelmiin, yleisradio- 
järjestelmän sopeutumisesta käytännön eteen nostamiin pulmiin. Pragmatismi on 
ajanut päätöksentekijöitä etsimään ratkaisuja, jotka samanaikaisesti turvaavat paitsi 
rahoituksen myös sen, että tehty ratkaisu on taloudellisesti hyväksyttävä eri osapuol- 
ten näkökulmasta. Kolmostelevisio oli ensisijaisesti yritys luoda lisää mainospaikkoja 
parhaana katseluaikana ilman, että Yleisradio joutuisi luopumaan hyvistä ohjelma- 
ajoistaan MTV:n hyväksi. Samalla televisiomainontaa keksittiin laajentaa alueellisille 
markkinoille, mikä moninkertaisti mahdollisten mainostajien määrän, mutta toisaal- 
ta lietsoi reviiririitoja alueellisen lehdistön kanssa. Mainonnan ja ohjelmatarjonnan 
laajentamisella Yleisradio ja MTV toivoivat voivansa turvata riittävät tulot kasvavien 
menojensa kattamiseksi. Vaikka Kolmostelevisio-hanke muutti Yleisradion asennet- 
ta mainontaan ratkaisevasti myönteisemmäksi, se edusti yhdessä mielessä perinteistä 
monopolisoivaa ajattelutapaa, jonka mukaan kilpailu pienillä markkinoilla vain huk- 
kaisi vähäisiä resursseja. Kolmostelevisiolla Yleisradio ja MTV halusivat turvata ni- 
menomaan oman rahoituspohjansa estämällä uusien toimijoiden alalle pääsyn. 

Kolmostelevisio oli myös paraatiesimerkki poliittisista kompromisseista. Yleis- 
radio, MTV ja Nokia muodostivat jo sellaisenaan konsortion, jota oli poliittisesti 
vaikea vastustaa. Yhtiöt myös pohjustivat hankkeen hyvin hakemalla ymmärrystä 
kaikilta mahdollisilta tahoilta oikealta vasemmalle. Kun kolmen keskeisen hallitus- 
puolueen puheenjohtajat vastustivat kanavaa, olisi voinut luulla hankkeen kaatu- 
van. Niin ei kuitenkaan käynyt, vaan myös vastaan äänestäneet antoivat kanavan 
toteutua, ja myös osa puolesta äänestäneistä sai keventää omaatuntoaan jättämällä 
pöytäkirjaan kriittisen lausuman. Hanke ikään kuin sovittiin SDP:n ja SMP:n äänin 
hyväksyttäväksi. Se mistä viime kädessä vallitsi laaja yhteisymmärrys, oli Yleisra- 
dio-johtoiselle ”yhtenäisjärjestelmälle” myönnetty jatkoaika. 

Toisaalta vaikka kaikissa puolueissa oli Kolmostelevision vastustajia, oli niis- 
sä myös tukijoita. Erityisen ristiriitaiseksi jäi keskustapuolueen rooli, sillä vaikka 
valtioneuvostossa sen ministerit äänestivät toimilupaa vastaan, monet puolueen 
kansanedustajat olivat toimilupahakemuksen takana. Kovin johdonmukaisia eivät 
olleet myöskään sosiaalidemokraatit, joiden ministeriryhmä oli eduskuntaryhmää 
skeptisempi. 

Valmistelun myötä toimilupaehtoihin saatiin lisättyä eri puolueiden vaatimia 
ehtoja, jotka koskivat esimerkiksi kanavan laajentumisvauhtia, kotimaisuusastetta 
ja vähemmistökielisten oikeuksia. Tämä kertoo keskinäisestä kamppailusta, etujen 
jakamisesta ja kompromisseista, jotka ovat ominaisia suomalaisessa konsensusde- 
mokratiassa korostuvalle ”yhteisen tahdon” ja ”yhteiskunnallisen kumppanuuden” 
ideologialle. 

Taulukko 6 — Yleisradiopolitiikan perinne ja Kolmostelevision 
viestintäpoliittiset tavoitteet 


Tavoitetasot 


Julkiset pääta- 


Rakennepolitiikan 
korostus 


Satelliitti- ja 
kaapelitelevision 


Taloudellinen 
pragmatismi 


Yleisradion ja 
MTV:n mainos- 


Poliittiset 
kompromissit 


Kanavan leviämi- 
nen valtakunnal- 


Kulttuurinen 
protektionismi 


Kotimaisen 
ohjelmatuotanto- 


voitteet leviämisen hidas- tulojen turvaa- liseksi mahdolli- rakenteen moni- 
taminen minen simman nopeasti puolistaminen 
Yleisradion ja 
SETA MI haen Mainoskilpailun yhteisymmar- Kotimaisten 
Ei-julkiset polien turvaami- t rys yhtenäis- o 
URIN ; Sä estäminen Ar 5 yleisradio- 
päätavoitteet nen; lehdistön järjestelmän n r 
Ki : ; yhtiöiden suojelu 
alallepääsyn jatkamisesta 
estäminen 
Yleisradion ja Alueellisille Ohjelma- Kotimaisen 
Käytännölliset MTV:n yhte- mainos- tarjonnan ohjelma- 
tavoitteet näis-järjestelmän markkinoille laajentaminen ja tuotannon 
jatkaminen tunkeutuminen säätely lisääminen 


Lopuksi Kolmostelevisio-ratkaisusta on luettavissa uudenlaisen kulttuurisen 
protektionismin merkkejä. Edellä on määritelty protektionismin viittaavan holhoa- 
vaan pyrkimykseen varjella viestintäpoliittisin keinoin yleisöä ei-toivotuilta vaikut- 
teilta. 1980-luvun puolivälissä siihen ei kuitenkaan pyritty enää rajoitusten ja kiel- 
tojen keinoin, vaan varustautumalla kamppailuun ulkomaisia kilpailijoita vastaan. 
Yleisradiotoiminnan laajentumisen hyödyt haluttiin ottaa omiin käsiin edistämällä 
kotimaista ohjelmatuotantoa ja korostamalla kotimaisen kulttuurin itseisarvoa. 
Voidaan kuitenkin kysyä, kuinka vilpitöntä kulttuurinen protektionismi Kolmos- 
television tavoitteenasettelussa lopulta oli. Yllä on saatu esimerkkejä siitä, kuinka 
kulttuuripoliittisia perusteluita käytettiin lähinnä kuorrutuksena, oikeuttamaan 
Yleisradion ja MTV:n rakennepoliittisia ja taloudellisia tavoitteita. 

Osa viestintäpoliittisista tavoitteista esitettiin julkisesti, osasta taas ei puhuttu 
yhtä avoimesti. Voidaankin puhua julkisista ja ei-julkisista päätavoitteista. Esimer- 

kiksi satelliitti- ja kaapelitelevision leviämisen hidastaminen kelpasi rakennepoliitti- 
seksi päätavoitteeksi, samoin Yleisradion ja MTV:n tulonmuodostuksen turvaami- 
nen taloudelliseksi tavoitteeksi tai kotimaisten ohjelmatuotantoyhtiöiden synnyn 
edistäminen kulttuuripoliittiseksi päämääräksi, ja ne myös tuotiin esiin julkisessa 
keskustelussa. Sen sijaan sen enempää Yleisradio kuin MTV:kään eivät liiemmin 
korostaneet sitä, kuinka Kolmostelevision perustaminen tukisi niiden monopoli- 
pyrkimyksiä ja pyrkisi estämään lehdistön pääsyn yleisradiotoimintaan tai kuinka 
uuden kanavan perustamisella tähdättiin mainoskilpailun estämiseen. Lisäksi Kol- 
mostelevisioon liittyi puhtaasti käytännöllisiä tavoitteita, kuten yleisradiotoimin- 
nan yhtenäisjärjestelmän rauhoittaminen reviirikiistoilta, alueellisten mainosmark- 
kinoiden luominen ja ohjelmatarjonnan laajentaminen. (Taulukko 6.) 

Uudelle kanavalle asetetut viestintäpoliittiset tavoitteet myötäilivät paljolti 
niitä vaikuttimia, joiden vuoksi Yleisradio, MTV ja Nokia alun perin lähtivät yh- 
teistyöhön (ks. taulukko 3 s. 114). Toimiluvassa ilmenevä tavoitteenasettelu näki 
uustelevision samanaikaisesti sekä uhkana, joka ilman vastatoimia vaarantaisi 
Yleisradion ja MTV:n toimintaedellytykset, että mahdollisuutena, joka voitaisiin 
kääntää molempien yhtiöiden hyödyksi. Kolmoskanavalle myönnetty toimilupa 
täytti kunkin kolmen omistajayhtiön taktis-kilpailulliset tavoitteet tarjotessaan 
niille keinot vastata kilpailuhaasteeseen, turvata mainostulonsa ja päästä mukaan 
maksu-tv-laitteiden kehittelyyn. Viime kädessä valtioneuvoston päätös täytti myös 
yhtiöiden strategis-poliittiset tavoitteet: Yleisradio koki ratkaisun turvaavan jatko- 
ajan yhtenäisjärjestelmälle, kun taas MTV ja Nokia saattoivat olla tyytyväisiä sii- 
hen, että Yleisradion ehdottomaan televisiomonopoliin oli tullut särö, joka voisi 
edistää toimialan liberalisointia ja MTV:n omaa kanavaa. 

Kolmostelevisiota voidaan hyvin pitää suomalaisen viestintäpolitiikan ratkai- 
suja hakevan kauden tärkeimpänä aikaansaannoksena — paikallisradiotoiminnan 
käynnistämisen ohella. Uuden kanavan perustaminen oli suomalainen vastaus te- 
levisiotoiminnan kilpailun lisääntymiseen, mutta samalla se oli yritys pitää kehitys 
omissa käsissä. Sille annettiin selvä ohjelmapoliittinen tehtävä tarjota lisää parhaan 
katseluajan ohjelma-aikaa sekä lisätä ennen muuta yleisön kaipaaman viihteellisen, 
sarjamuotoisen ja urheiluohjelmiston tarjontaa. Samalla korostettiin kanavan kult- 
tuuripoliittista tehtävää kehittää kotimaista ohjelmatuotantoa ja lisätä alueellista ta- 
sa-arvoa tarjoamalla kaapelitelevisionomaista ohjelmistoa myös harvaan asutuilla 
seuduilla. 

Vaikka julkisessa keskustelussa kanavaa perusteltiin kansalaisille ja poliittisille 
päättäjillekin ohjelma- ja kulttuuripoliittisin argumentein, Kolmostelevision paina- 
vimmat perustamismotiivit liittyivät kuitenkin talouteen, valtaan ja instituutiora- 
kenteisiin. Sen viestintäpoliittinen tehtävä oli torjua ulkomaisten satelliittikanavien 
ja kotimaisten kaapelikanavien uhkaa sekä luoda uudenlaisia ohjelmatuotannon 

rakenteita Suomeen ja taloudellinen tehtävä taas turvata mainostulojen ja mahdolli- 
sesti myös muodostuvien maksu-tv-tulojen virta Yleisradion ja MTV:n käyttöön. 
Salokankaan luonnehdinta tuntuukin pätevältä: Kolmostelevisiossa oli kysymys 
”järjestelmän vastaiskusta”, Yleisradio-vetoisen konsortion samanaikaisesta hyök- 


käyksestä usealla eri rintamalla.3% 

i tänään täydeltä laidalta: 


koko illan N JA 


”Kolmonen viihdyttää kun vakava väsyttää”, kanava lupasi 1.9.1987 
ilmoituskampanjassaan Helsingin ja Tampereen sanomalehdissä. 
Kolmosen mannekiinina toimi Tänään, tässä ja nyt ohjelman 

Timo T. A. Mikkonen. 

KAUPALLISEN 
TELEVISION AIRUT 


Huhtikuun lopulla 1986, kun ministerit vielä kinastelivat Kolmostelevision toimi- 
luvasta, Peter von Bagh luki yhdysvaltalaisen elokuvateollisuuden arvostettua am- 
mattilehteä Varietya. Yhdestä sivunreunasta hänen silmiinsä osui pikku-uutinen. 
Suomeen perustettava kaupallinen televisiokanava ”TV-3” oli käynyt ostoksilla 
Hollywoodissa. Ostoskärryyn oli uutisen mukaan noukittu 2oth Century Fox -yh- 
tiön elokuvia, sekä uusia että vanhoja. Erikseen nimettiin yksi hankinnoista: musi- 
kaaliklassikko Sound of Music. 

Robert Wisen vuonna 1965 ohjaamaa teosta on sanottu maailman ensimmäi- 
seksi blockbuster-elokuvaksi, eri yleisöryhmät yhdistäväksi jättiläismenestykseksi.? 
Peter von Baghia, Suomen johtavaa elokuva-asiantuntijaa, pikku-uutinen värisytti. 
Hänestä Sound of Music edusti Hollywoodin esteettistä rappiota. Bagh kirjoittikin 
piikikkään kolumnin vanhassa kotikaupungissaan Oulussa ilmestyvään Kalevaan. 
Hän pilkkasi siinä ”uuden uljaan Kolmoskanavan” epäasiantuntevia ”kolmosinsi- 
nöörejä” tukkukaupankäynnistä, joka oli sivuuttanut Foxin merkkiteokset. ”Aivan 
kuin [Sound of Musicin] esittämistä varten pitäisi perustaa kokonainen kanava ——. 
Tässä hengessä johdettu elokuvakanava ei totisesti herätä mitään myönteisiä odo- 
tuksia.” 

Kolmoskanavan käynnistysvaiheen elokuvahankinnoista vastasivat yhtiön hal- 
lituksen puheenjohtaja Arne Wessberg ja vt. toimitusjohtaja Jaakko Paavela. Jäl- 
kimmäisen mukaan kyse oli ”raaka-aineen hankinnasta”. Ensimmäisen matkansa 
suurimpien elokuvayhtiöiden edustajien puheille Wessberg ja Paavela tekivät jo 
marraskuussa 1985, mutta varsinainen hankintamatka ajoittui kevääseen. Paavelan 
mukaan he ostivat kerralla ”toista tuhatta leffaa”, mielessään myös maksutelevision 

Kanavan värikkään 
tuotemerkin suunnitteli 
Matti Salmi helsinkiläisessä 
AC-Mainos Oy:ssä. Triange- 
likuvio tuli tutuksi Kolmos- 
televisio-yhtiön kaikissa 
esitteissä ja oli käytössä koko 


kanavan toiminnan ajan. 


KOLMOSKANAVA 


tarpeet. ”Siinä tuli varmaan ainakin kaksi-kolmesataa sellaista, joita ei koskaan voi- 
tu näyttää” Sound of Musicin kanssa samassa Foxin elokuvapaketissa olivat myös 
Butch ja Kid — auringonlaskun ratsastajat (1969), Kovaotteiset miehet (1971) ja Arvo- 
sanametsästys (1973). Hinnaksi tuli 4 750 dollaria elokuvalta — jopa neljännes enem- 
män kuin suomalaiset tv-yhtiöt yleensä maksoivat amerikkalaisten elokuvien tv-oi- 
keuksista. Yhteyshenkilönä toimi jälleen Gunnar Rägheimer, jota Wessberg ja Jussi 
Tunturi olivat vuotta aiemmin tavanneet Lontoossa kolmoskanavaa ideoidessaan. 
Rägheimer johti nyt The Home Video Channel -nimistä yritystä, jolla oli loistavat 
yhteydet Hollywoodin johtaviin studioihin.* 

Hankintojen laatua voinee arvostella, mutta Kolmoskanavan joulukuussa 1986 
käynnistyneen ohjelmatoiminnan kannalta matka oli merkittävä. Ensimmäisen 
yhdeksän kuukauden aikana kanava nimittäin esitti lähes pelkkiä elokuvia, yhden 
päivässä, ja von Baghin pilkkaamasta Sound of Musicista tuli kanavan avauselokuva 
— vaikka lännenelokuvia rakastava Paavela oli haaveillut Butchia ja Kidiä kanavan 
käynnistäjäksi.* 

Vaikka Kolmostelevision ohjelmiston hankintaan sittemmin palkattiin ammat- 
tilaisia, se nopealiikkeinen tapa, jolla ensimmäiset elokuvahankinnat tehtiin, ker- 
too jotain Kolmostelevision olemuksesta. Kolmonen toi Suomeen turhasta tosik- 
komaisuudesta riisutun ohjelmiston. Aikalaiset muistavat Kolmostelevision myös 
alkuaikojen hilpeästä amatöörimäisyydestä, kehnosti dubatuista piirretyistä sar- 
joista ja pseudonyymeillä esiintyneistä kuuluttajista — Ripa Ruutu, Kaisa Kanava ja 
Elisa Eetteri.* Tutuksi tuli myös kanavan liikemerkki, kolmio, jonka muoto viittasi 
triangeliin. Kirjekuorissa, esitteissä ynnä muissa nähdyn värikkään kolmiologon 

suunnitteli Matti Salmi helsinkiläisessä AC-Mainos Oy:ssä. Televisioruudun tun- 
nusanimaatiossa pyörinyt kolmio taas oli oikea, kromatusta metallista tehty esine, 
kooltaan noin 30 senttiä kanttiinsa.? 

Näin purevasti jo pelkkään tunnukseen suhtautuivat silloin vihaiset kriitikot: 


Kolmoskanavan tunnuksessa on jälkiä sekä Ylen yksinkertaisuudesta että MTV:n 
universaaleista sävyistä. Tummansinisen avaruuden keskellä pyörivä, ulos kuvasta 
lentävä ja sitten palaava krominhohtoinen kolmio ja sen kiertävät värilliset linjat 
antavat meidän ymmärtää — —, että Kolmonen on nykyaikaisen teknologian lah- 
ja Suomen kansalle. Mutta teknisyyttäkin vahvempi ja osuvampi on tunnuksessa 
halpuuden, köyhyyden leima. Kolmonen ei ilmeisesti ole satsannut tunnukseensa 
vahvemmin kuin ohjelmiinsakaan, ja on siten saanut sitä mitä on tilannutkin, hal- 


van nakin kanavan tunnuksen ? 


Kolmoskanavasta ei tullut monien kaipaamaa kulttuurikanavaa, Suomen Chan- 
nel Fouria. Päinvastoin johtava tv-kriitikko Jukka Kajava pilkkasi sitä ”hömppäte- 
levisioksi? ja ”kaatopaikaksi”? Ennen muuta Kolmostelevisio oli Suomen ensim- 
mäinen kaupallinen televisiokanava sitten Tesvision kesken jääneen ponnistuksen. 
Muita tv-yhtiöitä aiemmin Kolmonen pääsi rakentamaan kaupallisen ohjelmakaa- 
vion, joka perustui päivästä toiseen toistuviin vakio-ohjelmiin. Yhtä lailla kanava 
on syytä muistaa niin amerikkalaisuudestaan kuin myös kotimaisista ohjelmistaan, 
niin viihteellisyydestään kuin myös uudentyyppisten uutis- ja ajankohtaisohjel- 
mien tarjonnastaan. Kolmoskanava kaksinkertaisti television elokuva- ja sarjafil- 
mitarjonnan sekä käynnisti vanhojen tv-sarjojen nostalgiauusinnat. Se toi ruutuun 
aivan uusia urheilulajeja, kuten formulakilpailuja, golfia ja NHL-jääkiekkoa sekä 
kokeili vuorovaikutteisuutta puhelinäänestysten ja tv-bingon muodossa. Kolmo- 
sen salkkuun kertyi myös lukuisia ohjelmistollisia avauksia, kuten aamuohjelma 
Huomenta Suomi, ”postmoderni” poliittinen satiiri Hyvät herrat ja päivittäissaip- 
puaooppera Kauniit ja rohkeat. Nämä ovat kaikki syitä pitää Kolmostelevisiota 
kaupallisen television edelläkävijänä Suomessa. 

Tässä jaksossa tarkastelen Kolmostelevision ensimmäistä neljää toimintavuot- 
ta, jolloin Yleisradio vielä oli yhtiön pääomistaja. Vuodet 1986-1989 muodostavat 
ajanjakson, jolloin Kolmostelevision oli määrä näyttää, kykenisikö se lunastamaan 
siihen asetetut viestintäpoliittiset lupaukset. Sinä aikana kävi myös ilmi, miten se 
vaikutti televisiomarkkinoihin sekä Yleisradion ja MTV:n välisiin suhteisiin. Ana- 
lyysin kohteeksi joutuvat seuraavassa niin kanavan ohjelmisto kuin sen menestys 
yleisö- ja mainosmarkkinoilla. Jakson luonnollisen loppusuoran muodostavat syk- 
syllä 1988 käynnistyneet kanavajakoneuvottelut. Käsillä olevassa luvussa keskityn 
kanavan käynnistämisvaiheeseen. 

PERUSSOPIMUKSEN PUITTEET 


Kolmostelevision perustaminen oli heijastellut Yleisradion ja MTV:n välistä suoja- 
säätä, ja oli odotettua, että kanavan käynnistäminen tiivistäisi edelleen yhtiöiden 
välejä. Kun Yleisradion pääjohtaja Sakari Kiuru käsitteli puheessaan syyskuussa 
1986 hallintoneuvoston kulunutta nelivuotista toimikautta, hän saattoikin todeta, 
että ”suhteissaan MTV:hen yhtiö on päässyt rauhallisempaan kauteen”: 


Osaltaan myös uutisten vakinaistaminen ja keskustelut yhteisen kolmos-tv-yhtiön 
perustamisesta ovat olleet omiaan vahvistamaan yhtiöiden keskinäistä yhteistyötä ja 
korjaamaan MTV:n Yleisradion kustannuksella tapahtuvien laajentumispyrkimysten ai- 


heuttamia epäluulon säröjä. 


Liennytys yhtiösuhteissa ja yhteinen huoli mainostulojen kertymästä johtivat 
myös siihen, että Yleisradio ja MTV sitoivat kanavavuokran vuodesta 1987 alkaen 
MTV:n mainosmyynnin liikevaihtoon, kun se aiemmin oli ollut vuokraisännän 
määräämä kiinteä summa. Käytännössä toimenpide alensi MTV:n Yleisradio- 
maksuja. Myös yhtiöiden jo vuosikymmenen takainen perussopimus uudistettiin 
tammikuussa 1987, ja se sai aiempaa liberaalimman ilmeen. Sisällöllisesti suurin 
muutos oli MTV:n viimein saama oikeus käsitellä päivänkohtaisia aiheita myös 
muussa ohjelmistossaan kuin uutisissa. Käytännössä tämä merkitsi vihreää valoa 
ajankohtaisohjelmille, aamutelevisiolle ja uutislähetysten lisäämiselle. Yksi merkit- 
tävä este vielä jäi: puoluepoliittisia ohjelmia, esimerkiksi vaalikeskusteluja, MTV 
ei edelleenkään saanut lähettää. Samoin voimaan jäi 24 tunnin sääntö kilpailuka- 
lenteriin merkittyjen urheilutapahtumien osalta, mikä rajasi MTV:n ohjelmistosta 
urheilu-uutiset ja suorat urheiluselostukset. Myös Yleisradion ohjelmapäällikön ja 
hallintoneuvoston valvontavalta säilyi ennallaan." Koska sopimus tuli voimaan vas- 
ta vuoden 1988 alussa, Kolmostelevision käynnistyessä MTV:n taakkana olivat yhä 
lukuisat tiukat rajoitukset.” 

Koska Kolmostelevision oli määrä toimia Yleisradion apuyhtiönä ja tämän 
toimiluvalla, sen oli tehtävä isäntänsä kanssa samankaltainen perussopimus kuin 
MTV!lläkin oli. Kuten Salokangas on huomannut, sopimukset poikkesivat mones- 
sa kohdassa toisistaan.* Ongelmia laatimisessa ei kuitenkaan ilmennyt, sillä perus- 
linjauksista oli sovittu jo suunnitteluvaiheessa. Yleisradio sitoutui vuokraamaan 
Kolmostelevisiolle lähetysaikaa rakentamastaan lähetysverkosta, ja vastaavasti 
vuokralainen sitoutui käyttämään verkkoa mainittuun tarkoitukseen. Siinä olivat 
elokuussa 1986 solmitun sopimuksen pääkohdat. 

Lisäksi perussopimukseen kuitenkin kirjattiin ohjelmistoa ja mainontaa koske- 
via yleisiä määräyksiä sekä ohjelmiston rakennetta koskevat pykälät. Osa määräyk- 

sistä oli peräisin valtioneuvoston toimilupapäätöksestä, osa taas otettiin sopimuk- 
seen siksi, että Yleisradio halusi rinnastaa Kolmostelevision MTV:hen ja soveltaa 
siihen samanlaista ohjausta. Perussopimuksen mukaan Kolmostelevisio sitoutui 
noudattamaan Oy Yleisradio Ab:n hallintoneuvoston ohjelmistoa koskevia pää- 
töksiä ja suosituksia sekä ottamaan huomioon Yleisradion esittämät ohjelmien laa- 
tua ja sisältöä koskevat toivomukset”. Kovin vapaasti toimivasta yhtiöstä ei siis ollut 
kyse — ainakaan paperilla. Suoraan toimilupapäätöksestä sovellettuina viestintäpo- 
liittisina tavoitteina perussopimukseen kirjattiin seuraavat asiat: 


e — Parhaaseen katseluaikaan ohjelmiston tuli olla vapaasti katsottavissa. 

e — Viidenneksen ohjelmistosta tuli alkuvaiheessa olla kotimaista, ja lisäksi koti- 
maisen ohjelmiston osuutta tuli sopimuskaudella nostaa. 

e — ”Riittävän osan” tarjonnasta tuli olla ruotsinkielisen väestönosan ymmärret- 
tävissä. 

e — Yhtiön ei tullut itse tuottaa ohjelmia, vaan hankkia ne esimerkiksi Yleisra- 
diolta ja MTV:ltä; ”merkittävä osa” kotimaisesta ohjelmistosta tuli kuitenkin 


hankkia emoyhtiöiden ulkopuolelta." 


Nämä vaatimukset olivat uudenlaisia suomalaisen televisiotoiminnan säätelys- 
sä. Vastaavia määräyksiä ei ollut MTV:n rasitteena, mikä johtui sekä sen vähäisestä 
ohjelma-ajasta että sen Yleisradion tarjontaa täydentävästä luonteesta. Kyseessä 
oli ensimmäinen kerta, kun valtiovalta Suomessa edellytti yleisradioyhtiötä edis- 
tämään riippumatonta ohjelmatuotantoa. Edes kotimaisuusastetta koskevia vaati- 
muksia ei ollut meillä aiemmin sisällytetty toimilupiin.* Näissä perussopimukseen 
sisällytetyissä vaatimuksissa oli yksi pieni poikkeus verrattuna toimilupapäätök- 
seen: se, että myös Yleisradio oli nyt kirjattu yhtiöksi, joka ei lukeutunut ulkopuo- 
listen tuottajien ryhmään. Perussopimus toisin sanoen hieman tiukensi toimiluvan 
ns. independent-sääntöä, millä mitä ilmeisimmin haluttiin korjata liikenneministe- 
riössä tapahtunut lapsus. 

Kotimaista ohjelmistoa koskeva kiintiö muotoiltiin melkein samoin kuin toimi- 
lupapäätöksessä, eikä myöskään independent- tai kielivaatimusta mitenkään täs- 
mennetty. Näin määräykset jäivät yhtä tulkinnanvaraisiksi ja väljiksi kuin valtioneu- 
vosto oli ne jättänyt. Avoimeksi jäi esimerkiksi se, missä tahdissa ja kuinka paljon 
kotimaisen ohjelmiston osuuden tulisi lisääntyä. Liikenneministeriön alkuperäisen 
näkemyksen mukaan kotimaisuusasteen olisi tullut kasvaa toimilupakaudella, siis 
vuoden 1989 loppuun mennessä, 25—30:een tai jopa 40 prosenttiin. Tällaista tavoi- 
tetta itse sopimukseen ei kuitenkaan kirjattu, kuten ei sitäkään ministeriön esittely- 
muistion vaatimusta, että ulkopuolisilta tuottajilta tehtäviin ohjelmahankintoihin 
tulisi aluksi käyttää noin 25 miljoonaa markkaa vuodessa ja että rahamäärän tulisi 

vähitellen kasvaa. Myös ruotsinkielisen ohjelmiston osuuden olisi liikenneministe- 
riön mielestä tullut vähitellen kasvaa samalle tasolle kuin se oli TV1:ssä ja TV2:ssa, 
mutta sitäkään ei toimilupaan eikä sopimukseen kirjattu." Koska määräykset kui- 
tenkin oli sisällytetty ministeriön esittelymuistioon, ne velvoittivat Kolmostelevi- 
siota ainakin moraalisesti. 

Toisaalta perussopimus palautti eräitä sellaisia määräyksiä, joita liikenneminis- 
teriö oli aikoinaan esittelymuistiossaan korostanut mutta jotka olivat sitten jääneet 
toimiluvasta. Tällainen oli ennen muuta määräys, jonka mukaan Kolmostelevision 
ohjelmiston tulisi ”täydentää nykyistä yleisradiotoimintaa tarjoamalla yleisölle 
myös kolmannen televisioverkon välityksellä laadukasta ja monipuolista ohjel- 
mistoa”. Säädöstä lisäksi täsmennettiin vaatimuksella, että Kolmosen tulisi ”pyrkiä 
sellaisen kilpailukykyisen ohjelmatarjonnan kehittämiseen, joka samalla tukee kan- 
sallista ohjelmatuotantoa”. Vaatimus juontui liikenneministeriön kulttuuri- ja vies- 
tintäpoliittisista lähtökohdista, joilla tavoiteltiin ”kotimaisen ohjelmatuotannon 
edistämistä” ja ”ohjelmatuotantorakenteen monipuolistamista”.? Kanavan oli siis 
määrä täydentää olemassa olevia kanavia, ei kilpailla niiden kanssa. Ohjelmiston 
tuli myös olla samassa mielessä laadukasta ja monipuolista kuin ykkös- ja kakkos- 
kanavan tarjonnan, mutta lisäksi sen tuli edistää riippumattoman ohjelmatuotanto- 
sektorin kehitystä. 

Myös yhtiöiden ohjelmareviirejä sopimus tarkensi toteamalla, ettei uusi kana- 
va saa aiheuttaa muutoksia olemassa olevien kanavien ohjelmatarjonnan raken- 
teessa vaan että ”nykyisillä kanavilla lähetettävät ohjelmatyypit voidaan edelleen 
välittää niiden kautta”. Tämä tarkoitti sitä, että olemassa olevia kanavia ei saanut 
kaventaa. Lisäksi kansallisesti tai kansainvälisesti merkittävien televisiointien tuli 
”säilyä koko väestön saatavilla nykyisillä kanavilla”. Kolmostelevision ohjelmiston 
tuli ottaa erityisesti huomioon ”katsojakunnan muuttuva ohjelmakysyntä lisää- 
mällä muun muassa urheilu-, elokuva- ja viihdepalveluja”, eli kanavan edellytettiin 
tuovan katsojien ulottuville lisää sellaisia ohjelmatyyppejä, joista vallitsi suurempi 
kysyntä, kuin ykkös- ja kakkoskanava kykenivät tarjoamaan. Kanavan viihteeseen 
painottuva ohjelmistollinen fokus kävi siis selvästi ilmi sopimuksesta. 

Loput vaatimukset noudattivatkin jokseenkin uskollisesti MTV:lle asetettuja 
määräyksiä. Suoraan MTV:n perussopimuksesta lainattuja olivat myös puolue- 
poliittiset ohjelmat kieltävä määräys, ruotsin kieltä koskeva kohta sekä mainonnan 
osuutta, mainoskatkojen määrää ja mainosten sisältöä koskevat säädökset. Mainon- 
nan osuudeksi sopimus sääti 15 Kolmostelevision ohjelma-ajasta — seikka johon toi- 
milupapäätös ei ollut mitenkään puuttunut. Yleisradion ja MTV:n pitkäaikaisesta 
käytännöstä juontui myös vaatimus, että yhtiöt pyrkisivät noudattamaan yhteisiä 
perusteita palkkioita maksaessaan. Viimeksi mainittu pyrkimys hillitsi kilpailua 
esiintyjien hankkimisessa; nykyään säädöstä pidettäisiin ilmeisenä kartellina. Yksi 

Taulukko 7 


Velvoite 


Ohjelmiston 
saatavuus 


Ohjelmien 
valvonta- 
vastuu 


Ohjelmiston 
rakenne 


Ohjelmiston 
kotimaisuus 


Itsenäisten 
tuottajien 
osuus 


Ruotsin 
kielen 
osuus 


Muut 
ohjelmistoa 
koskevat 
vaatimukset 


Mainontaa 
koskevat 
vaatimukset 


Toimilupapäätös edellytti 
Kolmostelevisiolta 


Ohjelmatarjonnan 
oltava parhaana 
katseluaikana 
avointa kaikille. 


Noudatettava Yleis- 
radion hallintoneuvoston 
ohjelmistoa koskevia 
päätöksiä. 


[Ei vaatimusta.] 


Alkuvaiheessa vähintään 
20 % kanavan tarjonnasta 
oltava kotimaista. Osuu- 
den noustava 
toimilupakaudella. 


Merkittävä osa ohjelmien 
hankintaan tarkoitetuista 
varoista käytettävä han- 
kintoihin ulkopuolisilta 
tuottajilta. 


Riittävän osan 
ohjelmatarjonnasta oltava 
ruotsinkielisten ymmärret- 
tävissä. 


[Ei vaatimusta.] 


[Ei vaatimusta.] 


Perussopimus edellytti 
Kolmostelevisiolta 


Parhaan katseluajan 
ohjelmisto oltava 
vapaasti katsottavissa. 


Noudatettava Yleisradion 
hallintoneuvoston ohjel- 
mistoa koskevia päätöksiä 
ja sisältöä koskevia toivo- 
muksia. 


Ohjelmiston oltava laa- 
dukasta ja monipuolista. 
Tuettava kansallista 
ohjelmatuotantoa. 


Alkuvaiheessa vähintään 
20 % kanavan tarjonnasta 
oltava kotimaista. Osuu- 
den noustava sopimus- 
kaudella. 


Hankkii ohjelmia 
Yleisradiolta ja MTV:ltä, 
mutta merkittävä osa 
hankittava 
ulkopuolisilta. 


Riittävän osan 
ohjelmatarjonnasta oltava 
ruotsinkielisten ymmärret- 
tävissä. 


Puoluepoliittiset 
ohjelmat kielletty. 


Mainostajille laadittava 
ohjeet. Mainosten erotut- 
tava ohjelmista. Mainon- 
nan osuus enintään 15 % 
lähetysajasta. 


Kolmostelevision ja MTV:n ohjelmistoa koskevat vaatimukset 1986 


Perussopimus edellytti 
MTV:ltä 


[Ei vaatimusta.] 


Noudatettava Yleisradion 
hallintoneuvoston ohjel- 
mistoa koskevia päätöksiä 
ja sisältöä koskevia toivo- 
muksia. 


[Ei vaatimusta.] 


[Ei vaatimusta.] 


[Ei vaatimusta.] 


Pyrittävä tekstittämään 
ruotsiksi kotimaiset 
elokuvat sekä 
tv-teatterin uusinnat. 


Puoluepoliittiset 

ohjelmat kielletty. 
Päivänkohtaisten aiheiden 
käsittely kielletty uutisia 
lukuunottamatta. 


Mainostajille laadittava 
ohjeet. Mainosten erotut- 
tava ohjelmista. Mainon- 
nan osuus enintään 15 % 
lähetysajasta. 


Lähde: Oy Yleisradio Ab:n toimiluvan täydentäminen, Valtioneuvoston yleisistunnon ptk 62/5.6.1986, liite 50 (KA); Oy Yleisradio Ab:n ja 


Oy Kolmostelevisio Ab:n perussopimus, Yleisradion hallintoneuvoston ptk 9/15.8.1986, liite 53 (YLEA); Oy Yleisradio Ab:n ja MTV Oy:n 


perussopimus, Yleisradion hallintoneuvoston ptk 10/17.12.1976, liite 39 (YLEA). 


merkittävä etu Kolmostelevisiolla oli MTV:hen verrattuna: sillä ei ollut päivänkoh- 
taisten asioiden käsittelyä kieltävää 24 tunnin sääntöä taakkanaan.” (Taulukko 7.) 

Sopimukseen sisällytetyt määräykset osaltaan rajoittivat Yleisradion ja Kol- 
mostelevision keskinäistä kilpailua, mutta samalla ne ennakoivat tulevan toimilu- 
papolitiikan pelisääntöjä. Monet Kolmostelevisiolle asetetuista ehdoista välittyi- 
vät sittemmin MTV:n ja Nelosen toimilupaan: näitä olivat vaatimus ohjelmiston 
monipuolisuudesta, kotimaisuudesta, independent-osuudesta ja ruotsinkielisestä 
tarjonnasta. Ennen kuin hallintoneuvosto perussopimuksen hyväksyi, pöytäkir- 
jaan lisättiin vielä SKDL:n edustajien klausuuli, jonka mukaan uusi kanava ”ei saa 
merkitä TV1:n ja TV2:n toimintaedellytysten heikkenemistä”.” Liikenneministeriö 
vahvisti perussopimuksen lokakuun alussa. 


KEVYT ORGANISAATIO 


Kolmostelevision valttina oli ensimmäisistä suunnitelmista alkaen ollut kevyt or- 
ganisaatio. Se ei tarvinnut omaa toimitaloa eikä studioita. Sille ei ollut tarvetta ra- 
kentaa Isoa Pajaa eikä Pöllölaaksoa. Koska se osti kaikki ohjelmansa ulkopuolisilta 
tuottajilta, sen henkilökunta mahtui mainiosti MTV:ltä vuokrattuihin toimistoti- 
loihin Helsingin Ilmalaan. Yleisradion henkilökuntaa, joka kasvoi 1980-luvulla liki 
5 000:een, on Suomessa totuttu päivittelemään, mutta erityisen silmiinpistävä oli 
MTV:n ja Kolmostelevision varustuksen ero. Syksyllä 1987, Kolmostelevision aloit- 
taessa säännölliset lähetyksensä, MTV välitti valtakunnanverkkoon parikymmentä 
tuntia ohjelmaa, mihin se tarvitsi liki 700-päisen henkilöstön. Samanaikaisesti Kol- 
mosen viikkokaaviossa oli 40 ohjelmatuntia mutta toimistossa vain 35 henkilöä.” 
Kanavan kummisedät, Arne Wessberg ja Jaakko Paavela, halusivat tehdä jokaisen 
henkilövalinnan tarkasti kokonaisuutta punniten: ”Kaikkien pitäisi osata jotain 
vahvasti. Onnellisinta olisi, jos se porukka edustaisi jotain muuta kuin perinteistä 
broadcasting-osaamista”, Wessberg linjasi.” 

Kuvaavaa on, että Kolmostelevision ensimmäinen työntekijä oli tiedotuspääl- 
likkö Mariitta Hämäläinen, joka palkattiin yhtiöön kesällä 1986 eräänlaiseksi spo- 
kespersoniksi rakentamaan suhteita viestimiin ja joka nousi myös Kolmostelevision 
johtoryhmään. Hämäläinen, joka oli aiemmin työskennellyt Markkinointi Viher- 
juuri Oy:n tiedotuspäällikkönä ja oli uuden kanavan kannalta sopivan markkinoin- 
tihenkinen, aloitti sananmukaisesti tyhjältä pöydältä syyskuun alussa. Kuukautta 
myöhemmin aloitti talouspäällikkö Aira Oksanen.?* 

Seuraavaksi yhtiö tarvitsi toimitusjohtajan, jota hallitus jäljitti paitsi omien 
suhdeverkkojensa myös konsulttitoimiston avustuksella. Nimispekulointia käytiin 
julkisuudessa pitkin kesää, jolloin kandidaatteina mainittiin muun muassa kirjailija 

Oikeustieteen kandidaatti 
Heikki Lehmusto valittiin 
Kolmosen toimitusjoh- 
tajaksi 17.9.1985. Uudes- 
sa työpaikassaan hän 
aloitti joulukuussa, saman 
päivänä, jolloin kanavan 
koelähetykset Helsingissä 
alkoivat. 


Kuva: Jarmo Matilainen / HS-arkisto 


Jörn Donner ja Iltalehden silloinen päätoimittaja Ralf Friberg. Vahvimmaksi ehdok- 
kaaksi nousi kuitenkin pian kaapelitelevisioyhtiö Tampereen Tietoverkko Oy:n 
toimitusjohtaja Matti Tulin, jonka nimitystä pidettiin jo niin varmana, että hän 
ehti saada onnittelusähkeitä kotiin. Valinta kuitenkin kaatui Yleisradion ja MTV:n 
näkemyseroihin, jolloin tehtävään jo suostumuksensa antanut Tulin vetäytyi ki- 
sasta. MTV ehdotti paikalle myös omaa miestään, kokenutta ohjelmajohtajaansa 
Tauno Äijälää, joka oli ollut laatimassa tulevan kanavan ohjelmistosuunnitelmia, 
mutta koska yksimielisyyttä ei löytynyt, metsästystä oli jatkettava lähipiiriä kau- 
empaa. Prosessi ei ollut helppo, sillä suostumusta kysyttiin lukuisilta henkilöiltä, 
jotka kaikki kieltäytyivät kunniasta. Joukossa olivat ainakin Yhtyneiden Kuvaleh- 
tien entinen toimitusjohtaja Timo Saini, Wärtsilän viestintäjohtaja Ari Valjakka ja 
Helsinki Television toimitusjohtaja Tapio Kallioja.? 

Syyskuun puolivälin jo lähestyessä ehdolle nousi 39-vuotias oikeustieteen kan- 
didaatti Heikki Lehmusto. Hän työskenteli siinä vaiheessa muun muassa Insinööri- 
uutisia julkaisevan Insinöörilehdet Oy:n toimitusjohtajana. Sitä ennen hän oli ollut 
apulaisjohtajana Yhtyneissä Kuvalehdissä ja johtanut oululaista Kolmiokirjaa, joka 
julkaisi erilaisia viihdelukemistoja, kuten Jerry Cottonia ja Reginaa. Lehmustolla 
oli myös toimittajakokemusta Ilta-Sanomista ja Viikkosanomista. Lehmuston kuu- 

sivuotisella johtajankaudella Insinöörilehtien liikevaihto oli viisinkertaistunut 50 
miljoonaan markkaan. Lehmustoa pidettiin dynaamisena ja ennakkoluulottomana 
johtajana, jonka tiedettiin pelaavan tennistä, polttavan Marlboroa, ajavan BMW:llä 
ja rakastavan oopperaa. Yleisradion ja MTV:n edustajille Kolmostelevision hal- 
lituksessa Lehmusto oli sopiva kompromissi, joka päätti pitkällisen etsinnän 17. 
syyskuuta 1986. Nokiallakin Lehmusto tunnettiin, sillä Insinöörilehdet oli ym- 
märrettävästi paljon tekemisissä Suomen johtavan elektroniikkayrityksen kanssa. 
Ja sattuma tai ei, Nokian johtajan Harry Mildhin vaimo oli ollut Lehmuston histo- 
rianopettaja koulussa.” 

Pienen miettimisajan Nokian pääkonttorin lounastapaamisessa esitetty tiedus- 
telu Lehmustolta vaati. Hänen mainostetusta ennakkoluulottomuudestaan kertoi 
osaltaan se, että hän vastasi myöntävästi. Fi ollut helppoa ryhtyä vetämään televi- 
siokanavaa, jota hallitsi kolme omia etujaan tarkasti vaalivaa yhtiötä ja jolle epäilijät 
povasivat perikatoa. Lehmusto oli kertomansa mukaan laatinut itse oman työsopi- 
muksensa, jonka hän toi yhtiön hallituksen kokoukseen. ”Siinä oli todettu se, että 
kun Kolmosen kaikilla omistajilla oli niin voimakkaat omat intressit — Nokian int- 
ressi oli myydä boksit, Maikkarin intressi oli säilyttää mainosmyynnin monopoli ja 
YLEn intressi turvata rahansa —, niin ainoa, joka hallituksessa tuo esille Kolmosen 
intressit, on sen toimitusjohtaja. Ja silloin Kolmosen toimitusjohtajalla on oikeus ja 
velvollisuus sanoa asiat suoraan.” 

Sen verran vaikeaksi toimitusjohtajan valinta oli kuitenkin osoittautunut, että 
emoyhtiöt tinkivät alkuperäisestä tavoitteestaan, jonka mukaan yhtiöön olisi sa- 
man tien palkattu koko johtotroikka eli toimitusjohtajan lisäksi myös ohjelmajoh- 
taja ja markkinointijohtaja. Kun Lehmusto aloitti työnsä Ilmalantorilla joulukuun 
alussa, hänen lisäkseen toimistossa oli töissä vasta neljä henkilöä. Samana päivänä 
Lehmuston kanssa aloittivat myös lähetystoiminnan päällikkö Jyrki Lahtinen ja oh- 
jelmasuunnittelija Arto Kivinen, jonka vastuulle tuli pian ulkomaisten ohjelmien 
ostaminen.?* 

Vasta vuodenvaihteen jälkeen, tammikuisena sunnuntaina, Helsingin Sanomien 
ilmoitussivuilta löytyi puolen sivun suuruinen ilmoitus, jossa Kolmostelevisio haki 
markkinointijohtajaa, talousjohtajaa, ohjelmajohtajaa ja ohjelmapäälliköitä, filmi- 
toimittajaa, toimitusjohtajan sihteeriä, sihteeri-kirjeenvaihtajaa ja autonkuljetta- 
ja-lähettiä. Markkinointijohtajalta edellytettiin ilmoituksessa vahvaa markkinoin- 
tikokemusta ja kokemusta kansainvälisestä yhteistyöstä. Talousjohtajaa haettiin 
rakentamaan yhtiölle talous- ja henkilöstöhallinnon sekä atk-järjestelmien koko- 
naisuutta, ohjelmajohtajaa ja -päälliköitä taas ”vastaamaan koko ohjelmapolitiikan 
ja -tarjonnan luomisesta ja toteuttamisesta”. Jälkimmäisiltä edellytettiin ”raskaan 
sarjan kokemusta mediamaailmasta ja ohjelmatoiminnasta” ja ”visiota alan kehi- 
tyksestä”. 

kä E air n 2 FOY pato "JN 
Ohjelmapäällikkö Heikki Seppälä (oik.) aloitti yhtiössä huhtikuussa 1986. Kuvassa 
on hänen lisäkseen Kolmosen tiedotusosasto vuonna 1989: tiedotusassistentit Kristina 
Holmström (vas.) ja Tiina Nyyssönen sekä tiedotuspäällikkö Mariitta Hämäläinen. 


Kuva: Heikki Seppälän kotialbumi 


Maaliskuun lopussa Yleisradion TV1:n pitkäaikainen viihdepäällikkö Heikki 
Seppälä valittiin kotimaisista ohjelmista ja ulkomaisista yhteistuotannoista vas- 
taavaksi ohjelmapäälliköksi. Nimellisesti hänen vastuualueekseen nimettiin ohjel- 
mien hankinta, mutta sen lisäksi hän vastasi ohjelmakaavion suunnittelusta. Kun 
hänen vastuulleen myöhemmin siirtyi koko ohjelmatoiminta, tehtävänimike muut- 
tui ohjelmalinjan johtajaksi. Huhtikuussa markkinointijohtajaksi nimitettiin valtio- 
tieteen maisteri Juha-Pekka Louhelainen, joka tuli tehtävään mediatoimisto Datum 
Oy:stä. Talousjohtajaksi valittiin toinen kauppatieteen maisteri, Heikki Vahala, Val- 
tion painatuskeskuksesta. Sittemmin, 1993, Louhelainen nousi Kolmostelevision 
toimitusjohtajaksi ja 1996 edelleen uuden kilpailijan Ruutunelosen, toimitusjohta- 
jaksi. Vahala siirtyi 1994 ensin MTV:n tytäryhtiön For Oy:n toimitusjohtajaksi ja 
seurasi Louhelaista Kolmostelevision toimitusjohtajana. Seppälä puolestaan jatkoi 
Kolmostelevisiossa ohjelmalinjan johtajana vuoteen 1994 saakka, jolloin hän palasi 
Yleisradioon, aluksi televisiotoimialan koordinaattoriksi. 

Näin Kolmosen johtoryhmä, johon Lehmuston lisäksi kuuluivat Louhelainen, 
Vahala, Seppälä ja Hämäläinen, oli koossa, ja uuden yhtiön varsinaista käynnistä- 
mistä päästiin suunnittelemaan toden teolla. 

ANTENNEJA KATOILLE 


Televisiokanava ei koskaan käynnisty yhdessä yössä. Ennen starttia on paitsi pal- 
kattava henkilökunta ja hankittava ohjelmisto myös rakennettava lähetysverkko ja 
varmistettava, että yleisöllä on tarvittavat välineet kanavan vastaanottamiseksi. 

Verkon osalta tavoite oli saada se ensi vaiheessa kattamaan Etelä-Suomen suuret 
kaupungit eli pääkaupunkiseutu, Tampere, Jyväskylä, Turku ja Lahti ympäristöi- 
neen. Yleisradion hallintoneuvosto oli elokuussa 1986 myöntänyt yhtiön hallituk- 
selle valtuudet TV3-verkon rakentamiseen Kolmostelevisiota varten. Se edellytti 
asemien saneerausta, uusien alilähettimien asentamista mastoihin ja ohjelmansiir- 
ron vaatiman linkkiverkon rakentamista. Kokonaisuudessaan investoinnit merkit- 
sivät ensimmäisen kahden vuoden aikana 72 miljoonan markan kustannuserää. 
Rakentaminen tapahtui lainarahoituksella, sillä kuten valtioneuvosto oli edellyttä- 
nyt, rahoittamiseen ei saanut käyttää vastaanottoluvista perittäviä maksuja. Sekä 
rakentamiskulut että lainan hoitokulut Yleisradio perisi Kolmostelevisiolta lähe- 
tysverkon vuokrana.? 

Alkuperäisen aikataulun mukaan koelähetykset oli määrä aloittaa Espoon vä- 
liaikaisen lähetysaseman kautta 1.12.1986. Seuraavana kesänä mukaan oli tarkoitus 
saada Tampereen alue, joulukuussa 1987 Jyväskylä sekä vuoden 1988 aikana Lahti ja 
Turku, jolloin myös Espoon asema saataisiin ajanmukaistettua niin, että sen lähe- 
tykset näkyisivät niin Tammisaaressa kuin Loviisassa ja pohjoisessa aina Riihimäel- 
lä asti. Aikataulussa pysyttiinkin varsin hyvin, joskin Espoon ja Lahden lopullisten 
asemien valmistuminen viivästyi kolmella kuukaudella. Toisaalta turkulaiset ja 
oululaiset pääsivät katsomaan Kolmosta kaavailtua aiemmin. Jyväskylässä kanava 
saatiin näkyviin varaslähdöllä paikallisen kaapelitelevision kautta. Kankaanpäässä 
hilattiin antenni nosturin nokkaan, jolloin sadat paikkakuntalaiset saivat käyttöön- 
sä Tampereen alilähettimen signaalin. ”Kentän paine on kova”, toimitusjohtaja 
Lehmusto hykerteli yleisön innostusta. Kun Oulun asema lopulta saatiin lähet- 
tämään Kolmostelevision ohjelmistoa Espoosta vapautuneen pienen lähettimen 
avulla joulukuussa 1988, kaksi vuotta koelähetysten alkamisesta, kanava tavoitti jo 
yli puolet suomalaisista. Tarjonnan ulkopuolella oli kuitenkin vielä laajoja alueita: 
Pohjanmaa, Itä-Suomi ja melkein koko Pohjois-Suomi. (Taulukko 8.) 

Pontevasta valmistelusta huolimatta koelähetysten alku oli kompastua antenni- 
ongelmaan. Vasta syyskuussa oli oivallettu, että koska TV3 näkyisi pääkaupunkiseu- 
dulla UHF- eikä VHF-taajuuksilla, omakoti- ja yhteisantennitaloissa tarvittiin ko- 
konaan uusi antenni, joka lisälaitteineen maksoi lähes tuhat markkaa, kerrostaloissa 
jopa kolme kertaa enemmän. Yleisölle viesti meni perille hitaasti, minkä johdosta 
antennitilaukset ruuhkautuivat. Koko syksyn tiedotuspäällikkö Mariitta Hämäläi- 
nen vastasi antenniasioita koskeviin loputtomiin puheluihin ja kiersi taloyhtiöissä 

EE Varsinainen näkyvyysalue Yht. 2.693.596 
IN Katselualue Yht. 312.530 
A Kaapelialue Yht: 209.038 


Kolmoskanava laajeni asteittain ensin suurimpien kaupunkien markkina-alueille. 
Joulukuussa 1988 uusi kanava tavoitti Helsingin, Tampereen ja Turun ohella jo Lahden, 
Jyväskylän ja Oulun seudut. 

Taulukko 8 — TV3-verkon alkuvaiheen rakentamisaikataulu 


Asema Alkuperäinen Toteutunut Kasautuva peitto 
aikataulu aikataulu tv-talouksista 
1.12.1986 1.12.1986 ð 
Espoo (tilapäinen) (tilapäinen) 22% 
Tampere 1.8.1987 3.8.1987 31 % 
15.11.1987 5; 
VS 1.5.1988 (väliaikainen) 39% 
Jyväskylä 15.12.1987 15.12.1987 44 % 
1.5.1988 1.8.1988 
Espoo (lopullinen) (lopullinen) 47% 
Lahti 1.5.1988 1.8.1988 53 % 
Oulu avoin 1.12.1988 56 % 


(väliaikainen) 


Lähde: Oy Kolmostelevisio Ab:n toimintakertomukset 1986-1988 (MTVA); Kolmosesta kanava yli miljoonalle, 
Helsingin Sanomat 1.9.1987; Hoffrén 1993, 98. 


kertomassa uudesta kanavasta. Hänen mukaansa kentällä vallitsi puoliaggressiivi- 
nen pelko, että kanava muuttuisi maksulliseksi, jolloin antennin hankkineita olisi 
petetty. Ennen koelähetyksiä Kolmostelevisio lanseerasi televisioon tietoiskun, 
jossa kaksi pikkupoikaa kävelee Helsingin Pirkkolaa muistuttavan pientaloalueen 
pikkukadulla ja osoittelee katoilla kohoavia antenneja: ”Kolmonen. Kolmonen. 
Kolmonen.” Kunnes pienempi pojista luiskahtaa reunakiveltä ja kaatuu.” 

Samoin syyskuussa HTV ilmoitti yllättäen, ettei uusi kanava pääsisi korvauk- 
setta sen kaapeliverkkoon. HTV:n toimitusjohtajan Tapio Kalliojan kanta oli, että 
Kolmosen tulisi puhtaasti kaupallisena yrityksenä maksaa ohjelma-ajastaan. Hin- 
naston mukainen tuntihinta oli 12 000 markkaa, mutta Kallioja lupasi kuitenkin 
siihen tukkualennusta: ”Jos Kolmostelevisio ostaa kolme tuntia illassa, se tietää jo 
yli tuhat tuntia vuodessa. Sillä saa jo reilun alennuksen” Silloisten taloverkkojen 
puutteellinen välityskyky oli osasyyllinen ongelmaan. Useimmissa taloyhtiöissä oli 


korkeintaan kuusi tv-kanavaa, ja Kolmostelevision lisääminen valikoimaan olisi ai- 

heuttanut jonkin muun kanavan poistamisen paletista. Ongelmaan oli kiinnitetty 
huomiota jo sekä Yleisradion, MTV:n ja Nokian että liikenneministeriön työryh- 
missä. Vaikka kaapelilainsäädäntöä vasta valmisteltiin, Kolmostelevisio oli uskonut 
alalla vallinneen ns. must carry -periaatteen automaattisesti ulottuvan myös sen oh- 
jelmistoon.* 

Lopulta Kolmostelevisio voitti kaksi kuukautta kestäneen jakelukiistan. Yleisra- 
dio ajoi läpi kantaansa, jonka mukaan myös kolmoskanavan ”vapaasti vastaanotet- 
taviksi tarkoitettujen yleisradiolähetysten” tulisi olla kaikkien saatavilla ”yhtäläisin 
ehdoin ja riippumatta lähetysten vastaanoton teknisestä toteuttamistavasta. HTV 
myöntyi ilmaiseen jakeluun, kuitenkin vain mainosrahoitteisen ohjelmiston osalta, 
ei mahdollisen maksutelevision.** Päivääkään liian aikaisin sopua ei saatu aikaan, 
sillä koelähetysten käynnistämiseen oli tasan kymmenen päivää. Kanavapaikaksi 
järjestyi kätevästi HTV:n oma Helsinki-kanava, jonka tämä lupasi pitää vapaana 
Kolmostelevision lähetysaikoina. Pysyvämmäksi ratkaisuksi, joka toteutettaisiin 
seuraavaan syksyyn mennessä, sovittiin S-kanava, jonka käyttö kuitenkin edellyt- 
täisi useimmissa taloyhtiöissä verkon kunnostusta 20-kanavaiseksi ja monilta koti- 
talouksilta myös sellaisen television hankkimista, joka näyttäisi lisäkanavat. Talo- 
yhtiöille annettiin myös mahdollisuus siirtää kolmoskanava Tallinnan television 
paikalle. 

Muissa kaupungeissa Kolmosen pääsy kaapeliverkkoon onnistui paljon kivutto- 
mammin. Esimerkiksi Tampereen Tietoverkolla (TTV) ei ollut samanlaisia verkon 
välityskykyyn liittyviä ongelmia kuin HTV:llä. Pienemmissä kaupungeissa paikal- 
liset kaapelioperaattorit halusivat kiirehtiä ja saada uuden kanavan valikoimaansa 
jo ennen kuin kanava muuten oli nähtävillä. Näin tapahtui muun muassa Porissa, 
Raumalla, Varkaudessa, Kuopiossa, Joensuussa, Seinäjoella, Vaasassa, Kemissä ja 
Torniossa.” 

Helsingin seudulla likimainkaan kaikki halukkaat antennitaloudet eivät ehti- 
neet saada tarvittavaa antennia katolleen joulukuun alkuun mennessä. ”Taloyhtiöt 
heräsivät liian myöhään, moni on tiedustellut antennia vasta testikuvan alettua”, 
pahoitteli Antenniurakoitsijoiden liiton toimitusjohtaja. Lehtitietojen mukaan Es- 
poon Kivenlahden aseman tuntumassa uusi kanava kuitenkin näkyi kohtuullisesti 
sekä matkatelevisiolla että sisäantennilla. Sound of Musicin tutut sävelmät välitti ko- 
tikatsomoon jopa toimitusjohtaja Lehmuston lehtihaastatteluissa hätäratkaisuksi 
suosittelema ”Lindströmin pesulan rautainen henkari” antennijohtoon kytkettynä. 
Ensi-illan aattona monet helsinkiläiset olivat kuitenkin yhä epätietoisia siitä, miten 
kolmoskanavan kuvan saisi näkymään, ja Helsingin Sanomat moittikin uutta kana- 


vaa riittämättömästä yleisöneuvonnasta.** 

ELOKUVILLA EETTERIIN 


Kanavan ensi-ilta maanantaina 1. joulukuuta 1986 kello 18 oli merkittävä tapaus suo- 
malaisen television historiassa, mutta juuri sillä hetkellä se ei tainnut tuntua miltään 
uuden aikakauden alkuräjähdykseltä. Hymyilevä toimitusjohtaja Heikki Lehmusto 
piti avauspuheenvuoron, jossa hän vakuutti Kolmosen nojaavan suomalaisen kat- 
sojakunnan makuun ja toiveisiin. Runsaan minuutin mittainen johdatus päättyi 
toivomukseen saada katsojilta palautetta: ”Kirjoittakaa meille, mitä elokuvia tai 
ohjelmia te haluatte nähdä!”* Sitten seurasi illan varsinainen ohjelmanumero: kol- 
mituntinen Sound of Music, Julie Andrews ja kansallispukuinen lapsikatras rallatta- 
massa Do-Re-Mitä aurinkoisessa alppimaisemassa. Tuntui, että Peter von Bagh oli 
ollut oikeassa: tätä varten ei olisi tarvinnut perustaa uutta televisiokanavaa. Eloku- 
vaa ei ollut aiemmin esitetty Suomen televisiossa, mutta se olisi istunut mainiosti 
sunnuntai-iltapäivien perhe-elokuvapaikalle, jollainen MTV:llä oli TV1:ssä. 

Sound of Musicin valinta avauselokuvaksi oli lopulta harkittu ratkaisu. Län- 
nenfilmi ei ollut kelvannut Lehmustolle, koska se olisi leimannut Kolmosen heti 
”miesten kanavaksi”. Toinen kandidaatti oli jo mainittu Arvosanametsästys, joka 
olisi täyttänyt paremmin koko perheen elokuvan kriteerit ja joka ehdittiin esitellä 
myös television ohjelmaneuvostolle ja tiedotusvälineille lähtölaukauksena. Sound 
of Music oli lopulta myönnytys suurimmalle mahdolliselle yleisölle. Se oli kosiske- 
lua, minkä Lehmustokin lehtihaastattelussa myönsi: ”Kilpailun voi voittaa vain kat- 
sojaystävällisellä tavalla” Kanavan oman selvityksen mukaan avauslähetystä seurasi 
neljännesmiljoona katsojaa, mutta kilpailevan tutkimuksen mukaan yleisömäärä 
jäi kenties vain kymmenesosaan Kolmosen itse ilmoittamasta.** 

Jokailtaisesta elokuvasta ja satunnaisista urheilulähetyksistä koostunutta kokei- 
lulähetyskautta kesti kaikkiaan yhdeksän kuukautta. Kanavan varsinainen lansee- 
raus oli suunniteltu elokuun alkuun 1987, mitä aikataulua sittemmin lykättiin kuu- 
kaudella. Kokeilujaksoa tarvittiin ennen muuta siksi, että ensimmäiset kotimaiset 
ohjelmat valmistuisivat. ”Kun toimilupa edellyttää, että kolmoskanavalla on koti- 
maista ohjelmistoa, niin tuon ohjelmiston synnyttäminen vaatii kyllä tietyn ajan”, 
Arne Wessberg perusteli Yleisradion tv-uutisissa.* 

Kotimaisuusvaatimus oli periaatteessa ongelma, sillä kotimaisia elokuvia oli kaa- 
vailuissa vain kourallinen. Itsenäisyyspäivänä nähtiin Edvin Laineen Päätalo-filma- 
tisointi Ruskan jälkeen (1979), mutta sen lisäksi joulukuun ohjelmistoon oli mahdu- 
tettu vain yksi suomalaiselokuva, Taavi Kassilan Jousiampuja (1983). Jo lokakuussa 
vt. toimitusjohtaja Paavela oli esittänyt liikenneministeriölle, ettei kanavan tarvitsisi 
noudattaa 20 prosentin kotimaisuusvaatimusta koelähetysten aikana. Ministeriön 
neuvotteleva virkamies Harri Pursiainen katsoi, ettei ollut perusteita jättää vaati- 
musta huomiotta, kun kokeilulähetyksiä kestäisi peräti lähes neljänneksen toimilu- 

pakaudesta. Toisaalta Pursiainen totesi, ettei päätöksen tekeminen asiasta kuulunut 
liikenneministeriölle vaan Yleisradiolle, jonka toimiluvalla Kolmostelevisio toimi.* 

Lopulta Yleisradio päätti katsoa asiaa läpi sormien. Kokeilukauden päätteeksi 
Yleisradiossa tehty selvitys osoitti, että yhdeksän kuukauden aikana kanava ehti 
esittää kaikkiaan 18 kotimaista elokuvaa, seitsemän prosenttia tarjonnasta. Kaksi 
kolmannesta esitetyistä elokuvista oli amerikkalaisia. Kotimaisten esitysten laatua 
sinänsä ei voi moittia. Joukkoon lukeutuivat niin Risto Jarvan suositut komediat 
Mies joka ei osannut sanoa ei (1975), Loma (1976) ja Jäniksen vuosi (1978) kuin klas- 
sikkoelokuvat Katariina ja Munkkiniemen kreivi (1947), Kaunis Veera eli balladi Sai- 
maalta (1950), Rosvo Roope (1949), Putkinotko (1954) ja Ihmiset suviyössä (1948). 
Ulkomainen ohjelmisto sen sijaan oli valtaosin anonyymia rutiinituotantoa, ja pe- 
räti kaksi elokuvaa viidestä oli televisiotuotantoja ja kolme neljästä peräisin 1980- 
tai 1970-luvulta. Elokuvaesitykset alkoivat kello 19 ja jatkuivat siten kello 20.30 
alkaneiden Yleisradion pääuutisten päälle. Se oli ensimmäinen kerta, kun melkein 
iltahartauden aseman saanut uutislähetys sai Suomessa haastajan. 

Tapahtumatelevisioinneista näyttävimpiä päänavauksia olivat vuoden 1987 
Oscar-palkintogaalan lähettäminen nauhoitettuna huhtikuun alussa sekä NHL:n 
Stanley Cupin loppuottelujen televisioinnit toukokuun loppupuoliskolla. ”Ajatte- 
limme, että ottelut kiinnostavat varmasti monia katsojia, onhan NHL:ssä jo useita 
suomalaisia pelaajia”, ohjelmapäällikkö Heikki Seppälä perusteli hankintaa. Arvio 
oli oikea, sillä loppuottelussa pelasivat Philadelphia Flyers ja Edmonton Oilers. 
Edellisen riveissä kiekkoili Ilkka Sinisalo, jälkimmäisessä taas pelasivat Jari Kurri, 
Reijo Ruotsalainen ja Esa Tikkanen. Milloinkaan aiemmin tv-yleisö ei ollut meillä 
päässyt näkemään, millaista ammattilaisjääkiekkoilu Atlantin toisella puolen to- 
della oli. Pieni haitta oli, että seitsemään yhteenottoon venynyt loppuottelusarja 
lähetettiin muutaman päivän viiveellä. Heinäkuuksi Kolmonen pani lapun luukul- 
le, mutta elokuussa se näytti elokuvien lisäksi tennistä, ratsastusta ja autourheilua 
sekä syksyllä käynnistyvien sarjojen pilottijaksoja. Näin saatiin esimakua sellaisista 
tulevista menestyssarjoista kuin L.A. Law ja Murhasta tuli totta.** 

Kokeilukausi oli kaiken kaikkiaan laimea, eikä se antanut juurikaan käsitystä 
siitä, mitä Kolmosesta oli tuleva. Se ei myöskään tukenut vahvasti sitä kuvaa, jon- 
ka Kolmonen yritti luoda. Lehmuston mukaan kanavan oli määrä olla ”urbaani, 
myönteinen ja aktiivinen”. Keväällä 1987 julkaistussa markkinointiesitteessä luetel- 
tiin lisää myönteisiä adjektiiveja: itsenäinen, edelläkävijä, lähellä katsojaa, nopeasti 
reagoiva, kaupallinen.* 

Kriitikoiden arviot olivat ymmärrettävästi murhaavia. Helsingin Sanomien Jukka 
Kajava ihmetteli, missä ovat kanavan kotimaiset elokuvat, jos kerran suomalaiset 
oli pitänyt saada katselemaan ”kotimaista soopaa sen sijaan, että tuijottelisimme 
satelliittien ulkomaista hörönlöröä”. Hän moitti tarjontaa kirjavaksi ja varhaiseen 

lähetysaikaansa nähden väkivaltaiseksi. Marja-Liisa Pollari kirjoitti Suomen Sosiali- 
demokraatissa, ettei Kolmonen ole onnistunut kilpailussaan taivaskanavien kanssa: 
”Varsinaiselle tv-sukupolvelle kolmoskanava ei ole vielä tarjonnut vielä mitään Blues 
Brothersia lukuunottamatta.” Peter von Bagh puolestaan toppuutteli kritiikkiä ja jäi 
odottavalle kannalla; hänestä kanavalle piti antaa aikaa. Muutamaa viikkoa myö- 
hemmin kävi ilmi, että Bagh oli saamassa oman ohjelmansa kolmoskanavalle.+* 
Kenties suurimpia syyllisiä alun kalpeuteen olivat kanavan alkuperäiset puuha- 
miehet, keskitasoa heikompia elokuvia kanavantäytteeksi hankkineet Arne Wess- 
berg ja Jaakko Paavela. Alkuperäiset maksu-tv-suunnitelmat mielessään he toivat 
ostosmatkoiltaan sellaistakin, mikä olisi pitänyt malttaa jättää kaupan hyllylle. 


KYMMENITTÄIN OHJELMAIDEOITA 


Kun valtioneuvosto vielä väänsi kättä uuden kanavan perustamisesta, moni esitti 
epäilyn, ettei Suomesta löytyisi kylliksi ohjelmantekijöitä ja ohjelmaideoita täyttä- 
mään aiemman kahden lisäksi vielä kolmaskin kanava. ”Mistä löytyy se tekijämäärä 
näin pienessä maassa? Voiko niillä resursseilla, mitä Kolmostelevisiolle oli annettu, 
tehdä jotain kunnollista, jota voi todella katsoa? Nimenomaan tämä kotimainen 
puoli... se huolestutti”, Helsingin Sanomien pitkäaikainen tv-toimittaja Marjatta 
Möttölä on kuvannut alkuvaiheen epäilyjään.? Arne Wessberg oli jyrkästi eri miel- 
tä. Hän ei uskonut, että ”kaikki Suomesta löytyvä talentti olisi säilötty Yleen ja 
MTV:hen” vaan luotti, että syntyisi ”tuotantoa, josta emme tiedä vielä mitään”.** 

Luottavaisia olivat myös Ilta-Sanomien huhtikuussa 1986 haastattelemat televi- 
siokonkarit, joilla jo oli oma tuotantoyhtiö perustettuna. ”Olen jo joitain ideoita 
esittänyt”, sanoi MTV:stä yrittäjäksi irrottautunut Jouni Flinkkilä, jonka mielestä 
teknistä kapasiteettia Yleisradion ja MTV:n ulkopuolella alkoi olla, pulaa sen sijaan 
oli ideoista. Hän myös muistutti, ettei Kolmoskanava yksinään elättäisi ohjelman- 
tuottajia. Timo T. A. Mikkonen, jonka TTAM Media Ky oli tehnyt ohjelmia aiem- 
min muun muassa MTV:lle, ilmoittautui halukkaaksi tekemään sarjamuotoista 
ajankohtaisohjelmaa ja piti kotimaisiin ohjelmatilauksiin kaavailtua 25 miljoonan 
markan summaa kohtuullisena. Myös Crea Videon Matti Kyllöstä tulevan kanavan 
urheiluohjelmisto kiinnosti mutta hintataso arvelutti.*? 

Kolmoskanavan koko viestintä- ja kulttuuripoliittinen perustelu nojasi paitsi 
ylikansallisten satelliittikanavien torjumiseen ennen muuta kotimaisen ohjelma- 
tuotannon edistämiseen ja sen rakenteiden monipuolistamiseen. Sitä päämäärää 
korosti myös liikenneministeri Matti Luttinen puhuessaan kanavan ensi-illassa: 
”Voin vain todeta, että kolmoskanava tulee olemaan toiminnan vakinaistuttua ainoa 
kansallinen tv-hanke, joka selvästi lisää kotimaisen ohjelmatuotannon määrää”? 

Kun turkulaiset saivat Kolmosen näh- 


tävilleen marraskuussa 1987, tv-lehti 


Katso julkaisi erikoisnumeron sen Kun pääkaupunkiseudun näkyvyysalue laajeni ja myös lah- 
ohjelmistosta. Kansikuvaan pääsivät telaiset pääsivät Kolmoskanavan katsojiksi elokuussa 1988, 
Timo T. A. Mikkonen ja toimittaja Katson erikoisnumeron kanteen nousivat koomikko Spede 
Pirjo Kauppinen. Pasanen ja näyttelijä Hannele Lauri. 


Kiinnostuneita ulkopuolisia tuotantoyhtiöitä ja niiden ideoita oli ryhdytty ke- 
räämään jo ennen toimiluvan myöntämistä, kevättalvella 1986. Syyskuussa Paavela 
saattoi kertoa ”kiven pudonneen sydämeltä”, kun MTV:hen oli kertynyt yli 90 koti- 
maista ohjelmaehdotusta kaikkiaan 34:ltä eri tuottajalta. ”Monet ehdotusten tekijät 
haluavat uudesta kanavasta rohkeampaa, iloisempaa ja rämäkämpää kuin nykyiset 
vaihtoehdot.” Ohjelmajohtaja Tauno Äijälä kuvasi tarjousten määrää ja laatua tyy- 
dyttäväksi: ”Uusia tekijöitä ja tekijäkokoonpanoja on syntynyt. — — Alihankinta- 
kenttä on vahvistumassa” Hänen mukaansa jo ehdotusten perusteella voitiin olla 
”varmoja siitä, että käynnistymisvaiheessa ohjelmakirjo on monipuolinen ja uusia 
osaajia esiintuova”* Niiden pohjalta ja ulkomaisilla hankinnoilla täydennettynä 
Äijälä ryhtyi jo hahmottelemaan kanavan ensimmäistä varsinaista ohjelmakaaviota 
syksyksi 1987. 

Ensimmäiset kotimaisia ohjelmia koskevat tuotantosopimuspäätökset Kolmos- 
television hallitus teki joulukuussa 1986. Kaikkiaan 17 tuotantoyhtiötä sai Tauno 

Äijälältä myönteisen vastauksen, jossa luvattiin ”jatkoneuvotteluja”. Vielä useampi, 
19 firmaa, sai kirjeen, jossa pahoiteltiin, että ”esittämäänne ohjelmaideaa ei valittu 
ensimmäisten kuukausien ohjelmistoon”. Jälkimmäinenkin kirje jätti oven auki ja 
lupasi Kolmostelevision pitävän ”kiinteää yhteyttä maan kaikkiin alihankintayh- 
tiöihin” ja pyrkivän kehittämään ohjelmistoa ”mahdollisimman laajan tekijäjoukon 
kanssa”. Ensimmäisten käynnistettyjen hankkeiden joukossa olivat FantasiaFilmi 
Oy:ltä tilattu 12-0sainen nuorisosarja, VipVision Oy:n päivittäisvisailu sekä Provi- 
sion Oy:n viihteellinen ajankohtaisohjelma.* Nämä kaikki toteutuivat aikoinaan, 
kun Tapio Suomisen ohjaama Kasvu, eri paikkakunnilla kuvattu Kolmosvisa ja Ere 
Kokkosen juontama julkkisohjelma Vierasta viedään tulivat ruutuihin. 

Koska kolmoskanavalle harkittiin myös uutisia, puuhamiehet saivat niitä kos- 
kevia tarjouksia muun muassa Suomen Tietotoimistolta. Mutta jo kesällä 1986 
pääomistajien kesken vahvistui näkemys, että jos uutiset tehdään, ne tehdään 
Yleisradion ja MTV:n omin voimin. Äijälä perusteli: ”Molemmilla on valmiit uu- 
tistoimitukset. Uutisten saaminen hoituisi töiden uudelleenjärjestelyillä yhtiöissä” 
Emoyhtiöiden uutistoimitusten tekemien tarjousten jälkeen tultiin toukokuus- 
sa 1987 kuitenkin siihen tulokseen, että uutiset tulisivat liian kalliiksi. Sen sijaan 
Kolmonen toisi ruutuun päivittäisen ajankohtaismakasiinin. Sitä kehittelemään oli 
palkattu jo talvella Timo T. A. Mikkonen. Sittemmin hänen ideoimansa ”kotiin- 
tulo-ohjelma” sai nimekseen Tänään tässä ja nyt, ja siitä tuli Kolmosen alkuvaiheen 
kenties puhutuin ohjelma. 

Pääosan käynnistysvaiheen ulkomaisista ohjelmista hankki Tauno Äijälä. Lo- 
kakuussa 1986 hän kävi sekä Lontoossa että MIPCOM-festivaaleilla Cannesissa. 
Suuret Hollywood-yhtiöt olivat samana keväänä korottaneet Suomen ohjelmatun- 
tihintaa 1 850 dollarista 2 200 dollariin ja ilmoittaneet lokakuussa, etteivät myön- 
täisi Kolmoskanavalle alennuksia. Pienemmät yhtiöt sen sijaan ymmärsivät aloit- 
tavan kanavan pulmia ja myivät Äijälälle sarjoja jopa 1 000 dollarin tuntihinnalla. 
Kaikkiaan näiltä kahdelta matkalta Kolmosen haaviin kertyi 317 tuntia sarjoja ja 146 
elokuvaa yhdeksältä eri myyjältä sekä tukku optioita. Sarjojen keskihinnaksi tuli 
1735 dollaria tunnilta ja elokuvien keskihinnaksi 3 108 dollaria kappaleelta — lähes 
kaksituhatta dollaria vähemmän kuin Wessberg ja Paavela olivat maksaneet kana- 
van ensimmäisistä elokuvahankinnoista.s 


TÄNÄÄN TÄYDELTÄ LAIDALTA 


Kolmoskanavan varsinainen lähtölaukaus oli tiistaina 1. syyskuuta 1987. Ensim- 
mäistä kertaa Suomessa televisiokanava markkinoi itseään näkyvällä mainoskam- 
panjalla, joka näkyi muun muassa koko sivun ilmoituksina Helsingin Sanomissa, 

Aamulehdessä ja Ilta-Sanomissa: ”Tänään täydeltä laidalta”, julisti mainos ja kehotti 
virittämään kolmoskanavalle joka päivä jo kello 16.30. ”Kolmonen viihdyttää kun 
vakava väsyttää” 

Aivan kuten kokeilulähetysten alkaessa, nytkin yhtiö järjesti ensi-iltajuhlan. Jou- 
lukuussa tilaisuus oli pidetty vaatimattomasti helsinkiläisessä ravintola Mikadossa, 
jonne oli kutsuttu televisioväkeä, päättäjiä ja mainostajia. Varsinainen ensi-ilta 
yhdeksän kuukautta myöhemmin oli astetta juhlallisempi. Nyt paikaksi oli valittu 
Helsingin yliopiston juhlasali ja muodoksi konsertti. Orkesterina oli kansainväli- 
sessä nousukiidossa jo olevan Esa-Pekka Salosen johtama Avanti! Juhlapuhujana 
piti kuultaman uutta liikenneministeriä Pekka Vennamoa, mutta hänet korvasi mi- 
nisteriön kansliapäällikkö Juhani Korpela. Puheessaan hän pani syksyn ohjelma- 
kartan perusteella tyytyväisenä merkille, että ”2o %:n kotimaisuustavoite tullaan 
selvästi ylittämään” Omassa avauspuheessaan toimitusjohtaja Heikki Lehmusto 
luetteli Kolmoskanavan ”henkiset perusperiaatteet”: 


1. katsojan kunnioittaminen 

2. — kotimaisen rohkean yrittämisen kannustaminen 
kansainvälisten trendien ennakointi 

asiallisuuden, ajankohtaisuuden ja viihteellisyyden kolmiyhteys 
luovan yksilöllisen vapauden salliminen 


elokuvakulttuurin esilläpito 


N av Y 


terve liiketaloudellinen ajattelu. 


Kaikki periaatteet sivusivat tavalla tai toisella ohjelmistoa. Kaupallisen televi- 
sion toimintaperiaatteita korostivat pyrkimys heijastella katsojien toiveita ja kan- 
sainvälisiä virtauksia sekä yrittämisen kannustaminen ja liiketaloudellinen ajattelu. 
Toisaalta julkiseen palveluun Kolmosen kytki puhe asiallisuuden, ajankohtaisuu- 
den ja viihteen kolmiyhteydestä”. Kanavan erikoisominaisuuksiin pääkanavia va- 
paampana foorumina viittasi puolestaan elokuvakulttuurin vaaliminen ja yksilölli- 
sen vapauden korostus. Näin Kolmosen arvot kumarsivat hyvin eri suuntiin, mikä 
vastasi erinomaisesti kanavan ristiriitaista asemaa julkisen ja kaupallisen television 
välimuotona. 

Sekarotuisena näyttäytyi myös Kolmonen avausillan ohjelmistossaan, joka oli 
sekoitus upouutta tv-ajattelua ja taaksepäin katsovaa nostalgiaa. Siinä oli populis- 
tista kaupallisuutta ja ripaus elitististä julkista palvelua. Nostalgiaa edusti toimi- 
tusjohtaja Lehmuston ja ohjaaja Ere Kokkosen avajaislähetyksen emännäksi hou- 
kuttelema kuuluttajalegenda Teija Sopanen, joka vuonna 1957 oli ollut avaamassa 
myös Suomen Television lähetyksiä. ”Tunnelma oli juhlallinen, kun koko Suomen 
kansan Teija kuulutti Kolmoskanavan ohjelmatoiminnan alkaneeksi”, muistaa stu- 

diossa kameran takana kyynelehtinyt Kokkonen. Kanavan alkuaikojen käytäntö oli 
pyytää illan isännäksi tai emännäksi joka päivä uusi ruutukasvo, joka juonsi oh- 
jelmaa ja jututti omia vieraitaan. Perinteisen kuuluttajan korvanneet julkkisvieraat 
hankki Ere Kokkonen, mutta jo vajaassa vuodessa kiinnostavat henkilöt alkoivat 
ehtyä. Seuraavana syksynä ruutuun ilmestyivät pelkillä äänillään esiintyneet nimi- 
merkit: riparuudut ja kaisakanavat.** 

Uutta televisioajattelua edusti jo avauksena nähty ajankohtaismakasiini Tänään 
tässä ja nyt eli TTN. Timo T. A. Mikkosen luotsaaman ohjelman oli määrä alkaa jo- 
kaisena arkipäivänä puoli viideltä ja poiketa Yleisradion virallisenoloisista ajankoh- 
taisohjelmista. Sen MTV:stä tai paikallisradioista oppinsa ammentaneet toimitta- 
jat Eija Aatela, Kristiina Damström, Juha-Veli Jokinen ja Pirjo Kauppinen yrittivät 
esiintyä rennosti ja ilman papereita, vaikka jo ensimmäisessä lähetyksessä kameran 
vieressä oleva lukulaite takelteli. Vieraatkin olivat ajankohtaisohjelmalle uudenlai- 
sia: ruotsalainen formulakuski Stefan Johansson, juoksijasuuruus Lasse Viren ja yli- 
opiston juhlasalista Pursimiehenkadun TIN-studioon rientänyt Heikki Lehmusto. 
Neljäs vieras, eduskunnan puhemies Matti Ahde, olisi kelvannut A-studioonkin. 
Haastattelujen ja juontojen tyyliä ei haettu perinteisestä uutismediasta vaan pikem- 
minkin iltapäivälehdistä, josta myös aiheet olivat peräisin. Uutiset olivat virkkeen 
mittaisia, ja niitä toisteltiin puolitoistatuntisen ohjelman kuluessa moneen kertaan. 
Mikkonen selitti näkemyksensä ohjelman tyylistä: ”Teemme modernia ajankoh- 
taisohjelmaa. Katsojat vaihtuvat, uusia tulee mukaan ja osa poistuu muihin toimiin 
kesken lähetyksen. — — Ei sitä ole tarkoitettu katsottavaksi alusta loppuun” 

TIN jakautui kahteen osaan. Puoli kuudelta lähetyksen katkaisi puoleksi tun- 
niksi Cocko-Looro, nuoriso-ohjelma, joka sisälsi myös musiikkivideoita. Sitä veti 
DJ:nä ja radioäänenä tunnettu Black Mike. Puoli seitsemältä saatiin nostalgia-an- 
nos 1960-luvulla tuotettua Batman-sarjaa, ja seitsemältä alkoi saksalaissarja Polii- 
sipiiri, jossa seurattiin hampurilaisen poliisipartion arkea. Kello 20 nähtiin puoli- 
tuntinen kooste Montreux'ssä nauhoitetusta konsertista, jossa esiintyivät muun 
muassa Whitney Houston ja Duran Duran. Puoli yhdeksältä Kolmonen haastoi 
Yleisradion pääuutiset tarjoamalla vanhoja piirrosfilmejä, Tom ja Jerryjä. Kello 
21 alkoi Reijo Salmisen juontama Kolmosvisa, joka lähetettiin Valkeakoskelta. Jos 
Mikkosen tabloiditelevisio ja jokailtaiseksi tarkoitettu visailu edustivat Kolmosen 
populistista päätä, elitistisen jälkimaun jätti illan päättänyt Michael Powellin ja 
Emeric Pressburgerin elokuvaklassikko Punaiset kengät (1948), jonka esitteli asian- 
tuntevasti Peter von Bagh. Elokuvan alkuun von Bagh oli hankkinut Sodankylän 
elokuvajuhlilta Powellilta lyhyen tervehdyksen uuden kanavan katsojille. 

Ensi-ilta sisälsi oikeastaan kaikki ne ainekset, joista Kolmonen oli määräkin ra- 
kentaa: kevyttä asiaa, sarjafilmejä ja piirrettyjä, visailuja, viihdettä ja elokuvia. Vain 
urheilu puuttui avaustiistain annista, jota Jukka Kajava arvioi ”samantekeväksi” ja 

Timo T. A. Mikkosen 
Tänään, tässä ja nyt 
-ohjelmaa tehtiin 

ryhtyivät Kolmosen 

koko kanavaa sen perusteella television ”uudeksi kaatopaikaksi”. Mikkosen iltapäi- 
väohjelman idea oli Kajavan mielestä ”kopioitu amerikkalaisista aamuohjelmista? 
tunnelmaa myöten: ”Ollaan tapaavinaan runsaasti ihmisiä, jututetaan heitä ja pide- 
tään huolta, ettei kukaan lausu mitään sellaista, mistä ei olisi tullut fraasia jo noin 
kymmenen vuotta sitten.” Yhtään lempeämpi ei ollut Aamulehden Marja Sjöberg: 
”Timo T. A. Mikkosen ohjelma turvautui toistoon, julkeaan omakehuun ja ulko- 
maisten uutistoimistojen antiin, sitähän riittää. — — Vieraiden kanssa jutustelussa 
ei ollut asiallisen asian poikastakaan. — — Hyvästi tv-journalismi.? Suomen Sosialide- 
mokraatin Heikki Peltonen ymmärsi, että kanavan oli tarkoituskin näyttää kaupal- 
liselta, mutta ihmetteli, miksi se Sopasineen, Mikkosineen ja Batmaneineen nojasi 
”60-luvun ja 70-luvun resepteihin”. Filmihullu-lehden kriitikot moittivat uuden ka- 
navan ”halpuudenideologiaa”. Se näkyi heidän mielestään etenkin sarjaohjelmistos- 
sa, joka näytti olevan peräisin ”televisiomarkkinoiden alennusmyynneistä”. Aivan 
erikseen he ilkkuivat TIN:n ”halpisuutisia”. Niiden välitön ja empaattinen tunnel- 
ma ilmensikin viime kädessä ”iloista tietämättömyyttä” ja välinpitämättömyyttä, 
joiden voimalla ”jokainen uutissähke luetaan samalla iloisella nuotilla, joka antaa 
ymmärtää että voimme huoletta unohtaa sanotun heti seuraavassa hetkessä”. 

Samalla viikolla, jolloin Kolmonen ampui ensimmäisen täyslaidallisensa, Yleis- 
radio oli kutsunut amerikkalaisen mediaekologian professorin Neil Postmanin 
Suomeen puhumaan. Postman tunnettiin juuri suomennetusta kirjastaan Huvi- 
tamme itsemme hengiltä, jonka pääviesti oli television tyhmentävä ja julkista kes- 
kustelua tuhoava vaikutus." Ilta-Sanomien Teppo Turkki näkikin linkin Kolmosen 
käynnistämisen ja viestintägurun vierailun välillä: ”Xolmoskanava on Neil Postma- 
nin maalailema pelottava amerikkalaismallinen kaupallinen televisiokanava, jonka 
tehtävä on kerätä katsojia, mainostajia ja rahaa. — — Sen kevyt, mitäänsanomaton, 
läpeensä viihteellinen ja kiva ohjelmisto on juuri sitä mikä Suomessa tänään kansal- 
le kolisee. Kokoomus on saanut oman kanavansa”*? 


TELEVISION UUSI AIKA 


Vaikka myös Kolmostelevision varsinaisen ensi-illan maku oli kriitikoiden mielestä 
laimea, sen merkitystä ei ole syytä sivuuttaa. Kyseessä oli ensimmäinen varovainen 
askel kohti kilpailun aikakautta suomalaisessa televisiotoiminnassa. Yleisradion 
monopoli oli nyt murrettu ja kanavakilpailu käynnistynyt. ”Kanavilla 'surffailu' ja 
omien herkkupalojen etsiminen varmasti lisääntyy, kun vaihtoehtoja on kerran tar- 
jolla”, Suomen Sosialidemokraatin pääkirjoitus uumoili. 

Jo kokeilukaudella elokuvat ajoivat useimpina iltoina Yleisradion pääuutislä- 
hetyksen päälle, mutta kiusa oli pieni, koska kanavan näkyvyysalue oli rajallinen 

ja katsojakunta pieni. Nyt Kolmosen vaikutusalue oli tuntuvasti suurempi, ja sen 
ohjelmisto haastoi TV1:n ja TV2:n tarjonnan joka ilta. ”Kellot soivat kansalliselle 
uutishartaudelle”, Helsingin Sanomien pääkirjoitustoimittaja Risto Uimonen havait- 
si ensi-illan aattona, vaikkei kolmoskanava vielä tosissaan tohtinutkaan omistajiaan 
haastaa.“ Pääuutislähetys näkyi molemmilla pääkanavilla yhtä aikaa vuoteen 1990 
asti, ja piirrettyjen pyörittäminen kolmannella vasta muistutti siitä, että kevytvaih- 
toehto oli olemassa. Kolmoskanava tiesi, mitä se mainosti: ”Kolmonen on uusi 
vaihtoehto tutuille TV-ohjelmille koko illan.” 

Kolmosta ei myöskään sitonut sama vakava asiallisuus kuin pääkanavia, mistä 
esimerkin tarjosi juuri TTN:n tapa kuitata isotkin uutiset parilla virkkeellä ja ku- 
vavälähdyksellä. Sen ei tarvinnut selostaa eduskuntakeskustelua puun kantohinta- 
järjestelmästä, vaan se saattoi poimia kiinnostavia puheenaiheita iltapäivälehtien 
tapaan. ”Rentoudesta on tullut Kolmoskanavan tavaramerkki”, Katso-lehti kom- 
mentoi.** Rockradion ja paikallisradioiden on sanottu muuttaneen radiopuheen 
koodia epämuodollisemmaksi verrattuna perinteiseen yleisradiopuheeseen." Kol- 
mosen voisi väittää tehneen saman televisiopuheelle. Ruudussa esiintyvien toimit- 
tajien ammattikuvaan oli kuulunut vakavuus, mutta nyt ryppyotsainen valistus sai 
antaa tilaa ”hymyilevälle toimittajalle”, joka ei enää edustanut valtiota eikä puhunut 
kansalaisille, vaan oli kuin yksi meistä ja puhui meille, yleisölle milloin tuttavalli- 
sesti, milloin räväkkyyttä tavoitellen. Se alkoi muuttaa käsityksiämme siitä, mitä, 
kuka ja miten televisiossa sai puhua. Kolmostelevisio kiihdytti television liukumis- 
ta korkeakulttuurin, sivistyksen ja merkkihenkilöiden maailmasta kohti populaari- 
kulttuurin, viihteen ja julkkisten maailmaa. * 

Kolmoselta edellytettiin monipuolisuutta, mutta suoranaisia velvoitteita esi- 
merkiksi asia- ja kulttuuriohjelmien näyttämiseen sillä ei ollut. Jos se päätti niitä 
katsojilleen tarjota, se tapahtui siksi, että se toivoi tavoittavansa niillä jonkin mai- 
nostajille otollisen yleisöryhmän. Kolmostelevision tavoite oli avoimen kaupallinen: 
ohjelmiston oli Lehmuston mukaan oltava ”kiinnostavaa ja haluttavaa” ja ”niin kor- 
keatasoista, että se tyydyttää katsojakunnan ja myös mainostajien tarpeet”. Aiem- 
min samaan oli saattanut pyrkiä vain MTV, mutta paljon rajallisemmissa puitteissa. 
Vasta Kolmostelevisiolla oli kokonainen kanava käytössään vain sitä varten, että se 
voisi palvella hymyssä suin katsojiensa mielihaluja. Jarmo Porola, yksi Kolmosen 
alihankkijoista, kuvasi muutosta seuraavasti: ”Kolmoskanava tarjoaa sitä, mitä kat- 
sojat haluavat. Muunlaista ohjelmaa tässä maassa onkin jo riittävästi." 

Kolmosen tehtävä oli houkutella katsojia ja sitä kautta mainostajia. Seuraavissa 
luvuissa tutkitaan sitä, miten se siinä menetteli ja onnistui. 

OHJELMASIJOITTELUN 
TAIDE 


Kolmoskanavasta suunniteltiin alun alkaen kanavaa, jonka ohjelmakaavio olisi 
mahdollisimman vakioitu ja siten helppo muistaa. Kolmonen oli ensimmäinen suo- 
malainen televisiokanava, joka sovelsi määrätietoisesti sekä ohjelmiston sarjoitta- 
mista että blokkiajattelua ja tarjosi lisäksi päivittäisiä vakio-ohjelmia, jotka antoivat 
ryhtiä ohjelmistolle ja pyrkivät rytmittämään katsojien ajankäyttöä. Yleisradion ja 
MTV:n tarjonnassa ainoita runko-ohjelmia olivat oikeastaan uutiset. Toimitusjoh- 
taja Heikki Lehmuston mukaan yhdessä mainostoimistojen kanssa mietitty tavoite 
oli luoda ohjelmakaavio, joka jäisi ”ihmisten päähän kuin koulun lukujärjestys”? 
Liian lujasti Kolmonen ei kuitenkaan näihin ohjelmasijoittelun taktiikoihin luk- 
kiutunut, koska silloisessa kilpailutilanteessa se ei ollut vielä tarpeen. ”Silloin kun 
eletään kahden tai kolmen kanavan maailmaa, sille [vakioiduille ohjelmablokeil- 
le] ei ole vielä niin suurta tarvetta. Ihmiset vielä löytävät jutut. Mitä enemmän on 
kanavia, sitä suurempi apu palkittamisesta on. Ihmiset oppivat löytämään tiettyyn 
aikaan tiettyjä ohjelmia”, Lehmusto selittää Kolmosen ratkaisuja.” 

Kolmosella oli vastassaan kaksi lukuisten kompromissien tuloksena koostettua 
kanavaa. TV1:n ja TV2:n ohjelmarakennetta sekoittivat vaihtelevasti Yleisradion 
ohjelmien lomaan pilkotut MTV:n ohjelmapaikat. MTV:llä oli vakiintuneita slot- 
teja TV1:ssä muun muassa maanantain keski- ja loppuillassa (sarjoja ja ulkomainen 
pitkä elokuva), keskiviikon loppuillassa (ulkomaisia sarjoja), torstain alkuillassa 
(ulkomaisia sarjoja), perjantain keski-illassa (kotimaista viihdettä ja sarjoja), lauan- 
tain alku- ja loppuillassa (kotimaista viihdettä, ulkomaisia sarjoja) sekä sunnuntain 
alku- ja loppuillassa (palveluohjelmia, ulkomaisia sarjoja). TV2:ssa MTV:n ohjel- 
mapaikkoja oli tuntuvasti vähemmän, ja niistä tärkein oli keskiviikon keski-illas- 

Kolmoskanavan syksyn 1987 alustava ohjelmakartta. Erityyppiset ohjelmat oli merkitty 
kaavioon erilaisilla symboleilla: ajankohtaisohjelma maapallolla, sarjafilmit filmikelalla 


ja lastenohjelmat nallella. 

sa (ulkomaisia sarjoja). Lisäksi Yleisradion ohjelmasijoittelua rajoittivat 


ht vaa 0] ITEA PSA Ji ruotsinkielisen FST:n slotit maanantaina TV2:ssa ja tiistaina TV1:ssä. 
jari i o=.. Aivan omin päin Kolmonen ei ohjelmistoaan voinut rakentaa. Ensinnä- 


kin kanavan alustava ohjelmasuunnittelu samoin kuin myynti oli annettu 
MTV:n vastuulle.” Toiseksi kausisuunnitelmat hyväksyttiin muodollises- 
ti Yleisradion hallintoneuvostossa ja käytännössä television ohjelmaneu- 
vostossa. Ohjelmien sijoittamisesta ohjelmistoon vastasi viime kädessä 
koordinaatiotoimikunta, jota johti Yleisradion ohjelmapäällikkö. 
Yleisradiolla ja MTV:llä oli vuosikymmenten kokemus keskinäises- 
tä koordinaatiosta ja ohjelmapaikkoja koskevista erimielisyyksistä. Nyt 
Kolmostelevisio tuli uutena tulokkaana mukaan neuvottelupöytään. Al- 
kujaan koordinaatiotoimikunta oli kokoontunut kahden viikon välein, 
mutta Kolmostelevisio esitteli yleensä koordinoitavaksi vain kausisuunni- 
telmansa, eli sen kohdalla tiukasta koordinaatiosta lipsuttiin. Aina kauden 
alussa se joutui kuitenkin odottamaan Yleisradion ja MTV:n ohjelmisto- 
suunnitelmien valmistumista ja esittelemään omansa vasta sen jälkeen. 
Päällekkäisyyksiä Kolmosen oli määrä välttää. ”Jos ykkösellä tulee sarja 207 
naisille, tulee meillä jännityssarja miehille”, Seppälä kuvasi sijoittelustra- 
tegiaa. Koordinaatio-ongelmia ei kuitenkaan juuri ilmennyt, sillä kanava 
haki tietoisesti jokaiselle ohjelmapaikalle jotain muuta kuin pääkanavat.?* 
Omat rajansa ohjelmakaavion kehittelylle asettivat myös ohjelma-ai- 
ka ja voimavarat. Vaikka Kolmonen syksyllä 1987 venytti keskimääräisen 
päivittäisen lähetysaikansa liki kuuteen tuntiin, se keskittyi nimenomaan 
alku- ja keski-iltaan. Maanantaisin, keskiviikkoisin ja viikonloppuisin se 
jätti myöhäisillan kokonaan pääkanavien keskinäiseksi taistelukentäksi. 
Talousvaikeuksista kielii se, että kevätkaudella 1989 Kolmonen joutui leik- 
kaamaan ohjelmistoaan peräti kuudenneksella, jolloin etenkin viikonlop- 
putarjonta lyheni alkupäästä. Jo seuraavana syksynä viikoittainen lähetys- 


aika palasi noin 40 tuntiin. (Kuvio 7.) ”Käytettävissä olevat resurssit olivat 
todella pienet suhteessa siihen, että halusimme olla koko illan ilo? 


OHJELMAKAAVIO KILPAILUKEINONA 


Ohjelmiston moninaisuus ja lajikirjo ovat television alkuperäinen ominaispiirre, 
jonka se osittain kopioi radiolta ja kehitti omiin tarpeisiinsa luomalla omia ohjel- 
matyyppejään. Televisioillan tarjonta koostui erityyppisistä ohjelmista, joiden ole- 
tettiin täyttävän erilaisia tarpeita ja mieltymyksiä sekä myös vetävän erilaisia katse- 
lijoita. Tiedonnälkään oli tarjolla uutisia ja dokumenttielokuvia, sivistystarpeisiin 

Kuvio 7 Kolmoskanavan viikoittaisen ohjelma-ajan 
kehitys 1987—1989 (tuntia) 


Tuntia 
(0 


Kevät Syksy Kevät Syksy Kevät Syksy 
1987 1987 1988 1988 1989 1989 


Lähde: Laskettu tutkimuksen otosviikkojen (6, 7, 42 ja 43) perusteella Katso-lehden julkaisemista ohjelmalistoista. 


opetusohjelmia, draaman nälkään televisionäytelmiä ja elokuvia, viihtymiseen 
musiikkia ja viihdettä. Lapsille tarjottiin lastenohjelmia, urheiluhulluille urheilu- 
kilpailuja. Television ohjelmisto muodostuu eri ohjelmatyyppien sekoituksesta. 
Sekoitussuhteet kuitenkin vaihtelevat riippuen viestintäjärjestelmästä, kanavan ra- 
hoituksesta, yleisömäärästä ja kanavan toiminnalle asetetuista ehdoista. 

Kuten John Ellis selittää, ”television oli määrä miellyttää joka hetki joitakin kat- 
sojia, mutta ei kaikkia koko ajan”. Tämän toteuttamiseksi televisio-ohjelmistoja on 
aina ja kaikkialla koottu ohjelmakaavioiksi, joiden arkkitehtuuria koskevia sääntöjä 
ja käytäntöjä kutsutaan ohjelmasijoitteluksi (englanniksi scheduling). Ohjelmat toi- 
mivat sijoittelun rakennuspaloina. Niitä eri tavoin pinoamalla, lomittamalla, ryt- 
mittämällä ja tasapainottamalla voidaan luoda aivan erilaisia televisio-ohjelmistoja. 
Sijoittelun avulla voidaan ohjailla paitsi ohjelmien myös katsojien ja mainostajien 
virtaa. Ohjelmatyyppien peräkkäisellä sijoittelulla televisiokanavan ohjelmiston 
suunnittelijat rakentavat ”yksittäisistä ohjelmista yhden illan ohjelmavirran, yksit- 
täisistä illoista kokonaisen viikon, viikoista kauden ja kausista kokonaisen televi- 
siovuoden””* 

Alun perin ohjelmakaaviot vain syntyivät. Ne perustuivat vaistonvaraiseen 
ohjelmien sijoitteluun, yrityksen ja erehdyksen menetelmään. Niukkuuden aika- 
kaudella televisio oli olemukseltaan tarjontalähtöinen, jolloin ohjelmisto perustui 

lähinnä siihen, mitä televisioyhtiön tai -kanavan palkkaamat toimittajat, käsikir- 
joittajat ja ohjaajat olivat tehneet. Yleisön oletettiin katsovan ne joka tapauksessa. 
Käytössä olevat ohjelmat vain sijoitettiin sopiviin paikkoihin, ja lopputulokseksi 
saatiin ohjelmakaavio, jossa säännöllisesti toistuvien elementtien osuus oli varsin 
rajallinen ja yksittäisten ei-sarjamuotoisten ohjelmien osuus suuri. Koska televi- 
sion kuitenkin haluttiin sopeutuvan yleisön arkirutiineihin, ohjelmia tarjottiin en- 
nen muuta iltaisin ja niiden vakioisuutta alettiin vähitellen lisätä.? 

Valinnan aikakaudella alkoi television katselun yksilöllistyminen ja pirstoutu- 
minen, mikä korosti myös ohjelmasijoittelun tehtävää. Televisiosta tuli yhä lisään- 
tyvien vaihtoehtojen taikalaatikko. Ellisin mukaan muutoksen raja kulkee neljän 
tai viiden kanavan kohdalla. Kahden kolmen televisiokanavan järjestelmässä yleisö 
nähdään vielä varsin yhdenmukaisena massana, jossa erilaisia makuja ei tarvitse 
ottaa huomioon - riittää kun kanavat tarjoavat kunakin hetkenä erityyppisiä oh- 
jelmia, jotta ne täydentävät toisiaan. Kun kanavien määrä sitten lisääntyy, käsitys 
yleisöstä nyansoituu: 


Yleisö nähdään pikemminkin erilaisten vähemmistöjen löyhänä muodostelmana, joka 
voidaan joko saattaa yhteen tai joista kutakin voidaan lähestyä erikseen. Ohjelmien 
puhuttelutapa alkaa muuttua vähemmän universaaliksi ja spesiimmäksi. — — Yleisö 
fragmentoituu. — — Yleisöllä on nyt mahdollisuus valita, eikä mikään ohjelma voi olet- 
taa saavuttavansa sellaista sosiaalista merkitystä kuin vastaavalla ohjelmalla olisi ollut 


niukkuuden aikakaudella? 


Vaikka kanavatarjonta Ellisin kuvaamissa valinnan aikakauden oloissa oli vielä 
varsin rajallinen, yleisradioyhtiöt alkoivat käyttää sijoittelua aiempaa tietoisemmin 
siten, että ohjelmia tilattiin ja tehtiin juuri tietyille ohjelmapaikoille, joille haettiin 
juuri tietynlaista yleisöä. Eri ohjelmapaikkoja saattoi silloin erottaa toisistaan paitsi 
kellonaika ja kohdeyleisö myös ohjelmabudjetin suuruus ja lajityyppi. 

Kaupallisessa televisiossa sijoittelun tehtäväksi tulee ”luoda mainostajille koos- 
tumukseltaan sellaisia yleisöjä, jotka parhaiten takaavat mainosten tehon". Siksi si- 
joittelu tapahtuu läheisessä yhteistyössä myynti- ja markkinointiosastojen kanssa ja 
jokaiselle ohjelmapaikalle pyritään osoittamaan yleisökohderyhmä, yleisötavoite 
ja tuottotavoite. Näin lisätään yleisövirran ja sitä kautta mainostulojen ennustetta- 
vuutta. Mitä enemmän kanavia markkinoilla on kilpailemassa katsojien huomiosta, 
sen tärkeämpi kilpailuväline ohjelmakaavio on. Mitä parempia välineitä televisio- 
yhtiöt saavat käyttöönsä yleisön koostumuksen mittaamiseen, sen suuremman oh- 
jelmapoliittisen merkityksen ohjelmasijoittelu saa. Suomessa 1987 käynnistettyä 
nykyaikaista tv-mittaritutkimusta voidaankin pitää orastavan valinnan aikakauden 
merkkinä. 

Nimenomaan valinnan aikakaudella, 1980- ja 1990-luvulla, ohjelmakaavios- 
ta tulikin paitsi televisiotoiminnan keskeinen kilpailukeino myös suunnittelun ja 
johtamisen väline sekä sen aikaisen television ”tärkein valtakeskus”** Kohdeyleisö- 
hakuinen ”kaaviojohtaminen” yleistyikin osapuilleen samanaikaisesti niin julkisen 
palvelun kuin kaupallisissa televisioyhtiöissä.* Ohjelmasijoittelun tehtävän muutos 
voidaankin kuvata tiivistetysti näin: kun ohjelmakaavio niukkuuden aikakaudella 
mukaili ohjelmatuotantoa, valinnan aikakaudella kaavio alkoi ohjata tuotantoa. 
Nyttemmin, yltäkylläisyyden aikakaudella, ohjelmasijoittelun merkitys lienee vä- 
hentynyt, koska digitaalisen tallentamisen ja internetin ansiosta kukin katsoja voi 
rakentaa oman henkilökohtaisen katseluaikataulunsa. 

Teoreettisella tasolla ohjelmasijoittelu voidaan jakaa horisontaalisen ja vertikaa- 
liseen ohjelmiston rakentamiseen. Ensiksi mainittu tarkoittaa kanavan ohjelmien si- 
joittamista selväpiirteiseksi rakenteeksi, joka toistuu päivästä päivään, viikosta viik- 
koon ja jopa vuodesta toiseen. Jälkimmäinen taas tarkoittaa sitä, kuinka kanavan 
ohjelmavirta kunakin päivänä pyritään rakentamaan tavalla, joka mahdollisimman 
hyvin takaa halutun suuruisen ja kaltaisen yleisön pysymisen kanavalla.” 

Horisontaalinen ohjelmasijoittelu tähtää ohjelmiston mahdollisimman suureen 
vakiointiin, jotta yleisö jo pelkän kellonajan perusteella tietäisi, mitä kanavalta juuri 
nyt tulee. Sen keskeisiä keinoja ovat 


1. = ohjelmatarjonnan sarjoittaminen (esim. sarjafilmit ja toistuvat otsikko-ohjel- 
mat) 

2. päivittäisten vakio-ohjelmien käyttö, eli stripping (esim. uutislähetykset, päi- 
vittäiset saippuaoopperat ja visailut) 

3. päivän ohjelmakaavion roolittaminen kellonajan ja kohdeyleisöjen mukaan 
(esim. aamuohjelmisto ja prime time) 

4. —ohjelmatarjonnan blokittaminen eli palkittaminen (esim. viihdeohjelmille tai 


toimintasarjoille vakioaika joka päivä). 


Horisontaaliset strategiat ovat usein ensisijaisia, kun uusi televisiokanava käyn- 
nistetään. Kanavan ainoa keino tulla tutuksi katsojille on olla helposti hahmotet- 
tava. Siksi se merkitsee ohjelmakaavioonsa vakiopaikat uutisille, asiaohjelmille, 
sarjafilmeille, elokuville, viihdeohjelmille ja niin edelleen. Olisi katsojan kannalta 
epäselvää esittää joka ilta kello 21 erityyppistä ohjelmaa; paljon helpommin muis- 
tettavaa on, jos kanava näyttää silloin säännöllisesti esimerkiksi ulkomaisia sarja- 
filmejä. Radion puolella puhutaan usein kanavasaundista,* mutta termiä voi hyvin 
käyttää myös television kohdalla: kanavasaundi luodaan juuri horisontaalisella oh- 
jelmasijoittelulla. Sijoittelu kertoo, miltä kanava kokonaisuutena näyttää ja kuulos- 
taa ja millaista yleisöä se tavoittelee. 

Horisontaaliseen sijoitteluun vaikuttavat televisionkatselun perinteet ja yleisön 
ajankäytön rakenteet. Siksi aamuohjelmisto on yleensä erilaista kuin iltapäiväoh- 
jelmisto ja alkuillan ohjelmisto erilaista kuin parhaan katseluajan tarjonta, yöoh- 
jelmistosta puhumattakaan. Television historiassa valtavan merkityksen on saanut 
prime time, keski-iltaan noin kello 19-22 sijoittuva paras katseluaika, jota etenkin 
valinnan aikakaudella pidettiin perhekeskeisen katselun painopistealueena ja jon- 
ne kanavan tärkeimmät ohjelmistopanostukset sijoitettiin. Parhaana katseluaikana 
yleisöpiikki on ikään kuin valmiiksi olemassa ja tarjolla; katsojia ei tarvitse erityi- 
sesti houkutella kuvaruudun ääreen.** Horisontaaliseen sijoitteluun voivat vaikut- 
taa myös säätelyperiaatteet, jollaisesta hyvä esimerkki Suomessa on kello 21:n ve- 
denjakaja. Sen perusteella ohjelmia, joita ei suositella alle 15-vuotiaille, ei saa esittää 
televisiossa ennen iltayhdeksää. 

Ohjelmakaavio on lukujärjestyksen kaltainen ruudukko, joka jakaa jokaisen 
viikonpäivän ohjelmiston puolen tunnin mittaisiin ohjelmapaikkoihin, slotteihin. 
Jokaisen päivän jokaiseen slottiin sisältyy oletuksia yleisön käyttäytymisestä ja 
ajankäytöstä, mikä vaikuttaa siihen, millaista kohdeyleisöä sille on mahdollista ta- 
voitella. Arkisin sama ohjelmapaikka yleensä suunnataan samalle kohdeyleisölle. 
Siihen millaisella ohjelmalla kukin slotti täytetään, vaikuttavat myös se, mitä kil- 
pailevat kanavat tarjoavat ja millaisia televisionkatseluun liittyviä tottumuksia ajan- 
kohtaan liittyy. Esimerkiksi Suomessa kello 20.30 alkavaa ohjelmapaikkaa leimaa 
vahvasti Yleisradion pääuutislähetys TV1:ssä, mikä pakottaa muut kanavat etsi- 
mään vaihtoehtoista tarjontaa. 

Vertikaaliset sijoittelustrategiat ovat peräisin yhdysvaltalaisten televisioyh- 
tiöiden keskinäisestä kilpailusta, josta ne ovat vaihtelevissa muodoissa levinneet 
ympäri maailman. Vertikaalisessa sijoittelussa olennaisia ovat esimerkiksi risteys- 
kohdat, tasatunnit ja puolet tunnit, jolloin yleensä kaikkien kanavien ohjelma vaih- 
tuu. Ne ovat hetkiä, jolloin kanava voi saada uusia katsojia mutta myös menettää 
entiset. Jos kilpailevalla kanavalla alkaa jokin juuri tiettyyn katsojaryhmään vetoa- 
va suosittu ohjelma, kilpailija voi reagoida siihen tarjoamalla jotain aivan erityyp- 
pistä ja eri segmenttiä puhuttelevaa ohjelmaa tai sitten haastaa sen kilpailemalla 
samanlaisella ohjelmalla. Edellisessä tapauksessa puhutaan vastaohjelmoinnista 
(counterprogramming), jälkimmäisessä taas rinnakkaisohjelmoinnista (blunting). 
Huippusuosittu ohjelma voi palvella myös veturina, jolla vedetään katsojia sitä seu- 
raavalle ohjelmalle, jolloin puhutaan yleisön perimisestä (inheritance). Yksi keino 
saada yleisö pysymään kanavalla on venyttää ohjelmaa risteyskohdan yli, jolloin 
kilpailevat ohjelmat ovat jo ehtineet alkaa ennen kuin oma loppuu; tätä kutsutaan 
silloittamiseksi (bridging). Tällaisia yksittäisiä kilpailutaktiikoita alan ammattikir- 
jallisuus ja tutkimus on listannut kymmenittäin. 

Euroopassa vertikaalisilla sijoittelustrategioilla ei koskaan ole ollut samanlaista 
johdonmukaista merkitystä kuin Yhdysvalloissa. Tarvittaessa niitä on kuitenkin 
sovellettu myös Suomessa. Arjen vakioidulla ohjelmakaaviolla on pärjätty pitkälle. 
Loogisesti kulkeva katsojavirta ja tarjonnan selkeys on yritetty turvata rakentamal- 
la kaavio uutislähetysten ja eri päiviin ankkuroitujen vakio-ohjelmien varaan, jotka 
toimivat vetureina muille ohjelmille. Kilpailun maltillisuudesta Suomessa kertoo 
kuitenkin paljon se, etteivät kanavat vieläkään esimerkiksi lähetä uutislähetyksiä 
toistensa kanssa päällekkäin.” 


KOLMOSEN OHJELMAKAAVIO 


Koska Kolmosen ohjelmapolitiikka herätti keskustelua heti alusta alkaen, paneu- 
dun hieman tarkemmin sen ohjelmiston rakenteeseen. Tarkastelu perustuu kana- 
van vuosien 1987—1989 kausiohjelmistoesitteisiin sekä niitä täydentäviin viikkojen 
6, 7, 42 ja 43 ohjelmalistauksiin, jotka on kerätty Katso-lehdistä. Vaikka kanavalle 
oli asetettu kulttuuripoliittinen velvoite täydentää ykkös- ja kakkoskanavan tarjon- 
taa, olla laadukas ja monipuolinen sekä hankkia ohjelmia kotimaisilta tuottajilta, 
määräykset olivat varsin yleisluonteisia. Esimerkiksi lajityyppikiintiöitä sille ei ol- 
lut määrätty, mutta perussopimuksen mukaisesti sen odotettiin tarjoavan ainakin 
”urheilu-, elokuva- ja viihdepalveluja”. 

Toimitusjohtaja Lehmuston linjauksen mukaan kanavan ensimmäisen varsi- 
naisen ohjelmakaavion perusfilosofia nojasi neljään kivijalkaan: (1) katsojien ole- 
tettuun käyttäytymiseen ja toiveisiin, (2) koordinaatioon Yleisradion ja MTV:n 
kaavioiden kesken, (3) mainosmyynnin tarpeisiin sekä (4) ohjelmahankkimisen 
taloudellisiin ja aikataulullisiin reunaehtoihin. Uudenlaisella ”kotiintulo-ohjel- 
malla” tähdättiin siihen, että ”mahdollisimman monessa kodissa televisio avataan 
kolmoskanavalle”. Alkuiltaan, ennen Yleisradion ja MTV:n ohjelmia sijoitettiin 
nuoriso-ohjelmia, keski-iltaan puolestaan ulkomaisia sarjafilmejä. Tavoitteena oli, 
että ”kolmoskanava on aina erilainen vaihtoehto ykkös- ja kakkoskanavalle”. Myö- 
häisilta rakennettiin kotimaisen kilpailuohjelman ja sen jälkeen seuraavan eloku- 
van, urheiluohjelman tai muun vastaavan varaan. Ulkomaisen sarjafilmitarjonnan 
tavoitteena oli maksimoida katsojapeitto, kun taas pitkien elokuvien kohdalla py- 
rittiin laatuun ja monipuolisuuteen.* Koska Kolmosen kuitenkin piti koordinoida 
ohjelmistoaan omistajiensa kanssa, sillä ei ollut mahdollisuuksia käyttää hyväkseen 
vertikaalisia sijoittelutekniikoita, vaan se joutui tyytymään horisontaalisiin. 

Kolmoskanavan kaavioajattelun perusta oli laskettu jo Yleisradion, MTV:n ja 
Nokian yhteisissä neuvotteluissa kaksi vuotta aiemmin. Ohjelmajohtaja Tauno 
Äijälän aivan ensimmäisessä suunnitelmassa kesäkuulta 1985 vakiointi oli jo joh- 

Colbyt oli Dynastia-sarjan spin-off, joka tuli Kolmosen ohjelmistoon maaliskuussa 1988 


sarjan jo päätyttyä Yhdysvalloissa. Sarjan keskushahmo oli Jason Colbya esittänyt Charl- 


ton Heston (keskellä). Kuva: MTV3 / HS-arkisto 


tavana periaatteena. Ilta olisi alkanut kello kuuden uutislähetyksellä, jota olisivat 
seuranneet kotimaisen viihteen tai sarjojen, ulkomaisten sarjojen ja päivittäisvisai- 
lun blokit, kunnes iltayhdeksältä olisi siirrytty maksulliseen ohjelmistoon. Äijälän 
yhdessä Yleisradion Lars-Peter Ringbomin kanssa seuraavana syksynä laatimassa 
mallissa maksu-tv aikaistettiin alkavaksi jo kello 20.30, mutta muuten arjen kaavio- 
rakenne oli täsmälleen sama kuin Äijälän alkuperäisessä hahmotelmassa. Siinäkin 
korostettiin ”selkeitä ja säännöllisiä lähetysaikoja”* Viimeisen kerran Äijälä raken- 
teli Kolmosen kaaviota lokakuussa 1986, pari kuukautta ennen koelähetyksiä. Siinä 
luonnoksessa eri ohjelmatyyppien paikoille oli jo merkitty hankittujen ja tilattavik- 


si kaavailtujen sarjojen nimiä.” 

Kolmosen ensimmäinen toteutunut kaavio perustui nimenomaan vakioituihin 
blokkeihin, mutta se poikkesi merkittävästi Äijälän ja Ringbomin hahmottelemas- 
ta. Eron aiheutti kaksi seikkaa: ensinnäkin maksutelevisiota oli päätetty lykätä, ja 
toiseksi Kolmostelevisio oli luopunut uutisista. Koska kanava kilpaili omistajiensa 
kanssa katsojista ja MTV:n kanssa myös mainostajista, sen lähetysten käynnistä- 
mistä päädyttiin aikaistamaan kello 16.30:een ja lopetusaikaa — muutamia poik- 
keuksia lukuun ottamatta — noin kello 21.30:een. Kolmosen ensimmäinen kaavio oli 
selkeydessään Suomen oloissa aivan uudenlainen. Viikko-ohjelmisto oli ryhmitelty 
siistiksi ruudukoksi, jonka yksittäiset ruudut olivat joko puolen tunnin tai tunnin 
mittaisia. 

Arkisin puoli viideltä alkaneen Tänään tässä ja nyt -iltapäiväohjelman katkaisi 
vuoropäivinä puoleksi tunniksi milloin amerikkalainen fantasiakomediasarja Alf, 
milloin lasten animaatiosarja, kuten He-Man tai Pikku Poni, milloin taas musiik- 
kiohjelma, kuten Cocko-Looro tai Rock Cafe. Puoli seitsemältä oli vuorossa lyhyt 
koti- tai ulkomainen sarja, jollaisia ensimmäisenä syksynä olivat Batman, Tapio 
Suomisen ohjaama Kasvu ja Ilkka Kylävaaran kirjoittama Mimmiliiga. Seitsemältä 
oli vuorossa ”ulkomainen menestyssarja”: amerikkalaiset draamat Sairaalan syke, 
Falcon Crest tai Dynastia-sarjan spin-off Colbyt sekä saksalaissarja Poliisipiiri ja his- 
toriallinen brittisarja Harvey Moonin maailma. Iltakahdeksan ja iltayhdeksän väli 
täytettiin joko kahdella puolen tunnin tai yhdellä tunnin mittaisella draamasarjal- 
la, kuten torstaisin nähty lakidraama L.A. Law. Uutisten kanssa Kolmonen kilpaili 
Tom ja Jerryllä ja saippuaoopperalla Rakkaat rikkaat. Perjantaisin keski-illan täytti 
puolitoistatuntinen lännensarja Sheriffi Jim Crown. Loppuillan aloitti jokailtainen 
Kolmosvisa, jonka jälkeen oli vielä tilaa maanantaisin urheilulähetykselle, tiistaisin 
elokuvalle ja torstaisin amerikkalaissarjoille, kuten Murhasta tuli totta ja Cover Up 
— peitetarina. Koordinaation pelisääntöjen mukaista oli, että Kolmonen vetäytyi 
keskiviikon ja perjantain myöhäisillasta ja jätti ne YLEn ja MTV:n keskenään kil- 
pailtaviksi. 

Viikonloppuisin Kolmonen aloitti tarjontansa jo kello 14:n tienoissa. Lauan- 
taisin se tarjosi aluksi urheilua (Sporttispurtti), lastenohjelmia (Pikku Muppetit) ja 
nuorisosarjoja (Star Trek, Ensiapuosasto). Sunnuntain iltapäivä oli varattu urhei- 
lulähetyksille, esimerkiksi golfille, sekä draamasarjoille, kuten brittiläiselle nos- 
talgiasarjalle Ashtonin perhe ja kanadalaisdraamalle Campbellit. Iltapäivän päätti 
molempina päivinä Pekka Laihon ja Matti Pellonpään, kahden näyttelijän, vetämä 
kapakkavisailu Annasku mietin. Sekä lauantain että sunnuntain pääohjelmanumero- 
na oli iltakuudelta alkanut pitkä elokuva, jonka perään vielä nähtiin Ere Kokkosen 
ja Saila Saarisen vetämä viihteellinen asia- ja keskusteluohjelma Vierasta viedään. 
Sunnuntaisin esitetyn ”elämää suuremman elokuvan” valitsi ja esitteli Peter von 
Bagh. Lauantaisin Kolmonen sulki ruudun jälleen kokonaan myöhäisillaksi, mut- 

ta sunnuntaisin se lähetti yleensä vielä esimerkiksi jääkiekkoa, jota kanava tarjosi 
alusta alkaen säännöllisesti. 

Kolmosen ohjelmakaaviossa erityyppiset ohjelmat oli alusta alkaen merkitty 
erilaisilla symboleilla. Ajankohtaisohjelman tunnuksena oli maapallo, lastenohjel- 
man symbolina nalle, nuoriso-ohjelmalla puolestaan nalle aurinkolasit päässä. Sar- 
jat merkittiin filmikelalla, kotimainen draama Suomen lipulla, elokuvat filminpät- 
källä sekä visailut kysymysmerkillä. Lehmuston mukaan kaavion ilme suunniteltiin 
yhdessä mainostoimisto Konseptin kanssa: ”Minä sanoin, että Kolmosen kaavion 
pitää olla yhtä helppo kuin Lontoon metron kartta. Että ensi silmäyksellä ihminen 
ymmärtää, mikä on mitäkin?” 

Mistä oppi kaavion rakentamiseen saatiin? Yleisradio ammensi lainaidean- 
sa yleensä Britanniasta ja Ruotsista, mutta kaupallisen television koelaboratoriot 
löytyivät muualta. Euroopassa kansallisen yleisradioyhtiön monopoli oli rikottu 
ensimmäisenä Italiassa vuonna 1976, jolloin paikallinen televisiotoiminta siellä va- 
pautettiin. Vuoteen 1984 mennessä Silvio Berlusconin Fininvest-ryhmän onnistui 
saada käytännöllisesti katsoen kaikki paikalliset tv-asemat haltuunsa ja yhdistää ne 
kolmeksi kaupalliseksi verkoksi. Heti perään Berlusconi laajensi televisioimperiu- 
miaan Ranskaan ja Espanjaan.” Lehmusto kertoo saaneensa vahvistusta Kolmosen 
kaavioajatteluun juuri Italiasta. 

Miten siinä niin kävi? Gruppo Fininvestin Suomen-edustaja oli ottanut häneen 
yhteyttä keväällä 1987 ja kertonut yhtiön kiinnostuksen päästä Kolmostelevision 
omistajaksi. Kaupankäyntiin Lehmustolla ei ollut valtuuksia; sen sijaan hän kut- 
sui italialaiset esittelemään kanaviensa toimintaa. ”He tulivat ja näyttivät kaavionsa 
perusperiaatteet. Italiassa on kotirouvat ja nuoriso ja prime time alkaa jo yhden 
aikaan päivällä. Sieltä tuli erittäin voimakkaasti se, että samaan aikaan kaikkina päi- 
vinä samantyyppistä ohjelmaa? 

Kolmosen ensimmäisen syksyn ohjelmakartta perustuikin kahteen samalla 
paikalla päivittäin toistuvaan ohjelmaan ja tiettyjä ohjelmatyyppejä toistaviin blok- 
keihin. Ensimmäisen kaavion varsinaisella arkkitehdilla ohjelmapäällikkö Heikki 
Seppälällä on kuitenkin hieman erilainen käsitys kaavion synnystä kuin Lehmus- 
tolla. Hänkin kävi Milanossa Fininvestin pakeilla toukokuussa 1987, muttei tun- 
nusta Italian-oppien suoraa vaikutusta. Tultuaan Kolmostelevision palvelukseen 
huhtikuussa 1987 Seppälä kertoo alkaneensa tietoisesti opiskella kaaviostrategioi- 
ta: ”Ei Suomessa siitä ollut kukaan mitään puhunut. Minä kävin läpi kaikki, mitä 
kirjastosta löytyi, ja sitten kun kävin ulkomailla, kiersin kirjakauppoja. Jenkeistä 
löytyi kirjoja, joissa oli suoraan näitä kaaviosuunnittelun oppeja.” Äijälän ja Ring- 
bomin alkuperäiset kaaviosuunnitelmat eivät koskaan välittyneet Seppälälle. Kos- 
ka maksu-tv oli pudonnut laskuista, Seppälä joutui tekemään kaaviosuunnitelmat 
jokseenkin alusta alkaen uudelleen. Hän myös käynnisti johdonmukaisen ohjel- 

maviikkojen rakentamisen, johon ohjelmalinjan väki ei ollut aiemmin ymmärtänyt 
ryhtyä. ”Tiettyinä alkuviikkojen hetkinä tuntui siltä, että hieman suurempi määrä 
perinteisen broadcastingin osaamista ei olisi ollut haitaksi.”* 

Seppälä ryhtyikin ensi töikseen tutkimaan pääkanavien tarjontaa. Heikkoihin 
kohtiin, kuten FST:n hallitsemaan tiistai-iltaan, hän sijoitti omia vahvoja ohjelmi- 
aan, joille voitaisiin näin saada mahdollisimman suuri yleisö, ja vastaavasti pääkana- 
vien vahvimpien ohjelmien kanssa kilpailemaan pienten kohderyhmien ohjelmia, 
jolloin voitaisiin tarjota katsojille vaihtoehto. Vaikka Seppäläkin uskoi vakiointiin, 
blokkeja ei hänen mielestään saanut tehdä liian ehdottomiksi, vaan kaavioon piti 
jättää tilaa myös pisteohjelmille ja spontaaniudelle. Haastajan oli viisainta osoittaa 
joustavuutta ja tehdä tarvittaessa muutoksia ohjelmistoonsa. Tiukan blokittamisen 
esti myös se, että Kolmonen joutui mukautumaan pääkanavien tarjontaan ja vält- 
tämään liiallista kilpailua niiden kanssa. Kolmas syy oli se, että syksyn ohjelmisto, 
joka Seppälän tullessa oli valtaosin jo hankittu tai tilattu, ei välttämättä mahdollis- 
tanut tiukkojen blokkien rakentamista. ”Hyvin vakioidun kaavion pyörittäminen 
tyhjille katsomoille ei ollut vaihtoehto. Oli syytä miettiä muita mahdollisia keinoja 
saada kanavalle katsojia.”** 

Näin ollen Kolmonen ei pitänyt johdonmukaisesti kiinni helposti muistettavan 
perusstruktuurin ihanteesta. Näyttää siltä, että ohjelmien sijoitteluresepti oli myös 
kaudesta toiseen haussa, mikä muutti paitsi päivittäisten vakio-ohjelmien paikkaa 
myös konseptia. Syksyllä 1988 Tänään tässä ja nyt lyheni ensin tuntiin, kunnes sen 
kevätkaudella 1989 korvasi edeltäjäänsä uutismaisempi Tänään-makasiini — kunnes 
sekin sai väistyä. Samanlaisen uudelleenarvioinnin kohteeksi joutui myös kanavan 
toinen tavaramerkkiohjelma, Kolmosvisa. Jo keväällä 1988 sen viikoittaiset lähetys- 
kerrat supistuivat viidestä kolmeen, ja syksyllä sen paikka vaihdettiin ensin alku- 
iltaan, kunnes siitä seuraavana vuonna tehtiin kerran viikossa nähtävä sunnuntai- 
illan päätösohjelma. 

Jo toisena toimintasyksynä Kolmosen kohdalla oli suorastaan vaikea puhua va- 
kioidusta ohjelmakaaviosta siinä merkityksessä, että samantyyppisiä ohjelmia olisi 
nähty päivästä toiseen samassa järjestyksessä. Sen sijaan viikkotasolla kanavan oh- 
jelmisto oli hyvin pitkälle standardoitua: samat sarjat toistuivat omilla paikoillaan 
viikosta toiseen. Joka päivälle oli oma lukujärjestyksensä. Myös täysille ja puolille 
tunneille perustuvasta ruudukkorakenteesta Kolmonen luopui väliaikaisesti. Maa- 
nantaisin, tiistaisin ja perjantaisin ohjelma saattoi vaihtua tasan iltaseitsemältä, 
mutta keskiviikkona vaihto osuikin kello 18.55:een ja torstaina vasta kello 19.30:een. 
Ruudukkokaaviota rikkomalla kanava saattoi yrittää rakentaa siltoja yli naapuri- 
kanavien risteyspaikkojen. Päivittäisellä runko-ohjelmalla, kuten TTN, haettiin ns. 
veturiefektiä, jolla olisi saatu katsojat Kolmoskanavalle ja jäämään sen pariin, mutta 
ohjelman katsojaluvut eivät riittäneet siihen.” 


III KOLMOSTELEVISION LUNASTUS (1986-1989 


SARJAFILMIEN MAAILMA 


Kaupallisen kanavan yleisöhakuisesta perusstrategiasta Kolmonen ei kuitenkaan 
tinkinyt. Yhtiö keskittyi niihin muutamiin ohjelmatyyppeihin, joita sen toimilu- 
papäätöksessä oli edellytetty tarjoavan ja joilla se uskoi voittavansa suomalaisen 
katsojakunnan puolelleen: elokuvien lisäksi sarjafilmeihin, asiaviihteeseen, viihtee- 
seen ja urheiluun. Jo Tauno Äijälän hankintamatkoilta lokakuussa 1986 Kolmosen 
ohjelmistoon tarttui yhteensä 16 sarjaa, joukossa mm. brittiläinen Harvey Moonin 
maailma, sekä amerikkalaissarjat Falcon Crest, Rakkaat rikkaat, Murhasta tuli totta 
ja Colbyt sekä tukku minisarjoja.* Joulukuussa sarjahankinnat siirtyivät Arto Kivi- 
sen vastuulle, joka seuraavina vuosina kiersi ahkerasti festivaaleilla yhdessä MTV:n 
filmipäällikön Jorma Sairasen kanssa. 

Koko kuusivuotisen toimintansa ajan Kolmoskanavan keski-ilta, iltaseitsemän 
ja iltakymmenen välinen prime time, nojasikin vahvasti sarjafilmeihin. Osa niistä 
pysyi useita vuosia kanavan ohjelmistossa, kuten amerikkalainen jännityssarja 
Murhasta tuli totta, jossa keski-ikäinen leskirouva kirjoittaa jännityskertomuksia ja 
ratkoo samalla murhia. Samanlaisia kestosuosikkeja olivat sairaaladraama Sairaa- 
lan syke, kalifornialaisen viinitilan sukudraama Falcon Crest tai losangelesilaiseen 
lakiasiaintoimistoon sijoittunut L.A. Law. Valtaosa sarjatarjonnasta kuitenkin vaih- 
tui taajaan menestyksen ja saatavuuden mukaan. Tämä pätee etenkin komediasar- 
joihin, kunnes keväällä 1989 ohjelmistoon löytyi Emmy-palkittu Roseanne. Muita 
pidempi-ikäisiä löytöjä olivat toimintakomediat Hooperman ja Moukarimies sekä 
nuoria aikuisia tavoitellut Kolkyt ja risat, jotka tulivat ohjelmistoon syksyllä 1988. 
Silloin käynnistyi myös saksalainen draamasarja Maalaislääkäri, joka pysyi ohjel- 
mistossa vuosikymmenen loppuun saakka.” 

Esimerkiksi syksyllä 1987 Kolmoskanavan ohjelmistossa oli peräti 23 sarjaa, 
enemmän kuin Yleisradiolla ja MTV:llä yhteensä. Vuotta myöhemmin kanavan 
viikkokaaviossa oli paikka 18 sarjalle ja syksyllä 1989 puolestaan 16 sarjalle.** Lu- 
vut osoittavat Kolmosen sarjakeskeisyyden laimenneen kausi kaudelta, mutta kes- 
kiviikkoa, lauantaita ja sunnuntaita lukuun ottamatta sarjat muodostivat kanavan 
parhaan katseluajan tarjonnan ytimen koko 1980-luvun ajan. Lisäksi kanava piti 
tarjolla koko ajan ainakin kahta kotimaista sarjafilmiä, mutta ylivoimainen enem- 
mistö oli amerikkalaistuotantoa. 

Sarjoillekin haettiin koko ajan parasta mahdollista ohjelmapaikkaa: kun Falcon 
Crest vakiintui lopulta tiistain alkuillan draama-annokseksi, L.A. Lawsta tuli tors- 
tain keski-illan päätösnumero. Prime timen jälkeiseen myöhäisiltaan Kolmonen 
sijoitti sarjoja ainoastaan torstaisin. Pitkäkestoisten sarjojen rinnalle kanava toi 
ohjelmistoon aktiivisesti myös 4-8 jakson mittaisia minisarjoja, jotka varsinaisista 
sarjafilmeistä poiketen olivat usein eurooppalaisia tai vaikkapa australialaisia. Mi- 

Syksyllä 1987 aloit- 
tanut L.A. Law oli 
Kolmosen alkuvai- 
heen menestyksek- 
käin sarja. Jonathan 
Rollinsia esittänyt 
Blair Underwood 
(vas.) ja Stuart 
Markowitzia esittänyt 
Michael Tucker olivat 
keskeisissä rooleissa. 


Kuva: MTV3 / HS-arkisto 

nisarjoille rakennettiin nimikkopaikat, jotka esimerkiksi kaudella 1988-89 olivat 


101 


tiistain keski-illassa ja torstain myöhäisillassa. 

Kanavan draamasarjoista ehdottomasti maineikkain oli L.A. Law — vaikka Jukka 
Kajava pitikin ohjelmaa ”pelkkänä kuplana”'* Vuosina 1986-1994 tuotettu amerik- 
kalaissarja oli Steven Bochcon ja Terry Louise Fisherin luoma ja yksi aikansa suo- 
situimmista Yhdysvalloissa. Menestyksestä kertoo myös se, että L.A. Law palkittiin 
Emmy-palkinnolla peräti neljästi. Sarjan jaksojen juoni kiertyi yhden päähenkilön, 
avioerojuristi Arnie Beckerin, naisseikkailujen ja niistä juontuvien ihmissuhdeku- 
vioiden ympärille. Toisaalta se perustui mutkikkaaseen sarjakerrontaan, jossa seu- 
rattiin kollektiivia ja jossa lukuisia tarinoita kuljetettiin rinnakkain, mikä toi siihen 
saippuaoopperan aineksia. Samalla kyseessä oli ”työmaailman draama”, joka mo- 
nien sairaalaan tai poliisiasemalle sijoittuvien sarjojen tapaan seurasi työyhteisöä. 
Sarja tarttui myös ajankohtaisiin poliittisiin ja yhteiskunnallisiin kysymyksiin, ku- 
ten aidsiin, kuolemantuomioon ja rotumellakoihin. Kolmoselle sarjan hankkivat 
Äijälä ja Sairanen, jotka yleensä ostivat parhaat amerikkalaissarjat MTV:lle. ”Piti- 
hän Kolmoselle saada hyviä sarjoja, ja L.A. Law sopii hyvin kaupunkilaisille, joita 
Kolmosen katsojat ovat suurimmaksi osaksi”, he perustelivat. Syksyllä 1987 sarja 
olikin Kolmosen katsotuin ohjelma. Se piti suosionsa kuuden vuoden ajan ja periy- 
tyi vielä MTV3:n ohjelmistoon.'* 


III KOLMOSTELEVISION LUNASTUS (1986-1989 


ELÄMÄÄ SUUREMMAT ELOKUVAT 


Erityisen tärkeän sijan Kolmosen ohjelmistossa saivat elokuvat. Niille kanava varasi 
vakiopaikat aluksi kolmena iltana viikossa, mutta jo syksyllä 1988 elokuvia tarjottiin 
neljästi viikossa: tiistaisin, keskiviikkoisin, lauantaisin ja sunnuntaisin. Seuraavana 
vuonna keskiviikon elokuvapaikka vaihdettiin perjantaihin, jolloin Kolmonen sai 
rakennettua ensimmäisen suomalaisversion ”viikonlopun leffaputkesta”. Tiistain 
puoli kymmeneltä alkanutta elokuvaa lukuun ottamatta Kolmosen elokuvapaikat 
sijaitsivat keski-illassa, ja sunnuntaisin elokuvat alkoivat jo iltakuudelta. Elokuva- 
paikat oli tiukasti roolitettu: tiistain elokuvat olivat uudehkoja menestysfilmejä, 
keskiviikon tarjonta painottui nuorisoelokuviin, kun taas lauantaisin tarjottiin 
koko perheen elokuvia ja sunnuntaisin klassikoita. Elokuvaohjelmiston valinnasta 
vastasi kevääseen 1990 asti filmitoimittaja Anne Jokelainen. 

Flokuvatarjonnan lisääminen olikin yksi Kolmoskanavalle annetuista strategisis- 
ta tehtävistä. Suomen televisiossa oli totuttu näkemään elokuvia vähän, mutta vali- 
koima oli laadukas, sillä niin Yleisradiolla kuin MTV:llä oli asiantuntevat elokuvatoi- 
mitukset.'** Kanavan oli määrä kilpailla videovuokraamoja vastaan ja tarjota katsojien 
videolaitteille nauhoitettavaa. Vaikka kokeilukausi oli ollut filmihulluille pettymys, 
kanavan toiminnan vakiinnuttua kriitikot eivät säästelleet elokuvaohjelmistoa kos- 
kevia kehujaan. Esimerkiksi syksyn 1989 elokuvatarjontaa Katson arvostelija Tarmo 
Poussu luonnehti ”täysosumaksi”: ”Sen kirjo ulottuu ikivihreistä klassikoista uusiin 
suursuosikkeihin ja harvinaisiin tai meillä ennen esittämättömiin löytöihin.” 

Puhe laajasta kirjosta pitää paikkansa esimerkiksi lajityyppivalikoiman osalta, 
sillä mukana oli draamaa, komediaa, jännitystä, toimintaa, lännenfilmejä, tieteis- 
seikkailuja — kaikkea, mitä elokuvateollisuus vain keksi tarjota. Kesällä 1989 Kolmo- 
nen lähetti jopa sellaisia pehmopornoelokuvia kuin Näkemiin Emmanuelle (1978) 
tai Lady Chatterleyn rakastaja (1978). Tiistain myöhäisiltoihin lähelle puoltayötä 
sijoitetut filmit herättivät keskustelua etenkin iltapäivälehdissä ja sanomalehtien 
mielipidesivuilla. Valtion elokuvatarkastamon johtaja Jerker A. Eriksson paheksui, 
että televisiossa näytettiin K-18-merkinnällä varustettuja elokuvia, joita tuoreen 
lain mukaan ei saanut levittää edes videoina: ”Ollaan videolaista sitten mitä mieltä 
tahansa, mutta kyllä sen henkeä pitäisi kaikkien noudattaa” Wessberg muistutti, 
ettei videolaki koskenut televisiota, ja Lehmusto lohdutti, että kielletyistä eloku- 
vista näytettiin televisiossa lyhennetyt tai muuten siistityt versiot. Television oh- 
jelmapäivystykseen tulleiden paheksuvien soittojen määrä jäi pariinkymmeneen. 
Katsojia elokuvilla oli jopa 400 000.'* 

Vielä selvemmin monipuolisuus ilmeni elokuvien ikäjakaumassa (taulukko 9). 
Jos vuoden 1987 ohjelmisto vielä painottui suhteellisen uusiin elokuviin, 1988 peräti 
joka kolmas Kolmoskanavan lähettämistä elokuvista oli valmistettu ennen vuotta 

Taulukko 9 Kolmosen elokuvatarjonta valmistusajankohdan mukaan 
1987-1989 (%) 


Valmistusvuosi 1987 1988 1989 
1920-1929 0,4 0,5 0,0 
1930-1939 2,0 8,5 2,8 
1940-1949 13,7 8,5 4,6 
1950-1959 4,8 14,3 10,1 
1960-1969 5,6 17,5 13,8 
1970-1979 31,7 317 28,4 
1980-1989 41,8 19,0 40,4 
Yhteensä 100 100 100 

N 249 189 218 

ee 


Lähde: Luvut laskettu Elävän kuvan vuosikirjojen julkaisemista listauksista. Ks. Tuomola 1988; Apunen & Tuomola 
1989; Apunen 1990. 


Taulukko 10 Kolmosen elokuvatarjonta valmistusmaittain 1987—1989 (%) 


Maa 1987 1988 1989 
Yhdysvallat 66,7 79,9 78,0 
Iso-Britannia 9,6 6,3 73 
Ranska 6,0 5,8 5,0 
Länsi-Saksa 6,0 1,1 0,0 
Italia 1,6 3,7 3,2 
Suomi 6,8 0,0 0,5 
Muut 3,2 3,2 6,0 
Yhteensä 100 100 100 

N 249 189 218 


Lähde: Luvut laskettu Elävän kuvan vuosikirjojen julkaisemista listauksista. Ks. Tuomola 1988; Apunen & Tuomola 
1989; Apunen 1990. 


III KOLMOSTELEVISION LUNASTUS (1936-1959) 


1960 ja vielä seuraavanakin vuonna melkein joka viides. Kolmosta saattoikin hy- 
vällä syyllä kiittää klassikkokanavaksi, joka mairitteli elokuvan aktiiviharrastajia. 
Esimerkiksi syksyn 1988 ohjelmistossa olivat sellaiset klassikot kuin Roberto Ros- 
sellinin Rooma — avoin kaupunki (1945), Fritz Langin Pyövelitkin kuolevat (1943), 
Mark Donskoin Lapsuuteni (1938) ja Jean Renoirin Suuri illuusio (1937). Vähitellen 
ohjelmisto kuitenkin nuortui. Vuonna 1988 puolet Kolmosen näyttämistä elokuvis- 
ta oli valmistunut vuoden 1970 jälkeen, seuraavana vuonna jo enemmän kuin kaksi 
kolmesta. Klassikkotarjontakin rajautui lähinnä Hollywood-klassikoihin — John 
Ford, Alfred Hitchcock, Stanley Kubrick, Billy Wilder — joiden kaikkitietävänä 
esittelijänä Peter von Bagh jatkoi kevääseen 1990 asti. 

Kolmosesta muodostui merkittävä 1970-luvun amerikkalaiselokuvan foorumi, 
vaikka joukkoon mahtui myös tusinaelokuvia, ”joista ainakin osan olisi voinut 
huoletta jättää väliin”, kuten Katson kriitikko Arto Pajukallio huomautti. Kanava 
näytti muun muassa Robert Altmanin, Francis Ford Coppolan, Sam Peckinpahin 
ja Martin Scorsesen keskeisiä varhaisteoksia. Mitä lähemmäs vuosikymmenen lop- 
pua tultiin, sen enemmän ohjelmistoon sekoitettiin myös kassamenestyksiä. Nämä 
tiistai-iltojen menestyselokuvat olivat joko huippukalliisti tuotettuja spektaakkelei- 
ta, kuten Steven Spielbergin Kadonneen aarteen metsästäjät (1981), George Lucasin 
Tähtien sota (1977) ja Ridley Scottin Alien — kahdeksas matkustaja (1979), suosittu- 
ja Hollywood-draamoja, kuten Robert Bentonin Kramer vastaan Kramer (1979), 
tai sujuvia toiminta- ja jännityselokuvia, kuten William Friedkinin Elää ja kuolla 
L.A.:ssa (1985), jotka kaikki nähtiin vuoden 1989 aikana. Mutta toi Kolmonen ruu- 
tuun myös aivan uusia ohjaajanimiä: esimerkiksi Jim Jarmuschin Muukalaisten pa- 
ratiisi (1984) nähtiin ruudussa helmikuussa 1989. 

Jos tarkastellaan elokuvien alkuperää maittain, Kolmosen tarjonta ei enää näy- 
täkään yhtä monipuoliselta. Kun vuonna 1987 amerikkalaisten elokuvien osuus 
jäi kahteen kolmasosaan, kasvoi se seuraavina vuosina jo lähelle neljää viidesosaa. 
Muita näkyviä elokuvamaita tarjonnassa olivat Iso-Britannia ja Ranska, joista näy- 
tettiin vuosittain 10-20 elokuvaa, yhteensä noin 15 prosenttia kanavan elokuvaoh- 
jelmistosta. Kotimaisia elokuvia Kolmonen näytti 1980-luvun kuluessa vain koural- 
lisen, yhteensä 18, joista 17 osui vuoden 1987 koelähetyskauteen. Kaikkiaan kolmen 
ensimmäisen toimintavuoden aikana kanava ehti näyttää elokuvia 18:sta eri maasta, 
joukossa eksoottisiakin elokuvamaita, kuten Argentiina, Belgia, Itävalta ja Jamaika. 
(Taulukko 10.) 

Elokuvalla oli Kolmosen ohjelmistossa kuitenkin poikkeuksellisen merkittävä 
rooli. Vuonna 1987 ne muodostivat jopa neljänneksen sen koko tarjonnasta ja seu- 
raavanakin vuonna vielä 16 prosenttia. Osuus oli tuntuvasti suurempi kuin TV1:ssä 
ja TV2:ssa."* Koska kanavalla ei ollut vuokralaista, ei ruotsinkielisiä ohjelmapaik- 
koja eikä uutislähetyksiä, ohjelmakaavio saatettiin suorastaan rakentaa elokuva- 

paikkojen ympärille. Suomessa ei ole tutkittu, vaikuttiko Kolmosen tulo esimerkik- 
si elokuvissakäyntiin tai videovuokraukseen, mutta joka tapauksessa kanava lähes 
kaksinkertaisti television elokuvatarjonnan ja tuli samalla amerikkalaistaneeksi sen. 
Kun vuonna 1980 amerikkalaiset elokuvat muodostivat kolmanneksen television 
elokuvaohjelmistosta, niiden osuus nousi vuoteen 1990 mennessä lähes puoleen." 
Alkuvaiheen ”epäkaupallisuus” väistyi nopeasti, ja Kolmoskanava alkoi pohjustaa 
kaupallisen television tulevaa kehitystä nimenomaan amerikkalaiseen elokuvaan 


nojaavana foorumina. 


ASIAA, VIIHDETTÄ JA ASIAVIIHDETTÄ 


Kanavan kaupallista ilmettä tuki myös pyrkimys kehitellä uudentyyppisiä asiaohjel- 
mia, joissa julkkiskulttuuri yhdistyi kulutukseen ja intiimeihin aiheisiin. Kotimai- 
set asiaohjelmat, samoin kuin viihdeohjelmat, Kolmoselle tilasi ohjelmapäällikkö 
Heikki Seppälä. Ohjelmien paikka oli tyypillisesti alku- tai keski-illassa. Julkisiakin 
asioita Kolmonen käsitteli yksityisen kautta. Syksyllä 1988 lanseeratut maanantai- 
iltojen kontakti- ja palveluohjelmat ovat siitä hyvä esimerkki. Silloin vuorottelivat 
Saispa kerran, joka toteutti katsojien toivomuksia viemällä heitä erilaisiin toivo- 
miinsa paikkoihin, Yksityisalue, jossa tutustuttiin julkisuudenhenkilöiden koteihin, 
sekä ihmissuhdeohjelma Viha ja rakkaus, jossa käsiteltiin lähinnä seksuaalisia on- 
gelmia. Ensin mainittua juonsi mannekiinina tunnettu Anna-Liisa Ruotsi yhdessä 
toimittaja Lauri Karhuvaaran kanssa. Viha ja rakkaus taas oli suomalainen muun- 
nelma amerikkalaisesta Dr. Ruth -ohjelmasta, jossa muutaman ihmisen yksityisim- 
piä pulmia purettiin tv-psykologi Tuula Pirskasen johdolla studioyleisön edessä.” 

Tyypillisiä kaupallisen kanavan kulutukseen suuntautuneita asiaohjelmia olivat 
autoiluaiheinen Kolmosvaihde, miesten makasiini Iltalenkki, Helsingissä sijaitsevien 
suurlähetystöjen keittiöihin tutustuttanut Ruokalähetystö, sisustusohjelma Graniit- 
tia ja uusia pitsejä sekä nousukauden hengessä sijoitusvinkkejä jakanut Sijoitus- 
salkku. Kolmosvaihteessa ei opetettu liikennesääntöjä, vaan koeajettiin uusia autoja 
ja annettiin tee-se-itse-vinkkejä. Kolmosen sisustusohjelma poikkesi perinteisistä 
studiokeskeisistä palveluohjelmista siinä, että se koostui useista inserteistä, jotka 
veivät katsojat milloin tutustumaan Turun asuntomessujen terästaloon, milloin 
taas vesipatjojen terveellisyyteen. Mukaan oli mahdutettu myös Mauno Saaren 
pakina vaikkapa odotushuoneiden masentavasta ulkonäöstä. Asiantuntijoihin oh- 
jelma luotti perinteiseen tapaan. Esimerkiksi sarjan ensimmäisessä lähetyksessä si- 
sustusarkkitehti Kaisa Blomstedt oli kutsuttu ideoimaan tyypillisen kerrostalo-olo- 
huoneen sisustusta. Mutta ”sivulauseellakaan ei viitata siihen, mitä kaikki maksaa 
tai vaikka miten uusi keltainen sohva puhdistetaan”. 

Lenita Airiston ja Tapani Ruokasen keskusteluohjelma Seitsemäs hetki kevensi television 


puhetapaa. Syyskuussa 1989 heidän vierainaan olivat suursijoittaja Pentti Kouri (oik.) ja 


toimittaja Harri Saukkomaa (vas.). Kuva: MTV3 / HS-arkisto 


Uuden kanavan henkeä ilmensi kenties parhaiten sunnuntai-illan suora kes- 
kusteluohjelma Seitsemäs hetki (1988-1991), jota aluksi juonsivat Lenita Airisto ja 
Seppo-Heikki Salonen. Sittemmin Salosen korvasivat Jörn Donner, Tapani Ruoka- 
nen ja Jarmo Virmavirta. Sarjan oli määrä puhua viikoittain suorassa lähetyksessä 
”viikon suurimmasta aiheesta" Kun ohjelma syyskuussa 1988 käynnistyi, ensim- 
mäiseksi aiheeksi nostettiin Martin Scorsesen elokuva Kristuksen viimeinen kiusaus. 
Ohjelmassa nähtiin kohtauksia kohutusta elokuvasta ja kuultiin muun muassa 
arkkipiispa Johanneksen näkemyksiä. Filosofi Esa Saarinen puolestaan pohti ohjel- 
massa Jeesuksen mahdollista erektiota. Seuraavassa lähetyksessä aiheena oli Viro, 
jossa vapauden tuulet olivat alkaneet puhaltaa. Aiheiksi nousivat myös esimerkik- 
si naisiin kohdistuva väkivalta ja työmarkkinajohtajien ns. kikkelikorttiskandaali 
mutta myös Berliinin muurin murtuminen. Jo Seitsemännen hetken puheenaiheet 
myötäilivät populaareja tuntoja herkemmin kuin monet Yleisradion ohjelmat. Vai- 
kutelmaa vahvisti käsittelytapa: enemmän kuin perinteisestä asiakeskustelusta kyse 
olikin talk show'sta, jossa sekä isäntiä että vieraita oli aina kaksi. Vaikka ohjelman 

aiheet olivat asiapitoisia, lopputulos oli viihteellinen. Puhetapa ja esitystyyli olivat 
sähköisiä, ja lisäksi suora lähetys tuotti lopputulokseen yllätyksellisyyttä."* 

Seitsemäs hetki olikin ohjelmana uudella tavalla juontajavetoinen ja perustui 
paitsi juontajien karismaan myös siihen, että he olivat mukana enemmän keskuste- 
lijoina kuin toimittajina. Vaikka myös vieraat olivat tarkoin valittuja, kiinnostavuus 
liittyi kahden vetäjän roolitetulta vaikuttaneeseen työnjakoon ja etenkin Lenita 
Airiston rooliin. ”Pitikö tässä olla kyse Jeesuksesta Kristuksesta vaiko Lenita Airis- 
tosta”, ensimmäistä lähetystä arvioinut tv-kriitikko kysyi." Airisto oli luonut julk- 
kismaineensa 1950-luvun lopulta alkaen missinä, valokuvamallina, viihde- ja tele- 
visiokasvona, joka oli tehnyt myös laajoja haastattelusarjoja aikakauslehtiin. Hänet 
tunnettiin ärhäkkäästä esiintymistyylistään, johon liittyi yleensä huomiota herättä- 
vä pukeutuminen. Seitsemännessä hetkessä Airisto esiintyi maineensa edellyttämällä 
tavalla. ”Airisto reagoi vieraiden puheenvuoroihin, kumartui haastateltaviaan kohti, 
tuijotti intensiivisesti silmiin, elehti, vitsaili, polemisoi ja usutti keskustelijoita ulos 
asiantuntijarooleistaan. Rempseä sanankäyttö ja tarkoituksellisen yksinkertais- 
tavat kysymykset kevensivät ohjelmassa käsiteltyjä, paikoin rankkojakin keskus- 
teluaiheita”"* Siinä kun ohjelman miespuolinen haastattelija edusti tavanomaista 
miehisen institutionaalista lähestymistapaa, naispuolisen haastattelijan tehtävänä 
näytti olevan institutionaalisen puhetavan rikkominen ja provosointi. Ohjelmaa 
tutkineen Auli Hakulisen mukaan asetelma saattoi johtaa siihen, että haastateltava 
alkoi puhua Airiston ohitse miespuoliselle haastattelijalle, keskeyttää tai muuten 
trivialisoida tämän kysymykset.” 

Kolmosen ohjelmat edustivat pyrkimystä pois vakavasta yleisradiovalistukses- 
ta. ”Kolmos-tv panostaa ihmissuhteisiin, kriitikko huomasi.”"* Kolmosen asiaohjel- 
misto alkoikin merkittävästi lähestyä asiaviihdettä, hybridimuotoa, jonka uskottiin 
paremmin puhuttelevan katsojia. Tavoitteena oli vapauttaa televisiopuhe ja tarjota 
populaaria, rentoa ja aiempaa intiimimpää televisiota kansalle. Aikakauslehdistö 
julkkisjuttuineen oli käynnistänyt julkisuuden intimisoitumisen 1960-luvulla; Kol- 
mostelevisio jatkoi intimisoitumista television puolella." Kaupallisella televisiolla 
oli kaikkialla Euroopassa tärkeä vaikutus siihen, että luentoa muistuttavan, kollek- 
tiiviselle yleisölle suunnatun puheen sijasta televisiossa alettiin ikään kuin keskus- 
tella kunkin katsojan kanssa henkilökohtaisesti.”* Kolmosen asiaohjelmahankinto- 
ja arvosteltiinkin tyypillisesti pinnallisuudesta ja juontajakeskeisyydestä: ”Tekijät 
eivät nouse esille, vaan kaikki pyörii juontajan ympärillä?" 

Vastapainoksi on muistettava, että Kolmonen näytti myös julkista palvelua 
muistuttavia asiaohjelmia, kuten syksyllä 1987 nykytaiteen keskeisiä tekijöitä esi- 
telleen brittiläisen dokumenttisarjan Taiteen tila, jota kiitettiin todelliseksi kult- 
tuuriteoksi”.'” Joulukuussa 1988, Yleisradion toimittajien ollessa lakossa, maa järisi 
tuhoisasti Armeniassa. VipVision tuotti Kolmoselle pikatilauksella kokonaisen 

sunnuntai-illan kestäneen hyväntekeväisyysohjelman Auta Armeniaa, joka tuot- 
ti sievoisen avustussumman Suomen Punaisen Ristin katastrofirahastolle. ”Apua 
toimitetaan pikavauhtia, mutta ei Yleisradion tiedonvälityksen ansiosta. Mehän 
emme välittäneet mitään”, Yleisradion pääjohtaja Sakari Kiuru tuskaili tappiotaan 
Kolmostelevisiolle."3 

Viihde sijoitettiin Kolmosella lähes poikkeuksetta keski-iltaan, mutta puhdas- 
verisiä viihdeohjelmia Kolmosen alkukauteen mahtui niukasti. Näin kenties siksi, 
että 1980-luku oli suomalaisen sketsiviihteen kulta-aikaa, jolloin sekä Yleisradio että 
MTV käyttivät viihdelippulaivojensa käsikirjoituksiin, puvustuksiin, lavasteisiin ja 
harjoitteluun aikaa ja vaivaa enemmän kuin todennäköisesti koskaan myöhemmin. 
Syksyllä 1988 näyttelijä Pirkka-Pekka Petelius ja muusikko Pedro Hietanen aloit- 
tivat Hei hulinaa -nimisen sarjansa, joka toteutettiin halvalla sekalaisista aineksis- 
ta. Sen suorissa lähetyksissä Petelius muuntui salamannopeasti sketsihahmojensa 
Herra 47:n, Jarna Kuivan ja Vartti Mainion hahmoihin. Sarja perustui radion Yö- 
myöhä-lähetyksiin, joita kaksikko oli tehnyt.”* 

Myös suomalaisen tv-viihteen mullistaja Spede Pasanen saatiin houkuteltua 
uudelle kanavalle. Keväällä 1988 hän käynnisti Spede Special -nimisen ohjelman, 
jossa oli sekä sketsejä että studiovieraita kilpailemassa erilaisissa taidoissa. Se oli 
sittemmin MTV3:ssa pitkään pyörineen Speden spelit -ohjelman ensi versio. Mu- 
siikkiviihdettä tarjottiin paitsi konserttien myös musiikkivideoiden muodossa 
(Jukebox), joita juontamaan pestattiin laulaja Mikko Alatalo. Kuuntelijat pääsivät 
äänestysvalinnoillaan vaikuttamaan siihen, mitkä uudet levyt pääsivät Raha-auto- 
maattiyhdistyksen levyautomaatteihin. 

Muita Kolmosen viihdeohjelmia olivat visailut, kuten jo mainittu Kolmosvisa ja 
Ariadnen lanka. Alkuvaiheessa Kolmosvisalla oli tärkeä rooli uuden kanavan mark- 
kinoinnissa. Ohjelmaa tehtiin vuoroin eri paikkakunnilla — milloin Valkeakoskella, 
milloin Nokialla, milloin Keravalla —, joiden toreilta ja turuilta etsittiin paikallisia 
tietäjiä. Paikkakuntien kirjo laajeni sitä mukaa kuin Kolmosen näkyvyysalue kas- 
voi. Esimerkiksi syksyn 1987 ohjelmakiertue haravoi esiin Etelä-Suomen parhaat 
tietokilpailuässät, jotka sitten koottiin joulunpyhinä ruudussa nähtyihin finaalei- 
hin. Voittaja, yksi kuudestatoista, sai palkinnoksi henkilöauton. ”Innostusta riittää, 
mutta minulta alkavat kysymykset loppua”, juontaja Reijo Salminen tuskaili jo 
marraskuussa Katso-lehdessä. Kolmosvisa nousi kuitenkin katsojasuosikiksi ja oli 
keväällä 1988 kanavan toiseksi katsotuin ohjelma.” 

Tyypillisiä Kolmosen ohjelmistolle olivat myös erilaiset tapahtumataltioinnit, 
estradi- ja gaalaviihde. Esimerkiksi syyskuussa 1987 kanava välitti Miss Skandina- 
via -kilvan ja syyskuun 1988 hankintoihin lukeutui suora lähetys rocktähti Princen 
konsertista Dortmundissa. Tapahtumatelevisiointien kohdalla Kolmonen osoitti- 
kin joustavuutta, jollaiseen pääkanavilla ei yleensä ollut sopivia ohjelmapaikkoja. 

Kolmosvisan kevään 1989 finaalissa kohtasivat Turun Sanomien toimittajat Marja Kallio 
ja Paavo A. Vittaniemi (edessä) sekä Aamulehden Matti Apunen ja Seppo Roth (takana 
keskellä). Ohjelmaa juonsivat Reijo Salminen (vas.) ja Jyrki Otila (oik.). 


Kuva: MTV3 / HS-arkisto 


Esimerkiksi mainitun kaksituntisen Princen konsertin Kolmoskanava esitti per- 
jantai-iltana kello 22.30 alkaen, jolloin kanava muuten olisi jo ollut pimeänä. Ta- 
pahtumataltiointien vakiopäivinä kanava käytti perjantain lisäksi myös lauantain, 
sunnuntain ja maanantain tyhjiä loppuiltoja.** 

Yksi Kolmosen tilaamista pisteviihdeohjelmista muodostui taiteelliseksi me- 
nestykseksi. Kevättalvella 1989 ruudussa nähty Modern Fox, joka kertoi vanhaa 
tanssimusiikkia ja swingiä soittavasta virolaisesta orkesterista, sai Montreux'n Kul- 
tainen Ruusu -kilpailussa kunniamaininnan. Ohjelmaa oli kuvattu Tallinnan kujilla 
ja ravintoloissa. Lisäksi siihen oli hankittu runsaasti historiallista kuva-aineistoa. 
Story-Filmin tuottama ja Juha Tapanisen ohjaama Modern Fox hävisi festivaalin 
pääpalkinnon lopulta vain kahdella äänellä.” 

URHEILUA MIEHILLE, PIIRRETTYJÄ LAPSILLE 


Urheiluohjelmiston hankkimiseksi Kolmonen teki kesällä 1987 kyselyn, jolla kartoi- 
tettiin katsojien lajitoiveita. Vastauksia saatiin peräti 9 000. Kärjessä olivat jalkapal- 
lo, jääkiekko, moottoriurheilu, tennis ja yleisurheilu. Kolmosella oli varmasti kiin- 
nostusta näihin kaikkiin, mutta ihan mihin tahansa sillä ei ollut mahdollisuuksia, 
sillä Yleisradiolla oli etuosto-oikeus kaikkiin kotimaisiin urheilutapahtumiin.”* 

Urheilutarjonnassa Kolmonen suuntasikin sinne, missä Yleisradio ei ollut. Gol- 
fin, sguashin ja tenniksen valintaa voi selittää kanavan päättäjien oma kiinnostus. 
Yleisradio oli varannut Englannin liigan jalkapalloilun itselleen, mutta Kolmo- 
nen toi ruutuun Italian ja Skotlannin liigaa, Etelä-Amerikan mestaruuskilpailut ja 
Vaahteraliigan. Kotimaisen liigakiekkoilun säännölliset lähetykset kanava aloitti jo 
syksyllä 1987, ja syksystä 1989 alkaen ohjelma tuotteistettiin Hockey Nightiksi, mikä 
otsikko periytyi aikanaan MTV3:lle. NHL-jääkiekon esittäjänä kanava osui otolli- 
seen hetkeen, jolloin suomalaisyleisön tietoisuus valtameren takana kiekkoileviin 
urheilusankareihin oli juuri heräämässä. Samoin kävi Formula 1 -kilpailujen televi- 
sioinneissa, jotka Kolmostelevisio aloitti vappuna 1988 Italian Monzasta Matti Kyl- 
lösen selostamina ja Keijo Rosbergin kommentoimina. Seuraavana vuonna Jyrki 
Järvilehto ja pian myös Mika Häkkinen olivat mukana sarjassa.” 

Suorien urheilulähetysten nimikkopaikoiksi vakiintuivat vähitellen lauan- 
tain ja sunnuntain iltapäivät, mutta esimerkiksi kotimaisen ja amerikkalaisen 
jääkiekon paikaksi vakiintui keskiviikon paras katseluaika, kun taas Italian jal- 
kapalloliigaa ja NBA:n koripalloilua nähtiin perjantaisin. Näin urheilu sai Kol- 
mosella neljä säännöllistä ohjelmapaikkaa viikoittain. Urheilutarjonnan ”sar- 
joittaminen” oli uutta suomalaisessa televisiossa, joka oli siihen asti nojannut 
urheilun kansainvälisten ja kansallisten merkkitapausten aikatauluihin. Kol- 
monen loikin suomalaisessa televisiossa kaupallisen ohjelmatarjonnan mallin. 
Urheiluhankinnoista vastanneen Heikki Seppälän mukaan Yleisradion mää- 
räysvaltaa yritettiin ohittaa villeilläkin ratkaisuilla: ”Kun näytti, ettemme pääse 
urheilun kenttään riittävästi, niin me tutkimme lajeja ja olimme tavallaan mukana 
perustamassa kädenvääntöliittoa. Että saatiin yksi televisionomainen intensiivinen 
laji"? Kolmosen tarjoamasta lajikirjosta kertoo, että syksyllä 1988 ruudussa nähtiin 
esimerkiksi vinttikoirakilpailu ja petanguen PM-kilpailu. Kotimaisten urheiluta- 
pahtumien televisioinnille saattoi olla käytännöllisiäkin syitä. Kesällä 1988 huomat- 
tiin, ettei Kolmoselle asetettu 20 prosentin kotimaisuustavoite täyttyisi heinäkuun 
osalta. ”Me neuvottelimme televisiointisopimuksen, ja Tampereen Rosendahlista 
tuli yllättävän pitkiä tennislähetyksiä keskellä heinäkuuta”, Seppälä kertoo." 

Kolmosen urheiluohjelmavalikoimaa voitaneen pitää hyvin miehisenä. Miehis- 
tä kysyntää palveli myös kanavan oma urheilumakasiini, Sporttispurtti, joka näytti 

Keijo Rosberg Circuit 
de Catalunyalla Bar- 
celonassa toukokuun 


alussa 1992. 
Kuva: OPTE Oy / Heikki 


Seppälän kotialbumi 

parhaita paloja kuluneen viikon urheilutapahtumista eri puolilta maailmaa. Ohjel- 


man paikaksi vakiintui lauantai-iltapäivä, kunnes ohjelma syksyllä 1989 siirrettiin 
perjantain keski-iltaan. 

Yleisradion tapaan myös Kolmostelevisio halusi lastenohjelmamarkkinoille 
paaluttamalla arkipäiviin nimikkopaikat nuorimmille katsojille. Sille luonnollinen 
lähetysaika sijoittui alkuiltaan, viiden ja puoli kuuden tienooseen. Pikku Kakko- 
sesta poiketen Kolmosen tarjonta oli kuitenkin amerikkalaista, ja lisäksi ohjelmiin 
kytkeytyi usein leluteollisuuden intressejä. Kun Yleisradion ostajat kieltäytyivät 
hankkimasta ohjelmia, joihin liittyi kytkykauppana muppeteja (Pikku Muppetit), 
mylittleponeja (Pikku Poni) tai he-maneja (He-Man), Kolmostelevisio ei potenut 
tunnon tuskia, vaan vieläpä sijoitti sarjansa alkamaan samaan aikaan kuin YLE 
omat lastenohjelmansa. Se herätti pahennusta, ja keväällä 1988 Kolmonen aikaisti 
lastenohjelmiaan alkamaan jo kello 17, jolloin törmäyksiltä vältyttiin. 

Klassisempia lasten- tai varhaisnuorten ohjelmia puolestaan olivat Tom ja Jer- 
ry, Väiski ja ystävät, Jogi-karhu, Batman ja Star Trek, joilla niilläkin oli moninaisia 
kulttuuriteollisia kytköksiä. Kunnianhimoisempia hankintoja tehtiin vasta syksyksi 
1989, jolloin Kolmonen hankki BBC:n tuottaman Narnia-sarjan. Pettymys kana- 
valle oli sen sijaan se, että se joutui luopumaan Disney-yhtiön ohjelmista, joita se 
keväällä 1987 ehti jo markkinoida ”Disney-kanavana”. Sopimuksen Disneyn kanssa 
onnistui solmimaan paikalliskilpailija HTV. 

Kuten Annikka Suominen on huomauttanut, vasta Kolmoskanavan myötä 
”Suomessa alettiin esittää suuremmassa määrin sellaisia lastenohjelmia, joiden 
suunnittelu, tuotanto ja levitys perustuivat puhtaasti kaupallisiin näkökohtiin” 
Jo syksyllä 1988 kanava kuitenkin käynnisti kotimaisen lasten kokkiohjelman Hei 
me kokataan. Sille luonteva paikka löytyi Tänään tässä ja nyt -ohjelman lomasta 
tiistaisin kello 17. Keväällä 1989 Kolmonen toi ensi kertaa ruutuun kotimaisen ani- 
maatiosarjan, Miinan ja Manun, mutta sen jälkeen yhtiö luotti jälleen hinnaltaan 


halvempaan ulkomaiseen lastenohjelmatarjontaan. 

Lapsille Kolmonen tarjosi 
ennen muuta piirrettyjä 
filmejä, jotka se sijoitti aluksi 
päällekkäin Yleisradion 
lastenohjelmien kanssa. Sit- 
temmin ne siirtyivät lauan- 
taiaamuun. Yksi suosikeista 
oli Pikku Muppetit. 


Kuva: MTV3 / HS-arkisto 

OOPPERAA. DRAAMAA JA VIDEOELOKUVIA 


Moni oli toivonut Kolmosesta kulttuurikanavaa, mutta toive oli kariutunut tele- 
visiotuotannon ja rahoituksen realiteetteihin: kunnianhimoinen vaativaa yleisöä 
palveleva televisiokanava olisi ollut liian kallis. Kanava halusi saada ohjelmistoonsa 
suosituksi tiedettyä suomalaista draamatarjontaa mutta tiesi, että pystyäkseen pai- 
namaan sen hinnan riittävän halvaksi, piti löytää uudenlaisia tuotantomalleja. En- 
simmäiset tilaukset olivat jo Tauno Äij älän tekemiä, mutta 1987 kotimaisen draama- 
ohjelmiston tuottajaksi palkattiin Yleisradiosta Kari Kyrönseppä, jonka seuraajaksi 
1989 tuli ensin Anna-Maija Eräkangas Yleisradiosta ja 1991 Solja Kievari MTV:stä. 

Yhden tien kotimaisen ohjelmatuotannon kehittämiseksi tarjosivat tilanne- 
komediat, jotka tehtiin nopeatempoisesti, niukoissa lavasteissa ja vähillä näytte- 
lijöillä. Kolmonen tarjosikin tärkeän kokeilukentän uudenlaisen televisiofiktion 
työstämiselle ja pestasi tekijöitä totutuimpien tv-piirien ulkopuolelta. Syksyn 1987 
ohjelmistossa lajityyppiä edusti muun muassa Ilkka Kylävaaran kirjoittama ja oh- 
jaama Mimmiliiga, seuraavana syksynä puolestaan Sami Parkkisen ja Kari Levolan, 
kahden nuoren kirjailijan, käsikirjoittama Veljeskunta sekä Tuija Murtovaaran kir- 
joittama Olutta ja menyttä, jonka näyttämönä oli hyvin toimeentulevien nuorten 
kaupunkilaisten korttelikapakka. Keväällä 1989 hupisarjan paikan täytti Ryhmä- 
teatterista tutun Henri Kapulaisen kirjoittama Kapulaisia, jossa tekijä toilaili yh- 
dessä puolisonsa, näyttelijä Leena Uotilan kanssa. Yleensä komediat sijoitettiin 
alkuiltaan, parhaan katseluajan käynnistäjiksi. 

Maanantai-iltaisin kello 18.30 esitetty Mimmiliiga kertoi neljän nuoren naisen 
porukasta, joista yhden aviomies on juuri jättänyt, yksi nuokkuu valintamyymälän 
kassana, yksi on pojista tykkäävä opiskelija ja yksi taas tytöistä tykkäävä feministi. 
Sarjan viides nainen oli Maippi Heljon esittämä Aino, joka ratkoo nuorempiensa 
pulmia parhaansa mukaan. Feminismille irvailleen Mimmiliigan kaikki seitsemän 
puolen tunnin mittaista osaa harjoiteltiin ja kuvattiin kymmenessä päivässä, ja 
Aamulehden silloinen tv-kriitikko Hannu Raittila kiitti lopputulosta ”köyhän mie- 
hen draamaksi, joka korvaa suurisuuntaisen näyttämöllepanon sujuvalla tekstillä”. 
Maan päälehden kriitikko Jukka Kajava oli ankarampi. Hänen mielestään letkau- 
tukset lensivät kyllä nasevasti, mutta itse sanottava sarjasta puuttui: ”Kolmostele- 
visio on luvannut kevyttä. Se näyttää tarkoittavan myös huonosti ja kunnianhimot- 
tomasti toteutettua.”* 

Kolmostelevision alkuvuosiin kuului myös kaksi suurisuuntaisempaa sarja- 
hanketta, joiden molempien tuotannolliset puitteet ja kuvallinen ilme poikkesi- 
vat pääkanavien standardista. Toinen oli FantasiaFilmin tuottama ja syksyllä 1987 
torstaisin alkuillasta esitetty Kasvu, joka kertoi kiltin perhetytön muuttumisesta 
kovaksi punkkariksi. Sarjan tuotti ja käsikirjoitti Asko Apajalahti sekä ohjasi Tapio 

Asko Apajalahden ja Tapio Suomisen kirjoittama Kasvu oli Kolmosen ensimmäinen vaka- 


va kotimainen draamasarja. Sen pääosassa, kasvukipujaan oirehtivana punkkari-Ninana, 


nähtiin Hanna Apajalahti. Kuva: MTV3 / HS-arkisto 


Suominen, joka oli saavuttanut mainetta nuorison tuntoja osuvasti heijastaneella 
elokuvallaan Täältä tullaan, elämä! (1980). Kasvussa pääosaa esitti nuori Hanna 
Apajalahti, tuottajan tytär, ja muutenkin mukana oli paljon amatöörejä. Sarjaa teh- 
tiin aluksi 12 puolen tunnin osaa, jotka uusittiin keväällä ja joiden jatkoksi nähtiin 
kahdeksan lisäjaksoa. Vaikka Kolmosen näkökulmasta Kasvu oli kallis, elokuva- 
ohjaajan mielestä se tehtiin ”olemattomalla rahalla, tuurilla ja omasta selkänahasta 
repien. Aamulehden Raittila piti lopputulosta kuitenkin yksinomaan näytteenä 
siitä, kuinka Kolmostelevision tarjoama ”markkinarailo? houkuttelee alalle nopeas- 
ti maasta polkaistuja tuotantoyhtiöitä. Itse sarjaa hän piti ”päälle liimattuna opetus- 
draamana”, ”dramatisoituna asennekasvatuksena”, kun taas Jukka Kajava näki siinä 
”epäuskottavista piirteistä? huolimatta ”sosiaalista ja yksilöllistä sanomaa” Yhtä 
kaikki sarjalla tavoitettiin nuorta yleisöä ja profiloitiin kanavan ilmettä. 

Toinen yritys oli dekkarisarja Walker, joka kertoi kansainvälisestä huumebis- 
neksestä. Tuomas Sallisen kirjoittama ja ohjaama sarja tuli Kolmosen ohjelmistoon 
syksyllä 1989 ja nähtiin keskiviikkoisin sisältöönsä nähden yllättävän varhain, ilta- 

Tuomas Sallisen kirjoittama ja ohjaama Walker oli yritys tehdä toimintasarjaa kansain- 
väliseen malliin. Sen pääosassa, Helsinkiin tulleena newyorkilaisena huumepoliisina, oli 


Andrew Krasne. Kuva: MTV3 / HS-arkisto 


seitsemältä. Sarjaa tehtiin peräti 12 tunnin mittaista osaa, ja sitä kuvattiin Helsingin 
lisäksi Tukholmassa, Leningradissa ja New Yorkissa. Nimihenkilöä, newyorkilaista 
huumepoliisia, esitti amerikkalaissyntyinen Andrew Krasne, joka ei ollut ammat- 
tinäyttelijä, vaan oli työskennellyt tanssijana, tiskijukkana, kokkina ja sukelluksen 
opettajana. Muutenkin näyttelijäkuntaa valittaessa painottui enemmän aito ak- 
sentti kuin näyttelijäkoulutus. Rooleja oli puolensataa ja lehti-ilmoituksella han- 
kittuja avustajia kolmisensataa. Aikataulun kiireisyydestä kertoo se, että kun sarjan 
kuvaukset alkoivat huhtikuussa, ruutuun ohjelma joutui jo syyskuussa. Tärkeänä 
kuvauspaikkana toimi Helsingin Kruununhaassa sijainnut rapistunut talo, johon 
lavastettiin muun muassa poliisilaitos, pidätysselli ja huumeluola. Osittain englan- 
ninkielinen sarja ei pyrkimyksistään huolimatta koskaan päässyt kansainvälisille 
markkinoille, eikä se Suomessakaan kerännyt mainittavasti yleisöä, mutta arvoste- 
lijat kiittivät sarjaa, ja Katso-lehden järjestämässä Telvis-äänestyksessä Walker tuli 
draamasarjassa toiseksi heti TV2:n Häräntappoaseen jälkeen. 

Giuseppe Verdin Rigoletto 
oli yksi Kolmosen lukuisis- 
ta oopperahankinnoista. 
Laadusta vastasivat Ric- 
cardo Chaillyn johtamat 
Wienin filharmonikot 


sekä päärooleja laulaneet 


ja0le/fo 


by Giuseppe Verdi 


Ingvar Wixell, Luciano 


Pavarotti ja Edita Gru- 


berova. 

beta film 


1980-luvun lopulla yleisradioyhtiöitä houkuteltiin elokuvatuotannon rahoit- 
tajiksi, minkä seurauksena Yleisradio käynnisti Kunnon kino -sarjansa.''* Kolmos- 
televisioon syksyllä 1987 siirtynyt Kari Kyrönseppä puolestaan tilasi kanavalleen 
yhteensä 15 vajaan tunnin mittaista videoelokuvaa, minkä mahdollisti Suomen 
Elokuvasäätiön (SES) ja Audiovisuaalisen kulttuurin edistämiskeskuksen (AVEK) 
osarahoitus. Elokuvat tuotti FantasiaFilmi vuosina 1988-1990, ja ne tehtiin vide- 
olla, mahdollisimman nopeasti ja halvalla. Kyrönsepän mukaan elokuvissa saattoi 

olla kuvia paljon, mutta niiden rakentamiseen ja ottoihin ei ollut varaa panostaa. 
Hankkeeseen pestatut tekijänimet olivat valtaosin uusia, kuten Jari Halonen, Alek- 
si Mäkelä, Raimo O. Niemi, Nadja Pyykkö ja Juha Rosma, mutta myös jo nimeä 
saaneita ohjaajanimiä, kuten Jaakko Pyhälä ja Tapio Suominen. Sarja saikin myön- 
teisen vastaanoton kriitikoiden keskuudessa, vaikka elokuvien keskeneräisyyttä ja 
rosoisuutta arvosteltiin. 

Esimerkiksi Nadja Pyyköltä tilattu elokuva Lupaus (1988) jäi hänen ainoaksi 
omaksi ohjaustyökseen. Se esitettiin Kolmosella sarjan avauksena syyskuussa 1988. 
Kyse oli alkoholisoituneen äidin (Eeva Litmanen) ja hänen kouluikäisen tyttärensä 
(Marja Pyykkö) välisestä ihmissuhdedraamasta, jonka Nadja Pyykkö ja Raija Ora- 
nen olivat dramatisoineet tanskalaisen kirjailijan Vita Andersenin novellin poh- 
jalta. Aleksi Mäkelän Kolmoselle tekemä elokuva, 1249 (1989), sen sijaan ei ollut 
hänen esikoisensa, sillä edellisenä vuonna hän oli jo tehnyt tv-elokuvan Uimatai- 
doton, mutta tekijänä hän oli vielä tuntematon. Joulukuussa 1989 ruudussa esitetty 
1249 oli nykyaikainen road movie, jossa kaksi nuorten miesten porukkaa ajoi kilpaa 
Helsingistä Inariin. Se oli ohjaajan yhdessä Kalle Chydeniuksen kanssa kirjoittama, 
ja rooleissa nähtiin samoja näyttelijöitä kuin Mäkelän myöhemmissäkin töissä, ku- 
ten Samuli Edelmann ja Niko Saarela. 

Koska Kolmonen ajoi videoelokuvansa ulos harvakseltaan, yleisön oli vaikea 
hahmottaa niitä sarjaksi. Hahmottamista vaikeutti myös se, että vaikka useimmat 
lähetettiin perjantai-illan päätteeksi kello 21:n tienoilla kulttuurin ja draaman yksit- 
täisohjelmille varatulla ohjelmapaikalla, esityspäivät saattoivat myös vaihdella.'*s 

Yhden Kolmosen ulottuvuuksista muodostivatkin yksittäiset kulttuuriohjelmat, 
kuten Turun kaupunginorkesterin ja Avanti!-orkesterin konsertit jo syksyllä 1987, 
oopperataltioinnit Milanon La Scalasta sekä kaikkein kummallisimpana saavutuk- 
sena brittiläisen teatterigurun Peter Brookin ohjaama kuusituntinen Mahabharata. 
Jälkimmäisessä Kolmostelevisio oli yhtenä osatuottajana, ja intialaiseen mytologi- 
aan perustuva tarina nähtiin kanavalla kolmena peräkkäisenä lauantai-iltana joulu- 
kuussa 1989.'** Oopperoiden esittäminen liittyi toimitusjohtaja Lehmuston omiin 
harrastuksiin, ja ne jopa tuotteistettiin sarjamaiseksi tapahtumaohjelmaksi Kausi- 
kortti La Scalaan, joka nähtiin perjantai-iltaisin kerran kuussa. Tv-ruudussa Luciano 
Pavarottin ja muiden tähtisolistien tie päättyi syksyllä 1989, kun mainostajat eivät 
sittenkään löytäneet oopperoiden katsojakuntaa. Esimerkiksi Covent Gardenissa 
tallennetun Manon Lescaut'n esitykseen myytiin yksi ainoa mainos, vaikka pääteh- 
tävissä lauloivat Kiri Te Kanawa ja Plácido Domingo.'*s 

KOLMOSEN OHJELMARAKENNE 


Kuvatessaan julkisten ja kaupallisten kanavien eroja Raymond Williams esitti jo 
1970-luvulla julkisten kanavien keskittyvän ”A-tyypin” ohjelmistoon, millä Wil- 
liams tarkoitti uutis- ja ajankohtaisohjelmia, dokumentteja, kulttuuriohjelmia, näy- 
telmiä ja lastenohjelmia, kun taas kaupallisille kanaville tyypillistä oli ”B-tyypin” 
ohjelmisto, eli sarjafilmit, elokuvat ja viihde.'** Williamsin erottelu viittaa siihen, 
että televisiotoiminnassa vallitsee kaksi paradigmaattista ohjelmiston rakentami- 
sen mallia, joista toinen keskittyy asiapainotteiseen, toinen viihdepainotteiseen 
tarjontaan, minkä myös lukuisat kansainväliset vertailut ovat sittemmin vahvista- 
neet.' Kumpaa Kolmonen edusti? 

Kolmosen ohjelmiston laadullisessa tarkastelussa edellä todettiin sen rakentu- 
neen alkuvaiheessa paljolti sarjafilmien, elokuvien, urheilun ja viihteen varaan — mikä 
oli annettu kanavan tehtäväksikin. Tilastollinen tarkastelu vahvistaa käsityksen. Vuo- 
sina 1987—1989 ajankohtais- ja asiaohjelmat muodostivat keskimäärin viidenneksen 
kanavan tarjonnasta toisen viidenneksen muodostuessa elokuvista, kolmannen viih- 
teestä ja urheilusta sekä peräti kolmanneksen sarjafilmeistä. Yksin fiktio muodosti 
noin puolet kanavan tarjonnasta, kun samaan aikaan sarjojen, tv-draaman ja eloku- 
vien osuus TV1:n ja TV2:n tarjonnasta oli noin neljännes.” (Taulukko 11.) 

Ajankohtaisohjelmien painoarvo Kolmosen ohjelmistossa näytti tässä vaihees- 
sa laskevaa suuntaa, sillä Tänään tässä ja nyt -ohjelman korvautuessa Tänään-maka- 
siinilla lähetysaika kutistui. Ensimmäinen uutisohjelma Kolmoselle tuli joulukuus- 
sa 1989. Vaikka kanava lähetti sekä yksittäisiä asia- ja kulttuuriohjelmia että kehitteli 
palvelu- ja asiaviihdeohjelmakonsepteja, niiden osuus tarjonnasta jäi vähäiseksi. 
Opetusohjelmia kanavan ohjelmistoon ei sisältynyt lainkaan, mikä erotti sen sel- 
västi Yleisradiosta. 

Elokuvien osuus Kolmosen tarjonnassa oli suurimmillaan luonnollisesti vuon- 
na 1987, jolloin kanava ei elokuun loppuun asti näyttänyt juuri mitään muuta. 
1989 Kolmoskanava lisäsi viikkokaavioonsa yhden uuden elokuvapaikan, mikä 
nosti osuuden jälleen lähelle viidesosaa. Viihdeohjelmien — musiikin, visailujen, 
talk show'n ja estradiviihteen — osuus oli suurimmillaan vuonna 1988, jolloin Kol- 
mosvisa, Spede Special ja Ariadnen lanka muodostuivat tavaramerkeiksi. Urheilu- 
ohjelmien osuus kasvoi vuosi vuodelta Kolmosen onnistuttua hankkimaan uusia 
ohjelmaoikeuksia (mm. Hockey Night ja Formula 1) sekä vakiinnuttamaan urheilu- 
makasiininsa Sporttispurtin. 1980-luvun loppuvuosina lastenohjelmien osuus tar- 
jonnasta vakiintui 5-6 prosentin tienoille. 

Jos viihdetyyppisiksi ohjelmiksi lasketaan tv-draama, elokuvat, sarjafilmit, mu- 
siikkiohjelmat, peli- ja visailuohjelmat, puheviihde ja estradiviihde sekä urheilu, 
niin 1987 Kolmosen tarjonnasta viihdepainotteista oli 80 prosenttia. Kahtena seu- 

Taulukko 11 Kolmoskanavan ohjelmarakenne 1987—1989 (%) 


Ohjelmatyyppi 1987 1988 1989 
Uutiset 0,0 0,0 1,1 
Ajankohtaisohjelmat 14,1 13,7 8,3 
Kevyet asiaohjelmat 1,9 3,3 5:0 
Asiaohjelmat 17 5,0 3,4 
Opetusohjelmat 0,0 0,0 0,0 
Tv-draama 5,9 0,5 0,0 
Elokuvat 25,5 16,3 19,7 
Sarjafilmit 31,1 31,7 32,7 
Musiikkiohjelmat 1,4 3,0 3:9 
Visailut ja pelit 41 8,1 4,4 
296 Talk showt 1,9 0,5 1,8 
Muut viihdeohjelmat 2,8 3,2 2,7 
Urheilu 6,8 9,5 11,1 
Lastenohjelmat 2,8 5,2 5,9 
Muut ohjelmat 0,0 0,0 0,0 
Yhteensä 100,0 100,0 100,0 
Minuuttia 6 389 9 870 8 945 
Ohjelmia otoksessa 125 219 213 


Lähde: Laskettu Katso-lehden julkaisemista ohjelmalistauksista otosviikoilla 6, 7, 42 ja 43. Ks. myös Hellman 1999a. 


Taulukko 12 — Kolmoskanavan ohjelmiston ominaisuuksia 1987—1989 


Tunnusluku 1987 1988 1989 
Viihdepainotteisuus 79:5 69,3 72,4 
Informaatiopainotteisuus 1947: 220 17,8 
Kotimaisuusaste 37,0 35,7 37,7 
Amerikkalaisuusaste 51,4 47,0 45:7 
Sarjamuotoisuus 67,8 70,9 69,7 


Lähde: Laskettu Katso-lehden julkaisemista ohjelmalistauksista. Ks. myös Hellman 1999a. 

Selitys: Viihdepainotteisuus tarkoittaa tv-draaman, sarjafilmien, elokuvien, erilaisten viihdeohjelmien ja urheilun 
yhteenlaskettua osuutta. Informaatiopainotteisuus tarkoittaa uutisten ja ajankohtaisohjelmien, asiaohjelmien, pal- 
veluohjelmien ja opetusohjelmien yhteenlaskettua osuutta. 

raavana vuonna viihdepainotteisuus laski 70 prosentin tasolle. Silloinkin luku oli 
vielä suuri, sillä pääkanavien ohjelmista viihdetyyppisiä oli samaan aikaan 35—40 
prosenttia.“ Kaupalliset kanavat käyttivät 1980-luvulla julkisia kanavia selvästi 
enemmän amerikkalaista ohjelmistoa. Tämä näkyy myös Kolmosen ohjelmistos- 
sa, josta noin puolet oli peräisin Yhdysvalloista. Samaan aikaan TV1:n tarjonnasta 
vain seitsemäsosa ja TV2:n tarjonnasta vajaa viidesosa oli amerikkalaistuotantoa. 
Toisaalta Kolmonen täytti sille asetetun 20 prosentin kotimaisuusvaatimuksen 
erinomaisesti, sillä vuosina 1987—1989 kanavan kotimaisuusaste nousi keskimäärin 
37 prosenttiin, mikä tosin oli selvästi vähemmän kuin pääkanavien 60:tä prosenttia 
hiponut kotimaisuusaste.'*' (Taulukko 12.) 

Kaupallisille kanaville tyypillistä on myös ohjelmiston sarjamuotoisuus. Kolmo- 
sen ohjelmistossa pisteohjelmia edustivat muutamat asiaohjelmat, konserttitaltioin- 
nit, urheilulähetykset ja elokuvat. Näistäkin kolmea jälkimmäistä Kolmostelevisio 
pyrki tuotteistamaan sarjamaisten otsikoiden alle. Esimerkiksi elokuviaan se mark- 
kinoi mainostajille ”tiistaielokuvina”, ”keskiviikkoelokuvina” ja niin edelleen. Kana- 
van sarjamuotoisuus, sarjojen osuus tarjonnasta, pysyi alkukaudella 70 prosentin 
tasolla, kun Yleisradion ohjelmistossa sarjoittumisaste oli noin 60 prosenttia." 

Kolmoskanavan ohjelmisto muistuttikin rakenteeltaan paljolti MTV:n tarjon- 
taa TV1:ssä ja TV2:ssa, mutta oli sitä vielä asteen verran viihteellisempää ja amerik- 
kalaisempaa mutta toisaalta vähemmän sarjamuotoista. MTV:n ohjelmista 30-40 
prosenttia oli yhdysvaltalaisia ja kaksi kolmannesta viihdepainotteista. Toisaalta 
MTV:n ohjelmisto koostui peräti 80-prosenttisesti sarjoista, mitä selittää sen vähäi- 
nen lähetysaika. Kolmosen tapaan myös MTV tarjosi asia- ja palveluohjelmia vain 
rajallisesti eikä opetusohjelmia lainkaan. Molempien ohjelmiston rungon muodos- 
ti fiktio, siis sarjafilmit ja elokuvat. Toisaalta merkittäviä erojakin Kolmostelevision 
ja MTV:n välillä oli. MTV:ssä uutisilla oli merkittävä osuus ja viihdeohjelmillakin 
suurempi rooli kuin Kolmostelevisiossa. Toisaalta MTV:n tarjonnasta puuttuivat 
vielä siinä vaiheessa urheilu ja lastenohjelmat kokonaan. Tärkeä erottava tekijä oli 
myös lähetysajan määrä. Kolmonen tarjosi katsojilleen alusta alkaen melkein kaksi 
kertaa enemmän ohjelmaa viikossa kuin MTV: 


KOLMOSEN MONIPUOLISUUS 


Ohjelmiston monipuolisuus on yksi yleisesti hyväksytty tapa tarkastella niin yk- 
sittäisen kanavan kuin koko televisiojärjestelmän laatua. Kuten ohjelmiston paino- 
pisteet, myös ohjelmatyyppijakauman monipuolisuus on perinteisesti erottanut 
julkisia ja kaupallisia kanavia toisistaan. Eri aikoina tehdyt kansainväliset vertailut 
ovat osoittaneet julkisten kanavien tarjoavan kaupallista televisiota laveamman oh- 
jelmiston, joka myös jakautuu tasaisemmin eri ohjelmatyyppien kesken.'s+ 

Kaupallisessa televisiossa monipuolisuus liitetään tyypillisesti valinnanmah- 
dollisuuksien määrään. Mitä enemmän valinnanvaraa (kanavia, ohjelmia) ja tuot- 
teita (kanavatyyppejä, ohjelmatyyppejä) valikoimassa on, sen monipuolisempi 
tarjonta kuluttajalla on käytössään. Markkinamallissa monipuolisuus ei viittaa 
niinkään siihen, miten eri vaihtoehdot eroavat toisistaan, vaan pikemminkin pelk- 
kään valikoiman laajuuteen. Monipuolisuus toteutuu sitä paremmin, mitä useam- 
man markkinasegmentin kysyntä voidaan tyydyttää. Julkisen palvelun perinteessä 
monipuolisuus sen sijaan on normatiivinen laadun mittari, itseisarvoinen ohjelma- 
poliittinen tavoite, joka pyrkii heijastamaan monipuolisesti eri väestöryhmien tar- 
peita ja näkemyksiä sekä myös tarjoamaan laajan ohjelmasisältöjen valikoiman." 
Kolmostelevisio oli omalta osaltaan käynnistämässä television ohjelmiston valta- 
virtaistumista kohti markkinaehtoista suuntaa, jossa monipuolisuudella tavoitel- 
laan juuri eri kohderyhmien kysynnän tyydyttämistä eikä niinkään enää korosteta 
laajan ohjelmakirjon demokraattista, sosiaalista ja kulttuurista merkitystä. 

Kolmosen ohjelmiston kirjoa voitaisiin mitata monin eri tavoin, mutta seuraa- 
vassa tyydytään tarkastelemaan sen tarjoamien ohjelmatyyppien monipuolisuutta. 
Mitä useampia ohjelmatyyppejä ja mitä tasaisemmin ne jakautuvat ohjelmatarjon- 
nassa, sen monipuolisempaa kanavan tarjonta on. Vaikka mittaustapa on kiistan- 
alainen kaventaessaan monipuolisuuden pelkäksi ohjelmatyyppien jakaumaksi, on 
se kuitenkin television ohjelmiston tutkimuksessa laajasti käytetty lähestymistapa, 
samoin kuin mittarina käytetty ns. suhteellisen entropian indeksi (H ,).** Mittari so- 
veltuu erinomaisesti kanavien monipuolisuuden ja sen muutosten vertailuun. Mitä 
useampia ohjelmatyyppejä on tarjolla ja mitä tasaisemmin tarjonta jakautuu nii- 
hin, sen monipuolisempaa ohjelmisto mittarin mukaan on. Suhteellisen entropian 
indeksin minimiarvo on o (kaikki ohjelmat yhdessä ohjelmaluokassa) ja maksimi- 
arvo 1 (kaikissa luokissa yhtä paljon ohjelmia). 

Kolmena ensimmäisenä toimintavuonnaan Kolmoskanavan ohjelmatarjonta 
oli osapuilleen yhtä monipuolista kuin MTV:n mutta selvästi yksipuolisempaa 
kuin Yleisradion tai TV1:n ja TV2:n ohjelmatarjonta. Kun Kolmosen indeksilu- 
ku vaihteli 0,72:n ja 0,76:n välillä, niin pääkanavien monipuolisuus nousi 0,90:een 
ja sen ylikin. Kolmosen tarjonta monipuolistui hivenen toiminnan vakiinnuttua. 
Vuoden 1987 indeksilukua alensi jo se, että alkuvuoden ohjelmisto koostui lähes 
yksinomaan elokuvista ja tv-elokuvista. ( Taulukko 13.) 

Ero tarjonnan monipuolisuudessa pääkanaviin on merkittävä ja selittyy ennen 
muuta sillä, että Kolmosen ohjelmisto keskittyi niin voimakkaasti muutamiin oh- 
jelmatyyppeihin. Neljä suurinta ohjelmaluokkaa — sarjafilmit, elokuvat, urheilu ja 
ajankohtaisohjelmat — muodostivat jopa runsaat kolme neljäsosaa sen tarjonnasta. 
Toinen selitys on Kolmosen ohjelmistosta kokonaan puuttuneet ohjelmaluokat, siis 
uutiset ja opetusohjelmat. Molemmat seikat vaikuttavat indeksilukuun alentavasti." 

Taulukko 13 Ohjelmiston monipuolisuus 1987-1989 (H,„) 


Kanava/yhtiö 1987 1988 1989 
Kolmoskanava 0,72 0,76 0,76 
TV1 0,93 0,93 0,93 
TV2 0,88 0,89 0,89 
YLE 0,92 0,91 0,91 
MTV 0,75 0,77 0,74 
Kolme kanavaa yhteensä 0,92 0,91 0,91 


Lähde: Laskettu Katso-lehden julkaisemista ohjelmalistauksista. Ks. myös Hellman 1999a. 


OHJELMASIJOITTELUA OPETTELEMASSA 


Marja Sjöbergin aikalaisarvio Kolmostelevision alkuvaiheen lupauksesta on tyr- 
määvä: ”Uusien kasvojen ja kotimaisten kykyjen estradiksi TV3 ei ole ainakaan 
vielä kehittynyt. Tekijänimet ovat tuttuja Yleisradiosta ja MTV:stä, kotimaisuus 
on pitkiä sarjoja, visailuja, urheilua ja nopeasti koottua ajankohtaisohjelmaa?” Yhtä 
kielteinen oli Risto Uimosen päätelmä, jonka mukaan Kolmosen ohjelmat olivat 
”tyhjänpäiväistä ajantäytettä”, jotka tehdään ”naurettavan pienellä budjetilla” — ja 
myös näyttävät siltä: ”Näemme paljon sarjoja, visailua ja puheen pölinää”.'** Ehkä 
arvioiden kielteisyyttä selittää televisiokritiikin ”kaksoisstandardi”, kriitikoiden 
torjuva ja väheksyvä suhde kaupalliseen televisioon, mikä näkyi hyvin monissa 
Jukka Kajavan arvioissa.“ Vaikka Kolmostelevisiolle oli toimiluvassa asetettu ko- 
timaisuusastetta koskeva ehto sekä muuta televisiotarjontaa täydentävä rooli, Kol- 
moskanavaa kohdeltiin ohjelmistoltaan ennen muuta kaupallisena. 

Toisaalta kriittiselle suhtautumiselle oli myös perusteensa. Ohjelmat tehtiin 
nopeasti, halvalla ja usein puutteellisen ammattitaidon turvin. Myös ohjelmiston 
rakentamisen ja ohjelmasijoittelun tekniikoiden kannalta Kolmosen alkuvaiheet 
olivat vasta mahdollisuuksien ja rajojen tunnustelua, sillä kanavan puoli-itsenäi- 
nen asema esti sitä kilpailemasta täysimääräisesti ohjelmasijoittelun keinoin. Esi- 
merkiksi Yleisradion pääuutislähetyksen aikaan, keskellä parasta prime timea, se 
uskaltautui antamaan pääkanaville vain vähäisen vastuksen. Samoin Kolmoska- 
nava vältti kilpailua omistajiensa kanssa useimpina myöhäisiltoina, muun muassa 


perjantaisin ja lauantaisin, päättämällä lähetyksensä jo puoli kymmenen aikaan. 

Keväällä 1988 Kolmosen 
ohjelmistoon kuuluivat 
lakisarja L.A. Law sekä 
nuortensarjat Alf ja 
Batman. Marilyn Monroe 
pääsi kausiesitteen kan- 
teen toukokuussa nähdyn 
Prinssi ja revyytyttö 
-elokuvan ansiosta. 

Vaikka Kolmonen pyrki miellyttämään lukuisia eri kohderyhmiä, se ei kovin voi- 
makkain keinoin yrittänyt pitää niistä kiinni. Kolmostelevisio suorastaan kaihtoi 
haastamasta aggressiivisesti Yleisradiota ja MTV:tä; se keskittyi tarjoamaan jotain 
muuta kuin pääkanavat.'*' 

Naapurikanavien väistäminen selittää kenties myös sen, miksi Kolmoskanava ei 
pitänyt kovin johdonmukaisesti kiinni ohjelmapaikoistaan. Toinen selitys ohjel- 
mapaikkojen vaihdoksille on tietoinen testaaminen. Koska TV1 ja TV2 olivat paljon 
katsotumpia kuin Kolmonen, oli perusteltua kokeilla visailujen ja viihdeohjelmien, 
kotimaisten ja ulkomaisten sarjojen, elokuvien ja asiaohjelmien ”luonnollisia? 
paikkoja ohjelmakaaviossa. Kolmas selitys on ohjelmiston vakiintumattomuus. 
Koska kaikki tilatut ohjelmat eivät menestyneet, kanava joutui tuomaan ruutuun 
uusia ohjelmia uusille ohjelmapaikoille kausittaisten tarjouskierrosten perusteella. 
Ohjelmien sijoittelusta saadulle opille oli runsaasti käyttöä 1990-luvulle tultaessa, 
kun MTV ja Kolmostelevisio yhdessä alkoivat rakentaa tulevaa MTV3:a. 

Taulukko 14 Kolmoskanavan alkukauden kaaviorakenne 


Lähetysajan- ag . aa 
kohta Kello Arkisin Viikonloppuisin 

15.00—15.30 

15.30-16.00 [Ei ohjelmaa] Urheilua 
Iltapäivä 

16.00—16.30 

16.30—17.00 Nuortensarjoja 

17.00—17.30 TTN/Tänään Viihde- ja 

153638 Lasten- ja nuortensarjoja asiaohjelmia 
Alkuilta 73971900 Viihde- ja palveluohjelmia 

18.00—18.30 Komediasarjoja 

18.30—19.00 

19:99719:39 Viihdeohjelmia 

1230-0009 Draama- ja jännityssarjoja E 
Prime time 20.00-20.30 Elokuvia (ke) J0) 

Viihde- ja asiaohjelmia 

20.30-21.00 

21.00-21.30 

21.30-22.00 

Elokuvia (ti) 
A 22:00=22.30 Draama- ja toimintasarjoja (to) [Ei ohjelmaa tai 
Myöhäksitä sio Urheilua (ma) erikoisohjelmia] 
[Erikoisohjelmia] 
23.00-23.30 


Epäjatkuvuuksista huolimatta Kolmosen kaavion perusstruktuuri on hahmo- 
tettavissa (taulukko 14). Varhaisillan tarjonnan (klo 16.30-19.00) muodostivat 
ajankohtainen ”kotiintulo-ohjelma” ja siihen kytketyt lasten- tai nuortenohjelmat, 
joiden perään tarjottiin erilaisia palveluohjelmia, viihdesarjoja tai komediasarjoja. 
Parasta katseluaikaa (klo 19.00-22.00) hallitsivat draama- ja jännityssarjat, mutta 
joukkoon saattoi mahtua myös elokuvia, viihdeohjelmia ja asiaohjelmia. Silloin, 
kun Kolmonen tarjosi katsottavaa myös myöhäisillassa (klo 22.00—), tarjolla oli 
ulkomaisia sarjoja, elokuvia tai urheilua. Myöhäisillassa saatettiin näyttää myös 
Oscar-gaalan kaltaisia erikoisohjelmia, jotka eivät kuitenkaan olleet jokaviikkoisia. 
Viikonloppuisin ohjelmisto käynnistettiin jo iltapäivällä, jolloin tarjonnan päärun- 
gon muodosti urheilu, jota täydennettiin nuorisosarjoilla. Keski-ilta puolestaan 
täytettiin elokuvalla, jonka ympärillä nähtiin sarjoja ja viihdettä. 

Kokonaisuutena ohjelmakarttaa voi pitää kohderyhmähakuisena, sillä ohjelma- 
blokit näyttävät perustuneen enemmän oletetun yleisön ikään ja sukupuoleen kuin 

ohjelman lajityyppiin. Ohjelmiston rakenteellisen analyysin perusteella Kolmonen 
taas oli kaupallinen kanava, jonka tarjonta painottui ”B-tyypin” ohjelmistoon eli 
sarjafilmeihin, elokuviin ja viihteeseen. Julkisesta palvelusta, ”A-tyypistä”, se erot- 
tui selvästi siinä, että se ei tarjonnut lainkaan tai lähetti vain niukasti uutisia, asia- 
ohjelmia ja opetusohjelmia. Kanavan ainoa ajankohtaisohjelma oli kevytpainos 
Yleisradion vastaavista, ja asiaohjelmissaankin se etsi perinteisestä yleisradiovalis- 
tuksesta poikkeavaa lähestymistapaa. Lastenohjelmissaan kanava turvautui lähinnä 
amerikkalaisiin animaatioihin, ja ruotsin kieltä kuultiin korkeintaan ruotsalaisissa 
elokuvissa. 

Tarjonnan monipuolisuudessa Kolmonen hävisi selvästi kahdelle pääkanavalle, 
TV1:lle ja TV2:lle, joiden tarjonnassa Yleisradion ja MTV:n yhdessä rakentama 
ohjelmisto muodosti tasapainoisemman kokonaisuuden. Monipuolisuudeltaan 
kanava saavutti vuosikymmenen loppuun mennessä MTV:n tarjonnan kirjon mut- 
ta pysyi selvästi yksipuolisempana kuin Yleisradion ohjelmisto. Muutamilla ”julki- 
sen palvelun ohjelmillaan”, kuten oopperoilla ja konserteilla, Kolmonen kuitenkin 


”162 


saattoi näyttäytyä ”hybridikanavana”'** sekä puolustautua arvostelijoita vastaan ja 
hakea legitimiteettiä. Tarjoamalla yksittäisiä kulttuurisesti arvostettuja ohjelmia 
sekä käsittelemällä yleisesti hyväksyttyjä aihepiirejä oikeutusta olemassaololleen 
olivat hakeneet myös Kolmosen edeltäjät, Tesvisio ja MTV. 

Toimeksiantonsa mukaisesti Kolmostelevision onnistui saavuttaa ja jopa ylit- 
tää reilusti sille asetettu kotimaisuusvaatimus. Samoin yhtiö toteutti sen tavoitteen, 
että Kolmosen kaikki kotimaiset ohjelmat tilattiin Yleisradion ja MTV:n ulkopuo- 
lelta. Kun runsas kolmannes Kolmoskanavan ohjelmistosta oli kotimaista, se tuli 
ostaneeksi vuosittain jopa 500-600 tuntia ohjelmaa kotimaisilta ohjelmantuotan- 
toyhtiöiltä. Seuraavassa luvussa tarkastelen sitä, miten Kolmostelevisio ja sen pyö- 
rittämä Kolmoskanava myötävaikuttivat ns. indiesektorin syntyyn Suomessa. 

Tänään tässä ja nyt -ohjelman vahdinvaihdosta talvella 1989 muodostui suorastaan 
pieni medianäytelmä, joka muistutti paitsi siitä, että Kolmosen perustaminen oli 
ollut viestintäpoliittinen ratkaisu, myös siitä, miten televisiotuotannon luonne 
muuttuu, kun se nojaa alihankintaorganisaatioon. Kolmoskanava loi Suomeen it- 
senäisten tuotantoyhtiöiden infrastruktuurin, mutta mitään varmuutta se ei alalle 
taannut. Tuotantoyhtiöt joutuivat toimimaan omalla riskillä ja kehittämään jatku- 
vasti uusia ohjelmaideoita. 

Kokenut ohjelmantekijä Timo T. A. Mikkonen oli saanut kehitellä Tänään 
tässä ja nyt -makasiiniaan Kolmosen omana palkattuna konsulttina. Tilaajan kiin- 
nostus alkoi kuitenkin laimentua nopeasti, kun ohjelman katsojaluvut pysyivät 
vaatimattomina, samoin mainostajien ostohalut. Marraskuussa 1988 Kolmoste- 
levisio lähetti tuottajille tarjouspyynnön sitä korvaavasta ohjelmasta. ”Kyse on 
pitkälle journalistisesta kiinnostavuudesta ja sisällöllisistä tavoitteista”, toimitus- 
johtaja Lehmusto perusteli. Tarjouksia tulikin peräti 20 kaikkiaan 14:ltä eri tuo- 
tantoyhtiöltä, joista yksi oli Mikkosen TTAM Today Oy. Valituksi tuli kuitenkin 
Oy Ettan-TV-Productions Ab:n ohjelmatarjous, joka nojasi STT:n uutisiin ja ajan- 
kohtaisvälähdyksiin eri puolilta Suomea. Ettan oli uusi toimija tv-alalla, mutta se 
toimi jo Helsingin paikallisradioaalloilla, ja sen taustavoimina oli joukko keskeisiä 
sanomalehtitaloja — Helsingin Sanomat, Uusi Suomi, Hufvudstadsbladet, Suomen 
Sosialidemokraatti, Suomenmaa ja Kansan Uutiset. Mikkonen syyttikin ratkaisua 
viestintäpoliittiseksi: ”Taustaryhmien ominaispaino katsottiin, haluttiin ja jou- 
duttiin ottamaan huomioon riippumatta siitä, osasimmeko me tehdä ohjelmaa vai 
emme. — — Me olemme jääneet niin ison pelin jalkoihin, ettei sille voitu mitään.” 


243 


244 


Mikkonen joutui ohjelman peruuttamisen johdosta irtisanomaan parikymmentä 
henkeä tiimistään.'+ 

Tänään tässä ja nyt -makasiinia oli markkinoitu Kolmosen tavaramerkkiohjel- 
mana, koko uuden kanavan tunnuksena. Nyt muotoutuvassa televisiomaailmassa 
kerran annettu tunnustus ei kuitenkaan sitonut ketään. Uudessa maailmassa so- 
pimukset olivat määräaikaisia ja hinnalla oli lupa kilpailla. Lehmusto muistutti: 
”Korttipelissäkin pakka pitää sekoittaa välillä uudestaan. Kaikkien ohjelmien osalta 
meidän pitää päästää myös muut tuottajat tekemään tarjouksensa.” Oli siirrytty 
tilaajan markkinoille. Tässä luvussa tarkastelen, miten nämä markkinat ja niiden 
edellyttämä itsenäisten ohjelmatuotantoyhtiöiden sektori Suomeen muodostui. 


KEHITTYMÄTÖN TUOTANTORAKENNE 


Ennen Kolmostelevisiota Suomen televisiotuotantosektori oli jokseenkin kehitty- 
mätön. Valtaosan tv-ohjelmista tuottivat Yleisradio ja MTV omalla kalustollaan, 
omalla henkilökunnallaan ja omissa studioissaan. Suurissa kaupungeissa toimi toki 
kahdenlaisia yhtiöitä, joilla olisi saattanut olla valmiuksia ryhtyä tekemään ohjel- 
mia myös televisioon. Ensinnäkin oli elokuvayhtiöitä, joilla oli kokemusta koko- 
illan elokuvista, lyhytelokuvista ja dokumenttielokuvista. Näitä kaikkia ne olivat 
joko myyneet tai tuottaneet varta vasten televisiolle. Toiseksi oli olemassa mainos- 
filmitoimistoja ja yritysvideoiden tekijöitä. Käytännössä vain harvat niistä olivat 
sitten 1960-luvun tehneet mitään yhteistyötä Yleisradion tai MTV:n kanssa, mai- 
noksia lukuun ottamatta.'** 

Audiovisuaalisen tuotannon rakenteita 1980-luvun puolivälissä analysoineen 
Ilkka Heiskasen mukaan Suomesta puuttui ”terve' pienten ja keskisuurten yritys- 
ten kaaderi”'? Niin Yleisradiolla kuin MTV:llä oli 1980-luvun puolivälissä kolmen- 
laista yhteistyötä ulkopuolisten tuottajien kanssa: (1) jonkin verran suoria ostoja, 
(2) yksittäisiä elokuvahankkeita, joihin yhtiöt osallistuivat osarahoittajina, ja (3) 
yhteistyöprojekteja, joiden luova panos saattoi tulla ulkoa mutta tekniikka yleisra- 
dioyhtiöstä. Yleisradion kotimaisen ohjelmiston hankinnoista vain runsas prosent- 
ti meni riippumattomalle tuotantosektorille, MTV:n ostoista viitisen prosenttia. 
MTV:lle ohjelmia olivat tarjonneet esimerkiksi Hannu Karpo ja Spede Pasanen, 
mutta jälkimmäisenkin televisiotuotannot oli osittain tytäryhtiöitetty MTV:hen 
vuonna 1983. Vasta Kolmostelevision perustaminen muutti tilanteen. 

Ulkopuolisten tuottajien käyttöä oli Suomessa hillinnyt se, että sekä Yleisradio 
että MTV olivat muovanneet organisaationsa tuotantolähtöisesti. Ne olivat raken- 
taneet kalliit studiot ja palkanneet osaavan henkilökunnan sillä ajatuksella, että ne 
voivat tehdä itse kaiken. Ulkopuolisten käyttö olisi johtanut oman resurssien vajaa- 

käyttöön. Kuten riippumattoman tuotantosektorin syntyä tutkinut Juha Lassila on 
huomannut, alalla vallitsi myös minuuttiperusteinen hinnoittelu, joka ei rohkaissut 
tarjoamaan kalliita draamatuotantoja.'*? 

1980-luvulla myös Suomessa kuitenkin havahduttiin ns. yleisradioinflaatioon, 
joka tarkoitti muun teollisuuden keskiarvoa suurempaa tuotantokustannusten 
nousua seurauksena toimialan työvoimavaltaisuudesta.”* Samaan aikaan ohjelma- 
tarve lisääntyi lähetystuntien lisääntyessä ja kalusto kallistui tekniikan kehittyessä. 
Yleisradion ja MTV:n kasautuvat taloudelliset vaikeudet ennakoivat henkilöstön 
karsimista. Heräsi tarve miettiä halvempia tapoja tuottaa ohjelmia. Viestintä- ja 
kulttuuripolitiikan puolella ihanteeksi oli samaan aikaan nostettu tuotantoraken- 
teen monipuolistaminen, jolla uskottiin olevan paitsi myönteisiä taloudellisia myös 
sisällöllisiä vaikutuksia, koska se voisi tuoda kentälle uusia tekijöitä ja uusia ideoita. 
Ajattelutapa oli iskostunut leimallisesti nimenomaan Kolmoskanavan perustamis- 
suunnitelmiin, joissa tavoitteeksi asetettiin ”työllisyyden ylläpitäminen ja edistä- 
minen audiovisuaalisen ohjelmatuotannon ja kansallisen kulttuurituotannon eri 
alueilla”. Tällainen kotimaisen ohjelmiston, työllisyyden ja tuotantorakenteen ke- 
hittämiseen tähtäävä viestintäpoliittinen tavoite oli lainattu Britanniasta, jossa esi- 
merkin tarjosi 1982 käynnistetty Channel Four.” 


UUSIA YHTIÖITÄ. VANHOJA TEKIJÖITÄ 


Koska mitään riippumatonta tuotantosektoria ei Suomessa ollut, oli varsin uhka- 
rohkeaa perustaa televisiokanava, jolle oli asetettu paitsi 20 prosentin kotimaisuus- 
vaatimus myös velvoite hankkia ohjelmansa ulkopuolisilta tuottajilta. Kuten edellä 
on kerrottu, ohjelmaideoiden tunnustelu alkoi jo ennen toimilupapäätöstä, kevääl- 
lä 1985, ja syyskuun alkuun mennessä ohjelmajohtaja Tauno Äijälän pöydälle oli 
tullut ohjelmaehdotuksia yli 30:ltä eri yhtiöltä. Kolmostelevision tulo markkinoille 
oli sittenkin onnistunut aktivoimaan sekä olemassa olevaa tuottajakenttää että hou- 
kuttelemaan alalle uusia yhtiöitä. 

Mitä nämä yhtiöt olivat? Keitä niiden taustalla vaikuttaneet tekijät olivat? Mil- 
laisia ohjelmia ne tarjosivat? Tarkastelen ns. indiesektorin kehitystä erittelemällä 
esimerkinomaisesti syksyn 1987 ja 1988 kotimaista tuotantoa. Apuna ovat Kolmos- 
televisiossa joulukuussa 1987 tehty yhteenveto'” ja mainittu Juha Lassilan tutki- 
mus. 

Kolmostelevision kotimainen ohjelmisto koostui valtaosin iltapäivän pitkästä 
ajankohtaisohjelmasta sekä erilaisista viihdeohjelmista. Kahden ensimmäisen syk- 
syn kotimaisesta tarjonnasta ne muodostivat jopa kolme neljäsosaa. Muut määräl- 
lisesti merkittävät lohkot olivat asiaohjelmat ja urheiluohjelmat, jotka edes yhteen- 

laskettuna eivät kuitenkaan yltäneet viihdeohjelmien määrään. Sarjafilmit olivat 
tuotannollisesti tärkeä alue, mutta tunneissa laskettuna sarjat muodostivat vain 2-4 
prosenttia Kolmosen kotimaisesta ohjelmistosta. Syksyllä 1987 Tänään tässä ja nyt 
muodosti yksinään puolet Kolmoskanavan kotimaisesta tarjonnasta. 

Siitä, että Kolmonen heti käynnistyessään todella tarjosi työtilaisuuksia, ker- 
too se, että ensimmäisen syksyn ohjelmistoon ostettiin kaikkiaan 360 ohjelmaa 24 
tuotantoyhtiöltä. Ohjelma-ajassa laskettuna ostojen määrä oli peräti 284 tuntia. 
Seuraavana syksynä hankintojen määrä oli hieman maltillisempi: 208 tuntia, eli 271 
ohjelmaa 26 yhtiöltä. Kahtena peräkkäisenä syksynä Kolmostelevisio teki tuotan- 


Taulukko 15 — Kolmoskanavan kotimaiset alihankinnat syksyllä 1987 ja 1988 


Ohjelmat i Tuntimäärä, Tuntimäärä, Keskeisiä 

) YYPP syksy 1987 syksy 1988 tuottajayhtiöitä 
Ajankohtaisoh- 
jelmia 147 90 TTAM Today 
Asiaohjelmia 11 24 Provision, Reportteri, Oldstars 
Ta 8 13 VipVision, Nosferatu Tuotanto 
ohjelmia 


FantasiaFilmi, Provision, Showline, 
Sarjanäytelmiä 12 5 Tiedotustoimisto Murtovaara & 
Tenhunen, National Filmi 


Tv-elokuvia o 3 FantasiaFilmi 

ja Skin VipVision, Oldstars, 
Villan SALE 58 63 Spede Yhtiöt, Provision 
urheilu 30 10 VipVision, CreaVideo 
ohjelmia 
Lasten- ja 
nuorten- 18 o TTAM Media 
ohjelmia 
Yhteensä 284 208 43 yhtiötä 


Lähde: Kotimainen ohjelmisto 1.9.87—3.1.88 (viikot 36—53/87), Kolmostelevision muistio 15.12.1987 (HSK); Lassila 1989. 

”Tässä muhii mellakkakanava”, Suomen 
Kuvalehti otsikoi elokuussa 1986. Kuvassa 
näkyi ohjelmajohtaja Tauno Äijälän pöydällä 
odottaneita ohjelmaideoita ja kasetteja, 


joista kanava oli määrä rakentaa. 


toyhteistyötä 43:n eri firman kanssa ja tilasi niiltä 

ohjelmia siis lähes 500 tunnin verran.” 
Tuottajista erottuivat tässä vaiheessa kaksi 

muita suurempaa: TTAM Today ja VipVision, 


jotka kahtena ensimmäisenä syksynä tuottivat 
yhdessä jopa kaksi kolmannesta Kolmoskanavan 
kotimaisesta ohjelmistosta. TTAM Todayn leipä- 
puu oli Tänään tässä ja nyt, jota syksyllä 1987 lähe- 
tettiin 132 tuntia, mutta seuraavana syksynä enää 90 
tuntia. Timo T. A. Mikkosen toinen yhtiö, TTAM 
Media Ky, tuotti ensimmäisenä syksynä lisäksi Top 
Ten -nimistä nuortenohjelmaa yhteensä kymmenen 
puolen tunnin mittaisen jakson verran. VipVisionin 
ohjelmakirjo oli alusta alkaen laajempi: se tuotti pait- 
si päivittäistä visailua Kolmosvisaa, Seitsemättä hetkeä 
ja säännöllisiä jääkiekon SM-liigan otteluita myös yk- 
sittäisiä tapahtumataltiointeja, kuten urheilukilpailu- 
ja, missikilpailuja ja konsertteja. Molempina syksyinä 
niistä kertyi yli 5o tuntia ohjelmaa. Muita merkittäviä 
alihankkijoita Kolmosen ohjelmakartalla olivat Crea- 
Video, FantasiaFilmi, Nosferatu Tuotanto, Oldstars, 
Proforra Promotion, Provision, Reportteri, Showline ja 
Spede Yhtiöt. (Taulukko 15.) 

Timo T.A. Mikkonen oli jo Kolmosen perustamisen 
aikaan televisiotoiminnan veteraani, vaikka olikin vasta nelikymppinen. Hän oli 
isännöinyt omaa keskusteluohjelmaansa M-showta MTV:ssä vuosina 1971—1974 ja 
oli silloin kyennyt yhdistämään toimittajan, juontajan ja viihdetähden roolit, kuten 
hänen televisiouraansa eritellyt Sari Elfving on huomauttanut.” Aikalaiskeskuste- 
lussa Mikkonen samastettiin amerikkalaistyylisen television talk show -perintee- 
seen. Vuonna 1977 lähetetyssä U.S. Media -sarjassaan hän pukeutui jopa stetsonhat- 
tuun. Vähitellen Mikkonen oli laajentanut televisiotuotannon puolelle perustamalla 

oman yhtiön, joka tarjosi Kolmostelevisiolle ensimmäisenä ideanaan Top Ten -mu- 
siikkivideo-ohjelmaa, joka toteutuikin.” Kun hänet tammikuussa 1987 sitten pes- 
tattiin Kolmostelevision konsultiksi kehittelemään ajankohtaisohjelman konseptia, 
hän perusti tulevaa ohjelmaa varten erillisen yhtiön TTAM Today Oy:n.” 

VipVision oli puolestaan pääasiassa Jarmo Porolan ja Kalervo Kummolan 
omistama tamperelaisyhtiö, joka perustettiin 1986 nimenomaan Kolmoskanavan 
innoittamana. Ensimmäiset ohjelmaideansa yhtiö toimitti Tauno Äijälän työpöy- 
dälle Asianajotoimisto Jokinen & Salevan nimissä. Sen useita ohjelmaideoita sisäl- 
täneellä listalla oli muun muassa viikoittainen visailuohjelma, joka kiertäisi yleisön 
edessä näkyvyysalueen eri paikkakunnilla, sekä toistakymmentä tapahtumatal- 
tiointia. Kummola oli jääkiekkovaikuttaja, joka ymmärsi paitsi urheiluyhteyksien 
myös liiketoiminnan päälle, Porola taas Yleisradion TV2:n entinen viihdepäällik- 
kö, joka tiesi kaiken televisio-ohjelmien tekemisestä. Kolmosen suhde VipVisioniin 
muodostui siinä määrin likeiseksi, että ohjelmajohtaja Heikki Seppälä kertoo suo- 
rastaan testanneensa omia ohjelmistoideoitaan Porolalla, joka Seppälän tapaan oli 
aloittanut uransa jo TES-TV:ssä. Sekä Äijälän että Seppälän mukaan alkuvaiheen 
yhteistyökumppaneista juuri VipVision ymmärsi parhaiten televisiotuotannon tar- 
peet ja osasi muokata ideoitaan ja ohjelmatarjouksiaan sen mukaisesti.” 

Sekä TTAM Todayn ja TTAM Median että VipVisionin taustalla oli siis vankkaa 
kokemusta televisiotyöstä. Sitä löytyi muistakin yhtiöistä. FantasiaFilmi oli vuonna 
1983 perustettu elokuvayhtiö, mutta sen tuottaja-omistaja Asko Apajalahti oli työs- 
kennellyt aiemmin MTV:ssä. FantasiaFilmille oli melkoinen onnenpotku päästä 
tuottamaan paitsi 20-jaksoinen Kasvu-sarja myös 15 videoelokuvaa Kolmoselle.”* 
Oldstars oli Yleisradiossa pitkään äänittäjänä ja kuvaajana työskennelleen Jouko 
Lehmuskallion vuonna 1982 perustama yhtiö, jonka näkyvimmäksi kädenjäljeksi 
uudella kanavalla jäi Matti Pellonpään ja Pekka Laihon vetämä visailu Annasku 
mietin, mutta lisäksi se teki pisteohjelmina sekä urheilua että asiaa. Näille kahdelle 
yritykselle Kolmostelevisio tarjosi tilaisuuden laajentaa toimiaan ja vähentää vajaa- 
kapasiteettiaan.” 

Tuttua tekijäkaartia edusti myös Spede Yhtiöt, joka alkoi tehdä Spede Special 
-viihdeohjelmaa Kolmoselle syksyllä 1988. Pasanen oli jokapäiväinen vieras MTV:n 
käytävillä, koska hänen Filmituotanto Spede Pasanen -yhtiönsä oli MTV:n tytär- 
yhtiö, jonka toimitusjohtajana perustaja kuitenkin toimi. Ohjelmajohtaja Seppälän 
mukaan Spede tuli usein Kolmostelevision kerrokseen, ehkä siksi, että sen kahviau- 
tomaatista sai ilmaista kahvia. Vähitellen osapuolet oppivat tuntemaan toisensa ja 
tutustuminen kasvoi yhteistyöksi, joka jatkui koko Kolmoskanavan toiminnan ajan. 
Silloinen tiedotuspäällikkö Hämäläinen muistelee: ”Spede jotenkin tajusi meidän 
hullun tilanteen ja myös sen rennon fiiliksen, joka siellä varmasti tuli vastaan. — — Se 

oli meille hieno juttu, että Spede, joka oli valmis suosikki, tuli meidän ruutuun! 

Ohjelmatoimisto Provision tuotti Kolmoselle syksyksi 1987 kuusiosaisen komediasarjan 


Mimmiliiga. Sen pääosissa olivat Ritva Koskensuu (vas.), Lilli Suomalainen, Maippi 


Heljo, Hannele Lauri ja Hellevi Seiro. Kuva: MTV3 / HS-arkisto 


Kokemusta oli myös Showlinella, joka oli tv-viihdettä pitkään tehneen Pertti Re- 
posen perheen yhtiö. Reponen oli tehnyt vuosikaudet läheistä yhteistyötä MTV:n 
kanssa luomalla ohjelmakokonaisuuksia, joihin käsikirjoituksen lisäksi kuuluivat 
myös näyttelijät" Showline tuotti Kolmosen ensimmäiseen syksyyn kuusiosaisen 
sarjafilmin Kaikki ihanat naiseni. Nosferatu taas oli Peter von Baghin yhtiö, joka 
alkoi tehdä Kolmosen sunnuntaielokuvien edellä lähetettyä lyhyttä Ennen elokuvaa 
-ohjelmaa. Elokuvamaailman monitoimimiehenä tunnetun Baghin yhtiö oli aiem- 
min tuottanut dokumenttielokuvia. Uudempaa tekijäpolvea toivat kuvaan Report- 
teri Oy, joka tuotti Kolmosvaihdetta ja oli kahden tv-toimittajan Arto Nurmen ja Esa 
Korjulan perustama yritys.” 

Viestintä- ja mainosalan osaamista tuottajakirjoon toivat Provision, Proforra 
Promotion ja Videa AV-Production. Provision oli MTV:n, Uuden Suomen ja Crea- 
Filmin omistama kokenut ohjelmatoimisto, joka tuotti Kolmoselle muun muassa 
sarjanäytelmän Mimmiliiga, nuorisoviihdeohjelman Cocko Looro sekä viihteelliset 

asiaohjelmat Viha ja rakkaus ja Saispas kerran. Proforra oli Mika Forsmanin ja Paul 
Raudseppin 1985 perustama yritys, joka oli erikoistunut erilaisten tapahtumien 
markkinointiin mutta oli myös tehnyt esimerkiksi oopperataltiointeja Yleisradiolle 
ja HTV:lle. Kolmoselle se teki kahdeksan puolituntista Rock Cafe -ohjelmaa sekä 
muutamia tapahtumataltiointeja. Videa puolestaan oli kehitysyhtiö Manconin 
omistama yritysvideoihin ja mainoksiin erikoistunut yhtiö, jonka toimitusjohtaja- 
na oli vanha tv-ammattilainen Vesa Nuotio. Videa oli tehnyt yksittäisiä ohjelmia ja 
jopa yhden sarjafilmin MTV:lle. Kolmosen ruutuun se toi kerran kuussa esitetyn 
musiikkivideo-ohjelman Top 40.' 

Riippumattoman tuotantosektorin ensimmäinen polvi koostui tarkastelun pe- 
rusteella vanhoista tv-alan tekijöistä, jotka joko jo ennen Kolmostelevision perus- 
tamista tai sen innoittamina päättivät kokeilla siipiään yrittäjinä. Moni 1980-luvun 
lopussa aloittaneista yhtiöistä teki sittemmin konkurssin, toiset taas myytiin suu- 
remmille yhtiöille, jotka 1990-luvulla alkoivat vallata kenttää, mutta alalle jäi myös 
Saku Tuomisen Broadcasters Oy:n ja Jaakko Visurin Vizor Oy:n kaltaisia menesty- 
jiä. 1990-luvun puoliväliin mennessä konkurssiherkäksi osoittautunut toimiala oli 
kasvanut liikevaihdoltaan 300-400 miljoonan markan, eli noin 60-80 miljoonan 
nykyeuron, suuruiseksi.“ EU:n televisiodirektiivi, joka vaati tv-yhtiöitä varaamaan 
vähintään kymmenen prosenttia ohjelmabudjeteistaan riippumattomilta tuottajil- 
ta tehtäviin hankintoihin, oli silloin kasvattanut MTV:n independent-osuuden 18 
prosenttiin. Yleisradio osti ulkopuolelta edelleen pääasiassa elokuvia, mutta MTV3 
— jonka kotimaisista tilauksista vastasi nyt Kolmostelevisio — oli ulkoistanut useim- 
pien kotimaisten visailu- ja peliohjelmiensa (mm. Onnenpyörä), sketsiviihteensä 
(mm. Vintiöt), sarjafilmiensä (mm. Blondi tuli taloon) sekä asiaohjelmiensa (mm. 
Bon apetit, Seuraava potilas) tuotannon.** Indietuotannoista oli tullut televisiotuo- 


tannon uusi normi. 


SOPIMUSKULTTUURI MUODOSTUU 


Kolmostelevision alkutaipaleella yhtiö käytti lukuisten yhtiöiden palveluita, mutta 
toiminnan vakiintuessa yhteistyökumppanien määrä kutistui pariinkymmeneen, 
joista useimmilta ostettiin lopulta hyvin vähän. Alkuvaiheen laajaa tuottajakirjoa 
selittää tietoinen kokeilu ja tuottajakunnan kouliminen.'” Ohjelmajohtaja Heikki 
Seppälän mukaan kyse oli yhtäältä yhtiöiden kilpailuttamisesta, toisaalta myös sii- 
tä, ettei kanava joutuisi millään ohjelma-alueella tilanteeseen, jossa sillä olisi sopi- 
muskumppaninaan vain yksi dominoiva tuotantoyhtiö: ”Jos VipVision olisi saanut 
kaikki urheiluohjelmat, niin kuin se mielellään olisi varmasti ottanut, olisin ollut 


yhtäkkiä tilanteessa, ettei minulla ollut vaihtoehtoja.” 

Lassilan mukaan Kolmostelevision valintakynnys oli lopulta matala, koska alan 
kilpailu oli vielä vähäistä. Koska yhtiöllä ei ollut resursseja määrätietoiseen tuotan- 
tojen ohjaukseen, laatuvaatimuksia ei viritetty kovin korkealle. Tärkeintä oli, että 
tuottaja pystyi toteuttamaan ideansa ja toimittamaan ohjelman ajoissa.'? 

Ohjelmaideat Kolmosen päättäjäkaksikkona toimineet Heikki Seppälä ja Kari 
Kyrönseppä ottivat mieluiten vastaan kirjallisesti, kiteytettynä yhden liuskan mit- 
taan. Parin viikon välein he kokoontuivat palaveriin, jossa ehdotukset käytiin läpi. Jos 
idea kiinnosti, se pantiin jatkojalostukseen pyytämällä tuottajalta lisää tietoa hank- 
keesta, kustannuksista, käsikirjoituksesta ja niin edelleen. Valtaosa ideoista tuli uusil- 
ta tahoilta, joilla ei ollut aiempaa kokemusta tv-alalta. Kymmenestä esitetystä ideasta 
kaksi kolme pääsi toiseen vaiheeseen, toiseen vaiheeseen päässeistä puolestaan noin 
kolmannes päätyi lopulta tuotantoon. Tilausten määrää sääteli voimakkaimmin 
rahan niukkuus, minkä johdosta Kolmostelevisio ei pystynyt testaamaan ohjelma- 
ideoita, kuten isot kaupalliset tv-yhtiöt esimerkiksi Yhdysvalloissa tekevät. Myös- 
kään pilottiohjelmien tilaamista ei Suomen niukoissa oloissa voitu harjoittaa.”? 

Kolmonen pyrki myös pitämään tuottajakenttään säännöllisesti yhteyttä. Näin 
siksi, että yhtiö oli riippuvainen niiden ideoista, mutta myös siksi, että se uskoi 
säännöllisen yhteydenpidon parantavan ideoita. Se halusi evästää yhteistyökump- 
paneitaan periaatteistaan ja tarpeistaan. Yksi yhteydenpitomuodoista oli säännölli- 
nen kausikirje, joka oli Kyrönsepän ja Seppälän käsialaa. ”Minkälaisia ohjelmia kai- 
paamme?” syyskuussa 1988 tuotantoyhtiöille lähetetyssä kirjeessä kysyttiin. Vastaus 
kuului: ”Kun kansainvälinen materiaali perustuu valintoihin valmiista ohjelmista, 
voidaan kotimainen teettää alusta lähtien mittatilaustyönä”, joka pyrkii ”uutuuteen, 
yllättävyyteen ja säväyttävyyteen”. Yhtiön toivomuksena oli, että sille tarjottaisiin 
”ohjelmatyyppejä, joita muilla kanavilla ei ole”'”" 

Jos Kolmostelevisiolla oli pula rahasta, sama syy rajoitti myös tuotantoyhtiöiden 
rohkeutta. Ensimmäisen maksun tuottajalle Kolmostelevisio tilitti vasta, kun ohjel- 
ma oli esitetty televisiossa. Siihen asti tuottaja liikkui omalla riskillä. Ohjelmistoon- 
kin ohjelma hyväksyttiin vasta, kun se oli kokonaisuudessaan näytetty Kolmosen 
päättäjille. Seppälä myöntää Kolmosen sopimuskäytännön tiukaksi: ”Siinä oli aika 
selvästi ilmaistu, että jos tuote ei tyydytä tilaajaa, sopimus raukeaa. Ilman maksu- 
velvoitetta.” Jos kysymys oli sarjasta, purkaminen saattoi sopimusmallin mukaan 
tapahtua ”milloin tahansa tuotannon kestäessä” Toinen riski sisältyi siihen, että 
vaikka Kolmonen enenevästi pyrkikin pitkäaikaiseen yhteistyöhön luotettaviksi 
toteamiensa yhtiöiden kanssa, yksittäiset sopimukset olivat poikkeuksetta lyhyitä, 
yleensä vain yhden tuotantokauden mittaisia. Ohjelmarunko uudistui koko ajan, ja 
saadakseen jatkosopimuksia, yhtiöiden piti kehittää uusia ohjelmaideoita ja saada 
ne kaupatuksi Kolmostelevisiolle. Kyse oli aidosti ostajan markkinoista, jossa myös 
hintatason määräsi tilaaja. 

Valitettavasti sopimuksia, saati Kolmostelevision ohjelmistobudjetteja, ei ole 
johdonmukaisesti tallessa. Parhaan osviitan antanevat ohjelmajohtaja Äijälän syk- 
syllä 1986 laatimat laskelmat ja sopimusluonnokset. Esimerkiksi TTAM Medialta 
tilatusta 11-osaisesta Top Ten -ohjelmasta, jonka kukin jakso oli 23 minuutin mit- 
tainen — siis mainoksineen puolituntinen +, Kolmonen maksoi 50 ooo markkaa 
jaksolta. Nykyrahaksi deflatoituna hinta olisi noin 14 000 euroa. Kolmostelevision 
hallitukselle joulukuun alussa tekemässään tilausesityksessä Äijälä laski ohjelma- 
tunnin keskihinnaksi 100 ooo markkaa. Kun tämä ensimmäinen erä sisälsi kaikki- 
aan 17 ohjelman ja yhteensä 105 ohjelmatunnin tilauksen, kyse oli 10,5 miljoonan 
markan tulonsiirrosta kehkeytymässä olevalle kotimaiselle indiesektorille.** 

Määrä ei ollut kokonaisuudessaan suuri, mutta se oli alku. Samaan aikaan esi- 
merkiksi amerikkalaisen sarjafilmin tai elokuvan hankintakustannus suomeksi 
tekstitettynä oli Kolmoselle noin 12 ooo markkaa. Halvallakin kotimaiselta nyrk- 
kipajalta ostettu viihdeohjelma maksoi siis vähintään kahdeksan kertaa enemmän 
kuin Hollywoodissa valmistettu huipputuote. Hyvin toimintansa organisoineelle 
tuotantoyhtiölle korvaus kuitenkin saattoi riittää. Kolmonen näyttää maksaneen 
ohjelmistaan myös poikkeuksellisen vähän. 1980-luvun lopulla tavanomainen arvio 
Yleisradion ja MTV:n tv-ohjelmien keskituntihinnasta liikkui 200 000-250 000 
markan suuruusluokassa. Esimerkiksi kotimaisen draaman tuntihinnaksi arvioitiin 
400 000-600 ooo markkaa, studiossa toteutetun tietokilpailun hinnaksi 80 000- 
120 000 ja kotimaisen tv-sarjan kustannukseksi 300 000—400 ooo markkaa tunnil- 
ta.” Toisaalta olisi väärin syyttää yksin Kolmostelevisiota hintojen polkemisesta. 
Käytännössä alennetun hintatason hyväksyivät myös Yleisradio ja MTV päättäes- 
sään kanavan ohjelmatoiminnan resursseista yhtiön hallituksessa. 

Laskelmat kertovat myös, että vaikka selvä enemmistö Kolmostelevision han- 
kintavaroista meni kotimaiseen ohjelmistoon, sillä saatiin täytettyä vain kolmannes 
ohjelmakartasta. Kolmoskanavan viestintäpoliittiseksi tehtäväksi annettu kotimai- 
sen ohjelmatuotannon kehittäminen tehtiin hintatasoa laskemalla — eikä se silti 
tullut halvaksi. 

YLEISÖ TAIPUU 
HITAASTI 


Ohjelmajohtaja Heikki Seppälän mukaan omistajat suhtautuivat Kolmoseen alusta 
alkaen kilpailijana, mutta sellaisena se näki myös itsensä: 


Periaatteessa meille toivottiin parhainta menestystä, mutta käytännössä me jouduim- 
me hakemaan ne tavat, joilla siinä tilanteessa saattoi menestyä. Kaaviosuunnittelussa 
oli pakko miettiä, millä sinne sekaan mennään, että me löytäisimme katsojia. Ja toi- 
saalta sitä, millaista kohderyhmää me ryhdymme hakemaan. Oli pakko katsoa olemas- 
sa olevia kanavia ja analysoida, mistä sieltä löytyi heikko paikka, johon ehkä kannatti 


iskeä.'9 


Koska TV1:n, TV2:n ja MTV:n tarjonta oli hänen mukaansa ”aika konserva- 
tiivista” Kolmostelevisio valitsi yhdeksi lähtökohdakseen uudenlaisen ikäprofiilin, 
mikä olikin odotusten mukaista, koska nimenomaan nuoren katsojakunnan oli 
pelätty hylkäävän kotimaiset vaihtoehdot ja loikkaavan taivaskanavien katsomoon. 
Seppälä selittää: ”Nuorekkuuden tuominen oli yksi semmoinen keino, jolla pystyi 
hakemaan responssia yleisöltä.” 

John Ellis sanoo television muutosta käsittelevässä kirjassaan Seeing Things te- 
levision muuttuneen tarjontavetoisesta (offer-led) kysyntävetoiseksi (demand-led). 
Muutos liittyy siihen, että, kun niukkuuden oloissa yleisö katsoi käytännöllisesti 
katsoen kaiken, mitä ruutu tarjosi, sen käytös muuttui valinnan ja edelleen yltä- 
kylläisyyden aikakauden myötä yhä vaikeammin ennakoitavaksi.'? Televisio siirtyi 
varmuudesta epävarmuuteen, mitä tähdentää myös Ellisin kirjan alaotsikko: Televi- 
sion in the Age of Uncertainty. Kun yleisradioyhtiöt eivät enää voineet luottaa suuren 
yleisön läsnäoloon ja suosioon, ne kohdistivat huomionsa kohdeyleisöihin. 

Kohderyhmääajattelu oli 1980-luvulla uutta suomalaisessa televisiossa.?** Taus- 
talla oli havainto, että televisioyleisö oli eriytymässä: televisio ei enää ollutkaan 
yhtenäiskulttuuria. Kaupallisella puolella puolestaan ei enää riittänyt perinteinen 
pienimmän yhteisen nimittäjän” ohjelmapolitiikka, joka tähtäsi joka hetki suu- 
rimpaan mahdolliseen yleisöön. Tärkeämmäksi alkoi muodostua ohjelmisto, joka 
houkuttelisi mainostajia kiinnostavia yleisöjä. Siten katsojakunnan määrä menetti 
merkitystään sen laadun kustannuksella. 

Kolmoskanava oli suomalaisen television ensimmäinen kohderyhmäkanava. 
Strategiaa motivoi yhtäältä pääkanavien ylivoima. Koska Kolmonen aloitti tyhjästä 
ja maantieteellisesti hyvin rajatulta alueelta, se ei voinut tavoitella suuria yleisö- 
massoja vaan joutui kohdentamaan ohjelmiaan sellaisille yleisöryhmille, jotka se 
arveli ”alipalvelluiksi”. Kohderyhmääjattelu perustui siten jo kanavan kilpailuase- 
maan, mutta se sisältyi myös Kolmoskanavalle annettuun viestintäpoliittiseen teh- 
tävään. Kolmosen oli määrä täydentää olemassa olevaa ohjelmatarjontaa ja tarjota 
sellainen katseluvaihtoehto, joka estäisi suurimmassa karkaamisvaarassa olleiden 
katsojaryhmien paon ulkomaisten kanavien pariin. Kaapelien ja satelliittien välittä- 
mät kilpailevat kanavat olivat nimenomaan kohderyhmähakuisia. Se tarkoitti käy- 
tännössä sitä, että Kolmosen piti houkutella nuorekasta urbaania katsojakuntaa: 
lapsia, nuoria ja kaupungeissa asuvia nuoria aikuisia. 


Miten Kolmonen tässä tehtävässään onnistui? 


NUORTEN KAUPUNKILAISTEN KANAVA 


Finnpanel aloitti joulukuussa 1986 nykyaikaisen televisioyleisömittauksen. Yleensä 
ajatellaan tv-mittarin lisäävän lyhytnäköistä tuijottamista katsojalukuihin ja pyrki- 
mystä nimenomaan mahdollisimman suuriin yleisömääriin. Se ei ole koko totuus. 
Katsojamittauksen varsinainen anti liittyy siihen, että se mahdollistaa aiempaa pa- 
remmin katsojien mieltymysten analyysin. Mittarilukujen perusteella katsojia voi- 
daan ryhmitellä ja tyypitellä tv-yhtiöiden tarpeiden mukaisella tavalla. Absoluutti- 
set katsojaluvut menettävät merkitystään senkin tähden, että kilpailun lisääntyessä 
yhä tärkeämmiksi käyvät kunkin ajankohdan kanavakohtaiset katseluosuudet, sillä 
niiden kautta yhtiöt saavat tietoa ohjelmistojensa kilpailukykyisyydestä ja voivat 
päätellä, millaiset ohjelmat mitäkin yleisölohkoa kiinnostavat. Kohderyhmääajatte- 
lun myötä kaikkein tärkeimmäksi kysymykseksi muodostuu, onnistuuko kaavion 
laatinut ohjelmistosuunnittelija houkuttelemaan kanavalle halutun kohdeyleisön. 
Mittaritutkimuksen rinnalle tv-yhtiöt ovat sittemmin ottaneet muita analyysikei- 
noja, kuten RISC ja Monitor, joilla ne toivovat saavansa lisää laadullista tietoa kat- 
sojakunnastaan.**" 

Kohderyhmien merkitys korostuu etenkin silloin, kun tv-kanava hankkii rahoi- 
tuksensa mainosmarkkinoilta. Koska ohjelman katsojaprofiili kiinnostaa mainos- 
tajaa, joka etsii oikeaa mainosalustaa tuotteelleen, se kiinnostaa enenevästi myös 
kanavaa. Vuonna 1997 käynnistyneen Nelosen kohdeyleisöhakuisuutta tutkineen 
Miia Kaarlelan mukaan katsojatutkimustietojen analyysia voidaan syventää jaka- 
malla kohderyhmä pienempiin osiin ja tarkastelemalla näiden osaryhmien televi- 
sionkatselua. Selvitettävissä on myös, miten kohderyhmään kuuluvat katsovat eri 
kanavia eri aikoina?" 

Kohderyhmääajattelussa tärkeää on nimenomaan kohderyhmien rummuttami- 
nen mainostajille. MTV:n mainoshinnastoihin tiedot eri ohjelmien yleisökoos- 
tumuksista ilmaantuivat 1980-luvun lopulla, samaan aikaan, kun Kolmostelevisio 
ilmaantui markkinoille. Esimerkiksi kevään 1988 hinnastossaan MTV kertoi Na- 
pakympin tavoittavan 68 prosenttia suomalaisista perheenemännistä ja Kymmenen 
uutisten saavuttavan 71 prosenttia toimihenkilöistä.* Tällaiset numerot eivät olleet 
ainoastaan viestejä mainostajille, vaan kertoivat myös ajattelutavan muuttumises- 
ta. Kiinnostavaa kyllä Kolmostelevision mainoshinnastoissa kohderyhmääajattelu 
alkoi näkyä vasta 1989, jolloin se ensi kertaa esitteli ”kohderyhmäpaketteina” ur- 
heilu- ja kulttuuriohjelmien yhteyteen myytävät mainospaketit Urheilukolmosen ja 
Kulttuurikolmosen.?** Siihen asti kanava oli pyrkinyt legitimoimaan olemassaoloaan 
korostamalla monipuolisuuttaan kanavana, joka palvelee niin naisia kuin miehiä ja 
niin nuoria kuin vanhoja. 

Kolmoskanavan ensisijaista demografiaryhmää ei koskaan määritelty yhtä 
tarkasti kuin Nelonen määritteli omansa vuosikymmen myöhemmin. Mutta jos 
Nelonen kohdisti tarjontansa ensisijaisesti 25—44-vuotiaille kaupunkilaisille,?* 
Kolmosen kohderyhmäksi voitaisiin tulkita 10—-44-vuotiaat kaupunkilaiset, sillä 
paitsi elokuvilla, urheilulla ja sarjaviihteellä myös lasten- ja nuortenohjelmilla oli 
sen ohjelmistossa alusta alkaen suuri merkitys. Sittemmin MTV:n omistuksessa 
Kolmonen alkoi menettää kohderyhmäluonnettaan ja kääntyä yhä enemmän suur- 
ten yleisöjen suuntaan. 

Kolmosen alkuaikojen kohderyhmähakuisuus näkyy ensisijaisesti ohjelmis- 
tossa, jossa rakennettiin vakioituja blokkeja eri katsojaryhmille. Iltapäiväohjelman 
sisään oli rakennettu lastenohjelmien lyhyt blokki piirrettyine filmeineen (Jogi-kar- 
hu, Pikku Muppetit, He-Man). Sitä seurasi nuoriso- ja perheohjelmien blokki, jossa 
oli komediasarjoja (Batman, Alf), draamasarjoja (Kasvu, Falcon Crest), viihdettä 
(Rock Cafe, Kolmosvisa, Spede Special) sekä ruoka- ja sisustusohjelmia. Prime time 
rakennettiin nuorten aikuisten makuun ulkomaisten menestyssarjojen ja elokuvien 
avulla, kun taas loppuiltoina saatettiin tavoitella kulttuurista ja urheilusta kiinnos- 
tuneita erityisyleisöjä lähettämällä vaikka NHL:n jääkiekkoa tai oopperataltiointi 
La Scalasta. Kolmosen kohderyhmän potentiaalinen ikähaitari oli siis lopulta laaja, 

sillä esimerkiksi kulttuuriohjelmien kiinnostuksen voi olettaa voimakkaimmaksi 
vasta yli 45-vuotiaiden keskuudessa. Sukupuolen näkökulmasta kanava tarjosi oh- 
jelmistoa niin miehille (urheilu) kuin naisille (sisustus- ja ruokaohjelmat). 

Jos Nelosen rakentaminen kohderyhmäkanavaksi nojasi puolittain tietoisesti 
Everett M. Rogersin sosiologiseen teoriaan innovaatioiden leviämisestä,?** Kolmo- 
sen strategia perustui siihen vaistonvaraisesti. Rogers muodosti teoriassaan viisi 
ideaalityyppistä omaksujaryhmää: innovaattorit, varhaiset omaksujat, varhainen 
enemmistö, myöhäinen enemmistö ja vitkastelijat. Kolmonen haki nimenomaan 
varhaisten omaksujien vastakaikua: suurissa kaupungeissa asuvien, ennakkoluulot- 
tomien, useita tietolähteitä käyttävien kosmopoliittien suosiota. Tämän etujoukon 
kautta suosio voisi sitten levitä laajemmalle, myöhäiseen enemmistöön ja vitkaste- 
lijoihin asti. 


”Pojat, mä en tule ens’ 
keskiviikkona... sillä 

WALKER alkaa Kolmo- 
sella.” Syyskuussa 1989 

julkaistussa Iltalehden 
ilmoituksessa kanava 
markkinoi miehille 
suuntaamiaan ohjelmia: 
Vakoilupeli, Iso kolmo- 


nen ja Iltalenkki. 


POJAT, MÄ EN TULE ENS' KESKIVIIKKONA... 


KATSELUOSUUDEN KEHITYS 


Ensimmäisinä toimintavuosinaan Kolmonen ei ollut vielä mukana Finnpanelin 
mittaritutkimuksessa toisin kuin Yleisradio ja MTV. Mittaritutkimus olisi ollut yh- 
tiölle kallis, eikä se olisi kovin hyvin kuvannut kanavan maantieteellisesti rajatun 
yleisön katselua. Sen tähden yhtiö teetti omia yleisötutkimuksiaan, joita laadittiin 
joko puhelinkyselyillä, haastattelemalla tai päiväkirjamenetelmällä. Niillä se haki 
vahvistusta yleisöstrategialleen. 

Ensimmäinen kysely tehtiin jo koelähetysten ensimmäisellä viikolla. Sitä varten 
Markkinointi Viherjuuri haastatteli 138:aa miestä ja naista HTV:n näkyvyysalu- 
eella. Haastatelluista 44 prosenttia kertoi katsoneensa ensi-iltaelokuvana esitetyn 
Sound of Musicin. Suomen Gallupin kaksi viikkoa myöhemmin tekemässä puhelin- 
kyselyssä, jossa vastaajia oli jo 524, kanavan näkyvyysalueen asukkaista 37 prosent- 
tia ilmoitti katselleensa Kolmoskanavaa ja esitettyjen elokuvien keskimääräiseksi 
katsojamääräksi saatiin peräti satatuhatta. Kolmosen keskeinen kilpailija HTV 
teetti Finnpanelilla vastatutkimuksen, jonka tulokset kyseenalaistivat Kolmosen 
raportoimat luvut: Sound of Musicilla olisikin ollut vain 25 000 katsojaa ja viikon 
muilla elokuvilla keskimäärin vain kymmenisentuhatta.?"? 

Kun yhteisesti hyväksyttyä tutkimusta ei ollut, katsojaluvuilla oli helppo taittaa 
peistä. Eroja selitti se, että tutkimusten ajankohta ja tutkittu alue olivat erilaiset. 
Myös menetelmä vaikutti asiaan, sillä puhelinkyselyillä yleensä saadaan suurempia 
katsojamääriä kuin päiväkirjatutkimuksella, mittaritutkimuksesta puhumattakaan. 
Puhelinkyselyssä vastaaja sanoo herkästi katsoneensa ohjelman, vaikka todellisuu- 
dessa oli katsonut siitä vain osan ja karannut puoli yhdeksältä katsomaan Yleis- 
radion pääuutisia.?** Ilmeistä on, että Kolmosen avausviikon elokuvilla katsojia oli 
todellisuudessa korkeintaan muutamia kymmeniä tuhansia mutta että katsojakun- 
ta kasvoi viikosta toiseen. 

Vajaata vuotta myöhemmin, marras-joulukuussa 1987, Consumer Compass 
- Kuluttajatieto Oy teki Helsingin alueella puhelinhaastattelututkimuksen, joka 
kertoi, että 47 prosenttia pääkaupunkilaisista katsoi Kolmosta lähes joka päi- 
vä. Katsojaprofiilissa korostuivat jonkin verran miehet sekä erityisesti 15—19- ja 
30—44-vuotiaat. Siinä vaiheessa Kolmonen oli työväestön ja opiskelijoiden tele- 
visiokanava.?*? Samaan aikaan Pertti Tiihonen tutki Yleisradion tilauksesta pää- 
kaupunkiseutulaisten televisiotottumuksia. Sen mukaan talouksissa, joissa ei ollut 
kaapelikanavia, Kolmonen oli saavuttanut jo lähes viidenneksen katseluosuuden, 
ja kaapelitalouksissakin Kolmosta katsottiin jo enemmän kuin kaapelikanavia.?* 

Vaikka Kolmonen ei mittaritutkimuksen tilaajakuntaan kuulunutkaan ennen 
syksyä 1989, mittaritutkimus antoi käsityksen kanavan katsojamäärästä. Jos katse- 
lun kehitystä tarkastellaan esityskausittain, Kolmonen saavutti valtakunnallisen 10 

Kuvio 8 Televisioyhtiöiden valtakunnallisten katseluosuuksien 
kehitys 1987-1989 


Minuuttia 

100 kanavat 

MTV 

40 

1987 1987 1988 1988 1989 1989 

D= Lähde: Finnpanel Oy:n tv-mittaritutkimus. Ks. Hellman 1989, 98-99; Hellman 1993, 45-46. 


Kuvio 9 Televisioyhtiöiden katseluosuuksien kehitys 
pääkaupunkiseudulla 1987-1989 


Minuuttia 

Lähde: Finnpanel Oy:n tv-mittaritutkimus. Ks. Hellman 1989, 98-99; Hellman 1993, 44-45. 

prosentin katseluosuuden jo syksyllä 1988, mistä se kasvoi vain hieman vuosikym- 
menen loppuun mennessä. Alkuvaiheessa Kolmonen kasvatti osuuttaan nimen- 
omaan MTV:n kustannuksella, sillä tämän noin 40 prosentin viipale televisionkat- 
selusta kapeni 30 prosentin tasolle. Yleisradio sen sijaan ei näyttänyt menettävän 

osuuttaan." Viestintäpolitiikan näkökulmasta tärkein tulos lienee ollut vaikutus 
kaapelikanavien katseluun: niiden katseluosuus pysähtyi viiden prosentin tasolle. 
(Kuvio 8.) 

Pääkaupunkiseudulla Kolmosen suosion kasvu näkyi selvemmin. Siitä oli no- 
peasti tulossa yhtä suosittu kuin MTV:stä tai koko kakkoskanavasta. Esimerkiksi 
syksyllä 1988 MTV:n lähetyksiä katsottiin Helsingin seudulla keskimäärin 26 mi- 
nuuttia päivässä ja TV2:ta 22 minuuttia Kolmoskanavan yltäessä 21 minuuttiin. 
Kanavan päämarkkina-alueen yleisö vietti jo neljäsosan katseluajastaan Kolmosen 
äärellä. Vaikka kaapelitelevisiolla oli pääkaupungissa jo pitkä historia, sen osuus 
katselusta oli suhteellisesti vähäisempi kuin muualla maassa. Vain maksukanavien 
tilaajat poikkesivat muusta yleisöstä ja katsoivat keskimääräistä enemmän kaapeli- 
kanavia. Kun Viihdekanavasta oli kerran erikseen maksettu, oli luonnollista, että 
sitä myös katsottiin.** (Kuvio 9.) 

Vuosikymmenen päättyessä Kolmostelevisiota katselivat keskimääräistä enem- 
män sukupuolista miehet, ikäryhmistä 10—14- ja 25—34-vuotiaat, ammattiryhmistä 
koululaiset ja opiskelijat sekä asuinpaikkakunnan perusteella kaupunkilaiskatso- 
jat.”* Se kertoi, että Kolmonen näytti tavoittavan kohderyhmäkseen valitsemansa 
nuoret kaupunkilaiset. 


KOLMOSEN KATSOTUIMMAT 


Mitä katsojat Kolmoselta hakivat? Mitkä olivat kanavan katsotuimmat ohjelmat? 
Syyskuussa 1988 Finnpanel teki Kolmostelevision näkyvyysalueella päiväkirja- 
tutkimuksen, jossa haastateltiin lähes tuhatta vastaajaa. Sen perusteella kanavan 
katsotuimmaksi ohjelmaksi osoittautui Spede Special, joka tavoitti parhaimmillaan 
20 prosenttia näkyvyysalueen väestöstä. Paremmin ohjelman menestystä kuvaa 
kuitenkin sen 74 prosentin kanavaosuus. Muita menestyjiä olivat Alf, Kolmosvisa 
ja Falcon Crest, jotka kaikki saavuttivat yli 50 prosentin kanavaosuuden. ( Taulukko 
16.) Kolmosta katseli tutkimusajankohtana päivittäin 28—39 prosenttia mahdollisis- 
ta katsojista eli joka kolmas, vaikka se oli ollut toiminnassa vasta vuoden. Erityisen 
suosittu Kolmonen oli 10—14-vuotiaiden keskuudessa, joista kanava tavoitti päivit- 
täin peräti 44-58 prosenttia eli karkeasti joka toisen.”*+ 

Katsojalukuihin tuijottaminen ei Kolmosen kehityksen varhaisessa vaiheessa 
ole mielekästä. Kanava oli tutkimusta tehtäessä nähtävissä vasta Helsingin, Tampe- 

Taulukko 16 Kolmosen katsotuimmat ohjelmat viikoilla 36—38/1988 


Sija 
1. 
2. 
EN 
4. 


10. 


*Peitto koko väestöstä % 


Katso- Kanava- Katsojia 
Ohjelma Ohjelmatyyppi jaosuus* osuus" max. 
Spede Special viihdeohjelma 20 74 444 000 
Alf sarjafilmi 17 61 374 000 
Kolmosvisa viihdeohjelma 15 51 318 000 
Falcon Crest sarjafilmi 15 55 318 000 
Jamaica Inn sarjafilmi 14 31 307 000 
Kasvot kuvaruudussa elokuva 13 32 282 000 
Viha ja rakkaus talk show 13 54 277 000 
Sudet tulevat elokuva 12 31 271 000 
Colbyt sarjafilmi 12 36 269 000 
Maalaislääkäri sarjafilmi 12 28 261 000 


Katsojaosuus suurim- 
massa ryhmässä (%) 


39 (10—14-vuotiaat) 
50 (10—14-vuotiaat) 
18 (35—49-vuotiaat) 
17 (10—-14-vuotiaat) 
19 (25—34-vuotiaat) 
21 (15—24-vuotiaat) 
15 (35—49-vuotiaat) 
18 (25—34-vuotiaat) 
15 (10—24-vuotiaat) 


15 (34—49-vuotiaat) 


**Osuus katsojista % 


Lähde: Television katselututkimus Kolmoskanavan näkyvyysalueella, Tutkimustietoa Kolmoskanavalta 4/88. 


reen, Turun, Lahden ja Jyväskylän alueilla, jolloin se peitti vasta hieman alle puolet 
väestöstä. Suomalaisten eniten suosimat televisio-ohjelmat olivat — kuten ovat nyt- 
kin — tyypillisesti uutisia, urheilua ja viihdettä. Katsotuimpia ohjelmia analysoineen 
Johanna Jääsaaren mukaan suosikit ovat luonteeltaan toistuvia ja pysyviä ohjelma- 
klassikoita, jotka liittyivät suomalaisten päivittäisiin (puoli yhdeksän uutiset), vii- 
koittaisiin (Lotto, Napakymppi) tai vuosittaisiin (olympialaiset, itsenäisyyspäivän 
vastaanotto) rituaaleihin. Suosituimmat ohjelmat ovat yleensä poikkeuksetta myös 
kotimaisia. (Taulukko 17.) 

Kolmoselta monet suursuosion edellytykset puuttuivat. Sillä ei ollut lainkaan 
uutislähetystä. Urheilussa kanava ei voinut tarjota olympialaisten tai jääkiekon 
MM-kisojen kaltaisia vetureita, vaan sen oli pakko tyytyä toissijaisiin lajeihin. 
Viihteeseen se oli vasta rakentamassa kotimaista arsenaaliaan. Kolmosen katso- 
tuimpien ohjelmien listassa huomiota herättää se, että kärkikymmenikön ohjel- 
mista useimmat olivat ulkomaisia. Kolmoskanavan katseluun liittyikin tietoista 
valikointia, joka poikkesi pääkanavien katselukulttuurista ja muistutti pikemmin- 
kin kaapeliyleisön käyttäytymistä. Kuten kaapelikanavien, myös Kolmosen katselu 


III KOLMOSTELEVISION LUNASTUS (1936-1959) 


Taulukko 17 — Vuoden 1988 katsotuimmat televisio-ohjelmat 


Ohjelma Ohjelmatyyppi Yhtiö/kanava Katsojaosuus (%) Katsojia 

Tv-uutiset ja sää uutiset YLE/TV1/TV2 54 2 350 000 
Napakymppi visailu MTV/TV1 52 2 300 000 
Talviolympialaiset urheilu YLE/TV1 51 2 260 000 
Lotto muu YLE/TV1 51 2 260 000 
Miss Suomi 1988 viihde MTV/TV1 50 2 210 000 
Kymmenen uutiset uutiset MTV/TV1 50 2 210 000 
Urheiluruutu urheilu YLE/TV1 46 2 040 000 
Syksyn sävel: tulokset musiikkiviihde MTV/TV1 46 2 040 000 
Hymyhuulet sketsiohjelma YLE/TV1 45 1990 000 
Elämän vonkamies elokuva MTV/TV1 44 1 950 000 


Lähde: Jääsaari 1996, 178. 


suuntautui fiktioon ja viihteeseen. Molempia käytettiin siten enemmän ”elämyksel- 
listen” kuin ”tiedollisten” ohjelmatyyppien katseluun.” Toisaalta valmius hyväksyä 
ulkomaisia sarjoja ja elokuvia tutun kotimaisen tarjonnan sijasta kertoi osaltaan 
Kolmosen katsojakunnan nykyaikaisuudesta ja urbaanisuudesta. 

Kolmosen suosituimpien ohjelmien lista osoittaa hyvin kanavan painopisteet: 
viihteen, sarjafilmit ja elokuvat. Niillä uusi kanava saattoi tavoitella suhteellisen 
suurtakin yleisöä, vaikka ohjelmien katsojakunnan rakenne painottui nuoriin ja 
jopa hyvin nuoriin katsojiin. Lasten ja nuorten merkittävä rooli Kolmostelevision 
yleisössä saattoi olla mainostajien kannalta vielä tässä vaiheessa ei-toivottava piir- 
re, sillä koululaiset ovat merkittävä kuluttajaryhmä korkeintaan välillisesti. Uuden 
televisiokanavan rakentamisen kannalta tulos oli kuitenkin rohkaiseva. Se kertoi, 
että kanava puhutteli nuorisoa, jonka kaikkoamista kaapeli- ja satelliittikanaville oli 
pelätty eniten. 

Kaikkein suurin ongelma piili kuitenkin siinä, että Kolmostelevisio kilpaili sa- 
mantyyppisellä ohjelmistolla kuin MTV ja söi eniten juuri sen yleisöosuutta. 

TAISTELU 
MAINOSMARKOISTA 


Kolmostelevision talous oli alun perin laskettu kahden kivijalan varaan: aluemai- 
nonnan ja maksutelevision. Molemmat olivat uudenlaisia rahoituskeinoja siinä 
mielessä, että yleisradiotelevisiossa kumpaakaan ei aiemmin ollut kokeiltu. Alue- 
mainontaan keskittymällä Kolmonen ei olisi kilpaillut valtakunnallisiin mainos- 
markkinoihin keskittyneen MTV:n kanssa, vaan olisi tunkeutunut ykköslehtien 
hallitsemille markkinoille ja voinut tuoda televisiomainontaan kokonaan uusia il- 
moittajia. Maksutelevisiota puolestaan oli kokeiltu vain kaapelitelevision puolella, 
jossa HTV:n Viihdekanava oli toiminut jo muutaman vuoden ajan ja luonut run- 
saan 25 ooo talouden suuruisen tilaajakunnan. Kolmostelevision haave oli viedä 
maksutelevisio sinnekin, minne kaapelit eivät yltäneet. 

Kun maksutelevisiosta sitten luovuttiin, Kolmostelevision talouteen ilmaantui 
kymmenien miljoonien markkojen aukko. Kun myöskään mainosmyynnin tavoit- 
teet eivät toteutuneet, omistajien oli karsittava kustannuksia ja pönkitettävä yhtiön 
taloutta. Kolmosen vauhdikas tunkeutuminen markkinoille kiristi kuitenkin mai- 
noskilpailua, aivan kuten hankkeen taloudellisia edellytyksiä liikenneministeriölle 
selvittänyt työryhmä oli ennakoinut. Lopulta ristiriidat johtivat kanavauudistusta 
koskeviin neuvotteluihin, joita käsittelen seuraavassa luvussa. Tässä luvussa tarkas- 
telen Kolmostelevision talouden kehitystä ja mainosmyynnin kärjistynyttä kilpai- 
lua MTV:n kanssa. Aluksi yritän vastata kysymykseen, miksi maksutelevisiosta ei 
lopulta tullut mitään. 

MIHIN MAKSUTELEVISIO KAATUI? 


Nokian päällimmäiseksi syyksi lähteä mukaan Kolmoskanava-hankkeeseen on 
yleensä nimetty maksutelevisio.** Edellä on kuitenkin tuotu esiin, ettei Nokia ai- 
noastaan halunnut olla mukana maksupäätelaitteiden kehittelyssä, vaan sillä oli 
myös viestintäpoliittisia tavoitteita: halu liberalisoida suomalaista yleisradiotoi- 
mintaa. 

Maksu-tv oli kuitenkin Nokialle legitiimi julkinen motiivi lähteä yhdeksi kol- 
moskanavayhtiön omistajista. Kolmostelevision toimilupahakemuksessa maksu- 
tv:n ennakoitiin tuovan vähitellen lähes yhtä paljon tuloja kuin mainosmyynnin, 
jopa 200 miljoonaa markkaa vuonna 1990, johon mennessä liittymätalouksien 
määrän arvioitiin nousevan jo 170 000:een.?? Laskelma, jonka mukaan viidennes 
yleisöstä tilaisi maksullisia palveluita, oli optimistinen, koska Kolmoskanavan 
näkyvyysalueilla oli jo aktiivista kaapelitelevisiotoimintaa maksullisine tv-palve- 
luineen. HTV:n helsinkiläisistä asiakkaista vajaa neljännes tilasi Viihdekanavaa 
tai muita maksukanavia, mutta Tampereella tilaajiin kuului vain 15 prosenttia.?* 
Haluaisivatko suurten kaupunkien asukkaat maksaa myös Kolmosen ohjelmista, 
jotka alkaisivat vasta iltayhdeksän aikaan? Olisiko ohjelmisto kyllin houkuttelevaa? 
Olisiko palvelun hinta sopiva suhteessa ohjelmatarjontaan? 

Tauno Äijälän ja Lars-Peter Ringbomin alkuperäisissä suunnitelmissa Kolmo- 
sen maksullisen ohjelmiston oli määrä koostua urheilusta, pitkistä elokuvista, koti- 
ja ulkomaisista sarjoista sekä tapahtumaohjelmista. Urheilua olisi ollut tarjolla joka 
päivä ja maksullisen tarjonnan osuus kanavan ohjelmistosta jopa 60 prosenttia: ar- 
kisin joka päivä runsaat kolme tuntia, viikonloppuisin tuplasti enemmän.” Sisäl- 
löltään se olisi ollut hyvin samantyyppistä kuin kilpailevilla maksukanavilla mutta 
määrällisesti vähäisempää. Esimerkiksi syksyllä 1987 Viihdekanava tarjosi ohjelmaa 
arkisin vähintään viiden tunnin ajan, ja viikonloppuisin ohjelmaa riitti iltapäivästä 
aamuyöhön. Kolmoskanavan maksullisen palvelun hinnaksi oli kaavailtu 50-60 
markkaa kuussa, kun HTV samaan aikaan myi Viihdekanavaa 51 markan kuukausi- 
hinnasta. 

Liikenneministeriön talousselvitys arvioikin, että Kolmosen tilaajien osuus voisi 
jäädä vain 5-10 prosenttiin talouksista. Yhden kriittisen tekijän muodostivat dekoo- 
derin tekniikka, hinta ja levittämistapa. Kolmostelevisio oletti alun perin myyvänsä 
dekooderit yleisölle. Ns. mustan laatikon hinnaksi arvioitu tuhat markkaa vastasi 
hyvinkin televisiovastaanottimen hintaa ja oivallettiin pian liian kalliiksi. Vaihto- 
ehdoksi omaksuttiin kansainvälisen mallin mukaan toinen keino: vuokraus yhdis- 
tettynä takuumaksuun, jolloin takuumaksun suuruus olisi ollut esimerkiksi puolet 
dekooderin hinnasta. Sekin olisi ollut kertainvestointina kotitalouksille kallis, sillä 
esimerkiksi HTV:n vuokrasi dekooderin tilaajilleen 29 markan kuukausihinnalla.?* 

Laitteiden levittäminen olisi tapahtunut niiden valmistajan, Saloran, jälleenmyyn- 
tiverkon kautta, ja ohjelmien kuukausivuokran perimistavaksi oli harkittu kahtakin 
vaihtoehtoa, ”osoitteetonta” ja ”osoitteellista”. Edellisessä dekooderiin olisi voinut 
ostaa esimerkiksi R-kioskista tai huoltoasemalta kortin, joka olisi avannut kanavan 
katsottavaksi. Jälkimmäisessä taas asiakas olisi maksanut postisiirtokuiteilla tv-lu- 
pamaksun tapaan ja maksut olisivat rekisteröityneet Kolmostelevision tietokoneel- 
le, joka olisi avannut tai sulkenut dekooderin maksutilanteen mukaan.” 

Kaiken kaikkiaan maksutelevision käynnistäminen vapaasti leviävillä yleisra- 
dioaalloilla ei ollut teknisesti yksinkertaista. Kaapeliverkossa kaikki oli helpompaa: 
asiakkaisiin oli valmis langallinen yhteys, ja laitteista oli Salorassa jo muutaman vuo- 
den mittainen kokemus. Vasta joulukuussa 1985 Yleisradiolle ja MTV:lle selvisi lo- 
pullisesti, ettei ilmateitse tapahtuvia lähetyksiä varten ollut mitään valmista dekoo- 
deria ja että pelkän prototyypin valmistaminen vaatisi Saloralta puolitoista vuotta. 
Kun Yleisradio ja MTV lisäksi vaativat salakatselun estämiseksi teknisesti mutkikas- 
ta ”osoitteellista? salausjärjestelmää, kehittely uhkasi venyä vieläkin pidemmäksi.?”? 

Yksinomaan laitteiden kehittely ja niiden sarjatuotannon käynnistäminen näyt- 
ti siten siirtävän Kolmoskanavan maksullisten palveluiden käynnistämisen varovai- 
sestikin arvioituna kauas vuoden 1988 puolelle. Aikataulu oli pahasti ristiriidassa 
viestintäpoliittisen tavoitteen kanssa, joka edellytti aloittamista mahdollisimman 
pian. Niinpä jo toimilupaprosessin aikana kävi selväksi, että uusi kanava käynnis- 
tyisi mainosrahoitteisena ja että maksullisiin palveluihin siirryttäisiin vasta joskus 
tulevaisuudessa. Maksutelevisio siis kaatui jo siihen, ettei tarjolla ollut laitteistoa, 
jolla toiminta olisi voitu aloittaa? Tekniikan lisäksi maksutelevision tielle tulivat 
myös yleisön odotukset. Jo koelähetyksiä odoteltaessa ilmeni, että taloyhtiöt suo- 
rastaan pelkäsivät Kolmosen muuttumista maksulliseksi. Antennin hankkiminen 
ilmaista kanavaa varten koettiin taloyhtiöissä järkeväksi, mutta tilausmaksun tulkit- 
tiin suosivan vain osaa asukkaista. Yleisö tuntui haluavan nimenomaan lisää ilmais- 
tarjontaa kahden perinteisen kanavan lisäksi.”* 

Maksullinen ohjelmisto alkoi nopeasti näyttää yhä mahdottomammalta myös 
Kolmostelevision sisältä katsottuna. Riittävän yleisöpohjan rakentaminen tilaus- 
pohjaista televisiotoimintaa ajatellen ei enää näyttänytkään varmalta. Lähetysalue 
kattaisi aluksi vain ne kaupungit, joissa oli jo kilpailevaa maksu-tv-toimintaa. Mak- 
sutelevision ohjelma-aika olisi rajoittunut prime timen ulkopuolelle, mikä olisi en- 
tisestään heikentänyt sen kysyntää. Kolmen neljän tunnin päivittäinen ohjelmisto 
ei sekään olisi kenties riittänyt. Mainosajalle sen sijaan tuntui riittävän kysyntää. 
Kun markkinointijohtaja Juha-Pekka Louhelainen ja ohjelmapäällikkö Heikki Sep- 
pälä aloittivat keväällä 1986, maksutelevisiosta ei enää aktiivisesti puhuttu. Markki- 
nointisuunnitelmat perustuivat vain ja ainoastaan alueelliseen mainosmyyntiin ja 
ohjelmistosuunnitelmat vapaasti katsottaviin lähetyksiin.?* 

Markkinointijohtaja Juha-Pekka Louhelainen, ohjelmajohtaja Heikki Seppälä ja toimi- 


tusjohtaja Heikki Lehmusto siellä, mistä pääkaupunkilaiset saivat Kolmoskanavansa: 


Espoon Kivenlahden mastossa. Kuva: Heikki Seppälän kotialbumi 


”Maksu-tv:n aloittaminen on niin iso homma, jonka on liikkeelle lähtiessään 
pelattava täydellisesti”, toimitusjohtaja Lehmusto selitti samaan aikaan hankkeen 
siirtymistä lehtihaastattelussa. ”Se vaatii lähetystekniikan, laitteiden yhteensopi- 
vuuden, tietokoneohjatun järjestelmän asiakashallintaan, erittäin hyvän markki- 
nointiorganisaation ja jakelutien sekä maksu-tv:n aloittamisen alkuillasta?” Liian 
moni mainituista edellytyksistä puuttui — ja ennen muuta puuttui yleisö. 

Käytännössä viimeinen yritys hankkeen puhaltamiseksi henkiin tehtiin vuonna 
1987, kun toimitusjohtaja Lehmusto nimesi oman tilaus-tv-työryhmänsä vielä ker- 
ran pohtimaan, voisiko maksutelevisio toimia Kolmostelevision liikeidean osana. 
Ryhmään kuuluivat niin talousjohtaja Vahala kuin markkinointijohtaja Louhelai- 
nen sekä lisäksi ohjelmistosuunnittelija Arto Kivinen ja lähetystoiminnan päällikkö 

Jyrki Lahtinen. Kun työryhmä laski palvelun kuukausimaksuksi 70 markkaa sekä 
otti huomioon ohjelmiston hankintakulut, markkinointikulut ja tietojenkäsittely- 
järjestelmän hankinnan, toiminta olisi saatu kannattavaksi kolmessa vuodessa, jos 
palveluita tilaisi silloin 60 ooo taloutta. Mutta kuka olisi halunnut maksaa 70 mark- 
kaa kuussa kahdesta elokuvasta illassa, kun HTV tarjosi samaan aikaan kolmesta 
seitsemään elokuvaa illassa 93 markalla kuussa? Ryhmän ehdotuksen perusteella 
yhtiön hallitus totesi, että päätös maksutelevision aloittamisesta voidaan tehdä 
vasta, ”kun yhtiöllä on toiminnan edellyttämät taloudelliset ja tekniset valmiudet”. 
Lehmusto ilmaisi asian napakammin: ”Projektiin lähdetään sitten kun tulevaisuus 
on turvattu ja kanava on kuivilla?” 

Kun kanava sitten lopulta oli kuivilla vuonna 1990, kanavajakosopimus ja kana- 
vauudistuksen odottelu olivat syöneet viimeisetkin edellytykset Kolmoskanavan 
maksutelevisiolta. Silloin Kolmosta jo valjastettiin maan johtavaksi mainosme- 
diaksi, joka tarjoaisi foorumin sekä alueelliselle että valtakunnalliselle mainonnal- 
le. Maksutelevisio eetterissä oli aikaansa edellä ollut ajatus 1980-luvun suomalai- 
sessa televisiotoiminnassa. Todellisuudeksi se muuttui vasta digitalisoinnin myötä 
2000-luvulla. Nokian pettymystä epäilemättä lievensi se, että sen vetäytyessä yh- 
tiöstä vuosikymmenen vaihteessa toinen sen tavoitteista, yleisradiotoiminnan libe- 


ralisointi, oli toteutumassa. 


UUSI MAINOSMEDIA 


Maksutelevision sijasta Kolmostelevisio toi Suomeen alueellisen televisiomainon- 
nan. Se oli merkittävä aluevaltaus, koska se muutti tv-mainonnan luonnetta sekä 
lisäsi niin ilmoittajien kuin mainonnankin määrää. Viestinnän makrotalouden nä- 
kökulmasta Kolmostelevisio onkin nähtävä yrityksenä voittaa takaisin television 
menettämää markkinaosuutta mainosvälineenä. Aluemainonnan idea oli yksinker- 
taisesti se, että yksi ja sama kanava voisi ajaa saman mainoskatkon aikana eri mai- 
nokset eri osissa Suomea ja tuoda uutta rahaa yleisradiotoiminnan tueksi. 

Ennen Kolmostelevisiota tv-ruudussa oli nähty lähinnä suurten keskusliikkei- 
den mainoksia, mikä tarkoitti imago- ja merkkitavaramainontaa. Eniten mainos- 
tettuja tuoteryhmiä olivat elintarvikkeet, koti ja sisustus, moottoriajoneuvot sekä 
pankki- ja vakuutuslaitokset, joista kertyi puolet MTV:n mainostuloista.?* Mainos- 
aika oli kallista, ja tv-kampanjat oli toteutettu rahaa säästämättä. Kaapeliverkossa 
oli toki nähty tavanomaista päivittäistavarailmoittelua, mutta valtakunnanverkossa 
se ei ollut mahdollista. Kolmostelevision myötä televisio alkoi kilpailla ilmoittajista 
ykköslehtien kanssa. 

Kolmoskanavan mainosmyynti oli annettu MTV:n vastuulle, ja tämän oli mää- 

rä kerätä siitä jopa 15-20 miljoonaa markkaa vuodessa provisiona. Kolmostelevi- 
siosta vastaavana myyntipäällikkönä aloitti joulukuussa 1985 Harry Köhler, joka 
sai tiimiinsä, Myyntiryhmä 3:een, kaksi myyntineuvottelijaa. He työskentelivät 
MTV:n myyntiosastolla ja alkoivat houkutella mainoksia Kolmosen elokuvien lo- 
maan. Tammikuussa laatimassaan markkinointisuunnitelmassa Köhler nimesi pää- 
tavoitteeksi ”totuttaa sekä valtakunnalliset että alueelliset mainostajat käyttämään 
televisiota päämediana alueellisessa mainonnassa”. Vuoden 1988 aikana kanavan 
oli määrä saada 8 prosentin osuus Suur-Helsingin alueen merkkitavara- ja kaupan 
mainonnasta. Esimerkiksi Helsingin Sanomiin nähden Kolmoskanavan etuna oli 
halvempi kontaktihinta.?? 

Mainonnan myyntiä koskeva sopimus MTV:n kanssa uusittiin toukokuussa 
1987. Sen mukaan MTV:n oli määrä hoitaa myynti omissa nimissään ja tulouttaa 
Kolmostelevisiolle kuukausittain mainosajan myynnin liikevaihto. Palveluistaan 
MTV laskutti mainosajan myynnin aiheuttamat kustannukset sekä viiden pro- 
sentin myyntiprovision. Sopimus laadittiin lyhytaikaiseksi, vain vuoden loppuun 
— mutta jo joulukuun alusta lukien myynti siirtyi Kolmostelevision omiin käsiin, ja 
Köhlerin myyntitiimi alkoi kasvaa. Sitä mukaa kuin kanavan näkyvyysalue laajeni, 
Kolmostelevisio palkkasi lisää myyntipäälliköitä ja -as- 
sistentteja, joista osa sijoittui maaseutukaupunkeihin: 
ensin Tampereelle, sitten Turkuun ja edelleen Jyväsky- 
lään, Lahteen ja Ouluun. Aluemyynti oli kokonaisuu- 
dessaan talousjohtaja Heikki Vahalan vastuulla." 

Siinä vaiheessa, kun MTV vielä vastasi Kolmostele- 
vision myynnistä, Kolmoskanavaa markkinoitiin ”uute- 
na alueellisena tehomediana”. Sen valttina oli ”edullinen 
pystytoisto”, joka tarkoitti saman mainoksen esittämis- 
tä useaan kertaan saman päivän aikana. Mainostajille 
suunnatun esitteen hintaesimerkki oli kuvaava: 44 600 
markalla sai Helsingin Sanomiin arkipäivänä yhden neli- 
värisen puolen sivun suuruisen ilmoituksen, kun hieman 
halvemmalla, 41 500 markalla, sai Kolmoselle Helsingin 
seudulla 15 sekunnin mainoksen, joka toistettiin kolme 
kertaa illassa viikon ajan. Alueellisen tv-mainonnan mata- 


Uusia maakunnissa toimineita ilmoittajia piti houkutella ja 
opastaa televisiomainonnan pariin, koska aiemmin tv-spotteja 
olivat tilanneet lähinnä keskusliikkeet. Tämä opas laadittiin 
vuonna 1989. 

laa kynnystä korostettiin myöhemmissäkin esitteissä. Media Kolmonen -oppaassa 
markkinointijohtaja Juha-Pekka Louhelainen korosti Kolmostelevision tuoneen 
”pienenkin mainostajan ulottuville täysin uuden mainosvälineen” vaikka työpaik- 
ka- ja kiinteistövälitysilmoitteluun. Kolmosta markkinoitiinkin ”vaihtoehtona 
luokitellulle ilmoittelulle”, mikä tarkoitti suoraa kilpailua alueellisten ykköslehtien 
tärkeimmän tulolähteen kanssa.” 

Monelle Kolmosen asiakkaalle televisiomainonnan kokeilu merkitsi mainosvä- 
lineen vaihtumista ja uuden välineen opettelua. Alueellisista mainostajista suurin 
osa oli Heikki Lehmuston mukaan ”omasta taskustaan maksavia isoja K-kauppiaita 
ja paikallisia ketjuja”, joille oli tärkeää ”nähdä kassassaan, mitä mainonta tuottaa”. 
Sen tähden alueellisen mainonnan piti olla konkreettista ja aktivoida ostajat kaup- 
paan. Ihannetapauksessa varsinainen brändimainonta olisi hoidettu valtakunnal- 
lisesti MTV:ssä ja tarjousilmoittelu Kolmosella. Tällöin kanavat yhdessä olisivat 
tarjonneet ”monipuolisen strategisen merkkitavaramixin”, kuten yhtiöiden yhtei- 
nen esite vakuutti. Lehmusto konkretisoi yhteispelin näin: ”Isolla kanavalla Cokis 
on esillä brändinä, mutta alueellisella kanavalla paikallinen Citymarket kertoo, että 
meiltä nyt kaksi Cokista 1,99 pullo." 

Keväällä 1989 Kolmostelevisio laati erityisen oppaan, koska ”monelta mainosta- 
jalta on alussa puuttunut tv-mainonnan ammattitaito” ja koska ”monet mainostajat 
ovat innostuksissaan rynnänneet tekemään tv-mainontaa miettimättä tavoitteitaan 
sen tarkemmin”. Opasta tarvittiin myös mainosten teknisen ilmeen ja dramaturgian 
kehittämiseksi. Opas kutsui televisiota ”tunnemediaksi”, jonka voima oli ”mieliku- 
vien luomisessa”. Edelleen se neuvoi, että tv-mainonnassa ”viestin tulee olla selkeä” 
ja että paras tapa saada asiansa läpi oli kertoa tarina. Sen jälkeen opas antoi käytän- 
nön ohjeita tuotantoyhtiön valitsemisessa, käsikirjoituksen laatimisessa sekä näyt- 
telijöiden, musiikin, tehosteiden ja muiden vastaavien käytössä.” 

Samaan tapaan kuin ohjelmatuotannossa myös mainostuotannossa Kolmonen 
joutui luomaan uusia rakenteita. Aluemainoksia tehtiin ympäri Suomen yhteis- 
työssä paikallisten mainostajien, mainostoimistojen ja videotuottajien kanssa. Am- 
mattitaitoa tv-mainontaan puuttui paitsi mainostajilta myös mainosten tekijöiltä. 
Useimmista kaupungeista löytyi av-alan yhtiöitä, jotka olivat tehneet mainoksia 
paikalliselle kaapelitelevisiolle, mutta Kolmostelevisio toi alalle paljon uusia yrittä- 
jiä. Esimerkiksi vuonna 1988 Kolmosen mainospaloja valmistettiin kaikkiaan noin 
50 yhtiössä.* 

Teknisessä mielessä aluemainonnan käynnistäminen oli melkoinen haaste, sillä 
mainoskatkojen pituuden määräsi se alue, johon mainosaikaa oli myyty eniten. Alu- 
eelliset vaihtelut olivat alkuvuosina suuria, ja tyhjäksi jäänyt mainosaika piti tilkitä 
erilaisilla täytteillä. Koska mitään tietokoneohjelmia, joilla eri alueiden mainoskat- 
kot olisi siirretty lähetyskeskuksessa linkkiverkoston kautta automaattisesti ohjelma- 

virtaan, ei ollut saatavissa ennen vuotta 1991, Kolmostelevisio joutui turvautumaan 
yli neljän vuoden ajan tilapäisjärjestelyyn. Se tarkoitti käytännössä, että Helsingin, 
Tampereen, Turun ja muiden näkyvyysalueiden mainoskatkot pakattiin videonau- 
hoille, jotka kulkivat Helsinkiin milloin bussirahtina, milloin kuriirikyydillä, ja ajet- 
tiin sitten manuaalisesti rinnakkain eetteriin Yleisradion lähetyskeskuksesta.** 


HINTAKILPAILUA JA REVIIRIRIITOJA 


Monopoliaikoinaan MTV oli saanut yksin määrätä tv-mainonnan hinnoista, 
ja yleensä sen taksojen muristiin olevan yläkantissa. Kolmostelevision tulo toi 
mainontaan nyt paitsi vaihtoehtoisen kanavan myös hintakilpailun, joka vastoin 
suunnitelmia levisi myös MTV:n ja Kolmostelevision väliseksi. Kokeilukaudella 
Kolmonen harjoitti suorastaan polkumyyntiä tarjotessaan mainosaikaa 70-80 pro- 
sentin alennuksella, 100 markan sekuntihintaan. Ensimmäisiin elokuviin minuutin 
mainoksen sai 6 ooo markalla.* 

Kolmostelevision ja MTV:n mainoshintojen vertailu ei ole helppoa, koska 
Kolmonen ryhmitteli ohjelmansa lähetysajan, MTV taas yleisömäärän mukaan. 
MTV:llä hintaryhmiä oli viisi. Ykkösryhmään kuuluivat yli 5o prosentin katselu- 
osuuden saavat ohjelmat, joilla oli vähintään 1,4 miljoonaa katsojaa. Viitosryhmäs- 
sä taas olivat alle puolen miljoonan katsojan ohjelmat, joiden katseluosuus jäi alle 
19 prosentin. Kolmosella kalleimpia paikkoja, A-ryhmää, olivat alkuillan ja parhaan 
katseluajan kotimaiset ohjelmat, kuten Tänään tässä ja nyt, Kolmosvisa ja Kasvu. 
Halvimpaan, D-ryhmään, taas lukeutuivat puoli yhdeksän uutisten aikaan esitetyt 
ulkomaiset sarjat sekä viikonloppuiltapäivien lastenohjelmat ja urheilulähetyk- 
set.” Kolmonen hinnoitteli mainoksensa erikseen kullekin lähetysalueelle, millä 
se haki hintajoustoa sekä yleisön koon että kilpailun mukaan. 

Kun marraskuussa 1987 yhden 15 sekunnin mittainen mainos MTV:n paraati- 
paikalla maksoi ilmoittajalle 43 700 markkaa, sai samanmittaisen mainoksen Kol- 
mosella näkymään Helsingin alueella 3 495 markalla. Hintaero oli yli 12-kertainen, 
mutta monin verroin suurempi oli myös MTV:llä lähetetyn mainoksen levikki ja 
näkyvyys. Jos Kolmosen mainoksen halusi saada näkymään Helsingin lisäksi myös 
Tampereella ja Turussa, hinta nousi 6 885 markkaan. Nämä summat ovat perus- 
hintoja, joilla harva mainostaja ilmoitustilaa osti. Esimerkiksi MTV markkinoi 
kymmenen esityskerran pakettia, jossa mainosta esitettiin kahden viikon ajan. 
Samaisen 15 sekunnin mainoksen olisi saanut tällöin näkymään 258 ooo markalla, 
kun Kolmoselta olisi voinut ostaa kymmenen esityskertaa kolmen suurimman kau- 
pungin näkyvyysalueilta 61 515 markalla. Mainosten vaakasuuntaisessa toistossakin 
hintaero säilyi yli nelinkertaisena. 

”Kolmonen ei ole kesälomalla 


Kolmostelevision yritys tunkeutua mainosmarkkinoille ei kuitenkaan aluksi su- 
junut. Erityisen surkeaa myynti oli kokeilukaudella, ja vaikka tilanne paranikin syk- 
syn 1987 kuluessa, yhtiö saavutti 34 miljoonan markan myyntitavoitteestaan vain 
tasan puolet, 17 miljoonaa markkaa. Kolmonen ja Yleisradio syyttivät huonosta 
menestyksestä MTV:tä, joka ei sen mielestä tehnyt tosissaan töitä osakasyhtiönsä 
hyväksi. MTV:n markkinointijohtaja Raimo Ruohisto puolustautui muistuttamal- 
la, että Kolmoskanavan ohjelmisto, yksi elokuva illassa, ”ei mainostajia kovin suu- 
resti houkuttele”. 

MTV:n vähäisiin myyntiponnistuksiin saattoi vaikuttaa myös se, että sen oma 
mainosmyynti oli kriisissä. MTV:llä oli vuosittain runsaat 400 mainostaja, jois- 
ta sadalla oli vuosisopimus, kun taas loput ilmoittivat vain esimerkiksi kampanja- 
aikoina. Vuonna 1986 MTV oli tehnyt tappiollisen tuloksen, ja seuraavana vuonna 

mainosaika kävi kaupaksi vieläkin huonommin, vaikka yhtiö myi sitä 476 miljoo- 
nalla markalla — melkein 30-kertaisesti Kolmostelevisioon verrattuna. MTV:tä 
saattoi kaihertaa myös se, että se maksoi melkein 60 prosenttia mainosajan liike- 
vaihdostaan vuokrana Yleisradiolle, kun Kolmostelevisio selvisi nimellisellä sum- 
malla, 6 miljoonalla. Ilman velvollisuuttaan rahoittaa Yleisradiota MTV olisi kan- 
nattanut suorastaan hävyttömän hyvin. 

Kolmosen tilanne alkoi kriisiytyä jo sen ensimmäisellä kaudella, keväällä 1987. 
Kassassa oli vain menoja, tuloja ei nimeksikään. Huhtikuussa toimitusjohtaja Pil- 
kama raportoi MTV:n hallitukselle Kolmostelevision myynnin onnistuneen vain 
60-80-prosenttisesti. Toukokuussa tilanne näytti vieläkin synkemmältä. Kolmos- 
television kumulatiivisen tappion ennakoitiin nousevan vuoden loppuun mennes- 
sä 20 miljoonaan markkaan ja vuoden 1988 lopussa 45 miljoonaan markkaan. Yksi 
syy huonoon taloudelliseen tilanteeseen oli lähetysasemien valmistumisen hidas- 
tunut aikataulu ja maksutelevision lykkääntyminen.?** 

Yhtiön pelastamiseksi jouduttiinkin tekemään silloisissa oloissa poikkeuksel- 
linen manööveri: vaihtovelkakirjalaina. Vaihtovelkakirjalaina on omistajien keino 
vahvistaa kasvuvaiheessa olevan yrityksen taloutta ja osakepääomaa, mutta 1980-lu- 
vun loppupuoliskolla sitä ei ollut Suomessa juuri kokeiltu. Laina-ajan päätyttyä lai- 
nanantajalla on yleensä oikeus vaihtaa lainamäärä yhtiön osakkeisiin. Kyseessä on 
siis eräänlainen optio yhtiön tulevaan arvonnousuun. 

Vaihtovelkakirjalainan suuruudeksi kesäkuussa pidetty yhtiökokous hyväk- 
syi 40 miljoonaa markkaa, josta Yleisradion lisäsijoitukseksi tuli 20 miljoonaa, 
MTV:n 14 miljoonaa ja Nokian 6 miljoonaa markkaa. Lainasummalla Kolmostele- 
vision osakepääomaa kasvatettiin vain 1,5 miljoonalla markalla, kun taas valtaosa 
rahoista, 38,5 miljoonaa markkaa, siirrettiin vararahastoon kattamaan yhtiön kus- 
tannuksia. Nokialle järjestely oli Lagerroosin mukaan vähäinen: ”Ne olivat pieniä 
rahoja Nokian mittakaavassa. Mutta se oli tuskaa Yleisradiolle ja MTV:lle, koska 
etenkin Yleisradiossa rahat olivat aikamoisen budjettiprosessin takana”?*' Laina 
täytti tehtävänsä, mutta siihen turvautuminen osoitti jälleen hankkeen taloudellisia 
edellytyksiä tutkineen työryhmän olleen oikeassa: Kolmostelevision tulokertymät 
oli arvioitu yläkanttiin. Toinenkin työryhmän ennakoima kehityskulku toteutui: 
MTV alkoi menettää omia mainostajiaan Kolmostelevisiolle.?*? 

Vaikka omistajat, MTV mukaan lukien, osallistuivat Kolmostelevision pelasta- 
miseen, reviiririidat, hintakilpailu ja suukopu jatkuivat. Toukokuussa MTV:n halli- 
tus joutui paheksumaan toimitusjohtaja Lehmuston lehdistölle antamia lausuntoja 
MTV:n ja Kolmostelevision suhteista ja edellytti, ettei vastaava tule toistumaan”? 
Seuraava yhteenotto koettiin vuotta myöhemmin, keväällä 1988, kun MTV alkoi 
markkinoida ns. Citypack-mainospakettiaan, joka kohdistui alueellisesti juuri 
sinne, missä Kolmostelevisiokin toimi, eli Helsingin, Tampereen, Turun, Lahden 

ja Jyväskylän seudulle. Mainostajille sitä markkinoitiin keinona tavoittaa suurten 
kaupunkien ”varhaisiin omaksujaryhmiin kuuluvat urbaanit ihmiset” peräti 20-40 
prosentin alennuksella verrattuna listahintoihin. MTV tarjosi 30 sekunnin mainok- 
selle nyt 12 esityskertaa 276 ooo markalla, osapuilleen samaan hintaan kuin Kol- 
moselta sai vastaavan paketin sen kaikilla näkyvyysalueilla. Lehmusto kirjelmöi 
Kolmostelevision hallitukselle, että ”MTV on myynnissään lähtenyt tielle, jolla 
tahtoen tai tahtomatta murretaan se yhteistyöajattelu, jolla valtakunnallista ja alu- 
eellista tv-mainontaa yritetään viedä eteenpäin”?** 

Lehmusto oli osittain oikeassa. MTV:n kampanja oli omiaan romuttamaan alu- 
eellisen ja valtakunnallisen mainosmyynnin työnjakoa. Se asetti myös vuosisopimuk- 
sella toimivat asiakkaat huonompaan asemaan kuin nopeita alennustarjouksia kärk- 
kyvän satunnaisen ilmoittajan, joskin MTV lupasi tulla sopimusasiakkaita vastaan 
myöntämällä korvaukseksi lisää mainosaikaa. Toisaalta työnjaon mukaista oli se, että 
koko valtakunnan - ja kenties jopa suurimpien kaupunkien - tavoittamisen piti tulla 
halvemmaksi MTV:n kuin Kolmostelevision kautta. Yleisradion mielestä MTV:n 
kampanja oli tulkittavissa alueelliseksi mainonnaksi, joka loukkasi Kolmosen revii- 
riä. Sakari Kiuru paheksui hallintoneuvostossa ”mainosten polkumyyntiä” ja epäili, 
ettei se vahvistaisi MTV:n kykyä selviytyä velvoitteistaan Yleisradion suuntaan? 

Citypack-kampanja oli paitsi merkki MTV:n vaikeuksista myös osoitus siitä, 
että mainonta oli muuttumassa aiempaa kohderyhmähakuisemmaksi. Kun ennen 
tärkeää oli ollut saada suuri yleisö, nyt mainostajat alkoivat enenevästi kiinnostua 
oikeanlaisesta yleisöstä. Sen mukaisesti MTV muistutti asiakkailleen, että Napa- 
kymppi tavoitti kaksi kolmesta perheenemännästä ja Kymmenen uutiset kolme nel- 
jästä toimihenkilöstä. Filosofian muutosta edesauttoi katsojamittaus. ”Me uskom- 
me sähköiseen mittariin kuin pukki sarviin”, toimitusjohtaja Eero Pilkama kuvasi 
ajatustapaa ja jatkoi: ”Me annamme asiakkaalle takuun siitä, että mainos tavoittaa 
juuri halutun kohderyhmän.?”*** Kolmostelevisio, joka ei ollut mukana tv-mittari- 
tutkimuksessa, sen sijaan joutui markkinoimaan toistoa. Sen viikkopaketissa sama 
mainos sai jauhaa kolme neljä kertaa illassa. 

Pahimmillaan MTV:n ja Kolmostelevision keskinäinen nokittelu kasvoi siihen 
pisteeseen, että Lehmusto ja MTV:n myyntijohtaja Eero Aalto asioivat tarinan mu- 
kaan fakseilla toistensa kanssa, vaikka fyysistä etäisyyttä ei ollut kuin 20 metriä. 
Pääomistajan painostuksesta riita kuitenkin sovittiin, ainakin nimellisesti. Pilkama 
korosti yhtiönsä hallitukselle jälleen, että ”yhtiöiden väliset erimielisyydet eivät saa 
päästä julkisuuteen”. Lehmusto puolestaan kertoi lehtiuutisessa, kuinka ”meidän 
ja MTV:n välillä on sovittu, ettei hintarakennetta muuteta” MTV käytti ahdinkoa 
myös hyväkseen vaatimalla Yleisradiolta lisää ohjelma-aikaa.?” Yhteenoton seu- 
rauksena kulisseissa alettiin kuitenkin enenevästi puhua siitä, että toimialalla tarvit- 
taisiin jokin perustava rakennemuutos. 

TALOUSLASKELMAT UUSIKSI 


Kolmostelevision alkutaival ei ollut taloudellisesti helppo. Koska yhtiön lähtökoh- 
dat muuttuivat maksutelevision jäätyä toteutumatta ja mainosmyynninkin kom- 
pastellessa, talouslaskelmat oli tehtävä uudelleen. 

Toimilupahakemuksessa kanavan omistajat olivat ennakoineet yhtiön tulojen 
ylittävän menot jo 1989, kolmantena varsinaisena toimintavuonna. Siihen men- 
nessä mainostulojen oli määrä kivuta 86 miljoonaan markkaan ja maksu-tv-tulo- 
jen 76 miljoonaan markkaan. Yhtiön ohjelmakustannusten ”lopulliseksi? tasoksi 
oli suunniteltu noin 120 miljoonaa markkaa, joka olisi saavutettu 1988. Vuoteen 
1990 mennessä maksutelevision oli arvioitu tuovan jo puolet kanavan tuotoista.?** 
(Taulukko 18.) Kun maksutelevision tuotot todellisuudessa puuttuivat kokonaan, 
mainosmyyntiin kohdistui ennakoitua suurempia paineita, jolloin ohjelmistoa oli 
karsittava. 

Kevään 1987 vaihtovelkakirjajärjestelyjen yhteydessä Kolmostelevision budjet- 
tia korjattiin mainostuottojen ja ohjelmahankintojen osalta alaspäin. Edes tingit- 
tyihin numeroihin ei kuitenkaan päästy mainosmyynnin täydellisen epäonnistu- 
misen myötä, minkä seurauksena tilikauden tappio nousi 35 miljoonaan markkaan. 
Tappio sinänsä oli ennakoidun suuruinen; pettymyksen tuotti surkea myyntitulos. 
Vuodesta 1988 ei tullut yhtään helpompi. Vaikka myynti aluksi sujui, lokakuussa 
seurasi romahdus, jonka syypääksi Lehmusto nosti julkisuuteen tulleet suunnitel- 
mat tulevista kanavajärjestelyistä. Toimitusjohtajan mielestä huhut olivat saaneet 
osan asiakkaista käsittämään, ettei aluemainonta jatkuisikaan, jos MTV:stä tulisi 
kolmoskanavan uusi isäntä. Notkahdus oli lopulta niin syvä, että tilikautta jou- 
duttiin jatkamaan vuoden 1989 toukokuun loppuun asti, jolloin tavoitteet alkoivat 
täyttyä. Kolmostelevision yhteenlasketut tappiot nousivat vuoden 1988 loppuun 
mennessä 56 miljoonaan markkaan.?* 

Tilikauden jatkaminen oli vuoden 1987 vaihtovelkakirjalainan jälkeen toinen 
suora hätätoimenpide Kolmostelevision pitämiseksi pystyssä. Molemmissa pelas- 
tusoperaatioissa apua saatiin isojen teollisuuskonsernien asiantuntemuksesta. Vaih- 
tovelkakirjalaina oli Nokian Antti Lagerroosin keksintö, tilikauden pidentäminen 
taas Lohjan Georg Ehrnroothin ajatus. Molemmissa tapauksissa saatiin estettyä se, 
etteivät Kolmostelevision ongelmat kaatuneet Yleisradion ja MTV:n syliin 

Kolmostelevision tilinpäätökset paljastavat, että neljän ensimmäisen toiminta- 
vuotensa ajan yhtiö laahasi vähintään neljänneksen asetettujen tavoitteiden perässä 
(taulukko 19). Mainostuotot saavuttivat tavoitetason kuitenkin viimeistään kevään 
1989 kuluessa, eikä niistä enää tarvinnut tinkiä. Verkkovuokraakin Kolmostelevisio 
pystyi maksamaan samana vuonna jo ennakoitua enemmän, 25 miljoonaa mark- 
kaa — mikä toki oli murto-osa MTV:n samaan aikaan maksamasta 275 miljoonasta. 

Taulukko 18 Omistajien ennakoimat Kolmostelevision tulot ja menot 


1986-1989 (mmk) 
Tulo- ja menoerät 1986 1987 1988 
Tulot yhteensä - 49 120 
Mainostulot - 37 78 
Maksu-tv-tulot - 12 42 
Menot yhteensä 4 81 120 
Ohjelmakustannukset - 60 95 
Lähetysasemavuokrat - 10 14 
Hallinto 2 6 6 
Markkinointi 2 5 5 
Käyttökate -4 — 32 o 
Tulos -4 -35 -5 


1989 
162 
86 
76 


41 
+37 


Lähde: Liikenneministeriön arvio uusien televisiokanavien toteuttamiseen liittyvistä taloudellisista kysymyksis- 


tä, Valtioneuvoston yleisen istunnon ptk 62/5.6.1986, liite 47 (KA). 


Taulukko 19 Kolmostelevision toteutunut liikevaihto ja tulos 
1986-1989 (mmk) 


Tuloslaskelma 1986 1987 1988* 
Liikevaihto (mainostuotot) 0,1 13,7 96,6 
Kulut yhteensä 2,0 49,1 101,8 
Verkkovuokra a. 6,4 18,9 
Esitysoikeudet a 25,7 53,0 
Muut muuttuvat kulut a. 7,3 10,8 
Vuokrat, palkat ja palkkiot H 9,7 19,1 
Käyttökate -1,9 -355 -5,2 
Tulos —1,9 — 35,4 — 6,6 


Lähde: Kolmostelevision tilinpäätökset 1986-1990 (PRH). 


1989** 
120,9 
116,7 
25,0 
57,9 
9,1 
24,7 
+43 


+1,0 


Selitys: *Vuoden 1988 laskennallinen osuus tilikauden 1.1.1988-31.5.1989 tuloksesta. Vuoden 1988 todellinen liike- 


vaihto oli noin 78 mmk ja tappio noin 19 mmk. **Vuoden 1989 laskennallinen osuus tilikausien 1.1.1988-31.5.1989 


ja 1.6.1989—31.5.1990 tuloksesta. 

Taloudellisen tasapainon Kolmostelevisio oli saavuttanut tinkimällä ohjelmahan- 
kinnoistaan, joihin se 1989 käytti noin 58 miljoonaa suunnitellun 95 miljoonan si- 
jasta. Kun maksutelevisiota ei ollut, myös täytettävää ohjelma-aikaa oli tuntuvasti 
ennakoitua vähemmän. Yhtiön elämää helpotti myös sen kevyt henkilöstörakenne: 
palkat muodostivat kustannuksista alle kymmenyksen. Vuosikymmenen päättyes- 
sä Kolmostelevision palveluksessa oli vain 46 henkeä." 

Vaikeista hetkistä ja lähtökohtien täydellisestä mullistuksesta huolimatta Kol- 
mostelevisio oli kuivilla juuri siinä aikatauluissa kuin oli ennakoitukin. 


RAKENNEMUUTOKSEN AIKA 


Kun Kolmostelevisio aloitti varsinaisen toimintansa syyskuussa 1987, Helsingin Sa- 
nomien pääkirjoitus tulkitsi hankkeen television yritykseksi ”vallata takaisin niitä 
markkinaosuuksia, joita se on menettänyt mainosvälineenä 1980-luvulla” Mai- 
nososuuden lasku oli alkanut vuonna 1983. Edellisenä vuonna television osuus 
mediamainonnasta oli vielä ollut 16,5 prosenttia, mutta joustamaton mainosaika, 
MTV:n ongelmat sekä lopulta kahden mainostelevisioyhtiön keskinäinen kilpailu 
söivät osuuden vuoteen 1989 mennessä 13,5 prosenttiin. Television osuutta järsivät 
sekä sanomalehdistö että paikallisradiot.?s 

Se, että television alamäki mainosmediana jatkui Kolmostelevision käynnisty- 
misestä huolimatta, viittaa siihen, että ilman sitä pudotus olisi ollut vielä jyrkem- 
pi. Mainosmarkkinoilla 1980-luvun lopun nousukauden sato, mainonnan runsaan 
kymmenen prosentin vuosikasvu, tuntui lankeavan sanomalehdistön kukkaroon. 
Kolmostelevision ja MTV:n keskinäinen työnjako ei toiminut, vaan ne ajautui- 
vat hintakilpailuun, eivätkä alueellisen ja valtakunnallisen mainonnan työnjakoa 
omaksuneet heti mainostajatkaan. Television ”takaisinvaltauksen? onnistuminen 
alkoikin näkyä konkreettisesti vasta 1990-luvun alun lamavuosina, jolloin media- 
mainonnan arvo romahti ja sanomalehdet menettivät vuositasolla miljardin mar- 
kan verran ilmoitustuloja television mainosmyynnin pysyessä ennallaan. 

Kolmostelevisioon kriittisesti suhtautuneella lehdistöllä, jolla oli mainosmark- 
kinoilla omat etunsa vaalittavinaan, oli tarve muistuttaa hankkeen epävarmuusteki- 
jöistä. Helsingin Sanomien mielestä Kolmostelevisio oli ”mitä suurimmassa määrin 
tyypillinen riskiyritys”, jonka ”talouden yllä on suuri kysymysmerkki”. Sen mukaan 
Suomessa ei ollut ”taloudellisia eikä henkisiä resursseja kahdelle kaupallisella poh- 
jalla toimivalle valtakunnalliselle tv-yhtiölle”. Samaa väittivät esimerkiksi Sanoma- 
lehtien Liiton puheenjohtaja, Tampereen Kirjapainon toimitusjohtaja Timo Laa- 
tunen ja Sanoma Osakeyhtiön varatoimitusjohtaja Matti Anderzen, jotka pitivät 
Kolmostelevision perustamista virheenä Suomen pienillä mainosmarkkinoilla. 

Myös Yleisradion viestintäasiantuntija Martti Soramäki varoitti, että ”tv-mainon- 
nan markkinat ovat jo kyllästyneet”. Ilta-Sanomat paljasti, että Kolmosen ”salattu 
tappio” jatkettuna tilivuonna 1988-1989 oli 10 miljoonaa markkaa ja ettei yhtiön 15 
miljoonan osakepääomasta ollut ”enää paljoa jäljellä”? 

Arvostelussa oli perää. Kolmostelevisio oli käynnistettäessä riskiyritys, mistä 
myös liikenneministeriön asettama taloustyöryhmä oli aikoinaan muistuttanut. 
”Riskinhän ottavat ne, jotka lähtevät liikkeelle, ei ministeri”, oli liikenneministeri 
Matti Luttinen huomauttanut.** Yhtiö ei myöskään tiedottanut ongelmistaan avoi- 
mesti julkisuuteen: se ei mielellään kertonut kertyneistä tappioista, vaan mieluum- 
min korosti, kuinka kauppa viime kuukausina oli käynyt hyvin. Myös Kolmos- 
television muodostuminen MTV:n ainakin väliaikaiseksi uhkaksi oli totta. Kun 
MTV:tä aiemmin oli kutsuttu Yleisradion käenpojaksi, nyt Kolmostelevisiota ku- 
vattiin MTV:n käenpojaksi. Vaikka Kolmostelevisio tuli laajentamaan ja luomaan 
uusia televisiomarkkinoita, sen onnistui sotkea ne joksikin aikaa perin pohjin. 

Niinpä oli vain ajan kysymys, että televisiotoiminnan rakenteita, Yleisradion, 
MTV:n ja Kolmostelevision keskinäisiä suhteita, oli pakko alkaa pohtia uudelleen. 

KANAVAJAOSTA 
KAIKKIEN ETU 


Syyskuun 1. päivän aamuna 1988 tiedotuspäällikkö Mariitta Hämäläisen puhelin soi 
aamulla jo ennen kello seitsemää. Langan päässä oli YLEn radiouutisten toimittaja, 
joka kysyi toimitusjohtaja Heikki Lehmuston puhelinnumeroa. Hän kertoi tarvit- 
sevansa Lehmustolta lausunnon uutislähetykseen, ”kun MTV nyt saa Kolmostele- 
vision tytäryhtiökseen”. Hämäläiselle tieto oli sokki. Hän antoi pyydetyn numeron, 
mutta oli kauhuissaan. Hämäläinen oli yhtiön tiedotuspäällikkö, mutta hänellä ei 
ollut asiasta ”harmainta haisuakaan”. Uutinen siitä, että Yleisradion johto haluaisi 
uudistaa television kanavajaon ja ajaa MTV:n kolmoskanavalle, oli ehtinyt myös 
saman aamun Ilta-Sanomiin ja Uuteen Suomeen. Kolmostelevisiossa tieto kanava- 
jakopohdinnoista laski mielialoja, mikä välittyi samana iltana kanavalla lähetetyn 
yksivuotisjuhlaohjelman tunnelmaan.? 

Päätös kanavajaosta, joka tehtiin lopulta vasta kesäkuussa 1989, muistutti mo- 
nella tapaa neljä vuotta aiemmin tehtyä kolmoskanavapäätöstä. Sekin lähti liikkeel- 
le yleisradioyhtiöiden, Yleisradion ja MTV:n, keskinäisistä keskusteluista, joita 
siivittivät yhteiset taloudelliset huolet. Toisin kuin oli ajateltu, Kolmostelevisio ei 
ollutkaan ratkaissut riittämättömien mainostulojen ongelmaa, koska uuden kana- 
van keräämät tuotot eivät tulostuneet emoyhtiöiden kassaan. Päinvastoin kolmas 
televisiokanava oli alkanut uhata MTV:n mainostuloja, Yleisradio oli joutunut 
alentamaan siltä perimäänsä verkkovuokraa, jolloin Yleisradion välillisesti saamat 
mainostulot itse asiassa vähenivät. Pieneen maahan ei näyttänytkään mahtuvan 
kahta mainostelevisioyhtiötä. 

Samaan tapaan kuin kolmoskanavaa valmisteltaessa myös tällä kertaa keskusteluja 
käytiin ensin julkisuudelta piilossa, kaukana kulissien takana. Salaista tunnusteluvai- 

hetta seurasi julkinen valmistelu, jonka keskeiset ratkaisut tehtiin Yleisradion hallin- 
toneuvostossa ja MTV:n hallituksessa. Ja lopuksi yhtiöiden keskinäisen viestintäpo- 
liittisen valmistelun siunasi valtiovalta hyväksymällä niiden sopimat järjestelyt. 

Vaikka kanavajakoneuvottelut olivat monipolviset ja riitaiset, analysoin niitä 
keskittymällä vain viestintäpoliittisesti ja kaupallisen television kehityksen kannal- 
ta keskeisiin tuloksiin. 


PALUU VÄYRYSEN MALLIIN 


Ajatus siitä, että kaikki kaupallinen televisiotoiminta voitaisiin jossain vaiheessa 
siirtää kolmannelle televisiokanavalle, ei ollut uusi. Poliittisista vaikuttajista sen 
oli ensimmäisenä esittänyt keskustan puheenjohtaja Paavo Väyrynen toukokuussa 
1986, paria viikkoa ennen Kolmostelevision toimilupapäätöstä. Hänen mallissaan 
TV1 ja TV2 olisi tyhjennetty mainosohjelmista, kun taas kolmannen kanavan isän- 
näksi jäisi MTV ja mahdollisesti myös lehtien perustama tv-yhtiö. Silloin kuiten- 
kin todettiin, että tämän ns. Väyrysen mallin mukainen kanavajärjestely voitaisiin 
toteuttaa vasta tulevaisuudessa, kun kolmas verkko olisi lähes valtakunnallinen? 
Vaikka nyt, kaksi vuotta myöhemmin, kukaan ei puhunut enää ” Väyrysen mallista”, 
rakenneuudistus hakeutui takaisin juuri sen äärelle. 

Ensimmäiset huhut MTV:n ja Kolmostelevision yhdistämisestä ja uudesta ka- 
navajaosta liikkuivat jo huhtikuussa 1988. Taustalla olivat MTV:n talousvaikeudet, 
jotka pakottivat sen sanomaan irti 42 työntekijäänsä. Silloin MTV:n toimitusjohta- 
ja Eero Pilkama tyrmäsi julkisuudessa yhtiöiden yhdistämishuhut toteamalla, ettei 
asiaa ollut edes pohdittu.*? 

Tosiasiassa erilaiset ratkaisumallit jo muhivat sekä MTV:n että Yleisradion joh- 
dossa. Kolmostelevision perustaminen ja MTV:n verkkovuokran helpottaminen 
eivät olleet ratkaisseet kummankaan yhtiön talouspulmia. Maaliskuussa Yleisra- 
dion pääjohtaja Sakari Kiuru oli ottanut esiin vanhan lyömäaseensa: ellei muuta 
keksitä, Yleisradion on ryhdyttävä mainostelevisioksi. Kiurun ehdotuksen mu- 
kaan MTV olisi voinut alkaa myydä mainosaikaa myös vuokraisäntänsä uutis- ja 
urheilulähetyksiin sekä draamaohjelmien yhteyteen. Idea ei ollut uusi MTV:lle: 
asiasta oli puhuttu yhtiöiden kesken ennenkin. ”Ihmiset pitävät mainoksista, eivät 
he vastusta mainosradioitakaan”, Kiuru perusteli.?*? Reaktiot ehdotukseen olivat 
tyrmääviä. Mihin sitten enää kahta eri yhtiötä tarvitaan? Voiko julkisen palvelun 
yhtiö kääntää takkiaan? Eikö mainonta vaikuttaisi sen ohjelmien sisältöön? Myös 
Yleisradion hallintoneuvosto oli kriittinen?" 

Kiurun mainossyötti ja sen saama tuomio näyttävät itse asiassa vauhdittaneen 
kanavajakoneuvottelujen käynnistymistä. MTV:lle mieluisampi vaihtoehto oli saa- 

da lisää ja selvemmin blokitettua omaa ohjelma-aikaa. Yksi sen ehdotuksista oli aa- 
muohjelman käynnistäminen ykköskanavalla.?** Pilkaman mukaan kanavajakoaja- 
tus oli kuitenkin elänyt taustalla koko ajan, ja varatoimitusjohtaja Jaakko Paavelan 
mukaan nimenomaan MTV teki aloitteen myös kanavajakoa koskevien neuvotte- 
lujen käynnistämiseksi.’ Hän oli jo huhtikuussa puhunut sen puolesta lehtihaas- 
tattelussa: ”Kesällä, kun Lahti on mukana, [Kolmoskanavalla] on jo viisi asemaa, 
pian se on valtakunnallinen. Viimeistään silloin on katsottava, miten kanavat lopul- 
lisesti jaetaan.” Toukokuussa Pilkama kuvasi Kolmostelevisiota ”välivaiheeksi siir- 
ryttäessä tulevaisuudessa kanavien uusjakoon”. Hän uskoi poliittista tukea löytyvän 
ratkaisulle, joka synnyttäisi kaksi puhtaasti lupamaksuilla ja yhden mainonnalla ra- 
hoitetun kanavan.“ Yhtiön hallituksen tuore puheenjohtaja Georg Ehrnrooth oli 
hyvin tietoinen johtajiensa ajatuksista. Myös julkisuudessa MTV:n ja Kolmosen 
fuusiota sekä MTV:n omaa kanavaa alettiin suositella ratkaisuksi pulmiin.?* 

Yleisradion pääjohtaja Sakari Kiuru kertoo puolestaan muistelmissaan alka- 
neensa juuri kevään 1988 kuluessa pohtia television järeämmän rakennemuutoksen 
mahdollisuuksia: ”Vuosikymmenet jatkuneet rajakahakat pitäisi saada loppumaan 
ja YLE-MTV-yhteistyö vakaalle pohjalle” Hänelle oli kuitenkin tärkeää, että MTV 
pysyisi ”julkisen palvelun ja yhtenäisjärjestelmän osana” ja olisi mukana turvaamas- 
sa Yleisradion taloutta. Kiurua vaivasi myös vallinneen järjestelmän epäselvyys: 
mainoksia oli kolmella kanavalla, ja ohjelmiston koordinointi oli käynyt entistä 
hankalammaksi. Niinpä pääjohtajan mielessä alkoi väikkyä ajatus, että ykkös- ja 
kakkoskanava voitaisiin asteittain vapauttaa mainoksista ja siirtää kaikki kaupalli- 
nen toiminta kolmoskanavalle. Turhautumisensa sekavaan kahakointiin Kiuru ker- 
toi myös hallintoneuvostolle.?** 

Kolmostelevisiota perustettaessa Kiuru pysyi paljolti taustalla antaen Wessber- 
gin, Mykkäsen ja Tunturin hoitaa neuvottelut. Kanavajakovaiheessa pääjohtaja nos- 
ti profiiliaan ja toimi Yleisradion pääneuvottelijana. Yhdessä hallintojohtaja Jouni 
Mykkäsen kanssa hän pyysi kesän kynnyksellä neuvonantajakseen Uuden Suomen 
päätoimittajan Johannes Koroman, jolla arveltiin olevan riittävät suhteet elinkeino- 
elämään. Kesäkadulla 17. kesäkuuta pidetyssä neuvottelussa Koroma ehdotti, että 
neuvottelut kanavajärjestelyistä aloitettaisiin Georg Ehrnroothin ja Timo Laatusen 
kanssa. Ehrnrooth johti MTV:n hallitusta mutta oli myös Oy Lohja Ab:n toimi- 
tusjohtaja. Laatunen taas toimi Aamulehteä julkaisevan Tampereen Kirjapainon 
toimitusjohtajana ja oli lisäksi Sanomalehtien Liiton hallituksen puheenjohtaja. 
Liittonsa kevätkokouksessa hän oli vastikään vaatinut sähköisen viestinnän kentän 
kahtiajakoa julkiseen ja kaupalliseen sekä vaatinut MTV:lle omaa kanavaa ja omaa 
toimilupaa sekä edellyttänyt sen omistuspohjan laajentamista.**? 

Neuvotteluissa oli kyse siitä, miten MTV:n ongelma voitaisiin ratkaista sekä 
Yleisradiota että elinkeinoelämää tyydyttävällä tavalla ja miten Kolmoskanavaa 

voitaisiin kehittää kaupallisena kanavana. Käynnistyneissä epävirallisissa tapaami- 
sissa Yleisradio toi esiin kantansa, että kaikki kaupallinen toiminta voitaisiin siirtää 
Kolmoselle, kunhan se ottaisi osaa Yleisradion rahoitukseen ja jatkaisi Yleisradion 
toimiluvan varassa. Rahoitukseen osallistuminen, mistä alettiin puhua julkisen 
palvelun tukirahana”, ei ollut Ehrnroothille ja Laatuselle ongelma, mutta jonkin- 
laisena vastavetona he nostivat esiin MTV:n oman toimiluvan. Kesän kuluessa Laa- 
tunen jäi pois neuvotteluista ja pöydän toiseen päähän tuli Ehrnroothin seuraksi 
MTV:n hallituksen varapuheenjohtaja Yrjö Turkama.?* 

MTV yritti pitää neuvotteluissa esillä myös muita keinoja tilanteensa korjaa- 
miseksi, kuten lähetysaikojen lisäämistä iltapäiviin ja aamuihin, mutta Yleisradio 
torjui nämä ”pikkuremontit”, kuten Kiuru niitä kutsui. Salokankaan mukaan syys- 
kuun alkuun mennessä saatiin sovittua, ettei esimerkiksi aamulähetyksiä käsiteltäi- 
si erillistysymyksenä, vaan vasta kokonaisratkaisun osana? 


YLEISRADIOLAKIA UUDISTAMASSA 


Yksinomaan kabinetinovien taakse Yleisradio ei kanavajakoajatustaan jättänyt, 
vaan se kirjattiin Martti Soramäen laatimaan muistioon, joka esitti tavoitteeksi 
”mainosrahoitteisen toiminnan keskittämisen kolmoskanavalle”" Muistio muo- 
dosti pohjan yleisradiolainsäädäntöä koskevalle lausunnolle, jollaista liikennemi- 
nisteriö oli pyytänyt Yleisradion lisäksi lukuisilta muiltakin alan toimijoilta. Julki- 
suuteen Yleisradion suunnitelmat tulivatkin juuri lausuntokierroksen ansiosta. 

Harri Holkerin (kok) johtama sinipunahallitus oli ottanut ohjelmaansa yleis- 
radiotoiminnan edellytysten parantamisen ja lainsäädännön ajanmukaistamisen.?" 
Vuosikymmenen alussa istuneen Perttusen radio- ja televisiokomitean ehdotuk- 
sista konkreettisimmat - MTV:n uutiset, paikallisradiot ja kaapelitelevisiolainsää- 
däntö — olivat toteutuneet, mutta yleisradiolainsäädäntö oli yhä vuosikymmenien 
takaisessa kuosissaan. Hallitusohjelman mukaisesti liikenneministeriö lähetti uu- 
distamistarpeita koskevan kyselyn kaikkiaan 49:lle viestintäpolitiikkaan vaikutta- 
valle yhteisölle ja sidosryhmälle. Kyselyn saivat paitsi asiaankuuluvat viranomaiset, 
puolueet ja yleisradioyhtiöt myös muun muassa joukko tieteellisiä laitoksia ja alan 
järjestöjä. Kyselyssä kartoitettiin, millaisia tavoitteita yleisradiojärjestelmän kehit- 
tämiselle tulisi asettaa, tarvitaanko kehittämisen tueksi uutta yleisradiolakia sekä 
miten mahdollisessa laissa tulisi määritellä oikeus harjoittaa yleisradiotoimintaa ja 
yleisradioyhtiöiden rahoitus, velvoitteet ja valvonta.” 

Kyselyn vastauksia analysoineen Juha Kulmasen mukaan puolet vastaajista 
kannatti uuden yleisradiolain säätämistä, ja lainsäädännön kannalla olivat ennen 
muuta poliittiset puolueet kokoomusta ja tiedotusalan etujärjestöt Sanomalehtien 

Liittoa lukuunottamatta. Samoin noin puolet vastaajista oli kuitenkin myös sitä 
mieltä, ettei Yleisradion asemasta tulisi säätää erillisellä lailla, ja piti yleistä väljää 
puitelakia tai silloin voimassa ollutta vuoden 1927 lakia riittävänä. Puolueista va- 
semmisto ja keskusta kannattivat Yleisradion aseman turvaamista erillisellä lailla. 
Vastaukset jakautuivat myös Yleisradion rahoituksen ja MTV:n aseman kohdalla. 
Vasemmiston ja keskustan sekä toimittajajärjestöjen mielestä Yleisradio tarvitsi- 
si lupamaksutulojen lisäksi myös mainostuloja, kun taas kokoomuksen mielestä 
pelkkien lupamaksujen tulisi riittää. Yhtiön häätämistä pois mainosmarkkinoilta 
kannattivat erityisesti sen kilpailijoiksi tulkittavat MTV, Sanomalehtien Liitto ja 
Paikallisradioliitto. Omaa toimilupaa MTV:lle kannattivat puolueista kokoomus 
sekä kustantajapuolta edustavat tiedotusalan järjestöt. 

Suoraa kysymystä television kanavajärjestelyistä ei liikenneministeriön kyselys- 
sä ollut, mutta monet vastaajat ottivat asiaan kantaa, koska olivat perillä kulissien 
takana samaan aikaan käydyistä kanavajakoneuvotteluista. Niistä, jotka esittivät 
kantansa, lievä enemmistö kannatti sitä, että kaupallinen televisio saisi yhden kana- 
van ja Yleisradio kaksi. Ratkaisun kannattajiin lukeutuivat luonnollisesti Yleisradio 
ja MTV. Puolueista kanavajakoratkaisua kannattivat tässä vaiheessa erityisesti ko- 
koomus ja ruotsalaiset sekä ehdollisesti sosiaalidemokraatit ja keskusta, jotka huo- 
mauttivat, ettei mahdollinen kanavajako saisi muuttaa Yleisradion rahoituspohjaa. 
Etujärjestöistä kanavajakoratkaisua kannattivat Teollisuuden Keskusliitto, Mainos- 
elokuvatuottajien Liitto, Mainostoimistojen Liitto ja Suomen Kaupunkiliitto sekä 
Sanomalehtien Liitto ja Keskuskauppakamari, joiden mielestä lehdistö kuitenkin 
tulisi ottaa mukaan yhdeksi kaupallisen television omistajista.” (Taulukko 20.) 

Vastausten jakauma oli rohkaiseva paitsi Yleisradiolle ja MTV:lle myös liiken- 
neministeriölle. Vaikka kanavajakoratkaisun puolesta puhuivat monet tahot, Yleis- 
radion lausunto oli monella tapaa merkittävin, koska se toi siinä ensi kertaa julki 
yhtiön valmiuden laajakantoiseen rakenneratkaisuun: 


Ohjelmatoiminnan laajentaminen niukkojen resurssien oloissa on kuitenkin joh- 
tanut tilanteeseen, jossa toimintaa on organisoitava uudella tavalla, jotta koko 
järjestelmän toimintakelpoisuus ja sen eri osien elinkelpoisuus säilyisivät. Tele- 
visiotoiminnassa kanavat tulisi organisoida uudella tavalla siten, että Oy Yleisra- 
dio Ab toimisi kahdella televisiokanavalla ja mainosrahoitteinen televisiotoiminta 
keskitettäisiin yhdelle kanavalle (kolmannelle laajennettavalle kanavalle). Samalla 
Oy Yleisradio Ab:n toimilupaan perustuva valtakunnallinen televisiotoiminnan jär- 
jestelmä —— tulisi säilyttää. Erikseen tulisi — — selvittää, miten ko. kanavan mainos- 


rahoitteinen tv-toiminta luodaan nykyisistä yhtiöistä (MTV ja Kolmostelevisio).?5 

Taulukko 20 Television kanavajaon kannatus sidosryhmien lausunnoissa 1988 


Onko television kanavaratkaisu tehtävä siten, että kaupallinen tv-toiminta saa yhden kana- 
van ja Yleisradio kaksi? 


Vastaajataho Kyllä Ei Ei kantaa 
Puolue 4 3 - 
Yleisradioyhtiö 2 1 1 
Tiedotusalan järjestö 2 3 4 
Muu etujärjestö 4 2 

Kulttuurijärjestö 2 2 3 
Viranomainen 1 1 3 
Tiedeyhteisö 1 1 1 
Yhteensä 16 13 14 


Lähde: Kulmanen 1991, 92. 


MTV:n lausunto suositti vielä radikaalimpaa rakenneuudistusta. Kanavajaosta 
se oli yhtä mieltä Yleisradion kanssa: ”yhteiskunnan omistama” Yleisradio siirtyisi 
lähettämään tv-ohjelmia kahdella kanavalla ja ”elinkeinoelämän omistama” MTV 
yhdellä valtakunnallisella kanavalla. Sen lisäksi MTV kuitenkin halusi, että molem- 
milla yhtiöillä olisi oma toimilupa ja että ohjelmien jakelu siirtyisi erilliselle jake- 
lu- ja lähetystoiminnasta vastaavalle yhtiölle. ”Tällä tavoin voidaan parhaalla tavalla 
kehittää kansallista tv-toimintaamme — — ja turvata monipuolisin kansallisista läh- 
tökohdista toteutettu ohjelmisto?”?* 

Sidosryhmät tiedottivat lausunnoistaan laajasti myös julkisuuteen, mikä lisäsi 
kuhinaa kanavajakokeskustelun ympärillä. Esimerkiksi tieto Yleisradion lausun- 
nosta tuli julkisuuteen jo runsasta viikkoa ennen kirjelmän jättämistä liikenne- 
ministeriölle, jolloin Yleisradion ja MTV:n neuvotteluissa kiinteästi mukana ollut 
kansliapäällikkö Jussi Tunturi joutui myöntämään, että ”uudesta järjestelystä on 
keskusteltu pitkään” ja että ”uusjakoa on jouduttu pohtimaan televisiomainonnas- 
sa syntyneen tilanteen takia”. Tunturi perusteli Yleisradion valmiutta kanavajakoon 
sillä, että se antaisi ”kaupalliselle televisiolle lisää hengitystilaa ja elinmahdolli- 
suuksia??? 

Vaikka sosiaalidemokraattien ja kokoomuksen näkemykset olivat samansuun- 
taiset, hallituskumppanit nokittelivat toisilleen lausuntojen sävyeroista. Kun ko- 
koomuksen puoluesihteeri Aarno Kaila vaati syyskuun alussa ” Yleisradion toimi- 


luvan varaan rakennetun holhousjärjestelmän purkamista ja oman toimiluvan 

myöntämistä MTV:lle”, SDP:n puoluesihteeri Ulpu Iivari moitti kokoomusta pyr- 
kimyksestä irrottaa MTV sen yhteydestä Yleisradioon. Toisaalta omaa toimilu- 
paa kolmoskanavaa pyörittävälle kaupalliselle televisioyhtiölle kannattivat laajasti 
myös elinkeinoelämän järjestöt, kuten Keskuskauppakamari ja Teollisuuden Kes- 
kusliitto.?* 

Kolmostelevision johto ei ollut aivan tietämätön kabinettineuvotteluista, jotka 
saattaisivat koitua sen päänmenoksi. Toimitusjohtaja Lehmusto tunsi suunnitel- 
mat, mutta ei ymmärrettävästi ollut voinut puhua niistä juuri alaisilleen. Toisaalta 
hänen väitetään myös ajaneen kulisseissa yhtiönsä asiaa korostamalla, että nimen- 
omaan Kolmostelevisio olisi tulevaisuuden organisaatiomuoto, kun taas MTV oli 
kustannusrakenteeltaan raskas ja toiminnaltaan hidasliikkeinen vanhan yleisradio- 
ajan jäänne. Lehmustolle mieluisampi ratkaisu olisi ollut fuusioida MTV Kolmos- 
televisioon kuin päinvastoin. Kolmostelevisiolla ei kuitenkaan juuri ollut sanansi- 
jaa omistajien keskinäisissä neuvotteluissa.?” 

Omassa liikenneministeriölle antamassaan lausunnossa Kolmostelevisio ei 
suoranaisesti ottanut kantaa siihen, miten televisiokanavat ja toimiluvat tulevai- 
suudessa tulisi jakaa. Lehmuston laatimaan tekstiin kirjattiin kuitenkin yksi selvä 
kannanotto: ”Kolmostelevision kannalta nykyinen järjestelmä on optimaalinen?” 
Lausunnon mukaan valtakunnallisen ja alueellisen mainonnan mahduttaminen 
yhdelle ja samalle kanavalle tuottaisi ongelmia, koska paras katseluaika on rajalli- 
nen ja koska tv-mainonnalle tarvittiin ennen muuta lisää bruttoaikaa, jota kolmelta 
kanavalta löytyi enemmän kuin yhdeltä. ** 

Yleisradiolain uudistukseen ministeriön kysely ei johtanut, mutta televisiotoi- 
minnan rakenteelliseen mullistukseen se myötävaikutti merkittävästi. Yleisradion 
ja MTV:n lausunnot toivat kulisseissa käydyt kanavajakopohdiskelut julkisuuteen. 
Kolmosen henkilökunnan tietoon syyskuun ensimmäisenä päivänä tullut kana- 
vajakouutinen oli järkytys, joka pakotti toimitusjohtaja Lehmuston reagoimaan 
nopeasti. Hän laati miehistölleen tiiviin ”yksivuotiskirjeen”, joka loi uskoa siihen, 
ettei Kolmonen ollut tehnyt turhaa työtä, vaan onnistunut rakentamaan maahan 
uuden televisiokanavan. ”Mitä vahvempi ja parempi Kolmonen on, sitä selvempää 
on se, että tulevaisuus on Kolmosen”, Lehmusto kannusti. Kirjeessään toimitusjoh- 
taja myös muistutti, että kanavajärjestelyt voisivat toteutua aikaisintaan 1990-luvun 
puolivälissä, ja silloinkaan ne tuskin uhkaisivat yhtiön työntekijöitä: ”Hyvillä ihmi- 
sillä on aina töitä ja Kolmosella ei huonoja ole?**" 

Sinä päivänä tiedotuspäällikkö Mariitta Hämäläinen kuitenkin päätti, että hän 
jättää Kolmoskanavan: ”Tuli sellainen olo, että kenen hyväksi täällä töitä oikein 
tehdään” Lähtöpäätöksensä hän kuitenkin toteutti vasta seuraavan vuoden syys- 
kuussa, jolloin kanavajakosopimukset oli jo solmittu ja uuden mainoskanavan, 
MTV3:n, suunnittelu käynnistynyt." 

KIISTÄ OMISTUKSESTA 


Jälleen kerran Yleisradiota ja MTV:tä ajoivat yhteisen neuvottelupöydän ääreen 
niiden yhteiset taloudelliset edut. MTV:n mainostulot oli turvattava, koska osa 
niistä kiertyi verkkovuokran kautta Yleisradiolle. Kanavajakoa koskevan sovun hi- 
dasteena oli kuitenkin kaksi suhteita hiertävää erimielisyyttä. Toinen liittyi tulevan 
mainos-tv-yhtiön omistukseen, toinen taas toimilupakysymykseen. Vaikka ratkais- 
tavia yksityiskohtia oli kevääseen 1989 asti jatkuneissa neuvotteluissa paljon, nämä 
kaksi peruserimielisyyttä sävyttivät keskusteluja loppumetreille saakka. 

Jälleen kerran kävi myös niin, että aloite yleisradiojärjestelmän merkittävään 
rakenteelliseen uudistukseen tuli yhtiöiltä itseltään, ei valtiovallalta. Tosin liiken- 
neministeriön neuvotteleva virkamies Kaj-Peter Mattsson oli jo lokakuussa 1987 
ehdottanut laajassa kirjoituksessaan ”hallittua rakennemuutosta” sähköiseen vies- 
tintään. Harri Holkerin hallituksen ohjelmassa viestintäpoliittisiksi tavoitteiksi oli 
asetettu sekä viestintärakenteen monipuolistaminen että Yleisradion toimintaedel- 
lytysten turvaaminen. Mattssonin mielestä vallitseva viestintärakenne teki sekä 
Yleisradion että MTV:n aseman tukalaksi. Hän asetti tavoitteeksi kolme vahvaa, 
keskenään kilpailevaa kanavaa ja esitti kaksi vaihtoehtoista mallia. Toisessa Yleis- 
radio hallitsisi yhtä kanavaa, MTV toista ja Kolmostelevisio kolmatta, ja jokaisella 
olisi oma toimilupa. Toisessa mallissa Yleisradio saisi kaksi kanavaa MTV:n ja Kol- 
mostelevision jakaessa keskenään kolmannen. Molemmissa malleissa kaupalliset 
yhtiöt tukisivat Yleisradiota taloudellisesti. 

Liikenneministeri Pekka Vennamo ei ollut järin innostunut itse yleisradiolain- 
säädännön muuttamisesta, mutta kanavajakoon hän kannusti yhtiöitä Mattssonin 
kakkosmallin mukaisesti. Ministerin mielestä olemassa ollut laki ei estänyt toimi- 
alan liberalisointia, olihan se tarjonnut joustavat mahdollisuudet myös paikallisra- 
dioiden synnylle. Vennamo katsoi, että mainonnan keskittäminen yhdelle kanaval- 
le oli järkevää, mutta hän olisi suosinut Kolmostelevision säilyttämistä ja useisiin 
ohjelmayhtiöihin perustuvaa ratkaisua, mikä lisäisi taloudellista tehokkuutta ja 
saisi ”terveet tuulet puhaltamaan”? 

Yleisradion alustavat vaatimukset omistusrakenteiksi hahmotteli yhtiön pää- 
sihteeri Jyrki Pakarisen lokakuisessa muistiossaan. Sille mieluisin vaihtoehto oli 
kokonaan uusi mainostelevisioyhtiö, ”Oy X Ab” jonka Yleisradio, MTV ja Kolmos- 
televisio perustaisivat ja jolle Yleisradio vuokraisi kolmannen televisioverkon ohjel- 
ma-ajan. Yhtiöllä oli sille kuitenkin kolme ehtoa: (1) Yleisradion omistusosuuden 
tuli olla vähintään 10 prosenttia, jotta sillä säilyisi oikeus ylimääräisen yhtiökokouk- 
sen koollekutsumiseen; (2) kenenkään omistusosuus ei saisi ylittää kolmen neljäs- 
osan määräenemmistöä, jottei yhtiö joutuisi yhden omistajan määräysvaltaan ja (3) 
Yleisradion tulisi saada edustus uuden yhtiön hallitukseen ainakin siirtymävaiheen 

ajaksi. Ehdot kertoivat siitä, ettei Yleisradio aikonut luopua vallastaan kolman- 
teen kanavaan halvalla. 

Alkuvaiheessa myös MTV oli varsin avoin erilaisille omistusjärjestelyille, mutta 
lähinnä itseään koskeville. Ehrnrooth kommentoi lokakuussa järjestetyssä MTV:n 
viestintäseminaarissa: ”MTV:n omistaa noin 300 suomalaista yksityistä ja valtio- 
johtoista yritystä. Jos tätä perustaa edelleen pidetään riittämättömänä, MTV:n 
omistajien piirissä on valmiutta keskustella omistuspohjan laajentamisesta esimer- 
kiksi lehdistön suuntaan.” Samassa seminaarissa yhtiön johto kävi vuoronperään 
todistamassa, että kahden tai useamman yhtiön toiminta kolmoskanavalla ei olisi 
kannattavaa.?** 

Kanavajaon kiistakysymyksiä ratkomaan nimitettiin lokakuun lopussa erityi- 
nen ”tv-kanavien rakennetyöryhmä”, johon Yleisradiosta kuuluivat Jouni Mykkä- 
nen, Arne Wessberg, Tapio Siikala ja Jussi Tunturi sekä MTV:stä Eero Pilkama ja 
Jaakko Paavela. Kiuru kutsuu muistelmissaan ryhmää lempinimellä ”Hnx”, joka 
viittasi Yleisradion ja MTV:n väliseen hintaneuvottelukuntaan (”Hn”), jolla nyt 
kuitenkin oli uusia tehtäviä ja lisäkokouksia (”x”). Kun kanavajakoa koskeva aie- 
pöytäkirja saatiin marraskuussa valmiiksi, samat herrat jatkoivat yksityiskohtien ja 
erimielisyyksien hiomista ”tv-kanavaneuvottelukunnan” nimellä. 7 

Rakennetyöryhmä ehti kokoontua neljästi, vuoroin Kesäkadulla, vuoroin Il- 
malassa. Kumpikin osapuoli laati omia ehdotuksiaan, jotka kerta kerralta lähenivät 
toisiaan. Mutta kun Yleisradion viimeisessä luonnoksessa puhuttiin ”kolmannessa 
verkossa mahdollisesti toimivista useammista yhtiöistä”, MTV piti edelleen kiin- 
ni tavoitteestaan, että Kolmostelevisio siirtyisi ”asteittain kolmatta lähetysverkkoa 
operoivan kaupallisen televisioyhtiön (MTV-konsernin) tytäryhtiöksi” Vastak- 
kain olivat siis MTV:n suosima tytäryhtiömalli ja Yleisradion ajama usean omista- 
jan malli. Niinpä työryhmän marraskuun lopussa jättämä aiepöytäkirja jätti omis- 
tuskysymyksen kokonaan auki.** 

Ainakin osa lehdistöstä tuki avoimesti Yleisradion ajamaa linjaa, koska näki 
päävastustajakseen MTV:n. ”Oikea tie tulevissa ratkaisuissa olisi nähdäkseni se, 
että sekä sitoutuneelle että sitoutumattomalle sanomalehdistölle tehtäisiin mah- 
dollisuus yksittäisinä lehtitaloina tulla osakkaaksi uuteen televisioyhtiöön?, Aamu- 
lehti-yhtymän toimitusjohtaja Timo Laatunen kirjoitti. Pääjohtaja Kiurun ja toi- 
mitusjohtaja Laatusen näkemykset sen sijaan erosivat siinä, että Laatunen halusi 
tulevalle mainosyhtiölle oman toimiluvan.” 

Näkemyseroja merkittävämpää oli kuitenkin laajapohjainen yhteinen näkemys 
rakenneuudistuksen välttämättömyydestä. ”Riskitilanne säilyy niin kauan kuin ny- 
kyinen rakennelmakin”, Kiuru sanoi, ja Pilkama säesti: ”Rakennelma on tulonsa 
polkunsa päähän” MTV:n itselleen asettama tavoite oli saada läpi ”mahdollisimman 
monta MTV:n tulevan toiminnan kannalta keskeistä kohtaa”. Muutoksen tarpeesta 

Kuvio 10 MTV:n ehdotus kaupallisen kanavan omistusjärjestelyksi 


Kolmostelevisio Oy 


e aluemainonta 
+ ohjelmaostot ulkomailta 


MTV-kanava Oy 


e konsernin ohjelmatoiminta 


MTV OY 


(konserni) 


MTV-media Oy 


e valtakunnallinen mainonta 


MTV-Palvelukiinteistöt 


Muut tytäryhtiöt 


Lähde: Yleisradion ja MTV:n tv-kanavaneuvottelukunnan pöytäkirja 26.1.1989, liitteet 1-3 (YLEA). 


eri mieltä ei ollut edes Lehmusto: ”Me olemme yhden sortin kommandojoukkoja. 
Meidän tehtäväksemme on annettu rakentaa maahan kolmas verkko ja sille katso- 
jakunta. Se on projekti, joka on vietävä läpi — ja sellaisena se täytyy ottaa” 

Kun tammikuussa aloittanut neuvottelukunta ryhtyi hieromaan lopullista so- 
pimusta, omistuskysymyksen merkitys korostui entisestään. Varatoimitusjohtaja 
Jaakko Paavela esitti MTV:n kantana, että kanavalla tulisi taloudellisesti toimeen 
ainoastaan yksi yhtiö, joka harjoittaisi sekä valtakunnallista että alueellista mainon- 
taa. Kolmostelevisio voisi tässä mallissa säilyä yhtiönä, mutta ainoastaan MTV- 
konsernin osana, jolla olisi oma vastuualueensa, esimerkiksi alueellisen mainonnan 
myynti.” Tytäryhtiömalli oli tärkeä MTV:lle myös siksi, että monen omistajan 
operoiminen kolmoskanavalla olisi saattanut torpedoida yhtiön perimmäisen ta- 
voitteen: haaveen omasta kanavasta. 

Jo ennen tammikuun loppua Paavelalla ja Tunturilla, jotka oli asetettu selvittä- 
mään omistusjärjestelyjä, oli edelleen tarjota vastakkaiset mallit kolmannen verkon 
operointiin. Paavelan malli perustui MT V-konsernin vetovastuuseen Kolmostelevi- 
sion roolin rajoittuessa ulkomaisen ohjelmiston hankintaan, mahdolliseen maksu- 
televisiotoimintaan sekä aluemainonnan myyntiin. Valtakunnallisesta mainonnas- 
ta olisi MTV:n kaavailuissa vastannut sitä varten erikseen perustettava MTV-media 
Oy. (Kuvio 10.) Tunturin mallissa taas kolmannen verkon ohjelmatoiminta ja mai- 

nosmyynti olisi voitu jakaa usean yhtiön kesken niin, että MTV:n ja Kolmostele- 
vision lisäksi apajalle olisi voitu päästää muitakin yrittäjiä esimerkiksi laajentamalla 
jommankumman yhtiön omistuspohjaa suunnatun osakeannin avulla.??* 

Omistusta koskevissa keskusteluissa oli siten vahvasti esillä kanavan perusta- 
misvaiheessa kytemään jäänyt ajatus, että sanomalehtiyhtiöt pitäisi päästää mu- 
kaan kolmannen verkon käyttäjiksi. Niiden toimilupakilpaa varten aikoinaan pe- 
rustama Kanava Kolme oli muuttanut nimeään Uusvisio Oy:ksi, ja sen aktiiviset 
pyrkimykset viestintäpolitiikan kulisseissa vauhdittivat Kiurun mukaan Yleisra- 
dion ja MTV:n neuvotteluja.” Lisäksi Sanomalehtien Liitto oli vastikään muistut- 
tanut lehdistön omistushaluista yleisradiolainsäädännön uudistamista koskevassa 
lausunnossaan.?* 

Helmikuun alkuun mennessä Tunturi oli kallistunut MTV:n esittämän mallin 
kannalle: kolmannesta verkosta voisi tulla MTV-vetoinen. Heidän neuvottelukun- 
nalle yhdessä esittelemässään mallissa Yleisradion ja MTV:n suhteet kirjattaisiin 
perussopimukseen, kuten siihenkin asti. Kolmostelevision erityisasemaa yhteis- 
työssä puolestaan korostaisi sen ja MTV:n välille solmittava puitesopimus, jossa 
määriteltäisiin yhtiön tehtävät ja velvollisuudet kaupallisen televisiokanavan toi- 
minnassa. Kolmostelevision reviiriin olisivat suunnitelman mukaan voineet kuu- 
lua paitsi alueellinen mainosmyynti myös kotimaiset alihankinnat, kun taas MTV 
tuottaisi ohjelmia itse ja huolehtisi ulkomaisista ostoista.” 

Aiepöytäkirjan mukaan lopullisen työnjaon ja sopimusehtojen oli määrä val- 
mistua huhtikuun loppuun mennessä, mutta toisin kävi. Syynä oli se, että vaikka 
Yleisradion hallintoneuvosto sinänsä kannatti kanavajakoa, se ei ollut lainkaan yhtä 
valmis luopumaan Kolmostelevisiosta kuin yhtiön johto. 

Kiuru perusteli omaa valmiuttaan MTV-vetoiseen ratkaisuun sillä, että tarvit- 
tiin ”epätotunnaisia avauksia”, jotta MTV selviäisi taloudellisista velvoitteistaan 
Yleisradiota kohtaan. Kiurun mielestä Yleisradio ei menettäisi mitään olennaista, 
jos kaupallinen toiminta tapahtuisi sen toimiluvan ja valvonnan alaisuudessa. Hal- 
lintoneuvoston johtavat sosiaalidemokraatit Ulpu Iivari ja Reino Paasilinna kuiten- 
kin liputtivat sen puolesta, että kolmatta verkkoa pyörittämään tulisi perustaa koko- 
naan uusi yhtiö. Kokoomuksen Martti Tiuri puolestaan kannatti MTV:n johtavaa 
asemaa, mutta vaati sille omaa toimilupaa. Johtavien hallituspuolueiden kesken oli 
siis selvä erimielisyys siitä, kuinka omistus tulisi ratkaista. Keskustan Seppo Nie- 
melä puolestaan oli jo aiemmin esittänyt kantanaan, että ”kaupallisella kanavalla 
tulisi operoida yhden selkeän yhtiökokonaisuuden”. Toisaalta edes elinkeinoelämä 
ei tukenut yksimielisesti MTV:n pyrkimystä saada Kolmostelevisio. Joidenkin mie- 
lestä MTV oli hoitanut taloutensa sen verran huonosti, ettei sitä kannattanut palki- 
ta omalla kanavalla ja uudella tytäryhtiöllä.” Vaikka YLEn ja MTV:n johtajat löy- 
täisivät sovun keskenään, sopu saattoi kaatua poliittisten päättäjien vastustukseen. 


KANAVAJAOSTA KAIKKIEN ETU 


287 


n 
& 


268 


”Triangeli ei sovi noiden toisten kanssa, kun se kuuluu kaiken yli”, Helsingin Sanomien 


pilapiirtäjä Kari eli Kari Suomalainen kuvasi pääjohtaja Sakari Kiurun tuskaa 7.9.1988 


julkaistussa piirroksessaan. Kuva: Kari Suomalaisen perikunta 


Niinpä neuvottelut lukkiutuvat kevään kuluessa juuri Kolmostelevision omis- 
tukseen. Pääjohtaja Kiuru kävi maaliskuun alussa neuvottelemassa asiasta jälleen 
kerran MTV:n hallituksen puheenjohtajan Georg Ehrnroothin kanssa, mutta tämä 
piti taloudellisista syistä konsernimallia yhä ainoana mahdollisena ratkaisuna 
MTV:n kannalta. Kiurun mukaan Yleisradio ei ollut enää varma MTV:n tavoit- 
teista: se pelkäsi, että tämä irtautuisi julkisen palvelun tukivelvoitteistaan heti me- 
neillään olevan toimilupakauden päätyttyä. Vappuna niin Yleisradion päämajassa 
Kesäkadulla kuin MTV:n toimitalossa Ilmalassa vallitsi täydellinen epätietoisuus 
siitä, toteutuisivatko hyvät aikeet koskaan.” 

Tarvittiin jokin uusi vipuvarsi, joka kampeaisi neuvottelut pattitilanteesta. 


RAHA RATKAISEE 


Paitsi omistuskysymystä MTV oli pitänyt myös omaa toimilupaa näkyvästi esillä 
etenkin neuvottelujen alkuvaiheessa.** Yleisradiolle taas yhdellä ja samalla toimi- 
luvalla toimiminen oli periaatekysymys. Kiurun käsityksen mukaan sen oli ym- 
märtänyt myös Ehrnrooth, joka puhui aiepöytäkirjan laatimisvaiheessa MTV:n 

toimiluvasta ”enää muodon vuoksi”. Toimilupavaatimuksen teki osaltaan tyhjäksi 
myös pääministeri Harri Holkerin viesti, jonka mukaan uusia toimilupia ei tässä 
vaiheessa myönnettäisi. Myös liikenneministeriö oli viestittänyt, ettei se toimilu- 
paviranomaisena puuttuisi kanavajärjestelyihin, vaan yhtiöiden tulisi sopia niistä 
keskenään 

Eräänä toukokuun alun torstaiaamuna, Kolmostelevision omistusta koskevien 
neuvottelujen takellellessa ja Yleisradion hallintoneuvoston haratessa vastaan, 
kansliapäällikkö Jussi Tunturi istui työhuoneessaan ja pohti ulospääsymahdolli- 
suuksia pääsihteeri Jyrki Pakarisen kanssa. Hyväksyttäisiinkö Kolmostelevision 
muuttuminen MTV:n tytäryhtiöksi, jos MTV vastapainoksi sitoutuisi esimerkiksi 
kymmeneksi vuodeksi olemaan hakematta omaa toimilupaa? Pakarinen piti kau- 
pankäyntiä riskialttiina mutta kannatti sen kokeilemista. Tunturi soitti ideastaan 
Paavelalle MTV:hen. Parin tunnin päästä he istuivat ravintola Bellevuessa Kata- 
janokalla ja sorvasivat ehdotuksen yksityiskohtia. Tunturi selosti ne puhelimessa 
Pakariselle, joka puolestaan pani ne paperille. Wessbergiä malli ei vakuuttanut. 
Hän ei uskonut hallintoneuvoston sosiaalidemokraattien suostuvan kauppaan ja 
jopa moitti Tunturia omavaltaisuudesta. Kiuru kuitenkaan ei pitänyt ideaa mah- 
dottomana. Paavela puolestaan kiirehti tapaamaan sairasvuoteella ollutta Nokian 
varatoimitusjohtajaa Harry Mildhiä ja sai tältä taustatukea." 

Toukokuun 11:ntenä neuvottelukunta jätti ehdotuksensa yhtiöiden hallituksil- 
le. Sen mukaan Kolmostelevisio jatkaisi toimintaansa, mutta MTV:n tytäryhtiönä, 
jonka vähemmistöosakkaina Yleisradio ja Nokia jatkaisivat. Yleisradion omistus- 
osuus laskisi 20 prosenttiin MTV:n osuuden kasvaessa 65:een. Yhtiön hallituksessa 
MTV!llä olisi kaksi paikkaa, muilla yksi. Samalla MTV sitoutuisi toimimaan seu- 
raavan kymmenvuotiskauden Yleisradion toimiluvan alaisuudessa. Selostaessaan 
esitystä hallintoneuvostolle Kiuru tähdensi mahdollisen sopimuksen paitsi tuovan 
”pitkäjänteisyyttä sekä televisio-ohjelmistojen että yhtiöiden talouden suunnitte- 
luun? myös korostavan ”yhtiöiden välisen luottamuksen ja avoimen yhteistyön” 
merkitystä. Kiurun mielestä yhteisymmärrys, turvatut tulot ja tilanteen vakautta- 
minen olivat Yleisradiolle tärkeämpi päämäärä kuin Kolmostelevision omistus. 

Tässä nousivat esiin suomalaisen yleisradiopolitiikan pragmaattisuus ja komp- 
romissihakuisuus. Koska kanavien rakenteellinen järjestely oli edullinen sekä 
Yleisradiolle että MTV:lle, ei kumpikaan halunnut juuttua yksityiskohtiin. Ratkai- 
suksi löytyi kekseliäs sopimusjärjestely, joka näytti turvaavan molempien intressit. 
”Ei Yleisradion kiinnostus Kolmoseen ollut niin uskonnollinen, että meidän olisi 
se pitänyt välttämättä pitää”, Kiuru selittää jälkikäteen. Muistelmissaan hän sanoo 
päätöksentekoa osaltaan jopa helpoksi. Paavelan mukaan sitoutuminen Yleisra- 
dion toimilupaan oli kaupallisen kanavan syntymisen hinta: ”Se oli yhdenlainen 
kauppatavara. — — Piti löytää keinoja, jolla asiat saatiin menemään lopulliseen pää- 


KANAVAJAOSTA KAIKKIEN ETU 


269 


290 


määrään” Silloisessa lehtihaastattelussa Paavela puhui asioiden panemisesta tär- 
keysjärjestykseen: ”Täysipainoisen televisiotoiminnan perusedellytykset ovat nyt 
olemassa. Meillä on oma kanava ja riittävästi ohjelma-aikaa. Uskon, että meillä on 
aikanaan oma toimilupakin.”*%* 

Nokia puolestaan pitäytyi sivussa Kolmostelevision omistuskeskustelusta. Se 
oli jo aloittanut lähtölaskennan irtautuakseen yhtiöstä, jolle sillä ei enää ollut käyt- 
töä. ”Se oli tehnyt tehtävänsä”, muistaa johtaja Antti Lagerroos. 

Kompromissin syntymistä edistivät myös taloudelliset laskelmat, jotka puolsi- 
vat vahvasti Kolmostelevision siirtymistä MTV:n tytäryhtiöksi. Aiesopimus edel- 
lyttikolmannen verkon rakentamisen kiirehtimistä, jotta se saavuttaisi 95 prosenttia 
suomalaisista vuoden 1992 loppuun mennessä. Yleisradio oli laskenut, että verkon 
rakentamiseksi sen tuli varautua jopa 500 miljoonan markan lainarahoitukseen ja 
varattava lisäksi noin 100 miljoonaa markkaa vuodessa oman ohjelmatarjontansa 
lisäämiseen MTV:n siirtyessä Kolmoselle. Selvitäkseen velvoitteistaan kaupalli- 
sen television pitäisi pystyä kasvattamaan mainosmyynnin liikevaihtoaan jopa 50 
prosentilla, vuoden 1988 runsaasta 500 miljoonasta markasta lähes 800 miljoonaan 
markkaan. MTV:n laskelmissa mainostulojen ei arvioitu vuoteen 1993 mennessä 
kasvavan kuin korkeintaan 700 miljoonaan markkaan, kun taas ohjelmakustannus- 
tensa se uskoi suorastaan vähenevän yhtiön voidessa luopua kolmen kanavan pääl- 
lekkäisestä ohjelmoinnista. 

Yhtiöiden laskelmien välillä oli melkoinen aukko, jonka yhtiöiden talous- 
ekspertit, Yleisradion Martti Partanen ja MTV:n Pertti Peltola, lopulta kuroivat 
umpeen. Verkon rakentamiskustannukset ja sen myötä lainantarve alenivat 400 
miljoonaan markkaan. Myös ohjelmiston kehittämisen kustannukset arvioitiin 
uudelleen, samoin mainosmyynnin liikevaihto erilaisten omistusjärjestelyiden 
oloissa. Laskelmat osoittivat tytäryhtiömallin mahdollistavan ohjelmiston ja mai- 
nonnan tehokkaimman sijoittelun ja estävän hintakilpailun. Yleisradion mallissa 
mainonnan vuosiliikevaihto voisi jäädä jopa 100 miljoonaa markkaa pienemmäksi 
kuin MTV-vetoisessa mallissa. Viime kädessä raha näytti kääntävän Yleisradion ty- 
täryhtiömallin taakse. Hallintojohtaja Jouni Mykkänen selitti yhtiön kannanmuu- 
tosta myös sillä, että osakkuusyhtiömallissa kahden yhtiön kiistely olisi jatkunut: 
”Kysymys on yksinkertaisemmin hoidettavissa yhden konsernin sisällä.” 

Yksi kanavaratkaisun avaimista oli myös Yleisradiolle maksettavien korvausten 
uusi rakenne. Yleisradio oli jo aiemmin tullut MTV:tä vastaan hyväksymällä kiin- 
teän korvauksen sijasta laskentaperusteeksi mainosmyynnin liikevaihdon. Loka- 
kuussa 1988 yhtiöiden hallitusten puheenjohtajat sopivat, että korvaus tulisi jakaa 
kahteen osaan, joista toisen muodostaisi varsinainen verkkovuokra ja toisen erityi- 
nen ”julkisen palvelun maksu”. Yhdessä ne osapuilleen vastaisivat siihenastista kor- 
vaussummaa. Omissa muistioissaan MTV kutsui jälkimmäistä osaa myös ”toimi- 

lupamaksuksi”. Verkkovuokran kohdalla yhtiö puolestaan korosti sitä, että sen tulisi 
perustua todellisiin kustannuksiin eikä pelkkään Yleisradion hintapyyntöön.*" 

Jo tammikuun alussa hyväksytty aiepöytäkirja oli vahvistanut korvauksen 
jatkossa jakautuvan kahteen osaan. Kevään neuvotteluissa verkkovuokran perus- 
teeksi täsmennettiin ”kolmannen lähetysasemaverkon ja lähetysyksikön todelliset 
investointi- ja käyttökustannukset”, kun taas julkisen palvelun maksun suuruus 
määräytyisi ”mainonnan myynnin liikevaihdon perusteella”. Ja kun ennen hinnois- 
ta oli sovittu vuosittaisissa hintaneuvotteluissa, nyt perussopimukseen kirjattiin 
pyrkimys määritellä korvausperusteet ”monivuotisin sopimuksin”? Ratkaisu teki 
MTV:n maksaman korvauksen aiempaa läpinäkyvämmäksi. Yleisradion kannalta 
hyödyllistä oli se, että kaupallisen toimijan velvollisuus osallistua julkisen palvelun 
rahoittamiseen kirjattiin julki sopimukseen. Lainsäädännöllisen perustan järjestely 
sai vasta vuonna 1998, jolloin laki televisio- ja radiotoiminnasta nimesi velvoitteen 
toimilupamaksuksi.*" 

Kanavaratkaisun avaimet oli löydetty Yleisradion ja MTV:n keskinäisten neu- 
vottelujen tietä valtiovallan ainoastaan myötäillessä taustalla. Jopa Kolmostelevisio 
ilmoitti hyväksyvänsä saavutetun sovun, joka Heikki Lehmuston mielestä selkiytti 
omistuspohjaa, yhdensi kaupalliset edut ja vakautti Kolmostelevision asemaa.” 
Toisaalta mitä muutakaan Kolmostelevision toimitusjohtaja olisi voinut sanoa, jos 
halusi jatkaa työssään. 


LINNARAUHA VAI LAIHA KOMPROMISSI? 


Kanavajakopäätös oli itse asiassa usean sopimuksen kokonaisuus, josta kolmannen 
verkon käyttöä koskeva Yleisradion ja MTV:n uusi perussopimus oli vain osa. Yksi 
sopimuksista sisälsi ohjelmatoiminnan pääpiirteet ja loi pohjan yhtiöiden uudelle 
ohjelmakoordinaatiolle. Toinen koski Yleisradion ja MTV:n yhteistyötä; sen tär- 
keimmässä pykälässä MTV sitoutui toimimaan Yleisradion toimiluvan puitteissa. 
Lisäksi pakettiin kuului kolmannen verkon rakentamisaikataulusta, kustannusar- 
viosta ja lainanottovaltuuksista päättäminen. 

MTV:n hallintoneuvosto hyväksyi kanavajaon 1. kesäkuuta ja Yleisradion 
vastaava elin runsasta viikkoa myöhemmin — yksimielisesti ja vain vähäisin riita- 
soinnuin. ”Kompromissi oli näissä oloissa paras mahdollinen”, toimitusjohtaja 
Pilkama arvioi. Hänen mielestään lopputulos antoi MTV:lle suuremmat haasteet 
ja paremmat toimintamahdollisuudet. Kun pääjohtaja Kiuru kiitti hallintoneu- 
voston kokouksessa lopputulosta, hän rinnasti kanavaratkaisun Tesvision ostoon 
vuonna 1964 ja kuvasi lopputulosta ”kymmenen vuoden linnarauhaksi” ja ”kansal- 
liseksi ratkaisuksi”. Yleisradion kannalta hän näki tärkeimmäksi edistysaskeleeksi 

sen, että yhtiö saisi vuodesta 1993 alkaen käyttönsä ”kaksi tv-kanavaa, joita eivät 
naapuriyhtiön mainosblokit katko”. Myönteisenä Kiuru näki myös sen, että Yleis- 
radion hallintoneuvoston ”laaja ja kokoava ohjelmapoliittinen tehtävä? sai jatkua. 
Hän muistutti myös ratkaisun taloudellisesta taustasta: jos sopua ei olisi syntynyt, 
”MTV:n taloudellinen tulos olisi heikentynyt ja jännitteet sen ja YLEn välillä oli- 
sivat jatkuneet”?'+ 

Pöytäkirjaan jäi SMP:n Rainer Lemströmin pahoittelu sen johdosta, että so- 
pimus synnytti uuden mainosmonopolin. Kokoomuksen Martti Tiuri puolestaan 
harmitteli yhä sitä, ettei oman toimiluvan myöntämisestä MTV:lle ollut voitu 
sopia. Keskustan Marjatta Väänänen taas toivoi, että kanavaratkaisu ottaisi riittä- 
västi huomioon kansallisen kulttuurin. Ulkomaisen ohjelmiston lisääntymistä ja 
mainosmonopolia oli hallintoneuvostossa arvostellut myös sosiaalidemokraattien 
Reino Paasilinna. 

Monopolisyytöksiä oli kuultu muutenkin pitkin vuoden kestänyttä neuvotte- 
luprosessia. Niitä olivat esittäneet paitsi Sanoma Osakeyhtiön varatoimitusjohtaja 
Matti Anderzen ja Keskuskauppakamarin toimitusjohtaja Matti Aura myös liiken- 
neministeri Pekka Vennamo. Vennamo piti kanavajakoratkaisua sinänsä selkeänä 
mutta kaipasi televisiotoimintaan lisää kilpailua. Hänestä toimijoita pitäisi olla 
useita ja kaikille myöntää oma toimilupa. Liikenneministeri ihmetteli myös lehdis- 
tön intoa päästä osalliseksi mainoskanavasta, vaikka toisaalta oli valmis pitämään 
oven auki niitä varten: ”Kannattaako lehdistön sitoa itseään tähän kaupalliseen mo- 
nopoliin ja näin luopua esimerkiksi omista lähitelevisiohankkeistaan?” Vennamoa 
epäilytti myös se, riittäisivätkö yhden mainoskanavan tuotot rahoittamaan Yleis- 
radion kahta kanavaa. Myöhemmin hän jopa ehdotti, että kolmoskanavan ohjelma- 
aika voitaisiin myydä määräajoin huutokaupalla. Ehdotukseensa liikenneministeri 
haki mallia Britanniasta, jossa oli vastikään ehdotettu ITV:n alueellisten toimilu- 
pien huutokauppaamista.** 

Kanavajakosopimus allekirjoitettiin Yleisradion Kesäkadun päämajan ylim- 
mässä kerroksessa 12. kesäkuuta. Ihan riidaton sopu ei ollut vieläkään, sillä Yleis- 
radio ja MTV olivat aluksi eri mieltä Kolmostelevision osakkeiden hinnasta. Yksi- 
mielisyys löytyi vasta syyskuun lopussa, jolloin kokonaiskauppasummaksi sovittiin 
13,5 miljoonaa markkaa. Yhden osakkeen hinnaksi tuli siten 3 ooo markkaa. Ero 
Yleisradion alkuperäiseen hintapyyntöön — 5 378 markkaa osakkeelta — oli huomat- 
tava. Toisaalta MTV oli alun perin tarjoutunut ostamaan 30 prosentin lisäosuuden 
Kolmostelevisiosta nimellisellä yhden markan hinnalla. Sillekin tarjoukselle oli pe- 
rusteensa: kaupattava yhtiö oli veloissa korviaan myöten.” 

Vastoin uhitteluaan liikenneministeriö ei missään vaiheessa puuttunut yhtiöi- 
den keskinäiseen sopimukseen vaan hyväksyi sen. Liikenneministeriksi Vennamon 
tilalle siirtynyt Raimo Vistbacka allekirjoitti Yleisradion sisällöltään uudistetun 

toimiluvan joulukuussa. Peräti kymmeneksi vuodeksi myönnetyssä toimiluvassa 
ensimmäistä kertaa myös Yleisradiolle asetettiin MTV:n ja Kolmostelevision pe- 
russopimuksista tuttu määräys, jonka mukaan ”riittävän osan” ohjelmista tuli olla 
kotimaista alkuperää ja ”osa” tuli tilata ulkopuolisilta kotimaisilta tuottajilta.** Se 
jäikin Yleisradion viimeiseksi toimiluvaksi, sillä jo vuoden 1994 alussa uusi yleis- 
radiolaki teki sen tarpeettomaksi. 

Viestintäpolitiikan pitkän linjan kannalta kanavajako ilmensi tyylipuhtaasti ra- 
kennepolitiikan ylivaltaa. Kuten Raimo Salokangas on huomauttanut, kanavajako- 
päätös oli välillinen seuraus Kolmoskanavan perustamisesta. Samalla se antoi vielä 
kerran jatkoaikaa Yleisradion toimilupamonopolille, jossa kaupallisella televisiolla 
oli kuitenkin säännelty rooli. Kolmostelevision perustaminen oli ollut ”imperiu- 
min vastaisku”, jolla Yleisradio ja MTV lujittivat asemiaan satelliitti- ja kaapelika- 
navia vastaan, kun taas kanavajakopäätös oli iskun johdonmukainen jälkinäytös, 
jolla televisiojärjestelmän rakenne selkiytettiin? Tämän ansiosta maanpäälliset 
televisiokanavat säilyttivät Suomessa edelleen johtavan aseman, kun taas kaupal- 
listen television kasvutoiveet kohdistuivat MTV:hen. Kanavajakoratkaisun myötä 
oli päätösten tasolla avattu kuitenkin myös portti siihen perustavampaan rakenne- 
muutokseen, joka toteutui 1990-luvulla, kun ensin MTV ja sittemmin Nelonen 
saivat toimiluvan sekä kun uusi laki ja sen yhteydessä tehty periaatepäätös digitali- 
soinnista liberalisoivat ratkaisevasti televisiotoimintaa. 

Tehtyjen ratkaisujen taloudellista pragmatismia on korostettu edellä moneen 
otteeseen. Kolmostelevision aikaansaama hämmennys mainosmarkkinoilla ja 
vaikutus MTV:n talouteen oli osoittautunut odotettua suuremmaksi. Kanavajaon 
keskeinen motiivi oli taloudellinen. Vaikutin oli niin vahva, että kun oli käynyt 
ilmeiseksi, ettei kaksi yhtiötä voisi kannattavasti toimia kolmannella kanavalla, 
Yleisradio tinki omista periaatteistaan ja suostui MTV-konsernin johtamaan kau- 
palliseen televisioon. Salokankaan tulkinnan mukaan kanavajakopäätöksellä pe- 
lastettiin ennen muuta MTV:n talous, mutta samalla sen tehtävä oli turvata myös 
Yleisradion tulovirtoja pitkällä aikavälillä." 

Kanavajako on myös kouluesimerkki poliittisista kompromisseista, jotka ovat tyy- 
pillisiä suomalaiselle viestintäpolitiikalle. Ratkaisu edellytti ensiksi sitä, että yhtiöt 
keskenään löysivät molempia tyydyttävän pohjan yhteistyölle. Yleisradiolle riitti, 
että toimilupa jäisi yksin sille ja että se lisäksi saisi julkisen palvelun tukimaksun. 
Nämä seikat yhdessä takasivat, että yhtiö säilytti johtavan asemansa ja valvonta- 
vastuunsa yleisradiotoiminnassa. MTV puolestaan sai tahtonsa läpi, kun Kolmos- 
televisiosta tehtiin sen tytäryhtiö. Yhtiölle riitti, että se saisi käyttöönsä kokonaisen 
kanavan ja riittävästi ohjelma-aikaa — joskin sopimuksissa erikseen määritellyin eh- 
doin.™ Toimilupakysymys oli siihen nähden toisarvoinen. Kun tämä ei kuitenkaan 
riittänyt Yleisradion hallintoneuvostolle, jossa hallituskumppaneiden, kokoomuk- 

sen ja sosiaalidemokraattien, näkemykset olivat vastakkain, kompromissiksi kek- 
sittiin sitoutuminen Yleisradion toimilupaan seuraavaksi kymmenvuotiskaudeksi, 
mikä kelpasi paitsi päähallituspuolueille myös oppositiossa olevalle keskustalle. 

Kompromissinteon sinetöi lopulta se, että ratkaisu tyydytti myös lehdistön val- 
taosaa. MTV:n omaa toimilupaa lukuun ottamatta lopputulos olikin tismalleen se, 
jota Sanomalehtien Liiton Timo Laatunen oli vuotta aiemmin ehdottanut MTV:n 
väläytettyä lehtiyhtiöille, että ne voisivat päästä sen omistajakuntaan. Niinpä Uudessa 
Suomessa tv-sopimusta kutsuttiin ”historialliseksi” ja Aamulehdessä ”järkeväksi”.?? 

Poikkeuksen teki Helsingin Sanomat. Se luonnehti lopputulosta vain ”laihaksi 
kompromissiksi”, koska kanavajako noudatti ”tyylipuhtaasti perinteistä yleisradio- 
poliittista kompromissilinjaa”, jossa ”molemmat voittivat, mutta Yleisradio huo- 
mattavasti enemmän”. Helsingin Sanomat oli aiemmin ottanut kantaa Kolmostele- 
vision omistukseen vaatimalla, ettei Yleisradion tulisi tunkeutua Kolmostelevision 
kautta mainosrahoitteiselle kanavalle, ja kannattanut MTV-vetoista ratkaisua. Nyt 
lehti arvosteli syntynyttä sopimusta, koska MTV jäi Yleisradion rahoitusyhtiöksi 
ja vuokralaiseksi ja koska myös Kolmostelevisio jäi yhä sen pihtiotteeseen 20 pro- 
sentin omistusosuuden vuoksi. Yleisradion ja MTV:n etujen pääkirjoitus näki rat- 
kaisun myötä kietoutuvan entistä tiiviimmin toisiinsa. Yhden hyvän puolen lehti 
kuitenkin noteerasi: ”Yleisradiopoliittinen henkien taistelu rauhoittuu. Televisio- 
yhtiöt pääsevät keskittymään varsinaiseen toimintaansa eli ohjelmatuotantoon?”* 

Kanavaratkaisuun liittyi myös kulttuurisen protektionismin elementtejä. Ne sisäl- 
tyivät ohjelmatoimintaa koskeviin periaatteisiin, joista sovittiin erillisellä sopimuk- 
sella ja joissa korostui pyrkimys ”kansallisen ohjelmatoiminnan ylläpitämiseen ja 
kehittämiseen”. Tärkeimmät kulttuuripoliittiset tavoitteet lainattiin Kolmostele- 
vision aiemmasta perussopimuksesta. Sen mukaisesti kolmannen kanavan tuli 
tarjota yleisölle ”laadukasta ja monipuolista ohjelmistoa”, täydentää Yleisradion 
ohjelmatoimintaa sekä koordinoida ohjelmien lähetysajat sen kanssa kausitasolla. 
Kaupallisen kanavan kotimaisuusasteeksi sovittiin nyt 35 prosenttia, ja osa ohjel- 
mistosta tuli hankkia ulkopuolisilta kotimaisilta tuottajilta. Ohjelmiston tuli olla 
myös ”riittävässä määrin” ruotsinkielisen väestön ymmärrettävissä ?* Vaatimukset 
olivat väljiä mutta korostivat osaltaan kaupallisen kanavan sitoutumista julkisen 
yleisradiopalvelun kokonaisuuteen. 

Martti Soramäki on esittänyt, että MTV sortui strategiseen virheeseen 1980-lu- 
vulla tavoitellessaan omaa kanavaa. Se oli saanut hetkellistä valtaa yleisradiopoliit- 
tisessa keskustelussa saatuaan uutislähetyksensä, mutta ei sitten onnistunutkaan 
saamaan enää lisää ohjelma-aikaa eikä riittävää poliittista tukea toimilupahalulleen. 
Niinpä yleisradiopoliittisen aloitteen sai hänen mukaansa Yleisradio, joka ensin 
käynnisti Kolmostelevision perustamisen ja sitten teki aloitteen kanavajaosta. 
Tämä pakotti MTV:n strategiseen yhteistyöhön Yleisradion kanssa.” 

Soramäen aikalaisanalyysi liioittelee Yleisradion strategista neuvokkuutta. En- 
sinnäkin aloite Kolmostelevision perustamiseksi ei ollut yksin Yleisradion. Olen 
edellisessä jaksossa osoittanut, kuinka MTV ja Nokia omalta osaltaan olivat syöt- 
tämässä Yleisradiolle ajatusta kolmannen kanavan käynnistämisestä. Kanavajako- 
neuvotteluissakaan MTV ei jäänyt sivustakatsojaksi, vaan yhtiö paitsi vaikutti ku- 
lisseissa niiden käynnistymiseen myös onnistui viemään ne toivomaansa suuntaan. 
Vain omaa toimilupaa MTV ei vielä onnistunut kuittaamaan. Kiristyvä kilpailu 
ja mainostulojen ehtyminen eivät pakottaneet ainoastaan MTV:tä yhteistyöhön 
Yleisradion kanssa, vaan ne ajoivat myös Yleisradiota vahvistamaan ”strategista 
liittosuhdettaan”s** MTV:hen. Molemmilla oli pakottavia tarpeita kanavajakoon. 
Molemmat halusivat selkiyttää televisiojärjestelmää ja turvata rahantulon. Etu oli 
yhteinen. 

Hyvät herrat oli Kolmosen jälkikauden kenties suosituin ohjelma. 


Komediasarjan päätehtävissä kauppaneuvos Paukkuna ja hänen 
vävypoikanaan Tollona nähtiin Matti Tuominen (vas.) ja Eero Melasniemi. 


Kuva: MTV3 / HS-arkisto 

MTU-KANAVAN 
RAKENNUSTYÖMARA 


Kun Yleisradion pääjohtaja Sakari Kiuru kesäkuussa 1989 kiitti hallintoneuvostossa 
kanavajakopäätöstä, hän muisti kehua myös Kolmostelevisiota: ”Se on ollut mer- 
kittävä pioneeri, joka vaikealla alalla saavutti jo tuloksia etenkin television elokuva- 
tarjonnan rikastajana ja tien avaajana uusille tulolähteille ja ulkopuolisten tv-tuot- 
tajien käytölle? Kiurun mukaan kaapelikanavien ja videokasettien menestys oli 
jäänyt juuri Kolmostelevision ansiosta vähäisemmäksi kuin esimerkiksi Ruotsissa, 
jossa Kolmosen kaltaisesta vastaiskusta” ei ollut päästy yksimielisyyteen. Ilman 
vuosien 1985 ja 1986 viisaita päätöksiä kolmas kanava "saattaisi olla toisissa käsissä”, 
pääjohtaja arveli. 

Yleisradio piti itseään kolmoskanavan isänä. Nyt se oli valmis luopumaan mää- 
räysvallastaan yhtiössä. Kanavan alkuperäinen tarkoitus oli toteutunut: kilpailijat 
oli torjuttu, kanavajakosopimus näytti turvaavan Yleisradion talouden, ja myös jat- 
kuville rajakahakoille MTV:n kanssa oli saatu loppu. Kolmostelevisio oli lunastanut 
lupauksensa myös siinä mielessä, että vuoden 1989 aikana sen tulos oli kääntynyt 
positiiviseksi. Vaikka yhtiön kolmen ensimmäisen vuoden yhteenlaskettu tappio 
oli 5o miljoonan markan suuruusluokkaa, summa oli merkityksetön Yleisradion 1,6 
miljardin markan budjetissa. ”Pikkurahoja”, kuten Kiuru kuvasi Kolmosen velka- 
taakkaa lehtiuutisissa.? 

Lokakuussa hallintoneuvosto siunasi kaupan, jolla Yleisradio myi 30 prosenttia 
Kolmostelevision osakkeista MTV:lle. Kauppahinta oli jokseenkin muodollinen, 
13,5 miljoonaa markkaa, noin 3,3 miljoonaa nykyeuroa. MT V:n haltuun osakkeet siir- 
tyivät joulukuun viimeisenä päivänä. Sen jälkeen sillä oli sopimuksista ja sääntelystä 
huolimatta sangen vapaat kädet rakentaa kaupallista kanavaa omaa käyttöönsä. 


IV KOHTI KANAVAUUDISTUSTA (1990-1993) 


Vuoden 1990 alusta Kolmostelevision ja Kolmoskanavan elämässä alkoikin uusi 
vaihe. Aluksi yhtiön rooli ei juuri muuttunut, koska se yhä pääpiirteissään vastasi 
kolmannen kanavan ohjelmatoiminnasta ja alueellisen mainosajan myynnistä. Sen 
sijaan Kolmoskanavasta, joka siihen asti oli toiminut jokseenkin itsenäisenä, Yleis- 
radion ja MTV:n kanssa kilpailevana ohjelmaväylänä, muodostui tulevan MTV3:n 
rakennustyömaa. MTV:n ohjelmia alettiin pala palalta sijoittaa kolmannelle kana- 
valle, josta tuli samalla kaupallisen television entistä määrätietoisempi laboratorio. 

Yhä useammalla suomalaisella oli kotona kaapeli-tv-liittymä ja mahdollisuus 
seurata myös ulkomaisia kilpailevia lähetyksiä. Uutena kotimaisena kilpailijana 
markkinoille tuli 1990 Suomen Paikallis-TV Kanavat Oy eli PTV, jonka omistivat 
Sanoma Osakeyhtiö, Turun Sanomat Oy ja Aamulehti-yhtymä. Jo aiemmin HTV 
oli välittänyt paikallisille kaapelikanaville ohjelmia, mutta nyt PTV alkoi rakentaa 
parhaan katseluajan ohjelmistoa aiempaa isommilla resursseilla. Tavoitteekseen ka- 
nava ilmoitti suoraan pyrkimyksen nousta Suomen neljänneksi tv-kanavaksi. Myös 
kilpailu lehdistön kanssa kiristyi, kun maan talouden kasvun tylysti katkaissut lama 
söi kolmanneksen mediamainonnasta. 

Kirjan neljäs pääjakso keskittyy vuosiin 1990-1992. Jos Kolmoskanavan kolmea 
ensimmäistä toimintavuotta luonnehtivat nuorekkuus, kokeilevuus ja yllätykselli- 
syys, kolmen viimeisen vuoden aikana kanavasta rakennettiin aiempaa aikuismai- 
sempaa ja sovinnaisempaa valtavirran televisiokanavaa. Tässä jaksossa kuvaan ja 
analysoin, miten kolmoskanavasta rakennettiin kolmessa vuodessa Suomen suo- 
situin tv-kanava. Luonnollisen päätepisteen kirjalle muodostaa tammikuun 1993 
kanavauudistus, jossa kaikki kaupallinen televisiotoiminta lopulta siirtyi kolmos- 
kanavalle ykkös- ja kakkoskanavan jäädessä kokonaan Yleisradion käsiin. Kanava- 
uudistus oli menestys nimenomaan MTV3:lle, kuten aiemmat tutkimukset ovat 
osoittaneet. 

Kolmostelevisiota koskevat viestintäpoliittiset ratkaisut oli jo tehty; edessä oli 
niiden toteuttaminen. Kolmoskanavan lyhyen elinkaaren jälkimmäinen puolisko 
oli merkittävä kuitenkin sen kannalta, miten suomalaisen televisiojärjestelmän 
markkinoituminen lähti toteutumaan. Suomi sai uuden yleisradiolainsäädännön 
vuosina 1993 ja 1998 paljolti juuri siksi, että Kolmoskanava oli muokannut maape- 
rän otolliseksi liberalisoinnille. Aluksi tarkastelen kanavan ohjelmiston kehitystä. 
Seuraavassa luvussa tarkastelen Kolmosen menestystä niin yleisö- kuin mainos- 
markkinoilla sekä MTV:n omistuksesta samaan aikaan käytyä kamppailua. Jakso 
päättyy kanavauudistuksen ja sen seurausten analyysiin. 

Yhtiönä Kolmostelevisio jatkoi olemassaoloaan kanavauudistuksen jälkeenkin. 
Sen tehtäväksi jäi MTV:n kaavailujen mukaisesti alueellisen mainosajan myynti, 
ohjelmaostot ulkopuolisilta tuottajilta sekä urheiluoikeuksien hankinta — kaikki 
alkuperäisen Kolmostelevision omimpia alueita. 

YHTEISEEN ORGANISAATIOON 


MTV oli aloittanut yhtiöiden yhteisen organisaation kehittelyn jo varhain. Perus- 
lähtökohta oli, että MTV:llä ja Kolmostelevisiolla olisi konsernissa omia asioitaan 
varten omat organisaationsa. Yhteisten asioiden ja yhdistymisetujen saavuttami- 
seksi piti kuitenkin sopia emoyhtiön ja tytäryhtiön työnjaosta ja yhteisistä peli- 
säännöistä. Piti luoda myös yhteinen osto- ja alihankintapolitiikka. Samoin piti 
selvittää, mitkä ohjelmaosuudet kolmannella kanavalla tulisivat Kolmostelevision, 
mitkä taas MTV:n vastuulle. 

MTV:n näkökulmasta Kolmonen oli käynnistysvuosinaan tunkeutunut liiankin 
voimaperäisesti ulkomaisten ohjelmien hankintaan ja ryhtynyt siten kilpailemaan 
suosituimpien ulkomaisten sarjojen ja elokuvien esitysoikeuksista. Todellisia kon- 
fliktitilanteita ei kuitenkaan juuri ollut ilmennyt, vaan asioista oli yleensä pystytty 
sopimaan. Jo marraskuussa 1988 yhtiöt olivat tehneet ensimmäisen yhteisen oston 
sopiessaan kahdesta elokuvapaketista amerikkalaisyhtiöiden kanssa. MTV:n Jor- 
ma Sairasen mukaan pakettiostosta oli hyötynyt ennen muuta MTV, joka isossa 
kaupassa sai samalla esitysoikeudet joukkoon erittäin hyviä elokuvia. Jos yhtiö olisi 
joutunut hankkimaan elokuvat omin päin, se olisi saanut käsiinsä ”myös vähem- 
män kaupallisia elokuvia, joita Kolmonen on nyt sijoittanut heille vähemmän tär- 
keisiin ohjelma-aikoihin”: 

Henkilökuntien yhdistämisellä saavutettiin vain vähäisiä rahallisia synergia- 
etuja, sillä Kolmostelevisiossa oli vain viitisenkymmentä työntekijää, MTV:ssä 
viitisensataa. Voimien yhdistämisestä sen sijaan oli hyötyä ohjelmahankinnassa, 
jossa se vähentäisi kilpailua ja vahvistaisi konsernin markkina-asemaa. Maaliskuus- 
sa 1990 sovittiinkin, että tulevilla televisiofestivaaleilla yhtiöt esiintyisivät yhteisen 
Mainos Group -lipun alla.* Sairanen perusteli yhdistämistä sillä, että Mainos Group 
muodostaisi maailmalla merkittävän ostajan, jonka yhteenlasketut hankinnat olivat 
noin 5-6 miljoonaa dollaria vuodessa. Se teki yhdistelmästä ”selvästi vahvimman 
ostajan Suomessa”? Tällä oli merkitystä, kun PTV tähtäsi kilpailuun MTV:n kanssa 
niin yleisöstä, mainosrahasta kuin ohjelmistakin. Amerikkalaiset elokuvat ja sarjat 
muodostivat keskeisen osan molempien ohjelmistosta. 

Sairasen mukaan Suomi oli pitkään saanut nauttia syrjäisestä asemastaan ”Neu- 
vostoliiton köyhänä naapurina”. Mutta kun sekä Yleisradio, Kolmonen että HTV 
olivat aktivoituneet ostajina kansainvälisillä markkinoilla, hinnat olivat alkaneet 
kallistua. Hänen mielestään etenkin Kolmonen oli maksanut ohjelmistaan ylihin- 
taa, ”koska sillä oli hirveä tarve löytää vetäviä sarjoja ja elokuvia”. Hankintaosasto- 
jen yhdistämisellä uskottiin olevan hintakilpailua hillitsevä vaikutus. 

Kun Kolmostelevisiosta oli tullut MTV:n tytäryhtiö, oli jokseenkin luonnol- 
lista, että ulkomaiset ostot päädyttiin keskittämään nimenomaan jälkimmäiseen. 

Sairanen itse nimitettiin ostotoiminnasta vastaavaksi apulaisjohtajaksi. Sarjojen 
ostoista vastaamaan nimettiin Arto Kivinen, kun taas urheiluohjelmien hankinta 
keskitettiin johtaja Heikki Seppälälle. Molemmat olivat Kolmosen kokeneita oh- 
jelmanhankkijoita. Vastoin Sairasen ehdotusta Kivinen ja Seppälä eivät siirtyneet 
MTV:n palvelukseen, vaan jäivät Kolmostelevisioon, jonka tiloihin ostajien ydin- 
ryhmä muutenkin keskitettiin. Dokumenttien sekä yksittäisten viihde- ja visailu- 
ohjelmien hankinnoista kumpikin yhtiö vastasi itsenäisesti, joskin keskenään koor- 
dinoiden.'* 

Ohjelmiston suunnittelua silmällä pitäen konserni perusti erityisen ohjelmatoi- 
minnan suunnitteluryhmän, jonka tehtäväksi tuli laatia vuosi- ja kausisuunnitelmat 
sekä esitellä ne yhtiön johdolle. Ryhmään kuuluivat ohjelmajohtaja Tauno Äijälä, 
johtaja Heikki Seppälä, markkinointijohtajat Eero Aalto ja Juha-Pekka Louhelai- 
nen sekä apulaisjohtajat Jorma Sairanen ja Markku Takanen. Myös markkinointia 
ja tiedotusasioita varten perustettiin vastaavanlaiset koordinointiryhmät." 

Vaikka yhteisen kanavan rakentaminen innosti kaikkia, konflikteiltakaan ei voi- 
tu kokonaan välttyä. MTV ei epäillyt näyttää isännän asemaansa kansainvälisillä 
kentillä. Toisaalta Kivinen, Sairanen ja Seppälä, jotka matkustivat säännöllisesti sa- 
moille tv-alan festivaaleille, oppivat nopeasti, ettei heidän tarvinnut istua samoissa 
screeningeissä. Sairanen osti elokuvat, Kivinen sarjat ja lastenohjelmat ja Seppälä ur- 
heilun. Sopimukset tehtiin yleensä Mainos Groupin nimissä, mutta kustannukset 
jaettiin sen mukaan, tuliko ohjelma MTV:n ohjelmistoon TV1:ssä tai TV2:ssa vai 
Kolmostelevisioon.” 

Kun omaa tuotantoa oli vain MTV:llä ja urheilu oli vuoteen 1993 asti keskitetty 
Kolmoselle, kotimaisten ohjelmien puolella pelisääntöjä ja työnjakoa tarvittiin lä- 
hinnä alihankinnoissa. Ei yksin Kolmonen käyttänyt itsenäisten tuotantoyhtiöiden 
palveluja, vaan myös MTV oli alkanut enenevästi ulkoistaa kotimaista ohjelmisto- 
aan. Tärkeimmät viihdeohjelmat (kuten Napakympin) se tuotti kuitenkin itse, tai 
sitten se osti ne (kuten Vesku Shown ja Pulttiboisin) tytäryhtiöltään Spede-Team 
Oy:ltä. Ero hankintojen määrässä oli kuitenkin valtava: kun Kolmostelevisio osti 
1989 lähes 500 tuntia ohjelmaa kotimaisilta tuottajilta, MTV:n ostot jäivät runsaa- 
seen 34 tuntiin.” 

Vaikka Seppälä pani paperille konsernissa noudatettavan alihankintapolitiikan 
suuntaviivat, linjaus vältti ottamasta kantaa yhtiöiden keskinäiseen työnjakoon, 
joka mitä ilmeisimmin oli epäselvä. Enemmän muistio pani painoa ulkopuolisten 
tuottajien kilpailuttamiseen ja ohjelmien hinta-laatusuhteen parantamiseen — siis 
seikkoihin, jotka hyödyttivät konsernia. Konsernin oman tuotantotekniikan tar- 
peetonta sitomista alihankintaprojekteihin haluttiin välttää.'* 

OHJELMISTON PÄÄLINJAT 


MTV:n oman kanavan suunnittelutyö käynnistyi varsinaisesti vuoden 1989 aika- 
na, mutta ensimmäiset luonnokset kolmannen kanavan ohjelmarungoksi laadittiin 
yhtiössä jo loppusyksystä 1988, ja ne perustuivat jo siinä vaiheessa noin 70 viikko- 
tunnin ohjelmistoon. Sen merkittävimmät lohkot olisivat joka arkipäiväksi kaavail- 
tu nuoriso-ohjelma (12 tuntia), ulkomaiset sarjat (11), aamulähetykset (10) sekä 
uutiset ja ajankohtaisohjelmat (9,5). Osansa oli varattu myös elokuville (8 tuntia), 
visailuille (7), kotimaiselle viihteelle (6), urheilulle (5,5) ja kotimaiselle draamalle 
(1 tunti viikossa). Kolmosen perinteisten painopisteiden, ulkomaisten elokuvien ja 
sarjojen, rinnalle nostettiin nyt uutis- ja ajankohtaisohjelmisto ja ”viihteen edellä- 
kävijäohjelmat”.s 

Ohjelmapolitiikan päälinjat lyötiin kuitenkin lukkoon vasta kevään 1989 tv-ka- 
navaneuvottelukunnassa, jolle MTV:n varatoimitusjohtaja Jaakko Paavela esitteli 
yhtiönsä hahmotelmat maaliskuussa. Nyt ohjelmatoiminnan painopistealueiksi 
listattiin seuraavat: 


e uutis- ja ajankohtaistoiminta 

e ajankohtaispainotteinen dokumenttiohjelmisto 
e erityisyleisöjen urheiluohjelmisto 

e viihdeohjelmisto 

e teatteriohjelmisto 

e ulkomaiset elokuvat ja sarjat 


e nuorten ohjelmat. 


Kotimaisen ohjelmiston osuudeksi arvioitiin 35 prosenttia ja alihankintaoh- 
jelmiston osuudeksi 20 prosenttia. Kanavien välillä vallitsisi selvä työnjako, jonka 
mukaan MTV hoitaisi urheilussa erityiskohderyhmiä — Formula 1, tennis, lasket- 
telu, golf sekä muut mainostajia kiinnostavat lajit — ja koordinoisi myös nuorten- 
ohjelmien, uutis- ja ajankohtaisohjelmien sekä elokuvien lähetysaikoja Yleisradion 
kanssa. Uutis- ja ajankohtaistoimintaansa MTV sisällytti myös aamulähetykset, 
joiden puolesta se oli puhunut koko kanavajakoneuvottelujen ajan. Varsinaisesti 
kolmoskanavan ohjelmatoiminnan periaatteet kirjattiin vasta kesäkuiseen kanava- 
jakosopimukseen. Kuten edellisessä jaksossa jo on todettu, ohjelmatoiminnassa 
piti ottaa ”kaupallisten näkökohtien ohella” myös ”viestintä- ja kulttuuripoliittiset 
näkökohdat”, ohjelmiston tuli olla ”laadukasta ja monipuolista? sekä noudattaa 
Yleisradion kanssa sovittavaa työnjakoa ja kausittaista koordinointia ja siten ”täy- 
dentää Yleisradion televisiotoimintaa”. Sopimukseen kirjattiin myös 35 prosentin 
kotimaisuusvaatimus sekä tavoite hankkia osa ohjelmista indieyhtiöiltä.? 

”Parhaat menestystarinat syntyvät hyvien tähtien alla.” 


Vuonna 1989 Kolmonen houkutteli mainostajia muistuttaen monitahoisesta 


ohjelmistostaan ja myynnin kannalta otollisesta näkyvyysalueestaan. 

Verrattuna Kolmostelevisiolle aiemmin asetettuihin vaatimuksiin kotimaisuus- 
vaatimus oli muuttunut ankarammaksi, mikä oli ennakoitu jo vuoden 1986 perus- 
sopimuksessa. Mutta kun aiemmin Kolmostelevision oli hankittava ”merkittävä 
osa” ohjelmistaan ulkopuolisilta tuottajilta, nyt riitti ”osa ohjelmatoimintaan tar- 
koitetuista varoista”. Se oli ymmärrettävä lievennys, koska MTV:n oletettiin siir- 
tävän omaa ohjelmistoaan asteittain kolmoskanavalle. Ohjelmiston tuli aiempaan 
tapaan olla "riittävässä määrin? ruotsinkielisen väestönosan ymmärrettävissä. Näin 
ohjelmistoa koskevat vaatimukset säilyivät jokseenkin ennallaan. 35 prosentin koti- 
maisuusasteenkin Kolmonen oli saavuttanut jo 1987. 


UUTISISTA RAKENNUSPALIKOITA 


MTV:n strategiana oli rakentaa Kolmoskanavasta täysipainoinen kaupallinen te- 
levisiokanava siirtämällä sinne pala palalta omaa vakio-ohjelmistoaan sekä kehit- 
tämällä sen ohjelmakarttaan uusia ohjelmapaikkoja. Ohjelmarunkoa rakennettiin 
määrätietoisesti tulevaa kaupallista MTV3:a ajatellen. 

MTV:n siirtymisen kolmosverkkoon käynnisti jo 1. joulukuuta 1989 aloittanut 
Huomenta Suomi. Se oli Pohjoismaiden ensimmäinen aamuohjelma ja lähetettiin 


Kuvio11 Kolmoskanavan viikoittaisen ohjelma-ajan 
kehitys 1990-1992 

Lähde: Laskettu tutkimuksen otosviikkojen (6, 7, 42 ja 43) perusteella Katso-lehden julkaisemista ohjelmalistoista. 

jokaisena arkipäivänä kello 6.28—8.37.* Sen myötä MTV sai viikossa kertaheitolla 
runsaat kymmenen tuntia lisää ohjelma-aikaa, joskaan ei ykköskanavalta, jonne 
MTV oli aamuohjelmaa alun perin himoinnut.? Samalla Kolmoskanavan viikoit- 
taisen tarjonnan määrä kasvoi runsaaseen so tuntiin, missä se sitten pysyikin, kun- 
nes syksyllä 1992, kanavauudistuksen alla, ohjelmatuntien määrä kasvoi 60:een 
(kuvio 12.1). Aamulähetyksistä vastasi MTV:n uutis- ja ajankohtaistoimitus, joten 
Huomenta Suomi oli samalla Kolmoskanavan ensimmäinen MTV:n tuottama oh- 
jelma.” 

Vaikka ensimmäinen amerikkalainen aamuohjelma oli käynnistynyt jo vuonna 
1952, Eurooppaan ohjelmatyyppi tuli vasta 1980, kun TV-AM aloitti aamushow'nsa 
ITV-kanavalla Britanniassa. Suomessa Huomenta Suomi sai rauhassa totuttaa ylei- 
söä aamukatseluun seitsemän vuoden ajan, ennen kuin se sai kilpailijakseen Yleis- 
radion Aamu-TV:n. Aamuohjelmat rakennetaan sekvensseistä, koska perheiden 
aamurutiiniin ei mahdu ohjelman katsominen kokonaan. Ohjelmasta voi katsoa 
yksittäisiä osia, minkä jälkeen katsoja voi taas syventyä aamiaiseensa tai sanoma- 
lehteen tai poistua työpaikalle. Tyypillistä on studio-osuuksien epämuodollisuus. 
Haastattelut muistuttavat enemmän keskustelua kuin kuulustelua, mikä on tehnyt 
aamuohjelmista poliitikkojen suosimia. Lämpimiä värejä tulvivalla lavastuksella 
puolestaan luodaan kodinomaista tunnelmaa.” 

Huomenta Suomen isä oli MTV:n ohjelmajohtaja Tauno Äijälä, joka oli vuotta 
aiemmin nimitetty myös MTV:n uutisten päätoimittajaksi. Äijälä kiersi tutustu- 
massa Euroopan, Yhdysvaltojen ja Australian tärkeimpiin aamulähetyksiin ja poi- 
mi niistä ideoita. Äijälän kertoman mukaan suunnittelun lähtökohtana oli ”aamun 
tunnelma, jonka piti olla pehmeä”. Toinen oppi oli se, että ”juontajina piti olla sama 
mies-nais-pari viitenä aamuna viikossa”. Ensimmäisiksi juontajikseen ohjelma sai- 
kin kokeneen kaksikon, Yleisradion ohjelmapäällikön Leena Pakkasen ja Kauppa- 
lehden päätoimittajan Arto Tuomisen. Huomenta Suomessa kotoisaa ilmapiiriä loi 
myös keittiönpöytää muistuttava lavastus. Itse ohjelman formaatissa uutislähetys 
ja säätiedotus toistuivat säännöllisesti puolen tunnin välein. Varhaisaamuun sisäl- 
tyi lehtikatsaus, ajankohtaista asiaa ja haastatteluja juontajien johdatellessa aiheesta 
ja vieraasta toiseen. Lähetyksen loppua kohden ilme keveni, kun ohjelma tarjosi 
piirrettyjä koululaisille. Itse asiassa aamuohjelman formaatti oli läheistä sukua Kol- 
mostelevision Tänään tässä ja nyt -ohjelmalle. Yhteistä oli väljä riippuvuus päivän 
uutisotsikoista ja rento tunnelma.” 

Suomalaiselle televisiotoiminnalle tyypillistä on, että uusille avauksille pyritään 
hakemaan legitimiteettiä merkittävien poliitikkojen läsnäololla. Kolmostelevision 
käynnistämistä oli juhlistamassa liikenneministeri Matti Luttinen. Huomenta Suo- 
men ensimmäisessä lähetyksessä päävieraana oli pääministeri Harri Holkeri tum- 
massa puvussaan. 

Suomen ensimmäinen aamu-tv-ohjelma Huomenta Suomi aloitti Kolmoskanavalla 
perjantaina 1.12.1989 kello 6.28. Lähetyksen pääjuontajina toimivat kokeneet Arto Tuo- 
minen (vas.) ja Leena Pakkanen. Kuva: MTV3 / HS-arkisto 


IV KOHTI KANAVAUUDISTUSTA (1990-1993) 


Vaikka Huomenta Suomi onnistui jo ensimmäisenä vuonna nostamaan keskikat- 
sojamääränsä 300 ooo:een, kaikki eivät olleet innoissaan ohjelman tulosta sekoit- 
tamaan suomalaisten aamurutiineja. Helsingin Sanomien pääkirjoitus katsoi televi- 
sion yrittävän syrjäyttää sanomalehden suomalaisten aamiaispöydässä ja ennakoi 
lähetyksistä muodostuvan viihteellistä näennäisuutisointia: ”Meilläkin annetaan 
nyt pikkusormi pahalle” Lehden mielestä aamutelevisio ei perustunut aitoon ky- 
syntään, vaan oli käynnistetty vain siksi, että talousvaikeuksissaan MTV tarvitsee 
lisää mainosaikaa”* Väitteen aamuohjelman tarpeettomuudesta osoitti vääräksi 
viimeistään Persianlahden sodan puhkeaminen 17. tammikuuta 1991. Yhdysvaltain 
johtaman liittouman aamuyöllä käynnistämät Irakin pommitukset toivat 839 000 
katsojaa Huomenta Suomelle ja vakiinnuttivat kerralla ohjelman suosion.” Lehdet 
pääsivät kertomaan uutisen vasta seuraavana päivänä. 

Uuden elementin Kolmosen ilmeeseen toivat myös illan uutislähetykset. Niistä 
ensimmäinen oli syksyllä 1990 aloitettu Uutisruutu. Se sai aluksi tkymmenminuut- 
tisen ohjelmapaikan, josta viisi minuuttia varattiin uutissähkeisiin, kaksi minuuttia 
säätiedotukseen ja kolme mainoksiin. Tammikuussa uutislähetys ristittiin Seitsemän 
uutisiksi, joka seuraavana syksynä kasvoi puolen tunnin mittaiseksi. Samaan aikaan 
myös myöhäisiltapäivään sijoitettiin Uutisminuutti avaamaan kanavan ohjelmisto. 
Seitsemän uutisten tavoitteeksi asetettu 300 ooo katsojaa tavoitettiin lokakuussa 1991. 

MTV:ssä tiedettiin, että vakavasti otettavaa kanavaa on mahdoton luoda ilman 
uutislähetyksiä. Uutislähetyksillä ohjelmatarjontaan ja päivittäiseen kaavioon 
tuodaan paitsi ryhtiä ja toistuvuutta myös ja ennen muuta statusta. Uutiset tuovat 
kanavalle koulutettua aktiiviväestöä ja miehiä. Seitsemän uutisten tapauksessa kyse 
oli myös Kolmosen yleisöprofiilin ohjailusta, sillä kanavan alkuillan ohjelmistoa 
kehiteltiin puhuttelemaan naisvaltaista katsojakuntaa. Kuten uutisten merkitystä 
ohjelmasijoittelussa tutkinut Miira Lähteenmäki on todennut, uutiset ovat kana- 
van ”kruununjalokivi ja lippulaiva”, joiden mukana ”pysyy tai kaatuu kanavan us- 
kottavuus”. Kun yksin aamutelevisioon mahtui viisi uutislähetystä, oli Kolmosen 
uutislähetysten määrä runsaassa vuodessa lisääntynyt nollasta seitsemään luomalla 
ohjelmakarttaan kokonaan uudet uutispaikat, jotka haastoivat Yleisradion herruut- 
ta sähköisessä uutisvälityksessä. 


PRIME TIME AIKAISEMMAKSI 


Kolmostelevisio ja MTV eivät tyytyneet täyttämään ainoastaan arkiaamuja, vaan 
alkoivat tunnustella myös viikonloppuaamujen mahdollisuuksia. Talvella 1990 Kol- 
mostelevisio mullisti monien lapsiperheiden elämän tuomalla ruutuun Harlekiini- 
nimisen ohjelmakokonaisuuden: kaksi ja puoli tuntia piirrettyjä joka lauantaiaamu. 

Nuorille suunnattu ”kotiinpaluuohjelma”, Broadcasters Oy:n tuottama No TV aloitti 
Kolmosella syyskuussa 1990. Jokaisena arkipäivänä kello 17 esitettyä ohjelmaa juonsivat 
Baba Lybeck (vas.) ja Jussi Ratsula. Kuva: MTV3 / HS-arkisto 


Näin Kolmonen ryhtyi kilpailemaan aiempaa suoremmin Yleisradion kanssa lapsi- 
katsojista. Kun Yleisradio tarjosi lauantaiaamuisin perinteisiä kotimaisia lastenoh- 
jelmia, kaupallinen kanava ojensi amerikkalaisen vaihtoehdon: Smurffit, Snorkkelit, 
Jogi-karhun, Maantiekiitäjän, Väiskin ja ystävät ja Denverin. Kun Kolmonen lisäksi 
lähetti lastenohjelmia arki-iltapäivisin, lisääntyi kanavan lastentarjonta aluksi tun- 
tuvasti. Seuraavana vuonna kanava kuitenkin keskitti tarjontansa viikonloppuihin. 
Kilpailu pienistä sieluista oli kiristynyt.” 

Sunnuntaiaamut Kolmonen paalutti vasta syksyllä 1991, kun se sijoitti sinne 
Asuntomarkkinat-nimisen palveluohjelman sekä urheilumakasiininsa Sporttispurtin 
uusinnan. Seuraavana syksynä, kanavauudistuksen kynnyksellä, sieltä löysi paik- 
kansa myös suositun Teijan keittiössä -ohjelman uusinta. 

Jukka-Pekka Palon (oik.) ja ”Megatyttö” Marikan juontama Megavisa aloitti Kolmosella 
maaliskuussa 1991. Yleisö saattoi osallistua risteilyaluksella kuvattuun tietokilpailuun 


täyttämällä kotona bingokuponkia. Kuva: MTV3 / HS-arkisto 


Vielä merkittävämpää kehitystyötä kanava kuitenkin teki alkuillan ohjelmiston 
rakentelussaan. Suomalaisten televisionkatselu ajoittui 1990-luvun alkuun asti hy- 
vin perinteisellä tavalla. Ennen iltakuutta harva edes avasi tv-vastaanotinta, ja vas- 
ta seitsemän jälkeen vähintään viidennes kansasta, noin miljoona suomalaista, oli 
ruudun ääressä. Katselun huippu osui Yleisradion pääuutislähetyksen aikaan. Vas- 
taavasti katselu väheni jyrkästi pian iltakymmenen jälkeen. Paras katseluaika sijoit- 
tui meillä siten osapuilleen kello 19:n ja 22:n väliin.” Kolmoskanavan ohjelmiston 
rakentamisesta päävastuun kantaneet Heikki Seppälä ja Tauno Äijälä näkivät, että 
alkuillassa oli käyttämättömiä mahdollisuuksia. 

Koska alkuvuosien ajankohtaismakasiini ei ollut osoittautunut menestykseksi, 
kokeiltiin ”rockpitoista nuorisomakasiinia”. Baba Lybeckin ja Jussi Ratsulan juon- 
tama No TV, joka nähtiin jokaisena arkipäivänä kaudella 1990-1991, tarjosi bändi- 
haastatteluita, musiikkivideoita ja erilaisia vakio-ohjelmia, joihin lukeutuivat muun 
muassa nostalginen kauhukomediasarja Me hirviöt sekä Sleepy Sleepers -tähtien 
Mato Valtosen ja Sakke Järvenpään B-studio. Nopea huumori kukki myös Ruben 
Stillerin tekemissä haastatteluissa ja Heimo ”Holle” Holopaisen Frank Pappa -hah- 

Kauniit ja rohkeat oli suomalaisen television ensimmäinen päivittäissaippuaooppera. 


Kolmoskanava toi sen ohjelmistoon tammikuussa 1992. Ronn Mossin esittämä Ridge 


Forrester on yksi sarjan keskushahmoista. Kuva: MTV3 / HS-arkisto 


mon ”uutislähetyksissä”. Puolitoistatuntisella kokonaisuudella yritettiin houkutella 
nuorta yleisöä Kolmoskanavalle, samaan tapaan kuin Kolmonen oli yrittänyt jo ai- 
emminkin Rock Cafella ja Cocko-Loorolla. No TV oli myös Juha Tynkkysen ja Saku 
Tuomisen samana vuonna perustaman Broadcasters Oy:n ensimmäinen televisio- 
tuotanto.* 

Maaliskuussa 1991 alkuillan vetonaulaksi nostettiin Megavisa, joka nähtiin kol- 
mena iltana viikossa, maanantaisin, keskiviikkoisin ja perjantaisin kello 18.30. Se oli 
kekseliäs visailuohjelma, joka hyödynsi vuorovaikutteisuutta kenties suoremmin 
kuin mikään aiempi televisio-ohjelma Suomessa. Megavisassa esitettiin kertakaikki- 
sen yksinkertaisia kysymyksiä tavallisille kansalaisille, taviksille. Katsojat saattoivat 
ottaa osaa visailuun ruksaamalla omia kuponkejaan, joita löytyi näkyvyysalueen 
ilmaisjakelulehtien välistä. Käytännössä kyse oli tv-bingosta, jossa bingonumeroil- 
la ei ollut suoranaista tekemistä tv-ruudussa käytävän kyselykilvan kanssa ja jossa 
voitonmahdollisuudet olivat huonommat kuin lotossa. Jos kuvaruudun ”Leena 


IV KOHTI KANAVAUUDISTUSTA (1990-1993) 


Helsingistä” vastasi oikein, katsoja sai ruksata vastaavan ruudun. Kun kotiruuduk- 
ko oli ruksattu täyteen, katsoja sai soittaa televisioon. Nopein soittaja saattoi voittaa 
auton. 

Megavisan kotimaisen konseptin oli suunnitellut Jaakko Visurin Vizor Oy yh- 
dessä Kolmostelevision kanssa, mutta ohjelma pohjautui Britanniassa, bingon 
emämaassa, kehitettyyn GoBingo-formaattiin. Formaatin menestynein sovellus oli 
Yhdysvalloissa nähty Trump Card, jota juonsi Donald Trump. Suomalainen versio 
nauhoitettiin Suomenlahdella seilaavalla risteilyaluksella M/S Isabellalla. Suomen 
Trumpina nähtiin näyttelijä Jukka-Pekka Palo ja ”Megatyttönä” Marika Salonen. 
Ohjelma, jota toimitusjohtaja Lehmusto luonnehti yhtiön hallitukselle ”Kolmos- 
television lähiaikojen suurimmaksi taloudelliseksi ja henkiseksi panostukseksi”, 
täytti tehtävänsä alkuillan viihdeohjelmana ja periytyi aikanaan myös MT V3:n oh- 
jelmistoon, jossa se säilyi vuoteen 1995 asti. 

Megavisa ja sen paikalla välipäivinä lähetetyt visailuohjelmat, kuten Junnu- 
tonni, Voitosta voittoon ja Ruutuässä, onnistuivat jo aikaistamaan parasta katselu- 
aikaa, mutta vielä merkittävämmän aluevaltauksen Kolmonen teki tammikuussa 
1992 tuodessaan ohjelmistoon amerikkalaisen päivittäissaippuasarjan Kauniit ja 
rohkeat. Se sijoitettiin rohkeasti alkamaan jo kello 17.38, jolloin Yleisradio tarjosi 
ykkösellä lastenohjelmia ja kakkosella ruotsinkielisiä ohjelmia. Alun perin sarjan 
jaksot olivat puolituntisia, siis todellisuudessa 23 minuuttia pitkiä, mutta Suomessa 
nähtiin joka päivä kaksi peräkkäistä jaksoa. Jo ensimmäisenä keväänä sarjan katso- 
jaluvut nousivat puolen miljoonan paremmalle puolelle, ja syksyn mittaan päästiin 
liki miljoonaan.” 

Suomalaiset olivat katsoneet sankoin joukoin Peyton Placea, Dallasia ja Dynas- 
tiaa, mutta Forresterin perheen risteileviälemmensuhteita kuvaava saippuasarja oli 
jotain uutta. Tarinassa ei ollut vähäisiäkään ulkoisen uskottavuuden aineksia, mutta 
suuret lähikuvat kasvoista ja intensiiviset tunteet tekivät ohjelmasta paitsi naisten ja 
eläkeläisten myös nuorten suosikin. Vaikka sarjan jättisuosio hiipui vuosituhannen 
vaihteessa, Kauniiden ja rohkeiden katselusta tuli sellaistenkin katsojien pikkupahe, 
jotka eivät olisi halunneet sitä tunnustaa. Kriitikot suhtautuivat ohjelmaan penseäs- 
ti: Jukka Kajavan mielestä Kauniit ja rohkeat menetteli korkeintaan muutaman illan 
mittaisena vitsinä, mutta koska siitä ei ollut kyse, hankinta oli hänestä sen merkki, 
että rima oli ”alempana kuin aikoihin” Kauniiden ja rohkeiden ympärillä käynyttä 
lehdistökeskustelua tutkineen Jenni Ukkosen mukaan kirjoittelussa pelättiin aluksi 
sitä, millaisia seurauksia sarjalla oli koukkuun jääneiden arkeen, kun sarja muutti 
maalaisten lypsyaikoja ja kaupunkilaisten ruokailuaikoja ja kun kauppiaat valittivat 
myynnin hiljenevän joka päivä tunniksi.” 

Kauniille ja rohkeille oli alun perin tarjolla myös vaihtoehtoja. Toimitusjohtaja 
Lehmuston mukaan Sairanen ja Kivinen olivat tuoneet sarjan kasetteja festivaali- 

retkiltään, ja sen rinnalla mietittävänä oli sittemmin MTV3:ssa nähty Tunteita ja 
tuoksuja sekä avioparin loputtomista ongelmista kertonut Guiding Light. Lehmusto 
muistelee: ”Me halusimme ajaa sellaisen tosisaippuan. Siinä me istuimme, Kolmo- 
sen pienessä kahvitilassa, katsottiin niitä kolmea kasettia ja heitettiin suurin piirtein 
kruunaa ja klaavaa, mikä valitaan”+ 

Kauniit ja rohkeat näytti paitsi aikaistavan prime timea merkittävästi — nyt jo 
puoli kuuteen! — myös synnyttävän uutta kaupalliselle televisiolle ominaista kat- 
somiskulttuuria, jossa saippuaoopperan glamourmaailman ja katsojien arkitodel- 
lisuuden rajan annettiin hämärtyä. Päivittäisen saippuasarjan henkilöihin samais- 
tuttiin emotionaalisesti, mitä osaltaan edistivät myös iltapäivä- ja aikakauslehdet, 
jotka kertoivat sarjan tapahtumista ikään kuin uutisina ja raottivat tulevia tapah- 
tumia ”paljastuksina”. Tällainen kehitys tiivisti viihdelehdistön ja television keski- 
näistä riippuvuutta sekä oli omiaan luomaan sarjan ympärille suoranaista fanikult- 
tuuria. 

Parhaan katseluajan jatkamista myöhäisillassa Kolmonen sen sijaan vältteli ka- 
navauudistukseen asti ja avasi uusia ohjelmapaikkoja hyvin harkitusti. Tiistai-ilto- 
jen huippuelokuvapaikastaan Kolmostelevisio piti kiinni, samoin torstai-illoista, 
johon se raivasi uuden elokuvapaikan. Ainoa laajennus sijoitettiin perjantain myö- 
häisiltaan, jonne amerikkalainen toimintasarja Kutsukaa McCall siirtyi MTV:ltä 
syyskuussa 1990. Seuraavana keväänä se sai peräänsä Sporttispurtin. Viikonlopun 
Kolmonen rauhoitti edelleen kokonaan ja vetäytyi pääkanavien suurten viihdesat- 
sausten tieltä jo puoli kymmenen aikaan. 

Varovaisella strategiallaan Kolmonen pyrki ennen muuta suojelemaan MTV:n 
Kymmenen uutisia, jotka siirtyivät TV2:sta kolmosverkkoon vasta vuoden 1993 ka- 
navauudistuksen myötä. Samoin suojeltiin MTV:n muuta iltaohjelmistoa, josta 
merkittävimpiä olivat ulkomaisen elokuvan paraatipaikka TV1:n maanantai-illassa 
sekä ulkomaisten sarjojen ja elokuvien paikat keskiviikkoisin, torstaisin ja perjan- 
taisin TV2:ssa. 


OHJELMAT LIIKKUVAT 


Ohjelmiston siirtämisen pääkanavilta Kolmoskanavalle oli alun perin määrä tapah- 
tua blokki kerrallaan siten, että yhden päivän MT V-ohjelmisto siirrettäisiin kerralla 
uuteen ympäristöön mutta vanhaan tuttuun kellonaikaan. Jo varhain oli päätetty, 
että yhtiön tärkein lippulaiva, Kymmenen uutiset, siirtyisi viimeisenä. MTV:n va- 
ratoimitusjohtaja Jaakko Paavela kuvaili siirtourakkaa: ”On katsottava, ettemme 
siirrä ohjelmiamme niin, että ne tulevat päällekkäin ja syövät toisiaan. Meidän on 
pystyttävä pitämään mukana omat katsojamme?” Rajoja siirto-operaatiolle asetti 


IV KOHTI KANAVAUUDISTUSTA (1990-1993) 


313 


MTV:n vuodesta 1984 alkaen esittämä Dynastia sai kunnian päättyä Kolmosella, kun 


draamasarjan viimeinen, 217:s, jakso nähtiin helmikuussa 1992. Kuvassa Blake (John 


Forsythe) ja Alexis (Joan Collins). Kuva: MTV3 / HS-arkisto 

myös Yleisradion ja MTV:n kanssa sovittu ohjelmakoordinaatio. Esimerkiksi kal- 
liita uutisia ja ajankohtaisohjelmia ei kannattanut lähettää päällekkäin, ei myöskään 
mittavia kotimaisia viihdeohjelmia, sillä viihteen tekeminen oli taloudellisesti niin 
kova ponnistus, ettei niitä kannattanut tuhlata. 

Siirtäminen ei kuitenkaan ollut ihan yksinkertaista. Ensimmäisiin siirrettyihin 
ohjelmiin lukeutuivat saippuadraamasarja Dynastia (1984—1992) ja amerikkalainen 
toimintasarja Kutsukaa McCall, jotka molemmat tulivat Kolmosen ohjelmistoon 
syksyllä 1990. Marraskuussa toimitusjohtaja Lehmusto raportoi hallitukselle, että 
katsojamäärät laskivat. Kun McCall oli saanut MTV2:ssä keskimäärin 425 000 
katsojaa, Kolmosella se pääsi 150 000-225 000:een, ja kun Dynastia oli tavoittanut 
MTV2:ssa jopa 760 000 katsojaa, Kolmosella sarja joutui tyytymään 280 000- 
300 000:een. Pudotus oli dramaattinen, mutta toisaalta katsojamäärät vastasivat 
Kolmosen suosituimpien ulkomaisten sarjojen, kuten Falcon Crestin, lukemia.” 
Dynastian yleisö toki löysi aikanaan suosikkinsa, mutta MTV3:een saakka sarja ei 
periytynyt, sillä sen viimeinen, 217:s, jakso ehdittiin nähdä Kolmosella helmikuus- 
sa 1992. Sen sijaan MTV:n toinen pitkäaikainen vakiosarja, Dallas (1981—1991), ehti 
päättyä ennen kuin sen siirtäminen tuli ajankohtaiseksi. 

Sarjat muodostivat niin Kolmosen kuin MTV:nkin ohjelmiston tärkeän run- 
gon, mutta varsinaisia runko-ohjelmia, vakiopaikalla pysyviä kestosuosikkeja, 
niissä ei juuri ollut eikä niillä sen tähden kovin suurta kaaviostrategista merkitys- 
tä. Esimerkiksi syksyllä 1991 Kolmosen ohjelmakartalla oli 16 sarjafilmipaikkaa: 
maanantaisin Salainen agentti 86, Mamman pojat, Simpsonit ja Dynastia, tiistaisin 
Falcon Crest ja Hyvät herrat, keskiviikkoisin Star Trek — uusi sukupolvi ja L.A. Law, 
torstaisin Murhamysteerio, perjantaisin Kreisi college, Monkees, Oikeudenjakajat ja 
Kutsukaa McCall, lauantaisin Kolkyt ja risat sekä sunnuntaisin Disneyn piirretyt ja 
Roseanne. MTV:n ohjelmistossa ykkös- ja kakkoskanavalla oli samaan aikaan tar- 
jolla 14 eri sarjaa, joukossa muun muassa kotimainen Ruusun aika sekä amerikka- 
laissarjat Dallas, Bill Cosby Show ja Twin Peaks. 

Sarjadraaman siirtämisellä oli MTV:lle ja Kolmostelevisiolle merkitystä vain si- 
käli, kuin ne arvelivat sarjojen joko jatkavan vielä kanavauudistuksen jälkeenkin tai 
sopivan paremmin Kolmosen ohjelmistoon. Niin kävi esimerkiksi amerikkalaiselle 
nuorisokomedialle Kreisi college, joka siirtyi ykkösverkosta kolmosverkkoon syk- 
syllä 1991. Kalifornialaista rantaelämää kuvaavan Baywatch-sarjan MTV puolestaan 
ensin kesällä 1992 kaappasi PT V:ltä ykköskanavalle mutta siirsi sen syksystä alkaen 
edelleen Kolmoselle. 

Vaikeammin liikuteltavia olivat sen sijaan kotimaiset viihdeohjelmat, eritoten 
suuret katsojasuosikit, kuten Riitta Väisäsen juontama julkkisvisailu Kymppitonni 
ja Kari Salmelaisen juontama deittiohjelma Napakymppi. Niillä oli hyvin vakiin- 
tunut asema MTV72:n tarjonnassa, edellisellä torstaisin kello 21.30, jälkimmäisellä 

lauantaisin kello 21, ja ne siirrettiin kolmoskanavalle vasta kanavauudistuksessa. 
MTV:n tutuista viihdeohjelmista ainoastaan Sirpa Viljamaan ja Jorma Pulkkisen 
juontama arvausleikki Ruutuässä siirrettiin tulevalle kanavalle jo syksyllä 1992, jol- 
loin myös Hannu Karpon perinteikäs asiaohjelma Karpolla on asiaa sai uuden paik- 
kansa Kolmosen sunnuntai-illasta 3 

Myös MTV:n jo 1970-luvulla käynnistämä perinteinen iskelmäkilpailu Syksyn 
sävel koki hallitun siirron Kolmoselle syksyllä 1992. Kilpailu järjestettiin lauantaina 
10. lokakuuta, jolloin MTV-viihde vietti 25-vuotisjuhliaan järjestämällä paitsi juhla- 
show'n Kalastajatorpalla myös suuren viihdegaalan Espoon vastavihityssä kulttuu- 
rikeskuksessa, jotka molemmat televisioitiin suorana kolmoskanavalla. Television- 
katsojien kannalta illan erikoisuus piili siinä, että niin Napakymppiä kuin MTV:n 
sketsiviihteen uusinta hittiä Manitbois saattoi seurata samanaikaisesti sekä kakkos- 
että kolmosverkosta. Samalla katsojat saivat tilaisuuden katsoa myös Kymmenen 
uutiset Kolmoselta. Tempaus liki kaksinkertaisti ohjelmien katsojaluvut.” 

Loppujen lopuksi siirrettäviä vakio-ohjelmia löytyi MTV:n tarjonnasta vähän. 
Syynä oli MTV:n jokseenkin kapea ohjelmavalikoima ykkös- ja kakkosverkossa. Suu- 
ri osa kolmosverkon tarjonnasta olikin kokonaan uutta ohjelmistoa, jota kehiteltiin 
ja hankittiin jo tulevaa MTV3-kanavaa silmällä pitäen. Esimerkiksi suuria katsojalu- 
kuja keränneen ja aamu-tv:n lisäksi ainoan ajankohtaisohjelmansa Sunnuntairaportin 
MTV hyllytti kokonaan vuodeksi 1992 sen sijaan, että olisi siirtänyt sen Kolmoselle. 
Syynä oli yhtiön säästöohjelma, jolla varauduttiin vuoden 1993 H-hetkeen.** 


VIIHTEEN VALTIAAKSI 


Varsinaisten viihdeohjelmien puolella kehittelyn päähuomio oli visailuissa ja tv-lei- 
keissä, joita ohjelmajohtaja Tauno Äijälän näkemyksen mukaan tuli olla ohjelmis- 
tossa joka päivä. Toisen painopistealueen muodostivat talk show't ja kolmannen 
sketsisarjat ja tilannekomediat. Niitä kaikkia myös Kolmostelevisio oli kokeillut 
käynnistysvuosinaan saavuttamatta kuitenkaan mainittavaa menestystä, kenties 
Kolmosvisaa lukuun ottamatta. 

Syyskaudella 1990 Kolmosen ohjelmistoon mahtui viikoittain kuusi erilaista 
kisailu- tai visailuohjelmaa.* Kolmosen ohjelmistosta tutut Spede Pasasen kilpai- 
luohjelmat (Spedestroikka ja Speden sallitut leikit) ja Ariadnen lanka sekä uudet ke- 
hitelmät Voitosta voittoon ja Megavisa täyttivät kanavan leikillisen tehtävän, joten 
Ruutuysin, Napakympin ja Kymppitonnin siirrolla ei ollut kiire. Pasanen ryhtyi myös 
vanhan leipälajinsa sketsiviihteen tekijäksi Speden tee-se-itse-tv:llään (1991—1992), 
jossa nähtiin paitsi katsojien lähettämiä videoita myös Naisen logiikka -sketsejä ja 
Jukka Puotilan imitaatioesityksiä. Kanavan toiseksi naurattajaksi vakiintui Heimo 

Kokeneen toimittajan Anna-Kaisa Hermusen oma talk show aloitti Kolmosella syys- 


kaudella 1991 ja jatkui MTV3:ssa aina 2000-luvulle saakka. Laulaja Kirka Babitzin oli 


Hermusen vieraana tammikuussa 1992. Kuva: MTV3 / HS-arkisto 


Holopaisen uutistenlukijahahmo Frank Pappa, joka No TV -kokeilun jälkeen pa- 
lasi syksyllä 1991 ruutuun oman nimikkoshow'nsa isäntänä. Frank Pappa show'ta 
muistetaan laulava talonmies Sepi Kumpulainen sekä Frank Papan lentävät lauseet 
”Kosketelkaa toisianne!” ja ”Bailatkaa ankarasti!”. Kolmonen onnistui näin nouse- 
maan suomalaisten nuorten hokemakulttuuria muovaavaksi kanavaksi.** 

Talk show'n puolella Kolmostelevisio toi ruutuun kaksi useammaksi kaudeksi 
ohjelmistoon jäänyttä uutuutta. Toinen niistä oli toimittaja Anna-Kaisa Hermusen 
Hermunen, joka aloitti MTV:n tuottamana syksyllä 1991. Tässä kahdenkeskisessä 
haastatteluohjelmassa vieraat olivat Jörn Donnerin, Esa Saarisen ja Samuli Edelma- 
nin kaltaisia julkkiksia, mutta joukossa oli myös poliitikkoja. Aluksi ohjelma sijoi- 
tettiin tiistain alkuiltaan, mutta seuraavana keväänä jo torstain keski-iltaan, jolloin 
katsojalukujakin saatiin nostettua puoleen miljoonaan. Anna-Kaisa Hermunen 
oli Yleisradiossa mainetta hankkinut kokenut toimittaja, jolla ei ollut samanlaista 

julkkisrasitetta kuin esimerkiksi Lenita Airistolla. Kolmosella hänestä kehkeytyi 
kuitenkin pian ”Hermunen” jota naistenlehdet ja iltapäivälehdet piirittivät ja jonka 
hahmoa pukeutuminen ja temperamentti alkoivat nopeasti leimata.'* Ohjelma il- 
mensi ajankohtaiskeskustelun muutosta, jossa toimittajien persoonallisuus ja esiin- 
tyminen ruudussa muodostuivat ohjelman tekstuaalisuuden elementeiksi. Tämä 
tietenkin sopi kaupallisen kanavan tarkoituksiin. Ohjelman vetäjä, joka lisäksi jakoi 
yleisön mielipiteet, toimi ohjelman tärkeimpänä mainoksena. Hermusesta tulikin 
juontajana kestosuosikki, jonka ura MTV3:ssä jatkui 2000-luvun alkuun saakka.* 
Talk show'na merkittävämmäksi tapaukseksi muodostui kuitenkin Broadcas- 
ters Oy:n tuottama ”viihde- ja vierailuohjelma” Hyvät pahat ja rumat (HPR), joka 
aloitti tammikuussa 1992 ja jaksoi MTV3:ssa vuoteen 1997 saakka. Ohjelma teki 
juontajistaan Simo Rantalaisesta ja Jari Sarasvuosta kuuluisia ja nautti samanlaista 
kulttimainetta kuin 1960-luvun legendaarinen puheviihdeohjelma Jatkoaika. Ran- 
talainen oli aiemmin työskennellyt MTV:ssä urheilutoimittajana, Sarasvuo taas 
uutispäällikkönä Radio Cityssä. Kaksituntinen kesto ja kehno lähetysaika eivät 


onnistuneet vähentämään HPR:n puhuttelevuutta, sillä ohjelma tehtiin suorana. 


Jari Sarasvuon (vas.) ja Simo Rantalaisen juontama Hyvät pahat ja rumat muodostui 
Kolmoskanavan mullistavimmaksi talk show'ksi, vaikka menestyksensä se lunasti vasta 


MTV3-kanavalla. Kuva: MTV3 / HS-arkisto 


MTV-KANAVAN RAKENNUSTYÖMAA 


317 


Frank Pappa show oli Kol- 
mosen talk show- ja uutis- 
parodia, jonka Heimo 
”Holle” Holopainen (vas.) 
kehitti No TV:ssä luo- 
mansa uutisankkurihah- 
mon ympärille. Euroopan 
säätä ohjelmassa ennusti 
kehonrakentaja Toni. 

Se teki lopputuloksesta ennakoimattoman — etenkin, kun juontajien suorasukai- 
nen tapa puhuttaa haastateltavia oli Suomessa ennenkuulumatonta. Esimerkiksi 
vastavalitun presidentti Martti Ahtisaaren haastattelussa kysymykset karkasivat 
epäasiallisuuksiin (”Oletteko laskenut allenne?”), ja kun vieraana oli entinen mi- 
nisteri, pankinjohtaja Ulf Sundqvist, hänen viereensä istutettiin ” Vara-Uffena” tätä 
imitoiva Jukka Puotila.** 

Aluksi HPR sijoitettiin lauantai-iltapäivään mutta uusittiin maanantain myöhäis- 
illassa. Seuraavaksi syksyksi ohjelma suorastaan hyllytettiin, kunnes se palautettiin 
kunniaan MTV3:ssa keväällä 1993. Silloin sen esityspaikaksi vakiintui torstai-ilta. 
Pertti Näräsen mukaan HPR:n ”merkitystä suomalaisen tv-kulttuurin uudistajana 
ja uutena esikuvana on vaikea yliarvioida”. Hän kiinnittää huomiota paitsi ohjelman 
kaupunkilaisuuteen ja radikaalisuuteen myös sen erityiseen maskuliinisuuteen, 
jonka hän arvioi myös sen suosion lähteeksi. Aluksi kolmantena juontajana olleen 
Asta Lepän väistyttyä Sarasvuo ja Rantalainen vakiintuivat HPR:n eripariseksi 
juontajakaksikoksi, joiden jännite kulminoitui heidän väliseensä nyrkkeilyotteluun 
ohjelmassa. Pystytukkainen ja tatuoitu Rantalainen oli ulkoisesti rahvaanomainen 
ja urheilullinen, kun taas puvussa ja solmiossa viihtyvä Sarasvuo geelitukkineen ja 
parransänkineen oli ilmeinen juppi.” 

Jos HPR periytyi MTV3:lle lopullista muotoaan vielä etsivänä, valmiimman me- 
nestysohjelman se sai poliittisesta komediasarjasta Hyvät herrat. Se oli Kolmosen 
luottoyhtiön VipVisionin kehittelemä formaatti, joka aloitti tammikuussa 1990 ja 
pysyi ohjelmistossa vuoteen 1996 saakka. Sarjan aiheet ammennettiin iltapäiväleh- 
tien otsikoista, ja ajankohtaisuutensa säilyttääkseen jaksot tehtiin ennätysnopeasti, 
yhdessä päivässä. Alustava käsikirjoitus luovutettiin sunnuntai-iltana ohjaaja Pertti 
Melasniemelle, lukuharjoitukset pidettiin illalla, ja kuvaukset alkoivat maanantai- 
sin aamuviideltä kirjoittajien täydentäessä tekstiä päivän lööpeistä ja otsikoista. 
Iltaseitsemältä ohjelma oli jo ruudussa. Ohjelmassa vieraillut Uuden Suomen pää- 
toimittaja Ari Valjakka ihaili kuvausten tehokkuutta ja tekijöiden motivaatiota siinä 
määrin, että suositteli Yleisradion johtajille opintomatkaa kauppaneuvos Paukun 
lauteille. Seuraavana vuonna ohjelmaa siirrettiin tiistaihin ja iltayhdeksään, mikä 
hieman helpotti VipVisionin tuotantotiimin kiirettä.** 

Veijo Hietala on kutsunut Hyviä herroja televisiossa tuolloin yleistyneen ”post- 
modernin leikin” huipentumaksi.* Itse sarjan syntytarina on kuitenkin arkinen. 
Ohjelmajohtaja Heikki Seppälä oli festivaalimatkoillaan nähnyt eri maissa tehtyjä 
poliittisia satiireja ja pitänyt erityisesti BBC:n Spitting Imagesta. ”Ehdotin [Vip- 
Visionin] Porolalle, että miettisitte sellaista ohjelmaa, joka olisi poliittisen satiirin 
alueella ja joka olisi rakennettu ajankohtaiseksi.” Porola oli mennyt kummallisen 
näköiseksi ja luvannut palata asiaan. Muutaman päivän päästä kävi ilmi, että Vip- 
Vision oli ehdottanut juuri sen kaltaista sarjaa MT V:lle, joka kuitenkin oli hylännyt 
idean. Nyt se oli vapaa Kolmosen pohdittavaksi. ”Aineelliset ja henkiset resurssit 
eivät riittäneet kuin siihen, että tarjosimme kerran viikossa puolen tunnin ohjel- 
maa”, Porola on kertonut. Seppälä tarttui siihen, vaikka oli alun perin halunnut pari 
kolme kertaa viikossa tulevaa satiiria. 

Hyvien herrojen varsinaiset luojat olivat sen käsikirjoittajat toimittaja Aarno Lai- 
tinen ja Amer-yhtymän silloinen johtaja, kirjailija Lasse Lehtinen. He esiintyivät 

salanimillä Saara Lenso ja Sole Sarana, koska Laitinen oli siihen aikaan Yleisra- 
dion ajankohtaisohjelmien palveluksessa.“ Sarjan päähahmot olivat makkarateh- 
tailija, kauppaneuvos Johannes Paukku (Matti Tuominen) ja hänen vävypoikansa 
Raimo ”Tollo” Koskivuo (Eero Melasniemi), joka eteni sarjan kuluessa sosialide- 
mokraattien puoluesihteeriksi ja edelleen ministeriksi. Suomalaisen politiikanteon 
perinteitä mukaillen sarjan tapahtumapaikkana oli sauna, jossa Paukun ja Tollon 
vieraana oli joka viikko joku ajankohtainen politiikan tai talouden hahmo omana 
itsenään eli ns. cameo-roolissa. Tilannekomedian juonen sisään oli näin istutettu 
talk show, jossa repliikit kuitenkin oli osittain käsikirjoitettu. Katsoja ei kuitenkaan 
koskaan voinut tietää, mikä oli vieraan omaa näkemystä, mikä taas hänen suuhunsa 
kirjoitettua. Kolmantena päähenkilönä nähtiin saunavieraiden selät pesevä kylvet- 
täjä (aluksi Eila Pehkonen, sittemmin Anja Pohjola). 

Sarjaa kuvattiin Helsingin Käpylässä sijaitsevan Park Hotelin saunassa, mut- 
ta kun hallitusneuvotteluja käynnisteltiin huhtikuussa 1991, kuvausryhmä tallensi 
fiktiopuoluesihteeri Raimo Koskivuon soluttautuneena presidentinlinnan edessä 
SDP:n varapuheenjohtajan Erkki Tuomiojan ja eduskuntaryhmän puheenjoh- 
tajan Antti Kalliomäen kylkeen. Helsingin Sanomat huomasi tilanteen: ”Tyylik- 
kääseen pukuun ja salkkuun sonnustautunut matkapuhelinta heilutteleva Koski- 
vuo sulautui taustaan niin hyvin, ettei eroa toden ja televisiosarjan välillä oikein 
huomannut”: 

Hyvien herrojen tuotantotapa muistuttaa läheisesti satiirin ”ajankohtaismallia”, 
jota tanskalainen tutkija Hanne Bruun on eritellyt. Bruunin mukaan päivänkoh- 
taisesta uutisjulkisuudesta ammentava poliittinen satiiri hallitsi tanskalaista sket- 
sikomediatuotantoa 1990-luvun lopulle saakka. Ajankohtaisuuden takaamiseksi 
ohjelmat tuotettiin nopeasti ja tekijöinä kunnostautuivat tunnetut ammattilaiset.** 
Suomessa politiikkaa satirisoivan tv-viihteen buumin aloitti 1981 Yleisradion TV1:n 
Hukkaputki, joka rakentui sketseille. Sille sukua oli 1993 alkanut Iltalypsy, joka jäl- 
jitteli uutislähetyksen muotoa. Ajallisesti niiden väliin sijoittuva Hyvät herrat poik- 
kesi niistä muodoltaan, mutta on helposti tunnistettavissa saman tuotantomallin 
hedelmäksi. Toisin kuin Yleisradion poliittisissa satiireissa Kolmosen yrityksessä 
nähtiin populismia. ”Mikä niissä kauppaneuvos Paukun löylyissä on niin makoisaa, 
että on pakko ängetä mukaan populistisen maailmankuvan lankkumaalariksi?” kir- 
joitti Jukka Kajava, joka palstallaan ihmetteli toistuvasti poliitikkojen halua käydä 
polskimassa Park Hotellin altaassa. 

Hyvien herrojen vieraaksi pääsemisestä tulikin monille poliitikoille kunnia-asia. 
Vaikka Paukku ja Tollo tekivät vieraastaan myös pilaa, moni poliitikko lähti leikkiin 
mukaan, koska laski hyötyvänsä ohjelmassa näkymisestä. Näin se tarjosi etenkin 
miespoliitikoille viihteellisen ohituskaistan äänestäjien pariin. Hyvien herrojen va- 
navedessä poliitikkojen vierailut viihdeohjelmissa, kuten Kymppitonnissa ja Speden 

Hyvät herrat sekoitti populistisesti faktaa ja fiktiota kutsumalla oikeita poliitikkoja ohjel- 


maan cameo-rooleissa, siis omana itsenään. Ajankohtaisuutensa säilyttääkseen sarjaa 


tuotettiin hengästyttävällä aikataululla. Kuva: MTV3 / HS-arkisto 


Speleissä tihentyivät. Kun kisailuohjelmat edellyttivät notkeutta ja nokkeluutta, 
Hyvissä herroissa vieras saattoi päästä esittelemään omia näkemyksiään. ”Poliitikot 
käyttivät ohjelmaa imagopolitiikkansa välineenä”, Katja Valaskivi on havainnut. 

Samalla Hyvät herrat oli tärkeää imagopolitiikkaa Kolmoskanavalle. Äkkivää- 
riä mielipiteitä latelevasta kauppaneuvos Paukusta tuli suosittu hahmo, joka sai 
kutsuja puhujaksi seminaareihin ja liittokokouksiin. Vielä ensimmäisenä keväänä 
katsojaluvut pysyttelivät 250 000-300 000:n lukemissa, eikä sarja seuraavanakaan 
keväänä vielä päässyt kuin puoleen miljoonaan. Määrä oli kuitenkin jo niin iso, että 
Yleisradio väitti ohjelman syövän Ajankohtaisen kakkosen katsojalukuja. Miljoonan 
katsojan rajan ohjelma ylitti ensimmäisen kerran syksyllä 1992, jolloin siitä oli muo- 
dostunut Kolmosen suosituin ohjelma.” 

Vielä yksi Kolmosen ohjelmistoon keksitty kestosuosikki on nostettava esiin: 
amerikkalainen piirrossarja Simpsonit. Matt Groeningin luomat omaperäiset ani- 
maatiohahmot alkoivat elokuussa 1990 seikkailla Kolmoskanavan maanantai-illas- 
sa kello 20. Silloin kukaan tuskin arvasi, että lukemattomilla Emmy-palkinnoilla 

Amerikkalainen piir- 
rossarja Simpsonit 

aloitti Kolmoskanavalla 
elokuussa 1990. Matt 
Groeningin luomat oma- 
peräiset animaatiohahmot 
jatkavat yhä suomalaises- 
sa televisiossa, nykyään 


Sub-kanavalla. 


Män Gaseg 


Kuva: MTV3 / HS-arkisto 


palkittu sarja pyörisi ruudussa vielä vuonna 2012. Vaikka Simpsonit ei koskaan 
noussut katsojalistojen kärkeen, se on ollut tärkeä kulttisarja, jolla on tavoitettu 
älykkäästä huumorista ja satiirista kiinnostunutta nuorta yleisöä. Jos Simpsonit 
edusti uudenlaista piirrosviihdettä, jota katsoivat sekä lapset että nuoret aikuiset, 
perinteisempää koko perheen viihdettä kanavalle toi MTV:n vuonna 1991 solmima 
Disney-sopimus, joka sisälsi paitsi lukemattomien piirrossarjojen myös elokuvien 
ja luonto-ohjelmien esitysoikeuksia. 


VAIHTOEHDOSTA VALTAVIRRAKSI 


Tv-kriitikot näkivät merkkejä omistajanvaihdoksen vaikutuksesta Kolmosen oh- 
jelmistoon jo varhain. Arvioidessaan kevätkauden 1991 elokuvaohjelmistoa Kat- 
so-lehdessä Tarmo Poussu kirjoitti: ”Kolmosen pitkään ylivertaisena pysynyt elo- 
kuvaohjelmisto alkaa yhä vaarallisemmin muistuttaa keskivertaisen videoliikkeen 

valikoimaa: paljon uutta amerikkalaista rutiinituotantoa taatuilla kassamenestyk- 
sillä maustettuina, mutta klassikot ja eurooppalaiset vaihtoehdot ovat harvassa” 
Poussun mielestä kanavan elokuvaohjelmisto oli valtavirtaistumassa suuren yleisön 
suuntaan. Vielä pidemmälle meni Helsingin Sanomien Pertti Avola, jonka mukaan 
kanavan elokuvaohjelmisto oli ollut ”Suomen paras” mutta koostui nyt ”rimanali- 
tuksista” ja suoranaisesta ”pohjasakasta”.” 

Ohjelmiston analyysi vahvistaa pääosin Poussun havainnon. Sunnuntai-illan 
klassikkoelokuvapaikastaan Kolmonen jaksoi pitää kiinni vain vuoden 1991 syk- 
syyn saakka. Jo sitä ennen se luopui Peter von Baghin asiantuntevista esittelyistä, 
madalsi klassikkokynnystä ja nuorensi klassikoiden ikää. MTV-vetoisella Kolmo- 
sella klassikkoelokuviksi laskettiin jo 1980-luvun elokuvia. Suurten ohjaajanimien 
(Alfred Hitchcock, John Ford, John Huston, Howard Hawks, William Wyler) elo- 
kuvasarjoja mahtui vielä vuoden 1990 ohjelmakartoille, mutta sen jälkeen elämää 
suuremmat elokuvat jäivät satunnaisiksi. 

Sunnuntain sijasta entistä tärkeämmäksi muodostui tiistai-illan elokuvapaikka, 
jonka yhä selvemmin valtasivat Hollywoodin tuoreet menestyselokuvat. Merkkita- 
pauksia olivat lokakuussa 1990 esitetty Steven Spielbergin Indiana Jones ja tuomion 
temppeli sekä useiden Bond-elokuvien tuominen Kolmosen ohjelmistoon syksyllä 
1991. Torstai-illan toimintaelokuvat suunnattiin nuorehkolle yleisölle, draama- ja 
komediapainotteiset lauantain elokuvat taas perheyleisölle. Molemmat elokuvapai- 
kat nojasivat amerikkalaiseen rutiinituotantoon aivan Poussun arvion mukaisesti. 
Disney-sopimuksen ansiosta lauantaisin nähtiin myös Dumbon ja Maija Poppasen 
kaltaisia lastenelokuvaklassikoita. 

Kesällä 1990 Kolmonen toisti edellisenä kesänä kokeilemansa eroottisten elo- 
kuvien sarjan. Paheksunta jäi aiempaa vähäisemmäksi, kenties siksi, että tv-erotiik- 
kaan oli jo totuttu ja että rohkeimpia kohtauksia peiteltiin erilaisin pikkuvitsikkäin 
selityksin. Myös elokuvien ajankohta, illalla kello 23:n jälkeen, oli riittävän myöhäi- 
nen. Yksi kaavailluista elokuvista, Tosinaisia, jouduttiin kuitenkin vetämään ohjel- 
mistosta liian rohkeana. Sen tilalla nähtiin sovinnaisempi saksalainen seksi-ilottelu 
Riemua Alpeilla.*? 

Myös Kolmosen elokuvatarjonnan nuortuminen on totta. Kun kanavan alku- 
vuosien elokuvaohjelmistosta keskimäärin vain runsas kolmannes oli 1980-luvun 
tuotantoa, nyt 1980-90-luvulla valmistuneen uusimman tuotannon osuus kasvoi 
noin 60 prosenttiin. Ennen 1950-lukua tehdyt elokuvat katosivat tarjonnasta mel- 
kein kokonaan. (Taulukko 21.) 

Sen sijaan Poussun arvio amerikkalaisen elokuvan lisääntyneestä osuudesta ei 
päde. 1990-luvun alkuvuosina Kolmonen esitti Hollywood-tuotantoa suhteellises- 
ti hieman vähemmän kuin 1980-luvun loppuvuosina. Brittiläisen elokuvan osuus 
tarjonnasta lisääntyi, kun taas ranskalaisen väheni. Vuonna 1990 Kolmonen näytti 

Taulukko 21 Kolmosen elokuvatarjonta valmistusajankohdan 
mukaan 1990-1992 (%) 


Valmistusvuosi 1990 1991 1992 
1920-1929 0,0 0,0 0,0 
1930-1939 1,2 0,0 0,4 
1940—1949 5,9 1,5 1,1 

1950-1959 8,3 7 9,6 
1960-1969 13,4 12,4 16,2 
1970-1979 24,1 16,2 14,0 
1980-1989 47,0 60,5 54,8 
1990-1992 0,0 2,3 4,0 
Yhteensä 100 100 100 
N 253 266 272 


Lähde: Laskettu Elävän kuvan vuosikirjojen julkaisemista listauksista. Ks. Lahti 1991; 
Lahti & Hanhinen 1992; Hanhinen 1993. 


elokuvia kuitenkin 12:sta eri maasta ja kahtena seuraavana vuonna 13:sta, joukossa 
muun muassa Australia, Etelä-Afrikka, Hollanti, Japani, Kanada, Kuuba, Neuvosto- 
liitto, Norja, Panama ja Sveitsi. Eurooppalaisten elokuvien osuus pysytteli kanavan 
koko toiminnan ajan viidenneksen tienoilla. Euroopan ja Yhdysvaltojen ulkopuo- 
lelta tulevan ”maailmanelokuvan” osuus puolestaan oli parissa kolmessa prosentis- 
sa lukuunottamatta vuotta 1991, jolloin se muodosti melkein seitsemän prosenttia 
Kolmosen elokuvatarjonnasta. (Taulukko 22.) 

Eurooppalaisen uuden elokuvan merkkiteoksia nähtiin Kolmosella vielä ke- 
vään 1990 ohjelmistossa - muun muassa Paolo ja Vittorio Tavianin Tähtikirkas yö ja 
Ettore Scolan Tanssit —, mutta sen jälkeen niitä eksyi tarjontaan vain satunnaisesti. 
Kolmosen tarjonnan aiempi ”vaihtoehtoisuus” alkoi hälvetä. Loppuvuodesta 1990 
alkaen MTV:n elokuvahankinnoista vastasi Boel Söderling, joka oli kouliintunut 
elokuva-alaan Rautakirjan markkinointipäällikkönä, maan suurimman videoiden 
maahantuojan palveluksessa. Söderling tunnusti lähtökohtansa puhtaasti kaupal- 
lisiksi: ”Pystyin ulkopuolelta tulleena näkemään, että Kolmoskanavan kasvaessa ja 
laajentuessa kattamaan koko maan, elokuvatarjontaa ei voida jatkaa samanlaisena. 
—— Oli pakko ajatella niin mainostajia kuin suurta katsojakuntaa, joten kaupallisuu- 
desta ei voi tinkiä.”* 

Taulukko 22 Kolmosen elokuvatarjonta valmistusmaittain 
1990-1992 (%) 


Maa 1990 1991 1992 
Yhdysvallat 74,3 71⁄1 721 
Iso-Britannia 8,7 15,0 14,7 
Ranska 4,0 3,0 1,8 
Länsi-Saksa 1,2 0,8 3,3 
Italia 3,2 2,6 ii 
Suomi 2,8 0,4 2,2 
Muut 5,8 71 4,8 
Yhteensä 100 100 100 
N 253 266 272 


Lähde: Laskettu Elävän kuvan vuosikirjojen julkaisemista listauksista. Ks. Lahti 1991; 
Lahti & Hanhinen 1992; Hanhinen 1993. 


Kotimaiseen elokuvaan Kolmonen ei missään vaiheessa panostanut. Näkyvim- 
män poikkeuksen muodosti Risto Jarvan alkukauden elokuvien sarja kesällä 1990. 
Tero Jartin Panostaja oli vuoden 1991 ainoa kotimainen elokuva kanavalla, kun taas 
vuonna 1992 esitettyjen suomalaisten elokuvien kvartetin muodostivat kaksi Tur- 
hapuro-elokuvaa, Uuno Turhapuro armeijan leivissä ja Uuno Epsanjassa, sekä Visa 
Mäkisen Mitäs me sankarit ja hänen salanimellä Frank Sipponen ohjaamansa seksi- 
komedia Pi pi pii... pilleri. Kuvaavaa on, että toukokuussa esitetty Uuno Turhapuro 
armeijan leivissä oli Kolmosen ensimmäinen miljoonan katsojan rajan ylittänyt oh- 
jelma." FantasiaFilmiltä tilattujen videoelokuvien sarja jatkui vielä keväällä 1990, 
kun Jari Halosen Huolehtivainen rakastaja, Tuomas Tervan Varjossa sekä Halosen 
yhdessä Tero Jartin ja Timo Harakan kanssa ohjaama Janne Kuutio nähtiin ruu- 
dussa. Sarjan viimeinen, Juha Hemänuksen Puistoja, ehti televisioon vasta keväällä 
1991.8 

Kolmosen alkuvuosia luonnehtinut yllätyksellisyys ja omintakeinen profili 
alkoivat muutenkin laimentua. Kolmosen draamaohjelmisto keskittyi komediaan, 
eikä Kasvun kaltaisia yrityksiä enää nähty. Kanavan uutena ohjelmapäällikkönä 
aloitti kesäkuussa 1991 MTV:ltä Kolmostelevisioon siirtynyt Solja Kievari, jonka 
tehtäviin kuuluivat draamatilaukset ja kotimaisen fiktiotarjonnan kehittäminen 

kanavauudistusta silmällä pitäen. Kievari kertoi nimityksensä jälkeen näkemyksis- 
tään Helsingin Sanomille: ”Sarjat eivät ole ainoa mahdollisuus. Nehän muodostavat 
sitä paitsi aina suuren riskin. — — Toisaalta sarja sopii mielestäni televisioon parem- 
min kuin mihinkään muualle, ehkä radiota lukuun ottamatta.” Tammikuussa 1992, 
Hyvien herrojen talvitauolla, Vizor Oy tuotti kanavalle neliosaisen komediasarjan 
Kaikki kotona? Se esitteli Pirhosen tv-perheen, jonka kohtaloihin katsojat saivat 
suoraan vaikuttaa. Sarja keräsi nopeasti yli 800 000 katsojaa ja runsaat 5 ooo ylei- 
sön tekemää ehdotusta, mutta vaikka vuorovaikutuskokeilu oli rohkaiseva, jatkoa 
sarjalle ei koskaan tehty.** 

Suoranaiset kulttuuriohjelmat katosivat Kolmosen ohjelmistosta, samoin yh- 
teiskunnalliset asiaohjelmat ja yksittäiset dokumenttielokuvat. Merkittävän poik- 
keuksen muodosti keskiviikkoisin nähty Naisten huone, joka toimi keväästä 1990 
syksyyn 1991 kanavan ainoana pysyvänä dokumenttifoorumina. Sen tunnetuimmis- 
ta töistä vastasi Tarja Tallgvist, sittemmin kristillisten kansanedustaja. Tyypillistä 
sarjan ohjelmille oli, että ne kertoivat aina yhden henkilön tarinan, millä tavoiteltiin 
koskettavuutta — ja onnistuttiinkin. Jukka Kajavan mielestä Tallgvistin tammikuus- 
sa 1990 nähty Hätähuuto sairaalasta oli ”sumeilematon, sokeroimaton ja temputon” 
kuvaus sairaanhoitajan kohtuuttomasta työmäärästä ja potilaiden kehnoista oloista 
odotuskäytävillä. Saman vuoden syyskuussa nähty Olen vanhus, ihminen taas osoit- 
ti, ettei muistihäiriöistä kärsivien vanhusten asiaa saada yleisön tietoisuuteen asian- 
tuntijoita haastattelemalla vaan näyttämällä suoraan, millaista Alzheimer-kodissa 
on. ”Viesti menee perille ja teho moninkertaistuu”, Kajava kiitti.* 

Kun Kolmosen dokumenttien lähestymistapa suosi asioiden konkretisointia ja 
yksilöintiä, se johti joskus myös iltapäivälehtimäiseen sensaatiohakuisuuteen. Esi- 
merkiksi helmikuussa 1990 esitetty Markon kaksi kuolemaa oli Antti Arven toimit- 
tama kertomus 22-vuotiaaksi eläneestä urheilijasta, joka joutui neliraajahalvauksen 
uhriksi ja päätyi lopulta itsemurhaan. Elo-syyskuussa 1991 nähty Bangkok Stories 
puolestaan oli Thaimaassa diplomaatin puolisona asuneen toimittaja Helena Lehti- 
mäen kolmiosainen raportti seksiturismista.** Kanavan aluevaltauksiin kuului myös 
dokusoapin tuominen suomalaiseen tv-ruutuun. Amerikkalainen sarja Hälytys 911 
kertoi palomiehistä, poliiseista ja muista ammattiauttajista sekä heitä kohdanneista 
tosielämän tragedioista — mutta uudelleen dramatisoituina. Se oli tv-historian en- 
simmäisiä ”poliisikameraohjelmia”, jonka tunnelmaa kehysti juontajan paatokselli- 
nen voiceover-kerronta."? 

Kolmosen asiaohjelmisto keskittyikin aiempaa selvemmin palveluohjelmiin, 
jollainen pohjimmiltaan oli myös aluksi maanantaisin, sitten keskiviikkoisin ja 
lopuksi tiistaisin nähty Naisten huone. Vuoroviikoin dokumenttien kanssa ohjel- 
ma nimittäin tarjosi tavanomaisen Reportteri Oy:n tuottaman makasiinin, jonka 
juontajina nähtiin muun muassa Hannele Schlizewski ja sittemmin Anna-Maija 

Perhekomedia Kaikki kotona? antoi katsojille mahdollisuuden vaikuttaa juonen kulkuun. 


Yleisö lähetti ehdotuksiaan kirjeitse ja puhelimitse. Internet ei vielä ollut käytössä. Leon- 


ardo Pirhosta esitti Mikko Kivinen. Kuva: MTV3 / HS-arkisto 


Tanttu.* Naisten huone ei jatkanut MT V3:een asti, kun taas kuuluttajalegenda Teija 
Sopasen oma ruokaohjelma Teijan keittiössä, joka tuli Kolmosen ohjelmistoon syk- 
syllä 1990, säilytti kanavauudistuksessa jopa tutun ohjelmapaikkansa torstain kes- 
ki-illassa. Kanavauudistuksen yli säilyi hengissä myös Sallamaari Niemisen ja Jouni 
Flinkkilän juontama asumisen, rakentamisen ja sisustamisen sunnuntaiaamuinen 
makasiiniohjelma Asuntomarkkinat. 

Kesällä 1991 Kolmonen kokeili yhteistyössä korkeakoulujen kanssa tuotettua 
Kesäyliopistoa, jossa asiantuntija luennoi suoraan katsojille ilman mitään televisio- 
teknisiä temppuja.* Kolmostelevisionomaista kokeilussa oli se, että Matti Klingen 
ja Eino Jutikkalan kaltaisten professori-ikonien rinnalle luennoitsijoiksi kelpuutet- 
tiin Teppo Turkin ja Minna Tarkan tyyppisiä nuoren polven tietäjiä. 

Maineikkaan tv-kuuluttajan Teija Sopasen oma ruokaohjelma Teijan keittiössä tuli 


Kolmosen ohjelmistoon syksyllä 1990. Sopanen valmisti ohjelmassa herkkuja julkkisvie- 
raiden ja ystäviensä kanssa. Kuva: MTV3 / HS-arkisto 

OHJELMAKAAVIO VAKIOIDAAN 


Vielä syksyllä 1987 ohjelmajohtaja Tauno Äijälän mietteet MTV:n mahdollisuuk- 
sista selviytyä olivat synkät: Kolmonen ryösti katsojia MTV:ltä ja Yleisradiolta, 
eivätkä MTV:n hajanaiset ohjelmapaikat tarjonneet mahdollisuuksia luoda yhte- 
näistä ”MTV-kanavaa”. Äijälän mielestä yhtiö olisi tarvinnut jokapäiväiset sään- 
nölliset blokit, esimerkiksi kello 19.00—20.00 toisella kanavalla ja kello 21.00—24.00 
toisella. Keski-illassa olisi näytetty ajankohtaisohjelmia ja tv-visailuja tai -leikkejä, 
loppuillassa uutisia, ulkomaisia sarjoja ja elokuvia. Viikonloppuisin MTV:llä olisi 
voinut olla myös iltapäiväohjelmaa sekä illalla kotimaista viihdettä ja draamaa.” 
Äijälä oli hahmotellut tiukasti blokitetun ohjelmakaavion myös Kolmoskana- 
vaa varten jo syksyllä 1986, mutta vasta runsaat kaksi vuotta myöhemmin ohjel- 
majohtajalla oli viimein tilaisuus alkaa suunnitella täysipainoista kaupallista televi- 
siokanavaa. Ensimmäiset hahmotelmat tulevan MTV3-kanavan ohjelmakaavioksi 
perustuvat äärimmäiseen selkeyteen. Runko-ohjelmina toimisivat aamuohjelma 
sekä uutis- ajankohtaisohjelmat. Iltapäivän ja alkuillan väliin sijoitettaisiin päivit- 
täinen kahden tunnin mittainen ”nuoriso-special”, jota seuraisi samoin päivittäinen 


visailutunti. Kello seitsemän uutisten ja päivittäisten ajankohtaisohjelmien perään 


Taulukko 23 Ohjelmajohtaja Äijälän suunnitelma MTV-kanavan ohjelmakaavioksi 


Kello Maanantai Tiistai Keskiviikko Torstai Perjantai — Lauantai 
6.30-8.30 Aamu-tv Aamu-tv Aamu-tv Aamu-tv Aamu-tv 

14.00-16.00 Urheilu 

16.00-18.00 Nuoriso-special, ma-la 

18.00-19.00 Visailutunti, joka päivä 

19.00-20.00 Uutislähetys ja ajankohtaisohjelmat, joka päivä 

20.00-21.00 Kotimainen teatteri ja viihde, joka päivä 

21.00-22.00 Ulkomainen sarja, joka päivä 

22.00-22.20 Kymmenen uutiset, joka päivä paitsi ma jo klo 21 

22.20- TT p Urheilu Tv-elokuva UPE = 


Lähde: MTV-verkko 1.1.93 alkaen, Tauno Äijälän luonnos 11.10.1988 (TÄK). 

sijoittuisivat kotimaisen teatterin ja viihteen sekä ulkomaisten sarjojen tunnit. 
Kymmenen uutisten jälkeinen myöhäisilta tarjoaisi vuoropäivin elokuvia, sarjoja ja 
urheilua.” (Taulukko 23.) 

Äärimmilleen vakioitu ohjelmakaavio oli Äijälän ulkomaanmatkoiltaan hank- 
kimien oppien tulos. Hänen mielestään Kolmosen ohjelmistossa oli ollut liikaa 
pisteohjelmia ja epäsäännöllisyyttä: ”Nehän olivat eläneet vähän niin kuin viikon 
kerrallaan. Ja aina kun tuli tarjolle jokin ohjelma, ne päättivät, että pannaan se vaik- 
ka tuonne ja otetaan tuo taas pois. — — Arkipäiväthän pitää vakioida, muuten kana- 
vassa ei ole mitään karaktääriä?”?” 

Vaikka Äijälän kaaviofilosofia eli ja kehittyi koko ajan, itse tavoite ei muuttunut: 
pyrkimyksenä oli rakentaa täyden palvelun tavaratalo, mutta Yleisradiosta erottu- 
vin kaupallisin maustein. ”Rakennamme täyden palvelun kanavaa, mutta meillä ei 
ole samoja velvoitteita kuin Yleisradiolla esimerkiksi aikuiskasvatuksen ja kielioh- 
jelmien suhteen”, Äijälä kuvasi eroa. Hänen kaavailuissaan jopa kaksi viidesosaa oh- 
jelmistosta olisi kanavauudistuksen toteutuessa uutis- ja ajankohtaisohjelmia, kun 
taas ulkomaisten elokuvien ja sarjojen osuutta tulisi karsia noin kolmannekseen. 
Kotimaiselle viihteelle ja draamalle jäisi silloin noin neljännes sekä pieni osuus 
myös urheilulle. Lastenohjelmia, varsinaisia asiaohjelmia tai dokumentteja näihin 
kaavailuihin ei mahtunut. 

Osa Äijälän alkuperäisestä kaavioajatuksesta toteutui jo Kolmoskanavalla, jon- 
ka ohjelmarakenteessa alkoi 1990-luvun alkuvuosina olla kaivattua ”karaktääriä”, 
Huomenta Suomi, Seitsemän uutiset, Kauniit ja rohkeat sekä Megavisa oli syksyyn 
1992 mennessä naulattu paikoilleen. Myös Kolmosen keski-ilta kotimaisine viih- 
deohjelmineen ja ulkomaisine sarjoineen muistutti Äijälän alkuperäistä hahmo- 
telmaa, mutta sen selkeyteen kanava ei vielä päässyt, sillä MTV:n piti yhä suojata 
ykkös- ja kakkoskanavan ohjelmistoaan. Samoin keskentekoiseksi jäi yhä tyhjänä 
pidetty myöhäisilta. 

Vallankin Seitsemän uutisia Äijälä piti uuden kolmoskanavan kulmakivenä, kun 
taas aamutelevisiosta konsernin sisällä oli ristivetoa. MTV:n uutistoimitus koki työ- 
määränsä lisääntyneen, eikä myöskään toimitusjohtaja Lehmusto kuulunut Huo- 
menta Suomi -ohjelman ystäviin, koska ei aluksi uskonut sen saavan katsojia eikä 
mainostajia.” Kaavion vakioinnin yksi tärkeä osatekijä oli myös urheiluohjelmien 
entistä määrätietoisempi tuotteistaminen, minkä olivat aloittaneet jo Hockey Night 
ja Sporttispurtti. Syksystä 1990 alkaen kotimaisen jääkiekkoliigan otteluista tehtiin 
viikoittaista sunnuntai-iltojen hupia, kun taas urheilumakasiini Sporttispurtti pysyi 
perjantaissa ja sai rinnalleen sisarohjelman, autourheiluun erikoistuneen Ruutuli- 
pun. Niin arjen kuin lauantain ja sunnuntain ohjelmakaavio toteutui syksystä 1990 
alkaen puhtaammin kuin Kolmosen alkuvuosina. Samat sarjat toistuivat tutuilla 
paikoillaan viikosta toiseen, ja ohjelmistoon tuodut päivittäiset (tai lähes päivittäi- 

Taulukko 24 Kolmoskanavan loppukauden kaaviorakenne 


Lähetys- N - a. 
ajankohta Kello Arkisin Viikonloppuisin 
6.30-8.30 
Aamu 8.30—10.00 Huomenta Suomi S na MA 
Palveluohjelmi 
10.00—11.00 
15.00—15.30 
15.30—16.00 i 
Iltapäivä [Ei ohjelmaa] KIA 
16.00—16.30 Nuortensarjoja 
16.30—17.00 
17.00—17.30 
Uutisminuutti Viihdeohjelma (la) 
Alkuilta 17.30—18.00 No TV (1990-91) Klassikko- 
18.00-18.30 Kauniit ja rohkeat (1992-) elokuva (su) 
Kilpailuohjelmia [Urheilua] 
18.30-19.00 
19.00-19.30 
? < Seitsemän uutiset 
19.30-20.00 Seitsemän uutiset Elokuva (la) 
Prime time 2000000 Draama- ja jännityssarjoja Hockey Night (su) 
Komediasarjoja Talk show ja kome- 
20.30-21.00 Viihde- ja asiaohjelmia diasarjoja (su) 
Kolmosvisa (su) 
21.00-21.30 
21.30-22.00 
Elokuvia (ti, to) 
22.00-22.30 ii i 
Myöhäisilta PIP) [Ei ohjelmaa] 
22.30-23.00 Urheilumakasiinit (pe) 
Uusintoja (ke) 
23.00-23.30 


set) runko-ohjelmat lisäsivät kaavion helppolukuisuutta ja tunnistettavuutta. Kol- 
mosen ”kanavasaundi” selkiytyi. (Taulukko 24.) 

Kuten edellä on jo todettu, Kolmosen kaavio käytiin läpi konsernitasoisessa oh- 
jelmatoiminnan suunnitteluryhmässä, jossa oli laaja edustus sekä MTV:stä että Kol- 
mostelevisiosta aina markkinointiosastoja myöten. Vaikka Heikki Seppälä yhä laati 
Kolmoskanavan kaavion pohjasuunnitelmat, Äijälä puuttui niihin kärkkäästi ja ajoi 
parhaansa mukaan omia näkemyksiään. Osapuolten mukaan kokoushuoneessa kes- 
kusteltiin välillä hyvin äänekkäästi, mutta yleensä yhteinen näkemys löytyi, sillä ryh- 
mä harvoin puuttui yksittäisiin ohjelmanimikkeisiin. Päähuomio oli ohjelmien sijoit- 
telussa. Louhelaisen mukaan kyse oli paljolti siitä, että ”ohjelmalinja sanoi, mikä on 
ohjelmistollisesti järkevää, markkinointi taas mietti, miten se saadaan rahoitetuksi”” 

Jos Kolmostelevisio oli alkukaudellaan etsinyt naapurikanavien heikkoja kohtia 
ja yrittänyt iskeä niihin tarjoamalla vaihtoehdon, nyt päähuomio oli oman kana- 
van rakentamisessa. Eniten tehtiin töitä horisontaalisen ohjelmasijoittelun hyväksi, 
toisin sanoen ohjelmiston sarjoittamisessa ja palkittamisessa sekä vakio-ohjelmien 
hyödyntämisessä. MTV:n omien blokkien haastamista oli vältettävä, kun taas 
Yleisradion haastaminen oli luvallista, kunhan se ei tapahtunut liian aggressiivises- 
ti. Toisaalta osana oman kanavan rakentamista Kolmosessa alettiin käyttää määrä- 
tietoisesti myös vertikaalisia sijoittelustrategioita. Niiden avulla Äijälä ja Seppälä 
uskoivat voivansa ensin houkutella katsojat kanavalle ja sen jälkeen myös pitävänsä 
heidät mukana.* 


manem jo [mum a e 


Kesäisin Kolmosen ohjelmatarjonta supistui verrattuna syys- ja kevätkauteen. 


Kesän 1991 ohjelmakartassa vakio-ohjelmat, kuten Seitsemän uutiset ja Kolmosvisa, 
pysyivät kuitenkin tutuilla paikoillaan. 

Kaaviostrategiassa lopulta ratkaisevan merkityksen sai Kolmosen alkuillan 
odotettua suurempi menestys. Puoli seitsemältä lähetetyn Megavisan katsojamää- 
rät toisella kaudellaan vakiintuivat 600 000:n paremmalle puolelle, ja kun Kauniit 
ja rohkeat samoin jo toisella kaudellaan alkoi hätyytellä miljoonan katsojan raja- 
pyykkiä, Seitsemän uutiset oli saanut oivalliset veturiohjelmat, jotka takasivat ka- 
navan loppuillallekin kohtalaisen katsojavirran. Kanavan keski-illassa parhaiten 
menestyivät kotimaiset viihde- ja palveluohjelmat sekä Hyvät herrat. Ulkomaisista 
sarjoista harvat muodostuivat suuren yleisön suosikeiksi, mutta niillä saatiin katso- 
jiksi haluttua kaupunkilaista kohdeyleisöä. Vuosien 1990-1992 kaavioissa kahden 
amerikkalaissarjan sijoittamista peräkkäin vältettiin. Poikkeuksen muodosti maa- 
nantai-ilta, jolloin peräkkäin nähtiin Mamman pojat, Simpsonit ja Dynastia. Yleensä 
ulkomaisia sarjapaikkoja silloitettiin sijoittamalla sen molemmin puolin kotimaista 
ohjelmaa. Näin ilmeisesti haettiin perintövaikutusta.” 

Yleisradion puoli yhdeksän uutisten perinteinen ylivalta suomalaisen televi- 
sioillan keskipisteenä oli olennaisesti heikentynyt, kun lähetyksen samanaikainen 
lähettäminen T V1:ssä ja TV2:ssa lopetettiin tammikuussa 1990. Vaikka lähetyksen 
puolitoistamiljoonainen katsojakunta ei heti vähentynyt, kilpailu alkoi pitkällä ai- 
kavälillä pirstoa katsojakuntaa. Yleisradion suuntaan Kolmosen päästrategioita 
olivat vastaohjelmointi ja risteyskohtien ylittäminen. Suosittua pääuutislähetystä 
vastaan Kolmonen kamppaili ennen muuta aloittamalla omat ohjelmansa esimer- 
kiksi kahdeksalta ja jatkamalla niitä reilusti yli uutisten alkamisajan. Vain maanan- 
taisin puoli yhdeksältä alkanut Dynastia kilpaili suoraan uutislähetyksen kanssa. 
Yleensä kanava sijoitti uutisia vastaan amerikkalaisia sarjoja ja asiaviihdettä, vii- 
konloppuisin myös elokuvia ja urheilua. Kilpailuhaaste oli näin ollen vähäinen, ja 
kyse oli aidosta katseluvaihtoehdosta.? 


OHJELMISTO MONIPUOLISTUU 


Vaikka MTV:n tulo mukaan Kolmosen kaaviosuunnitteluun standardisoi ja valta- 
virtaisti kanavan ohjelmistoa, se samalla monipuolisti sen tarjontaa. Dokumentti- 
elokuvien kaltaiset vakavat asiaohjelmat vähenivät selvästi, mutta toisaalta kevyet 
palveluasiaohjelmat lisääntyivät. Ajankohtaisohjelmien asema korostui aamutele- 
vision myötä, ja kokonaan uutena ohjelmatyyppinä ohjelmakartalle ilmestyivät 
uutiset. Toisaalta kun aiemmin sarjafilmit olivat hallinneet Kolmosen karttaa, nyt 
niiden osuus väheni kolmanneksesta viidennekseen, ja myös elokuvien ja urheilun 
osuus supistui. Viihdeohjelmien yhteenlaskettu osuus puolestaan lisääntyi lähes 
viidennekseen. (Taulukko 25.) 

Kokonaisuudessaan uuden omistajan tuoma muutos merkitsi faktapainotteisen 
ohjelmatarjonnan tuntuvaa lisääntymistä aiemmasta noin viidenneksestä runsaa- 
seen kolmannekseen. Näin Kolmosen ilme lähestyi TV1:tä, jossa faktaohjelmiston 
osuus oli 45 prosentin tuntumassa, ja etenkin TV2:ta, jonka tarjonnasta vain hie- 
man runsas kolmannes oli faktapainotteista. Rakenteellisesti tarkastellen kolman- 
nen kanavan ohjelma-anti muuttui radikaalisti ja vakiintui jo 1990-luvun kolmena 
ensimmäisenä vuonna, kun taas kanavauudistuksen vaikutus ohjelmarakenteeseen 
jäi vähäisemmäksi.** (Taulukko 26.) 

Myös MTV-konsernin pyrkimys sarjamuotoistaa kanavan ohjelmistoa näkyy 
tilastollisessa tarkastelussa. Kun yksittäisten ohjelmien osuus oli aiemmin ollut 
jopa kolmanneksen luokkaa, nyt osuus supistui viidennekseen. Se oli tuntuvas- 
ti vähemmän kuin Yleisradiolla. Alkuvuosinaan Kolmostelevisio oli tietoisesti 
pitänyt pisteohjelmien avulla yllä tiettyä väljyyttä kaaviossaan.** Suomalaisessa 
yleisradiokeskustelussa, jota luonnehti Yleisradioon myönteisesti ja kaupalliseen 
televisioon kielteisesti suhtautuva kaksoisstandardi, sarjat edustivat ”pahaa”, piste- 
ohjelmat ”hyvää”. Juuri ohjelmiston sarjoittumiseen kiinnitti huomiotaan esimer- 
kiksi Helsingin Sanomien Jukka Kajava kutsuessaan MTV-vetoista Kolmoskanavaa 
”uuden kepeyden lippulaivaksi”. Kriitikon mielestä kanava nojasi sarja-ajatteluun, 
koska ”menestyvä sarja menestyy myös mainoskakkua jaettaessa”. Tämä antoi hä- 
nen arvionsa mukaan samalla esimakua siitä, mitä Kolmoskanavan muuttuminen 
MTV3:ksi aikanaan merkitsisi + 

Muutokset näkyivät myös ohjelmiston alkuperässä. Alkuvuosina jopa puolet 
Kolmosen ohjelmista oli tämän tutkimuksen aineiston perusteella ollut amerikka- 
laista alkuperää, mutta nyt amerikkalaisuusaste putosi runsaaseen kolmannekseen. 
Vastaavasti kotimaisen ohjelmiston osuus kasvoi runsaasta kolmanneksesta yli 
puoleen, mikä ylitti kirkkaasti kanavalle asetetun 35 prosentin tavoitteen. Kaikesta 
huolimatta Kolmonen pysyi yhä yleisilmeeltään Yleisradiota paljon amerikkalai- 
sempana, sillä Yleisradion tarjonnasta alle kymmenen prosenttia hankittiin Yhdys- 
valloista. Suomen ja Yhdysvaltojen lisäksi Kolmonen hankki ohjelmia myös muu- 
tamista Länsi-Euroopan ja Aasian maista sekä Australiasta. Näistä hankinnoista 
valtaosa oli elokuvia, mutta joukkoon mahtui myös sarjafilmejä. 

Kaiken kaikkiaan Kolmosen vaikutus ohjelmiston kotimaisuusasteeseen oli po- 
sitiivinen. Vuonna 1985, ennen Kolmosen perustamista, noin 53 prosenttia televi- 
sion ohjelmatarjonnasta oli Suomessa tuotettua. Kotimaisuusaste laski Kolmosen 
tuoman amerikkalaispulssin myötä 51 prosenttiin vuonna 1988, mutta neljä vuotta 
myöhemmin kolmen kanavan yhteenlasketusta tarjonnasta jopa 56 prosenttia oli 
kotimaista. Vaikka Kolmonen lähes kaksinkertaisti kuusivuotisen toimintansa ai- 
kana suomalaisille tarjotun amerikkalaisen ohjelmiston määrän, kotimaisen ohjel- 
miston määrä lisääntyi absoluuttisesti vielä enemmän. Se ei kuitenkaan riittänyt 

Taulukko 25 — Kolmoskanavan ohjelmarakenne 1990-1992 (%) 


Ohjelmatyyppi 1990 1991 1992 
Uutiset 0,9 4,0 57 
Ajankohtaisohjelmat 19,9 22,7 21,9 
Kevyet asiaohjelmat 3,6 4,3 6,9 
Asiaohjelmat 5,5 2,6 1,1 
Opetusohjelmat 0,0 0,0 0,0 
Tv-draama 0,0 2,1 1,1 
Elokuvat 15,9 13,5 13,3 
Sarjafilmit 22,1 19,2 20,0 
Musiikkiohjelmat 1,0 1,8 1,8 
Visailut ja pelit 4,4 8,2 6,6 
Talk show't 1,6 1,3 5:5 
Muut viihdeohjelmat 8,7 6,4 3,2 
Urheilu 10,1 9,9 8,9 
Lastenohjelmat 6,1 4,0 3,8 
Muut ohjelmat 0,0 0,0 0,0 
Yhteensä 100,0 100,0 100,0 
Minuuttia 13 085 12 380 13 326 
Ohjelmia otoksessa 249 260 296 


Lähde: Laskettu Katso-lehden julkaisemista ohjelmalistauksista otosviikoilla 6, 7, 42 ja 43. 


Ks. myös Hellman 1999. 


Taulukko 26 — Kolmoskanavan ohjelmiston ominaisuuksia 1990—1992 


Tunnusluku 1990 1991 1992 
Viihdepainotteisuus 62,9 58,4 57,8 
Informaatiopainotteisuus 30,0 33,6 35,6 
Kotimaisuusaste 48,8 55,2 57,2 
Amerikkalaisuusaste 38,7 36,3 37,2 
Sarjamuotoisuus 78,6 83,2 79,3 


Lähde: Laskettu Katso-lehden julkaisemista ohjelmalistauksista. Ks. myös Hellman 1999a. 

Selitys: Viihdepainotteisuus tarkoittaa tv-draaman, sarjafilmien, elokuvien, erilaisten viihdeohjelmien ja 
urheilun yhteenlaskettua osuutta. Informaatiopainotteisuus tarkoittaa uutisten ja ajankohtaisohjelmien, 
asiaohjelmien, palveluohjelmien ja opetusohjelmien yhteenlaskettua osuutta. 

Taulukko 27 Ohjelmiston monipuolisuus 1990-1992 (H ,) 


Kanava/yhtiö 1990 1991 1992 
Kolmoskanava 0,79 0,82 0,83 
TV1 0,92 0,91 0,90 
TV2 0,87 0,86 0,86 
YLE 0,92 0,91 0,89 
MTV 0,79 0,82 0,81 
Kolme kanavaa yhteensä 0,93 0,91 0,91 


Lähde: Laskettu Katso-lehden julkaisemista ohjelmalistauksista. Ks. myös Hellman 1999. 


Selitys: MTV:n luku sisältää konsernin ohjelmiston Kolmoskanavalla. 


estämään suomalaisen television alkanutta amerikanisoitumista. Ennen Kolmosta 
vain 11—12 prosenttia television ohjelmistosta oli yhdysvaltalaista tuotantoa, mutta 
vuoteen 1988 mennessä amerikkalaisuusaste nousi aineiston perusteella peräti 28 
prosenttiin, mistä se kuitenkin laski vuonna 1992, kanavauudistuksen alla, 21 pro- 
senttiin." 

Kolmosen tarjonnan lisääntynyt monipuolisuus ei ilmene ainoastaan uusien 
ohjelmatyyppien, kuten uutisten, tulona sen ohjelmakartalle. Muutoksen osoittaa 
myös monipuolisuusmittari, suhteellisen entropian indeksi. Sen mukaan kanavan 
ohjelmatyyppien jakaumaa ilmentävä indeksiluku nousi alkuvuosien 0,72-0,76:sta 
uudelle kymmenluvulle, 0,79-0,83:een vuosina 1990-1992. Mittari kertoo Kolmos- 
kanavan nyt tarjonneen (opetusohjelmia lukuunottamatta) kaikkia luokittelussa 
mukana olleita ohjelmatyyppejä. Ohjelmatarjontansa monipuolisuudessa se lähes- 
tyi merkittävästi Yleisradiota, ja kanavana Kolmonen oli jo lähes yhtä monipuo- 
linen kuin TV2, jossa Yleisradio ja MTV yhä jakoivat ohjelma-ajan keskenään.** 
(Taulukko 27.) 

Onnistuiko Kolmonen lisäämään suomalaisen televisio-ohjelmiston monipuo- 
lisuutta? Yksittäisten kanavien panos televisiotarjonnan monipuolisuuteen voi- 
daan laskea sulkemalla vuoronperään pois kunkin kanavan ohjelmisto yli kanavien 
lasketusta monipuolisuusindeksistä. Näin laskien Kolmoskanava tuotti moni- 
puolisuutta ohjelmatarjonnan kokonaisuuteen lopulta kolmesta kanavasta vähiten, 
mutta ilman Kolmosta kanavien yhteenlaskettu monipuolisuus olisi jäänyt hivenen 
vähäisemmäksi. Vaikka kanava keskitti ohjelmistoaan muita kanavia selvemmin 

muutamiin ohjelmatyyppeihin, se onnistui paitsi tarjoamaan uuden katseluvaihto- 
ehdon myös lisäämään hienokseltaan television laskennallista monipuolisuutta. 

Tätä voisi pitää yhtenä osoituksena Kolmostelevision onnistumisesta sille ase- 
tetussa tehtävässä. Perussopimuksen mukaan kanavan ohjelmiston tuli olla ”laa- 
dukasta ja monipuolista” ja ”täydentää Yleisradion televisiotoimintaa” Kolmonen 
jäi monipuolisuudessa Yleisradiolle, mutta se korosti ohjelmatyyppejä, joita pe- 
rinteisillä kanavilla oli koettu olevan liian vähän. Television viihdepainotteisuus 
lisääntyi, mutta sitä kanavalta oli alkuperäisissä strategisissa tavoitteenasetteluissa 
odotettukin. 


OSTAJAN MARKKINAT 


Kolmoskanavan uusi isäntä tuli vaikuttaneeksi myös itsenäisten tuotantoyhtiöi- 
den markkinoihin. Kun MTV:n uutistoimituksen tuottamat Huomenta Suomi ja 
Seitsemän uutiset aloittivat, Kolmosella oli yhtäkkiä päivittäin kaksi ja puoli tuntia 
kotimaista ohjelmaa, jota ei ollutkaan tehty talon ulkopuolella. Nyt MTV:stä tuli 
Kolmosen suurin kotimaisen ohjelman alihankkija, jonka osuus nousi runsaaseen 
puoleen kanavan hankinnoista. Jos mukaan lasketaan lisäksi MTV- viihteen tuotta- 
ma Hermunen ja Spede-Teamin, MTV:n tytäryhtiön, Speden sallitut leikit ja Speden 
tee-se-itse-tv, osuus nousi vieläkin suuremmaksi. Jäljelle jääneistä tunneista taisteli- 
vat alan pienemmät pelurit. 

Näistä selvästi suurin oli alusta alkaen näkyvänä alihankkijana toiminut VipVisi- 
on Finland Oy, jonka lippulaivoja olivat Hyvät herrat, Seitsemäs hetki, Kolmosvisa, 
Hockey Night ja Sporttispurtti. Jalkansa oven välissä olivat pitäneet myös CreaVideo 
Oy (Ruutulippu ja muu moottoriurheilu) ja Reportteri Oy (Naisten huone). Uusi- 
na yrityksinä paikkojaan markkinoilla varmistelivat muun muassa Jaakko Visurin 
Vizor oy (Megavisa), Saku Tuomisen ja Juha Tynkkysen Broadcasters Oy (No TV, 
Frank Pappa show ja Hyvät, pahat ja rumat) ja Arto Tuomisen Headline Oy (Kun- 
niani kautta, Manipeli ja Asuntomarkkinat). Niitä pienempiä uusia yrityksiä olivat 
Europa Vision Oy (Voitosta voittoon) ja Dixie Oy / Bread & Circus Oy (Teijan 
keittiössä). Vielä vuonna 1991 Kolmostelevisio raportoi ostaneensa ohjelmia noin 
40 kotimaiselta tuotantoyhtiöltä, mutta kanavauudistuksen lähetessä määrä putosi 
pariinkymmeneen. 

Tuntimääräisesti Kolmostelevisio osti ulkopuolisilta kotimaisilta yhtiöiltä yhä 
300-400 tuntia ohjelmaa vuosittain, vain hieman vähemmän kuin 1987-1988, mutta 
kun valtaosa koostui paikoilleen naulatuista sarjoista, uusien tuottajien kynnys päästä 
markkinoille kasvoi korkeaksi. Alkuvuosina pisteohjelmat ja lyhyet sarjat olivat teh- 
neet mahdolliseksi sen, että ohjelmistoon oli mahtunut useiden yhtiöiden tuotantoa. 

Speden sallitut leikit oli yksi Spede Pasasen lukuisista viihdeohjelmista, joita hän tuotti 


sekä MTV:lle että Kolmoskanavalle. 1990-luvun alkuvuosina MTV:stä tuli itse asiassa 


Kolmosen suurin alihankkija. Kuva: MTV3 / HS-arkisto 


Samalla ne olivat olleet käytännöllinen tapa testata uusien tuottajien kykyjä. Kaavion 
muututtua aiempaa vakioidummaksi tilaa uusille sarjoille ei enää löytynyt.” 

Etenkin pientuottajille tilanne oli vaikea. ”Olen kyllästynyt hypotyöhön. Yh- 
tiöt anelevat ideoita, mutta sitten ne kuohitaan ja unohdetaan”, Ariadnen lankaa 
yhden naisen yhtiössään tuottanut Lemmikki Becker valitti kesällä 1991. Hän ver- 
tasi itsenäisen tuotantoyhtiön asemaa Euroopan siirtotyöläisiin: tuottajia otetaan 
tarvittaessa töihin ja sitten palautetaan takaisin tarpeettomina. Kolmostelevision 
viihdehankinnoista vastannut tuottaja Riitta Haavisto puolustautui vetoamalla sar- 
joittumiseen; ”Isoja hankkeita ei helposti lopeteta, ja kokeneiden tuottajien ideat 
on valmiiksi mietitty juuri televisio-ohjelmaksi.”” Tuottajien ideoista vain viitisen 
prosenttia meni läpi. 

Jos Kolmostelevision käynnistämisvaihe oli tarjonnut karvaita opetuksia mo- 
nille tuottajille, muun muassa Timo T. A. Mikkoselle, kanavan jälkimmäinen kol- 
mivuotiskausi ei ollut niille yhtään helpompi. Ohjelmamarkkinat osoittautuivat 
ankarasti kilpailluiksi, ja lisäksi taloudellinen lama kiristi kaikkien yleisradioyh- 
tiöiden ohjelmabudjetteja. Tilanne ajoi itsenäiset yhtiöt halpatuotannon suuntaan, 
eikä kaikille riittänyt tilauksia. Vuonna 1992 riippumattoman tv-tuotannon brut- 
toliikevaihdoksi arvioitiin 55 miljoonaa markkaa. Yhtiöistä suurin oli tuolloin 20 
miljoonan liikevaihtoa tahkonnut VipVision, joka tuotti noin 200 tuntia ohjelmaa 
vuodessa eri kanaville.” 

Kolmostelevision alkuperäiseen tehtävänasetteluun oli kuulunutitsenäisen tuo- 
tantorakenteen synnyttäminen Suomeen. 1990-luvun alkuun mennessä tehtävä oli 
täytetty siinä mielessä, että kymmeniä uusia yrityksiä oli syntynyt joko ohjelma- tai 
mainostuotantoa varten. Kanavauudistuksen lähetessä alan pudotuspeli kuitenkin 
kärjistyi muutamien yhtiöiden seuloutuessa pinnalle voittajina. Alkuvuosina kaik- 
ki Kolmosen kotimaiset ohjelmat oli tilattu ulkoa, mutta nyt enää runsas kolman- 
nes. Perussopimuksen mukaan ainoastaan osa ohjelmatuotantoon tarkoitetuista 
varoista tuli suunnata ulkopuolisilta tuottajilta tehtäviin tilauksiin, ja vaatimuksen 
täyttämiseen jo vähempikin olisi riittänyt. Tuottajien näkökulmasta tilausten vähe- 
neminen maistui petokselta. Pohjimmiltaan kyse oli siitä, että myyjän markkinat 
olivat vaihtuneet ostajan markkinoiksi. 

Tämä taantuva kehitys jäi kuitenkin väliaikaiseksi, sillä kanavauudistuksen jäl- 
keen ja Nelosen aloitettua toimintansa kotimaisten ohjelmien ulkoistaminen kiih- 
tyi uudelleen ja ulottui myös Yleisradioon. 


VALMIS KAUPALLINEN KANAVA 


Edellisessä jaksossa todettiin, kuinka Kolmostelevisio oli jo 1980-luvulla onnistu- 
nut luomaan perustaltaan kaupallisen televisiokanavan, jossa oli kuitenkin run- 
saasti julkisen palvelun television elementtejä, kuten oopperoita, konsertteja ja 
muita kulttuuriohjelmia. Julkisen palvelun aineksia löytyy myös 1990-luvun alun 
Kolmoskanavasta, mutta ne olivat uusia ja erilaisia. Nyt mukaan tulivat ajankohtai- 
sesti sävyttynyt aamutelevisio ja päivittäiset uutislähetykset, jotka loivat kanavalle 
uskottavuutta. Kolmoskanavasta tuli aiempaa kotimaisempi ja vähemmän amerik- 
kalainen. Siitä tuli aiempaa faktapainotteisempi ja vähemmän viihteellinen. Siitä 
tuli myös aiempaa monipuolisempi, ja se alkoi koostumukseltaan muistuttaa yhä 
enemmän ykkös- ja kakkoskanavaa. 

Toista Yleisradiota Kolmoskanavasta ei kuitenkaan tullut. Siirryttyään MTV:n 
tytäryhtiöksi Kolmosta alettiin määrätietoisesti luotsata täyden palvelun kaupalli- 

seksi kanavaksi, jonka ohjelmakaavio oli aiempaa helpommin muistettava, päivästä 
toiseen lähes samanlaisena toistuva. Kanavan ohjelmistoa alettiin rakentaa jatku- 
moksi, joka takaisi vakaan yleisövirran läpi koko illan. Kanavan yllätyksellisyys 
katosi; tilalle tuli ennustettavuus. Painopiste pysyi vankasti viihteellisissä ohjelma- 
tyypeissä, kuten sarjafilmeissä, elokuvissa, viihdeohjelmissa ja urheilussa. Jo ennen 
kanavauudistuksen H-hetkeä MT V-konsernin käsissä oli hienosäätöä vailla oleva 
valmis kaupallinen kanava. 

Kolmoskanavan toiminnan jälkimmäistä puoliskoa on edellä kuvattu tulevan 
MTV3:n rakennustyömaana. Työmaaksi sen teki paitsi se, että kanavan ohjelmistoa 
kehitettiin pala palalta lopulliseen muotoonsa, joka toteutuisi vuoden 1993 kanava- 
uudistuksessa, myös työn määrätietoisuus. Kanavaa rakennettiin konsernivetoises- 
ti luomalla MTV:n ja Kolmostelevision välille yhteiset ohjelmiston suunnittelu- ja 
hankintaryhmät, joiden tähtäin oli koko ajan tulevassa MTV3-kanavassa. Yhteistyö 
ja koordinaatio lisääntyivät myös mainosajan myynnissä ja markkinoinnissa. Seu- 
raava luku tarkastelee Kolmostelevision menestystä markkinoilla ja yhtiön talou- 
den kasvua. 

MARKKINAJOHTAJUUDEN 
AINEKSET 


Suomen 1990-luvun alun talouskriisi johtui monesta samaan aikaan tapahtuneesta 
asiasta. Se oli seurausta pääomamarkkinoiden nopeasta avautumisesta; siihen vai- 
kutti ratkaisevasti Neuvostoliiton ja sen myötä idänkaupan romahdus; se oli myös 
seurausta laajemmasta poliittis-kulttuurisesta murroksesta, jonka myötä suunnitte- 
lutalous ja kollektiivinen sopiminen vaihtuivat kilpailutaloudeksi, jossa raha, pää- 
oma, sai määräävän markkina-aseman. Talouden sääntelyn purkamista seurannutta 
talouskriisiä on pidetty Suomen toisen maailmansodan jälkeisen ajan pahimpana 
poliittisena kriisinä. Suomen kansantuote romahti jyrkemmin kuin missään muus- 
sa OECD-maassa maailmansodan jälkeen. Pankkeja jouduttiin tukemaan kym- 
menillä miljardeilla markoilla. Joukkotyöttömyys räjähti Länsi-Euroopan toiseksi 
suurimmaksi. Konkurssien määrä teki uusia ennätyksiä.” 

Yhdeksänkymmentäluvun alun laman vaikutus suomalaisen mediakenttään 
oli mullistava. Kolmostelevision perustaminen ei ollut onnistunut pysäyttämään 
television kutistumista mainosmediana; tarvittiin taantuma, joka tuli ja nosti väli- 
neen osuuden mainonnan investoinneista vuoden 1989 pohjalukemasta, runsaasta 
13 prosentista, 20 prosenttiin vuonna 1994. Kasvua selittävät sekä ohjelmatarjon- 
nan että katselun lisääntyminen, kenties myös television suurempi hintajoustavuus 
vaikeina aikoina. 

Lama kiristi kilpailun mainosmarkkinoilla äärimmilleen. Kun 1980-luvun loppu 
oli ollut riehakkaan kasinotalouden ja tuhlauksen aikaa, 1990-luku toi alalle alen- 
nusmyynnit ja pakettitarjoukset. Niin sanomalehdistön levikki kuin liikevaihto 
kääntyivät laskuun. Kun aiemmin kolme neljäsosaa sanomalehtien liikevaihdosta 
oli kertynyt ilmoitusmyynnistä, vuonna 1991 niiden tuotoista enää 64 prosenttia 

tuli ilmoituksista. Sanomalehdistön osuus mediamainonnasta laski vuoden 1988 
huipusta, 70 prosentista, vajaaseen 60 prosenttiin vuonna 1994. 1980-luvun lopussa 
mainontaan oli Suomessa käytetty vuosittain 5,6 miljardia markkaa, mutta vuonna 
1993 mainonnan investoinnit olivat enää 4,3 miljardia markkaa. Menetyksistä val- 
taosa koitui lehdistön kontolle. Television mainosmyynti laski absoluuttisesti ai- 
noastaan vuonna 1991, ja silloinkin vain muutamalla miljoonalla. Viidessä vuodessa 
MTV lähes kaksinkertaisti osuutensa Suomen mainosmarkkinoista 

Yhdeksänkymmentäluvun alku uuden omistajan tallissa oli Kolmostelevision 
todellista menestyksen kautta. Vuodesta 1989 vuoteen 1992 Kolmosen katselu- 
osuus kasvoi 11 prosentista 24 prosenttiin ja saavutti syksyllä 1992, kanavauudis- 
tuksen kynnyksellä, jo lähes 30 prosentin haamurajan. Kolmosen suosituimmilla 
ohjelmilla oli jo silloin melkein yhtä suuri yleisö kuin TV1:n ja TV2:n perinteisillä 
suosikeilla, ja miljoonan katsojan rajapyykki ylittyi jo viikoittain. Kolmostelevisio 
myös kaksinkertaisti liikevaihtonsa kolmessa vuodessa, ja sen myymien mainosmi- 
nuuttien määrä viisinkertaistui. Yhtiöstä tuli MT V-konsernin nopeimmin kasvava 
osa, sillä laajentunut näkyvyysalue toi uusia ilmoittajia kanavalle. Kolmostelevision 
menestys takasi osaltaan sen, että vuoden 1993 kanavauudistuksessa MTV3:sta 
saattoi kehittyä paitsi Suomen suosituin televisiokanava myös maan merkittävin 
mainosmedia Helsingin Sanomien rinnalle. 

Kun television markkinat osoittivat kasvun merkkejä, oli odotettua, että alalle 
pyrkisi uusia yrittäjiä. Kolmostelevisio oli onnistunut patoamaan kansainvälisten 
satelliittikanavien suosion marginaaliseksi, kun taas kaapeli-tv-yhtiöiden paikallis- 
ohjelmat olivat liian amatöörimäisiä voidakseen antaa tasapäisen vastuksen yleisra- 
diokanaville. Niiden toimintaa ja ohjelmakarttoja koordinoimaan perustettu PTV 
haastoi etenkin Kolmoskanavan tarjoamalla viihdettä, sarjoja ja elokuvia parhaa- 
seen katseluaikaan. 


KOKO SUOMI KÄSISSÄ 


Kolmostelevision kasvun perustan loi luonnollisesti sen katselualueen laajenemi- 
nen. Verkko oli aluksi keskittynyt Helsingin, Tampereen ja Turun muodostamaan 
”kultaiseen kolmioon”, mihin kanavan tunnuskin viittasi. Sen jälkeen olivat vuoros- 
sa olleet suuret maakunnalliset keskukset Lahti, Jyväskylä ja Oulu. Vuoden 1990 
aikana rakennettiin Etelä-Pohjanmaan kattavat Vaasan ja Lapuan lähettimet. Sa- 
moin tavoitettiin savolaiset, kun Kuopio sai oman lähettimen. Myös näkyvyys Var- 
sinais-Suomessa ja Uudellamaalla koheni, kun Turun lähetin uusittiin ja Pernaja 
ja Fiskars saivat omat lähettimensä. Seuraavana vuonna olivat vuorossa Satakunta, 
Keski-Pohjanmaa, Etelä-Karjala ja Etelä-Savo. Vuonna 1992 otettiin loppukiri, kun 

Taulukko 28 TV3-verkon laajentuminen 1990-1993 


vhn Aseman sijainti Aloituspäivä- — Kasautuva peitto 


määrä tv-talouksista 
Kuopio 1.11.1990 60 % 
1990 Fiskars ja Pernaja 1.12.1990 60 % 
Lapua ja Vaasa 3.12.1990 66 % 
Kruunupyy 3.6.1991 68 % 
Pyhävuori 1.8.1991 69 % 
22 Eurajoki ja Tammela 4.9.1991 75 % 
Mikkeli ja Joutseno 4.11.1991 79 % 
Sippola 7.1.1992 83% 
Kerimäki 15.2.1992 84 % 
Koli ja lisalmi 30.3.1992 89 % 
Rovaniemi 1.6.1992 90 % 
1992 Vuokatti 31.8.1992 92 % 
Ähtäri 2.11.1992 92 % 


Tervola, Pihtipudas, Haapavesi, 
Kiihtelysvaara, Pyhätunturi, Posio, 30.11.1992 98 % 
Vuotso, Inari ja Karigasniemi 


Ylläs ja Kuttanen 14.12.1992 98 % 
Ruka 15.2.1993 99 % 
1993 Utsjoki 1.6.1993 99 % 
Taivalkoski 1.6.1993 99 % 


Lähde: Hoffren 1993, 98; Yleisradion vuosikirjat 1990-1992. 


Yleisradio avasi Kolmoskanavaa varten kaikkiaan 18 asemaa, nyt jo Lappia myöten. 
Vuoden 1992 päättyessä runsaat 98 prosenttia suomalaisista oli Kolmosen näky- 
vyysalueella.”* (Taulukko 28.) 

Uusien markkina-alueiden lisääminen oli yhtiölle elintärkeää, koska kanavan 
menestyksen oli määrä nojata alueelliseen markkinointiin ja mainonnan todelli- 
nen kasvupotentiaali oli maakunnissa. Laajentumista edellyttivät myös kanavan 
uskottavuus ja läpäisevyys. Kaiken mainosrahoitteisen televisiotoiminnan siirty- 
minen kolmanteen verkkoon ei mitenkään olisi ollut taloudellisesti mahdollista, 
ellei verkon peittoa olisi saatu kasvatettua 98-99 prosenttiin televisiotalouksista. 
Ylä-Lapin asemien lykkäämisestä ehdittiin hetkeksi jo päättää, mutta kun inarilai- 


MARKKINAJOHTAJUUDEN AINEKSET 


343 


Jet paikall 
Katso parhaat sarjat ja ajankohtaset paikalliset 
kanavalta -— 
PTV! 
PTY on d, juomalainen 


tava 
SÄ voa kahela 


ima i 
warok 
paikkakunnilla: 


Sanoma Osakeyhtiön PTV:stä alkoi kehittyä Suomen neljäs televisioverkko, joka levit- 


täytyi suurimpiin kaupunkeihin. PTV:n sarjafilmit, elokuvat ja viihde kilpailivat samasta 
yleisöstä Kolmoskanavan kanssa. 


set kirjelmöivät Yleisradiolle ja liikenneministeriölle, rakentaminen sai uutta vauh- 
tia. Kuka Saariselällekään tulisi lomailemaan, jos Napakymppi katoaisi ruudusta? 
Lopulta vain Utsjoen ja Enontekiön noin 1 500 luvanmaksajaa jäi ilman kolmos- 
kanavaa kanavauudistuksen ensi hetkiksi.” 

Samaan aikaan myös kilpailijat jatkoivat kasvuaan. Vuonna 1987 joka viidennes- 
sä suomalaiskodissa oli kaapelitelevisio, mutta 1993 jo joka kolmannessa. Satelliitti- 
liittymien määrä oli siihen mennessä noussut yli sadantuhannen, mikä tarkoitti, että 
satelliittiantenni oli runsaassa viidessä prosentissa suomalaiskodeista. Joka kolmas 


suomalainen saattoi näin katsoa yleisimpien kaapelissa välitettyjen kansainvälisten 

kanavien, kuten Eurosportin, NBC Super Channelin ja MTV Europen, ohjelmia. 
Sanoma Osakeyhtiön kontrolliin siirtyneestä PTV:stä alkoi kehittyä Suomen nel- 
jäs televisioverkko, joka levittäytyi kaikkiin suurehkoihin kaupunkeihin * 

PTV:n lähetyksillä eri kaupungeissa oli yhteinen ohjelmakaavio ja yhtenäistet- 
ty mainosmarkkinointi, ja parhaaseen katseluaikaan keskittyvällä tarjonnallaan se 
pyrki selvästi haastamaan Kolmostelevisiota. Kanava toi kaapelikoteihin saman- 
tyyppistä viihdettä kuin HTV:n vuonna 1991 lopettama Viihdekanava oli tuonut: 
sarjafilmejä ja elokuvia — mutta nyt ilmaistarjontana. Vielä vuonna 1990 PTV hyö- 
tyi HTV:n Disney-sopimuksesta, mutta seuraavana vuonna Disneyn oikeudet siir- 
tyivät Mainos Groupille. PTV:n sarjafilmiohjelmisto koostui Hollywoodin rutiini- 
tuotannosta, jollaista olisi voinut löytää myös MTV:n tai Kolmosen ohjelmistosta: 
Lainvartijat, Knots Landing, San Franciscon syke, Cagney & Lacey. Palveluohjelmien 
valikoima muistutti Kolmostelevision kuluttamiseen houkuttavia ohjelmia, joissa 
sponsorien käyttöäkään ei kaihdettu: Taloruutu, Matka-tv, Ruokavinkki, Lomamaa- 
ilma, Downhill ski info, Vichy Novelle Body. Kotimaisten viihdeohjelmien (Hantan 
kahvelissa, Musavisa, Zokkotreffit) lisäksi tarjolla oli myös ulkomaisia, jokseenkin 
kuluneita vaihtoehtoja (Benny Hill Show, Muppet Show). 

Suuremman haasteen kuin MTV:lle ja Kolmostelevisiolle PTV aiheutti lopulta 
Yleisradiolle. Vuonna 1992 yhtiö nimittäin onnistui nappaamaan jääkiekon MM- 
kisojen televisiointioikeudet kolmeksi vuodeksi. Se loi uudenlaisia kisakatsomoita, 
sillä vain joka neljännellä suomalaisella oli mahdollisuus katsoa PTV:n lähetyksiä. 
Se osoitti, etteivät perinteiset toimijat voineet enää olleet varmoja menestyksestään 
tarjouskilpailuissa.* 

Kovin suurta yleisöä PTV ei kuitenkaan kyennyt houkuttelemaan. 1990-luvun 
alkuvuosina kaapelitelevision leviäminen hidastui tuntuvasti. PTV tavoitti päi- 
vittäin vain kolme neljä prosenttia suomalaisista, ja sen valtakunnallinen katsoja- 
osuus pysytteli sinnikkäästi vajaassa prosentissa ja ohjelmien katsojamäärä alle 
100 000:ssa — lukuunottamatta MM-jääkiekkoa, joka parhaimmillaan saavutti jopa 
700 000 katsojaa. Kolmosen tilanne oli parempi: kanavauudistuksen kynnyksellä 
Kolmosella oli käsissään jo melkein koko Suomi, muutamia Lapin perukoita lu- 
kuun ottamatta. Ja katselu kasvoi kohisten. 


KOHDERYHMIÄ JA SUURIA YLEISÖJÄ 


Edellisessä jaksossa Kolmoskanavaa kuvattiin Suomen ensimmäiseksi kohderyhmä- 
hakuiseksi televisiokanavaksi. Kohderyhmähakuisuus oli perusteltu strategia tilan- 
teessa, jossa kaksi vakiintunutta televisiokanavaa ja kaksi vahvaa yleisradioyhtiötä oli 
saanut rakentaa yleisösuhdettaan jo vuosikymmenten ajan. Kolmosen ainoa mah- 

dollisuus oli iskeä kilpailija-omistajiensa heikkoihin kohtiin ja tarjota katsojille vaih- 
toehtoja, ”jotain ihan muuta”. Saman strategian valitsi sittemmin myös Nelonen." 

MTV-konsernin osana ja tulevan kaupallisen kanavan rakennusalustana Kol- 
moskanavan suhde suurten yleisöjen tavoitteluun muuttui. Katsojamääristä tuli ai- 
empaa hallitsevampi menestyksen kriteeri, mutta pieniäkään yleisöjä ei ollut syytä 
sivuuttaa, sillä markkinoinnin vallitsevat tuulet korostivat markkinoiden huolellista 
segmentointia ja kohderyhmien merkitystä. Mainostaja ei halunnut maksaa hukka- 
kontakteista. Kolmostakin alettiin ohjata toistoon perustuvasta mainontafilosofias- 
ta kohderyhmäpohjaiseen ajatteluun. 

MTV laati jo 1988 mainostajilleen oppaan, jossa se listasi elämäntavaltaan ja 
asenteiltaan erilaisia ihmisiä kiinnostavia ohjelmia. Ryhmittely perustui Marketing 
Radarin toteuttaman Monitor-tutkimuksen tietoihin. Suomessa 1970-luvulta al- 
kaen toteutettu Monitor kartoitti yhteiskunnan arvo- ja asenneilmastoa ja luokitteli 
vastaajia monimuuttujamenetelmien avulla erilaisiksi asenneryhmiksi.'** Sen mu- 
kaan ”nautiskelevien materialistien? mieliohjelmiin televisiossa lukeutuivat muun 
muassa amerikkalaiset elokuvat sekä sellaiset sarjat kuin Miami Vice, Ihmemies ja 
Konnankoukkuja kahdelle. Amerikkalaiset elokuvat ja Miami Vice olivat myös ”em- 
paattisten riskinottajien” suosikkeja, mutta lisäksi nämä katsoivat Bill Cosby Show'- 
ta ja kotimaisista viihdeohjelmista Soitinmenoja ja Spede Show'ta. ”Perheihmiset” 
tavoitti parhaiten sijoittamalla mainoksensa kotimaisiin elokuviin ja draamasarjoi- 
hin, Levyraatiin, Toivotaan, toivotaan -ohjelmaan, Kymppitonniin, Napakymppiin tai 
Karpoon. ”Edelläkävijöiden? löytämiseksi parhaita syöttejä olivat Konnankoukkuja 
kahdelle, Miami Vice, Dynastia ja Dallas. ”Rationaalisia materialisteja” ja ”itseään 
toteuttavia luontoihmisiä” televisio ei sen sijaan juuri kiinnostanut." 

Kolmonen näyttää tavoitelleen paljolti samoja kohderyhmiä kuin MTV:kin: 
nautiskelijoita, riskinottajia, perheihmisiä — ja yhä myös edelläkävijöitä. Aluksi 
Kolmoskanava oli joutunut haravoimaan pieniä osayleisöjä luodakseen kyllin suu- 
ren kriittisen yleisömassan, mutta nyt se haki jo oikeaa tasapainoa suuria katso- 
jajoukkoja palvelevan ja kohderyhmiin perustuvan tarjonnan välillä. Kolmostele- 
visio käyttikin enenevästi tutkimustietoa katsojien mieltymysten seuraamiseksi. 
Yhtiö tuli mukaan paitsi Monitor-tutkimukseen myös Finnpanelin tv-mittaritutki- 
mukseen, jonka avulla se pystyi seuraamaan, mitä ohjelmia kukin iän, ammatin, su- 
kupuolen ja asuinpaikan perusteella eroteltu katsojaryhmä katsoi ja mihin aikaan. 
Lisäksi se oli Suomen Gallup-Median Kansallisessa mediatutkimuksessa, joka täy- 
densi hyvin mittaritutkimuksen antia, ja tilasi edelleen Taloustutkimukselta puhe- 
linhaastatteluina toteutettuja katsojatutkimuksia.'** 

Kun MTV:n tutkimusyksikkö laati markkinoinnin käyttöön ennusteen kon- 
sernin syksyn 1992 ohjelmiston katsojakunnasta, varsinaisia suurten yleisöjen 
ohjelmia se nimesi vain ykkös- ja kakkoskanavalta. Niitä olivat maanantai-iltaisin 

MTV1:ssä esitetyt kotimaiset draamat sekä MT V2:ssa nähdyt tiistain Ruusun aika 
-sarja, torstain Kymppitonni sekä lauantain Napakymppi ja Manitbois. Esimerkiksi 
Kymmenen uutiset puhuttelivat sen sijaan suuren yleisön sijasta enemmän päättäjiä 
ja myöhäisiltojen ulkomaiset sarjat 25-44-vuotiaita kaupunkilaisia toimihenkilöitä. 
Kolmosen ohjelmista useimpien ennakoitiin puhuttelevan parhaiten nimenomaan 
nuoria kaupunkilaisia. Hyvien herrojen katsojakunnassa painottuivat nuorehkot toi- 
mihenkilöt, Speden ohjelmien yleisössä taas keski-ikäinen, pienillä paikkakunnilla 
asuva yleisö. Yli 45-vuotiaiden naisten suosikkeja olivat tutkijoiden mukaan Kau- 
niit ja rohkeat, Megavisa ja Teijan keittiössä.'*s 

Suurten yleisöjen metsästyksessä Kolmoskanava menestyi vuosi vuodelta kui- 
tenkin paremmin. Vuonna 1990 Kolmosen katsotuimmat — Kolmosvisa, Speden 
sallitut leikit ja Hyvät herrat — saivat tyytyä runsaaseen 400 ooo katsojaan, kun- 
nes syyskuinen Miss Skandinavia -kilpailu nosti kanavan katsojalukuennätyksen 
729 000:een. Seuraavana vuonna jo useat ohjelmat saavuttivat 700 000-800 000 
katsojan tason, jopa Seitsemän uutiset. Vuonna 1992 Turhapuro-elokuvan lisäksi 
missikisat, Hyvät herrat, Karpolla on asiaa, Megavisa ja jouluviikolla myös Kauniit 
ja rohkeat ylittivät jo miljoonan rajapyykin. Vaikka yksikään Kolmosen ohjelma ei 
vielä vuonna 1992 yltänyt vuoden 20 katsotuimman listalle, kanava oli enää aavis- 
tuksen isoveljiensä jäljessä.'** (Taulukko 29.) 

Kolmosen katsotuimmat ohjelmat esimerkkiviikolla (49/1992) ilmentävät to- 
tuttuja lainalaisuuksia: parhaiten menestyivät kotimaiset ohjelmat.” Kun kanavan 
tarjonnasta edelleen puuttuivat suuret kansalliset rituaalit, kuten suuret urheiluta- 
pahtumat, päällimmäiseksi nousivat viihdeohjelmat, samaan tapaan kuin TV2:ssa. 
Poikkeuksellista Kolmoskanavan menestyneimpien listalla on kahden ulkomaisen 
sarjan, Kauniiden ja rohkeiden ja Pulmusten, hyvät sijoitukset. Tämä viittaa edelleen 
siihen, että Kolmosen katsojaprofiili ja kysyntä poikkesivat pääkanavista: sieltä 
haettiin yhä vaihtoehtoja. 

Edistysaskeleet näkyivät myös katsojaosuuden kehityksessä. Vuonna 1990 suo- 
malaiset viettivät Kolmoskanavan parissa keskimäärin 13 minuuttia päivässä, seu- 
raavana vuonna 18 minuuttia ja vuonna 1992 jo 29 minuuttia. Jo melkein neljäsosa 
televisionkatselusta kohdistui Kolmoskanavaan, joka näin ajoi Yleisradion TV2:n, 
samoin kuin MTV1:n ja MTV2:n yhteenlasketun katselun ohi. Kolmoskanava söi 
vuosi vuodelta selvemmin nimenomaan MTV:n sekä lopulta myös Yleisradion 
osuutta. Vuonna 1988 vajaat 58 prosenttia katselusta kohdistui Yleisradion ja 29 
prosenttia MTV:n tarjontaan. Neljä vuotta myöhemmin Yleisradion osuus oli pu- 
donnut 50:een ja MTV:n 20 prosenttiin 

Kolmoskanavan osuuden kasvua selittää paitsi sen näkyvyysalueen laajenemi- 
nen myös ohjelmiston kehitys. Tähän viittaa se, että syksystä 1990 alkaen myös 
vanhemmat ikäryhmät alkoivat katsoa Kolmosen lähetyksiä aiempaa enemmän. 

Kuvio 12 Televisioyhtiöiden valtakunnallisten katseluosuuksien 
kehitys 1988-1992 

Lähde: Finnpanel Oy:n tv-mittaritutkimus, ks. Joukkoviestintätilasto 1995, 76. 


Yleisövirtoja tutkineen Seija Nurmen mukaan Seitsemän uutisten, Kauniiden ja roh- 
keiden ja niiden väliin tai perään sijoitettujen kotimaisten viihdeohjelmien vakiin- 
tuminen kanavalla ”saavutti suurta suosiota etenkin iäkkäämpien keskuudessa”'* 
Nimenomaan Kauniit ja rohkeat ja Megavisa olivat television ikääntyneiden suur- 
kuluttajien suursuosiossa.'** 

Mittaritutkimuksen tulokset osoittavat myös, että Kolmostelevisio onnistui 
lisäämään suomalaisten televisionkatselua 20-30 minuutilla päivässä. Vielä kana- 
van alkukaudella vaikutus ei näkynyt, mutta vuodesta 1990 alkaen, jolloin keski- 
määräinen päivittäinen katseluaika oli 104 minuuttia, kasvu oli nopeaa. Vuonna 
1993 suomalaiset katselivat televisiota joka päivä keskimäärin 130 minuuttia, vuot- 
ta myöhemmin jo 138 minuuttia. Lisääntynyt katselu kohdistui lähes yksinomaan 
kolmoskanavalle. Sen sijaan kaapeli- ja satelliittikanavien katselu polki paikoillaan. 
Tämä tarkoitti, että uustelevision merkitys oli onnistuttu pitämään vähäisenä ja 
yleisradiotelevisio yhä hallitsi suomalaista tv-iltaa."* Tältäkin osin Kolmostelevisio 
näytti täyttäneen tehtävänsä. 

Taulukko 29 Tv-kanavien katsotuimmat ohjelmat 31.11.—6.12.1992 


Kanava Sijoitus Ohjelma Alkamisaika 
i; Tv-uutiset su 20.30 
2. Itsenäisyyspäivän vastaanotto Su 19.00 
3; Lotto ja vakioveikkaus la 20.45 
4. A-studio ma 20.55 
5. A-studion raportti pe 20.55 
Ta 6. UPE Vaaralliset yhdessä (MTV) ma 21.15 
7. Itsenäisyyspäivän varuskuntakonsertti (MTV) su 18.00 
8. Urheiluruutu la 20.55 
9. Villi Pohjola (MTV) ma 19.30 
10. Las Vegas -arvonta ke 21.20 
1. Napakymppi (MTV) la 21.00 
2: Manitbois (MTV) la 21.30 
3; Kymmenen uutiset (MTV) la 22.00 
4. Why Do You Fly to Finland? (MTV) su 22.15 
Tv2 5. Kymppitonni (MTV) to 21.30 
6. Reinikainen la 18.55 
J: Suomi-viihde 75 vuotta (MTV) SU 22.25 
8. Koira haudattuna (MTV) ti 19.25 
9. Talvisää (MTV) to 22.20 
10. Ruusun aika (MTV) ti 20.20 
1. Hyvät herrat ti 20.55 
A Kauniit ja rohkeat ma 17.35 
3; Seitsemän uutiset ti 19.00 
4. Ruutuässä ti 18.25 
TV3 5. Megapisá l pe 18.25 
6. Karpon joulupaketti la 20.10 
7. Hermunen ti 19.30 
8. Pulmuset su 21.30 
9. Speden spelit to 20.00 
10. Uutisotsikot ma 17.30 
Lähde: Finnpanel Oy:n mittaritutkimus, ks. Katsotuimmat tv-ohjelmat 31.11.—6.12., Helsingin Sanomat 8.12.1992. 


Katsojia 

KOLMONEN KÄY KAUPAKSI 


MTV:n tultua Kolmostelevision omistajaksi koko konserni alkoi muuttua aiempaa 
markkinointihenkisemmäksi. Markkinointijohtaja Juha-Pekka Louhelaisen mu- 
kaan ”ohjelmista ruvettiin puhumaan tuotteina” ja markkinoiden segmentointiin 
sekä sen myötä ohjelmien kohdeyleisöihin alettiin kiinnittää aiempaa suurempaa 
huomiota. Kyse oli siitä, että kun Kolmosesta ryhdyttiin rakentamaan valtakunnal- 
lista mainoskanavaa, alkoi ilmetä paineita sekä kasvattaa kohdeyleisöjä että maksi- 
moida katsojamäärä."' Markkinointitietoisuuden kasvuun vaikuttivat epäilemättä 
ajankohdan laskevat talouskäyrät lehtien ilmoitustulojen romahtaessa ja television 
joutuessa kamppailemaan tosissaan mainostajista. 

Laman vaikutus mainosmarkkinoiden jakautumiseen oli dramaattinen. Sano- 
malehtien ilmoitusmyynti romahti, kun taas television mainosajan myynti jatkoi 
kasvuaan tasaantuakseen vain hetkellisesti laman syvimpänä hetkenä 1991. Vuo- 
desta 1985 vuoteen 1995 television mainosmyynti kaksinkertaistui. Sanomalehtien 
taantumasta huolimatta sanomalehdistön osuus mediamainonnasta säilyi euroop- 
palaista keskiarvoa suurempana, kun taas television osuus jäi sitä selvästi pienem- 
mäksi.” (Kuvio 13.) Pitkällä aikavälillä mediatalouden kehitys Suomessa on ollut 
nopeampaa kuin kansantalouden kehitys, mutta niiden kasvukäyrät ovat hyvin sa- 
mansuuntaiset. Toisaalta mediamainonnan tiedetään ylireagoivan kansantalouden 
muutoksiin, mikä näkyi myös 1990-luvun laman aikana." 

Kolmostelevision toiminta-ajatus perustui ennen muuta alueellisen mainon- 
nan kustannustehokkuuteen. Kolmosen toiminnan menot yhtä katsojaa kohden 
laskettuna alenivat aina näkyvyysalueen laajentuessa ja katsojamäärän kasvaessa. 
Samalla sen keräämät mainostulot kasvoivat, kun yhä uusia alueellisesta ilmoitte- 
lusta kiinnostuneita vähittäisliikkeitä ilmaantui sen asiakkaiksi. Kolmostelevisio 
oli jakanut mainosmarkkinansa 11 alueeseen, joiden asukasmäärässä, asukkaiden 
ostovoimassa ja BK'T-osuudessa oli merkittäviä eroja. Kun esimerkiksi Helsingin 
alueella oli vuonna 1990 runsaat 1,2 miljoonaa asukasta, Lapin alueella asukkaita oli 
200 000. Bruttokansantuote asukasta kohden laskettuna oli Helsingissä 50 prosent- 
tia suurempi kuin Lapissa. Vielä vuonna 1990 puolet Kolmostelevision alueellisista 
mainostuloista kertyikin Helsingin alueelta."* 

Kolmosella oli enenevästi myös valtakunnallista mainontaa, jota myytiin esi- 
merkiksi Huomenta Suomen ja uutisten yhteyteen. Vaikka valtakunnallista mai- 
nontaa yritettiin ohjata MTV:lle, sen tietoinen tuominen myös Kolmoselle oli 
luonnollista, sillä kanavaa tuli valmistaa vuoteen 1993. Suomen Gallup-Median tie- 
tojen mukaan vuonna 1990 yhteensä vain puolet Kolmoskanavan esittämistä mai- 
noksista oli alueellisia. Helsingin alueella nähdyistä mainoksista 63 prosenttia oli 
paikallisia."* Vuoden 1990 hinnaston mukaan Helsingin alueen mainosajan hinta 

Kuvio 13 Sanomalehdistön ja television mainonnan myynti 1985-1995 

Lähde: Joukkoviestintätilasto 1995, 29; Joukkoviestimet 1998, 95. 


oli 32 prosenttia valtakunnallisen mainosajan hinnasta, Tampereella 18 prosenttia ja 
Turussa 15 prosenttia mutta esimerkiksi Oulussa enää seitsemän prosenttia. Kaik- 
kien suurien kaupunkien tavoittaminen alueellisen mainonnan kautta oli uuden 
hinnoittelupolitiikan myötä muuttunut kalliimmaksi kuin valtakunnallisen mai- 
nosajan ostaminen."* 

Kolmostelevision talouden rungon muodostivat vuosisopimusasiakkaat, joista 
suurimpia vuonna 1990 olivat SOK, Kesko, Orion-yhtymä, Valio ja Tuko. Yhteensä 
ne toivat yhtiön kassaan 103 miljoonaa euroa, kaksi kolmannesta sen mainostulois- 
ta. Vaikka alueista Jyväskylällä ja Kuopiolla oli vaikeuksia täyttää alkavassa lasku- 
suhdanteessa myyntitavoitteensa, budjetissa lopulta pysyttiin Kolmostelevision ja 
MTV:n yhteisten vuosisopimusetujen sekä vain neljän prosentin hinnankorotuk- 
sen ansiosta."? Vuosi 1991 oli todellinen testivuosi, jolloin aikakauslehdet menet- 
tivät mainostuloistaan runsaan kuudenneksen ja sanomalehdetkin yli seitsemän 
prosenttia. Kolmostelevision myymä mainosaika sen sijaan lisääntyi 543 tunnista 
777 tuntiin ja seuraavana vuonna alueellisten spottien nopean lisääntymisen myötä 
peräti 2 258 tuntiin. Televisioon mainontaansa keskittivät erityisesti valtakunnal- 
liset kauppaketjut ja merkkitavaramainostajat. Tv-mainonta kohdistui muutenkin 
kulutustavaroihin, mitä lama ei koetellut yhtä ankarasti kuin lehtien leipäpuuta, 
luokiteltua ilmoittelua. Jo vuoden 1992 aikana kaikkien ohjelmien yhteyteen myy- 


tiin sekä alueellista että valtakunnallista mainontaa." 

Yhden aluevaltauksenkin Kolmostelevisio ehti tehdä ennen kanavauudistus- 
ta. Syyskuussa 1992 se käynnisti Ostoskanavan, joka tuli ruutuun arkipäivisin kello 
17.15—17.30, ennen varsinaisen ohjelman alkamista. Lauantaisin sen pitkiä mainoksia 
sai katsoa kello 9.00-9.30, Teijan keittiön ja lastenohjelmien välissä. Ruudussa näkyi 
koko ajan myyjän puhelinnumero, josta tuotteen saattoi tilata heti. Uuden mainos- 
muodon teki mahdolliseksi Euroopan televisiodirektiivistä hoksattu pykälä, joka 
yhtäältä rajasi mainosajan 15 prosenttiin lähetysajasta mutta salli sen lisäksi posti- 
myynnin ja tv-shoppailun, kunhan sen ja varsinaisen mainonnan yhteenlaskettu aika 
ei ylitä 20 prosenttia lähetysajasta. Käytännössä uusi markkinapaikka toi kanavalle 
vajaat kaksi tuntia lisää viikoittaista mainosaikaa, joka kuitenkin jouduttiin hinnoit- 
telemaan tuntuvasti halvemmaksi kuin ohjelmien välissä olevat spotit."* Ostoskana- 
va jäi ruutuun pysyvästi, mutta sen taloudelliset hyödyt korjasi vasta MTV3. 


KONSERNIN KASVAVA OSA 


Kolmostelevision menestys muita viestimiä koettelevan laman kourissa tarkoitti 
sitä, että yhtiöstä muodostui hetkeksi MTV-konsernin ainoa kasvava osa. MTV 
Oy:n liikevaihto polki edelleen paikoillaan ja jopa laski, kunnes lähti viimein 
nousuun kanavauudistuksen jälkeen. Kolmostelevision liikevaihto kasvoi 1990 18 
prosenttia, vuonna 1991 17 prosenttia ja vuonna 1992 peräti 46 prosenttia. MTV:n 
toimitusjohtaja Eero Pilkama kirjoitti vuoden 1992 vuosikertomuksessa: ”Kansan- 
talous ja sen mukana mainonta laskivat jo toisena peräkkäisenä vuotena. Television 
vahvuus mainosvälineenä korostui entisestään. Monet mainostajat keskittivät mai- 
nontansa televisioon.” Hänen oli syytäkin olla tyytyväinen, sillä konsernin tulos oli 
vaikeasta vuodesta huolimatta 35 miljoonaa markkaa. Siitä leijonanosan toi Kol- 
mostelevisio.'** (Taulukko 30.) 

Erinomaisesti kehittyvä mainosmyynti teki mahdolliseksi myös Kolmosen 
ohjelmistoon kohdistuneet panostukset. Vuonna 1990 koti- ja ulkomaisia esitys- 
oikeuksia ostettiin 68 miljoonalla markalla, seuraavana vuonna jo 82 miljoonalla. 
Vuonna 1992 ostojen kasvua hillittiin, sillä resursseja haluttiin säästää kanavauudis- 
tukseen. Heikki Seppälä kutsuikin sitä hallitukselle esittämässään ohjelmabudje- 
tissa ”säästövuodeksi”, jolloin tingittiin alihankinnoista ja urheilusta. Yhteistyöstä 
vakiintuneiden kotimaisten tuotantoyhtiöiden kanssa ei kuitenkaan haluttu luo- 
pua, sillä niiden tuottamista ohjelmista ja katsojaluvuista piti huolehtia ja ”nostaa 
ne valtakunnallisiksi kärkiohjelmiksi”.”' 

Kolmostelevision hyvä menestys mainosmarkkinoilla näkyi myös sen maksa- 
massa verkkovuokrassa. MTV Oy maksoi lähetysajastaan ykkös- ja kakkosverkos- 
sa yhä tuntuvasti enemmän, lähes puolet liikevaihdostaan, mutta myös Kolmo- 

Taulukko 30 — Kolmostelevision liikevaihto, kulut ja tulos 
1990-1992 (mmk) 


Tuloslaskelma 1990* 1991 1992 
Liikevaihto (mainostuotot) 151,2 177,2 258,7 
Kulut yhteensä 139,2 168,5 233,6 
Verkkovuokra 27,9 36,2 84,8 
Esitysoikeudet 67,6 82,2 871 
Muut muuttuvat kulut 12,5 14,7 25,2 
Vuokrat, palkat ja palkkiot 31,1 35,4 36,5 
Käyttökate +11,3 +8,7 + 25,0 
Tulos +10,7 + 8,1 + 271 


Lähde: Kolmostelevision tilinpäätökset 1990-1992 (PRH). 
Selitys: *MTV:n konsernitilinpäätöstään varten erottelema vuoden 1990 osuus tilikausien 1.6.1989- 
31.5.1990 ja 1.6.—31.12.1990 tuloksista. 


sen vuokra kipusi vuoteen 1992 mennessä 33 prosenttiin sen liikevaihdosta. Kun 
MTV:n vuokra määriteltiin liukuvana prosenttiosuutena sen mainosmyynnin lii- 
kevaihdosta, Kolmosen vuokra laskettiin lähetinasemakohtaisina määräsummina. 
Laskentatavan ero johtui siitä, että Kolmostelevision oli määrä maksaa myös ase- 
mien investointikustannukset.* Kolmosen alhainen vuokra luonnollisesti helpotti 
sen vahvistumista yhtiönä, mikä lienee ollut tarkoituksenmukaistakin. MTV taas 
sai kärsiä vakiintuneesta asemastaan. 

Kolmostelevision maksukyvyn paranemisesta huolimatta Yleisradion saamat 
korvaukset jauhoivat paikoillaan. MTV:n maksama summa pieneni vuosi vuodel- 
ta ja oli vuonna 1992 enää 206 miljoonaa markkaa, yli sata miljoonaa vähemmän 
kuin kuusi vuotta aiemmin. Kun MTV pahimmillaan oli tilittänyt 61 prosenttia lii- 
kevaihdostaan Yleisradiolle, vuoteen 1992 mennessä taksvärkki oli kutistunut 42 
prosenttiin. Ahdinkoaan lievittääkseen Yleisradio sopi joulukuussa 1991 MTV:n 
kanssa, että tämä alkaa myydä mainoksia Urheiluruudun ja sen muidenkin urhei- 
lulähetysten yhteyteen. Olympialaisten yhteydessä mainoksia oli nähty ennenkin, 
mutta nyt mainoksista tuli jokaviikkoisia, mikä herätti protesteja. Helsingin Sano- 
mat oli huolissaan: ”Päätös hämärtää tietoisesti kaupallisen ja luparahoitteisen 
ohjelmiston välistä rajaa. — — Liu'utetaanko ne [mainokset] seuraavaksi uutisten 
alkuun?” 


MARKKINAJOHTAJUUDEN AINEKSET 


353 


354 


TAISTELU MTV:N OMISTUKSESTA 


MTV:n noustua Kolmostelevision pääomistajaksi Yleisradio ja Nokia jäivät vä- 
hemmistöosakkaiksi 20:n ja 15 prosentin osuuksillaan. Nokia nimesi päälakimie- 
hensä Taavi Heinilän edustajakseen yhtiön nelimiehiseksi supistetussa hallitukses- 
sa, kun taas Yleisradion edustajana jatkoi Arne Wessberg yksin.” Nokian intressit 
Kolmostelevisioon olivat kuitenkin asiallisesti ehtyneet, ja sen harharetki kulu- 
tuselektroniikan puolella oli muutenkin päättymässä.” Jo kevättalvella 1991 yhtiö 
ilmoitti epävirallisia reittejä pitkin olevansa valmis luopumaan osakkeistaan. Kun 
Yleisradio ei halunnut lunastaa Nokian osakkeita, MTV päätti lunastaa ne ja mak- 
saa omilla osakkeillaan. Heinäkuussa toteutetun suunnatun osakeannin seurauk- 
sena MTV:n omistusosuus Kolmosesta kasvoi 80 prosenttiin ja hallituspaikkojen 
määrä kolmeen. Nokia puolestaan kasvatti osuutensa MTV:stä noin neljään pro- 
senttiin ja vahvisti asemaansa yhtiön hallituksessa, jossa sitä nyt edusti toimitus- 
johtaja Kalle Isokallio.** 

Kolmostelevision jokseenkin epädramaattisia omistusjärjestelyitä merkittäväm- 
pi oli kuitenkin samaan aikaan käyty taistelu MTV:n omistuksesta. Siinä käytännös- 
sä ratkaistiin, kenen määräysvallassa kaupallisen kolmosverkon lanseeraamista val- 
misteltiin ja säilyisikö MTV itsenäisenä vai saisiko lehdistö siitä ratkaisevan otteen. 

Lehdistö oli aikoinaan havitellut kolmannen televisioverkon toimilupaa, mutta 
hävinnyt kilpailun Kolmostelevisiolle. Vaikka Kolmosen lohkaisema osuus alueel- 
lisesta mainonnasta oli vain murto-osa ykköslehtien ilmoitustuloista, lehdistö kat- 
soi television kilpailuhaastetta ja vaikutusta mainonnan hintaan karsaasti. Suuret 
lehtiyhtiöt olivat juuri perustaneet PTV:n, mutta ne tiesivät, että sen kautta suuriin 
mainosrahoihin ei päästäisi kiinni. Vuonna 1990 koko kaapelitelevisiotoiminnan 
keräämät mainostuotot jäivät 17 miljoonaan markkaan, runsaaseen kymmenes- 
osaan Kolmostelevision tuotoista.” 

Oikeuttaakseen kanavajakosopimuksen sinetöimän monopolinsa ja rauhoit- 
taakseen lehdistökenttää MTV suuntasi alkuvuodesta 1990 lehtiyhtiöille osakean- 
nin, jonka seurauksena niiden omistusosuus MTV:stä nousi noin 17 prosenttiin. 
Keskustalaiset ja sosiaalidemokraattiset lehtiryhmät omistivat nyt kumpikin noin 
viisi prosenttia yhtiöstä, sitoutumattomat kaksi. Aamulehti-yhtymä kuului jo van- 
hastaan MTV:n omistajiin viiden prosentin osuudellaan. Manööverin seuraukse- 
na sosiaalidemokraattista lehdistöä edustaneen Suomen Viestintärahoitus Oy:n 
toimitusjohtaja Tuomas Harpf sai paikan MTV:n hallituksesta. Todellisuudessa 
Harpf edusti laajempaa taustayhteisöä, sillä Suomen Viestintärahoitus omisti yh- 
dessä 36 muun sanomalehtiyhtiön kanssa Suomen Uusvisio Oy:n, joka oli yhtä 
kuin kolmosverkosta neljä vuotta aiemmin kamppaillut Kanava Kolme. Lehdistö 
sai edustajansa myös MTV:n hallintoneuvostoon.”* 

Jo seuraavana keväänä Uusvisio alkoi hiljalleen kasvattaa lehdistön omistus- 
osuutta MTV:ssä. Se esimerkiksi osti Pohjola-konsernilta 500 osaketta vajaalla 
1,5 miljoonalla markalla. Kun markkinoille ilmaantui Jorma Ihatsun mainostoi- 
mistojen hallussa ollut kymmenen prosentin viipale MTV:tä, lehdistön liikkeistä 
huolissaan ollut Yleisradio päätti ostaa tarjolla olleet 4 479 osaketta eläkesäätiön- 
sä nimissä. Hinta oli kallis: 20 miljoonaa markkaa.” Yleisradiota arvosteltiin leh- 
dissä voimakkaasti: sen katsottiin maksaneen osakkeista ylihintaa ja puuttuneen 
sopimattomalla tavalla MTV:n asioihin noustessaan kaupan myötä MTV:n suu- 
rimmaksi yksittäiseksi omistajaksi. Puhe ylihinnasta saattoi olla totta. Uusvision 
keväällä maksama hinta oli noin 2 800 markkaa osakkeelta, kun taas Yleisradio 
maksoi Ihatsulle 4 185 markkaa kappaleelta. Se oli hinta, josta myyjä ei voinut kiel- 
täytyä, ja summa, jollaista lehdistö ei halunnut maksaa. Julkisesti resurssijohtaja 
Jouni Mykkänen perusteli hankintaa sillä, että omistuksen kautta Yleisradio saisi 
paremmin tietoa rahoitusyhtiönsä taloudesta ja muistutti myös, että eläkesäätiölle 
MTV:n osakkeet olivat ”hyvä ja turvallinen sijoitus”.** 

Todellisuudessa sijoitusmotiivi oli toissijainen. Raimo Salokankaan mukaan 
yhtiön tarkoitus oli estää Uusvision pääsy käsiksi osakepottiin, jolloin hinnasta ei 

auttanut tinkiä. ”Me haluamme varmistaa, että MTV vahvistuu eikä heikenny”, 
tuore sosiaalidemokraattinen pääjohtaja Reino Paasilinna perusteli.” 

Mutta oli Yleisradiolla lehdistön lisäksi toinenkin huoli: raha. Sen kaupallisilta 
tv-yhtiöiltä saamat korvaukset olivat vähentyneet niin, että kaksi yhtiötä maksoi 
lähetysajasta nyt vähemmän kuin aikoinaan yksi. Sen tähden Yleisradion johdossa 
pohdittiin kuumeisesti mahdollisuuksia lisärahoitukseen. Yleisradio pelkäsi, ettei 
lupamaksun korotus riittäisi kattamaan menetyksiä, ja siksi se alkoi jälleen kerran 
pohtia radiomainonnan aloittamista. Demarin haastattelussa pääjohtaja Paasilin- 
na väläytti, ettei myöskään televisiomainontaa Yleisradion ohjelmissa ollut syytä 
pudottaa keinovalikoimasta. Lisäksi Paasilinna ilmoitti, että Yleisradiolle kuuluisi 
omistusosuutensa perusteella myös hallituspaikka MTV:ssä. 

Se oli huonosti ajoitettu ja muotoiltu lausunto, koska se ruokki huhuja, joiden 
mukaan nurkkausoperaatio olisi ollut vihamielinen MTV:tä kohtaan. Yksi pahek- 
sujista oli liikenneministeri Ole Norrback, joka pyysi kaupasta selvityksen Yleis- 
radiolta. Hänestä ostosta olisi pitänyt kertoa etukäteen yhtiön hallintoneuvostolle. 
Myöskään hallintoneuvoston kokoomuslaisia ratkaisu ei miellyttänyt. Jari Erholm 
arveli Yleisradion johdon käyttäneen eläkesäätiötään bulvaanina, koska silloin sen 
ei tarvinnut pyytää hallintoneuvoston suostumusta kauppaan. Hänestä Yleisradion 
omistus MTV:ssä ei edistänyt tervettä ohjelmakilpailua. Hallintoneuvoston tuore 
puheenjohtaja keskustalainen Seppo Niemelä sen sijaan kertoi saaneensa tiedon 
kaupasta eikä nähnyt siinä ongelmaa: ”Kritiikki olisi luonnollista, jos Yle olisi os- 
tanut merkittävän osan MTV:stä. Nyt on kyse yhteistyökumppanista, eikä MTV:n 
itsenäisyys ole uhattuna?”s* 

Hallintoneuvosto hyväksyi kaupat elokuun kokouksessaan. Liikenneministe- 
riölle laatimassaan selvityksessä Yleisradio totesi eläkesäätiönsä juridisesti itse- 
näiseksi toimijaksi. Lisäksi se muistutti kaupan ”viestintäpoliittisesta taustasta”: 
ensinnäkin kaupalla pyrittiin vakiinnuttamaan MTV:n nykyistä omistuspohjaa”; 
toiseksi kauppa ”tapahtui yhteisymmärryksessä MTV:n johdon kanssa” ja turvasi 
televisiouudistuksen toteutusta. Vaikka Mykkänen vakuutti, ettei Yleisradio enää 
hankkisi lisää MTV:n osakkeita, liikenneministeriön ja Yleisradion suhteita tapah- 
tumat hiersivät vielä kuukausia. 

Taistelu MTV:stä kuitenkin jatkui, sillä vasta nyt Uusvisio alkoi hamuta tv-yh- 
tiön osakkeita tosissaan. Marraskuussa lehdistön omistusosuuden noustua jo 38,8 
prosenttiin omistajakuntaan kuuluivat Suomen Uusvision, Maakuntien Viestinnän, 
Suomen Viestintärahoituksen ja Aamulehti-yhtymän lisäksi muun muassa Savon 
Sanomat, Keskisuomalainen ja Ilkka. Ostojen rahoittajaksi paljastui Sanoma Osake- 
yhtiö, joka oli lainannut uusille omistajayrityksille yhteensä 22 miljoonaa markkaa. 
Valtausaikeet Uusvisio kielsi. Toimitusjohtaja Antero Anttilan mukaan tavoitteena 
oli saavuttaa ainoastaan 35 prosentin omistusosuus. Määräävän asemaan se olisi 
tarvinnut 40 prosentin osuuden, määrävähemmistöön taas riitti kolmanneksen 
omistusosuus. Operaation motiiviksi Anttila ja Harpf selittivät pyrkimyksen lisätä 
yhteistyötä MTV:n kanssa ja pitää Yleisradio poissa mainosmarkkinoilta.* 

Suomen Uusvision selitys ostoseikkailulle oli kummallinen. MTV:tä omista- 
malla lehtiyhtiöt eivät voineet mitenkään vaikuttaa Yleisradion ratkaisuihin, jois- 
ta päätti hallintoneuvosto. Sen sijaan omistustaistelu havahdutti liikenneministeri 
Norrbackin, joka vuorostaan huolestui mediakentän keskittymisestä suurten lehti- 
talojen käsiin." Myöskään MTV ei kokenut lehdistön lähentelyä yhteistyötarjouk- 
sena. Toisin kuin Yleisradion kesäisiä osakeostoja se piti Sanomien rahoittamaa 
nurkkausta vihamielisenä, mikä pakotti sen vastatoimiin. Hallituksen uuden pu- 
heenjohtajan Kalle Isokallion johdolla valmisteltu isku oli taktisesti ovela: MTV 
kutsui joulukuuksi koolle ylimääräisen yhtiökokouksen, joka päätti korottaa yhtiön 
osakepääomaa vajaalla viidenneksellä ja suunnata annin perinteiselle omistajakun- 
nalleen eli mainostajilleen. Anti merkittiin kokonaan, jolloin MTV sai uutta pää- 
omaa noin 28 miljoonaa markkaa."* 

Lehdistön yritys lisätä määräysvaltaansa MTV:ssä oli torjuttu. Jos lehdistö oli- 
si ehtinyt rekisteröidä kaikki omistuksensa ennen yhtiökokousta, se olisi voinut 
äänivallallaan estää osakeannin. Vuoden 1992 päättyessä teollisuus omisti MTV:n 
rekisteröidyistä osakkeista 33 prosenttia, lehdistö 30, kauppa ja liikenne 15, pankit 
ja vakuutuslaitokset 10 sekä muut omistajat — mainostoimistot, yleisradioyhtiöt ja 
filmiyhtiöt — yhteensä 12 prosenttia.” 

Lopulta lehdistön valtausyritystä voitaneen selittää kahdella syyllä. Ensik- 


si mainonnan markkinat olivat muuttumassa dramaattisesti, kun televisio näytti 

kestävän suhdannevaihteluja lehdistöä paremmin, mikä teki siitä houkuttelevan 
sijoituskohteen lehtitaloille. Mahdollista on myös, että lehtiyhtiöt halusivat päästä 
vaikuttamaan tv-mainonnan hintaan omaksi edukseen. Toinen syy lienee ollut se, 
että markkinat odottivat MTV:n nousua kolmoskanavan herraksi, minkä jälkeen 
yhtiöllä olisi entistä vankempi ote sekä valtakunnallisista että alueellisista mainos- 
markoista. Joko lehdistö halusi puuttua siihen tai päästä hyötymään siitä. MTV:n 
tulevaisuudessa nähtiin potentiaalia — olisihan se avannut tehokkaan sähköisen 
viestinnän ja painetun sanan yhdistelmän, lyömättömän mainosmedian.'** Valtaus- 
yrityksen keskeyttämisen syyksi puolestaan on uumoiltu sitä, että Sanomien pää- 
omistajan Aatos Erkon rohkeus oli pettänyt: kaappauksen nostattama viestintäpo- 
liittinen kohu olisi paisunut liian suureksi.“ 


VALMIINA H-HETKEEN 


Jo varhain syksyllä 1992 MTV ja Kolmostelevisio olivat jokseenkin varmalla poh- 
jalla ja saattoivat odotella rauhallisin mielin vuodenvaihteen ”suurta kanavauudis- 
tusta”. Uskoa mahdollisuuksiinsa yhtiöltä ei puuttunut. Varatoimitusjohtaja Jaakko 
Paavela kommentoi Aamulehdelle: ”Tilanne on jännittävä. Ensimmäisen kerran yh- 
tiön 35-vuotisen historian aikana meillä on todellinen mahdollisuus näyttää, mihin 
pystymme. Kaikki on meistä itsestämme kiinni”? 

Vaikka yhtiön omistuksesta käyty taistelu oli osaltaan häirinnyt valmistautu- 
mista H-hetkeen, MTV:ssä oli tehty kotiläksyt huolellisesti. Ohjelmakaavio oli 
viritetty viimeisiä siirtoja lukuunottamatta valmiiksi. Lisäksi yhtiö oli kaivanut koi- 
pussista muutamia vanhempia suosikkeja, kuten Kivikasvot ja Sunnuntairaportin, 
jotka se aikoi palauttaa kevätkaudella ruutuun. Vakioitu ohjelmakaavio helpotti 
katsojan valintoja. Varsinaisen onnenpotkun yhtiölle oli tarjonnut Yleisradio, joka 
jo kesällä oli ilmoittanut siirtävänsä tärkeimmän lippulaivansa, pääuutislähetyksen, 
alkamisaikaa kello 20:een ja muuttavansa sen myös ajankohtais- ja urheilu-uutis- 
annin sisältäväksi Uutistunniksi. ”Se oli paras syntymäpäivälahja MTV3:lle”, Tauno 
Äijälä sanoo yhä.'s 

Kun MTV oli voinut rakentaa Kolmoselle tulevaa kaupallista kanavaa kaikessa 
rauhassa kolmen vuoden ajan, joutui Yleisradio yhdessä yössä luopumaan MTV:n 
tuottamasta viihteestä TV1:ssä ja TV2:ssa. Sen oli muutettava ohjelmakaavioitaan 
ja tuotantotapojaan paljon rajummin kuin MTV:n. Sillä ei ollut samanlaista mah- 
dollisuutta antaa katsojien totutella määrättyinä kellonaikoina alkaviin ohjelmiin. 
Yleisradio myös menetti MTV:n ohjelmien tarjoaman vetoavun.'** Vuoden 1992 
kuluessa MTV otti kanavauudistusta siivittäväksi mainoslauseekseen ”Kaikki yh- 
dellä kanavalla”. Se kertoi, että tuleva MTV3 tarjoaisi kolmannessa televisioverkos- 

sa niin uutisia ja ajankohtaisohjelmia kuin kotimaista viihdettä, elokuvia, sarjafil- 
mejä ja urheilua. MTV puhuikin mielellään pyrkivänsä täyden palvelun kanavaksi 
— missä sitä helpotti se, että se oli vapaa yleisradiolaisista palveluvelvoitteista. 

Mainosmyynnissä oli vähitellen löydetty tasapaino alueellisen ja valtakunnal- 
lisen mainonnan välille. Ja mikä tärkeintä: molempien myynti veti, lamasta huo- 
limatta. Kolmostelevision ja MTV:n keskinäiset ristiriidat oli lakaistu maton alle. 
MTV3:n käynnistymistä odoteltiin yhteisen innostuksen vallassa. Myös uudistus- 
ta odottava yleisö kanavalla oli valmiina. Marraskuun lopussa kolmas verkko ta- 
voitti jo 96,6 prosenttia väestöstä, kun Ähtärin, Pihtiputaan, Tervolan, Haapave- 
den, Kiihtelysvaaran, Pyhätunturin ja Posion asemat otettiin käyttöön, ja Kauniit 
ja rohkeat tuli ruutuun myös niiden alueilla.'s Yli miljoona katsojaa saavuttaneita 
ohjelmia kolmosverkossa oli jo viikoittain, ja MTV-konsernin yhteenlaskettu kat- 
seluosuus saavutti jo syksyn mittaan 5o prosentin haamurajan.'** MTV oli ajanut 
Yleisradion ohi. 

Nyt kysymys kuului: miten kanavauudistus muuttaisi suomalaisten katsomis- 
tottumuksia? Kuka voittaisi? Kuka häviäisi? Helsingin Sanomien Kanavalla-palstalla 
maan johtava televisiokriitikko odotti H-hetkeä skeptisesti: vuoden vaihteesta 
alkaen Suomen televisiossa vallitsisi joulu ainainen, sillä kaikki tv-johtajat olivat 
luvanneet kaikkea hyvää entistä enemmän. Jukka Kajava ei luottanut lupaukseen. 
Hän pelkäsi, että nimenomaan TV1 ja MTV3 alkaisivat kilpailla katsojista, minkä 
seurauksena kaupallinen ohjelmisto kopioituisi myös Yleisradion tarjontaan. ”Kil- 
pailu ei takaa monipuolisuutta”, Kajava tiesi.” Hän ei vieläkään uskonut Suomen 
tarvitsevan kolmea televisiokanavaa. 

SUURI 
KANAVAUUDISTUS 


Kolmostelevision perustamista oli juhlittu marraskuisena maanantaina 1985 avaa- 
malla samppanjapulloja. Oli johdonmukaista, että kuohuviiniä juotiin myös nyt, 
seitsemän vuotta myöhemmin, kun Kolmoskanava pantiin kiinni ja sen paikan otti 
MTV3. Vuoden 1992 viimeinen päivä osui torstaiksi. Uusi vuosi otettiin maassa 
vastaan perinteisin menoin. Sää oli harmaa ja tuulinen ja lämpötila sinnikkäästi 
plussan puolella. MTV juhlisti konsernin ohjelmien siirtymistä omalle kanavalle 
lähettämällä kolmoskanavalla peräti viisituntiset Kanavanvaihtokarnevaalit. Sen al- 
kuosa nähtiin myös TV2:ssa, mutta kello kahteen aamuyöllä venynyt päätös pitikin 
tietysti nähdä vain Kolmosella. 

Esiintyjälista oli pitkä. Illan isäntinä ja emäntinä häärivät kokeneet juontajat 
Anna-Kaisa Hermunen, Kari Lumikero, Kari Salmelainen ja Klaus Thomasson. 
Musiikista ja muusta viihdytyksestä vastasivat Katri Helena, Arja Koriseva, Tapani 
Kansa, Matti ja Teppo, Kivikasvot, Uusi Iloinen Teatteri, Seitsemän Seinähullua 
Veljestä, A. Aallon rytmiorkesteri ja monet muut. Lähes tuhannen kutsuvieraan 
joukko vilisi julkkiksia Mika Häkkisestä Renny Harliniin. Ilkka Kanerva toi karne- 
vaaleihin uuden seuralaisensa Laila Snellmanin.'* 

Samaan aikaan, kun Eurooppa sai uuden valtion TSekkoslovakian jakautuessa 
TSekiksi ja Slovakiaksi, meillä Suomessa MTV:n hallintoneuvoston puheenjohtaja 
Timo Karake painoi MTV3:n kanavatunnuksen ensimmäistä kertaa suomalaisten 
nähtäville. Lontoosta, McCallum Kennedy d'Auria Ltd:stä, tilatussa puoliminuut- 
tisessa animaatiossa merestä nousee ylväs pöllölintu, joka osoittautuu huuhkajak- 
si, lehahtaa siivilleen tarkastelemaan maailmaa ja laskeutuu orrelle muuntuakseen 
lopulta piirroshahmoiseksi kanavatunnukseksi. Kahden yhtiön fuusiosta viestii se, 

MTV93:n kanavatunnuksen suunnitteli lontoolainen mainostoimis- 
to. Yhtiön mukaan siivilleen nouseva pöllö ”symboloi omin voimin 
omalle kanavalleen siirtyvää MTV:n ja Kolmostelevision televisiotoi- 


mintaa”. Kuva: MTV3 


että MTV:tä ilmentävä pöllö asettuu tunnuksessa Kolmoskanavaa symboloivan 
kolmion keskelle. Taustalla soi metallinhohtoinen, vaskisoittimin piirretty melo- 
dia, jonka tunnusta analysoinut säveltäjä Tapani Länsiö tunnisti Maamme-laulun 
sukulaiseksi.'*? 

Television suuri kanavauudistus oli Kolmostelevision perustamisen jälkiaalto. 
Viestintäpoliittisesti kyse oli yleisradioyhtiöiden aloitteesta ja valtiovallan siunauk- 
sella käynnistetyn liberalisointihankkeen seuraavasta askeleesta, kilpailupoliittises- 
ti kilpailun vapauttamisen varsinaisesta alkupisteestä sekä kulttuuri- ja ohjelmapo- 
liittisesti television kaupallistumiskehityksen vauhdittumisesta. 


YHDEN YÖN MENESTYS 


MTV3 oli menestys ensimmäisestä hetkestään alkaen. Kanavanvaihtoyöstä alka- 
neen ensimmäisen viikonlopun ohjelmista katsotuin oli sunnuntai-illan kotimai- 
nen tilannekomedia Hynttyyt yhteen 1,4 miljoonalla katsojallaan, ja katsotuimpien 
listan kymmeneskin ohjelma, perjantai-illan Seitsemän uutiset pääsi melkein 1,1 mil- 
joonaan katsojaan. TV1:n viikonloppuohjelmista miljoonaan katsojaan yltivät vain 
lauantai-illan lottoarvonta ja Urheiluruutu sekä TV2:n ohjelmista sunnuntai-ilta- 
päivän lähetys Keski-Euroopan mäkiviikolta.** MTV:stä oli tullut katsojalukujen 
valtias, Yleisradiosta haastaja. 

Vielä paljastavampi oli ensimmäinen täysi ohjelmaviikko kanavauudistuksen 
jälkeen. MTV3:n tarjoama kotimainen viihde osoittautui ylivoimaisen suosituk- 
si. Sen katsojalistan kärjessä olivat keski-illan parhaaseen katseluaikaan sijoitetut 
Napakymppi, Hynttyyt yhteen, Hyvät herrat, Viihdeohjelma Tukholma, Musta-Pekka, 
Talk-kari ja Kivikasvot Show. Miljoonan paremmalle puolelle nousivat myös Kym- 
menen uutiset ja Karpolla on asiaa, kun taas Yleisradion ohjelmista samaan pääsivät 
nipin napin Urheiluruutu, A-studio ja Kakkosen viihdesuosikki Tuttu juttu. Yleis- 
radion pääuutislähetys putosi ensi kertaa tv-mittaritutkimuksen historiassa miljoo- 
nakerhosta." (Taulukko 31.) 

Yleisradion ohjelmisto-osaston päällikkö Ilkka Koskimies yritti selittää uutisten 
tappiota MTV:n viihdekilpailulla ja uskoi, ettei paluuta miljoonaan katsojaan enää 
edes olisi.“ MTV3 oli vahvimmillaan nimenomaan ensimmäisellä kevätkaudellaan. 

Taulukko 31 


Kanava 


TV3 


Lähde: Finnpanel Oy:n mittaritutkimus, ks. Katsotuimmat tv-ohjelmat 4.1.—10.1., Helsingin Sanomat 12.1.1993. 


Sijoitus 

Ohjelma 


Urheiluruutu 

A-studio 

Tv-uutiset 

Mäkihyppyä 

Las Vegas -arvonta 

Jos venäläiset tulevat 
Hirveä juttu 

Enkelten siipi 

Lotto 

Ulkolinja 

Tuttu juttu 

Pari sanaa lemmestä 
Reinikainen 
Ajankohtainen kakkonen 
Pojat kansan urhokkaat 
Vuoden urheilija 

KPE: Mieheke 

Värivalot ja liukas lattia 
Tv-uutiset 

UPE: Viimeinen apassi 
Napakymppi 

Hynttyyt yhteen 

Hyvät herrat 

Karpolla on asiaa 
Viihdeohjelma Tukholma 
Musta-Pekka 
Kymmenen uutiset 
Talk-Kari 

Kivikasvot Show 

Tsa Tsa Tsaa 


Tv-kanavien katsotuimmat ohjelmat 4.1.—-10.1.1993 


Alkamisaika 


ke 20.40 
su 20.12 
su 20.00 
ke 13.15 
ke 20.50 
ke 21.00 
to 19.30 
ma 21.00 
la 20.52 
ti 20.22 
to 21.00 
ke 21.00 
la 20.35 
ti 21.00 
ke 21.30 
pe 19.00 
ti 19.40 
pe 21.00 
su 18.00 
la 22.00 
la 20.00 
pe 20.30 
ti 21.25 
su 19.10 
la 21.00 
la 21.30 
ti 22.00 
pe 19.30 
ma 19.30 
ma 20.30 


Katsojia 
1040 000 
1005 000 

910 000 

800 000 

795 000 
730 000 
715 000 
625 000 
615 000 
590 000 
1060 000 
785 000 
660 000 
650 000 
645 000 
600 000 
580 000 
575 000 
555 000 
515 000 

1 410 000 
1 400 000 
1325 000 
1240 000 
1210 000 
1170 000 
1120 000 
1105 000 
1095 000 
1080 000 

Vuoden mittaan etumatka kapeni. Vastaavasti TV1 oli heikoimmillaan ensimmäi- 
sinä viikkoina, kun sen Uutistunti ja sitä edeltävä pitkä makasiiniohjelma Suomen 
Televisio eivät onnistuneet vakiinnuttamaan suosiotaan, vaan hävisivät kirkkaasti 
naapurikanavalle. Vielä tammikuussa Yleisradion kaksi kanavaa kuitenkin olivat 
vielä hivenen MT V3:a edellä.’ 

MTV3:n ohjelmajohtaja Tauno Äijälä kiitteli kanavansa lähtökiitoa: ”Meidän 
kannalta on tärkeintä se, että katsojat ovat löytäneet selkeästi uuden kanavan. Vii- 
me vuonna se ei vielä näkynyt kaikkialla Suomessa” Erityisen tyytyväinen hän 
oli Seitsemän uutisten menestykseen.'s* Seuraavien viikkojen aikana juuri kukaan 
ei kuitenkaan kiinnittänyt huomiota MTV3:n menestykseen eikä puhunut sen 
ohjelmista. Kaikkien huulilla oli Yleisradion, etenkin TV1:n, epäonnistuminen, 


” » 


mikä näkyi myös lehtien kommenteissa: ”Yle möhli ja pahasti”, ” Ylen auktoriteetti 
on vaarassa”, ”Ylessä sähläävät poliitikot”, ”TV1 hukkasi pallonsa”'ss Pöllölaakson 
puolella toimitusjohtaja Eero Pilkama sen sijaan varoi ilkamoimasta kilpailijan 
epäonnistumisella. Hän näki myös sattumalla olleen osuutensa voimasuhteiden 
kääntymisessä: ”Yle halusi tehdä kaiken valmiiksi paketiksi kansalle. Siinä on aina 
riskinsä. Yle olisi voinut myös voittaa katsojat.?”s* 

Kanavauudistus oli suuri mullistus paitsi Yleisradiolle ja MTV:lle myös ylei- 
sölle. Katsojien piti tottua paitsi monien suosikkiensa katoamiseen ruudusta myös 
tuttujen ohjelmien uusiin alkamisaikoihin ja täysin uusiin ohjelmakarttoihin. MTV 
selvisi tästä Yleisradiota paremmin, sillä sen ohjelmat säilyttivät suureksi osaksi 
tutut lähetysaikansa, vaikka osan kohdalla kanava vaihtui. MTV ei muuttanut va- 
kiintuneiden ohjelmien ilmettä, rakennetta tai muotoa, toisin kuin Yleisradio teki 
käynnistäessään Uutistunnin ja Suomen television. 

Paitsi että MTV onnistui valtaamaan arkipäivien alku- ja keski-illan ilmaher- 
ruuden, erityisen menestyksekkääksi osoittautui sen jokalauantainen kaksi ja puo- 
li tuntia kestävä viihdepaketti, jonka kokonaisilmeestä vastasi Pekka Karhuvaara. 
Sen käynnisti maailmalta formaattina ostettu Onnenpyörä-sanaleikki, ja se jatkui 
Kari Salmelaisen vetämällä Napakympillä, Pertti Reposen kirjoittamalla sekä Eija 
Ahvon ja Heikki Kinnusen tähdittämällä Kolmannen korvapuustilla, Pirkka-Pekka 
Peteliuksen ja Mikko Kivisen Manitbois-sketseillä ja huipentui Karhuvaaran omaan 
talk show'hun Musta-Pekka. Miljoona suomalaista vahtasi ”viihdefestivaalin” alus- 
ta loppuun, puoli kahdeksasta kymmeneen, kertaakaan piipahtamatta Yleisradion 
kanavilla. 

”Se, että me olemme nyt kaikilla mittareilla mitattuna ja myös uutisten osalta 
kiistaton kanavajohtaja, perustuu siihen, että me teimme töitä kanavauudistuksen 
eteen lähes viisi vuotta ja kiersimme ympäri maailmaa”, Äijälä analysoi menestystä 
toukokuussa. Hänen mukaansa MTV3 oli valinnut alkukauteen tietoisesti viihteel- 
lisen linjan, josta voitaisiin sitten jatkossa tinkiä: ”Se oli strategiaa?” 

Taulukko 32 Television tarjonnan ja katselun muutos 1992-1993 
(viikot 12-13, min/päivä) 


TEA Tarjonta Tarjonta Muutos Katselu Katselu Ve 
1992 1993 1992 1993 

YLE/TV1 544 700 + 156 41 34 =7 

YLE/TV2 400 535 +135 22 30 +8 

MTV* 661 628 -33 59 75 +16 

Yhteensä 1 605 1863 + 258 123 138 +15 


Lähde: Nurmi 1997, 45. 
Selitys: *Sisältää Kolmoskanavan tarjonnan ja katselun. 


Katsojien siirtymiä keväästä 1992 kevääseen 1993 analysoinut Seija Nurmi ha- 
vaitsi nimenomaan T V1:n katselun vähentyneen kanavauudistuksessa merkittäväs- 
ti, vaikka kanavan lähetysaika lisääntyi yli neljänneksellä. Hänen mukaansa Yleis- 
radion ohjelmat olivat saaneet vetoapua MTV:n ohjelmilta. MTV:n ohjelmien 
poistuttua kanavilta veturiefekti sammui. Lisäksi TV1:n katselun vähentymistä 
selitti se, että vasta nyt pääuutislähetystä vastaan sijoitettiin ensimmäistä kertaa 
Napakympin kaltaista kaikkein kilpailukykyisintä ohjelmistoa. TV2:n katseluun 
käytettiin kanavauudistuksen jälkeen sen sijaan jopa kolmannes enemmän aikaa 
kuin edellisenä keväänä. Vaikka MTV:n tarjoamien ohjelmien määrä väheni yhtiön 
keskitettyä tarjontansa yhdelle kanavalle, niiden kokonaiskatseluaika lisääntyi run- 
saalla neljänneksellä. Menestystä selittää Nurmen mukaan suosituimpien ohjel- 
mien keskittäminen yhteen verkkoon ja kolmannen kanavan laajeneminen täyden 
palvelun kanavaksi. (Taulukko 32.) 

Nurmi on osoittanut kanavauudistuksen jakaneen katsojia katselumieltymys- 
ten perusteella aiempaa selvemmin eri kanaville. Ne, jotka katselivat paljon Yleis- 
radion TV1:n ohjelmia jo ennen kanavauudistusta, katselivat niitä paljon myös sen 
jälkeen, kun taas MTV:n ohjelmien parissa viihtyneet katselivat niitä entistä enem- 
män. Kun TV1:stä tuli lähestulkoon uutis- ja ajankohtaisohjelmia preferoivan osa- 
yleisön kanava”, TV2 onnistui miellyttämään laajempia yleisöryhmiä. Erityisesti 
TV1:lle ja MTV3:lle muodostui kanavauudistuksen myötä ”omat” yleisönsä. TV1:n 
julkisen palvelun ohjelmien pariin hakeutuvia luonnehti tietopohjainen television- 
katselun suuntautuneisuus, kun taas viihdepohjaisille mieltymyksille perustunut 
tv-suuntautuneisuus kohdistui MTV:n kaupalliseen ohjelmistoon TV2:n palvel- 
lessa tilanteen mukaan molempia. 

Näin ollen kanavauudistus jyrkensi katsojakunnan jakautumista kanavan perus- 
teella. TV1:n katsojakunnaksi valikoituivat entistä selvemmin uutis- ja ajankohtais- 
ohjelmista sekä eurooppalaisista laatusarjoista kiinnostuneet hyvin koulutetut toi- 
mihenkilöt. MTV3:n katsojiin lukeutuivat taas niin kaikkiruokaiset suurkuluttajat, 
kotimaisen viihteen katsojat kuin ulkomaisen fiktion katsojat. Näistä segmenteistä 
suurin oli ulkomaisen fiktion ystävät (22 % yleisöstä), jotka olivat alle 45-vuotiaita 
ja keskimääräisesti koulutettuja. Toiseksi suurin segmenteistä (21 %) oli kotimaisen 
viihteen katsojat, jotka olivat keskimääräistä vähemmän koulutettuja ja enimmäk- 
seen naisia. Tämä ryhmä suorastaan vältti ulkomaisia ohjelmia ja faktaa. Kolman- 
nen merkittävän MT V3:n yleisöryhmän muodostivat suurkuluttajat, joita ei ollut 
paljon (5 %) mutta jotka katsoivat televisiota päivittäin yli viisi tuntia. Tämä oli 
segmenteistä iäkkäin, naisvaltaisin ja vähiten koulutettu ja muodosti muun muassa 
Kauniiden ja rohkeiden merkittävän katsojajoukon.'** 

Katsojakunnan jakautumisessa oli osaltaan kysymys myös siitä, että ohjelmien 
hajottua eri kanaville, katsojien oli aiempaa helpompi toteuttaa ”omaa” katselu- 
suuntautuneisuuttaan, toisin sanoen hakeutua yksinomaan mieliohjelmistonsa 
pariin ja ohittaa muut ohjelmat. Kanavauudistus saattoi jopa vähentää ”kanavapu- 
jottelua" MTV3 oli onnistunut löytämään ne katsojat, joille sen kaupallisesti toteu- 
tettu ”kaikki yhdellä kanavalla” riitti. 


YLEISRADIO KORJAA KURSSIAAN 


Hälytyskellot Yleisradiossa alkoivat soida nopeasti, kun alun järkytyksestä oli toi- 
vuttu. Pääuutislähetyksen, ajankohtaisohjelmien ja urheilu-uutisten pakkaaminen 
Uutistunniksi ei ehkä ollutkaan hyvä idea. Suurimmaksi virheeksi nähtiin pääuu- 
tislähetyksen aikaistaminen puolella tunnilla. Virheeksi alkoi hahmottua myös 
kaksituntinen Suomen televisio, joka yritti tarjota yhtenäisen sateenvarjon sen alle 
sijoitetuille asia- palvelu- ja kulttuuriohjelmille. Ongelma oli, etteivät suomalaiset 
halunneet katsoa parhaaseen katseluaikaan hahmotonta uutis- ja ajankohtaiskoos- 
tetta tai asiamakasiinia, vaan kaipasivat selvärajaisia ohjelmia. TV1:n ohjelmatoi- 
minnan päällikkö Aarre Elo puolustautui vielä tammikuun alkupuolella: ”Suomen 
televisio edustaa uutta katselukulttuuria. Samaten uutiset ovat ihmisen perustur- 
vallisuuden kannalta keskeinen elementti, ja kestää aikansa ennen kuin uuteen 
muotoon ja lähetysaikaan totutaan” Pian selitys ei enää kelvannut. Yleisradion 
hallitusta huolestutti etenkin pääuutislähetyksen kohtalo. Uutistoimitus alkoi itse 
vaatia ohjelman palauttamista vanhalle paikalleen ja eräät TV1:n johtajan Aarno 
Kailan, asiaohjelmalinjan päällikön Leo Lehdistön ja taidelinjan päällikön Ere 
Kokkosen eroa.“ 

Jo maanantaina 25. tammikuuta Uutistunti-nimi katosi TV1:n ohjelmatiedois- 
ta. Sen tilalle ilmestyi perinteinen ohjelma Uutiset ja sen perään A-studio omana 
ohjelmanaan. ”Uutistunnin nimi jätettiin pois, koska ihmiset eivät löydä uutis- 
tunnin osasia”, Ilkka Koskimies perusteli pikaremonttia. Jo päivää myöhemmin 
päätettiin myös uutisten palauttamisesta vanhalle paikalleen, kello 20.30:een. Syy 
perääntymiseen oli ”palautteen yksiselitteisyys ja voimakkuus”, Kaila muotoili. 
Samalla todettiin, että Suomen televisio kaipasi ”tiivistämistä, täsmentämistä, aika- 
taulun selkiyttämistä, kiinteitä otsikoita ja alkamisaikoja” — eli pitkän makasiini- 
muodon purkamista yksittäisiksi ohjelmiksi. Muutokset toteutettiin maaliskuun 
alusta lukien.'? 

Kanavauudistuksen epäonnistumista seurasivat myös poikkeuksellisen ankarat 
madonluvut yhtiön hallintoneuvostossa. Tammikuun lopussa vihreitä edustanut 
toimittaja Teppo Turkki syytti yhtiötä ”häpeällisestä epäonnistumisesta” ja katsoi 
uskottavuuskriisin koettelevan erityisesti T V1:tä. Huhtikuussa hän jo vaati Kailan 
erottamista. Kriisitilanne sai aikaan sen, että lähes jokaiseen hallintoneuvoston ko- 
koukseen vuonna 1993 sisältyi kehitysjohtaja Juhani Wiion katsaus kilpailutilantee- 
seen: Yleisradion korkein päättävä elin halusi tietää, missä yhtiö menee.'s 

Kaiken kaikkiaan vuosi 1993 jäi Yleisradion lähivuosien kenties pahimmaksi 
kriisiksi. TV1 joutui uusimaan ohjelmakaavionsa, ja kesällä siunattiin Kailan ehdot- 
tama TV1:n organisaation muutos ja päälliköiden vähentäminen. Vuosi huipentui 
joulukuussa koko vanhan johdon erottamiseen pääjohtaja Reino Paasilinnaa myö- 
ten. Uudeksi toimitusjohtajaksi nousi TV2:ta onnistuneesti kanavauudistukses- 
sa luotsannut Arne Wessberg. Kailan tilalle TV1:n johtoon nousi Astrid Gartz.'%+ 
MTV3:n johtoasemaa suosiossa ei Yleisradio onnistunut kuitenkaan selättämään 
ennen kuin vuonna 1995. 


KUKA VOITTI, KUKA HÄVISI? 


Ketkä voittivat kanavauudistuksessa? Ketkä hävisivät? Vai onko mullistuksen lop- 
putulosta edes mahdollista pelkistää noin yksinkertaisiksi kysymyksiksi? Jos kana- 
vauudistuksen seurauksia tarkastelee yksinomaan kanavien ja yhtiöiden katselu- 
osuuksien tasolla, MTV3 näyttäytyy epäilemättä kanavauudistuksen voittajana. Se 
oli asettanut katsojatavoitteekseen 40 prosentin markkinaosuuden, mutta sen an- 
nos suomalaisten televisionkatselusta nousi vuonna 1993 lähes 48 prosenttiin, kun 
taas Yleisradio jäi asettamastaan 5o prosentin tavoitteesta hieman, 47 prosenttiin. 
Suurimman pettymyksen koki TV1, joka oli tavoitellut 30:tä prosenttia mutta pääsi 
25:een. TV2 sen sijaan sai odottamansa 20 prosentin sijasta runsaan 21 prosentin 


katsojaosuuden.'** 

Aiempi tutkimus on osoittanut Yleisradion valmistautuneen kanavauudistuk- 
seen sinänsä huolellisesti ja pohtineen tarkoin TV1:n ja TV2:n keskinäistä työn- 
jakoa. Molempien oli määrä nojata vahvuuksiinsa, TV1:n uutis- ja ajankohtaisoh- 
jelmistoon, TV2:n taas viihteeseen ja draamaan, sekä koordinoida illan ohjelmisto 
niin, että toisen tavoitellessa suuria yleisöjä toinen keskittyisi osayleisöihin. To- 
dellisuudessa Yleisradio jäi markkinaosuustavoitteestaan vain hieman eikä yhtiön 
ohjelmien päivittäinen katselu vähentynyt kuin parilla minuutilla — mutta kun 
MTV ylitti tavoitteensa roimasti, YLEn epäonnistuminen korostui. Erityisesti yli 
65-vuotiaat siirtyivät enenevästi MTV:n pariin. On myös muistettava, että TV1:n 
yleisöosuus oli alkanut vähetä jo syksyllä 1992.'7 

Martti Soramäen mukaan Yleisradion ja erityisesti TV1:n epäonnistumisen 
osatekijöitä oli kolme. Ensinnäkin TV1 erehtyi korvaamaan kanavalta poistuneet 
MTV:n ohjelmat lisäämällä suhteettomasti faktatyyppistä ohjelmistoa. Toiseksi 
TV1:ltä puuttuivat sarjamuotoiset menestysohjelmat, joilla se olisi voinut kilpailla 
MTV3:n kanssa. Kolmanneksi se teki yksittäisiä virheitä muuttamalla pääuutisten 
lähetysaikaa. TV2 valitsi toisen tien: se korvasi menettämänsä MTV-fiktion lisää- 
mällä urheilua ja onnistui tuottamaan suositun draamasarjan Metsolat ja lähes yhtä 
suositun viihdeohjelman Tuttu juttu. TV1:n kohdalla kyse oli siis operatiivisella 
tasolla, ohjelmakaavion rakentamisessa, tapahtuneesta epäonnistumisesta sekä 
TV1:n ja TV2:n riittämättömästä keskinäisestä koordinaatiosta. Myös poliittises- 
ti valitun johdon käsitys ohjelmasijoittelusta ja kyky tehdä korjausliikkeitä olivat 
puutteellisia.'* Johtajien pätevyyttä on moittinut myös Juhani Wiio, jonka mielestä 
yhtiöltä puuttui yhteinen strategia kanavauudistuksen valmistelussa ja markkinoin- 
nissa. Tietoa käytettiin valikoivasti, minkä seurauksena Yleisradio keskittyi vain 
vahvuuksiinsa tunnistamatta sen enempää MTV:n vahvuuksia kuin omia heik- 
kouksiaan.'*? 

Kaikki yllä luetellut syyt liittyvät Yleisradion johtamisen ongelmiin, joiden 
taustatekijöistä yksi on yhtiön johdon poliittinen luonne. MTV:n vahvuuksien 
aliarviointiin syyllistymistä poliittiset mandaattipaikat eivät kuitenkaan yksin se- 
litä, vaan siinä on kyse myös jonkinlaisesta ammatillisesta ylemmyydentunteesta, 
”kaksoisstandardista”, joka oli pesiytynyt Yleisradion organisaatioon, ohjelman- 
tekijöitä myöten. Kokenut ohjelmantekijä tilitti Suomen Kuvalehden haastattelus- 
sa toukokuussa 1993: ”Myöskään toimittajilla ja tuottajilla ei ole ollut minkään- 
laista tarvetta tehdä ohjelmaansa johonkin kellonaikaan sopivaksi, vaan he ovat 
tehneet juttunsa valmiiksi ja joku jossain vaiheessa on sijoittanut sen jonnekin. 
Nyt pitäisi tehdä tietylle ryhmälle tiettyyn rakoon?" Vasta kanavauudistuksen 
jälkeen Yleisradio alkoi toden teolla kehitellä kaaviolähtöistä ohjelmistosuunnit- 
telua,”' joka taas kaupalliselle Kolmoskanavalle oli ollut alusta alkaen itsestään 


selvää. 

Kanavauudistuksen välittömien seurausten tasolla Yleisradio oli ilmeinen hä- 
viäjä MTV3:n selviytyessä voittajana. Laajemmassa katsannossa molemmat voitti- 
vat, sillä ensin syyskuussa MTV3 palkittiin omalla toimiluvalla. Yleisradio sai pal- 
kintonsa joulukuussa, kun eduskunta sääti yhtiön vuosikymmeniä toivoman uuden 
yleisradiolain. 


UUTEEN YLEISRADIOJÄRJESTELMÄÄN 


Jo marraskuun alussa 1992 liikenneministeri Ole Norrback oli väläytellyt, että 
MTV:n oma toimilupa sopisi muuttuvaan sähköisen viestinnän järjestykseen, eikä 
Yleisradiokaan ollut enää torjunut ajatusta kovin pontevasti. Tukea toimilupa-aja- 
tus sai selvitysmies Seppo Niemelältä, jonka ministeri oli asettanut syyskuussa poh- 
timaan julkisen palvelun asemaa 1990-luvun viestintäpolitiikassa. Niemelä jätti eh- 
dotuksensa tammikuun alussa 1993, tilanteessa, jossa Yleisradio juuri alkoi oivaltaa 
epäonnistuneensa kanavauudistuksessa. Niemelän lukuisista ehdotuksista tärkein 
oli ajatus sähköisen viestinnän puitelaista, joka säätäisi sekä Yleisradion asemasta 
että loisi periaatteet kaupallisten sähköisten viestimien toimilupapolitiikalle. Nie- 
melä esittikin, että MTV saisi oman toimiluvan ja maksaisi siitä toimilupamaksua, 
jonka perusteella se vapautuisi ”niistä viestintään kohdistuvista julkisen palvelun 
periaatteen mukaisista tehtävistä, jotka eivät ole kaupallisesti kannattavia”? 

MTV luonnollisesti kannatti ehdotusta ja toivoi omassa lausunnossaan asian 
etenevän nopeasti. Toimilupamaksun määräytymisperusteita yhtiö sen sijaan ar- 
vosteli. Yleisradio puolestaan edellytti, että MTV:n toimilupa myönnettäisiin vasta 
uuden puitelain mukaan. Itse toimilupa ei ollut sille sinänsä ongelma. Ylipäänsä 
useimmat lausunnot Niemelän ehdotuksiin tukivat MTV:n toimilupaa.” Poliit- 
tinen ja viestintäpoliittinen ilmapiiri oli nopeasti kypsynyt suopeaksi toimiluvan 
myöntämiselle. Ratkaisevan sysäyksen oli antanut MTV:n oma kanava, joka yht- 
äkkiä näyttikin panevan viestintäpolitiikan palikat uuteen järjestykseen. Yleisradio 
huomasi, ettei sen tarvinnut pitää kiinni toimilupamonopolistaan, jos sen asema 
taattaisiin lainsäädännöllä ja kun sen käsiin lisäksi jäisivät lähetysverkko ja kaupal- 
lisen television tilittämät maksut. MTV:lle puolestaan oma kanava ja toimilupa 
olivat niin tärkeä voitto, että maksut YLElle voitiin niellä. Kun rakennepoliittiset 
myönnytykset oli nyt tehty, yhtiöiden välinen suhde palasi nopeasti pragmaattisen 
taloudelliseksi. 

Hyvät ennusmerkit rohkaisivat MTV:n jättämään toimilupahakemuksen maa- 
liskuussa, ja valtioneuvosto hyväksyi sen viitisen kuukautta myöhemmin, 2. syys- 
kuuta, koska sen enempää lainsäädännöllisiä, hallinnollisia, taloudellisia kuin 
teknisiäkään syitä epäämiselle ei ollut. Ohjelmiston osalta toimiluvassa lainattiin 

säädöksiä, jotka oli tuotu suomalaiseen viestintäpolitiikkaan nimenomaan Kol- 
mostelevision myötä. Myös MTV:n tuli toiminnallaan edistää kotimaista ohjel- 
matuotantoa” ja ”monipuolistaa kansallista ohjelmatuotantorakennetta% minkä 
johdosta ”riittävän osan ohjelmistosta? myös parhaana katseluaikana tuli olla koti- 
maista ja ”osa ohjelmatoimintaan tarkoitetuista varoista” tuli suunnata ulkopuoli- 
silla kotimaisille tuottajille. Lisäksi MTV3:n tarjonnan tuli olla ”riittävässä määrin” 
ruotsinkielisen väestön ymmärrettävissä. Täsmällisiä prosenttilukuja toimilupaan 
ei haluttu sisällyttää, sillä sellaisia ei ollut Yleisradiollakaan. Yleisradion toimilu- 
vasta MTV:hen sovellettiin määräys, jonka mukaan yhtiön tuli tarjota ”laadukasta 
ja monipuolista ohjelmistoa, hyödyllisiä tietoja ja uutisia sekä myös sopivaa ajan- 
vietettä?” 

Yhtiön tuli Yleisradion tapaan noudattaa myös hyvää journalistista tapaa, mut- 
ta ohjelmien sisällön ja esitystavan arvokkuutta, asiallisuutta ja tasapuolisuutta, 
saati kansansivistyksen edistämistä MTV:ltä ei sentään edellytetty. Mainonnan 
määrä rajoitettiin entiseen tapaan 15 prosenttiin kuukausittaisesta lähetysajasta, ja 
omistussuhteissa tapahtuneet ratkaisevat muutokset saattoivat johtaa toimiluvan 
uuteen harkintaan. Jälkimmäisen säädöksen tarkoitus oli estää yhtiön valtaus ja 
ehkäistä viestinnän ei-toivottua keskittymistä. MTV:n lupa oli voimassa melkein 
vuosituhannen loppuun, 14.12.1999, saakka.” 

Merkittävää oli, että itse toimilupamaksusta ei toimiluvassa ollut minkäänlaista 
mainintaa. Syy oli se, että vaikka MTV:n maksuvelvollisuudesta vallitsi konsensus, 
valtioneuvosto ei lainsäädännön puuttuessa voinut määrätä maksua. Näin ”julkisen 
palvelun maksusta” ja verkkovuokrasta sovittiin edelleen vain ja ainoastaan YLEn 
ja MTV:n keskinäisissä sopimuksissa. Verkkovuokra määräytyi lähetysasemaver- 
kon investointi- ja käyttökustannusten mukaan, kun taas julkisen palvelun maksu 
oli korvausta lähetysajasta ja määräytyi mainosmyynnin liikevaihdon mukaan. Esi- 
merkiksi vuoden 1994 korvaustasoksi sovittiin 41,6 prosenttia liikevaihdosta, mikä 
tarkoitti maksujen korotusta yli 40 miljoonalla markalla.”* 

Uuden lain laatiminen ei sujunut yhtä nopeasti kuin toimiluvan myöntäminen. 
Prosessia kuitenkin nopeutti hieman se, että koko sähköistä viestintää koskevan 
puitelain sijasta päädyttiin kirjoittamaan laki uudelleen vain Yleisradiota koskeval- 
ta osalta. Vaikka tavoitetasoa laskettiin, Esko Ahon porvarillinen hallitus ei saanut 
lakiesitystä valmiiksi ennen kesälomia, sillä hallituspuolueiden näkemykset erosi- 
vat toisistaan. Hallitusohjelmaan yleisradiolainsäädännön uudistamisesta ei ollut 
kirjattu sanaakaan, vaan oli ainoastaan väljästi luvattu turvata Yleisradion ”edelly- 
tykset kansalliseen kulttuuritarjontaan ja kaikille kansalaisille ulottuvan tiedon- 
välityksen toteuttamiseen”? Vielä elokuussa liikenneministeri Norrback joutui 
vetämään lakiluonnoksen hallituksen istunnosta kolme kertaa uuteen harkintaan. 
Liikenneministeri ajoi asiaa eteenpäin jo siksi, että se vahvistaisi ruotsinkielisen 

ohjelmatoiminnan asemaa. Myös keskusta oli lakiesityksen takana, samoin kuin 
oppositiossa ollut vasemmisto, kun taas hallituksen toinen pääpuolue kokoomus 
ei halunnut noin vain myöntää Yleisradiolle pysyvää erityisasemaa. Lopulta ko- 
koomuksen vastahangan mursivat MTV:n toimilupa ja lakiesityksessä hahmoteltu 
Yleisradion johdon muuttaminen yritysmäisemmäksi.”* 

Eduskunnalle lakiesitys päästiin antamaan vasta viisi päivää MTV:n toimiluvan 
myöntämisen jälkeen, ja sielläkin suurimmat erimielisyydet ilmenivät hallituspuo- 
lueiden kesken, eivät hallituksen ja opposition välillä. Lain laatimisen kiireellisyy- 
destä kertoo se, ettei se käynyt tarkistettavana oikeusministeriössä. Perustuslaki- 
valiokunta moitti esitystä ”lakiteknisesti vaatimattomaksi”, ja liikennevaliokunta 
joutui korjaamaan lain melkein jokaista pykälää. Liikennevaliokunnan kokouksia 
kuvattiin julkisuudessa ”myrskyisiksi”: välillä sosiaalidemokraatit protestoivat 
marssimalla ulos kokouksesta, kun eivät saaneet lisäaikaa omille neuvotteluilleen. 
Lain käsittelyä eduskunnassa hämmensi myös se, että samaan aikaan Yleisradiossa 
valmisteltiin koko johdon vaihtamista.” 

Poliittisesti kiivaimmat kiistat käytiin Yleisradion tehtävänannosta ja mainos- 
oikeudesta. Kokoomuksen mielestä Yleisradiolle ei olisi tullut antaa oikeutta har- 
joittaa muuta kuin julkisen palvelun yleisradiotoimintaa, kun taas muille riitti, että 
muu toiminta eriytettäisiin kirjanpidollisesti. Sosiaalidemokraatit puolestaan ha- 
lusivat, että Yleisradion hallintoneuvosto voisi itse päättää mainosten myynnistä 
yhtiön ohjelmien yhteyteen, mutta eduskunnan enemmistö piti kiinni hallituksen 
esityksestä, jonka mukaan lupa tuli hakea edelleen valtioneuvostolta. Tällä tavoi- 
teltiin sitä, että mainoksia voitaisiin käyttää yksinomaan esimerkiksi suurten urhei- 
lutapahtumien yhteydessä. Ylipäänsä sosiaalidemokraatit olisivat halunneet lisätä 
Yleisradion johdon ja hallintoneuvoston valtuuksia, kun taas keskusta ja ruotsa- 
laiset etsivät jonkinlaista tasapainoa eduskunnan, valtioneuvoston ja hallintoneu- 
voston vallankäytön välille. Sen sijaan kokoomus suhtautui lakihankkeeseen läpi 
eduskuntakeskustelun torjuvasti arvostellen sitä tarpeettomaksi. Lopulta laki hy- 
väksyttiin liikennevaliokunnan esittämässä muodossa." 

Vuoden 1994 alusta voimaan astunut laki antoikin Yleisradiolle erityisaseman ja 
vapautti sen toimiluvasta. Se myös kirjasi ensimmäistä kertaa Yleisradion julkisen 
palvelun tehtävät, jolla haluttiin ”korostaa lupamaksuilla rahoitettavan toiminnan 
erityisluonnetta”. Kaikille yhtäläisin ehdoin tarjottavan täyden palvelun ohjelmis- 
ton lisäksi nimettiin joukko erityistehtäviä, joita ”ei voitaisi rahoittaa kaupallisesti”. 
Yhtiön pääasialliseksi rahoitusmuodoksi säädettiin lupamaksut, mutta lisäksi lain 
yhtenä lähtökohtana oli se, että” MTV Oy maksaa yhtiölle edelleen niin sanottua 
julkisen palvelun maksua”, vaikka itse lakiin siitä ei tullutkaan mainintaa." 

Uusi laki ja MTV:n toimilupa päättivät yhden vaiheen suomalaisen yleisradio- 
politiikan vapautumisessa — ja samalla käynnistivät toisen. Ne sinetöivät, että te- 

levisio siirtyi lopullisesti Yleisradion toimilupamonopolin hallitsemasta yhtenäis- 
järjestelmästä kilpailun aikakauteen, jossa yritettiin samanaikaisesti turvata sekä 
Yleisradion toimintaedellytykset että avata väyliä kaupalliselle kilpailulle. 
Rakennepolitiikan tasolla yleisradiotoiminnan perusrakenne hahmotettiin nyt 
kaksinaisena. Yhtäällä oli Yleisradion julkinen palvelu, jota varten oli oma lakinsa, 
ja toisaalla kaupallinen, toimiluvanvarainen yleisradiotoiminta, joka oli saava oman 
uudistetun lainsäädäntönsä myöhemmin. Radion puolella paikallisradiot olivat jo 
toimineet tämän duaalimallin esitaistelijoina ja esimerkkeinä. Television puolella 
avauksen teki MTV3, Kolmoskanavan tekemän pioneerityön jatkaja. Julkiselle ja 
kaupalliselle toiminnalle säädettiin näin erilaiset tehtävät, jotka osittaisista päällek- 
käisyyksistä huolimatta täydensivät toisiaan. Uusi rakenne oli hahmoteltu Yleis- 
radion ja MTV:n keskinäisissä neuvotteluissa, mutta työn loppuunsaattamiseen 
tarvittiin valtiovallan ja lainsäätäjän sinettiä, jotta säädösten keskinäinen tasapaino 

ja yhteiskunnallinen legitimiteetti saatiin turvattua.'** Oman toimiluvan omistus- 
muutoksia koskevine rajoituksineen arveltiin suojelevan MTV:tä uusilta valtaus- 
yrityksiltä. Samalla uusi yleisradiojärjestelmä stabiloi ja vahvisti perinteisen 
”kaksoismonopolin” valtaa. MTV sai pitää yksinoikeutensa televisiomainontaan. 
Yleisradion tärkeimpänä monopolivarana säilyi lähetysverkko. 

Taloudellista pragmatismia uudessa yleisradiojärjestelmässä edusti se, että Yleis- 
radio ja MTV eivät edelleenkään kilpailleet samoista rahoituslähteistä. Toinen sai 
päätulonsa lupamaksuista, toinen mainonnasta. MTV joutui kuitenkin vanhaan 
tapaan osallistumaan Yleisradion rahoitukseen, koska lupamaksujen ei vieläkään 
uskottu yksinään kattavan toiminnan kuluja. Tilanne turvasi molempien yhtiöi- 
den taloudelliset edut.** Vaikka ratkaisuihin sisältyi periaatteessa valmius laajen- 
taa kaupallista televisiotoimintaa ja myöntää lisää toimilupia, oli pragmaattista olla 
myöntämättä niitä tässä vaiheessa, maan toipuessa lamasta. Mainostulojen ei us- 
kottu vielä elättävän kahta valtakunnallista mainoskanavaa. Sanoma Osakeyhtiölle, 
joka kärkkyi pääsyä mukaan televisiomarkkinoille, näytettiin kuitenkin jo keltaista 
valoa. 

Poliittisista kompromisseista vuoden 1993 ratkaisuissa selvin oli yhteinen näke- 
mys siitä, että yleisradiolaki ja MTV:n toimilupa muodostaisivat jonkinlaisen toi- 
siaan tasapainottavan kokonaisuuden. Toista ei voitu antaa antamatta myös toista. 
Yleisradion ja MTV:n edut oli turvattava samaan aikaan. Vaikka selvitysmies Nie- 
melän raporttiin annetuissa lausunnoissa tuli esiin monia poikkeavia ehdotuksia, 
poliittinen yksimielisyys Yleisradion aseman vahvistamisesta ja MTV:n itsenäisen 
toiminnan sallimisesta oli harvinaisen laaja. Julkisen palvelun määrittely ja eri- 
koiskohtelu tyydytti vasemmistoa ja keskustaa, kaupallisen televisiotoiminnan va- 
pauttaminen ja oven raottaminen kilpailun lisäämiselle taas oikeistoa. Molemmat 
saattoivat tulkita lopputuloksen voitokseen. 

Kulttuuripoliittisen protektionismin keskeiset tavoitteet sisällytettiin nyt sekä 
yleisradiolakiin että MTV:n toimilupaan. Vaikka esimerkiksi kotimaisuusastetta, 
independent-tuotantoja ja ruotsinkielen osuutta koskevat määräykset jäivät väl- 
jiksi ja epämääräisiksi — kuten jäi myös julkisen palvelun tehtävien määrittely +, 
olennaista oli, että yleiset viestintä- ja kulttuuripoliittiset tahdonilmaukset kirjattiin 
ylös. Molemmilta yhtiöiltä edellytettiin laadukasta ja monipuolista ohjelmistoa. 
Molemmat nähtiin suomalaisen säädellyn yleisradiojärjestelmän osiksi, mikä teki 
myös MTV3:sta julkisen ja kaupallisen kanavan välimuodon, hybridin, puhtaan 
kaupallisen viihdekanavan sijasta. Protektionismia ilmensi myös Yleisradion eri- 
tyisaseman vahvistaminen. Vaikka kilpailu oli alkanut ja monopolirakenne purettu, 
Yleisradio nähtiin yhä järjestelmän perustana, ”paremman” yleisradiotoiminnan 
takuumiehenä. Se on osaksi syy myös siihen, miksi yhtiön epäonnistumiseen kana- 
vauudistuksessa suhtauduttiin niin dramaattisesti. 

Entä mitä tapahtui Kolmostelevisiolle, sille piskuiselle firmalle, joka loi perus- 
tan suomalaiselle kaupalliselle televisiolle mutta piti läpi vuosien tarkkaa huolta 
linjoistaan eikä koskaan saanut lihoa isoksi ja itsenäiseksi? Se jatkoi toimintaansa 
vielä muutaman vuoden hankkien MTV3:lle kotimaisia ohjelmia, urheiluoikeuk- 
sia ja myyden alueellista mainontaa. Kanavan rakennustyöstä energisesti vastannut 
toimitusjohtaja Heikki Lehmusto jätti yhtiön maaliskuussa 1993 ja siirtyi ensin Fa- 
zer Musiikki Oy:n toimitusjohtajaksi ja seuraavana vuonna edelleen Yleisradioon 
televisiotoimialan johtajaksi. Kolmostelevision toimitusjohtajana häntä seurasi 
yhtiön markkinointijohtaja Juha-Pekka Louhelainen. Historiaan Oy Kolmostele- 
visio Ab siirtyi vuonna 1997, jolloin Yleisradio luopui lopuistakin Kolmostelevision 
osakkeistaan ja yhtiön nimi vaihtui MTV Media Oy:ksi. Sittemmin 2000-luvulla 
MTV Oy:hyn sulautettu MTV Media on vastannut MTV:n kaikkien televisiokana- 
vien mainosajan myynnistä ja markkinoinnista. 

KOLMOSKANAVA 
KOKO ILLAN ILO. 


Kolmonen sijoitti suurimmat kassamenestyselokuvansa tiistai-iltoihin. 


Maaliskuussa 1989 Kolmosella nähtiin Steven Spielbergin Kadonneen 


aarteen metsästäjät, joka kelpasi myös kanavan markkinointiin. 

KOLMOSTELEVISION 
MERKITYS 


Kolmostelevisio tuli ja meni. Eetterissä se viipyi vain kuuden vuoden ajan, mutta ly- 
hyen elinkaarensa aikana se onnistui jättämään suomalaiseen televisiohistoriaan omat 
merkkinsä, joista monet jäivät pysyviksi. Mitä nuo jäljet tai merkit lopulta ovat? 

Tavoitteeni on ollut kirjoittaa Kolmostelevision tarina mutta ei kuitenkaan yk- 
sin Kolmostelevision näkökulmasta. Vaikka kyse on sen instituutiohistoriasta, olen 
keskittynyt valtiollisten toimielinten ja yhtiön omistajien kolmoskanavahankkeen 
kautta harjoittamaan viestintäpolitiikkaan sekä liikkeenjohdollisiin ja ohjelma- 
poliittisiin ratkaisuihin. Samalla olen osoittanut Kolmostelevision omien toimien 
monella tavoin sekä sekoittaneen että edesauttaneen Yleisradion ja MTV:n kaavai- 
lujen toteutumista. Katsojien kokemuksia Kolmoskanavasta kirja ei käsittele, joskin 
vastaanottoa on peilattu katselutilastojen, lehtien pääkirjoitusten, uutispalstojen ja 
tv-arvostelujen kautta. Yksittäisiä ohjelmia on tarkasteltu vain siltä osin, kuin se on 
tuntunut tarpeelliselta Kolmosen ”kanavabrändin” ymmärtämiseksi. Samoin olen 
paljolti sivuuttanut ohjelmien tuottajat ja tekijät. Ohjelmiston osalta päähuomio on 
ollut ohjelmakaaviossa, ohjelmatilauksissa ja tarjonnan rakenteissa. Rajaukset ovat 
olleet tietoisia ja jättävät jatkotutkimuksille ison tontin. 

Esimerkiksi Hyvien herrojen tekemistä, tuotantotapaa ja lopputulosta kannat- 
taisi vieläkin analysoida, vaikka ohjelman päättymisestä on kulunut jo puolitoista 
vuosikymmentä. Millaista politiikkakäsitystä sarja tuotti ja millä keinoin? Sellai- 
nen tutkimus voisi avartaa käsitystämme poliittisen satiirin suhteesta populismiin 
ja politiikanvastaisuuteen. 

Kirjan johdannossa sanoin Kolmostelevision toimineen tienraivaajana suo- 
malaisen television siirtyessä niukkuuden aikakaudesta valinnan aikakauteen ja 


V KILPAILUN AIKAKAUTEEN 


edelleen nykyiseen yltäkylläisyyteen. Kolmoskanava antoi hyppysellisen esimakua 
nykyisestä televisiokulttuurista, jossa mikään ei enää riitä. ”Tarjolla on 57 kanavaa, 
mutta koskaan ei tule mitään katsottavaa” Tätä televisiokulttuurin kehitystä olen 
käsitellyt paneutumalla yhtäältä yleisradiopolitiikkaan, jonka tuloksena Kolmoste- 
levisio syntyi ja sai kehittyä, ja toisaalta television kaupallistumiseen, jota Kolmos- 
kanava merkittävästi edisti. 

Alussa asetin tutkimukselleni kaksinaisen tehtävän selvittää, 


e millaisen viestintäpolitiikan tuloksena Suomi sai Kolmoskanavan ja 
miten Kolmoskanava toteutti saamaansa viestintäpoliittista tehtävää ja 

e millä keinoin Kolmostelevisio ja Kolmoskanava kaupallistivat suomalaista 
televisiota. 


Nyt on vastausten ja yhteenvedon aika. 


VIESTINTÄPOLITIIKAN LIBERALISOITUMINEN 


Viestintäpolitiikan ja yleisradiopolitiikan olen tulkinnut tässä kirjassa laveasti. 
Viestintäpolitiikkaa eivät tee ainoastaan hallitukset, parlamentit ja muut valtiolliset 
elimet, vaan omien intressiensä puolesta kamppailua viestintäpolitiikan kentällä 
käyvät myös viestintäyritykset, sisällöntuottajat, erilaiset kansalaisjärjestöt ja myös 
yleisö, kansalaiset. Kolmostelevision tarinassa ovat korostuneet paitsi valtioneu- 
voston, puolueiden ja eduskuntaa edustavan Yleisradion hallintoneuvoston rooli 
myös Yleisradion, MTV:n ja Nokian, kolmen omistajayrityksen, aktiivinen pa- 
nos. Ne ovat ajaneet omia etujaan, sovitelleet niitä ja yrittäneet löytää kannaltaan 
edullisia ratkaisuja. Merkittävää eri osapuolten valtatasapainon kannalta on, että 
yhtiöt itse tekivät niin Kolmostelevision perustamista kuin kanavajakosopimusta 
koskevat aloitteet. Valtiovaltaa tarvittiin lähinnä siunaamaan yhtiöiden keskinäiset 
sopimukset. Se osoittaa, että valtiovallan määräävä rooli yleisradiopolitiikassa alkoi 
murtua jo 1980-luvun puolella. Vaikka kanavauudistuksen jälkeisissä tapahtumissa 
- MTV:n toimiluvassa ja Yleisradiota koskevan lain säätämisessä — valtiovalta otti 
viestintäpolitiikan johdon jälleen käsiinsä, kumpaakaan ratkaisua ei olisi voitu teh- 
dä ilman kohteena olevien yhtiöiden suostumusta ja yhteisymmärrystä. 

Kysyä voidaan, miten eturyhmien ja etenkin liikeyritysten vaikutusvallan kasvu 
vaikuttaa viestintäpolitiikkaan. Miten se muuttaa poliittisia prosesseja? Lisääkö se 
demokratiaa vai kaventaako se sitä? 

Kuten Ullamaija Kivikuru on huomauttanut, Suomessa viestintäpolitiikan ”yh- 
teistä hyvää” on aina totuttu etsimään julkishallinnon ja erilaisten edunvalvontataho- 

jen yhteisissä neuvottelupöydissä. Nyt nimenomaan viestintäyritysten asema neu- 
vonpidossa näytti vankistuvan. Jo MTV:n uutistaistelu 1970—1980-luvun taitteessa oli 
osoittanut, ettei yleisradiopolitiikassa enää ollut kyse vain päättäjien ja viranomaisten 
toimista, vaan pikemminkin neuvonpidosta, jossa julkisen vallan, viestintäyritysten 
ja yleisöä edustavien tahojen, kuten puolueiden, näkökohdat ottivat mittaa toisistaan. 
Viimeistä sanaa valtiovalta ei vielä muille luovuttanut, vaan säätelytoimillaan se yhä 
asetti rajat viestintäyritysten pyrkimyksille. Liekanaru oli kuitenkin venymässä. Yleis- 
radiopolitiikassa kyse onkin enenevästi eri intressiosapuolien risteävien etujen jatku- 
vasta sovittelusta vaihtelevissa tilanteissa, jolloin siitä on muodostunut useiden toi- 
mijoiden välinen poliittisen, taloudellisen ja kulttuurisen voimainkoetuksen kenttä. 

Edunvalvojatahojen lisääntyminen on osittain lisännyt demokratian kannalta 
hyödyllistä julkista keskustelua. Niin toimialan yritykset kuin asioihin vaikuttamaan 
pyrkivät etu- ja kansalaisjärjestöt tuovat kantojaan mielellään julkisuuteen, koska 
sen kautta näkemyksille voidaan hakea yleisön tukea. Kun viestintäpolitiikkaa teh- 
dään yhä enemmän julkisuudessa, se voisi periaatteessa lisätä laajaan keskusteluun 
ja argumentointiin perustuvaa deliberatiivista demokratiaa, jossa monenkeskisesti 
ja tasaveroisesti etsitään parasta mahdollista lopputulosta.* Toisaalta julkisuus ei 
kohtele kaikkia keskustelun osapuolia tasapuolisesti; jotkin tahot saavat näkemyk- 
silleen helpommin julkisuutta kuin toiset. Olisi myös naiivia olettaa, että viestin- 
täpoliittisen keskustelun laajeneminen julkisille foorumeille olisi vähentänyt kabi- 
neteissa tapahtuvaa lobbausta. Kolmostelevision tapauksessa kabinettitarjoilua ja 
saunottamista tarvittiin niin perustamisvaiheessa kuin kanavajakoneuvotteluissa, 
ja julkisuutta käytettiin lähinnä hakemaan vastakaikua tavoitteille, jotka oli asetettu 
suljettujen ovien takana. Yhdysvaltain ja Britannian viestintäpolitiikkaa analysoi- 
nut Des Freedman onkin havainnut, että toimijoiden lisääntymisestä huolimatta 
pieni viestintäpoliittinen klikki on yhä olemassa ja että johtavien poliittisten päät- 
täjien ja mediateollisuuden arvot ovat yhdenmukaistuneet. Näin päätösten läpinä- 
kyvyys on lisääntynyt vain näennäisesti.* 

Tämä pätee myös Kolmoskanavan ympärillä käytyyn politikointiin, joka tapah- 
tui hallituksen johtavien poliitikkojen, liikemiesten ja televisiojohtajien keskinäi- 
sissä palavereissa ja jossa toimijat kätkivät todelliset vaikuttimensa yleisemmin hy- 
väksyttävissä olevien perustelujen taakse. Julkinen keskustelu lehdistössä oli laajaa, 
mutta pääkirjoitukset edustivat paljolti yhden kilpailijatahon, sanomalehdistön, 
omia etunäkökohtia. Varsinainen kansalaiskeskustelu oli vähäistä. Kiinnostavaa on, 
että koska myös eduskunta pääsi vaikuttamaan kolmoskanavan perustamisratkai- 
suun vain välillisesti Yleisradion hallintoneuvostossa, se purki turhautuneisuuttaan 
kaapelitelevisiolain säätämisen yhteydessä. 

Mutta mikä lopulta mahdollisti Kolmostelevision kaltaisen kummajaisen syn- 


tymän ja menestyksen? Miten kanavan perustaminen niveltyi suomalaisen viestin- 

täpolitiikan pitkään linjaan? Entä millä tavoin Kolmostelevisio liberalisoi yleisra- 
diokenttää? 

Kolmostelevisio perustettiin tilanteessa, jota olen kuvannut Ismo Silvolta lainaa- 
mallani käsitteellä ratkaisuja hakevaksi kaudeksi. Viestintätekniikan kehitys ja sen 
aikaansaama kulttuurinen muutos synnyttivät 1980-luvun alussa tilanteen, jossa vies- 
tintäpolitiikan oli pakko ottaa kantaa lukuisiin rinnakkaisiin kehityskulkuihin. Kun 
vielä 1970-luvulla oli haaveiltu suurisuuntaisista kokonaisratkaisuista, nyt keskityt- 
tiin tekemään päätöksiä yksittäisistä hankkeista, jollaisia olivat MTV:n uutiset, pai- 
kallisradiot, kaapelitelevisio — ja kolmoskanavan käynnistäminen. Viestintäpoliitti- 
set asenteet olivat vapautumassa, mikä näkyi esimerkiksi puolueiden kannanotoissa. 
Asenteiden muutos viestintäpolitiikan kentän eri tahoilla tapahtui kuitenkin eritah- 
tisesti. Esimerkiksi Yleisradion johto kallistui liberalisoinnin suuntaan nopeammin 
kuin yhtiön hallintoneuvosto ja monet hallintoneuvoston jäsenet aikaisemmin kuin 
heidän edustamansa puolueet eduskunnassa tai ministerinsä hallituksessa. Näkemys- 
erot niin hallituspuolueiden sisällä kuin niiden välilläkin olivat ajoittain kovaäänisiä. 

Olen läpi kirjan seurannut suomalaisen yleisradiopolitiikan kehitystä neljän sitä 
luonnehtivan perusominaisuuden näkökulmasta. Olen nimennyt ne rakennepoli- 
tiikan korostamiseksi, taloudelliseksi pragmatismiksi, poliittiseksi kompromissi- 
hakuisuudeksi ja kulttuuriseksi protektionismiksi. Miten Kolmoskanava niveltyi 
näihin perusstrategioihin? 

Kolmostelevisio oli itsessään jo määrätietoisen rakennepoliittisen harkinnan 
tulos. Yhtiö ja sen pyörittämä kanava perustettiin turvaamaan vallinnutta toimi- 
alarakennetta, Yleisradion hallinnoimaa yhtenäisjärjestelmää, jossa MTV:llä oli 
tarkoin rajattu roolinsa. Rakennepolitiikka oli käytännössä tarkoittanut Yleisra- 
dion toimilupamonopolia, mutta 1980-luvulla monopolivaatimuksista tingittiin 
jo paikallisradioiden kohdalla. Kolmostelevisiolle omaa toimilupaa ei kuitenkaan 
myönnetty, vaan se sai MTV:n tapaan tyytyä toimimaan Yleisradion toimilupaan 
tehdyn poikkeussäännön nojalla. Vaikka Kolmoskanava muodollisesti vahvistikin 
Yleisradion johtoasemaa yhtenäisjärjestelmässä, se oli samalla ensimmäisen askel 
television liberalisoinnin tiellä, koska yhtiö muutti toimialan yritysrakennetta ja loi 
alalle kokonaan uuden tuottajakentän. 

Tärkeintä Kolmostelevisiossa ei kuitenkaan ollut, missä määrin se itse muutti 
toimialarakennetta. Yhtiön varsinainen rakennepoliittinen tehtävä oli puolustuksel- 
linen: se oli perustettu torjumaan uuden kilpailijan, lehdistön, pääsy televisiomark- 
kinoille sekä hidastamaan satelliitti- ja kaapelitelevision leviämistä Suomessa. Siinä 
Kolmostelevisio onnistuikin, sillä kaapelikanavien katseluosuus pysyi 2000-luvulle 
asti marginaalisena eivätkä markkinoille mielineet sanomalehdet päässeet määrää- 
mään televisiomainonnan hintaa. Kolmostelevisio antoi ensin jatkoaikaa Yleisra- 
dio-vetoiselle yhtenäisjärjestelmälle ja käynnisti sitten kanavauudistuksen myötä 

järjestelmän hallitun rakennemuutoksen, jossa toimialaa liberalisoitiin asteittain 
mutta samalla vahvistettiin myös julkisen palvelun yleisradiotoiminnan asemaa. 

Yleisradion historiassa on yleensä korostettu vuonna 1948 säädetyn ”Lex Jah- 
vetin” merkitystä, koska se parlamentarisoi Yleisradion hallintoneuvoston? Vielä 
suuremman merkityksen antaisin vuonna 1993 säädetylle ”Lex Niemelälle”, joka 
suojasi Yleisradion aseman muuttamalla sen lakisääteiseksi ja määrittelemällä en- 
simmäistä kertaa yhtiön julkisen palvelun tehtävät. Yleisradiolaki pakotti välillisesti 
lopulta myös siihen, että toimiluvanvaraisen kaupallisen yleisradiotoiminnan eh- 
dot piti kirjata lakiin, mikä tapahtui viisi vuotta myöhemmin. 

Rakennepoliittisessa mielessä kiinnostavaa on myös se, kuinka MTV ja Nokia 
käyttivät Kolmostelevisiota puskurina yleisradiotoiminnan liberalisoimiseksi. Tä- 
män tutkimuksen perusteella toiminta oli jopa määrätietoista. Sekä MTV että No- 
kia näkivät Kolmostelevision poliittisesti realistisimmaksi väyläksi MTV:n omaan 
kanavaan. Se selittää myös yhtiöiden aloitteellisen roolin niin hankkeen käynnis- 
tämisessä kuin kanavajakoneuvotteluissa. Aiemmat tutkimukset ovat korostaneet 
sitä, kuinka Kolmostelevision myötä yleisradiopolitiikan strateginen aloite olisi 
siirtynyt Yleisradiolle. Johtopäätöstä selittää näiden tutkimusten tapa tarkastella 
tapahtumia nimenomaan Yleisradion näkökulmasta. Tässä tutkimuksessa näkö- 
kulma on laveampi ja siksi myös tulos toinen: vaikka Kolmostelevisio ajoi myös 
Yleisradion etuja, vielä selvemmin kanava tuli täyttäneeksi MTV:n ja elinkeino- 
elämän pitkäaikaiset toiveet itsenäisestä kaupallisesta televisiokanavasta. Viime kä- 
dessä Kolmostelevisio tuli tehneeksi työtä sen puolesta, että kaupallinen televisio 
saisi strategisen aloitteen television kehityksessä. 

Entä Kolmostelevision merkitys taloudellisen pragmatismin näkökulmasta? Jos 
yhtenäisjärjestelmän turvaaminen uhkaavia kilpailijoita vastaan oli yhtiön perus- 
tamisen strategis-poliittinen päätavoite, hankkeen taktis-käytännöllinen tavoite oli 
ratkaista Yleisradion ja MTV:n taloudelliset ongelmat. Pragmaattista hankkeessa 
oli juuri yritys vastata tilannekohtaiseen ongelmaan tavalla, josta koituisi paitsi pit- 
kävaikutteisempaa myös välitöntä hyötyä. Koska Yleisradio ei halunnut tai voinut 
luovuttaa MTV:lle lisää parhaan katseluajan mainosaikaa, sitä varten perustettiin 
kokonainen uusi kanava. Näin ajateltiin lyödä kaksi kärpästä yhdellä iskulla: torjua 
kilpailijat ja lisätä mainostuottoja. 

Taloudelliset hyötylaskelmat eivät valitettavasti toteutuneet ennakoidulla taval- 
la. Yleisradio ja MTV olivat perustelleet Kolmostelevision perustamista ja kilpaile- 
van kandidaatin Kanava Kolmen torjumista sillä, että kilpailu pienillä markkinoil- 
la hukkaisi vähäiset resurssit. Kun kävikin niin, että myös Kolmonen alkoi syödä 
MTV:n markkinoita, järjestelmää oli säädettävä. Niinpä kanavajakoratkaisua on 
pidettävä vieläkin pragmaattisempana toimena kuin Kolmostelevision perustamis- 
ta: siinä, jos missä, päämotiivina oli raha. Vaikutin oli niin vahva, että kun oli käy- 

nyt ilmeiseksi, ettei kaksi yhtiötä voisi kannattavasti toimia kolmannella kanavalla, 
Yleisradio tinki omista rakennepoliittisista periaatteistaan ja myöntyi MTV-kon- 
sernin johdolla toimivaan kaupalliseen televisioon. Ratkaisu oli helppo perustella 
parhain päin myös julkisuuteen: Yleisradion seikkailu mainosmaailmassa päättyisi, 
se saisi ohjelmiaan varten kaksi mainoskatkoista tyhjennettyä kanavaa, ja televisio- 
järjestelmä selkiytyisi yleisön kannalta. Näin pohjimmiltaan pragmaattinen hanke 
saatiin näyttämään julkisen palvelun kasvojenpesulta. 

Kanavajakoratkaisulla pönkitettiin ensi sijassa MTV:n taloutta, vaikka sen us- 
kottiin pitkällä aikavälillä koituvan myös Yleisradion hyväksi. Tosiasiassa Yleisra- 
dion kaupalliselta televisiolta saamat korvaukset jäivät vuosikausiksi junnaamaan 
paikoilleen. Ongelmistaan huolimatta Kolmostelevisio-hanke muutti Yleisradion 
asennetta mainontaan ratkaisevasti myönteisemmäksi — ja entistä pragmaattisem- 
maksi. Kanavajaon myötä perinteinen lähetysaikakorvaus sai myös yhteiskunnalli- 
sesti legitiimimmän ja määritysperusteiltaan selkeämmän olomuodon jakautues- 
saan verkkovuokraan ja julkisen palvelun maksuun. Toisaalta korvauksista sovittiin 
edelleen ainoastaan yhtiöiden keskinäisellä sopimuksella. Lainsäädäntöön ns. toi- 
milupamaksu kirjattiin vasta 1998. 

Kolmostelevisiota on kuvattu kirjassa paraatiesimerkkinä poliittisista kompromis- 
seista. Perustamisvaiheessa Yleisradio, MTV ja Nokia muodostivat poliittisessa mie- 
lessä vaikeasti vastustettavan kokoonpanon. Ne myös osasivat pohjustaa hankkeensa 
taitavasti hakemalla ymmärrystä niin oikealta kuin vasemmalta, niin elinkeinoelä- 
mästä kuin kulttuurijärjestöiltä. Edes päähallituspuolueiden puheenjohtajien vas- 
tustus ei onnistunut kaatamaan kanavaa. Viime kädessä kolmoskanavahanke hyväk- 
syttiin, koska vastustajista huolimatta kaikissa puolueissa oli myös Kolmostelevision 
tukijoita. Erityisen ristiriitaiseksi tutkimuksessa on näytetty sosiaalidemokraattien 
ja keskustapuolueen rooli. Kompromissihakuisuudesta kertoo se, että valmistelussa 
toimilupaehtoihin lisättiin eri puolueiden vaatimia ehtoja, jotka koskivat esimerkiksi 
kanavan laajentumisvauhtia, kotimaisuusastetta ja vähemmistökielisten oikeuksia. 

Kanavajakoneuvotteluiden suurimmat kompromissit tehtiin kuitenkin yleisra- 
dioyhtiöissä. Kiistojen jälkeen Yleisradiolle lopulta riitti, että toimilupa jäisi yksin 
sille ja että se lisäksi saisi julkisen palvelun tukimaksun ja säilyttäisi myös valvon- 
tavastuunsa yleisradiotoiminnassa. MTV puolestaan suostui toistaiseksi peräy- 
tymään toimilupavaatimuksestaan, saihan se Kolmostelevision tytäryhtiökseen 
ja käyttöönsä kokonaisen kanavan. MTV:n sitoutuminen kymmeneksi vuodeksi 
Yleisradion toimilupaan oli keino saada Yleisradion hallintoneuvoston sosiaalide- 
mokraatit sopimuksen taakse. Sitoutuminen yhteistyöhön tosin unohtui heti ka- 
navauudistuksen toteuduttua ja MTV:n jätettyä toimilupahakemuksensa vuoden 
1993 alussa. Parissa kolmessa vuodessa oli syntynyt laaja poliittinen yksimielisyys 
siitä, että monopoliin perustunut television yhtenäisjärjestelmä voitaisiin vaihtaa 

kilpailuun perustuvaksi rinnakkaisjärjestelmäksi. MTV:n toimiluvan myönsi Esko 
Ahon johtama porvarillinen hallitus, mutta vasemmistokaan ei kovin äänekkääs- 
ti vastustanut myöntämistä, koska vastapainoksi oli luvattu vahvistaa Yleisradion 
asemaa ja tehtävää. 

Olen määritellyt kulttuurisen protektionismin tarkoittavan pyrkimystä varjella 
viestintäpoliittisin keinoin yleisöä ei-toivotuilta vaikutteilta. Perinteinen holhous, 
rajoitukset ja kiellot eivät kuitenkaan toimineet enää 1980-luvun liberalisoituvassa 
ilmapiirissä, vaan ulkomaisia ja kotimaisia kilpailijoita vastaan haluttiin suojautua 
myönteisin toimin. Siksi Kolmostelevisio-ratkaisun yhteydessä tähdennettiin ko- 
timaisen ohjelmatuotannon ja sen tuotantorakenteen kehittämistä sekä ylipäänsä 
kotimaisen kulttuurin itseisarvoa. Olen kirjassa kyseenalaistanut tavoitteen vilpit- 
tömyyden. Kulttuuripoliittisia perusteluita käytettiin kuorrutuksena oikeuttamaan 
Yleisradion ja MTV:n rakennepoliittiset ja taloudelliset tavoitteet. 

Ohjelmien kasvavaa kotimaisuusastetta koskeva määräys, samoin kuin velvoite 
käyttää itsenäisten kotimaisten tuotantoyhtiöiden palveluksia, kuitenkin kirjattiin 
kulttuurisen protektionismin ilmauksina Kolmostelevision perussopimukseen, josta 
ne siirtyivät sittemmin MTV3:n toimilupaan ja edelleen lainsäädäntöön. Näin nämä 
kansallisen ohjelmatoiminnan kehittämiseen tähdänneet tavoitteet ruumiillistuivat 
toimialan yleisiksi normeiksi. Samanlaisen aseman sai kaupalliselle televisiolle ase- 
tettu vaatimus tarjota laadukasta ja monipuolista ohjelmistoa. Vaikka nämä ohjelma- 
tarjonnan alkuperään, laatuun ja tuotantotapaan liittyneet määräykset jäivät Suomes- 
sa väljiksi, niiden periaatteellista kulttuuripoliittista merkitystä ei ole syytä väheksyä. 
Tosiasiaksi jää, että Kolmostelevisio onnistui synnyttämään kymmenittäin pieniä 
itsenäisiä tuottajayhtiöitä ja lisäämään tuntuvasti kotimaisen ohjelmiston määrää. 

Kolmostelevisiolle asetettujen viestintäpoliittisten tavoitteiden toteutuminen 
on tiivistetty taulukkoon 33. Se näyttää, että itse asiassa valtaosa tärkeimmistä pää- 
määristä saavutettiin. Vain tavoite turvata Kolmoskanavan avulla Yleisradio-joh- 
toinen yhtenäisjärjestelmä epäonnistui, koska toimialan liberalisointia oli kanava- 
uudistuksen jälkeen enää vaikea estää. Kenties kolmoskanavaratkaisu kuitenkin 
pehmensi poliittisia paineita ja lopulta teki rakenteiden vapauttamisen helpommak- 
si. Myös eräät vähemmän keskeiset kulttuuripoliittiset tavoitteet, kuten ruotsinkie- 
lisen ohjelmiston lisääminen, eivät toteutuneet, mutta päätavoitteet, kotimaisen 
ohjelmatuotantorakenteen luominen ja kotimaisen ohjelmiston lisääminen, onnis- 
tuivat yli odotusten, ainakin määrällisesti. Ylimalkaan Kolmostelevisio viivytti ja 
hidasti monien pelättyjen viestintärakenteiden muutosten toteutumista Suomessa. 
Mainoskilpailu televisiossa alkoi vasta Nelosen myötä 1997 ja ulkomainen omistus 
yleistyi televisiotoiminnassa vasta 2000-luvulla, kun niin Yleisradion lähetysverkko 
kuin MTV siirtyivät ulkomaiseen omistukseen ja valtaosa Suomen ohjelmistotoi- 
miluvista ajautui ulkomaisiin käsiin. 

Taulukko 33 Kolmostelevision viestintäpoliittisten tavoitteiden toteutuminen 


Tavoitetasot 


Julkiset 
päätavoitteet 


Ei-julkiset 
päätavoitteet 


Käytännölliset 
tavoitteet 


Rakennepolitiikan 
korostus 


Uustelevision 
torjunta: 

Satelliitti- ja kaape- 
litelevision leviämi- 
nen hidastui 


Kilpailun torjunta: 
Lehdistön pääsy 
toimialalle estet- 
tiin; Yleisradion ja 
MTV:n yksinoikeus 
jatkui vuoteen 1997 


Yhtenäis- 
järjestelmä: 
Pyrkimys pitäytyä 
yhtenäis-järjestel- 
mässä ei lopulta 
toteutunut 


Taloudellinen 
pragmatismi 


Mainostulojen 
turvaaminen: 
Yleisradion ja 
MTV:n mainostu- 
lot saatiin lopulta 
turvattua 


Mainoskilpailun 
estäminen: 

MTV:n yksinoikeus 
valtakunnalliseen 
tv-mainontaan jat- 
kui vuoteen 1997 


Alueelliset mainos- 
markkinat: 
Kolmostelevisio 
onnistui luomaan 
televisioon alueel- 
liset mainosmark- 
kinat 


Poliittiset 
kompromissit 


Valtakunnallisuus: 
Kanava kasvoi 
valtakunnalliseksi 
kuudessa vuodessa 


Yhteisymmärrys 
järjestelmästä: 
Tarve pitää kiinni 
yhtenäis-järjes- 
telmästä päättyi 
vuoden 1993 kana- 
va-uudistukseen 


Ohjelmatarjonnan 
laajentaminen: 
Tarjonta kasvoi 
määrällisesti, mut- 
ta kaikki kulttuuri- 
poliittiset tavoitteet 
eivät toteutuneet 


Kulttuurinen 
protektionismi 


Tuotantorakenteen 


monipuolistaminen: 


Kanava synnytti 
itsenäisten tuotan- 
toyhtiöiden 
toimialan 


Kotimaiset yhtiöt: 
Yleisradiotoiminta 
saatiin pysymään 
kotimaisten 
yleisradioyhtiöiden 
käsissä toistaiseksi 


Kotimaisuus: 
Kotimainen ohjel- 
matuotanto lisään- 
tyi televisiossa 


Entä miten Kolmostelevision omistajien erityiset tavoitteet toteutuivat? Perus- 


tamalla kolmannen televisiokanavan Yleisradio ja MTV olivat halunneet vastata 
uustelevision haasteeseen ja lisätä mainostulojaan, kun taas Nokia oli halunnut 
Kolmostelevision kautta päästä hyötymään uustelevisiosta ja vahvistaa asemiaan 
maksu-tv-päätteiden kehittelyssä. Tällä taktis-kilpailullisella tasolla Yleisradio ja 
MTV olivat osin eri asialla kuin Nokia ja myös onnistuivat täyttämään tavoitteensa 
tätä paremmin. Samalla kun Kolmoskanava pysäytti kaapeli- ja satelliittikanavien 
kasvun, se viivästytti myös maksutelevision kehitystä Suomessa. Televisio paransi 
asemiaan mainosvälineenä paljolti Kolmosen ansiosta, joskin MTV pääsi hyöty- 
mään kasvusta vasta noustuaan Kolmostelevision pääomistajaksi. Nokia sen sijaan 
vetäytyi vähitellen kokonaan televisiolaiteliiketoiminnasta, vaikka epäonnistumi- 
nen kolmoskanavahankkeessa tuskin vaikutti sen ratkaisuihin. Strategis-poliittisella 
tasolla Yleisradio puolestaan oli uuden kanavan avulla halunnut turvata johtoase- 
mansa ja television yhtenäisjärjestelmän, kun taas MTV ja Nokia olivat pyrkineet 

murtamaan ne ja luomaan kaupallisen televisiokanavan, joka jossain vaiheessa jäisi 
MTV:n käsiin. Yleisradio onnistui korkeintaan hidastamaan hieman toimilupa- 
politiikan liberalisoitumista, kun taas nimenomaan MTV:n ja Nokian tavoitteet 
monopolin lakkauttamiseksi toteutuivat vuoden 1993 kanavauudistuksessa ja sen 
jälkeisessä kehityksessä. (Taulukko 34.) 

Kaiken kaikkiaan Kolmoskanava ja sen työn jatkaja MTV3 vaikuttivat ratkaise- 
vasti siihen, että Suomi 1990-luvun puolivälistä alkaen siirtyi viestintäpoliittisessa 
mielessä ratkaisuja hakevasta aikakaudesta sitä seuranneeseen kilpailun aikakau- 
teen. Kilpailun ja yltäkylläisyyden aikakaudella valtiovallasta on tullut viestinnässä 
pikemminkin mahdollistaja kuin pelkkä määrääjä. Julkisen vallan rooliksi sääteli- 
jänä on muodostunut edellytysten luominen ja pelisääntöjen laatiminen — samalla 
kun viestintäpolitiikan ylimmäksi tavoitteeksi on nostettu kilpailun ja kuluttajien 
valinnanmahdollisuuksien lisääminen. Valvontaa ja säätelyä tarvitaan nyt varmis- 
tamaan, että markkinat toimisivat mahdollisimman avoimesti. Viestinnän rakentei- 
den vapautuessa myös viestintäpolitiikka on näin liberalisoitunut. 


KAUPALLISEN TELEVISION SYNTY 


Keskeinen väitteeni on ollut, että Kolmoskanava kaupallisti suomalaista televisiota ja 
oli suorastaan kaupallistumisen keskeinen moottori. Kaupallisen television päätehtävä 
on ansaita rahaa omistajilleen, mutta sen lisäksi olen kirjassa tarkastellut televisiotoi- 
minnan kaupallisuuden astetta viiden muun keskeisen kriteerin — rahoituksen, omis- 
tuksen, säätelyn, ohjelmasisältöjen ja katselukulttuurin — kannalta. Miten Kolmosen 
kaupallisuus ilmeni sen tavoitteenasettelussa ja toiminnassa? Miten Kolmoskanava 
loi kaupallisen televisiotoiminnan perustaa ja edesauttoi MTV3:n syntymistä? 

Pääasiasta ei ole kahta kysymystä: Kolmostelevision tehtävä oli ansaita, tuottaa 
voittoa. Voidakseen tuottaa rahaa Yleisradion ja MTV:n käyttöön kanavasta tehtiin 
tietoisen kaupallinen. Yhtiön kaupallisuus ei kuitenkaan ollut aivan puhdaspiir- 
teistä, sillä osinkotulojen toivossa Kolmostelevisiota ei rakennettu. Alkuvaiheessa 
omistajien tarkoitus oli pikemminkin saada se tuottamaan edes siinä määrin, että 
se kykenisi rahoittamaan kolmannen televisioverkon rakentamisen. Pitkällä aika- 
välillä ja etenkin siirryttyään MTV:n omistukseen yhtiön odotettiin kasvattavan 
olennaisesti television mainostuloja. Yleisradio oli toivonut Kolmosen vähitellen 
kasvavan yleisradiotoiminnan rahoitusyhtiöksi. Pääomistajan vaihduttua ja mai- 
nosmyynnin vakiinnuttua Kolmostelevisiosta tuli joksikin aikaa suorastaan MTV- 
konsernin ainoa kasvava osa. 

Rahoituksen suhteen yhtiö oli johdonmukaisemmin kaupallinen. Kolmostelevi- 
sion oli määrä rahoittaa toimintansa mainosmyynnillä ja maksu-tv-tuloilla. Aluksi 

Taulukko 34 — Yleisradion, MTV:n ja Nokian tavoitteiden toteutuminen 
Kolmostelevisio-hankkeessa 


Miksi yhtiöt Yleisradion MTV:n Nokian 
lähtivät Kolmos- tavoitteet tavoitteet tavoitteet 
televisioon? 
Kamppailu uustelevision uhkaa vastaan onnistui: Pyrkimys hyötyä 
Taktis- kaapelikanavien kasvu pysähtyi ja televisio uustelevisiosta ja 
kilpailulliset paransi asemiaan mainosvälineenä, joskin MTV:n — maksu-tv-päättei- 
tavoitteet hyväksi mainosajan lisäys koitui vasta Kolmoste- den kehittelystä 
levision tultua sen tytäryhtiöksi epäonnistui 
, Yhtiön johtoasema ja Pyrkimys horjuttaa Yleisradion monopolia 
ACE Yleisradio-vetoinen ja liberalisoida yleisradiojärjestelmää toteu- 
poliittiset yhtenäisjärjestelmä tui: Yleisradio menetti toimilupamonopo- 
tavoitteet saivat jatkoaikaa vuo- linsa ja MTV sai oman kanavan 1993 


teen 1993 saakka 


sen oli määrä keskittyä myymään alueellista mainosaikaa, mutta 1990-luvulle tul- 
taessa myös valtakunnallinen mainonta löysi enenevästi sijansa Kolmoselta. Alun 
valtavista vaikeuksista huolimatta Kolmostelevisio onnistui valtaamaan sillanpää- 
aseman mainosmarkkinoilla ja kääntämään tilinpäätöksensä voitolliseksi. Vaikka 
Suomen kansantalous kynti vuosikymmenen alussa syvällä laman syövereissä, tele- 
vision mainostulot eivät romahtaneet, vaan sen osuus mediamainonnasta kasvoi 
merkittävästi sanomalehtien kustannuksella. Tärkeä tekijä piili siinä, että Kolmoste- 
levisio onnistui opettamaan suuret vähittäiskauppiaat alueellisen televisiomainon- 
nan asiakkaiksi, mikä moninkertaisti mainostajien lukumäärän televisiossa. Väis- 
tämätöntä oli, että hintakilpailu aiheutti yhteenottoja sekä lehdistön että MTV:n 
kanssa. Mainosrahoitteisen television kiihkein kasvukausi, joka saavutti huippunsa 
laman väistyttyä 1990-luvun puolivälissä, oli kuitenkin paljolti Kolmostelevision 
ansiota. Ilman alueellisen ja valtakunnallisen mainonnan yhteispeliä, jota alettiin 
harjoitella Kolmoskanavalla, se ei olisi onnistunut. 

Maksutelevisiotoiminnan käynnistämisessä Kolmostelevisio sen sijaan ei on- 
nistunut. Sen seurauksena tilausmaksutuotot jäivät muutamien kaapelioperaat- 
torien yksinoikeudeksi ja pysyivät mediatalouden kokonaisuuden kannalta mar- 
ginaalisina. Kolmosen maksu-tv-suunnitelmat olivat aikaansa edellä ja näyttävät 
jälkikäteen tarkasteltuna optimistisilta. Ne törmäsivät sekä teknisiin ongelmiin että 
markkinoiden epävarmuuteen, minkä vuoksi riskialtista kokeilua ei käynnistetty. 
Kolmostelevisiosta ei koskaan tullut alan edelläkävijää Suomessa, vaan maksutele- 
vision läpilyöntiä saatiin odotella 2000-luvun alkuvuosiin asti. 

Omistuksen osalta Kolmostelevisio nimettiin jo johdannossa hybridiksi: val- 
tiollisen Yleisradion ja kahden yksityisen osakeyhtiön, MTV:n ja Nokian, yhteis- 
yritykseksi. Koska kukaan omistajista ei yhtiöjärjestykseen kirjatun tasapainopy- 
kälän perusteella päässyt yksin määräämään Kolmosen toiminnasta, yhtiö saattoi 
jossain määrin toteuttaa omaa tahtoaan ja toimia jopa omistajiensa etuja vastaan. 
Tilanne muuttui ratkaisevasti vuoden 1990 alusta alkaen, jolloin osake-enemmistö 
ja määräysvalta siirtyivät MTV:lle. Siitä alkaen Kolmostelevision paikka oli yksi- 
selitteisesti kaupallisessa leirissä ja yhtiö alkoi toteuttaa yhä määrätietoisemmin 
MTV-konsernin laajentumisstrategiaa sekä palvella vain ja ainoastaan tulevan 
MTV3-kanavan rakennusalustana. 

Sen jälkeen, kun kanavajaosta oli sovittu ja Nokia oli luopunut osakkeistaan, 
Yleisradion mahdollisuudet vaikuttaa Kolmostelevision asioihin vähenivät ratkai- 
sevasti. Sen sijaan Yleisradio lujitti suhdettaan MTV:hen ostamalla kymmenen 
prosentin osuuden tämän osakekannasta. Näin se halusi yhtäältä valvoa etujaan ja 
toisaalta suojata MT V:tä sanomalehtien valtauspyrkimyksiltä. Tarjottu vähemmis- 
töosakkuus MTV:ssä ei lehdistölle riittänyt: se halusi saada osansa tv-mainonnan 
kasvusta ja palauttaa hintajohtajuutensa. Aggressiivisen omistustaistelun päätyttyä 
sekä lehdistö että Yleisradio olivat nousseet MTV:n suurimpien osakkeenomista- 
jien joukkoon, mikä teki yhtiöstä kilpailupoliittisen kummajaisen ja herätti keskus- 
telun viestinnän keskittymisestä. 

Aluksi Kolmosen toimintaa säädeltiin varsin tiukasti. Koko kanavan synty oli 
tiukan teknisen, rakenteellisen, poliittisen ja taloudellisen säätelyprosessin tulos, 
minkä seurauksena sen toimintaehdot näyttivät paperilla varsin ahtailta. Ensim- 
mäistä kertaa Suomessa televisiokanavalle annettiin toimiluvassa viestintä- ja kult- 
tuuripoliittisia ehtoja, jotka koskivat esimerkiksi kotimaisen ohjelmiston ja inde- 
pendent-tuotantojen osuutta. Kolmostelevision piti toiminnallaan vaikuttaa sekä 
tuotantorakenteen että televisio-ohjelmiston monipuolistumiseen. 

Toiminnan käynnistyttyä ilmeni, etteivät määräykset suoranaisesti rajoittaneet 
yhtiön toimintamahdollisuuksia vaan pikemminkin paransivat niitä. Kotimaisuus- 
vaatimus auttoi Kolmosen kasvua, sillä Suomessa televisiokanavan menestys on 
suoraan riippuvainen sen kotimaisen ohjelmiston suosiosta. Joutumalla käyttä- 
mään itsenäisiä tuottajia Kolmostelevisio puolestaan sai kiinteät kulunsa minimiin 
ja kustannusrakenteensa joustavaksi. Samalla yhtiö tuli osoittaneeksi, kuinka oma 
raskas tuotantokalusto, johon sekä Yleisradio että MTV perinteisesti nojasivat, ei 
ehkä toimisikaan tulevaisuudessa. Ainakin kaupallisessa televisiotoiminnassa — 
uutistuotantoa kenties lukuun ottamatta — Kolmostelevision esimerkin mukainen 
ulkoistettu tuotantomalli on osoittautunut kestävimmäksi. Vain julkisen palvelun 
puolella omatuotantoisilla draamoilla ja journalistisilla asiaohjelmilla on yhä tär- 
keä integriteettiä korostava tehtävä. 

Kotona ruksattava 
Megavisa-kuponki edusti 
suomalaisen television 
varhaista vuorovaikuttei- 
suutta. Voittaja saattoi 
voittaa auton, mutta käy- 
tännössä voitonmahdolli- 
suudet olivat huonommat 
kuin lotossa. 


NTT 


= 
Uma: 

USUUDITT 

Myös omistajat säätelivät kanavan toimintaa monin tavoin. Suoranaisia ohjel- 
matyyppejä koskevia kieltoja, jollaisia perinteisesti oli kohdistunut MTV:hen, Kol- 
mosen perussopimukseen ei kuitenkaan sisältynyt, mutta esimerkiksi sen yrityksiä 
tuoda urheilua ruutuun seurattiin Yleisradiossa mustasukkaisesti. Kanavan ei an- 
nettu missään vaiheessa häiritä kummankaan yhtiön tärkeimpiä ohjelmapaikkoja, 
esimerkiksi Yleisradion pääuutislähetystä tai MTV:n katsotuimpia viihdeohjelmia 
ja sarjoja. Loppuvaiheessa Kolmosen toiminta alistettiin yhä selvemmin MTV3:n 
rakentamisen tarpeisiin. 

Kolmosen ohjelmisto salli alkuvaiheessa yllättävän paljon eriskummallisia asia-, 
kulttuuri- ja muita pisteohjelmia, jotka saivat kanavan näyttämään ajoittain ”epä- 
kaupalliselta” puolittain julkisen palvelun kanavalta. Toisaalta ohjelmatarjonnan 

rungon muodostivat alusta alkaen amerikkalaiset sarjafilmit, elokuvat, viihde ja 
urheilu, joten laatuelokuvat ja muut erikoisuudet olivat viime kädessä poikkeuksia 
säännöstä, rosoja kanavan muuten kaupallisessa brändissä. Alkuvuosien osin va- 
kioimattomat ohjelmakaaviot ilmensivät Kolmosen ”pakkorakoa”: kanava joutui 
kilpailemaan itseään vahvempia vastaan, jolloin ainoa käytettävissä ollut strategia 
oli vastaohjelmointi — vaihtoehdon tarjoaminen. Suorasukaiseen rinnakkaisohjel- 
mointiin, toisin sanoen pääkanavien aggressiiviseen haastamiseen samantyyppisil- 
lä ohjelmilla samaan aikaan, Kolmostelevisiolla ei ollut vielä mandaattia sen enem- 
pää omistajiltaan kuin yleisöltään. Siihen kanava oli vielä liian pieni. 

Edes 1990-luvun alkuvuosina, jolloin Kolmosta jo varustettiin MTV3:ksi, kana- 
van ohjelmistoa ei vapautettu täysiveriseen kilpailuun, sillä MTV halusi yhä suo- 
jella omia ohjelmiaan TV1:ssä ja TV2:ssa. Sen sijaan, että kanava olisi keskittynyt 
kilpailemaan isompiensa kanssa, sen ohjelmiston rakentaminen keskittyi jopa ai- 
empaa selvemmin sen omien vahvuuksien kehittämiseen. Vasta nyt viikoittainen 
ohjelmakaavio vakioitiin paaluttamalla siihen tontit lukuisille runko-ohjelmille 
(Huomenta Suomi, Kauniit ja rohkeat, Megavisa, Seitsemän uutiset). Samalla kun oh- 
jelmistoon luotiin järjestystä horisontaalisella tasolla, viikosta toiseen, rakennettiin 
ohjelmistoa myös vertikaalisesti, kunkin päivän sisällä. Ohjelmarakenne monipuo- 
listui, ja sen viihdepainotteisuudesta tingittiin, mutta vain sen verran kuin kanavan 
uskottavuus vaati. Yhdellä uutislähetyksellä, ihmisläheisellä aamuohjelmalla ja 
muutamilla palveluohjelmilla kolmannen kanavan kaupallinen ohjelmisto saatiin 
näyttämään täyden palvelun tavaratalolta. Suuren kanavauudistuksen aattona, syk- 
syllä 1992, melkein kaikki oli jo saatavissa yhdellä kanavalla, Kolmosella. 

Lopulta Kolmosen vaikutus television yleisöön ja katselukulttuuriin olikin suuri. 
Vaikka kanava joutui koko toimintansa ajan jarruttelemaan ollakseen ryöväämättä 
katsojia omistajiltaan, sen osuus television katselusta kasvoi lähes suoraviivaisesti, 
ja syksyllä 1992 sen suosituimmat ohjelmat saavuttivat viikoittain miljoonan kat- 
sojan rajan. Yhtäältä johdonmukaista suosion lisääntymistä selittää näkyvyysalu- 
een jatkuva laajentuminen, mutta toisen tärkeän selityksen tarjoavat ohjelmiston 
vakioiminen ja kokeiluista luopuminen. Yksittäiset suosikkisarjat (Hyvät herrat, 
Speden spelit, Megavisa, Kauniit ja rohkeat), puhumattakaan uutislähetyksistä, 
formuloista ja elokuvaohjelmiston valtavirtaistamisesta, näyttävät vaikuttaneen 
ratkaisevasti siihen, että suuri yleisö löysi kanavan ja että se alkoi näyttää varteen- 
otettavalta vaihtoehdolta pääkanavien rinnalla. Kanava tavoitti vuosi vuodelta suu- 
remman joukon suomalaisia ja alkoi solmia katsojiensa kanssa sidettä, joka vähitel- 
len kasvoi kanavauskollisuudeksi. 

Vuoteen 1989 asti Kolmosen pyrkimys tavoitella nuorekasta edelläkävijäyleisöä 
oli jokseenkin vaistonvaraista. Kun yhtiö viimein liittyi tv-mittaritutkimuksen tilaa- 
jakuntaan, jokaisen ohjelman katsojakoostumuksesta saatiin uutta tietoa, joka edel- 

leen auttoi sekä markkinointia että ohjelmistosuunnittelua. Samalla alkuperäinen 
kohderyhmähakuinen kanava alkoi muuttua massayleisöhakuiseksi. Viimeistään 
kanavauudistuksessa toteutui Kolmosen pikku hiljaa edistämä katselutottumusten 
mullistus, kun viihdepainotteisten ohjelmien suosio lisääntyi dramaattisesti fakta- 
painotteisten kustannuksella. Katselutottumusten ”kaupallistumisen” hedelmät 
sai sitten korjata MTV3. Kolmosen pysyväksi panokseksi suomalaisen television- 
katselun kehityksessä on nostettava parhaan katseluajan venyttäminen alkuillassa. 
Kauniiden ja rohkeiden ansiosta miljoona suomalaista katseli televisiota arkisin jo 
puoli kuudesta alkaen. 

Viimeistään 1990-luvulla katsojaluvut alkoivat hallita suomalaista televisio- 
keskustelua. Kun nyt tiedetään tarkasti, kuinka monta ja millaista ihmistä kutakin 
ohjelmaa katselee, on katsojamääristä ja katsojaprofiileista tullut kaiken toiminnan 
mitta ainakin kaupallisilla kanavilla. Yleisradiokaan ei ole välttynyt mittariajattelun 
vaikutukselta, sillä vaikka se kuinka vakuuttaisi, ettei se ole riippuvainen katsojalu- 
vuista, ohjelmien tekijät ja tilaajat vahtivat niitä vähintään salaa. Yleisradio tarvitsee 
suuria yleisöjä jo legitimiteettisyistä, oikeuttaakseen olemassaolonsa, ja iltapäivä- 
lehtien otsikot mittaavat niin kanavien onnistumiset kuin epäonnistumiset nimen- 
omaan katsojamäärissä. Tämä ilmentää periksi antoa populaariuden pakolle, miltä 
mikään kulttuurielämän lohko ei ole välttynyt. Kirjailija Sofi Oksasen suurimmaksi 
ansioksi luetaan hänen painosmääränsä ja myyntitulonsa. Kotimainen elokuva, 
joka houkuttelee vain 20 ooo katsojaa teattereihin, ei voi olla hyvä. Julkisuudessa 
suosio on paalutettu laadun merkiksi. Yleisön toiveiden tyydyttämisestä on tehty 
kuningaslaji. 

Kaiken kaikkiaan kaupallisuus toteutui Kolmostelevision toiminnassa varsin 
johdonmukaisesti, mutta muutamin lievennyksin (taulukko 35). Julkisessa keskus- 
telussa Kolmonen nähtiin alusta alkaen luonteeltaan kaupalliseksi televisiokana- 
vaksi. Kaupallisuus tarkoitti näissä perustamisvaiheen tulkinnoissa lähinnä sitä, 
että kanava rahoitettiin mainoksilla ja sen ohjelmisto painottui viihteeseen, sarja- 
filmeihin, elokuviin ja urheiluun. Monet lehdistön ja kulttuuriväen kannanotot pa- 
heksuivat Yleisradion mukanaoloa hankkeessa, pelkäsivät Kolmosen viihteellistä- 
vän suomalaista televisiota sekä ”tartuttavan” kaupallisuutensa myös Yleisradioon. 
Tämä paljasti, ettei suomalaista yleisradiokeskustelua vaivanneesta kaksoisstandar- 
dista ollut päästy eroon. Päinvastoin Yleisradiota ja kaupallista televisiota arvioitiin 
yhä erilaisin perustein. Yleisradio muodosti vallitsevan ihannoidun normin, kun 
taas MTV:tä ja Kolmostelevisiota pidettiin lähtökohtaisesti vähempiarvoisina. 
Kolmostelevisio edusti ”toiseutta”, jonka vaikutus televisionkatseluun ja -katsojiin 
nähtiin kielteiseksi. 

Kolmostelevision käynnistyttyä kaksoisstandardissa alkoi kuitenkin ilmetä ra- 
koilua. Kriitikot toki yhä arvostelivat kanavan ohjelmistoa, mutta muualla yhteis- 

Taulukko 35 Kolmostelevision kaupallisuus eri kriteerien valossa 


Kaupallisuuden 
kriteeri Alkuvaihe (1986-1989) Loppuvaihe (1990—1992) 
F Tuotettava rahaa kolmannen Tuotettava rahaa MTV-konsernille sekä 
Ansainta e : ; : 
televisioverkon rakentamiseksi verkon rakentamiseksi 
Rahoitus Aiücelinen mainonta; Alueellinen ja valtakunnallinen mainonta 
maksu-tv harkinnassa 
gaa Hybridi, mutta ilman vleisragion Hybridi, mutta MTV:n määräysvallassa 
määräysvaltaa 
Säätely Toimilupa ja perussopimus; Toimilupa ja perussopimus; 
ei lupa haastaa Yleisradiota ja MTV:tä alisteinen MTV3:n rakentamiselle 
Sisältö Kaupallisen ja julkisen hybridi Määrätietoinen kaupallinen kanava 
Yleisö Kohderyhmähakuinen Massayleisöhakuinen 


kunnassa yleistyi näkemys, että Kolmonen oli piristänyt kilpailua televisiotoimin- 
nassa ja tuonut ruutuun jotain, mitä sieltä oli puuttunut. Kolmonen oli voittanut 
poliittista legitimiteettiä puolelleen, mistä kielivät esimerkiksi liikenneministerien 
kannanotot. Samalla alettiin vaatia, että Yleisradion tulisi vetäytyä kaupallisesta 
syrjähypystään. Kanavajakoneuvottelujen käynnistyessä 1980-luvun lopulla oltiin 
jo laajasti sitä mieltä, että lähitulevaisuudessa Kolmostelevision oikea paikka olisi 
pikemminkin MTV:n kuin Yleisradion rinnalla. Asennemuutos kertoi siitä, että 
kaupallinen televisio oli onnistunut lisäämään salonkikelpoisuuttaan. Se nähtiin 
yhä selvemmin paitsi Yleisradion rahoittajana myös sen tarpeellisena täydentäjänä 
ja oikeutettuna kilpailijana. 

Syy — tai ansio — ei ollut yksin Kolmostelevision, mutta sen toiminta ja ole- 
massaolo perustelivat ja kanavoivat ilmapiirin muutosta tehokkaasti. Vuoden 1989 
kanavajakosopimus ja vuoden 1993 kanavauudistus lisäsivät kaupallisen television 
oikeutusta suomalaisessa viestintäjärjestelmässä käänteentekevästi. Kaupallisesta 
televisiosta tuli tasaveroinen toimija Yleisradion rinnalle. 

MARKKINOITUMINEN JATKUU 


Miten yllä kuvaamani viestintäpolitiikan ja yleisradiotoiminnan kehitys on vai- 
kuttanut suomalaiseen viestintäjärjestelmään, jota olen luonnehtinut demokraat- 
tiseksi korporatismiksi?* Monet tutkijat ovat väittäneet viestintäjärjestelmämme 
liukuneen 2000-luvulla kohti liberaalia mallia, joka osittain hylkää demokraattisen 
korporatismin pyrkimyksen konsensuspohjaiseen julkiseen vastuuseen ja yhtei- 
seen hyvään." Kun kilpailusta ja konsumerismista on tullut viestintäjärjestelmän 
kehittämisen perusprinsiippejä ja kun markkinoista on tullut kaiken toiminnan 
kriteeri, koko järjestelmä on markkinoitunut. 

Graham Murdockin mukaan yksi markkinoitumisen rintamista on se, miten lii- 
ketaloudellisin periaattein toimivat yritykset tunkeutuvat aiemmin liiketoiminnalta 
suojelluille alueille, kuten yleisradiotoimintaan.” Todisteita radikaalista muutok- 
sesta televisiotoiminnassa on runsaasti. Vuonna 1980 lupamaksutulot muodostivat 
vielä kaksi kolmasosaa suomalaisesta yleisradiotaloudesta, mutta nyt mainostuotot 
ja maksutelevision tilausmaksut muodostavat yhdessä tuottojen enemmistön. Kun 
vuonna 1980 Yleisradio hallitsi kahdella kanavallaan koko televisiotoimintaa, nyt 
maanpäällisen televisioverkon runsaasta 30 kanavasta vain neljä kuuluu Yleisradiol- 
le. Toimialarakenne on mullistunut, ja Yleisradion pääasialliset kilpailijat, MTV 
ja Sanoma Media, ovat kansainvälisesti toimivien suurten monimediayritysten 
omistuksessa. Yleisradio on joutunut luopumaan lähetysverkostaan, joka aiemmin 
oli sen tärkein monopolivara. Aloite ja valta yleisradiotoiminnassa ovat siirtyneet 
pysyvästi Yleisradiolta kaupallisille toimijoille. Markkinaperiaate leviää kaikkialle; 
julkiselle vallalle jätetään paikka vain siellä, missä sitä tarvitaan paikkaamaan mark- 
kinoiden epäonnistumisia.” 

Toinen Murdockin nimeämä rintama, jolla markkinoituminen etenee, on vies- 
tinnän säätely. Viestintäpolitiikan hallitsevan paradigman onkin sanottu vaihtuneen 
kulttuuris-moraalisesta taloudellis-kaupalliseksi: teknisiin, taloudellisiin ja konsu- 
meristisiin arvoihin perustuva ajattelutapa on korvannut median demokraattisia 
tehtäviä ja poliittista vastuuta korostaneen ajattelutavan.“ Esimerkiksi Suomen di- 
gitalisointipolitiikassa korostui, kuinka kansalaisuuden, yhteisen hyvän ja julkisen 
palvelun sijaan perustaviksi arvoiksi nostettiin kuluttajien etu, avoimet markkinat 
ja vapaa kilpailu. Koska markkinoiden pieni koko kuitenkin on rajoittanut yleisön 
valinnanmahdollisuuksien kasvattamista, toimilupien jaossa on suosittu olemassa 
olevia televisiotoimijoita ja valtaosa toimiluvan saaneista kanavista on maksullisia. 
Toisaalta myös vapaasti katsottavien kanavien tusinaan noussutta määrää on pidet- 
tävä kohtalaisena. Television digitalisointi ei ole Suomessa tarkoittanut monipuo- 
lisempaa televisiota vaan — lisää televisiota. Markkinalähtöistä ajattelua korostaa 
myös se, että itse toimilupamääräyksissä ei kanaville ole asetettu juurikaan sisällöl- 

lisiä velvollisuuksia. Lisäksi kaupalliset toimijat on vapautettu kokonaan toimilupa- 
maksuista, mikä on tuonut merkittävän helpotuksen niiden asemaan." 

Kolmanneksi myös julkisia organisaatioita, kuten Yleisradiota, on alettu arvioi- 
da markkinoiden toimivuuden näkökulmasta. Yleisradion tehokkuutta alettiin valvoa 
jo 1980-luvulla, ja vaatimukset sen henkilökunnan pienentämiseksi ja tehtävän ra- 
joittamiseksi ovat sen jälkeen vain yltyneet. Yleisradion ohjelmatuotantoa on ene- 
nevästi ulkoistettu ja sen johtamistapaa ulkopuolisine hallituksineen on suunnattu 
yritysmäiseen suuntaan. 2000-luvulla peräti neljä valtiollista työryhmää on asetettu 
pohtimaan Yleisradion rahoituksen, hallinnon ja tehtävänasettelun kolmiyhteyttä. 
Lisäksi kaupallinen mediateollisuus on käynyt kampanjaa, jossa Yleisradion val- 
vontaan on vaadittu ”ulkopuolista” elintä, yhtiön rahoitus on haluttu siirtää valtion 
budjettiin ja sen julkisen palvelun tehtävää kaventaa. Kaupallisten toimijoiden mie- 
lestä Yleisradio häiritsee markkinoiden toimintaa. Kampanjaa näyttää motivoineen 
koko ajan kiristynyt kilpailu sekä mediateollisuuden halu lujittaa omaa asemaansa 
viestintämarkkinoiden mullistuksessa.'* 

Neljänneksi tapahtuneet muutokset on oikeutettu yleisellä konsumerismin ideo- 
logialla, joka pitää jokaista yksilöä markkinoilla toimivana suvereenina kuluttajana. 
Sen mukaisesti palvelut kilpailevat keskenään ja ovat maksullisia ja asiakkaalla on 
valta päättää, minkä valitsee. Kun kansalaiset muuttuvat asiakkaiksi, ” Yleisradio 
alkaakin näyttää yhä enemmän yhdeltä maksutelevision paketilta”.? Jopa edus- 
kunnassa on kuultu ehdotus, jonka mukaan Yleisradion tv-kanavat tulisi muuttaa 
maksullisiksi. Tämän näkökannan mukaan vain niiden tulisi maksaa Yleisradion 
palveluksista, jotka noita palveluita käyttävät. Radion osuuden tämä ehdotus on 
sivuuttanut, samoin kuin sen tosiasian, että yleisradiotoiminnassa markkinameka- 
nismi ei mitenkään voisi Suomen kaltaisessa maassa tyydyttää kaikkea kysyntää. 
Toisen esimerkin konsumerismin voittokulusta tarjoavat digitaalisen television toi- 
miluvat, joita meillä on perusteltu pikemminkin kysyntä- kuin sisältöperusteisesti. 
Pääasiaksi on noussut toimintakelpoisten televisiomarkkinoiden luominen. Niinpä 
toimilupia on myönnetty lähinnä kaapeli- ja satelliittitelevisiosta tutuille, kaupalli- 
sesti koetelluille formaattikanaville, koska niiden on arveltu parhaiten herättävän 
kuluttajien kiinnostusta.'* 

Digitalisoinnin myötä yleisradiotoiminta astuikin epävarmalle maaperälle, ris- 
kien aikakauteen, kuten Jean Chalaby ja Glenn Segell ovat havainneet. Riskit ovat 
lisääntyneet jo yksin sen johdosta, että välineen tulevaisuus on muuttunut epävar- 
memmaksi ja useammat tekijät vaikuttavat siihen. Ulrich Beckin riskiyhteiskun- 
tateorian mukaisesti muutos on teollisen yhteiskunnan perinteisten rakenteiden 
murtumisen seurausta. Riskit ovat systemaattisia tapoja kohdata modernisaation 
itsensä synnyttämiä uhkia, joita yleisradiotoiminnassa kohdataan koko ajan enem- 
män, koska kysynnän, kilpailun, säätelyn ja teknologian jatkuvat muutokset lisäävät 


V KILPAILUN AIKAKAUTEEN 


epävarmuustekijöiden määrää. Mitä enemmän valinnan mahdollisuuksia kulutta- 
jille luodaan, sen todennäköisempää on, että valinnat ovat odottamattomia. Mitä 
enemmän kilpailua, sen suurempi riski jäädä kilpailussa toiseksi. Mitä tarmok- 
kaammin viestinnän kehitystä yritetään säädellä, sen ilmeisempää on, että säännöt 
jäävät kehityksestä jälkeen. Mitä enemmän uusia tekniikoita sähköiseen viestintään 
esitellään, sen suurempi riski valita tappiolle jäävä standardi. Chalabyn ja Segellin 
mukaan epävarmuus on paitsi objektiivista myös ja ennen muuta subjektiivista. 
Niin teknologioiden kehittäjät, alan toimijat kuin yleisö pelkäävät tekevänsä jonkin 
kohtalokkaan erehdyksen." 

Ilmeistä kuitenkin on se, että television kaupallistuminen ja markkinoituminen 
eivät pysähdy ja että valtion rooli kehityksen ohjaajana pienenee. Digitaalisen te- 
levision yltäkylläisyys suosii paitsi sen kansainvälistymistä myös ja nimenomaan 
maksullisten, jopa kertamaksulla toimivien, palveluiden lisääntymistä. Tämä kiih- 
dyttää konsumerismia: yhä useammin tarjonta kohdennetaan kysytyimpien tuot- 
teiden suuntaan ja mainonta entistä rajatummille kohderyhmille. Chalaby ja Segell 
kirjoittavat: 


Digitaalinen aikakausi ei ole katsojan aikakausi, vaan tilaaja-kuluttajan aikakausi. 
Selvemmin kuin koskaan katsojia lähestytään kuluttajina, mikä suuntaa television 


ja sen sisällön yhä suurempaan konsumerismiin.?* 


Televisionkatselun yksilöllistymistä juhlitaan nyt jälkimodernin yhteiskunnan 
voittona kollektivismin pakkopaidasta. Todellisuudessa yleisö kuitenkin kaipaa 
kipeimmin ohjelmia, joiden välityksellä se voi paitsi saada kaikkia koskettavia tie- 
toja myös kokea yhteisiä tunteita ja jakaa kokemuksia: polttavimpia uutisia, yhtei- 
siä viihdeohjelmia, parasta draamaa. Yleisradiotelevision katsojahuiput koetaan 
edelleen silloin, kun suomalaiset haluavat ihailla iltapukuja Linnan juhlissa, tietää, 
miksi nuori mies ampuu uusimaalaisen taajaman koulussa useita tovereitaan kuoli- 
aaksi, tai kun Suomi voittaa jääkiekon loppuottelussa Ruotsin. 

Taloustieteessä puhutaan paljon markkinoiden epäonnistumisesta (market failu- 
re). Sillä tarkoitetaan tilannetta, jossa markkinat eivät kykene tyydyttämään olemassa 
olevaa kysyntää, mikä voi olla seurausta esimerkiksi markkinan pienuudesta. Riski- 
yhteiskunnan teorian näkökulmasta voitaisiin puhua myös väistämättömästä markki- 
noitumisen epäonnistumisesta: markkinoituminen ei ratkaise ongelmia vaan synnyttää 
uusia. Mitä pidemmälle markkinoituminen etenee, sen selvemmäksi käy, että tarvi- 
taan palveluita, jotka tuotetaan markkinamekanismin ulkopuolella. Mitä laajemman 
alan yksilöllisyydeksi naamioitu konsumerismi valtaa, sen enemmän tarvitaan sosi- 
aalista koheesiota. Tarvitaan ohjelmia, palveluita ja kanavia, jotka yhdistävät ryhmiä, 
yhteisöjä ja koko yhteiskuntaa. Yleisradiotoimintaan tämä pätee eritoten. 

peutumista vai näivettymistä, Yleisradion vuosikerto- 
mus 1981-82, 28. 

Yleisradiotoiminnan kehittäminen kiristyvässä vies- 
tintätilanteessa, Yleisradion viestinnän kehitysryhmän 
muistio 27.5.1985, 2 (MSK). 

Yleisradiotoiminnan kehittäminen kiristyvässä vies- 
tintätilanteessa, Yleisradion viestinnän kehitysryhmän 
muistio 27.5.1985, Liite (MSK). 

Viestintäyhtiön perustamiseen liittyvät Yleisradion ta- 
voitteet ja reunaehdot, Yleisradion viestinnän kehitys- 
ryhmän muistio 30.5.1985, 1-2 (MSK). 

Vaihtoehto Nordsatille: Kolmoskanava, Keskisuoma- 
lainen 3.2.1985; Lasse Kangas, Oikeusministeri Taxell: 
Lehdistötuki irti puoluetuesta, Keskisuomalainen 
3.2.1985; Pihlajamäki ehdottaa kolmatta tv-kanavaa, 
Ilkka 14.3.1985; Sirpa Kallioniemi, Veikko Pihlajamäen 
terveiset: Kunnat, rohkeutta rakentamiseen, Ilkka 
14.3.1985. 

Jaakko Paavela, haastattelu 17.9.2009. 
Jussi Tunturi, haastattelu 17.9.2009. 
SDP:n — puoluetoimikunnan 
19/6.6.1985 (329.5, CA 108) (TA). 
Sakari Kiuru, Toimintamme tehokkuus ja uudet avauk- 
set selvitystyön kohteita, Katsaus hallintoneuvostolle, 
Yleisradion hallintoneuvoston ptk 6/31.5.1985, liite 42 
(YLEA). 

Yleisradion hallintoneuvoston ptk 5/31.5.1985 (YLEA). 

Yleisradion hallintoneuvoston ptk 6/14.6.1985 (YLEA). 
Kiuru 1992, 181. 

Yleisradion hallintoneuvoston ptk 6/14.6.1985 (YLEA). 
Yleisradion hallituksen ptk 23/14.6.1985 (YLEA). 
Antti Lagerroos, haastattelu 20.8.2009; Jaakko Paa- 
vela, haastattelu 17.9.2009; Jussi Tunturi, haastattelu 
17.9.2009. 

Jouni Mykkänen, Yleisradion hallituksen selonte- 
ko hallintoneuvostolle kolmannen televisiokanavan 
suunnittelusta, Yleisradion hallintoneuvoston ptk 
9/20.9.1985, liite s9 (YLEA). 

Kaj Peter Mattsson, 3-kanavahanke, Yleisradion kes- 
kuskanslian muistio 14.8.1985 (MSK); Jyrki Pakarinen, 
3-kanavan verkon omistuksesta ja hallinnasta sekä 
toimiluvasta, Yleisradion keskuskanslian muistio, 
20.8.1985 (MSK); Tytäryhtiöprojektin johtoryhmän 
sihteeristön kokouksen ptk 13.9.1985 (MSK). 

Heikki Koskinen, Lars-Peter Ringbom ja Tauno Äi- 
jälä, Kolmoskanava, Ohjelmaryhmän loppuraportti 
16.10.1985 (MTVA). 

Heikki Koskinen, Lars-Peter Ringbom ja Tauno Äi- 
jälä, Kolmoskanava, Ohjelmaryhmän loppuraportti, 
16.10.1985 (MTVA). 

Raimo Ruohisto, Ilkka Jalamo, Martti Soramäki ja Tho- 
mas Zilliacus, Kolmoskanava: mainonta ja maksu-tv, 
Myynti- ja markkinointityöryhmän raportti 15.10.1985 
(MTVA); Markku Aihos, Saloran näkemys maksu- 
tv-laitteiden jakelusta 3-kanavan asiakkaille, Muistio 
12.8.1985 (3777: 173) (ELKA). 

Martti Partanen, Pertti Peltola & Pentti Korkka: Kol- 
moskanava: talous, Taloustyöryhmän loppuraportti 
24.10.1985 (MTVA). 

Martti Juva, Hannu Marsalo & Eero Heliö, Kolmoska- 
nava: tekniikka, Tekniikka/teollisuus-ryhmän loppu- 
raportti 16.10.1985 (MTVA). 

Yleisradion hallituksen ptk 33/20.9.1985 (YLEA). 
Jouni Mykkänen, Yleisradion hallituksen selonte- 
ko hallintoneuvostolle kolmannen televisiokanavan 
suunnittelusta, Yleisradion hallintoneuvoston ptk 
9/20.9.1985, liite 59, (YLEA). 
Yleisradion — hallintoneuvoston ptk 
(YLEA). 

Kolmoskanava herättää kysymyksiä (pääkirjoitus), 
Helsingin Sanomat 14.6.1985; Kolmas kanava (pää- 
kirjoitus), Turun Sanomat 4.6.1985; Ylekin kilpailun 
paineessa (pääkirjoitus), Satakunnan Kansa 3.6.1985; 
Sähköinen kilpa (pääkirjoitus), Aamulehti 6.6.1985; Yle 
viihdelinjalla mainosmarkoilla (pääkirjoitus), Savon 
Sanomat 2.6.1985; Yle muuttaa linjaansa (pääkirjoitus), 
Keskisuomalainen 2.6.1985. 

Mieluummin MTV kuin ITV (pääkirjoitus), Uusi Suo- 
mi 4.6.1985; Yle kilpailee (pääkirjoitus), Kauppalehti 
6.6.1985. 

Esim. Kolmas kanava (pääkirjoitus), Suomenmaa 
5.5.1985; Kolmas tv-verkko (pääkirjoitus), Turun Päivä- 
lehti 1.6.1985; Outo hanke (pääkirjoitus), Kansan Tahto 
4.6.1985. 

Häll alla TV-portar öppna (pääkirjoitus), Hufvudstads- 
bladet 7.6.1985. 

Brita Kavanne, 3-kanavahanke: Sanoma- ja paikallis- 
lehtien kommentteja 31.5.—27.6.85, Yleisradion viestin- 
nän kehitysryhmän muistio 27.6.1985 (MSK). 

Jouni Tulonen, Tulisiko kolmoskanavalta eri maksusta 
samaa ohjelmaa? Helsingin Sanomat 7.7.1985. 
Sanomalehdistö perustaa valtakunnallisen televisioyh- 
tiön, Sanomalehtien Liiton tiedote 24.9.1985 (HHK); 
Kolmoskanava hiertää lehtitaloja: Sanoma uuden lu- 
pa-anomuksen puuhamiehenä, Kauppalehti 11.8.1985; 
Pertti Monto, Kolmoskanavan päässä näkyy kilpailu 
mainosrahasta, Talouselämä 29/1985. Ks. myös Salo- 
kangas 1996, 399. 

Sanomalehdetkin tavoittelevat television uutta kol- 
moskanavaa, Helsingin Sanomat 25.9.1985. 
Sanomalehdistö perustaa valtakunnallisen televisioyh- 
tiön, Sanomalehtien Liiton tiedote 24.9.1985 (HHK). 
Lehdet kaavailevat — televisioyhtiötä, Aamulehti 
25.9.1985; Sanomalehdetkin tavoittelevat television 
uutta kolmoskanavaa, Helsingin Sanomat 25.9.1985. 
Esim. Mainoshimo (pääkirjoitus), Aamulehti 22.9.1985; 
Eetterikisa (pääkirjoitus), Aamulehti 25.9.1985; Kolmas 
kanava sanomalehdille (pääkirjoitus), Savon Sanomat 
25.9.1985; Jämäkkyyttä viestintäpolitiikkaan (pääkir- 
joitus), Keskisuomalainen 26.9.1985; Vaihtoehdoksi 
vapaa viestintä (pääkirjoitus), Etelä-Suomen Sanomat 
26.9.1985; Ei yksi, vaan kolme (pääkirjoitus), Turun Sa- 
nomat 26.9.1985. 

Kokoomuksen eduskuntaryhmän ptk 24/19.9.1985 
(PTA). Salokankaan mukaan Yleisradion radiomai- 
nontaselvitys saattoi olla tarkoitettu lähinnä tähden- 
tämään lupamaksukorotuksen välttämättömyyttä. Ks. 
Salokangas 1996, 366. 

Lehdet perustivat tv-yhtiön, Helsingin Sanomat 
16.10.1985; Lehdet kilpaan kolmoskanavasta, Aamulehti 
16.10.1985; Sanomalehdistö perusti valtakunnallisen te- 
levisioyhtiön, Suomen Lehdistö 10/1985. 
Toimitusjohtaja Antero Anttila: Kokovartalokilpailu 
piristäisi Yleä, Savon Sanomat 12.10.1985. 

Vain vajaa puolet kutsutuista mukaan: Lehdille oma 
televisioyhtiö, Uusi Suomi 16.10.1985. 

Sanomalehdet taktikoivat (pääkirjoitus), Uusi Suomi 
29.9.1985. 

Sähköinen uusjako (pääkirjoitus), Helsingin Sanomat 
26.9.1985. 

Anderzen pitää kanavaa tarpeettomana, Helsingin Sa- 
nomat 9.11.1985. 

Esim. Timo Laatunen, Kilpailua hengen ja viihteen 


VIITTEET 


399 


400 


176 
177 


178 


179 


180 


181 
182 


183 


184 


185 


186 


187 


188 


189 


190 


191 


192 


193 


maailmaan: Lehtien tv-hanke viestintäpolitiikkaa, Aa- 
mulehti 15.11.1985. 

Hujanen 1991. 

Miksi hankkeita ei yhdistettäisi? (pääkirjoitus), Suo- 
menmaa 27.9.1985. 

Salokangas 1996, 399; Seppo Haapanen, Antero Antti- 
la: Sd-lehdistölle 25 % kanavayhtiöstä, Turun Päivälehti 
24.12.1985; Timo Laatunen, Kilpailua hengen ja viih- 
teen maailmaan: Lehtien tv-hanke viestintäpolitiikkaa, 
Aamulehti 15.11.1985. 

Suomalaiset haluavat muuttaa television kanavajaon 
selkeäksi: Ylelle, MTV:lle ja lehdille omat kanavat, Sa- 
von Sanomat 12.10.1985. 

Kolmoskanava kyllä, maksut kiitos ei! Aamulehti 
13.10.1985. 

Eipäs juupas kolmoskanava, Kansan Uutiset 14.10.1985. 
Hallintoneuvoston jäsen Pertti Salolainen: Yle luopu- 
koon kolmoskanavasta, Uusi Suomi 30.9.1985. 
Hallintoneuvosto haluaa Ylen osalliseksi kolmoska- 
navaan: Salolaisen esitys luopumisesta ei ota tuulta, 
Helsingin Sanomat 2.10.1985; Hallintoneuvoston jäsen 
Antero Jyränki: Kolmas kanava tuskin toisi mitään uut- 
ta, Kansan Uutiset 2.10.1985. 

Tapio Siikala, 3-kanavaratkaisun perusteluja, Muistio 
1.10.1985, Keskustan eduskuntaryhmän työvaliokunnan 
ptk 25/10.10.1985, liite 1 (KMA). 
Keskustan eduskuntaryhmän ptk 
(KMA). 

Keskustan eduskuntaryhmän ptk 27/24.101985 (KMA). 
Ks. myös Erkki Laatikainen, Kolmoskanava tuo tuskaa 
päättäjille, Keskisuomalainen 9.11.1985. 
Keskustan eduskuntaryhmän ptk 
(KMA). 

Yleisradion johto rynnäköi eduskunnassa: Hallinto- 
neuvoston demarit kolmoskanavan kannalle, Helsingin 
Sanomat 6.11.1985; Lauri Sivonen, Kolmas tv-kanava, 
Muistio 7.11.1985 (HHK); SDP:n eduskuntaryhmän 
ptk R/28/7.11.1985 (329.5, CA 54) (TA). 

SDP:n eduskuntaryhmän ptkR/28/7.11.1985 (329.5, CA 
54) (TA); SDP tukee Yle-johtoista kolmoskanavaa, 
Suomen Sosialidemokraatti 8.11.1985; Eduskuntaryhmil- 
tä ymmärtämystä Ylen kolmannelle tv-kanavalle, Hel- 
singin Sanomat 8.11.1985. 

Lauri Sivonen, Kolmas tv-verkko, Muistio 5.6.1985, 
SDP:n puoluetoimikunnan ptk 19/6.6.1985, liite 239 
(329.5, CA 107) (TA). 

Kokoomuksen eduskuntaryhmän ptk 32/21.11.1985 ja 
liite 4 (PTA); Eduskuntaryhmiltä ymmärtämystä Ylen 
kolmannelle tv-kanavalle, Helsingin Sanomat 8.11.1985. 
Jaakko Paavela, Kolmoskanava: Toimenpiteiden ja 
päätöksenteon aikataulu, Muistio 4.11.1985 (MTVA) 
Anderzen pitää kanavaa tarpeettomana, Helsingin Sa- 
nomat 9.11.1985. 


27/24.10.1985 


27/24.10.1985 


VIITTEET 


194 Jaakko Paavela, haastattelu 17.9.2009. 


195 


Kiuru 1992, 179. 


196 Jaakko Paavela, Kolmoskanava, MTV:n muistio 


197 


18.12.1985 (TÄK). 
Antti Lagerroos, haastattelu 20.8.2009. 


198 Jaakko Paavela, Kolmoskanava: MTV:n kannalta kat- 


199 


sottuna hankkeen hyvät ja huonot puolet, Muistio 
4.10.1985 (MTVA). 
Salokangas 1996, 399. 


200 Jaakko Paavela, Kolmoskanava Oy, Muistio 16.1.1986 


201 
202 


(MTVA). 

Kiuru 1992, 182-183. 

Yleisradion hallituksen ptk 38/30.10.1985, liitteet 243- 
247; Yleisradion hallintoneuvoston ptk 11/8.11.1985, 
liitteet 67—72 (YLEA). 


203 Jouni Mykkänen, Hallituksen selvitykset kolmannen 


204 


205 


206 


207 


208 
209 


210 


211 
212 


213 


214 


215 
216 


217 


218 


tv-kanavan perustamisesta, Muistio 8.11.1985, Yleis- 
radion hallintoneuvoston ptk 11/8.11.1985, liite 67 
(YLEA); Selvitys kolmannen tv-kanavan perustamises- 
ta Yleisradion toimesta, Muistio 30.10.1985, Yleisradion 
hallintoneuvoston ptk 11/8.11.1985, liite 70 (YLEA). 
Oy Kolmoskanava Ab:n perustamissuunnitelma, 
Yleisradion hallintoneuvoston ptk 11/8.11.1985, liite 69 
(YLEA). 

Oy Kolmoskanava Ab:n perustamissuunnitelma, 
Yleisradion hallintoneuvoston ptk 11/8.11.1985, liite 69 
YLEÄ). 

leisradion hallintoneuvoston ptk 11/8.11.1985 (YLEA). 
leisradion — hallintoneuvoston ptk 12/22.11.1985 
YLEÄ). 

Hellman 1988, 76-80. 

Yleisradion hallintoneuvoston ptk 12/22.11.1985; ks. 
myös liite 75 (YLEA). 

Kauko Holopainen, Taxell viheltäisi poikki Yle-pelin: 
Aika ei ole vielä kypsä 3-kanavalle, Turun Sanomat 
6.11.1985. 

Kiuru 2010, 121-122. 

Ylen pohjaton säkki (pääkirjoitus), Turun Sanomat 
24.11.1985; Kari Hokkanen, Kolmoskanava on silkkaa 
höperehtimistä, Ilkka 26.11.1985; Fel tredje kanal (pää- 
kirjoitus), Hufvudstadsbladet 24.11.1985. 

Sakari Kiuru, haastattelu 19.8.2009; Antti Lagerroos, 
haastattelu 20.8.2009. 

Oy Kolmoskanava Ab:n yhtiöjärjestys, Patentti- ja re- 
kisterihallitus, Kaupparekisteri (86-0487) (PRH). 

Oy Kolmoskanava Ab:n yhtiöjärjestys (MTVA). 

Oy Yleisradio Ab:n/Oy Kolmoskanava Ab:n toimilu- 
pahakemus, 27.11.1985 (1878/33/85) (LVMA). 

Oy Kanava Kolme - Kanal Tre Ab:n toimilupahake- 
mus, 10.12.1985 (1965/33/85) (LVMA). 

Markku Lahdenpää ym., Yleisradion tehokkuusselvi- 
tys, Yleisradion hallintoneuvoston ptk 12/13.12.1985, 
liite 83 (YLEA). 

Hannu Kuosmanen, Hallintoneuvoston pj Reino Kar- 
pola: Ylen kolmoskanavahanke arvioitava uudelleen, 
Uusi Suomi 14.12.1985. 

Yleisradion hallituksen ptk 38/30.10.1985 (YLEA). 
Unto Kumpusalo, Radio- ja televisiokomitean eh- 
dotuksia ja kannanottoja, Muistio 22.11.1985, Liiken- 
neministeriön — viestintäpoliittisen työryhmän ptk 
1/22.11.1985, liite (MSK). 

Liikenneministeriön viestintäpoliittisen työryhmän 
ptk 4/9.12.1985, ptk 5/18.12.1985, ptk 1/2.11986 ja ptk 
2/9.11986 (MSK). 

Televisiokanavaselvitys: Viestintä- ja kulttuuripoliitti- 
sen työryhmän muistio, Liikenneministeriö 11.2.1986 
(1763/05/85), s (LVMA). 

Hellman 1988, 77. 

Unto Kumpusalo, Kolmoskanava Oy:n ja Tampe- 
reen Tietoverkko Oy:n hankkeiden esittely, Referaatti 
30.11.1985, Liikenneministeriön viestintäpoliittisen työ- 
ryhmän ptk 2/28.11.1985, liite (MSK). 
Televisiokanavaselvitys: Viestintä- ja kulttuuripoliitti- 
sen työryhmän muistio, Liikenneministeriö 11.2.1986 
(1763/05/85), 8-10 (LVMA). 

Televisiokanavaselvitys: Viestintä- ja kulttuuripoliitti- 
sen työryhmän muistio, Liikenneministeriö 11.2.1986 
(1763/05/85), 10-13 (LVMA). 

Tv-työryhmän johtopäätösvaiheen asioita, Muistio 
14.1.1986, Liikenneministeriön viestintäpoliittisen työ- 
ryhmän ptk 3/16.1.1986, liite (MSK). 

Sittemmin tämä uusi asenne perusteltiin tarkemmin 
viestintäkulttuuritoimikunnan mietinnössä, joka kuva- 
si audiovisuaalisen alan tukitoimia ”eetterin ilmapuo- 
lustukseksi”. Ks. Viestintäkulttuuritoimikunnan I mietin- 
tö: Kansallisen elokuva-, televisio- ja videotuotannon ja 
-jakelun edistäminen (KM 1989:15), 170-172. 
Mattijuhani Koponen, Tv-johtajaksi haluton Donner 
IS:lle: Kolmoskanavasta ei saa tehdä Sky Channelia, 
Ilta-Sanomat 25.1.1986; Donner chef för kanal 3? Huf- 
vudstadsbladet 25.1.1986. 

Kolmoskanavan ja Kanava Kolmen hakemusten lisäksi 
työryhmä arvioi Tampereen Tietoverkko Oy:n jättä- 
mää alueellista toimilupahakemusta. 
Televisiokanavaselvitys: Taloustyöryhmän muis- 
tio, Liikenneministeriö 11.2.1986 (1765/05/85), 1-2 
(LVMA); Simo Karttunen, Sirkka Manni-Loukola ja 
Timo Siivonen, Liikenneministeriön uusia tv-kana- 
via tarkastelevan taloustyöryhmän selvitys 10.2.1982 
(1765/05/85), 15 (LVMA). 

Televisiokanavaselvitys: Taloustyöryhmän muis- 
tio, Liikenneministeriö 11.2.1986 (1765/05/85), 1-2 
(LVMA); Simo Karttunen, Sirkka Manni-Loukola ja 
Timo Siivonen, Liikenneministeriön uusia tv-kana- 
via tarkastelevan taloustyöryhmän selvitys 10.2.1982 
(1765/05/85), 15-19 ja 22-24 (LVMA). 


234 Simo Karttunen, Sirkka Manni-Loukola ja Timo Sii- 
vonen, Liikenneministeriön uusia tv-kanavia tarkaste- 
levan taloustyöryhmän selvitys 10.2.1982 (1765/05/85), 
22-24 (LVMA). 

235 Televisiokanavaselvitys: Taloustyöryhmän muistio, 
Liikenneministeriö 11.2.1986 (1765/05/85), 2 (LVMA). 

236 Televisiokanavaselvitys: — Taloustyöryhmän muis- 
tio, Liikenneministeriö 11.2.1986 (1765/05/85), 3-4 
(LVMA). 

237 Ks. Kolmannen tv-kanavan toteutettavuusselvitys: Oy 
Kanava Kolme - Kanal Tre Ab, Mec-Rastor 17.2.1985 
(LVMA). 

238 Simo Karttunen ja Sirkka Manni-Loukola, Liikennemi- 
nisteriön uusia tv-kanavia tarkastelevan taloustyöryh- 
män selvitys, Täydennysosa 24.2.1986 (1765/05/85), 9 
(LVMA). 

239 Televisiokanavaselvitys: Hallinnollisen ja teknisen 
työryhmän muistio, Liikenneministeriö 11.2.1986 
(1764/08/85), 16-18 (LVMA); Timo Laatunen, Kilpai- 
lua hengen ja viihteen maailmaan, Aamulehti 15.11.1985. 

240 Televisiokanavaselvitys: Hallinnollisen ja teknisen 
työryhmän muistio, Liikenneministeriö 11.2.1986 
(1764/08/85), 6-10 (LVMA). 

241 Televisiokanavaselvitys: Hallinnollisen ja teknisen 
työryhmän muistio, Liikenneministeriö 11.2.1986 
(1764/08/85), 10-11 (LVMA). 

242 Liikenneministeriön tiedote 11.2.1986 (MSK). 

243 Ministeri Luttinen: Suomeen mahtuu vain yksi uusi 
tv-kanava, Helsingin Sanomat 26.1.1986; Liikennemi- 
nisteriön työryhmiltä myönteiset lausunnot: Kolmas 
tv-kanava toteutettavissa, Helsingin Sanomat 12.2.1986; 
Tre rapporter: Steg på väg mot tredje TV-kanalen, 
Hufvudstadsbladet 12.2.1986; Kolmoskanavan ehdot 
kovenevat, Aamulehti 12.2.1986; Perttunen raamitti 
Kolmoskanavan (pääkirjoitus), Suomenmaa 15.2.1986; 
Kolmoskanavan mahdottomuudet (pääkirjoitus), Hel- 
singin Sanomat 16.2.1986. 

244 Liikenneministeriön tiedote 14.3.1986 (LVMA). 

245 Liikenneministeriön tiedote 14.3.1986 (LVMA). 

246 Hellman 1999a, 163-169. 

247 Kolmoskanavasta hallituksen päätös pian, Helsingin Sa- 
nomat 10.3.1986; Pirjo Savolainen, Ministeri Matti Lut- 
tinen lupaa: Kolmoskanava käynnistyy jo ensi vuoden 
alussa, Ilta-Sanomat 22.3.1986. 

248 Ks. esim. Heiskanen 1985; Steinbock 1986. 

249 Pirjo Savolainen, Ministeri Matti Luttinen lupaa: Kol- 
moskanava käynnistyy jo ensi vuoden alussa, Ilta-Sa- 
nomat 22.3.1986; Liikenneministeriön tiedote 14.3.1986 
(LVMA). 

250 Viestintäpoliittisen ministerivaliokunnan ptk 
3/14.3.1986 ja ptk 4/21.3.1986 (KA). 

251 Viestintäpoliittisen ministerivaliokunnan ptk 5/1.4.1986 
(KA); Pirjo Savolainen, Ministeri Matti Luttinen lu- 

260 

264 


paa: Kolmoskanava käynnistyy jo ensi vuoden alussa, 
Ilta-Sanomat 22.3.1986; Hallitus myöntää luvan ehkä 
ensi viikolla: Television kolmas kanava toteutumassa, 
Helsingin Sanomat 2.4.1986. 

Arto Astikainen, Rkp:n johtaja hämmästelee Sdp:n 
intoa kaupallisiin ohjelmiin: Taxell ei halua kolmoska- 
navaa, Helsingin Sanomat 27.3.1986. 

Arto Astikainen, Rkp:n johtaja hämmästelee Sdp:n 
intoa kaupallisiin ohjelmiin: Taxell ei halua kolmoska- 
navaa, Helsingin Sanomat 27.3.1986. 

Ks. Pernaa 2009; Raatikainen 1985; Salokangas 1996; 
Uimonen 2011. 

Olli Helen, Lupamaksujupakan taustalla: Sorsa vastaan 
Kiuru, Aamulehti 20.10.1985. 

Sorsa ehdottaa kolmoskanavasta kansanäänestystä ensi 
vuonna, Helsingin Sanomat 3.4.1986; Sorsa yllätti Lutti- 
sen: ”Kansanäänestys kaataisi kolmoskanavan”, Ilta-Sa- 
nomat 3.4.1985. 

Sorsa ja Väyrynen epäilijöiden joukkoon: Kolmas te- 
levisiokanava ei saanut vielä lupaa, Helsingin Sanomat 
11.4.1986; SDP:n puoluetoimikunnan ptk 11/10.4.1986 
(329.5, CA 12) (TA). 

Kolmoskanava: mikä ja miksi? SDP:n puoluetoimiston 
taustamuistio nro 10/86, 30.4.1986 (MSK). 

Kolmas televisiokanava? SKDL:n liittohallituksen kan- 
nanotto 16.4.1986 (MSK). 

Edustaja Tennilän suullinen kysymys SK 161/1986, 
Eduskunnan ptk 32/24.4.1986 (EK). 

Ks. esim. Martti Tiurin ja Pertti Salolaisen puheenvuo- 
rot, Eduskunnan ptk 78/20.9.1985 (EK); Martti Tiurin, 
Pertti Salolaisen, Olof Norrbackin, Christoffer Taxellin, 
Reino Karpolan ja Reino Paasilinnan puheenvuorot, 
Eduskunnan ptk 129/19.12.1986 (EK); Liisa Jaakonsaa- 
ren puheenvuoro, Eduskunnan ptk 137/14.1.1987 (EK). 

Kokoomuksen eduskuntaryhmän ptk 10/10.4.1986 
(PTA); Aarno Kaila, Viestinnän muutosnäkymiä: on- 
gelmia lehdistölle ja perinteiselle yleisradiotoiminnal- 
le, Muistio 9.4.1986, Kokoomuksen eduskuntaryhmän 
ptk 10/10.4.1986, liite s (PTA); Martti Tiuri ja Pertti Sa- 
lolainen, Kolme riippumatonta tv-kanavaa, Uusi Suomi 
22.4.1986; Martti Tiuri, Suomi tarvitsee viestintäneu- 
voston, Helsingin Sanomat 20.4.1986. 

Vaikeuksia viestinnän säätelyssä (pääkirjoitus), Helsin- 
gin Sanomat 7.4.1986; TV-beslut enligt noter (pääkirjoi- 
tus), Hufvudstadsbladet 4.4.1986; Eero Silvasti, Kenen 
kanava? Helsingin Sanomat 19.2.1986; Erkka Lehtola, 
Kuule, meitä tyhmistetään! Aamulehti 3.4.1986; Outi 
Nyytäjä, Tuutin täydeltä, Suomen Sosialidemokraatti 
9.4.1986; Peter von Bagh, Uusi uljas Kolmoskanava, 
Kaleva 1.5.1986; Heikki Hellman, Pikkukolmonen, Hel- 
singin Sanomat 6.4.1986. 

RTITL:n kannanotto tv:n kolmoskanavahankkeeseen 
7.4.1986 (MSK); Heidi Köngäs, Makkaratykki, Sano- 

malehtimies 20/1986; Kansan Sivistystyön Liiton liitto- 
toimikunnan kannanotto 28.2.1986 (MSK); Suomen 
Elokuvateatteriliitto SEOL ry:n kirjelmä liikennemi- 
nisteriölle 4.3.1986 (MSK). 

Sorsalle 26.3.1986 (MSK); Matti Anderzen, Kolmos- 
kanavan rakentaminen, Muistio 20.2.1986 (MSK). 
Arto Astikainen, Rkp:n johtaja hämmästelee Sdp:n 
intoa kaupallisiin ohjelmiin: Taxell ei halua kolmoska- 
navaa, Helsingin Sanomat 27.3.1986. 


267 Jaakko Paavela, Kolmannen televisiokanavan perus- 


268 


269 


270 


271 


272 


273 


274 


275 


276 


277 


278 


279 


taminen ja televisiotoiminnan aloittaminen, MTV:n 
muistio 11.2.1986 (MTVA). 

Sorsa ja Väyrynen epäilijöiden joukkoon: Kolmas te- 
levisiokanava ei saanut vielä lupaa, Helsingin Sanomat 
11.4.1986. 

Kaj-Peter Mattsson, Liikenneministeriön esitys valtio- 
neuvostolle Oy Yleisradio Ab:n toimiluvan täydentä- 
misestä uutta valtakunnallista televisiokanavaa varten, 
Muistio 16.4.1986, Valtioneuvoston raha-asiainvalio- 
kunnan ptk 23.4.1986, liite s (KA). 

Hallituksen esitys laiksi kaapelilähetystoiminnasta, HE 
108/1985 vp.; Liikennevaliokunnan mietintö, LiVM 
6/1986 (HE 108/1986 vp. ja HE 6/1986 vp.); Laki kaa- 
pelilähetystoiminnasta, 307/1987, 10 $. 
Liikenneministeriön arvio uusien televisiokanavien 
toteuttamiseen liittyvistä taloudellisista kysymyksistä, 
Liikenneministeriön muistio 16.4.1986, Valtioneuvos- 
ton raha-asiainvaliokunnan ptk 23.4.1986, liite 6 (KA). 
Oy Kolmostelevisio Ab:n taloudesta, Valtiovarainmi- 
nisteriön tulo- ja menoarvio-osaston muistio 22.4.1986, 
Valtioneuvoston raha-asiainvaliokunnan ptk 23.4.1986, 
liite 8 (KA). 

Neuvottelumuistio — 22.4.1986, 
neuvotteleva virkamies (MTVA). 
Matti Luttinen kolmoskanavasta: Ministereillä eri käsi- 
tyksiä kannattavuudesta, Ilta-Sanomat 26.4.1986. 

Matti Anderzen, Kolmoskanavan rakentaminen, Muis- 
tio 20.2.1986 (MSK). 

Keskustapuolueen — puoluevaltuuskunnan — vuosiko- 
kouksen ptk 26.—27.4.1986, liite 7 (KMA). Siikalan 
esitelmä julkaistiin myös keskustan järjestölehdessä. 
Ks. Tapio Siikala, Miten käy Reinikaisen Dallasin maa- 
ilmassa? Kansamme Puolesta 3/1986 (KMA). 
Keskustapuolueen työvaliokunnan ptk 9/10.4.1986 
Keskustapuolueen työvaliokunnan ptk 12/15.5.1986 
Kolmoskanavan perustelu pitää (pääkirjoitus), Suo- 
menmaa 26.4.1986; Kolmoskanavasta tehtävä vaihto- 
ehto (pääkirjoitus), Keskisuomalainen 30.4.1986; Paavo 
Väyrynen: Kolmoskanavapäätös siirtyy hallituksessa, 
Keskisuomalainen 3.5.1986. 

Hallintoneuvoston jäsen Pertti Salolainen: Yle luopu- 
koon kolmoskanavasta, Uusi Suomi 30.9.1985; Martti 
Tiuri ja Pertti Salolainen, Kolme riippumatonta tv-ka- 
navaa, Uusi Suomi 22.4.1986 

Paavo Väyrynen, Kolmoskanava, Suomenmaa 17.5.1986. 
Samankaltaista kanavajakoa oli ehdotettu jo edellisenä 
kesänä Hufvudstadsbladetin pääkirjoituksessa. Ks. Häll 
alla TV-portar öppna, Hufvudstadsbladet 7.6.1985. 

Uusi malli kolmoskanavaan (pääkirjoitus), Keskisuo- 
malainen 20.5.1986. 

Hellman 19994, 192—193. Ks. myös Tuuri 2007, 184-190. 
Keskustapuolueen työvaliokunnan ptk 13/29.5.1986 
(KMA). 

Luttinen syyttää Väyrystä 3-kanavan jarrutuksesta, Hel- 
singin Sanomat 17.5.1986. 

Kai Törnblom, Kolmas televisiokanava: ns. Väyrysen 
malli, Liikenneministeriön muistio 22.5.1986 (MSK); 
Sakari Kiurun, Arne Wessbergin, Eero Pilkaman, 
Jaakko Paavelan, Simo Vuorilehdon ja Harry Mildhin 
kirjelmä liikenneministeri Matti Luttiselle 26.5.1986, 
Valtioneuvoston raha-asiainvaliokunnan ptk 28.5.1986, 
liite (KA). 

SDP:n — puoluetoimikunnan 
16/29.5.1986 (329.5, CA 113) (TA). 
Kepun Karpolalta tukea: Kolmoskanavaa yritetään 
taas, Ilta-Sanomat 28.5.1986; Kolmoskanava läpäisi hal- 
lituksen rahakunnan, Helsingin Sanomat 29.5.1986. 
Valtioneuvoston yleisistunnon ptk 62/5.6.1986, ks. 
myös liite şo (KA); Kolmoskanava jäi hallituksessa 
pöydälle, Helsingin Sanomat 30.5.1986; Keskustapuolue 
äänestyttää hallitusta kolmoskanavasta, Helsingin Sano- 
mat 5.6.1986; Pääministeri Kalevi Sorsa epäili kolmos- 
kanavan mahdollisuuksia: Hallitus päätti kuitenkin an- 
taa Kolmostelevisiolle toimiluvan, Helsingin Sanomat 
6.6.1986. 

Liikenneministeriön esitys valtioneuvostolle Oy Yleis- 
radio Ab:n toimiluvan täydentämisestä uutta valta- 
kunnallista televisiokanavaa varten, Liikenneminis- 
teriön esittelymuistio 16.4.1986, Valtioneuvoston ptk 
62/5.6.1986, liite 48 (KA). 

Valtioneuvoston yleisistunnon ptk 62/5.6.1986 (KA). 
SDP:n eduskuntaryhmän ptk R 18/29.5.1986 (329.5, 
CA 57) (TA); Valtioneuvoston yleisistunnon ptk 
62/5.6.1986 (KA). 

Liikenneministeriön tiedote 5.6.1986 (HHK). 

Kiuru 1992, 184; Uimonen 2011, 111-113. 

Eero Silvasti, Kuin vesi sukkaan, Helsingin Sanomat 
12.4.1986; Jörn Donner, Kanavakonkurssi, Aamulehti 
12.9.1986; Heikki Hellman, Kuviopujottelua, kanava- 
kelluntaa, Helsingin Sanomat 7.6.1986; Pelin politiikkaa 
(pääkirjoitus), Helsingin Sanomat 7.6.1986; Kolmos- 
kanavan kivulias synnytys (pääkirjoitus), Uusi Suomi 
8.6.1986. 

Sjöberg 1990, 59. 

Silvo 1988. 

Salokangas 1996, 393. 
Kiuru 1992, 178-185. 
Salokangas 1996, 403. 
Hellman 19994, 197-199. 
Salokangas 1996, 393. 

Finland Expected to O.K. Off-Air Pay-TV Channel, 
Variety 19.3.1986. 

Ks. esim. Balio 1990, 259. 

Peter von Bagh, Uusi uljas Kolmoskanava, Kaleva 
1.5.1986. 

Yle ja MTV hankkivat jo ohjelmaa kolmoskanavalle, 
Helsingin Sanomat 26.11.1985; Jaakko Paavela, haastat- 
telu 17.9.2009; Heikki Lehmusto, haastattelu 10.2.2010; 
Gunnar Rügheimer, telefax-viesti Jaakko Paavelalle 
9.4.1986 (MTVA); Stephen J. Cornish (Fox TV, Lon- 
don), telefax-viesti Tauno Äijälälle 13.11.1986 (MTVA); 
Global Prices for TV Films, Variety 5.2.1986. 

Heikki Lehmusto, haastattelu 10.2.2010; Jaakko Paave- 
la, haastattelu 17.9.2009; Tuuri 2007, 161. 
Kolmoskanavaa koskevia tietoja ja anekdootteja on 
koottu Pasi Ruhalan ylläpitämälle sivustolle, ks. Kol- 
moskanava (TV3) 1986-1993, http://hapo.kapsi.fi/ 
kolmoskanava/ (luettu 15.11.2010). 

Kolmoskanava (TV3) 1986-1993, http://hapo.kapsi. 
fi/kolmoskanava/ (luettu 15.11.2010); MTV:n pöllön 
tarina, http://www.mtv3.fi/ohjelmat/sivusto.shtml/ 
viihde/mtv so v/historiaa?s20225 (luettu 10.9.2010); 
Mariitta Hämäläinen, haastattelu 1.9.2010. 

Erkki Astala & Heikki Hellman, Virran lähteet, Filmi- 
hullu 3/1988. 

Jukka Kajava, Suomen uusin kaatopaikka, Helsingin Sa- 
nomat 3.9.1987; Jukka Kajava, Somaa Suomen kansalle, 
Helsingin Sanomat 8.12.1987. 

Sakari Kiuru, Kronikka hallintoneuvostokaudes- 
ta 1983-1986, Yleisradion hallintoneuvoston ptk 
11/19.9.1986, liite 61 (YLEA). 

Oy Yleisradio Ab:n ja MTV Oy:n hintasopimus, Yleis- 
radion hallituksen ptk 37/11.12.1987, liite 256 (YLEA); 
Oy Yleisradio Ab:n ja MTV Oy:n perussopimus, 
Yleisradion hallintoneuvoston ptk 15/18.12.1987, liite 73 
(YLEA). 

Ks. myös Salokangas 1996, 405. 

Salokangas 1996, 401. 

Oy Yleisradio Ab:n toimiluvan täydentäminen, Val- 
tioneuvoston yleisistunnon ptk 62/5.6.1986, liite şo 
(KA); Oy Yleisradio Ab:n ja Oy Kolmostelevisio Ab:n 
perussopimus, Yleisradion hallintoneuvoston ptk 

9/15.8.1986, liite s3 (YLEA). Epäitsenäisyyttä korostaa 
myös ohjelmien ennakkotarkastukseen liittynyt sään- 
tö, jonka mukaan Yleisradion ohjelmapäälliköllä oli 
oikeus katsoa ennakkoon niin MTV:n kuin Kolmos- 
television ohjelmat. Ks. Yleisradion hallintoneuvoston 
ptk 13/21.11.1986 (YLEA). 

Hellman 19994, 169-170; Soramäki 2007, 81. 

Oy Yleisradio Ab:n toimiluvan täydentäminen, Val- 
tioneuvoston yleisistunnon ptk 62/5.6.1986, liite 50 
(KA); Liikenneministeriön esitys valtioneuvostolle 
Oy Yleisradio Ab:n toimiluvan täydentämisestä uutta 
valtakunnallista televisiokanavaa varten, Liikennemi- 
nisteriön esittelymuistio, 16.4.1988, (LVMA); Oy Yleis- 
radio Ab:n ja Oy Kolmostelevisio Ab:n perussopimus, 
Yleisradion hallintoneuvoston ptk 9/15.8.1986, liite 53 
(YLEA). 

Liikenneministeriön esitys valtioneuvostolle Oy Yleis- 
radio Ab:n toimiluvan täydentämisestä uutta valtakun- 
nallista televisiokanavaa varten, Liikenneministeriön 
esittelymuistio, 16.4.1988, 6 (LVMA). 

Oy Yleisradio Ab:n ja Oy Kolmostelevisio Ab:n 
perussopimus, Yleisradion hallintoneuvoston ptk 
9/15.8.1986, liite 53 (YLEA). 

Oy Yleisradio Ab:n ja Oy Kolmostelevisio Ab:n 
perussopimus, Yleisradion hallintoneuvoston ptk 
9/15.8.1986, liite 53 (YLEA). 

Hellman 19994, 169—176. 


Yleisradion — hallintoneuvoston ptk 10/29.8.1986 
(YLEA). 
Hellman 1988, 94. 


Risto Lindstedt, Tässä muhii mellakkakanava, Suomen 
Kuvalehti 34/1986. 

Mariitta Hämäläinen, haastattelu 1.9.2010. 

Yle ja MTV riitelevät 3-kanavan johtajasta, Ilta-Sano- 
mat 21.8.1986; Kolmoskanavan johtajaa haetaan tänään, 
Helsingin Sanomat 17.9.1986. 

Kolmostelevision hallituksen ptk 18/17.9.1986 (PRH); 
Heikki Lehmusto ehdolla Kolmoskanavan johtoon, 
Ilta-Sanomat 13.9.1986; Heikki Lehmusto ryhtyy johta- 
maan kolmoskanavaa, Helsingin Sanomat 18.9.1986; En 
halua olla mikään viihdekanavan vetäjä, Sanomalehti- 
mies 19/1986; Heikki Lehmusto, haastattelu 10.2.2010. 
Heikki Lehmusto, haastattelu 10.2.2010. 
Kolmostelevision toimintakertomus 
31.12.1986 (MTVA). 

TV-3 on auki osaaville naisille ja miehille! (ilmoitus), 
Helsingin Sanomat 11.1.1986. 

TV3-verkon rakentaminen ja rahoittaminen, Yleis- 
radion hallintoneuvoston ptk 22/7.8.1986, liite 153 
(YLEA). 

Kolmostelevision | toimintakertomukset 1986-1988 
(MTVA); Kolmosesta kanava yli miljoonalle, Helsingin 
Sanomat 1.9.1987; Marjut Jousi, Kolmosen paine kova: 


25.11.1985— 

Harvojen herkkua, Katso 43/1987; Silja Linko-Lindh, 
Joko Kolmonen näkyy? Lahden antenniasennukset 
ruuhkautuivat, Katso 33B/1988. 

Mariitta Hämäläinen, haastattelu 1.9.2010; Harava tai 
HTV tuo kolmoskanavan kotiin, Helsingin Sanomat 
19.9.1986; Kolmoskanavaan liittyminen tulee maksa- 
maan 3000 mk, Uusi Suomi 18.9.1996; Onnenluku Kol- 
monen, TV3 27.12.1992 (Crea Video, 1992) (HSK). 
Kolmostelevisio ei pääse HTV:n verkkoon ilmaiseksi, 
Helsingin Sanomat 20.9.1986. 

Martti Juva, Hannu Marsalo & Eero Heliö, Kolmoska- 
nava: tekniikka, Tekniikka/teollisuus-ryhmän loppu- 
raportti 16.10.1985, 5 (MTVA); Televisiokanavaselvitys: 
Hallinnollisen ja teknisen työryhmän muistio, Liiken- 
neministeriö 11.2.1986 (1764/08/85), 12-14 (LVMA). 
Oy Yleisradio Ab:n ja Oy Kolmostelevisio Ab:n kirje 
Helsinki Televisio Oy:lle 9.10.1986 (MTVA); Hel- 
sinki Televisio Oy:n kirje Oy Kolmostelevisio Ab:lle 
8.10.1986 (MTVA). 

Kolmonen näkyy koeajan Htv:n Helsinki-kanavalta, 
Helsingin Sanomat 22.11.1986. 

Aila-Liisa Laurila, Kolmostelevisio TTV:n kaapeliin, 
Aamulehti 22.11.1986; Media Kolmonen: Vaihtoehto 
luokitellulle ilmoittelulle, Kolmoskanavan esite 1989 
(KK). 

Fi kaikille antennia, Uusi Suomi 30.11.1986; Katsojat 
unohtuivat, Helsingin Sanomat 30.11.1986; Neljännes- 
miljoona näki Kolmostelevision aloituksen, Helsingin 
Sanomat 2.12.1986; Marja Sjöberg, Kolmos-tv:n ensi- 
ilta, Aamulehti 2.12.1986. 

Onnenluku Kolmonen, TV3 27.12.1992 (Crea Video, 
1992) (HSK); Marja Sjöberg, Kolmos-tv:n ensi-ilta, 
Aamulehti 2.12.1986. 

Heikki Lehmusto, haastattelu 10.2.2010; Onnenluku 
Kolmonen, TV3 27.12.1992 (Crea Video, 1992) (HSK); 
Pirjo Houni, Kolmoskanavalla pehmeät otteet, Ilta-Sa- 
nomat 2.12.1986; Neljännesmiljoona näki Kolmostele- 
vision aloituksen, Helsingin Sanomat 2.12.1986; Helsin- 
ki Television tutkimuksen mukaan Kolmostelevisio 
aloitti vaisusti, Helsingin Sanomat 29.1.1987. 

Tv-uutiset, TV1 7.11.1986, ks. Onnenluku kolmonen, TV3 
27.12.1992 (Crea Video, 1992) (HSK). 

Jaakko Paavelan kirje liikenneministeriölle 15.10.1986 
(MTVA); Harri Pursiainen, Kolmostelevision koe- 
lähetysten kotimaisuusvaatimus, Liikenneministeriön 
muistio 17.10.1986 (MTVA). 

Raila Haarala, Kolmoskanavan ohjelmisto koeaikana 
1.12.1986—31.8.1987, Yleisradion viestinnän kehitysryh- 
män muistio 25.8.1987 ja liite (MSK). 

Raila Haarala, Kolmoskanavan ohjelmisto koeaikana 
1.12.1986—31.8.1987, Yleisradion viestinnän kehitysryh- 
män muistio 25.8.1987 (MSK); NHL:n finaalit kol- 
mostelevisioon, Ilta-Sanomat 7.5.1987; Kaarlo Sundell, 

Stanley cup ratkaistaan TV3:ssa suomalaisten silmien 
edessä, Helsingin Sanomat 19.5.1987. 

Hannu Holvas, Kolmoskanava iskee satelliitteja vas- 
taan, Seura 10/1987; Kolmoskanava (esite), kevät 1987 
(HHK). 

Jukka Kajava, Alleviivausta kerrakseen, Helsingin Sano- 
mat 2.12.1986; Jukka Kajava, Helpotetaan joulustressiä, 
Helsingin Sanomat 15.12.1986; Marja-Liisa Pollari, Heik- 
ki Lehmusto tekee raha-automaattia kuvaruutuun, 
Suomen Sosialidemokraatti 16.4.1987; Pirjo Houni, Kol- 
moskanavalla pehmeät otteet, Ilta-Sanomat 2.12.1986; 
Hannu Holvas, Kolmoskanava iskee satelliitteja vas- 
taan, Seura 10/1987. 

Onnenluku Kolmonen, TV3 27.12.1992 (Crea Video, 
1992) (HSK). 

Heikki Hellman, Kolmos mies, Helsingin Sanomat 
6.4.1986. 

Tv-konkareilla jo kimppu ideoita Kolmoskanavaa var- 
ten, Ilta-Sanomat 25.4.1986. 

Liikenneministeri Matti Luttisen puhe Kolmoskana- 
van ensi-illassa Helsingissä 1.12.1986, Liikenneministe- 
riön tiedote (HHK). 

Juhani Aromäki, Kolmoskanavan kujanjuoksu alkaa, 
Helsingin Sanomat 28.9.1986. 

Tauno Äijälä, Kolmostelevision kotimainen ohjelmis- 
to: 11.9.1986 mennessä saapuneet tarjoukset, Kolmos- 
television muistio 14.9.1986 (TÄK). 

Tauno Äijälän esitys kotimaisiksi ohjelmahankinnoik- 
si Oy Kolmostelevisio Ab:n hallitukselle 8.12.1986 
(TÄK); Tauno Äijälän kirjeet useille ohjelmatuotanto- 
yhtiöille, 16.12.1986 (HSK); Kolmos-tv panostaa ihmis- 
suhteisiin, Uusi Suomi 28.1.1987; Kolmoskanava tarjoaa 
syyskuun alusta yli 50 tuntia ohjelmaa viikossa, Helsin- 
gin Sanomat 14.5.1987; Viihdettä Kolmosen täydeltä, 
Ilta-Sanomat 19.5.1987. 

Tauno Äijälä, haastattelu 8.9.2010; Heikki Seppälä, 
haastattelu 1.9.2010; Yle ja MTV: Kolmoskanavan uu- 
tiset hoidetaan omin voimin, Ilta-Sanomat 27.8.1986; 
Kolmoskanava siirtyy aiottua myöhemmin kokoiltaan, 
Helsingin Sanomat 6.2.1987; Kolmostelevisio ei lähetä- 
kään omia uutisia, Ilta-Sanomat 11.5.1987; Kolmoskana- 
valle ei omia uutisia, Helsingin Sanomat 12.5.1987. 
Tauno Äijälä, MIPCOM 86 ja Lontoo, Matkakertomus 
3.11.1986 (TÄK). 

Kolmostelevision avajaiskonsertin ohjelma 1.9.1987 
(HHK); Kansliapäällikkö Juhani Korpelan puhe Kol- 
moskanavan avajaisissa Helsingissä 1.9.1987, Liikenne- 
ministeriön tiedote (HHK); Mariitta Hämäläinen, 
haastattelu 1.9.2010. 

Toimitusjohtaja Heikki Lehmuston puhe Kolmoska- 
navan avajaisissa 1.9.1987 (HHK). 

Kokkonen 2007, 264; Tutta Särkkä, Teija oli ainoas- 
taan lainassa kolmoskanavalla, Ilta-Sanomat 2.9.1987; 

Raija Alanen, Ruutukasvo sen osoittaa: Luontevuus on 
vaikea juttu, Katso 19/1988. — Teija Sopasen avauskuu- 
lutus, ks. Onnenluku Kolmonen, TV3 27.12.1992 (Crea 
Video, 1992) (HSK). 

Onnenluku Kolmonen, TV3 27.12.1992 (Crea Video, 
1992) (HSK); Marjut Jousi, Kolmas kanava aloittaa 
nyt, Katso 36/1987; Timo T. A. myhäili: Tämä on mo- 
dernia tv-ohjelmaa, Ilta-Sanomat 2.9.1987; Mattiesko 
Hytönen, Tänään Tästä Naureskellen, Helsingin Sano- 
mat 6.9.1987; Mindele Zweig, Näin syntyy Tänään tässä 
ja nyt, Katso 49B/1987. 

Jukka Kajava, Suomen uusin kaatopaikka, Helsingin 
Sanomat 3.9.1987; Marja Sjöberg, Eilen tässä ja nyt, 
Aamulehti 2.9.1987; Heikki Peltonen, Mietteitä ja mieli- 
ajoa, Suomen Sosialidemokraatti 8.9.1987; Erkki Astala, 
Vuorovaikutuksen näyttämöt, Filmihullu 3/1988; Erkki 
Astala & Heikki Hellman, Virran lähteet, Filmihullu 
3/1988. 

Ks. Postman 1987. 

Teppo Turkki, Vain poikkeusyksilöt selviävät televi- 
siosta? Ilta-Sanomat 4.9.1987. 

Kolmoskanava aloitti (pääkirjoitus), Suomen Sosialide- 
mokraatti 2.9.1987. 

Risto Uimonen, Kellot soivat kansalliselle uutishartau- 
delle, Helsingin Sanomat 28.8.1987. 

Koko illan ilo (ilmoitus), Ilta-Sanomat 15.9.1987. 
Marjut Jousi, Kolmoskanava astuu framille, Katso 
49B/1987. 

Kurkela & Uimonen 2007, 43—44. 

Koski 2001; Saarenmaa 2011. 

Heikki Lehmuston omat ohjelmat: ”Hyvät leffat ja Lii- 
sa Ihmemaassa”, Ilta-Sanomat 18.9.1986. 

Ritva Leino, Viihdettä Kolmosen täydeltä, Ilta-Sano- 
mat 19.5.1987. 

Heikki Lehmusto, haastattelu 10.2.2010. 
Heikki Seppälä, haastattelu 25.6.1997. 
Kolmostelevision toimintakertomus 
31.12.1986 (MTVA). 

Mauri Soikkanen, haastattelu 26.5.1997; Heikki Sep- 
pälä, haastattelu 25.6.1997 ja 1.9.2010; Kolmoskanava 
tarjoaa syyskuun alusta yli 5o tuntia ohjelmaa viikossa, 
Helsingin Sanomat 14.5.1987. 

Heikki Seppälä, sähköpostitiedonanto 3.8.2011. 

Ellis 2002, 131. 

Ellis 2000, 25-27; Hujanen 2002, 7-8; Paterson 1990, 
33-34; Scannell 1996, 9-10. 

Ellis 2002, 71-72. 

Ellis 2000, 29; Ellis 2002, 130-134; Hujanen 2002, 118- 
120; Scannell 1996, 9-10; Syvertsen 1997, 121-131. 

Ellis 2000, 25-26. 

Hujanen 2002; Syvertsen 1997; Yttreberg 2002. 
Syvertsen 1997, 121-131. 

Uimonen 2009. 


25.11.1985- 


VIITTEET 


405 


406 


84 
85 
86 


87 


88 


89 


90 


91 
92 
93 
94 
95 


96 


97 
98 


99 


100 
101 


102 


103 
104 


105 


106 


107 


108 


Hellman & Sauri 1988, 16. 

Ellis 2000, 26-27. 

Ks. esim. Adams 1993; Horen 1980; Lewine ym. 1985; 
Tiedge & Ksobiech 1987. 

Hellman 1999a, 381-420; Lähteenmäki 1999, 28-36. Ks. 
myös Randén 1997. 

Heikki Lehmusto, Kolmostelevision ohjelmasuunnit- 
telun perusstrategia, Kolmoskanavan muistio 27.7.1987 
(MTVA). 

Käsin A4-arkille piirretty otsikoimaton muistio 
27.6.1985 (TÄK). 

Heikki Koskinen, Lars-Peter Ringbom ja Tauno Äi- 
jälä, Kolmoskanava, Ohjelmaryhmän loppuraportti 
16.10.1985, 4 ja 7 (MTVA). 

Tauno Äijälä, Ohjelmakaavio 1.8.87—31.12.87, Luonnos 
8.10.1986 (TÄK). 

Heikki Lehmusto, haastattelu 10.2.2010. 

Humphreys 1996, 178-180. 

Heikki Lehmusto, haastattelu 12.6.1994; Taistelu tele- 
visiosta, osa 2: Monopoli murtuu (Franck Productions, 
2007). 

Heikki Seppälä, haastattelu 1.9.2010 ja sähköpostitie- 
donanto 3.8.2011. 

Heikki Seppälä, haastattelu 1.9.2010 ja sähköpostitie- 
donanto 3.8.2011. 

Ks. myös Hellman 1999a, 384-385. 

Tauno Äijälä, MIPCOM 86 ja Lontoo, Matkakertomus 
3.11.1986 (TÄK). 

Antti Alanen, Sarjafilmien maailmat 1988, Filmihullu 
3/1988. 

Ks. myös Pankka 1990. 

Ks. esim. Marjut Jousi, Sarjasuma sankimmillaan, Kat- 
so 43/1988; Silja Linko-Lindh, MTV:n ja Kolmosen 
kevät: Uusi vuosi, uudet sarjat — uudet naamat, Katso 
1/1989. 

Jukka Kajava, Lupaukset täytetään, Helsingin Sanomat 
21.11.1987. 

Vrt. Steinbock 1989. 

Antti Alanen, Sarjafilmien maailmat 1988, Filmihullu 
3/1988. 

L.A. Law, http://en.wikipedia.org/wiki/L.A. Law 
(luettu — 25.8.2010); Sarja kaupunkilaisille, Katso 
49B/1987. 

Antti Alanen, Elokuvat televisiossa, Filmihullu 3/1988. 
Tarmo Poussu, Kolmosen elokuvasyksy on täysosuma, 
Katso 36/1989. 

Timo Haapala, Videolakikin kieltää Kolmosen kesä- 
erotiikan, Ilta-Sanomat 1.7.1989; Heikki Seppälä, Kol- 
monen ei lähetä pornoa, Helsingin Sanomat 6.7.1989; 
Timo Haapala, Tv-erotiikka puhuttaa suomalaisia, 
Ilta-Sanomat 8.7.1989; Arja Nieminen, Seksikeskustelu 
iltapäivälehtien kupla: Nänni närkästyttää vähemmän 
kuin Lenita ja urheilu, Katso 31/1989. 


VIITTEET 


109 


110 


111 


112 


113 


114 
115 


116 


117 
118 


119 


120 


121 


122 


123 


124 


125 


126 
127 


128 


129 


130 


131 


132 


133 


134 
135 


Arto Pajukallio, Kolmosen elokuvakesä: Paljon jänni- 
tystä ja toimintaa, Katso 23/1988. 

Hellman 19994, 350-353. 

Joukkoviestintätilasto 1995, 141. 

Sinikka Klemettilä, Viihdettä vai terapiaa? Helsingin 
Sanomat 12.9.1988. 

Kristiina Yli-Kovero, Tilkkuviihdettä sisustamisesta, 
Helsingin Sanomat 15.9.1988. 

Nuolijärvi & Tiittula 2000; Saarenmaa 2011. 

Jukka Kajava, Let's Dance, arkkipiispa, Helsingin Sano- 
mat 6.9.1988. 

Saarenmaa 2011, 201. Lenita Airiston julkisesta kuvasta 
laajemmin, ks. Saarenmaa 2010. 

Hakulinen 1991 ja 1993. 

Satu Rönkkö, Kolmos-tv panostaa ihmissuhteisiin, 
Uusi Suomi 28.1.1987. 

Vrt. Herkman 2011, 98-102; Saarenmaa 2010, 141—147. 
Ang 1991; Livingstone & Lunt 1994; Scannell 1996. 
Eeva Salonen, Eurooppalaista ruokaa amerikkalaiseen 
tapaan, Helsingin Sanomat 1.9.1988. 

Leena-Maija Rossi, Hieno brittisarja luotaa aikamme 
taiteen muotoja, Helsingin Sanomat 11.9.1987. 

Heikki Seppälä, sähköpostitiedonanto 3.8.2011; Kiuru 
1992, 105. 

Annala 2006, 154-155. 

Kolmosvisa etsii turkulaisia, Katso 49B/1987. 

Heikki Seppälä, haastattelu 1.9.2010. 

Ilse Rautio, Viihdekisa on taktiikkalaji, Helsingin Sa- 
nomat 9.5.1989; Onnenluku Kolmonen, TV3 27.12.1992 
(Crea Video, 1992) (HSK). 

Marja Sjöberg, King kong, king kong, Aamulehti 
19.5.1987; Heikki Lehmusto, haastattelu 10.2.2010; 
Heikki Seppälä, haastattelu 25.6.1997 ja 1.9.2010. 
Kolmostelevisio lähettää suorana seitsemän formulaki- 
saa, Helsingin Sanomat 27.4.1988; Suora lähetys Keken 
mieleen, Ilta-Sanomat 27.4.1988; Heikki Seppälä, haas- 
tattelu 25.6.1997 ja 1.9.2010. 

Heikki Seppälä, haastattelu 25.6.1997. Kädenvääntö tuli 
ruutuun kesällä 1991, jolloin televisiosivun kriitikko rin- 
nasti sen ”visailuihin ja leikkeihin, joiden keksiminen 
lähtee lähetys- ja mainosajan täyttämisen tarpeesta”. Ks. 
Jouko Laihanen, Onko kädenvääntö urheilua ja sopiiko 
se televisio-ohjelmaksi? Helsingin Sanomat 27.9.1991. 
Heikki Seppälä, haastattelu 1.9.2010. 

Anna-Kerttu Wiik, Kuvaruudussa ja lelukaupoissa 
kiihtyy taistelu lasten sieluista, Katso 48/1987; Antti 
Alanen, Sarjafilmien maailmat 1988, Filmihullu 3/1988. 
Kolmoskanava perui Disney-ohjelmat, Helsingin Sano- 
mat 30.7.1987. 

Suominen 2007, 500. 

Teppo Turkki, Halpatuotanto valtaa ruudun, Ilta-Sano- 
mat 4.7.1987; Marjut Jousi, Vuoden harjoittelun jälkeen 
Kolmosella kovat piipussa, Katso 33B/1988. 


136 


137 


138 


139 


140 
141 


142 


143 


Hannu Raittila, Pois tunkkaiset miesjutut! Aamulehti 
7.9.1987; Jukka Kajava, Komediasarjassa vitsit lentävät 
mutta sanottava puuttuu, Helsingin Sanomat 7.9.1987. 
Matti Mielonen, Kuopuksen kasvukivut, La Strada 
3/1987. 

Hannu Raittila, Dramatisoitua asennekasvatusta, Aa- 
mulehti 3.9.1987; Jukka Kajava, Ninasta tulee punkkari, 
Helsingin Sanomat 3.9.1987. Kasvu uusittiin MTV3:ssa 
1996. 

Tytti Kotilainen, Newyorkilainen huumepoliisi Walker 
iskee Helsingissä, Katso 24/1989; Kolmostelevisio on 
miesten asialla, Ilta-Sanomat 10.8.1989; Jukka Kajava, 
Kotimainen draamasarja huumepoliiseista, Helsingin 
Sanomat 13.9.1989; Suosituimmat tv- ja radioesiintyjät, 
Katso 7/1990. 

Lassila 1989; Pantti 2000. 

Asko Apajalahti, puhelinhaastattelu 2.9.2010; Kari 
Kyrönseppä, puhelinhaastattelu 6.9.2010. — Arvioista 
ks. esim. Mikael Fränti, Ihan tavallinen taksikuskin 
ilta, Helsingin Sanomat 28.10.1988; Mikael Fränti, Tapio 
Suomisen hurja ja järkyttävä elokuva miehen tiestä ja 
tuskasta, Helsingin Sanomat 16.12.1988; Mikael Frän- 
ti, Yksinhuoltajaisän sudenhetki, Helsingin Sanomat 
13.1.1989. 

Mikael Fränti, Nadja Pyykön esikoisohjaus Lupaus 
avaa uusien kotimaisten videoelokuvien sarjan, Hel- 
singin Sanomat 30.9.1988; Mikael Fränti, Rasvaheltta 
ja jupit autoilevat Helsingistä Inariin Tane Mäkelän 
lupaavassa videoelokuvassa ”1249”, Helsingin Sanomat 
12.12.1989. — Ks. myös Lupaus (1998), http://www.elo- 
net.fi/title/ekglio/ (luettu 14.9.2010); 1249 km (1989), 
http://www.elonet.fi/title/eks16n/ (luettu 14.9.2010). 
Kari Kyrönseppä, puhelinhaastattelu 6.9.2010; Heikki 
Seppälä, sähköpostitiedonanto 3.8.2011. 


144 Jukka Kajava, Peter Brookin Mahabharata kertoo tari- 


145 


146 
147 


148 
149 
150 
151 
152 
153 
154 
155 


nan ihmisen suvusta, Helsingin Sanomat 23.12.1989. 
Marjut Jousi, Vuoden harjoittelun jälkeen Kolmosella 
kovat piipussa, Katso 33B/1987; Marjut Jousi, Toimi- 
tusjohtaja ja hänen 3 naistaan, Katso 33B/1987; Mar- 
jut Jousi, Mainosrahojen puute rajaa ohjelmia: Upea 
Pavarotti viimeisen kerran? Katso 18/1989. 

Williams 1974. 

Ks. esim. De Bens ym. 1992; Hellman & Sauri 1997; 
Sepstrup 1990. 

Hellman 19994, 350-354. 

Hellman 19994, 360-362. 

Esim. Sepstrup 1990. 

Hellman 19994, 362-367. 

Hellman 19994, 406-408. 

Hellman 19994, 350-367. 

Ks. esim. Ishikawa ym. 1994; van der Wurff 2005. 
Freedman 2005; Hellman 2001; Karppinen 2005; Na- 
poli 1999. Vrt. McOuail 1992, 132—145. 


156 


157 


158 
159 


160 
161 
162 
163 
164 


165 


166 
167 
168 
169 
170 
171 


172 


173 


174 
175 


176 
177 


178 
179 
180 


Ks. esim. Aslama ym. 2005; Aslama 2008; Hellman 
1999a ja 2001; Ishikawa ym. 1994; Lehtinen 2010; van 
der Wurff 2005. Lähestymistavan kritiikistä, ks. esim. 
Karppinen 2005 ja 2010. 

Mittarin laskentakaavasta, ominaisuuksista ja tulkin- 
nasta, ks. esim. McDonald & Dimmick 2003, Hellman 
2001 ja 2009a. 

Aslama ym. 2007, 61-67. 

Sjöberg 1988, 76; Risto Uimonen, Näköradion paluu, 
Helsingin Sanomat 20.3.1989. 

Ks. Ruoho 2004. 

Hellman 19994, 393—406. 

Vrt. Hellman & Sauri 1997. 

Keinonen 2011, 83. 

Timo T. A. Mikkosen ohjelmaa uhkaa lopetus, Ilta- 
Sanomat 2.11.1988; Kolmos-tv pyysi tarjoukset TTN- 
ohjelmasta: Timo T. A. Mikkonen irtisanoi henkilö- 
kuntansa, Helsingin Sanomat 3.11.1988; Radio Ykkösen 
tytäryhtiö korvaa Timo T. A. Mikkosen, Helsingin 
Sanomat 20.12.1988; Jaakko Lähteenmaa, Ettan korvaa 
Timo T. A:n kolmoskanavalla, Ilta-Sanomat 20.12.1988; 
Marjut Jousi, Timo T. A. Väistyy vaan ei nöyrry: ”Tä- 
nään” hylkää sohvan, Katso 5/1989. 

Kolmos-tv pyysi tarjoukset TT'N-ohjelmasta: Timo T. 
A. Mikkonen irtisanoi henkilökuntansa, Helsingin Sa- 
nomat 3.11.1988. 

Vrt. Kortti 2003; Tauno Äijälä, sähköpostitiedonanto 28.1.2011. 
Heiskanen 1985, 218—219. 

MTV:n vuosikertomus 1983, 24. 

Lassila 1989, 49. 

Collins ym. 1988. 

Televisiokanavaselvitys: Viestintä- ja kulttuuripoliitti- 
sen työryhmän muistio, Liikenneministeriö 11.2.1986 
(1763/05/85), s ja 10 (LVMA). 

Kotimainen ohjelmisto 1.9.87—3.1.88 (viikot 36—53/87), 
Kolmostelevision muistio 15.12.1987 (HSK). 

Ks. myös Heikki Seppälä, Kolmostelevisio teetti viime 
vuonna noin soo tuntia kotimaisia ohjelmia, Helsingin 
Sanomat 29.3.1989. 

Elfving 2008, 248. 

Tauno Äijälä, Kolmostelevision kotimainen ohjelmis- 
to: 11.9.1986 mennessä saadut tarjoukset, Kolmostele- 
vision muistio 14.9.1986 10 (TÄK); Kolmoskanava tie- 
dottaa, Tiedote 5.2.1987 (HSK). 

Lassila 1989, 81. 

Tauno Äijälä, Kolmostelevision kotimainen ohjelmis- 
to: 1.9.1986 mennessä saadut tarjoukset, Kolmostele- 
vision muistio 14.9.1986 4-6 (TÄK); Heikki Seppälä, 
haastattelu 1.9.2010; Tauno Äijälä, haastattelu 8.9.2010. 
Asko Apajalahti, puhelinhaastattelu 2.9.2010. 

Lassila 1989, 78-82. 

Heikki Seppälä, haastattelu 1.9.2010; Mariitta Hämäläi- 
nen, haastattelu 1.9.2010. 


VIITTEET 


407 


405 


181 
182 


183 


184 
185 


186 
187 
188 
189 
190 
191 


192 


193 


194 


195 


196 


197 
198 
199 
200 
201 
202 
203 
204 


205 


206 
207 


208 


209 


Lassila 1989, 53-55. 

Aarre Kanth, Kolmonen yllättää kotimaisuudellaan, 
Uudet viestimet 3/1987. 

Aarre Kanth, Kolmonen yllättää kotimaisuudellaan, 
Uudet viestimet 3/1987. 

Vilhunen 1996, 15—16. 

EU:n televisiodirektiivi annettiin 1989. Ks. esim. Hell- 
man 1995. 

Kohvakka 1995, 20-21. 

Kohvakka 1985, 30; Lassila 1989, 57-58. 

Heikki Seppälä, haastattelu 1.9.2010. 

Lassila 1989, 60. 

Lassila 1989, 60-63. 

Kolmosen kotimaisten kausikirje 4/88, Kolmostelevi- 
sion kirje ohjelmanvalmistajille 13.9.1988 (HSK). 
Heikki Seppälä, haastattelu 1.9.2010; Oy Kolmostele- 
visio Ab:n ja TTAM Media Ky:n sopimusluonnos, 
2.1.1987 (TÄK). 

Jouko Laihanen, Kotimaisissa tv-ohjelmakaupoissa 
tuottaja kamppailee ostajan markkinoilla, Helsingin Sa- 
nomat 22.11.1990. 

Oy Kolmostelevisio Ab:n ja TTAM Media Ky:n so- 
pimusluonnos, 2.1.1987 (TÄK); Tauno Äijälän esitys 
kotimaisiksi ohjelmahankinnoiksi Oy Kolmostelevisio 
Ab:n hallitukselle 8.12.1987 (TÄK). 

Tauno Äijälä, MIPCOM 86 ja Lontoo, Matkakertomus 
3.11.1986, 3 (TÄK). 

Lassila 1989, 89; Simo Karttunen, Sirkka Manni-Louk- 
kola ja Timo Siivonen, Liikenneministeriön uusia tv- 
kanavia tarkastelevan taloustyöryhmän selvitys, Lii- 
kenneministeriö 11.2.1986 (1765/05/85), 21 (LVMA). 
Heikki Seppälä, haastattelu 25.6.1997. 

Heikki Seppälä, haastattelu 25.6.1997. 

Ellis 2000, 132. 

Ks. Hellman 19994, 288—292. 

Ks. esim. Nurmi 2004. 

Kaarlela 2004, 30—31. 

MTV:n hinnasto, kevät 1988, 3 (KK). 

Kolmosen kevät 89: Kevätohjelmisto ja hinnasto, 8 
(KK). 

Kaarlela 2004, 36. 

Ks. Rogers 1962. 

Kolmoskanavan katsojista tehtiin jo tutkimus, Helsin- 
gin Sanomat 8.12.1986; Helsinkiläisistä puolet katselee 
Kolmoskanavaa, Helsingin Sanomat 10.11987; Mari 
Karttunen, Kuka katsoi Kolmoskanavaa? Ilta-Sanomat 
15.1.1987; Helsinki Television tutkimuksen mukaan 
Kolmostelevisio aloitti vaisusti, Helsingin Sanomat 
29.1.1987. 

Ks. myös Risto Varteva, Kuka oikein katsoo kolmoska- 
navaa? Helsingin Sanomat 13.2.1987. 

Suur-Helsingin sähköinen media -tutkimus 1987, Tut- 
kimustietoa Kolmoskanavalta 1/88, 3 ja 8-9 (HHK). 


VIITTEET 


210 
211 


212 


213 


214 


215 
216 
217 


218 


219 


220 


221 


222 


223 


224 


225 


226 


227 


228 


Tiihonen 1989, 15-16. 

Hellman 1989, 98-100; Hellman 1993, 45-46; Soramäki 
1990, 25. 

Tiihonen 1989; Hellman 1989. Ks. myös Heikki Hell- 
man, Vasta maksulliset kanavat muuttavat katselutot- 
tumuksia, Helsingin Sanomat 11.1.1989; Heikki Hellman, 
Kolmosen katselu kasvaa vakaasti, Helsingin Sanomat 
22.2.1989. 

Joukkoviestintätilasto 1991, 49. 

Television katselututkimus Kolmoskanavan näkyvyys- 
alueella, Tutkimustietoa Kolmoskanavalta 4/88, 2-3 
(KK). 

Panula 1993; Tiihonen 1989. 

Salokangas 1996; Wiio 1998. Ks. myös Laukkanen 2006. 
Simo Karttunen, Sirkka Manni-Loukkola ja Timo Sii- 
vonen, Liikenneministeriön uusia tv-kanavia tarkas- 
televan taloustyöryhmän selvitys, Liikenneministeriö 
11.2.1986 (1765/05/85), 12-13 (LVMA). 

Simo Karttunen, Sirkka Manni-Loukkola ja Timo Sii- 
vonen, Liikenneministeriön uusia tv-kanavia tarkaste- 
levan taloustyöryhmän selvitys, Liikenneministeriö, 
11.2.1986 (1765/05/85), 13 (LVMA). 

Heikki Koskinen, Lars-Peter Ringbom ja Tauno Äi- 
jälä, Kolmoskanava Ohjelmaryhmän loppuraportti 
16.10.1985, 7 (MTVA). 

Simo Karttunen, Sirkka Manni-Loukkola ja Timo Sii- 
vonen, Liikenneministeriön uusia tv-kanavia tarkas- 
televan taloustyöryhmän selvitys, Liikenneministeriö 
11.2.1986 (1765/05/85), 12-13 (LVMA). 

Raimo Ruohisto, Ilkka Jalamo, Martti Soramäki ja Tho- 
mas Zilliacus, Kolmoskanava: Mainonta ja maksu-tv, 
Myynti- ja markkinointityöryhmän raportti 15.10.1985, 
15-17 (MTVA); Martti Juva, Hannu Marsalo ja Eero 
Heliö, Kolmoskanava: tekniikka, Tekniikka/teollisuus- 
ryhmän loppuraportti 16.10.1985, 4-5 (MTVA). 

Erkka Sointula, Maksu-tv-järjestelmän esittely 3-kana- 
valle, Salora Oy:n muistio 13.12.1985 (ELKA 3777: 173). 
Heikki Lehmusto, haastattelu 10.2.2010; Tauno Äijälä, 
haastattelu 8.9.2010. 

Mariitta Hämäläinen, haastattelu 1.9.2010. 

Heikki Lehmusto, haastattelu 10.2.2010; Juha-Pekka 
Louhelainen, haastattelu 10.9.2010; Heikki Seppälä, 
haastattelu 1.9.2010; Tauno Äijälä, haastattelu 8.9.2010. 
Marja-Liisa Pollari, Heikki Lehmusto tekee raha-au- 
tomaattia kuvaruutuun, Suomen Sosialidemokraatti 
16.4.1987. 

Heikki Vahala, Tilaus-tv, Kolmostelevision muistio 
25.8.1987 (MTVA); Kolmostelevision toimintakerto- 
mus 1.1.—31.12.1987 (MTVA); Eija Kallioniemi, MTV 
kituu, mutta Kolmostelevisio pysyy mainoskyydissä, 
Ilta-Sanomat 23.4.1988. 

Ks. esim. MTV:n vuosikertomus 1985, 11; MTV:n vuo- 
sikertomus 1986, 4. 


229 


230 


231 


232 


233 


234 


235 
236 


237 


238 


239 


240 


241 


242 


243 


Harry Köhler, Kolmoskanavan markkinointisuunnitel- 
ma, Kolmostelevision muistio 16.1.1987 (MTVA). 

Oy Kolmostelevisio Ab:n ja MTV Oy:n sopimus mai- 
nonnan myynnistä 14.5.1987 (MTVA); Kolmostelevi- 
sion toimintakertomus 1.1.—31.12.1987 (MTVA); Harry 
Köhler, puhelinhaastattelu 24.8.2010. 

Televisio on kaupankäynnin media, Kolmoskanavan ja 
MTV:n esite 1987 (KK); Media Kolmonen: Vaihtoeh- 
to luokitellulle ilmoittelulle, Kolmoskanavan esite 1989 
(KK). 

Heikki Lehmusto, haastattelu 10.2.2010; Televisio on 
elävä merkkitavaramedia, Kolmoskanavan ja MTV:n 
esite 1987 (KK). 

Alueellisen televisiomainonnan käyttöopas, Kolmos- 
kanavan esite 1989 (KK). 

Heikki Lehmusto, haastattelu 10.4.2010; Kolmostele- 
vision toimintakertomus 1.1.1988—31.5.1989 (MTVA). 
Heikki Seppälä, haastattelu 1.9.2010. 

MTV pehmittää jo Kolmoskanavan paikallismainosta- 
jia: Mainosaikaa pilkkahintaan, Ilta-Sanomat 17.10.1986; 
Reijo Kemppinen, Yhdeksän tv-kanavan ”paratiisi”: 
Kolmoskanava käynnistää sodan, jossa mainostaja 
voittaa, Uusi Suomi 30.11.1986. 

MTV:n hinnasto 1.1.—31.12.1987 (KK); Kolmoskanava 
tuo alueellisen tv-mainonnan ulottuvillesi, Kolmoska- 
navan esite 1987 (KK). 
Kolmostelevision toimintakertomus = 1.1.—31.12.1987 
(MTVA); Kolmoskanava ei kiinnosta mainostajia: 
Toimitusjohtaja Lehmusto syytti MTV:n markkinoin- 
tia, Uusi Suomi 12.5.1987; Kiuru 1992, 185-187. 

MTV Oy:n vuosikertomus 1987, 6; Marjut Jousi, Mi- 
ten köyhä oikein olet, MTV? Katso 18/1987; Simo 
Karttunen, Sirkka Manni-Loukkola ja Timo Siivonen, 
Liikenneministeriön uusia tv-kanavia tarkastelevan 
taloustyöryhmän selvitys, Liikenneministeriö 11.2.1986 
(1765/05/85), 9 (LVMA). 

MTV:n hallituksen ptk 5/8.4.1987 (MTVA); MTV:n 
hallituksen ptk 6/19.5.1987 (MTVA). 

Kolmostelevision varsinaisen yhtiökokouksen ptk 
10.6.1987 (PRH); Jyrki Pakarinen, Kolmostelevision talou- 
dellinen tilanne ja sen edellyttämät toimenpiteet, Yleis- 
radion keskuskanslian muistio 26.5.1987 (MSK); Antti 
Lagerroos, haastattelu 20.8.2009; Kiuru 1992, 186-187. 
Simo Karttunen, Sirkka Manni-Loukkola ja Timo Sii- 
vonen, Liikenneministeriön uusia tv-kanavia tarkas- 
televan taloustyöryhmän selvitys, Liikenneministeriö 
11.2.1986 (1765/05/85), 34-35 (LVMA). 

MTV:n hallituksen ptk 6/19.5.1987 (MTVA). 


244 MTV-pikaspotti, MTV Oy:n tiedote mainos- ja media- 


toimistoille 11.4.1987 (MTVA); Mediamestarit Oy:n 
Mediatiedote 12.4.1987 (MTVA); Heikki Lehmuston 
kirje Oy Kolmostelevisio Ab:n hallitukselle 15.4.1987 
(MTVA). 

Sakari Kiuru, MTV:n ongelmien heijastuminen 
YLE-MTV-yhtiösuhteisiin, Katsaus Yleisradion hal- 
lintoneuvostolle, Yleisradion hallintoneuvoston ptk 
5/22.4.1988, liite 22 (YLEA). 

Heikki Hellman, Kolmas pyörä on liitossa liikaa: Suo- 
men mainosmarkat eivät riitä kahdelle kilpailevalle te- 
levisioyhtiölle, Helsingin Sanomat 27.11.1988. 

MTV:n hallituksen ptk 7/29.5.1988 (MTVA); Jorma 
Sairanen, haastattelu 19.5.1997; Eija Kallioniemi, MTV 
kituu, mutta Kolmostelevisio pysyy mainoskyydissä, 
Ilta-Sanomat 23.4.1988; Pilkama tyrmää MTV:n ja kol- 
mosen yhtymisen, Ilta-Sanomat 21.4.1988. 
Liikenneministeriön arvio uusien televisiokanavien 
toteuttamiseen liittyvistä taloudellisista kysymyksistä, 
Oy Yleisradio Ab:n toimiluvan täydentäminen, Valtio- 
neuvoston yleisen istunnon ptk 62/5.6.1986, liite 47 
(KA). 

Kolmostelevision tilinpäätökset 1986-1990 (PRH); 
Marja Perttula, Lehmusto: ”Kolmosella menee hy- 
vin”: Satoja tuhansia katsojia lisää, Uusi Suomi 2.8.1988; 
Petri Hakala, Mainosajan myynnissä ollut vaikeuksia 
syksyllä: Kolmos-tv hakee lisää tulosta pidentämällä 
tilikauttaan, Uusi Suomi 22.10.1988; Kolmostelevision 
myynti notkahti selvästi lokakuussa, Helsingin Sanomat 
9.11.1988; Kolmos-tv:n alkuvuosi voitollinen, Helsingin 
Sanomat 19.4.1989; Yle pitää yhden tv-yhtiön mallia 
turvallisimpana, Helsingin Sanomat 5.5.1989. 

Sakari Kiuru, haastattelu 19.8.2009; Antti Lagerroos, 
haastattelu 20.8.2009. 

Kolmostelevision toimintakertomus 1.6.1989—31.5.1990 
(MTVA). 

Tv yrittää takaisinvaltausta (pääkirjoitus), Helsingin 
Sanomat 5.9.1987. 

Joukkoviestintätilasto 1993, 102. 

Hellman 19994, 129-131; Hoffr6n 1993; Sauri 1995a, 
20—21. 

Tv yrittää takaisinvaltausta (pääkirjoitus), Helsingin 
Sanomat 5.9.1987; Kallis lasku virheistä (pääkirjoitus), 
Helsingin Sanomat 22.4.1988; Martti Soramäki, Tv-mai- 
nonnan markkinat ovat jo kyllästyneet, Suomen Sosiali- 
demokraatti 30.11.1987; Sanomalehtien Liiton puheen- 
johtaja Timo Laatunen: Mainostelevision ongelmiin 
pelastus pörssistä, Helsingin Sanomat 6.5.1988; Sanoma 
Oy:n Matti Anderzen: Kolmosen perustaminen Ylen 
suuri erehdys, Uusi Suomi 5.11.1988; Antti-Pekka Pietilä, 
Kolmos-tv:n salattu tappio on 10 miljoonaa, Ilta-Sano- 
mat 24.8.1989. 

Liikenneministeri Matti Luttisen haastattelu Ajan- 
kohtaisessa Kakkosessa 25.3.1986, ks. http://www. 
yle.fi/player/playerjjsp?name=F1%E4v%F4+arkis- 
t0%2F004121. 

Mariitta Hämäläinen, haastattelu 1.9.2010; Yle jakaisi 
tv-kanavat uusiksi: Mainokset kolmoskanavalle, Ilta- 

Sanomat 1.9.1988; Ylen johto uudistaisi television ka- 
navajaon: Kaksi palvelukanavaa - MTV ja Kolmonen 
yhteen, Uusi Suomi 1.9.1988; Marja Perttula, MTV:n ja 
Kolmosen mainoskanava rahoittaisi Ylen toiminnan, 
Uusi Suomi 1.9.1988. 

Paavo Väyrynen, Kolmoskanava, Suomenmaa 17.5.1986; 
Kai Törnblom, Kolmas televisiokanava: ns. Väyrysen 
malli, Liikenneministeriön muistio 22.5.1986 (MSK). 
Pilkama tyrmää MTV:n ja kolmosen yhtymisen, Ilta- 
Sanomat 21.4.1988; Reino Summanen, MTV — hyvä 
yhtiö kurjassa jamassa, Ilta-Sanomat 21.4.1988. 

Arto Hyvönen, Mainoksilla saataisiin rahaa kotimai- 
seen ohjelmatuotantoon: Television lupamaksuja on 
korotettu Kiurun mielestä liian hitaasti, Uusi Suomi 
21.3.1988; Sakari Kiuru perustelee mainoslähetyksiä: 
Television katsojat pitävät mainoksista, Ilta-Sanomat 
21.3.1988. 

Yleisradiotoiminnan sekasikiö (pääkirjoitus), Helsin- 
gin Sanomat 22.3.1988; Yle ja mainokset (pääkirjoitus), 
Ilta-Sanomat 22.3.1988; Sirpalepolitiikkaa (pääkirjoi- 
tus), Suomen Sosialidemokraatti 22.3.1988; Enää pieni 
ero (pääkirjoitus), Aamulehti 22..3.1988; Yleisradion 
suunnasta aloitettava keskustelu (pääkirjoitus), Uusi 
Suomi 23.3.1988; Järjestöt arvostelevat Ylen mainoshan- 
ketta, Helsingin Sanomat 25.3.1988; Yleisradion hallinto- 
neuvoston ptk 3/25.3.1988 (YLEA). 

Tauno Äijälä, Aamuohjelmaprojekti, MTV:n esi- 
tys Yleisradiolle 27.5.1988, MTV:n hallituksen ptk 
7/29.5.1988, liite (MTVA). 

Eero Pilkama, haastattelu 22.9.2009; Jaakko Paavela, 
haastattelu, 17.9.2009. 

Kari Vanhapiha, MTV:n talous — Ylen suuri huolen- 
aihe, Sanomalehtimies 18.4.1988; MTV:n hallituksen 
ptk 7/29.5.1988 (MTVA). Ks. myös Jaakko Paavela, 
MTV:n toiminta 1990-luvun alussa, Muistio 30.5.1988, 
MTV:n hallituksen ptk 8/3.7.1988, liite (MTVA). 

Tv:n rakennemuutokseen herättiin turhan myöhään 
(pääkirjoitus), Uusi Suomi 22.4.1988; Seppo Sisättö, 
Nyt on aika purkaa Ylen ja MTV:n pakkoavioliitto, 
Uusi Suomi 24.4.1988; Johannes Koroma, Viimeinen 
taisto television hegemoniasta, Uusi Suomi 24.4.1988. 
Kiuru 1992, 187—188; Sakari Kiuru, MTV:n ongelmien 
heijastuminen YLE-MTV-yhtiösuhteisiin, Katsaus 
Yleisradion hallintoneuvostolle, Yleisradion hallinto- 
neuvoston ptk 5/22.4.1988, liite 22 (YLEA). 

Kiuru 1992, 188-191; Timo Laatunen, Isonjaon aika 
sähköisessä viestinnässä, Suomen Lehdistö s-6/1989. 
Kiuru 1992, 188-191. 

Kiuru 1992, 190; Salokangas 1996, 406. 

Martti Soramäki, Muistio Yleisradio linjanvedoista lii- 
kenneministeriön tiedusteluun, Yleisradion viestinnän 
kehitysryhmän muistio 2.6.1988 (YLEA). 

Ks. Pääministeri Harri Holkerin hallituksen ohjelma 

30.4.1987, — http://wwwvaltioneuvosto.fi/tietoa-val- 
tioneuvostosta/hallitukset/hallitusohjelmat/vanhat/ 
holkeri/fi sprint (luettu 2.11.2009). 
Liikenneministeri Pekka Vennamon ja kansliapäällikkö 
Juhani Korpelan kirjelmä 49 yhteisölle, Liikenneminis- 
teriö 18.4.1988 (582/30/88) (LVMA). 

Kulmanen 1991, 72-84. 

Kulmanen 1991, 91-94. 

Yleisradion lausunto liikenneministeriölle yleisradio- 
lainsäädännön tarpeellisuudesta 8.9.1988 (582/30/88) 
(LVMA). 

MTV:nlausunto yleisradiolainsäädännön uudistamista 
koskevaan liikenneministeriön kyselyyn (582/30/88), 
Luonnos 31.8.1988, MTV:n hallituksen ptk 10/7.9.1988, 
liite 1 (MTVA). Yhtiön hallintoneuvosto hyväksyi lau- 
sunnon viikkoa myöhemmin, ks. MTV:n hallintoneu- 
voston ptk 4/15.9.1988 (MTVA). 

Yle jakaisi tv-kanavat uusiksi: Mainokset kolmoskana- 
valle, Ilta-Sanomat 1.9.1988. 

Keskuskauppakamari ja TKL haluavat mainoskanavan, 
Helsingin Sanomat 2.9.1988; Iivari moittii kokoomuksen 
MTV-suunnitelmia, Helsingin Sanomat 3.9.1988; Marja 
Perttula, Tv-kanavien uusjaosta syntymässä toimilupa- 
kiista, Uusi Suomi 2.9.1988; Elinkeinoelämä vaatii omaa 
toimilupaa mainoskanavalle, Uusi Suomi 2.9.1988. 
Heikki Lehmusto, haastattelu 10.2.2010; Juha-Pekka 
Louhelainen, haastattelu 10.9.2010. 

Kolmostelevision lausunto liikenneministeriölle yleis- 
radiojärjestelmän kehittämisestä ja yleisradiolain- 
säädännön uudistuksen tarpeellisuudesta 23.9.1988 
(582/30/88) (LVMA); Kolmostelevisio ei ota kantaa 
tv-kanavien jakoon, Helsingin Sanomat 24.9.1988. 
Heikki Lehmuston kirje Kolmosen henkilökunnalle 
1.9.1988 (HSK). 

Mariitta Hämäläinen, haastattelu 1.9.2010; Marjatta 
Möttölä, Kolmoskanava menettää ensimmäisen työn- 
tekijänsä, Helsingin Sanomat 15.9.1989. 

Kaj-Peter Mattsson, Viestinnän hallittu rakennemuu- 
tos, Suomen Sosialidemokraatti 5.10.1987. 

Pekka Vennamo: Kolmostelevisio säilytettävä kanavien 
uusjaossa, Helsingin Sanomat 28.9.1988. 

Jyrki Pakarinen, Hahmotelma Yleisradion toimiluvan 
nojalla toimivan kaupallisen televisiotoiminnan yri- 
tysjärjestelyiksi, Yleisradion muistio 25.10.1988, 1-2 
(MSK). 

Jouni Mykkäsen muistiinpano puheenjohtajien ko- 
kouksesta 26.10.1988, Yleisradion ja MTV:n tv-kana- 
vien rakennetyöryhmän ptk 31.10.1988, liite (YLEA); 
MTV on tulevan mainoskanavan isäntä: ”Järjestelyyn 
tähtäävät keskustelut aloitettu Yleisradion kanssa”, 
Uusi Suomi 26.10.1988. 

Kiuru 1992, 191—194; Yleisradion ja MTV:n tv-kanavien 
rakennetyöryhmän ptk 31.10.1988 (YLEA); Yleisradion 

ja MTV:n tv-kanavaneuvottelukunnan ptk 13.1.1989 
(YLEA). 

Yleisradion ja MTV:n tv-kanavien rakennetyöryhmän 
ptk 23.11.1988, liitteet 1 ja 2 (YLEA). 

Oy Yleisradio Ab:n ja MTV Oy:n aiepöytäkirja, Yleis- 
radion hallintoneuvoston ptk 11/16.12.1988, liite 48 
(YLEA). 

Toimitusjohtaja Timo Laatunen: ”Luontevaa ottaa leh- 
titalot mukaan”, Aamulehti 4.12.1998. 

Heikki Hellman, Kolmas pyörä on liitossa liikaa: Suo- 
men mainosmarkat eivät riitä kahdelle kilpailevalle 
televisioyhtiölle, Helsingin Sanomat 27.11.1988; MTV:n 
hallituksen ptk 14/15.11.1988 (MTVA). 

Yleisradion ja MTV:n tv-kanavaneuvottelukunnan ptk 
20.1.1989 (YLEA). 

Jorma Miettinen, sähköpostitiedonanto 19.4.2011. 
Yleisradion ja MTV:n tv-kanavaneuvottelukunnan 
pöytäkirja 26.1.1989 (YLEA); Jyrki Pakarinen, Kau- 
pallisen tv-toiminnan yritysrakenne ja omistuspohjan 
laajentaminen, Yleisradion muistio 1.2.1989, Yleis- 
radion ja MTV:n tv-kanavaneuvottelukunnan pöytä- 
kirja 26.1.1989, liite s (YLEA); MTV hakee laajempaa 
pohjaa: Lehdistö mukaan omistajaksi, Suomen Sosiali- 
demokraatti 7.4.1989; MTV haluaa lehtiyhtiöt kolmos- 
kanavan rahoitukseen, Ilta-Sanomat 7.4.1989. 

Kiuru 1992, 190. 

Kulmanen 1991, 93; Sanomalehtien Liiton lausunto 
liikenneministeriölle yleisradiojärjestelmän kehittämi- 
sestä ja yleisradiolainsäädännön uudistuksen tarpeelli- 
suudesta 21.9.1988 (582/30/88) (LVMA). 

Yleisradion ja MTV:n tv-kanavaneuvottelukunnan 
pöytäkirja 9.2.1989, liite 1 (YLEA). 

Jussi Tunturi, haastattelu 17.9.2009; Yleisradion hallin- 
toneuvoston ptk 1/6.1.1989 (YLEA); Yleisradion hal- 
lintoneuvoston ptk 2/17.2.1989 (YLEA); Sakari Kiuru, 
Television kanavajaon ongelmia, Alustus Yleisradion 
hallintoneuvostossa 17.2.1989, Yleisradion hallinto- 
neuvoston ptk 2/17.2.1989, liite 15 (YLEA); Kokoomus 
haluaa Kolmostelevision kokonaan MTV:lle, Helsin- 
gin Sanomat 18.3.1989; Markku Vento, Onko Ylellä 
ja MTV:llä kanttia tappaa Kolmonen? Ilta-Sanomat 
26.4.1989; Televisioneuvottelut jatkuvat ainakin kesä- 
kuuhun saakka, Helsingin Sanomat 28.4.1989. 
Yleisradion ja MTV:n tv-kanavaneuvottelukunnan 
pöytäkirja 9.3.1989 (YLEA); MTV:n hallituksen ptk 
4/19.4.1989 ja 5/26.4.1989 (MTVA); Kiuru 1992, 194; 
Sakari Kiuru, haastattelu 19.8.2009. 

Ks. esim. Yleisradion ja MTV:n tv-kanavien rakenne- 
työryhmän ptk 23.11.1988 (YLEA). 

Jouni Mykkäsen muistiinpano puheenjohtajien ko- 
kouksesta 26.10.1988 (YLEA); Kiuru 1992, 190—191. 
Jussi Tunturi, haastattelu 17.9.2009; Jaakko Paavela, 
haastattelu 17.9.2009; Kiuru 1992, 194-195. 

Kolmostelevisio siirtyy MTV:n tytäryhtiöksi, Hel- 
singin Sanomat 12.5.1989; Sakari Kiuru, Yleisradio ja 
MTV yhteistyöllä 1990-luvulle, Selonteko hallintoneu- 
vostolle 19.5.1989, Yleisradion hallintoneuvoston ptk 
5/19.5.1989, liite 27 (YLEA). 

Jussi Tunturi, haastattelu 17.9.2009; Sakari Kiuru, 
haastattelu 19.8.2009; Kiuru 1992, 195; Jaakko Paavela, 
haastattelu 17.9.2009; Kolmostelevisio siirtyy MTV:n 
tytäryhtiöksi, Helsingin Sanomat 12.5.1989. 

Antti Lagerroos, haastattelu 20.8.2009. 

Martti Partanen, Kolmas valtakunnallinen televisio- 
verkko: Keskeisimmät taloudelliset vaikutukset, Muis- 
tio 8.2.1989, Yleisradion ja MTV:n tv-kanavaneuvotte- 
lukunnan pöytäkirja 16.2.1989, liite 2 (YLEA). 

Jorma Miettinen, Kolmannen verkon operointilaskel- 
ma, Muistio 2.3.1989, Yleisradion ja MTV:n tv-kanava- 
neuvottelukunnan pöytäkirja 3.3.1989, liite 3 (YLEA). 
Martti Partanen, Kolmas valtakunnallinen televisio- 
verkko: Yhteenveto taloudellisista vaikutuksista, 
Muistio 15.3.1989, Yleisradion ja MTV:n tv-kanava- 
neuvottelukunnan pöytäkirja 16.3.1989, liite 1 (YLEA); 
Jorma Miettinen, Liikevaihtoerojen syyt eri organisaa- 
tiomalleissa, Muistio 7.4.1989, MTV:n hallituksen ptk 
4/19.4.1989, liite ıb (MTVA); Yle pitää yhden tv-yh- 
tiön mallia turvallisimpana, Helsingin Sanomat 5.5.1989; 
Kolmostelevisio siirtyy MTV:n tytäryhtiöksi, Helsin- 
gin Sanomat 12.5.1989. 

Jouni Mykkäsen muistiinpano puheenjohtajien ko- 
kouksesta 26.10.1988 (YLEA); Aiepöytäkirja, MTV:n 
luonnos 9.11.1988, Yleisradion ja MTV:n tv-kanavien ra- 
kennetyöryhmän pöytäkirja 10.11.1988, liite 3 (YLEA); 
Jorma Miettinen, sähköpostitiedonanto 19.4.2011. 

Oy Yleisradio Ab:n ja MTV Oy:n perussopimus, 
Yleisradion hallintoneuvoston ptk 6/9.6.1989, liite 44 
(YLEA). 

Hellman 19994, 161—162. 

Lehmusto hyväksyy MTV:n pääomistajaksi, Ilta-Sano- 
mat 12.5.1988. 

Yleisradion hallintoneuvoston ptk 6/9.6.1989, liite 40 
(YLEA). 

MTV:n hallintoneuvoston ptk 2/1.6.1989 (MTVA); 
Sakari Kiuru, Kymmenvuotinen sopimus tv-kanava- 
jaon avaajaksi, Katsaus Yleisradion hallintoneuvostos- 
sa, Yleisradion hallintoneuvoston ptk 6/9.6.1989, liite 
39 (YLEA); Hallintoneuvosto sinetöi television uuden 
kanavajaon: Kiuru kiitti kymmenen vuoden linnarau- 
han syntyä, Helsingin Sanomat 10.6.1989. Ks. myös Salo- 
kangas 1996, 408-409. 

Yleisradion hallintoneuvoston ptk 5/17.5.1989 (YLEA); 
Yleisradion hallintoneuvoston ptk 6/9.6.1989 (YLEA). 
Marja Perttula, Valtioneuvosto ratkaisee toimiluvin, 
ketkä tv-toimintaa maassa harjoittavat: Elinkeinoelä- 
mä ja liikenneministeri sotaan MTV:n ja Yleisradion 

uhkaavaa viestintämonopolia vastaan, Uusi Suomi 
23.1.1989; Timo Vuortama, Vennamo esittää muutoksia 
lupamaksujärjestelmään: Terveisiä Thatcherin Englan- 
nista? Sanomalehtimies 6.2.1989; Matti Kinnunen, Lii- 
kenneministeri Pekka Vennamo pitää lehdistölle oven 
auki valtakunnalliseen tv-toimintaan: ”Tulevaisuuden 
viestintärakenteesta keskustellaan aivan liian vähän”, 
Suomen Lehdistö 1/1989; Pekka Vennamo varoittaa: 
Ylelle ja MTV:lle ei mainosmonopolia, Ilta-Sanomat 
17.5.1989. 

Oy Yleisradio Ab:n ja MTV Oy:n kauppakirja 
3.11.1989 (MT VA); MTV:n hallituksen ptk 10/5.9.1989, 
11/28.9.1989, 12/13.10, 1989 ja 13/8.11.1989 (MTVA). 
Ks. myös PM koskien Yleisradion ja MTV:n hinta- 
sopimusta vuodelle 1990, periaatteita sopimuksesta 
vuodelle 1991—1992 sekä Kolmostelevision osakkeiden 
myyntiä MTV:lle, MTV:n hallituksen ptk 11/28.9.1989, 
liite 1 (MTVA); Kolmostelevision osake-enemmistön 
osto, MTV:n muistio 31.8.1989, MTV:n hallituksen ptk 
10/5.9.1989, liite 2 (MTVA). 

Ylelle toimilupa kymmeneksi vuodeksi: Kotimaisia 
televisio-ohjelmia on ostettava ulkopuolisilta, Helsin- 
gin Sanomat 14.12.1989; Oy Yleisradio Ab:n toimilupa, 
14.12.1989, VnP 1943/33/89. Ks. myös Ohjelmatoimin- 
nan säännöstö 1992, 22—24. 

Salokangas 1996, 409. 

Salokangas 1996, 409. 

Ohjelmistoa ja yhteistyötä koskevia ehtoja käsitellään 
tarkemmin kirjan seuraavassa jaksossa. 

Ks. Timo Laatunen, Isonjaon aika sähköisessä viestin- 
nässä, Suomen Lehdistö 56/1989; Marja Perttula, Yleis- 
radio antoi siunauksensa televisiokanavien uusjaolle, 
Uusi Suomi 10.6.1989; Isäntä ja renki (pääkirjoitus), 
Aamulehti 13.5.1989. 

Kaksi kanavaa riittää Ylelle (pääkirjoitus), Helsingin 
Sanomat 5.5.1989; Laiha kompromissi kymmeneksi 
vuodeksi (pääkirjoitus), Helsingin Sanomat 15.5.1989. 


324 Jorma Miettinen, Kolmannen verkon ohjelmatoimin- 


325 
326 


ta, MTV:n muistio 14.3.1989, Yleisradion ja MTV:n tv- 
kanavaneuvottelukunnan ptk 16.3.1989, liite 2 (YLEA); 
Kolmannen televisioverkon ohjelmatoiminnan peri- 
aatteet, Yleisradion hallintoneuvoston ptk 6/9.6.1989, 
liite 42 (YLEA). 

Soramäki 1990, 23. 

Soramäki 1990, 23. 


IV Kohti kanavauudistusta (1990—1993) 


Sakari Kiuru, Kymmenvuotinen sopimus tv-kanava- 
jaon avaajaksi, Katsaus Yleisradion hallintoneuvostos- 
sa, Yleisradion hallintoneuvoston ptk 6/9.6.1989, liite 
39 (YLEA). 

Pääjohtaja Sakari Kiuru: Kolmostelevisiota on hoidet- 
tu hyvin, Ilta-Sanomat 29.5.1989; Marja Perttula, Uuden 
kanavajaon arkkitehti Sakari Kiuru tilittää kevään tun- 
nelmia: MTV halusi valtaa muttei vastuuta, Uusi Suomi 
29.5.1989. 

Yleisradion hallintoneuvoston ptk 9/13.10.1989 (YLEA). 
Ks. esim. Hellman 1999a; Nurmi 1997; Salokangas 
1996; Soramäki 1994; Wiio 1998. 

Jorma Sairanen, MTV:n ja Kolmostelevision ulko- 
maisten ohjelmahankintojen yhdistämisestä, MTV:n 
muistio 21.6.1989 (TÄK); Jorma Sairanen, haastattelu 
19.5.1997. 

